
PIRMAS SKYRIUS 
Nelaimės repeticija 


Gruodžio dvidešimt šeštosios dienos septintą valandą ryto Po- 
seidoną, garlaivį, kurio tonažas, — aštuoniasdešimt vienas tūkstan- 
tis tonų, grįžtantį namo į Lisaboną po mėnesį trukusio kruizo po 
Afrikos 1r Pietų Amerikos uostus, apie keturis šimtus mylių į piet- 
vakarius nuo Azorų salų staiga pagavo nepaaiškinamos kilmės ban- 
gavimas, ir jis ėmė vartytis kaip paršas. 

Poseidonas, anksčiau buvęs Karališkojo pašto garlaivis 4:/anti- 
da, pirmasis iš didžiųjų transatlantinių lainerių, morališkai pasenęs, 
parduotas ir perdarytas į savotišką prekinio ir kruizinio laivo derinį, 
įplaukė į šį rajoną jau išnaudojęs du trečdalius kuro ir neturėdamas 
vandens balasto. Keistai ilgos, žemos bangos supo laivą pernelyg 
ilgais intervalais, kurių niekaip nesugebėjo išlyginti jo pasenę ir kiek 
apgadinti stabilizatoriai. Todėl jis svyravo nuo šono ant šono tarsi 
girtuoklis, 1r nuo tokio siūbavimo bei pagirių po beveik visą naktį 
trukusio šventinio Kalėdų vakarėlio su šokiais didžioji dauguma mar- 
gos penkių šimtų Travel! Consortium Limited keleivių minios, ke- 
liavusios viena klase, jautėsi klaikiai ir beviltiškai prastai. | 

Didžiulis telefonų komutatorius, aptarnaujantis keleivių kajutes, 
pradėjo žybsėti kaip Kalėdų eglutė, puošusi didžiąją laivo restora- 
no salę. Pagalbos šauksmai užtvindė laivo daktaro Karavelo kabi- 
netą. Daktarui Karavelui, septyniasdešimt penkerių metų italui, kurį 
šios kelionės operatorius /nternational Syndicate grąžino iš pensi- 
jos, talkino padėjėjas Markas, ką tik medicinos studijas baigęs in- 
ternas. Laive dar buvo vyresnioji sesuo ir dvi slaugytojos. Telefo- 
nas operacinėje skambėjo nenutildamas. Nepajėgdamas visų ap- 

lankyti pats, daktaras siuntinėjo tabletes ir nurodymus nesikelti iš 
lovos. Visa tai vyko plieskiant skaisčiai atogrąžų saulei, jūroje, ku- 
ri, išskyrus tą nesibaigiantį bangavimą, atrodė visiškai rami. 

Sumautą žiaukčiojančių keleivių būseną dar labiau pablogino ka- 
jutėse atgiję daiktai. Viskas, kas buvo nepritvirtinta, — lagaminai, 
rankinis bagažas, buteliai, — slidinėjo iš vienos pusės į kitą; ant va- 
gių sukabinti drabužiai atgijo — suposi pirmyn ir atgal. Jau ir taip 
pašlijusius nervus erzino protestuojantys, girgždantys ir aimanuo- 
jantys senojo laivo sąnariai bei tolimas dūžtančių porceliano indų 
tarškesys. Galiausiai vaistai nuo jūros ligos prarado tiek savo gydo- 
mąją galią, tiek psichologinę magiją. Įpusėjus rytui laiminga kelio- 
nė namo po šiaip jau linksmo ir be ypatingų nuotykių kruizo kelei- 
viams virto tikru pragaru. 

Tačiau, kaip ir visada, pasitaikė keli atsparūs individai, tas nedi- 
delis procentas tikrų jūreivių, atsirandančių kiekviename laineryje, 
kurie tvirtina: ,„Manęs niekada nepykina““. Ir jų iš tikrųjų nepykina. 

Taigi prieš pat vidudienį ponas Džeimsas Martinas, vyriškos ga- 
lanterijos parduotuvės Evanstone, Ilinojaus valstijoje, savininkas, 
keliavęs vienas ir neįveiktas šio supimo, paskambino į kajutę po- 
niai Vilmai Luis, našlei iš Čikagos. Ponia Luis nebuvo tarp tų lai- 
mingųjų ir suaimanavo: „Dėl Dievo meilės, duokit man ramybę! 
Leiskit man ramiai numirti.“ O vyriškio paklausta, ar negalima at- 
eiti aplankyti, sudejavusi „Ne!“ padėjo ragelį. 

Kitoje kajutėje ponia Linda Rogo, vos atsigavusi po kiekvieno 
pykinimo priepuolio, plūdo vyrą visais nešvankiais žodžiais, ko- 
kius tik rado keiksmažodžių žodyne. Ponia Rogo, kadaise buvusi 
kylanti Holivudo žvaigždė, kurį laiką vaidinusi Brodvėjuje, šventai 
tikėjo, kad ji nusižemino ir paaukojo savo karjerą ištekėdama už 
Maiko Rogo, civilius drabužius vilkinčio detektyvo 1š Brodvėjaus 
Jėgos būrio. Dėdama sutuoktinį į šuns dienas visais įmanomais 
keiksmais, kuriuos tik vargšelei pavykdavo prisiminti, dar plėtojo 
temą, kad vyras esą privertęs ją vykti į kelionę. Jai apkarto kiek- 
viena čia praleista minutė, o dabar sutuoktinis net nesiteikiąs su- 
bloguoti. Maikas Rogas, negalėdamas nuraminti savo žmonos, ga- 
lų gale lydimas keiksmų išlėkė 1š kajutės. 

Daktaras Frenkas Skotas — daktaras šiuo atveju reiškė ne moks- 
lų daktaro titulą, o teologijos mokslų daktarą —- paskambino ponui 
Ričardui Šelbiui iš Detroito: 

— Labas, Dikai! 

— Sveikas, Frenkai. 

— Kaip laikosi šeima? 

— Kol kas neblogai. 

— Nuplaukė mūsų skvošo partija, - tarė Skotas. 

— Aš manau! 

— Jei nustos supti, galėtume pabandyti popiet. 

— Sutarta! 

— Pasimatysim per pietus. 

— Gerai, Bazai. 

Abu vyriškius kruizo metu suartino bendri pomėgiai - ameriki- 
nis futbolas ir apskritai sportas. Pastorius Skotas dar prieš penke- 
rius metus buvo žinomas kaip Frenkas Bazas Skotas, vienas gar- 
siausių Prinstono žvaigždžių futbolo komandos gynėjas, universa- 
lus sportininkas, dukart olimpinis dešimtkovės čempionas ir alpi- 
nistas. 

Ričardas Šelbis, vyresnis už Skotą kokiais dvidešimčia metų, 
keliavo su šeima. Detroito kompanijos Cranborne Motors vicepre- 
zidentas, atsakingas už komercinių automobilių dizainą, savo laiku 
Mičigane buvo naudingas galinės linijos Žaidėjas. 

Ponia Timker, Grešemo mergaičių šokių trupės, visos kelionės 
metu triskart per savaitę linksminančios keliautojus, direktorė, nors 
ir manė, kad tuoj pakratys kojas, vis dėlto rado jėgų išsiuntinėti 
savo grupės šokėjoms žinutę, kad šįvakar pasirodymas neįvyks. Vie- 
na šokėja, liesutė mergina iš Bristolio Nona Pari, raudonais plau- 
kais ir blyškiu, pernelyg smulkiu veideliu, lyg ir turėjusi sirgti, bet 
jautėsi labai gerai, atsiduso: „Kaip gerai! Galėsiu išsitrinkti galvą.“ 

Vienuoliktą trisdešimt laivo rūkomajame buvo tik trys keleiviai: 
anglas alkoholikas Tonis Beitsas, jo draugužė Pamela Reid ir Hubis 
Miuleris, vienišas amerikietis iš San Francisko. 

Anglas, visų pramintas Šypsniumi, ir Pamela tupėjo ant aukštų, 
tvirtai prisuktų prie grindų baro kėdžių, apsiviję jas kojomis, tuo 


10 POSEIDONAS 


laiku barmenas pilstė jiems dvigubus martinius į gilias viskio stik- 
linaites, kad neišsilaistytų laivui pasvirus. Nė vienam neskaudėjo 
galvos nuo pagirių ar mal de mer, kadangi abu buvo draugiškai 
apspangę. Ši būsena tęsėsi dar nuo vakarykščio vakaro, per visą šį 
rytą, kadangi abu dar nebuvo sudėję nė bluosto. 

Miuleris, turtingas viengungis be jokios profesijos, maždaug ke- 
turiasdešimties metų, žmogus, išmaišęs visą Europą, abiejų Žemy- 
nų mamyčių, turinčių tekutes dukteris, numylėtinis, aukštai iškėlęs 
kojas, su.knyga ir pusbuteliu šampano įsispraudė į vieną iš odinių 
rūkomojo kampų. Jis jautėsi neblogai, tačiau knyga buvo prasta, 
šampanas laistėsi iš taurės, kruizas nebuvo labai sėkmingas, todėl 
jis mirtinai nuobodžiavo. Nenutrūkstamą laivo siūbavimą jis pri- 
ėmė kaip asmeninį įžeidimą. 

Savo kajutėje ponas Rosenas, į pensiją išėjęs delikatesų parduo- 
tuvės savininkas, pasiteiravo žmonos: 

— Mamute, ar viskas gerai? Gerai jautiesi? 

— Žinoma. Kodėl turėčiau jaustis blogai? - atsakė Belė Rosen. 

Ponas Rosenas, kuris su savo dryžuota pižama ir sulaižytais plau- 
kais panėšėjo į mažą apkūnų vaiką, atsakė: 

— Girdėjau, kad daugelis gan smarkiai negaluoja. 

— Aš jaučiuosi gerai, — tarė Belė. Tai buvo stora moteris, savo 
kūnu užskėtusi beveik visą lovą; ji sugebėjo taip apsikrauti pagal- 
vėmis bei lagaminu, kad buvo pakankamai gerai apsaugota nuo 
supimo. 

Apačioje, „D“ denio moterų kirpykloje, kirpėja iš paskutiniųjų 
stengėsi sutvarkyti baltų plaukų iki pečių peruką, kurį jai atsiuntė 
ponia Glyson iš kajutės M 119. Perukas turėjo būti išplautas, su- 
tvarkytas 1r pristatytas ne vėliau devintos valandos vakaro. Kirpėja 
Mari smalsavo, kada ir kur ponia Glyson ketinanti jį dėvėti, jei tas 
supimas nesiliaus ir toliau. Penkiais deniais aukščiau esančioje ka- 
jutėje M 119 poniai Glyson jau seniai neberūpėjo niekas. 

Ponią Reid, kitą našlę, kankino ne tik siaubingas pykinimas. Ji 
didžiai sielvartavo dėl klaikios šios kelionės baigties. Ji išvyko į 
kruizą slapčia tikėdamasi surasti vyrą savo gana nevalyvai dukrai. 
Tačiau Pamela pademonstravo labai prastą skonį ir siaubingai su- 

sižavėjo pačiu netinkamiausiu kandidatu, su kuriuo dabar, be jo- 
kios abejonės, gėrė viename iš gausybės laivo barų. 

Panelės Merės Kinseil, senmergės, vyriausiosios Braunio ban- 
ko filialo Kemberlyje, esančio netoli Londono, buhalterės visiškai 
neveikė tas vimdantis laivo siūbavimas. Santūri, tvarkinga smul- 
kutė moteris traukė akį savo nepaprastai ilgais žvilgančiais rudais 
plaukais, kuriuos ji tvirtai suimdavo atgal ir susukdavo ant pakau- 
šio į milžinišką kuodą, krisdavusį iki pat sprando. Jos burna buvo 
maža ir griežta, bet akys visada žvelgdavo Žvitriai ir nuoširdžiai 
susidomėjusios. 

Jai nepavyko gauti pusryčių į lovą, kadangi dėl tokio siūbavi- 
mo laivo įgula buvo priversta atšaukti bet kokį maisto išnešiojimą 
į kajutes, todėl ji buvo alkana. Moteris pakėlė telefono BEI 1T, 
paprašiusi sujungti su restoranu, pasiteiravo: 

— Ar šiandien bus kokie nors pietūs? 

— Pietūs! — pasibaisėjęs sustūgo vyriausiojo stiuardo padėjėjas. 

Panelė Kinseil iškart atsiprašė: 

— O varge, aš niekam nenoriu pridaryti bėdos. 

Balsas kitame laido gale irgi atsiprašė: 

— Ne, ne, ką jūs, ponia, jūs netrukdote. Tiesiog mes nesitikėjom 
šiandien sulaukti daug žmonių. Mums bus labai malonu ką nors 
pamaitinti. Deja, galim pasiūlyti tik šalto maisto. Šiandien virtuvė- 
se nieko negaminsime. 

— Puikiai tiks ir šaltas, — atsakė panelė Kinseil. - Širdingai jums 
dėkoju. Man gerai bet kas. 

Net per dvidešimt septynias kruizo dienas ji nesugebėjo pripras- 
ti prie prašmatnaus aptarnavimo ar įveikti savo drovumo, kai jai kas 
patarnaudavo. 

Kai pirmą valandą po pietų restorano pažas, kurio pareiga buvo 
duoti laivo keleiviams ženklą, kad restoranas jau atidarytas, ėjo svy- 
rinėdamas siūbuojančiais koridoriais 1r savo nešiojamu ksilofonu 
mušė Bim, bom, bum, bim, - garsas, kuris iki šiol maloniai glosty- 
davo amžinai alkanos minios ausis, — jam pavyko surinkti tik var- 
ganą ir gan margą entuziastų virtinėlę. Jie rinkosi iš įvairiausių pa- 
grindinio ir „A“ denio kampelių, svirduliuodami, slidinėdami, 

šliuoždami, stvarstydamiesi už išvedžiotų pagalbinių virvių, šūks- 
niais perspėdami vieni kitus, lėtai įveikdami laiptelį po laiptelio, 
nes liftai neveikė. Žygis buvo kupinas pavojų, tačiau šiuos tvirto 
sudėjimo žmones, kurių pusratinių vidinės ausies kanalų nepavei- 
kė laivo siūbavimas, traukė pavojaus akivaizdoje apimantis ben- 
drumo jausmas bei dar nepatirtų nuotykių skonis; po jų kojomis 
svirduliuojančios grindys vieną akimirką versdavo juos kopti į sta- 
čią kalvą, o kitą išsviesdavo tarsi iš katapulto. Taigi koks pusšimtis 
ištvermingų sielų nusileido į restorano salę „R“ — restoranų — de- 
nyje. | 

Šelbių šeimyna: Ričardas, jo žmona Džeinė, septyniolikos me- 
tų duktė Suzana ir dešimtmetis Robinas triukšmingai centimetras 
po centimetro leidosi didžiaisiais laiptais. 

Jau penktą kartą mažas ir storas Manis Rosenas vargais ne ga- 
lais atsistojo ir bandydamas nusilenkti ištarė: 

— Sveiki atvykę į Ištvermingųjų skrandžių klubą! 

— Liaukis, Mani! Jau ir be tavo juokelių ne kas, — tarė jo Žmona 
Belė. 0 

Rosenai turėjo staliuką dviems tolimame kairiajame restorano 
salės gale šalia vieno tų didžiulių keturkampių langų vario rėmais, 
žvelgiančių į tik keliais jardais žemiau siūbuojančią jūrą. Greta jų 
staliuką dviems užėmė Hubis Miuleris. Visos kelionės metu jis dar 
buvo užsisakęs fėte-d-tėte staliuką apžvalginiame grilio restorane 
ant denio, jei kartais jam pavyktų užmegzti intymią draugystę. Už- 
kietėjęs keliautojas, gal pustuzinį kartų perplaukęs Atlantą marš- 
rutais Niujorkas-Šerbūras, Sauthamptonas-Niujorkas dar tais lai- 
kais, kai Poseidonas buvo Atlantida, jis puikiai žinojo visas gud- 
rybes. Tačiau išsvajotasis atvejis taip niekada ir nepasitaikė. 

Visi staliukai palei langus buvo skirti dviems, tačiau prie kitų 
galėjo susėsti po aštuonis pietautojus — taip pakeleiviai buvo skati- 
nami bendrauti. Netoli Rosenų ir visai greta vieno iš įėjimų į tarny- 
binius podėlius, iš kurių išnirdavo nukrautais padėklais nešini stiu- 
ardai, stovėjo staliukas, kurį dėl itin margo prie jo sėdinčiųjų būrio 
Suzana Šelbi pavadino loterijos staliuku. Prie jo sėdėdavo pasto- 
rius Skotas, panelė Kinseil, Džeimsas Martinas, Rogų šeima ir po- 
nas Kirenosas, trečiasis laivo mechanikas. 

Panelė Kinseil ir Džeimsas Martinas, galanterijos parduotuvės 
savininkas iš Evanstono, jau sėdėjo prie stalo, kai atvyko Maikas 
Rogas. Vienas, ir buvo pasveikintas Manio, dar pridūrusio: „O kur 
Linda? Ji paliko mus?“ 

— Linda nesikalba su manimi, - atsakė Rogas. — Ji mano, kad aš 
siūbuoju šią valtį. 

Tuo metu, kai Šelbių šeimyna svirduliavo gretimo staliuko link, 
laivas vėl pasviro ant šono ir užklupo nieko nenusitvėrusį jaunąjį 
Robiną Šelbį. Klykdamas Ei-ei-ei-ei-ei! jis nuskriejo per visą salę 
ir, susidūręs su Maiku Rogu, nulėkė ant grindų. Tuomet vaikis su- 
bliuvo: 

— Geras! 

Robinas buvo tvirtas berniukas ir užaugęs turėjo būti toks pat 
sportiškas kaip ir jo tėvas. Tačiau Maikas Rogas pakėlė jį nuo že- 
mės tarsi kūdikį, pastatė ant kojų ir tarė: 

— Taip galėjai ir susižeisti, sūneli. Verčiau ko nors įsikibk. 

Rogas, pats sveriantis apie septyniasdešimt kilogramų, buvo stip- 
rus kaip mažas buliukas. 

— Sakykit, kas čia, po galais, dedasi? Jūra tokia rami, o senoji 
gelda vartosi kaip išprotėjusi? — pasiteiravo Martinas stiuardo Pi- 
terso. 

— Tiksliai negaliu pasakyti, pone. Greičiausiai kažkur priekyje 
siautė audra. Po audrų dažnai pasitaiko tokių bangavimų, - atsakė 
Pitersas. 

Šelbiai jau buvo susėdę, kai Tonis Beitsas ir Pamela Reid kaž- 
kodėl visai žmoniškai ir tiesiai nusileido pačiu plačių laiptų vidu- 
riu ir taip pat tvirtai nužygiavo per visą salę prie savo staliuko dviems 
tolimajame dešiniojo borto gale. Kažkokiu paslaptingu būdu alko- 
holis, kuriuo jie buvo tiesiog permirkę, sugebėjo neutralizuoti lai- 
nerio supimą. 

— Mama, pažiūrėk! — sušuko Suzana. — Atėjo Šypsnius su savo 
mergina. Argi jie ne nuostabūs? Kaip jai pavyksta? Jei aš išgeriu 
bent gurkšnelį chereso, jaučiuosi labai keistai. 

— Vilko gerklė, - atsakė Ričardas Šelbis. Jiedu su žmona buvo 
simpatiška pora, o jų duktė — guvi, linksma būtybė. Iš tėvo ji buvo 
paveldėjusi kiek kampuotą apatinį žandikaulį bei tamsius plaukus, 

o jos motinos subtilumas ir gyvumas puikiai derėjo prie belytės 
Amerikos mokinukės figūros. 

Naujai atvykusieji buvo per toli, kad jiems galėtum sušukti, to- 
dėl Maniui Rosenui beliko atsistoti ir pamojuoti ranka, kadangi 
jam labai patiko ši porelė. Šypsnius atsakydamas linktelėjo. 

Savo rizikingą Žygį į restorano salę baigė gan margas pakelei- 
vių būrys: graikai, belgai, aštuonių Žmonių šeimyna iš Diuseldorfo 
labai keista Augenblikų* pavarde ir dar koks tuzinas britų, ameri- 
kiečių bei keli atsparūs skandinavai. Rosenas nebandė įtraukti jų į 
Ištvermingųjų skrandžių klubą, kadangi staliukai buvo išdėstyti per- 
nelyg toli po visą milžinišką patalpą. Šią garbę jis paliko mažutei 
saujelei žmonių, kuriems visos kelionės metu teko sėdėti prie gre- 
timų staliukų. Taip jie ir susipažino. 

Pietūs, bent jau Robinui Šelbiui, grasinosi pateikti jaudinančių 
staigmenų. Prie stalų buvo pritvirtinti specialūs rėmai, kad lėkštės 
ir indai nenuslystų ant grindų, o Pitersas ir jo kolega Akras, du 
stiuardai, aptarnavę šiuos keturis staliukus, šoko tikrą baletą mė- 
gindami išlaikyti pusiausvyrą ir padėklus. 

Visi šimtas devyniasdešimt trys pastoriaus Frenko Skoto centi- 
metrai prižirgliojo prie staliuko taip, jog atrodė, kad ne siūbuojan- 
tis laineris supa jį, o atvirkščiai - jo kojos siūbuoja laivą. 

Manis Rosenas išsižiojo sakyti: „Sveiki atvykę...“, bet kai Belė 
tvirtai sugniaužė jo ranką, sušuko: 

— Labas, Frenkai! Žinojom, kad jūs ateisit. 

Visos kelionės metu buvo sunku galvoti apie Skotą kaip apie 
pastorių. Beveik visi vadino ji Frenku arba Bazu, išskyrus panelę 
Kinseil, kuri dėl savo britiškos pagarbos Amerikos dvasininkijai 
primygtinai vadino jį daktaru Skotu, bei Rogą, kuris kreipėsi į jį 
klebonu arba padre ir kažkaip įsigudrindavo abu kreipinius nuspal- 
vinti lengva pašaipos gaidele. Laivu keliavusiems europiečiams jis 
buvo mįslė. Skotas buvo toks jaunas, o jo sportiniai laimėjimai pa- 
siekti dar taip neseniai, kad amerikietiškasis laivo kontingentas matė 
jame tik Bazą Skotą, Prinstono komandos gynėją, žvaigždę, du- 


* Augenblick - akimirka (vok.). 

kart olimpinį dešimtkovės čempioną, slidininką, Andų viršukalnių 
užkariautoją ir nuolatinį sporto varžybų nugalėtoją. 

Dar mokydamasis koledže jis retai dingdavo iš sporto puslapių, 
tačiau ir vėliau, studijuodamas seminarijoje, sugebėjo sukelti sen- 
saciją, kai tapo vienu iš grupės, užkopusios į anksčiau neįveiktą 
San Jacinto viršukalnę Andų kalnuose. Dvidešimt devynerių Sko- 
tas vis dar buvo it gyvas sidabras, valdinga asmenybė ežiuku kirp- 
tais plaukais, spindintis sveikata ir dėl banguojančios sulaužytos 
nosies linijos tik per plauką negavęs Amerikos gražuolio titulo. 
Savo tiesų, nuoširdų žvilgsnį įsmeigdavo tiesiai pašnekovui į akis; 
šis bruožas buvo mielas ir patrauklus, tačiau tuo pačiu ir truputį 
trikdė. Jo nuoširdumas slėpė kažką nenusakomo ir kėlė lengvą ne- 
rimą. Kai jis žaisdavo, pergalės spindesys, uždegdavęs jo akis, 1a- 
biau derėjo sunkiasvoriam boksininkui profesionalui nei Evange- 
lijos skelbėjui. 

Akivaizdu, kad kmizo metu Skoto buvo pilna visur: jo siunčia- 
mi kamuoliukai kaip kulkos zvimbdavo į tolimiausius skvošo sa- 
lės kampus; jis lapnodavo penkias mylias pasivaikščiojimų deniu, 
lydimas būrio susižavėjusių jaunuolių; atviro denio šaudykloje ne- 
prašaudavo nė pro vieną į orą paleistą molinę lėkštę; triuškindavo 
savo priešininkus teniso korte. 

Jo bronziniu torsu galėjai gėrėtis prie baseino. Jis kasdien kan- 
kindavo espanderius ir treniruoklius laivo sporto salėje arba užsi- 
maudavo bokso pirštines 1r kumščiuodavosi su sporto instruktoriu- 
mi, buvusiu Britanijos vidutinio svorio čempionu. 

Džeinė Šelbi kartą pasakė savo vyrui, kad, jos manymu, pasto- 
rius užimąs kiek per daug erdvės. Mintis apie jo akis pasiliko sau, 
kadangi pačiai atrodė pernelyg absurdiška, jog toks garsus sporti- 
ninkas galėtų būti truputį fanatikas, futbolo stadiono dvasią perkė- 
lęs į tik jam vienam būdingą Evangelijos skelbimo būdą. 

Tuo atžvilgiu jam pavyko padaryti tikrai nemenką įspūdį savo 
pamokslu, kurį pasakė vieną sekmadienį, kai buvo paprašytas au- 
koti Šventąsias mišias. Po to pamokslo tapo aišku, kad jis rūpinosi 
savo sportine forma ir toliau ketino rūpintis, kad galėtų skinti per- 
gales Dievo fronte. 

Jis iš tikrųjų visiškai aiškiai pasakė savo kalboje: „Viešpačiui 
reikia nugalėtojų! Dievas myli tuos, kurie nenuleidžia rankų. Jis 
sukūrė žmogų pagal savo atvaizdą ne tam, kad jūs būtumėt antri. 
Dievui nereikia tų, kurie bijo, inkščia ar maldauja. Kiekvienas iš- 
bandymas, kurį atsiunčia jums, garbina Viešpatį. Gerbkit save, ko- 
vokit už save, ir gerbsit 1r kovosit už Viešpatį. Tegu Jis žino, kad 
jeigu negalės padėti, jums užteks drąsos ir ryžto bandyti patiems. 
Kovokit už save ir Jis neprašytas kausis jūsų pusėje. Kai sekasi, 
sėkmė aplanko todėl, kad priimat Jį ir Dievas yra jumyse. Kai nu- 
leidžiat rankas, jūs išsižadat Viešpaties.“ 

Tai nebuvo toks sekmadieninis pamokslas, kokius buvo įpratę 
girdėti einantys Komunijos, bet akimirką kitą juos įveikė jo tikėjimo 
nuoširdumas bei įkarštis, ir visiems teko pripažinti, kad šis pamoks- 
las vis dėlto buvo šiokia tokia patirtis bei suteikė peno kalboms. 

Džeinė Šelbi, išeidama iš didžiojo poilsio kambario, kur vyko 
pamaldos, atsiduso: 

— Fu! Jaučiuosi taip, tarsi dabar turėčiau eiti ir kalnus nuversti, 
— ir dar pridūrė: — Žinai, tas jaunuolis kalba taip, tarsi jis būtų tik- 
ras, jog yra išrinktas Dievo komandos vyriausiuoju treneriu. 

Jos vyras atsakė tarsi ir nei į tvorą, nei į mietą, bet su tam tikra 
pagarba: | 

— Jis buvo geriausias visų laikų Prinstono futbolo komandos 
žaidėjas. 

— Viešpats turėtų būti juo patenkintas, — atsakė Džeinė Šelbi, o 
vyras metė į ją aštrų žvilgsnį, norėdamas įsitikinti, ar Žmona nejuo- 
kauja, tačiau išvydo visiškai rimtą veidą. Kartais jis nesuprasdavo 
savo ironiškos, viską kiaurai matančios žmonos. Staiga moteris pa- 
klausė: 

— Kaip manai, ką jis veikia laive? 

— O, - atsakė jos vyras, — jis man pasakojo. Atostogauja tarp 
darbų. 

— Tarp kokių darbų? | 

— Nežinau, - atsakė Šelbis. - Aš nepaklausiau. 

Tuomet ji pasiteiravo: 

— Kaip manai, kas privertė tokį žmogų pasirinkti bažnyčią? Juk 
jis patinka tau, ar ne? — pridūrė moteris. 

Džeinė Šelbi puikiai matė, kad jos vyras tiesiog dievino jaunes- 
nįjį Skotą it didvyrį. Ji su ramia ironija žiūrėjo į mažus berniukus, 
kurie taip niekada ir neužauga, tačiau šiuo atveju kai kurios dvejo- 
nės jai kėlė nerimą ir moteris norėjo, kad vyras taip nesižavėtų sa- 
vojo didvyrio dorybėmis. 

— Taip, jis labai šaunus vaikinas. - atsakė Šelbis. 

Tiesą pasakius, toks Skoto pasirinkimas kėlė nerimą ir pačiam 
Dikui Šelbiui. Žinia, kad Skotas kilęs iš turtingos šeimos, darė šį 
galvosūkį dar sudėtingesnį. Tokia velniška sėkmė. Kas privertė jį 
pasirinkti kunigystę? 

Pats Šelbis nebuvo nei religingas, nei nereligingas — visą gyve- 
nimą jis buvo socialinis ir intelektualinis prisitaikėlis. Jo manymu, 
didžioji dauguma Žmonių eina į bažnyčią, nes daugiau nieko nesu- 
geba. Toji padermė buvo visiškai jam svetima, tačiau jo kaip Cran- 
borne Motors viceprezidento padėtis įpareigojo jį, todėl Šelbis kas 
antrą sekmadienį lankydavosi arba privilegijuotame Blumifild Hil- 
so kaimo klube, arba ne ką mažiau privilegijuotoje Gros Pointo epis- 
kopalinėje bažnyčioje. 

Tais atvejais, kai tekdavo eiti į bažnyčią, jis sėdėdavo savo klaup- 
te kaip ir pritinka tipiškai amerikietiškos šeimos galvai: akys dera- 
mai nuleistos, protas visiškai atsiribojęs nuo abstrakcijų, kurias iš 
sakyklos skleidė daktaras Gudolas. Jam pastorius buvo mirtinai 
nuobodi žmogysta, tačiau vyriškis pripažino, kad šis turėjo savo 
vietą socialiniame visuomenės modelyje, o savo darbą atliko mini- 
maliai kišdamasis į Diko Šelbio gyvenimą. Tačiau negalėjo būti jo- 
kios kalbos nei apie religinius, nei kokius kitokius jausmus. 
Staiga Džeinė paklausė: 

— Juk negali būti, kad jis nuo kažko bėga, ar ne? O gal jis užmez- 
gė meilės romaną? 

Šelbio supratimas apie pasaulio sąrangą privertė atsakyti taip: 

— Kunigai meilės romanų nemezga, - ir, norėdamas apginti, greitai 
pridūrė: 

— Nesakau, kad Frenkas yra neįdomus. Greičiausiai visos kelio- 
nės metu ne viena moteris bandė su juo flirtuoti, bet esu tikras, kad 
jis nė vienai neatsakė tuo pačių, 

— Iš kur mums žinoti? — tarė Džeinė ir paerzino: 

— Turbūt vakare jis būna pernelyg pavargęs... 

Jos vyrui ši pastaba nepasirodė juokinga. 

Poseidonas pasviro dar kartą ir Robinas Šelbis sušuko: „A-a- 
atsargiau!“. Skotas palinko virš stalo, jo didžiulis kūnas pasviro 
tokiu pat kampu kaip ir laivas. Kai laivas pasviro į kitą pusę, jis 
grakščiai nuslydo į savo kėdę. 

Martinas, smulkutis, žilstelėjęs vyriškis plonomis lūpomis, pri- 
menantis bantamų veislės gaidžiuką, niekada neturėdavęs ką pasa- 
kyti, pastebėjo: 

— Atėjot pačiu laiku. Spėsit įstoti į Manio organizaciją - Ištver- 
mingųjų skrandžių klubą. 

Skotas vyptelėjo, parodydamas gražius lygius dantis, išskyrus 
vieną priekinį, kurį nusiskėlė paskutiniųjų rungtynių metu. Šypse- 
na išnyko, kai jis išvydo Rogą vieną. 

— Nejaugi ponia Rogo sunegalavo? — paklausė pastorius. Nors 
kelionė jau visai ėjo į pabaigą, jie taip 1r nepradėjo vienas kito va- 
dinti vardais. Vyro balsas buvo malonaus tembro ir glostė ausį. 

— Taip, - tarė Rogas. 

— Apgailestauju, — atsakė Skotas. 

— Ačiū, — ištarė Rogas, nė nesistengdamas atsikratyti sarkazmo 
gaidelės balse. Skoto jis nemėgo. Nepaisant įspūdingos fizinės iš- 
vaizdos bei reputacijos, Skotas jam tebuvo entuziastas. Rogas visą 
vyrų, baigusių koledžus, padermę, o ypač futbolo žaidėjus, vadino 
entuziastais. Kolumbijos universiteto miestelis jam buvo tikra pikt- 
žaizdė, atsivėrusi pačioje jo numylėtojo Brodvėjaus širdyje. Jam 
teko ne kartą susidurti su ilgaamže miesto gyventojų ir universite- 
to studentų nesantaika. 

Nuo netoliese stovinčio staliuko pasigirdo Miulerio balsas: 

— Kur ponas Kirenosas? 

— Regis, čia nėra nė vieno jūrininko. Tikiuosi, kad viskas gerai, 
— atsakė Šelbis. 

Miuleris pačiupo alyvuogę ir prarijo ją dviem kąsniais, laikyda- 
mas tarp nykščio ir smiliaus. 

— Žinau tik tiek, kad tokia padėtis yra velniškai nepatogi. Ko- 
dėl, po šimts, kapitonas nesiima jokių priemonių? - tarė jis. 

Rogas atsisuko savo kėdėje ir akimirką kitą spoksojo į Miulerį 
— JO veide atsispindėjo neslepiamas pasibjaurėjimas. Jis niekino 
Miulerį beveik tiek pat, kiek nemėgo Skoto. Jei Skotą jis vadino 
entuziastu, tai Miuleris jam buvo lepūnėlis puošeiva. Vyriškis iš 
San Francisko kalbėjo tyliai, buvo suglebęs, jo rankos pernelyg 
baltos ir švelnios, o pats jis pernelyg lėtas ir ištižęs; dėl manieros 
tarti 11gąją „a“ Rogas vadino jį prietranka anglu. Dar labiau jį erzi- 
no pagal užsakymą siūdinti Miulerio kostiumai. 

Pats Rogas didžiavosi savo rūpestingai sutvarkytais nagais, ta- 
čiau jo rankos buvo sunkios ir apdaužytos, neturėjo nė vieno sveiko 
krumplio, kuriuos sulaužė į žandikaulius ar pakaušius piliečių, 1š- 
drįsusių su juo „pasiginčyti“. Ginčais Rogas vadino atsisakymą jam 
paklusti. Rengėsi irgi gan dabitiškai, tik drabužius, — dėl to nekilo 
jokios abejonės, — pirko Brodvėjuje. Jis visada kalbėjo kiek per 
garsiu policininko, tapusio civiliai besirengiančiu detektyvu, bal- 
su. Tam tikra prasme Rogas irgi buvo įžymybė, ypač niujorkiečiams. 
Jis buvo apdovanotas Policijos garbės medaliu už tai, kad vienas, 
be niekieno pagalbos, numalšino kalinių maištą Vestčesterio lygu- 
mų kalėjime, kur kaliniai jau buvo nužudę du įkaitus. 

Jo veidas buvo nuobodus ir lygus; mažose kiaulės akutėse su 
ties kampais nukarusiais vokais niekada negeso įtarumo klaustukai. 
Suknežinta nosis buvo Auksinių pirštinių turnyro pusvidutinio svo- 
rio bokso čempiono palikimas. Kalbėdamas jis retai iki galo pra- 
verdavo burną. Retai šypsojosi. Jo nuovada buvo teatrinis Brodvė- 
jaus rajonas tarp 38-osi0s ir 50-0si0s, 6-osios ir 9-0si0s aveniu, 
kurį buvo pamėgę kai kurie prastos reputacijos Niujorko tipažai — 
turtingi gangsteriai, narkomanai, ginkluoti plėšikai, homikai, ta- 
čiau Rogo kumščiui visi jie buvo vienodi. 

— Vargšelė Linda, gal aš galėčiau jai padėti? — tarė Belė Rosen. 

— Ačiū, Bele. Manau, kad ji tiesiog nori pabūti viena, - padėkojo 
detektyvas. 

Kai Kalėdų kruizo metu Rosenų ir Rogų šeimos susitiko Posei- 
done, jie jau buvo truputį pažįstami. Naktinėjanti minia prieš išsi- 
skirstydama po namus dažnai užsukdavo į Roseno delikatesų par- 
duotuvę (kurią pats šeimininkas vadino savaisiais Jautienos riimais) 

ties Amsterdamo aveniu ir 74-osios gatvės kampu. Rogas kartais 
ten užšokdavo užmesti akį. To užtekdavo, kad Manio Roseno par- 
duotuvėje viešpatautų tvarka ir ramybė. 

Nors Rogas ir dievagojosi, kad pirmą kartą išėjo atostogų po 
penkerius metus trukusio patruliavimo, kruizo keleiviai nebuvo lin- 
kę patikėti tokia jo buvimo laive priežastimi. Jiems labiau patiko 
įsivaizduoti, kad laivu plaukia tikras detektyvas, tad nuolat laidė 
panašaus pobūdžio juokelius: „„Atrodai taip, tarsi tas seklys būtų 
užklupęs tave svetimoje kajutėje“, „Klausyk, kodėl tu nepasiduo- 
di?“, „Mačiau, kaip tas faras visą vakarą bare gręžė tave Žvilgs- 
niu“. 

Be to, Poseidono gandų fabrikėlis atkakliai puoselėjo teoriją, 
kad Rogas laivu vyksta darbo reikalais, o ne ilsėtis. Jis kažką „„me- 
džiojo“ laive. Mintis, kad „kietas“ Brodvėjaus faras kiekvieną va- 
karą velkasi kostiumą, vyksta į ekskursijas Senegale, Libijoje, Dram- 
blio Kaulo Krante ar dalyvauja stalo teniso varžybose, liežuvauto- 
jams atrodė tiesiog neįtikėtina, todėl ne kartą bandė jį iškvosti. 

Kiek tuštokos Rogo, profesionalo naikintojo, akys susiaurėdavo 
iš malonumo, - ši grimasa atstojo jam šypseną, - kai jį kamantinė- 
davo, ką jis iš tikrųjų veikiąs laive. Jis atsakydavo: „Negi faras ne- 
turi teisės pailsėti? O gal aš trokštu pamatyti, iš kur kilę tie visi 
pašlemėkai, kurių tiek priviso mieste. Galbūt man pavyktų S] 
juos pasiimti kelis atgal.“ 

Laivas ėmė siūbuoti vienodais intervalais, tačiau pasvirimo kam- 
pas ne visuomet buvo toks pats. Jo seni griaučiai protestuodavo 
prieš kiekvieną bangą. 

Ričardas Šelbis palinko prie loterijos staliuko ir tarė: 

— Frenkai, šiandien palošti nepavyks. 

Skotas vyptelėjo ir pasiteiravo: 

— Gal vis dėlto norėtumėt pabandyti? Kertu lažybų, kad būtų 
įdomu. Duosiu jums papildomus penkis taškus. 

— Dikai, liaukis! — pasibaisėjo Šelbio žmona. 

Šelbis akimirką kitą jautėsi nesmagiai: jis nebuvo tikras, ar Sko- 
tas rimtai pasiryžo rizikuoti ir susilaužyti koją arba ranką siūbuo- 
Jjančiuose kortuose. Tačiau Džeinei neliko jokių abejonių, kad pa- 

storiaus ketinimai rimti. Jis buvo tikras pamišėlis, kai kalba pa- 
krypdavo apie žaidimus. 

Šelbis nusprendė, kad Skotas juokauja ir tarė: 

— Mamutė neleidžia. 

Kitoje restorano salės pusėje Šypsnius, kuris buvo vienos bir- 
žos maklerių firmos Londono Sityje partneris, paprašė: 

— Norėčiau dvigubą sauso martinio. 

— Ir man to paties, - pridūrė Pamela. Ji buvo negraži, gan gre- 
mėzdiška anglė storomis kojomis, kokios paprastai būdingos fizi- 
nio lavinimo mokytojoms, pilkšvai rudos spalvos trumpai kirptais 
plaukais ir skaisčiai raudono veido. Tačiau jos akys buvo tyros, 
draugiškos ir žydros, o veide, ypač kai žiūrėdavo į Šypsnių, neny- 
ko nuolatinio susižavėjimo išraiška. Nors keliavo su motina, viso 
kruizo metu ji tarsi prilipo prie Šypsniaus, o gal viskas buvo kaip 
tik atvirkščiai. Ji buvo nekaltai ir žavingai įsimylėjusi. 

— Kaip laikosi tavo brangioji motušė? — paklausė Šypsnius. 

— Jai negera, — - atsakė mergina. 
galėsim dralipe pavakarieniauti. 

Mergina jam nusišypsojo. Beitsas tikrai nebuvo simpatingas: 
maždaug keturiasdešimties, apskrito raudono nekalto veido, tvar- 
kingai šukavo savo retėjančius plaukus skersai viršugalvio, buvo 
pamišęs dėl spalvotų liemenių ir nuo dešimtos valandos ryto jau 
skendėdavo nuolatinėje ir begarsėje alkoholio migloje, kai užtūp- 
davo aukštą baro kėdę terasoje, laivo viduryje ar rūkomojo bare ir 
šypsodavosi visiems iš eilės. Iš pradžių jis buvo vienas. Kada atsi- 
tiktinai suprato, kad mergina gali gerti su juo kaip lygi su lygiu 1r 
nepasigerti, nuo tos akimirkos jiedu tapo neperskiriami. 

Atnešė martinius. Šypsnius kilstelėjo taurę: 

— Į sveikatą! 

„ — Į sveikatą! - atsakė Pamela. 

— Geriau iškart užsisakom po dar vieną, - pridūrė Šypsnius. 

Robinas Šelbis žaidė. Jis pastatė savo bandelę ant briaunos ir, 
kai laivas ėmė svirti kairėn, paleido ją taip, kad ji, vartaliodamasi 
nuo vieno šono ant kito, BuBielĖjo ir sustojo atsitrenkusi į rėmą 
kitame stalo gale. 

Poseidonas, kurį laiką plaukęs lygiai, dabar ėmė svirti į kairę 
taip lėtai ir ilgai, jog pirmą kartą pasirodė, kad tai niekada nesi- 
baigs. Robino bandelė nulėkė ant žemės. Viskas pradėjo kristi. Mu- 
zikinį lėkščių, peilių, šakučių ir taurių, atsidaužiančių į medinius 
stalo įrankių laikiklius, skambesį papildė švelnus žaisliukų skimb- 
čiojimas, kai penkiolikos pėdų Kalėdų eglutė, įsodinta į prie resto- 
rano salės grindų pritvirtintą kubilą su smėliu, grėsmingai pasviro. 
Kone prigulęs ant šono, - taip smarkiai pasviręs jis, regis, dar nie- 
kada nebuvo, - laivas kurį laiką sustingo. Atrodė, kad jis niekada 
neišsilygins. 

— Mani, žiūrėk! — aiktelėjo Belė Rosen. Už jų lango toji mėlyna 
ir nekalta, saulės nutvieksta jūra buvo tiesiai po jais, pasvirusiais 
savo kėdėse. Moters putlios baltos rankos įsitvėrė stalo taip stip- 
riai, kad Žiedai įsirėžė į trumpus pirštus. 

Jaunojo Robino žaidimai baigėsi. Jis išsigando. Nesušuko nei 
ei!, nei oho!, tačiau tvirtai įsikibo kėdės ir neramiai pažvelgė į prie- 
šais sėdintį tėvą. Stojo mirtina tyla. Išblyškęs Miuleris pusiau pa- 
kilo, spausdamasis prie lango stiklo. Jis buvo tikras, kad jie tuoj 
apvirs. 

Abu stiuardai tuo metu patarnavo prie stalų. Pitersas, tas aukš- 
tesnysis, iš paskutiniųjų bandydamas išlaikyti pusiausvyrą pasviru- 
siame laive, tarė: ,„Nesijaudinkit, pone“, tuo tarpu Akras, priverstas 
įsikibti į kėdės atlošą, pridūrė: „Laivas tuoj išsilygins. Jis visada 
išsilygina.“ 

Milžiniškas laivas nė karto nesugirgždėjo, nesudejavo ir nesuri- 
ko, kol kankinamai sunkiai ir lėtai išsilygino ir įveikė jį pagavusią 
šoninę bangą. Grėsmingai priartėjusi jūra atsitraukė nuo liukų, ir 
dabar, kai laivas pasviro ant dešiniojo borto, pro juos vėl švietė mė- 
lynas dangus, nubarstytas plunksninių debesų. Palengva svyravi- 
mas rimo, lėkštės 1r stalo įrankiai vėl nuslydo į savo vietas. 

Atėjo stiuardas, nešinas šluota ir semtuvėliu, ir sušlavė auksines 
bei sidabrines sudužusių eglutės žaisliukų duženas. | 

— Jėzau! — tarė Rogas ir pridūrė, — tai kalės vaikas. 

Apkūnusis ponas Rosenas ir jo storulė žmona išgąstingai pakė- 
lė akis į Pitersą. 

— Klausykit, — tęsė Rosenas, — juk tai buvo pavojinga, ar ne? 

— Nelabai, pone, - atsakė stiuardas. — Šiaurės Atlante esu matęs 
ir kur kas baisesnių dalykų. 

— Pone, laivas negali apvirsti, jis taip pastatytas, - pridūrė Akras 
ir paėmė šalto liežuvio lėkštę, kurią jis ką tik buvo padėjęs ponui 
Rosenui. 

— Ei! Palaukit, aš dar nė neparagavau, - sušuko ponas Rosenas. 

Džeimsas Martinas, kurio akys gan protingai žvelgė pro akinių 
stiklus, pastebėjo šį incidentą. Jis taip pat pastebėjo, kad tą akimir- 
ką, kai laivas, regis, visą amžinybę pakibo ore, abu stiuardai išba- 
lo. „Jergutėliau, — tarė jis sau, — jie pridėjo į kelnes.“ Ir sausai pa- 
klausė: 

— Frenkai, jūs meldėtės? 

— Jei atvirai, aš buvau įtempęs pilvo presą ir stengiausi išlaikyti 
laivą, — atsakė Skotas. 

Salėje kilęs juokas kiek sumažino įtampą. Šelbis palinko į priekį 
1r tarė: 

— Kas jau kas, o jūs tikrai sugebėtumėt. 

Panelei Kinseil nepatiko pastoriaus pastaba. 

Hubis Miuleris susierzinęs atkirto Pitersui: 

— Ką jūs norit apmaut? Gal jūs 17 matėt šitaip pasvirusį laivą, bet 
man čia buvo pirmas kartas. Kokia čia velniava? Kodėl kapitonas 
nesulėtina greičio, nepakeičia kurso ar nesiima kitų veiksmų? 

Jis buvo išlepintas Žmogus, nepratęs prie kiek ilgiau trunkančių 
nepatogumų, ir pakankamai turtingas, kad turėtų su tuo taikstytis. 
Kaskart, kai jis pakliūdavo į padėtį, kuri jo netenkindavo, - nesvar- 
bu, kas bebūtų: gyvenimo sąlygos ar draugija, — jis paprasčiausiai 
atsikeldavo 1r eidavo kitur. Tačiau nuo Poseidono kvailiojimų pa- 
bėgti nebuvo galima. 

„— Manau, kad jis skuba. Mes jau visą dieną vėluojam, - tarė 
Martinas. 

— Kertu lažybų, kad ir kapitonas išsigando, —- prakalbo Robinas 
Šelbis. 

— Kapitonai niekada neišsigąsta, - atsakė Skotas. 

Tačiau panelė Kinseil sumurmėjo po nosimi: 

— Kūdikio lūpomis... 

Šypsnius šūktelėjospadavėjui: 

— Ei! Prašyčiau dar vieną dvigubą... Ne, palaukit. Įpilkit man 
viskio. | 

— Ir man to paties, — tarė Pamela. 

Šypsnius nužvelgė ją savo angelišku žvilgsniu: 

— Mano mergaitė! 

Kairiojo borto pusėje pietavusi grupė ėmė skirstytis. Manis Ro- 
senas padėjo savo Žmonai atsikelti tardamas: 

— Laikykis manęs, mamute, — ir kreipėsi į Rogą: 

— Šįvakar vakarieniausit su smokingu? 

Rogas, pusiau pravėręs savo siaurą burną, išspaudė: 

— Bus matyt. 

Jis neslėpė paniekos, kurią jautė abiems vyrams. 

— Gal ir Linda ateis. Mes pasiilgom jos, — tarė Rosenas. 

— Gal, - atsakė Rogas, — gal ir ateis. 

Žmonės, sėdėję prie loterijos staliuko, irgi pakilo. Poseidonas 
pasviro vėl. 

— O varge! - sušuko panelė Kinseil. 

— Štai, įsikibkit mano rankos, — pasiūlė Skotas. 

Panelė Kinseil susijaudino: „Ką jūs, ačiū!“, bet jis vis vien paė- 
mė ją už rankos. Porelė atrodė groteskiškai: milžiniškas vyras ir 
smulkutė, lėliška senmergės figūrėlė. Jis kone pakėlė ją nuo grin- 
dų, padėdamas įveikti laivo pasvirifho kampą, ir laikė tvirtai su- 
ėmęs, kol laivas išsilygino. 

— Keistas tipas, — tarė Miuleris sieb damas: 55 jie išeina. Ir 
pridūrė: 

— Kas būtų atsitikę, jei laivas nebūtų išlaikęs pusiausvyros ir 
apsivertęs? 

Martinas patapšnojo lūpas servetėle ir tarė: 

— Greičiausiai dabar jau būtume nebegyvi. Iki pasimatymo. 

Šelbiai pakilo en masse ir, įsikibę vienas kito, pasirengė žygiui 
prie didžiųjų laiptų. 

Robinas Šelbis buvo teisus. Graikas kapitonas ne tik labai išsi- 
gando. Kai per pietus laivas pasviro ant šono ir jau ėmė atrodyti, 
kad pusiausvyrą palaikantis mechanizmas jo nebeišlygins, žmogų 
apėmė panika. 

Nes nuo to laiko, kai, išplaukdami iš Lisabonos, jie kirto Težu 
upės seklumą, jis, be visų kitų aplaidumo ir netinkamos laivo pa- 
rengties nuodėmių, žinojo, kad dėl savo nepatyrimo valdyti tokį mil- 
žinišką laivą per skubėjimą ir sumaištį neteisingai panaudojo sta- 
bilizatorius ir beveik juos sugadino. Tai, kad jam labai sekėsi ir 
buvo geras oras, nebeturėjo jokios reikšmės: dabar, kai jų taip 
reikėjo, jie nebeveikė. 

Garlaivis Poseidonas savo aukščiu prilygo daugiabučiam na- 
mui ir buvo platus kaip futbolo stadionas. Niujorke jis būtų užskė- 
tęs keturis kvartalus nuo 42-osi0s iki 26-0s10s gatvių, Londone nu- 
sitęstų nuo Čering Kroso stoties iki Savojos viešbučio. | 

Trečdalis visos aštuoniasdešimt vieno tūkstančio tonų talpos, 
esančios žemiau vandenžymės, buvo grūste užgrūstas visokiausių 
variklių ir aušinimo sistemų, katilų, siurblių, redukcinių pavarų, ge- 
neratorių, degalų ir balasto rezervuarų bei krovinių skyrių. 

Tačiau dabar Poseidonas buvo lengvas, pernelyg aukštai iškilęs 
virš vandens, neteisingai paskirstytu balastu ir visiškai netinkantis 
plaukioti. Kapitonas į šiuos spąstus pateko po tikros nesėkmių gran- 
dinės, nelemtai sukritusių laiko aplinkybių 1r neteisingo jo paties 
sprendimo, pagrįsto grynai komercine nauda. 

Lainerį nupirkęs tarptautinis konsorciumas pavertė jį pusiau kro- 
vininių, pusiau kruiziniu laivu, kuris išplaukdavo iš Lisabonos ir 
per trisdešimt dienų aplankydavo gal penkiolika Afrikos 1r Pietų 
Amerikos šalių. Jiems pavyko patrigubinti laivo krovinių skyrių 
po to, kai turistinės ir antros klasės kajutės bei didžioji dalis įgulos 
kajučių buvo išdėstytos išilgai laivo, keleiviams skirtos vietos apri- 
botos iki pirmos klasės ir tuo pačiu išsaugotas pradinis trisdešimt 
vieno mazgo greitis. Gabenamų krovinių kiekis leido sumažinti krui- 
zo kainą ir padaryti jį įkandamą tiems, kurie iki šiol tokių atostogų 
negalėjo sau leisti. 

Kai laivas įpukšėjo į Venesuelos uostą La Gvairą, priešpaskuti- 
nę šios nepaprastai sėkmingos pirmosios kelionės — Kalėdų kruizo 
— atkarpą, jo krovinių skyrius jau buvo visiškai ištuštintas Džor- 
džtaune, Britų Gajanoje, o degalų rezervuarai palengvėję dviem treč- 
daliais. Laivo įgula turėjo užpildyti bakus Venesuelos degalais ir 
pakrauti krovinių skyrių. 

Deja, La Gvairoje juos pasitiko stichinis doko darbininkų strei- 
kas. Pralaukęs trisdešimt šešias valandas Poseidonas dėl griežto gra- 
fiko buvo priverstas — gruodžio trisdešimtąją jis vėl turėjo išvykti iš 
Lisabonos į naujametinį kruizą — išplaukti tuščiais krovinių triu- 
mais ir nepasipildęs degalų. 

Degalų būtų užtekę iki pat Lisabonos, tačiau kapitonas nuspren- 
dė nekompensuoti trūkstamo jų kiekio vandens balastu, todėl lai- 
vas tapo nepaprastai jautrus ir pateko į šią itin keblią padėtį. 

Jei kapitonas būtų užpildęs rezervuarus sūriu vandeniu, — ką jis 
1r turėjo padaryti, - jiems tektų sugaišti daug laiko Lisabonoje, ko! 
talpos būtų ištuštintos ir išvalytos. Niekais nueitų nepertraukiamas 
laivo tvarkaraštis, kuris jau ir taip braškėjo dėl prastovos. 

Oficialiai konsorciumas atsiuntė kapitonui telegramą: ,,Spręski- 
te pats.“ Tačiau konfidencialiai užvertė koduotais pranešimais, rėk- 
te rėkiančiais, kad prišauksiąs jiems finansinę katastrofą. Penki šimtai 
atvykstančių keleivių gyvens Lisabonos viešbučiuose kompanijos 
sąskaita, jau nekalbant apie pasipiktinimą, kurį sukels Žinia, kad 
pažadėtojo Naujųjų metų vakarėlio vandenyne nebus. Visos teleg- 
ramos pabrėžė, kad virš Atlanto vidurio susidarė aukšto slėgio zo- 

na, ir toliau pranašavusi gerą orą. Kapitonas pirmą kartą vadovavo 
tokiam dideliam laivui: jis surizikavo. 

Kiurosao, paskutiniame uoste, į kurį jie užsuko, iš visų meteo- 
rologinių stočių surinktos orų prognozės visam maršrutui teigė, kad 
aukšto slėgio zona ir toliau tvirtai laikysis. Jos tik patvirtino kapitono 
sprendimą plaukti pustuščiu laivu. 

Kai vandenyne jie susidūrė su paslaptingomis bangomis, spąs- 
tai užsitrenkė. Bet kokie bandymai užpildyti nestabilaus supamo 
laivo rezervuarus būtų tuojau pat prišaukę nelaimę. 

Škiperis ėmėsi visų galimų laivo saugumo priemonių: užsanda- 
rino liukus, ištempė gelbėjimo lynus, ištuštino baseinus, komandai 
paskelbė ypatingo budrumo padėtį ir stengėsi, kad netraškėtų radi- 
jas, nes laukė pranešimų apie audrą, į kurią, jo galva, nepaisant 
raminančių orų prognozių, turėjo neabejotinai pakliūti. Mat kapi- 
tono patirtis, apsiribojusi rytine Viduržiemio jūros dalimi, jam 
kuždėjo, kad tokios bangos byloja apie didžiulę audrą, kuri arba 
jau rimsta, arba dar laukia prieš akis. Kadangi iki šiol jis plaukė per 
lygius vandenis, neišvengiamos bėdos turėjo tykoti ateityje. Kapi- 
tonas visą savo dėmesį sutelkė į tos audros paieškas: jei tik bus 
įmanoma, bandys nuo jos pabėgti. 

Antrą valandą po pietų jis lengviau atsipūtė. Sparksas atnešė 
pranešimą, kurį išsiuntė seisminė stotis Azorų salose, kad tiek ten, 
tiek Kanarų salose buvo užregistruotas trumpas, nesmarkus, ban- 
guojantis povandeninis žemės drebėjimas, todėl į pietus nuo šios 
zonos laivai pateko į jo sukeltas bangas. Išgaravo baimė dėl nenu- 
statytų audros centrų. Beveik tuo pačiu metu buvo gautas praneši- 
mas iš ispanų krovininio laivo Santo Domingo, išplaukusio iš Bar- 
selonos, su kurio įgula jie kalbėjosi kiek anksčiau. Dabar tas laivas 
buvo maždaug už šimto dvidešimt septynių mylių į šiaurės rytus 
nuo Poseidono ir, išplaukęs iš požeminių smūgių rajono, pranešė, 
kad ten jūra rami. Šeštą valandą vakaro, net ir sumažinęs greitį, 
Poseidonas turėtų išplaukti iš bangavimo zonos. 

Todėl kapitonas liepė parengti raminantį, gerokai atskiestą pra- 
nešimą, paaiškinti keleiviams, kodėl laivas taip elgėsi, ir pažadėti, 
kad iki saulei nusileidžiant siūbavimas liausis. 

Netrukus po šeštos valandos bangavimas staiga nurimo, ir Po- 
seidonas, įveikęs supimo sukeltą inerciją, plaukė lygia, plokščia, 
spindinčia jūra be jokių gyvybės ženklų. Lengviau atsidusęs kapi- 
tonas vėl leido dirbti virtuvėms ir kajučių tarnybai, įsakė keliems 
žemesniojo rango karininkams atvykti vakarienės ir pasidabinti bal- 
tomis uniformomis bei auksu žėrinčiais galionais, tačiau likusiems 
savo komandos nariams ir personalui liepė būti budriems. Kapito- 
nas nebuvo nei labai patenkintas, nei labai ramus. Tačiau, kai pui- 
kaus oro sąlygos 1r toliau nesikeitė, jis liepė judėti maksimaliu grei- 
čiu pirmyn. | 

Senojo lainerio korpusas ėmė drebėti ir virpėti, kai keturios jo 
turbinos, kiekviena sukanti po trisdešimt dviejų tonų sraigtą, svie- 
dė jį į tirštėjančią tamsą trisdešimt vieno mazgo greičiu. Taurės ir 
geriamojo vandens buteliai skimbčiojo stovuose, nepritvirtinti daik- 
tai vibravo. Didžiulės senojo milžino pastangos buvo pernelyg aki- 
vaizdžios. | 

Daugumai tų, kurie siaubingai negalavo, malonė buvo paskelb- 
ta per vėlai. Prieš pat vakarienę nurimusi jūra retą kurį sugundė 
ateiti į restoraną. Pusę devynių po didžiulę restorano salę buvo pa- 
sklidę ne daugiau Žmonių nei per pietus. Prie Manio Roseno Iš- 
tvermingųjų skrandžių klubo, jau susirinkusio vakarienės, prisidė- 
jo ponas Kirenosas, trečiasis laivo mechanikas, ir ponia Rogo, už- 
pildę paskutines laisvas vietas prie loterijos staliuko. 

Linda Rogo atėjo kaip visada pernelyg išsipusčiusi: ilga, siaura 
balto šilko suknelė buvo tokia ankšta, kad per ją švietėsi sėdmenų 
linkiai bei kelnaičių kontūrai. Didžiulė iškirptė — greičiausiai ši 
suknelė buvo jos „žvaigždėtųjų“ dienų palikimas - privertė Manį 
Roseną pašnibždomis paklausti žmonos: „Klausyk, o kaip jos ten 
laikosi?“ 

Linda buvo graži lėlytė blondinė maža burnyte; jos plačiai nu- 
dažytos lūpos atrodė tarsi bičių sugeltos. Moteris, jei nepaisytume 
bjauraus būdo, kiek priminė Merliną Monro. Bandė žvelgti žydro- 
mis kūdikio akimis, tačiau jos žvilgsnis buvo šaltas kaip ledas. Ji 
visiems pranešė, kad kadaise buvo kylanti Holivudo žvaigždė, vai- 

dino Brodvėjaus spektaklyje ir paaukojo savo teatro karjerą var- 
dan santuokos su Rogu. Ir savo vyrui ji niekada neleido to pamiršti. 

— Ponia Rogo, mes labai džiaugiamės, kad įstengėt šįvakar atei- 
ti. Mums labai jūsų trūko, - tarė jai Frenkas Skotas. 

Linda koketiškai palenkė galvutę ir suulbėjo: 

— Pastoriau, nejaugi jūs kalbat rimtai? 

Tada, nuleidusi balsą, bet vis dar pakankamai aiškiai tarė vyrui: 

— Klausyk, kalės vaike, tu juk nenorėjai, kad aš ateičiau. 

Rogas nutaisė nekaltai įžeisto Žmogaus miną, kaip visuomet da- 
rydavo, vos Lindai ėmus užgaulioti, ir atkirto: 

— Na ką tu, mažute, aš tik nenorėjau, kad tau būtų negera. 

Restorane laivo virpėjimas buvo labiau pastebimas, ir Miulerio 
taurė, lietusi grafiną, skimbčiojo kaip kamertonas. Jis stvėrė ją už 
briaunos taip greitai, kad Rosenas, sėdėjęs priešais prie gretimo sta- 
liuko dviems, nustebęs paklausė: 

— Kas atsitiko? 

— Senas jūreivių prietaras. Jei leisi taurei skimbčioti, numirs jū- 
reivis, — atsakė Miuleris. — Ir pridūrė: — Aš netikintis, bet prietarin- 
gas. 

Po akimirkos jau visi stvarstė savo taures norėdami užgniaužti 
jų cingsėjimą. 

Šį priešpaskutinį vakarą laive moterys išsitraukė trečias pagal 
ištaigingumą vakarines sukneles. Panelė Kinseil buvo pasipuošusi 
trumpa pilka taftos suknele - į kelionę jų buvo įsimetusi tris: juodą 
iškilmingiausioms progoms, o žalią ir pilką vilkėjo paeiliui. Belė 
Rosen apsitempė trumpa juoda nėrinių suknele, įsispyrė aukštaku!- 
nius batelius, įsisegė savo nepakeičiamus deimantinius auskarus ir 
apsigobė audinės pelerina. Džeinė ir Suzana Šelbi pasidabino vie- 
nodomis kontrastuojančių alyvų atspalvių šifono suknelėmis iki ke- 
lių. Visi vyrai, išskyrus Skotą, vilkėjo smokingus. Pastorius buvo 
pasipuošęs tamsiai mėlynu kostiumu ir ryšėjo akį rėžiantį oranžinį 
ir juodą Prinstono kaklaraištį. Martino smokingas mirgėjo mėly- 
nais ir žaliais škotiškais langeliais. Nepaisant puikiai gulančių Ro- 
go drabužių, dėl savo kresno sudėjimo jis panėšėjo į naktinio klu- 
bo apsaugininką. Stiuardai Pitersas ir Akras kaip visuomet vilkėjo 

iškrakmolytus marškinius ir baltus švarkelius. Kitame salės gale 
Šypsnius ir jo mergina, susėdę prie savo staliuko, pradėjo vakarinį 
gėrimo ritualą. Pamelos motina vis dar negalavo. 

— Aš valgysiu Niuburgo omarą, - užsisakė Robinas Šelbis. 

— Nevalgysi, - pasakė jo motina. — Tik ne vakare. 

— Kalakuto tr daržovių troškinys beveik privalomas antrąją Ka- 
lėdų dieną, — pastebėjo jos vyras. 

Panelė Kinseil užsisakė sviestinėje tešloje keptos lašišos tikė- 
damasi, kad ji primins žuvų ir bulvių paplotėlius, kuriuos taip mėg- 
davo namie. Rosenai pasirinko aštrų viščiuką, Rogas ir jo Žmona 
visuomet valgydavo tik žlėgtainius arba mėsainius. 

Stiuardai zujo su maistu nukrautais padėklais tarp vienišų staliu- 
kų eilių beveik tuščiame restorane. Tarp laivo, skrodžiančio van- 
denį tą ankstyvą vakarą, pasipurtymų, tai šen, tai ten skimbčiojo 
šakutės ar lėkštės. Susirinkusieji valgė bemaž tylomis, nes, negalė- 
darni prisidengti pilnutėlio restorano gaudesiu bei šurmuliu, visi sten- 
gėsi kalbėti ir juoktis tyliau. 

Mašinų skyriuje laikinoji padvigubinta komanda sukinėjosi apie 
guolius, ciferblatus ir manometrus bei spėliojo, kiek kapitonas ke- 
tina varyti laivą tokiu greičiu. Jų balsus užgožė mechanizmų, va- 
rančių laivą visu pajėgumu pirmyn, gaudesys. Vienas mašininstas 
buvo išsiųstas atnešti poros tuzinų kolos butelių. Katilinės koman- 
da taip pat neramiai stebėjo temperatūros matuoklius į 1r degalų su- 
naudojimo matmenis. 

Viršuje, radijo kambaryje aukštutiniame denyje, darbavosi nak- 
tinis telegrafo operatorius. Jis siuntė visą pluoštą užsigulėjusių Ži- 
nučių. 

Ant tiltelio stovintį kapitoną, kuris dėkojo žvaigždėms, kad taip 
lengvai išnešė sveiką kailį, vis dar kamavo bloga nuojauta. Jis atsi- 
sakė minties užpildyti plaukiančio laivo rezervuarus vandeniu kaip 
nereikalingo ir pavojingo sumanymo net tokiame ramiame vande- 
nyne, kuriuo dabar vėl tvirtai plaukė laivas. Jei ir išgirstų pranešimą 
apie uraganą, jam užtektų laiko tą padaryti ir padėti laivui atlaikyti 
audrą. Tačiau visi pranešimai žadėjo aukšto slėgio zonas. Jis dar 
kartą apsisprendė nepildyti tuščių talpų. Jei varys variklius pilnu 

pajėgumu, jam pavyks atgauti šiek tiek prarasto laiko ir atvykti į 
uostą pavėlavus ne daugiau nei vieną dieną, kuri jau ir taip buvo 
numatyta pagal grafiką. Tačiau nė vienas kapitonas nėra visiškai 
ramus, kai jo laivas plaukia visu pajėgumu. Todėl jis pasikliovė 
šeštuoju jūrų veterano pojūčiu: oras geras, prognozės stabilios, kliū- 
čių priekyje nėra, nervai įtempti. 

Sutemus dangus apsiniaukė, lygutėlis jūros paviršius žvilgėjo 
lyg tepaluotas ir labai nepatiko kapitonui. Tarsi vandenį kas būtų 
aptraukęs švino spalvos plėvele. Kai Poseidonas įplaukė į visiškos 
tamsos zoną, škiperis nusiuntė antrą Žmogų į stebėjimo aikštelę 
ant stiebo, o prie radiolokatoriaus ekrano, kuriame besisukanti ro- 
dyklė nenušvietė nė menkiausios kliūties penkiasdešimties mylių 
atstumu, pastatė du jaunučius karininkus. 

Jo vyresnysis padėjėjas, antras pagal rangą asmuo laive, kiek 
didesnis flegmatikas nei kapitonas, niekaip negalėjo suprasti, kas 
neduoda škiperiui ramybės ir verčia jį nervingai Žingsniuoti pir- 
myn bei atgal. Jau tris kartus jis paklausė, ar buvo paskirtas antra- 
sis stebėtojas. Kiekvieną kartą, eidamas pro radiolokatoriaus ekra- 
ną, užmesdavo žvilgsnį. Jis elgėsi tarsi mašinos vairuotojas, kuris, 
prieš posūkį pažvelgęs į galinio vaizdo veidrodėlį, niekaip negali 
patikėti, kad iš paskos 1š tikrųjų niekas nevažiuoja. 

Retkarčiais jis išeidavo ant kairiojo tiltelio sparno, kyšojusio 
virš vandens, ir žiūrėdavo žemyn į tepaluotą jūrą, kurioje atsispin- 
dėjo dideliu greičiu lekiančio laivo šviesų grandinė, neatsiliekanti 
nuo jame stovėjusio kapitono. Pranešimas apie nedidelį žemės dre- 
bėjimą privertė susimąstyti apie tai, kas slypėjo ten, apačioje. Jūri- 
niai žemėlapiai rodė, kad laivo kilį nuo nugrimzdusio Vidurio At- 
lanto gūbrio, vingiuojančio tarsi gigantiška „S“ raidė dešimt tūks- 
tančių mylių nuo Islandijos iki pat Antarktidos kalnų viršukalnių, 
toje vietoje skyrė pusantros mylios. 

Tačiau jūrlapiai nebuvo tikslūs seisminiai žemėlapiai. Todėl juo- 
se nebuvo pažymėti nei trys veikiančiais laikomi vulkanai, išsiri- 
kiavę viena linija Pietų Amerikos žemyno šiaurės link, nei didžiu- 
lis sprūdis, esantis toje gūbrio dalyje. 

Lygiai aštuonias minutes po devintos tas sprūdis, jau susilpnė- 
jęs po pirmojo požeminio smūgio, be jokio įspėjimo staigiai suju- 
dėjo ir smuktelėjo žemyn kokį šimtą pėdų, įtraukdamas su savimi 
milijardus tonų vandens. 

Jei Poseidonas nebūtų taip drebėjęs nuo savo generuojamos ga- 
lios, gal tiltelis ir būtų pajutęs tą staigų krestelėjimą, tą požeminio 
smūgio aidą, atsimušusį į vandenyno paviršių, nors jo jėga buvo 
nukreipta žemyn. Iš tikrųjų kapitonas ir jo padėjėjas akimirką ašt- 
riai susižvalgė, nes abiems pasirodė, kad jų padus kažkas suvirpi- 
no. Tačiau Poseidonas ir toliau yrėsi pirmyn, jie atsipalaidavo, o 
tada jau buvo per vėlu. 

 Akimirką jie pajuto šleikštulį paširdžiuose, - tokį patį, kaip per- 
nelyg greitai leidžiantis liftu, - kai laivas, įtrauktas į įdubą, susida- 
riusią dėl staiga pažemėjusio jūros dugno, smigo Žemyn ir ėmė 
krypti ant šono. Tuo pačiu metu kažką ėmė lalėti telefonas laivo 
stebėjimo aikštelėje, o trečiasis kapitono padėjėjas, stovėjęs prie 
radaro ekrano, netikėdamas tuo, ką mato jo akys, suriko: „Pone!“ 
ir, išsproginęs akis, parodė pirštu į blyksnius, rodančius, kad jie 
netrukus įsirėš į kliūtį, kurios dar prieš minutę čia nebuvo. 

Kapitonas dar mėgino atbėgti nuo tiltelio galo, bet šis jau kilo 
aukštyn. Vyras išgirdo, kaip suklegėjo mašinų skyriaus telegrafas, 
kai jo padėjėjas pasiekė svertus, ir įsakymą: „Vairą iki galo deši- 
nėn! Visus variklius visu greičiu atgal!“, beveik Aa reak- 
ciją į kliūtį, iškilusią prieš pat nosį. 

Taigi, kai garlaivis Poseidonas susidūrė su milžiniška, į viršų 
besiriečiančia seismine banga, kurią sukėlė kalnagūbrio poslinkis, 
jis buvo pasisukęs į ją šonu daugiau nei trim ketvirčiais korpuso ir 
dar labiau sviro dėl bandymo pasukti laivą. Nepaprastai nerangus 
ir neturintis balasto laivas net nesustingo ties kritiniu tašku, o buvo 
apverstas dugnu aukštyn taip lengvai ir greitai tarsi koks aštuonių 
šimtų tonų talpos traleris Šiaurės Atlante audros metu. 

Pirmoji nuojauta apie neišvengiamą katastrofą restorano salėje 
išsibarsčiusius keleivius persmelkė tada, kai staiga jiems iš po ko- 
jų išnyko storu kilimu padengtos grindys. Kėdės ir staliukai kilste- 

lėjo juos į priekį ir į šonus, atsivėrė svaiginanti bedugnė 1r kitą 
akimirką nematoma jėga sviedė keleivius tiesiai į ją. 

Tą pačią akimirką laivas suriko. 

Į šį beprotiškai ištęstą ir ausį rėžiantį riksmą susiliejo mirtinai 
išsigandusių ar sužeistų keleivių agonija, šukėmis pažiręs stiklas, 
dūžtantys porceliano indai; žvangantis, cimbolus primenantis me- 
talinių padėklų, puodų ir prikaistuvių garsas, sumišęs su nuo sta- 
liukų žlegiančiais indais, puodeliais, peiliais, šakutėmis ir šaukš- 
tais, krintančiais tarsi mirtį nešančios raketos. 

Riksmas pasiekė crescendo, kai visi nepritvirtinti daiktai buvo 
šluote nušluoti vienu šleikštulį keliančiu mostu, paguldžiusiu laivą 
ant šono. 

Tarnybinės virtuvių ir podėlių durys plačiai atsilapojo, 1r kurti- 
nantį garsų chaosą, papildytą metaliniu protestu varinių katilų, šu- 
tintuvų, gorių ir virtuvės rakandų, krintančių ir vėl atšokančių nuo 
nuotakių grindų, perskrodė vienas aukštas, gyvuliškos kančios 
klyksmas, išsiveržęs iš mirtinai nuplikyto virėjo gerklės. 

Šypsnius ir jo mergina nusirito per visą šimto aštuoniolikos pė- 
dų dviejų aukštų restorano salės plotį lėtai vartydamiesi tarsi klou- 
nai, vaizduojantys žmones be kaulų, stvarstydamiesi už kėdžių ir 
stalų, kurie staiga atsistojo stati. Jiedu nuriedėjo nuo dešiniojo bor- 
to prie kairiojo ir, kai laivas apsivertė, nuslydo dar dvidešimt pėdų 
— per visą patalpos aukštį — ir nukrito nustėrę, apsidaužę, bet nesu- 
sižeidę, ant rankomis ir kojomis susipynusių Rosenų, Miulerio, ir 
Maiko bei Lindos Rogų. 

Tai buvo pirmasis kritimas, svyravęs nuo penkiasdešimties iki 
daugiau nei šimto pėdų, per visą laivo plotį, kai užsimušė arba bu- 
vo suluošinti keleiviai bei patarnaujantys stiuardai, savo nelaimei, 
tuo metu buvę netoli centro arba tolimajame dešiniojo borto kraš- 
te, kai laivas nuvirto ant kairiojo šono. 

Labiau pasisekė tiems, kurie sėdėjo prie kraštinių kairiojo borto 
staliukų. Miuleris, Belė ir Manis Rosenai paprasčiausiai buvo 1š- 
kratyti iš kėdžių. Šelbiai ir kiti prie loterijos staliuko sėdėję kelei- 
viai irgi nelabai turėjo kur ristis; be to, jie suspėjo įsikibti savo 

kėdžių ir taip pristabdė kritimą. Manis Rosenas plojosi ant lango 
keturkampio; jį nuo žalio vandens skyrė tik storas stiklas. 

Tačiau laivas virto taip greitai ir tolydžiai, kad vandens slėgiui 
nespėjus jo sutraiškyti, toji Poseidono dalis, kuri buvo virš denio, 
su didžiuliu griausmu vožėsi žemyn ir nuskendo jūroje. Kairiojo 
borto langai, dabar virtę dešiniojo borto langais, iškilo į paviršių ir 
žvelgė virš vandens. Manis, desperatiškai įsikibęs į Belę, drauge 
su Maiku ir Linda Rogais, Šelbiais ir kitais nuskriejo galva į priekį 
nuožulniai pasvirusiu laivo bortu ir atsidūrė ant stiklais nužertų 
lubų tarp daugybės sudaužytų porceliano indų, padėklų, įrankių ir 
maisto. Kalėdų eglutės, kuri su griausmu išvirto iš kubilo, viršuti- 
nės šakos drauge su sveikutėle žvaigžde, puošusia jos viršūnę, uŽ- 
krito ant keleivių. 

Absoliučios tylos akimirka, stojusi tada, kai laivas išleido savo 
priešmirtinį riksmą, buvo kur kas baisesnė ir grėsmingesnė nei tas 
klaikus triukšmas, nes tada pasigirdo tylūs, bejėgiai sužeistųjų 1r 
mirštančiųjų garsai: murmesiai, dejonės, maldavimai, vienas kitas 
dar nespėjusio nukristi virtuvės rakando skimbtelėjimas, podėliuose 
besiritinėjantys ir niekaip ramybės nerandantys puodai. 

Tą akimirką, kai jau atrodė, kad laivas išsilakstys į šipulius prieš 
paskutinį kartą panirdamas po vandeniu, pasigirdo Maiko Rogo 
balsas: „Jėzau Kristau! Gal galėtum nulipti man nuo kojos?“ 

Ir tada įvyko siaubingas sprogimas, sukėlęs r virtinę deto- 
nacijų — sprogo trys laivo katilai. 

Jei pirmą kartą nelaimės ištiktas laivas šaižiai suspiegė, antrasis 
jo riksmas, išsiveržęs iškart po sprogimų, buvo kurtinantis, ausis 
draskantis trenksmas. Išlėkė lauk jo viduriai. 

Pirmiausia atsikabino likę katilai. Jiems kelią į jūrą pastojo du 
iš trijų milžiniškų lainerio kaminų ir jie smigo žemyn, keldami tokį 
triukšmą, tarsi tūkstantis vyrų būtų kalę geležies lakštą. 

Mašinų skyrius byrėjo lėčiau, nes sunkios turbinos, dinamos, 
generatoriai ir siurbliai, pakibę žemyn galva, nepakeliama apkro- 
va veikė plieninius sraigtus, kuriais buvo prisukti prie grindų. 
Džergždamas ir bildėdamas kankinamas metalas ritosi keturkam- 

pe, per visą laivą nuo pat mašinų skyriaus einančia šachta, per stik- 
lines lubas ir paskui katilus, nugrimzdusius į jūros dugną. 

Kai kurios dalys, užuot visiškai atsikabinusios, nulūžo, nukaro 
ir, susipynusios su kitomis dar nenutrūkusiomis dalimis, sudarė plie- 
no, nudraskytų vamzdžių ir atsilupusios armatūros sangrūdas. At- 
rodė, kad Poseidonas, apimtas mirtinos agonijos, žiaukčioja savo 
viduriais. | 

Ir visa lydėjo klaiki nesibaigiančių garsų virtinė: pleišėjo me- 
dis, inkštė plyštantis metalas, kažkas griausmingai trankėsi, veržė- 
si, šnypštė ir dundėjo, kliokė ir burbuliavo vanduo, o išlikę gyvi 
laivo keleiviai, vis dar krūvomis sukritę ant grindimis virtusių lubų, 
didesnio siaubo išgyventi jau nebegalėjo. 

Jie galėjo tik gulėti, apstulbę ir apkurtę nuo džeržgesio, dunde- 
sio ir griausmingo trenksmo, tarsi kas būtų mušęs milžinišką karo 
būgną, nuo žvangesio metalo, kuris daužėsi į kitą metalą, ir švil- 
piančio garo, besiveržiančio tarsi iš paties pragaro prieangio. 

Vieną kartą didžiulė purvino vandens kaskada šovė į restorano 
salę tarsi iššauta iš patrankos. Tačiau ji nurimo taip staiga, kaip ir 
atsirado, sugarmėjo į šalia didžiųjų laiptų atsivėrusią kiaurymę, kuri 
dabar, kai laivas apvirto aukštyn kojomis, tapo vandens šachta. 

Tada užgeso visos šviesos. 


TREČIAS SKYRIUS 
Atokvėpis 


Tačiau tik per kažkokį stebuklą oras, likęs tuščiuose laivo kro- 
vinių triumuose bei tose ertmėse, kur anksčiau buvo katilai ir įvai- 
riausi mechanizmai, tebelaikė Poseidoną ant vandens. Bangos teš- 
keno į laivo korpusą kiek žemiau tos vietos, kur anksčiau buvo 
restorano salės lubos, dabar tapusios grindimis. Debesys virš gal- 
vos prasiskyrė, praleisdami truputį atogrąžų nakties šviesos, kuri 
švelniai spindėjo pro aukštyn iškilusius borto iliuminatorius, da- 
bar primenančius viršutinius koplyčios langus, blankiai apšviesda- 
ma suniokotą saloną ir žmones, trokštančius numirti. 

Laivo konvulsijos aprimo, kurį laiką buvo girdėti tik pavieniai 
dunksėjimai, bumbsėjimai ir žvangėjimai bei staiga prasiveržian- 
tys maurojimai, nurimdavę taip greitai, kaip ir atsirasdavę, su trenks- 
mu atsilapojantys liukai, kažkur kliokiančio vandens garsai, kai šis 
įsiverždavo į kokią nors ertmę, kol vėl viską apgobė beveik nepa- 
keliama tyla, per kurią smelkėsi skausmingos dejonės bei pagalbos 
šūksmai. 

" Žmonės, buvę ant tiltelio 1r ant denio, žuvo akies mirksniu. Ka- 
čioji pamaina buvo arba nublokšti į į kairiojo denio koridorių, arba 
išcentrinės jėgos priploti ir prismeigti prie laivo sienų, arba susiža- 
lojo krisdami. Nė vienas nesugebėjo nei priartėti, nei pasiekti ava- 
rinių jungiklių ir uždaryti hermetiškų durų. Jie pradėjo skęsti dar 
nesuvokę, kas atsitiko. 

Radijo kambaryje budėjusį ir bandžiusį išsiųsti pranešimus 
Sparksą išmetė iš kėdės, jis galva atsitrenkė į kažkokį aparatą ir 

akimirką gulėjo netekęs žado. Pabandęs pakilti ir pasiekti radijo 
raktą, jis sutriko 1r visiškai prarado orientaciją. Įprastoje vietoje 
rakto nebuvo. O tada jau buvo per vėlu. Du jo kolegas karininkus, 
buvusius savo kajutėse, baisi jėga grūste sugrūdo į gultus, ir jie 
nebesuspėjo ištrūkti. Tada įsiveržė vanduo, ir jie žuvo. 

Mirtis apsilankė visuose laivo užkaboriuose. Mašinų skyriaus 
1r katilinės komandos buvo nušluotos vienu mostu: sutraiškyti, nu- 
plikyti arba be gailesčio sumaitoti jie plūduriavo tepaluotuose eže- 
rėliuose ten, kur kadaise buvo liukai ar kilo kaminai. Prabangiose 
pagrindinio, „A“ 1r „B“ denių kajutėse keliavusiems keleiviams 
pasisekė mažiau: jų mirtis buvo lėtesnė. 

Virš pirmųjų kajučių buvo keturi deniai — pasivaikščiojimų, val- 
čių, saulės ir sporto. Dabar jie buvo šešiasdešimt pėdų po vande- 
niu. Durys ir langai, nepritaikyti atlaikyti tokį spaudimą, buvo trėkš- 
te įtrėkšti į vidų. Vanduo įsiveržė galingu srautu arba sunkėsi, kilo, 
užliejo kajučių denį ir nuskandino tuos, kurie tą vakarą nusprendė 
praleisti kajutėse arba užklupo apsemtuose koridoriuose, kai bandė 
gelbėtis laiptais, kuriais užlipti buvo nebeįmanoma. 

Restorano salėje vėl ėmė blykčioti lemputės, kai, nutrūkus pa- 
grindinei maitinimo grandinei, įsijungė ir ėmė veikti per stebuklą 
nepažeisti vietinės grandinės akumuliatoriai; dėl kritusios įtampos 
blausiai žėrėjo viena iš šešių lempučių. 

Lemputės, anksčiau paslėptos po stiklinėmis lubomis, dabar at- 
sidūrė po kojomis, skleidė aukštyn blyškią šviesą ir metė ant lubų 
šešėlius netekusių žado ar sužeistų keleivių, kurie pradėjo judėti 
tarsi kokio požeminio pasaulio šmėklos. 

Toje nykioje avarinio apšvietimo šviesoje, kuri iš pradžių tam 
tikrais intervalais tai stiprėdavo, tai silpnėdavo, prislopdama ir vėl 
įsižiebdama tarsi būtų buvusi pajungta prie širdies, galinčios bet 
kurią akimirką nusilpti ir sustoti, nustėrusioms ir suglumusioms 
būtybėms, šliaužiojančioms ant lubų, slidžių nuo vandens, kraujo 
ir stiklo šukių, aukštyn kojom apversta patalpa atrodė kaip tikras 
košmaras. Iš nuolaužų krūvos kilo maisto kvapas. 

Staliukai ir kėdės dabar kybojo žemyn galva tari milžiniški gry- 
bai. Staltiesės, specialiais gnybtais pritvirtintos prie staliukų rėmų, 
karojo pamėkliškais skutais. 

Restorano salėje buvo apie penkiasdešimt keleivių, kurių treč- 
dalis - nebegyvi, mirštantys ar rimtai sužeisti. Tie, kurie dar suge- 
bėjo judėti, palengva ėmė krutėti. Jie ropštėsi ant kojų, aklai ir kan-* 
kinamai grabinėjo aplinkui, galvos kretėjo tarsi nuo tiko, vėl krito, 
sunkiai stojosi keturpėsti, spoksojo nieko nematančiomis akimis, 
vis dar nesugebėdami suvokti, nei kas atsitiko, nei kur jie atsidūrė. 

Labiausiai nepasisekė tiems, kurie nuskriejo per visą laivo plo- 
tį, išskyrus Šypsnių ir jo merginą. Saujelė žmonių, kuriuos Manis 
Rosenas pakrikštijo Ištvermingųjų skrandžių klubu, veik nesusi- 
žeidė; jų kritimas buvo švelniausias ir trumpiausias: Šelbiai, Miu- 
leris, visa loterijos staliuko draugija, Maikas 17 Linda Rogai bei 
Rosenai ėmė palengva kapanotis iš krūvos. 

Maikas Rogas nusviedė į šalį laibą Kalėdų eglutės viršūnę sų 
pusiau perlūžusia žvaigžde ir sunkiai atsiduso: 

— Jėzau Kristau! Kas atsitiko? 

Jo žmona Linda be perstojo klykė: 

— Dieve mano! Dieve mano! Dieve mano! Jėzau ir Šventoji Mer- 
gele, padėkite mums! 

Džeinė Šelbi pirmoji ėmė šauktis savo šeimos narių: 

— Dikai? Suzana? Robinai? Jūs gyvi? Dikai, kas atsitiko? 

— Nežinau. Manau, kad mes apsivertėm. Laikykitės arčiau ma- 
nęs. Pasisaugokit stiklo šukių, — atsakė Šelbis. 

Manis Rosenas pakilo ant kojų skambant šukėms, kuriomis jis 
buvo nužertas nuo galvos iki kojų ir kurios dabar byrėjo jam nuo 
pečių. 

— Mamute, tu gyva? — paklausė jis. 

— Mani, 0 /u ar gyvas? Tu nesužeistas, tau nieko nenutiko? — 
klausimu į klausimą atsakė Belė. 

— Aš klausiu tavęs, — tarė Manis. 

— Jeigu aš sugebu paklausti tavęs, vadinasi, aš esu gyva, ar ne? 
— pašmaikštavo jo žmona. 

— Gali atsistoti? 

„Vyras padėjo moteriai pakilti ant kojų ir jie taip stovėjo, laiky- 
damiesi vienas kito, - dvi menkai iš apačios apšviestos groteskiš- 

kos figūros. Jis mažas ir kresnas, ji aukštesnė už vyrą, nepaprastai 
nutukusi ir virpanti nepaisant ką tik ištartų Žodžių. 

Hubis Miuleris padėjo atsikelti panelei Kinseil. Jo smokingo 
atvartai buvo sutepti kažkokiu padažu, čiurkšle švirkštelėjusiu iš 
lėkštės, praskriejusios oru. Merginai iš perskeltos lūpos tekėjo krau- 
jas. Jis išsitraukė iš kišenės nosinę 1r prispaudė ten, kur buvo žaiz- 
delė, kalbėdamas tyliu ir nepaprastai švelniu balsu: 

— Jūs nesusižeidėt? Manau, kad mus ištiko baisi nelaimė. 

Tylėdama ji nuėjo šalin ir, braudamasi per kulkšnis siekiančias 
nuolaužas, priklaupė šalia pastoriaus Skoto ir nulenkė galvą. Kraujas 
ant jos sunertų rankų iš perskeltos lūpos lašėjo vis silpniau ir sil- 
pniau. 

Niekas nepastebėjo, kada jaunasis pastorius suspėjo atsiskirti 
nuo savo staliuko kompanionų bei tų, kurie sėdėjo šalia, nelaimės 
metu nusviestų į vieną krūvą. Kiek atokiau, parklupęs ant kelių, 
plačiai iškėlęs atgniaužtas rankas, įbedęs žvilgsnį į absurdiškai ky- 
bančius nuo lubų daiktus, jis meldėsi Viešpačiui. Jo akyse švietė 
ryžto ugnis. 

— Viešpatie, mus ištiko didelė nelaimė. Tu das iakai mus savo 
išbandymams. Mes nenuvilsim tavęs, —- meldėsi jis. 

— Amen! Išgelbėk mus, Tėve! - atsiduso panelė Kinseil. 

Skotas metė į ją trumpą žvilgsnį ir tęsė: 

— Viešpatie, mes neprašome nieko, tik suteik mums stiprybės 
pasitikti iššūkį, kurį Tu pasiuntei mums; suteik jos tiek, kad nepri- 
trūktume, ir mes išgyvensim vardan Tavęs. 

— Tėve, mes paklusime Tavo valiai, - pridūrė panelė Kinseil. 

— Neprašome Tavęs, Viešpatie, nieko, tik suteik mums galimy- 
bę įrodyt, ko esam verti. Mes nenuvilsim Tavęs. Pasikliauk mumis, 
— meldė pastorius Frenkas Bazas Skotas. 

Abu Rosenai, Šelbių šeimyna, Maikas ir Linda Rogai bei Hubis 
Miuleris susispietė į sutrikusį būrelį aplink parpuolusį ant kelių 
Skotą. 

Miuleris pagalvojo: Kokia keista malda! Ir šią i nuvijo ki- 
ta, dar absurdiškesnė: Dieve mano, jis vilki savo koledžo uniformą 

ir sako Viešpačiui, kad laimės šias svarbias rungtynes. Gal iš pro- 
to išsikraustė? 

Ir kone su palengvėjimu atsiduso, pažvelgęs į smulkutę panelę 
Kinseil trumpa pilkos taftos vakarine suknele, priklaupusią greta 
pastoriaus. Jos suknelės petys kone lietė ištiestą šventiko rankovę. 
Paprasti žodžiai, kuriuos ji murmėjo, buvo tikra priešingybė keis- 
tai, iškraipytai maldų litanijai, sklidusiai iš šventiko lūpų, ir teikė 
paguodą. 

Vis dar apstulbusiam ir sunkiai besuvolkinčiani Skoto žodžius 
Šelbiui kažkodėl dėl jo buvo gėda. Jis buvo įpratęs matyti pamoks- 
lininką sakykloje, pasipuošusį kamža, atsivertusį didžiulę Bibliją, 
kalbantį jam iš aukštai ir kartais, — kai Šelbis klausydavo, ką jis 
sako, — net priversdavusį susimąstyti. Prideramoje aplinkoje, ku- 
rios jis neįsivaizdavo be spalvotų langų vitražų, vargonų muzikos 
ir kosulių, atsimušančių į bažnyčios skliautus, aido, jam tai nekliū- 
davo. Su šiuo ritualu jis buvo pasirengęs retkarčiais taikstytis var- 
dan savo padėties bendruomenėje. Tačiau į šį didelį vyrą, nema- 
tantį nieko aplinkui, klūpantį iškeltomis į dangų rankomis ir kal- 
bantį tiesiogiai su Dievu, jam buvo siaubingai nesmagu žiūrėti. 

Jis nežinojo, kur nukreipti žvilgsnį. Vogčia Žvilgtelėjo į žmoną 
ir pamatė, kad ji susižavėjusi spokso į Skotą, tačiau jos lūpos juda. 
Ji buvo viena tų liesų, smulkių amerikiečių, kurių įstabus mergiš- 
kas grožis metams bėgant tapdavo dar malonesnis akiai; šviesūs, 
pelenų pilkumo plaukai kiek patamsėjo, tačiau akys liko tokios pat 
mėlynos, gyvos ir jaunos, o švelnios raukšlelės apie lūpas bylojo 
apie humoro jausmą, narsą ir geranoriškumą, savybes, padėjusias 
Jai įveikti visus gimdymo, vaikų auginimo ir rūpinimosi vyru sun- 
kumus. 

Jis pastebėjo stiklo šukeles, žibančias žmonos plaukuose, ištie- 
sė ranką ir jas išrankiojo. Ji šyptelėjo virpančiomis lūpomis ir tarė: 

— Ir aš pasimeldžiau. 

Tačiau mintyse tyliai sau stebėjosi, su kuo kalbėjosi Skotas — ar 
su viena tų barzdoto Dievo figūrų ant didžiulio debesies iš Siksto 
koplyčios, ar su į apsiaustą įsisupusiu, skrybėlę ant akių užsismau- 
kusiu futbolo treneriu, žingsniuojančiu palei šoninę aikštelės liniją? 

— Mani, kas atsitiko? Gal ir mes turėtume pasimelsti? — paklau- 
sė Belė Rosen, tvirtai įsikibus1 vyro rankos. 

— Ar pameni, kada mes paskutinį kartą buvom bažnyčioje? Da- 
bar pulsim maldauti? — atsakė Manis. Tačiau automatiškai jo ranka 
įsmuko po marškiniais, kur po kaklu, ant grandinėlės turėjo kabėti 
mezuza. Jos ten nebuvo. Rosenai priklausė tai kartai, kuri jau se- 
niai buvo išsižadėjusi ortodoksų tikėjimo. 

Keistos, statiškos akimirkos niekaip nesibaigė. Apvirtęs laivas 
jau seniai turėjo pasvirti paskutinį kartą ir nugrimzti į dugną. Ta- 
čiau jis visiškai nurimo ir atrodė nepajudinamas tarsi uola, iškilusi 
iš ramutėlio vandenyno, tartum ilga tamsi banginio nugara, nušvies- 
ta iš už debesų išnyrančių Žvaigždžių šviesos. 

Visiškas atsipalaidavimas — girtuoklystės pasekmė — išgelbėjo 
Šypsnių ir jo merginą Pem. Jiedu atsipirko sukrėtimu. Mergina iš- 
tiesė savo stiprias rankas ir padėjo draugui atsistoti ant kojų; abu 
staiga visiškai išsiblaivė. Tačiau nors jis ir žinojo, kad yra blaivu- 
tėlis, siaubas, kurį matė aplinkui, vertė abejoti, ar kartais jam ne- 
prasidėjo haliucinacijos. Klūpantys Skotas ir panelė Kinseil, grin- 
dyse tai užsidegančios, tai užgęstančios lemputės, dvokas ir triukš- 
mas labai jį išgąsdino. 

— Pem, ar aš gyvas? — paklausė jis. 

Ji tvirtai įsikibo jo rankos ir sušnabždėjo: 

— Nesijaudink, aš čia. Aš pasirūpinsiu tavimi. 

Džeimsas Martinas, elitinės vyrų galanterijos krautuvės Evans- 
tone, Ilinojaus valstijoje, savininkas pats pakilo ant kojų ir pasuko 
ten, kur anksčiau buvo didieji laiptai. Ir tą pačią akimirką pasigai- 
lėjo. Jis buvo sausas mažas žmogutis lygia oda ir plonomis Centri- 
nės Valstijų dalies gyventojo lūpomis. Iš už akinių aukso rėmeliais 
žvelgė žvitrios akys, tačiau jį būtų labai lengva pamesti minioje. 
Tipiškas prekybininkas — nepanašus į nieką ir niekuo neišsiskiriantis 
iš kitų. Kai jis priėjo tą vietą, kur anksčiau buvo laiptai, ten, maž- 
daug šešios pėdos Žemiau naujųjų grindų, žiojėjo didžiulis van- 
dens ir juodos alyvos klanas. Vienos avarinės lemputės, tebevei- 
kiančios ant aukštyn kojomis apverstų laiptų, skleidžiamoje švie- 
soje jo paviršius raibuliavo visa spalvų vaivorykšte. 

Bala staiga garsiai sugurguliavo, išniro didžiulis burbulas, ku- 
riame jis akimirką išvydo Žmogaus galvą ir pečius, tačiau dėl jį 
dengusios alyvos negalėjo pasakyti, ten buvo vyras, moteris ar vai- 
kas. Išlindo ranka, griebėsi už oro ir vaiduoklis išnyko. Martinas 
priklaupė ties klano kraštu, jam pasidarė negera ir staigia atatups- 
tas atšoko šalin, kad toji kiaurymė neįsitrauktų ir jo. 

Maikas Rogas pakėlė savo žmoną nuo grindų; ji vis dar buvo 
ties isterijos riba, jos dantys taukšėjo. Prie pakaušio pritvirtintos 
netikrų garbanų sruogos atsipalaidavo ir nuslinko į šoną, o siaura 
aptempta suknelė buvo ištepta padažu. Dėl apėmusio siaubo ji at- 
rodė groteskiškai. 

Rogas mintyse pasigailėjo, kad čia nėra Tėvo Hagerčio. Jam 
nekėlė pasitikėjimo maldos, kurias Viešpačiui siunčia ne jo tikėji- 
mo kunigas. Tačiau jis rado išeitį ir persižegnojo. 

Tada jie pastebėjo poną Kirenosą, trečiąjį laivo mechaniką, ku- 
ris irgi sugebėjo atsistoti pats. Vieninteliai šio mažo, niekuo nepa- 
sižyminčio vyriškio ryškūs bruožai buvo tankus ūsų kuokštas ir 
tamsios gailios graiko akis. Jis vakarienei valgė omarą. Dabar tas 
omaras buvo pasklidęs po visą iškrakmolytų baltų marškinių krūti- 
nę, už vienos rankogalių sąsagos kvailai įstrigęs styrojo kiautas. 

— Atsiprašau, bet aš turiu nueiti į mašinų skyrių. Jūs niekur ne- 
ikite. Čia būsite visiškai saugūs. Kas nors netrukus ateis. Aš turiu 
nusileisti pas vyrus, jiems reikia mano pagalbos, — tarė mechanikas. 

Jis pakilo, nubėgo prie juodojo klano, kur kadaise buvo didieji 
laiptai, ir įkrito. Graikas ėmė blaškytis, plakti rankomis vandenį ir 
šauktis pagalbos. 

Maikas Rogas subambėjo: 

— Ką, po velnių, jis dabar sugalvojo? — norėjo pulti padėti, ta- 
čiau Žmona įsikibo į jį klykdama: „Ne, ne! Nepalik manęs!“ Jis 
pamėgino atsiplėšti, bet ji nuslydo ant grindų ir abiem rankom į5i1- 
kibo vyro kojos. 

Kai jis pagaliau išsilaisvino, ponas Kirenosas jau ebesišaujkė 
pagalbos. Iš vandens išnirę turėklai buvo pernelyg slidūs, ir jis ne- 
turėjo ko įsitverti. Greičiausiai dėl jo mirties buvo kalti ir tepalai, 

kurių prisirijo skęsdamas. Vargšelis nugrimzdo ir daugiau nebeiš- 
niro. 

Martinas keturpėsčias atropojo nuo duobės krašto iki krūvon 
susibūrusių pakeleivių. Tada jis parkrito kniūbsčias tarp grindis nu- 
klojusių nuolaužų ir susiėmė rankomis galvą. 

Miuleris, stovintis kiek nuošaliau ir tebelaikantis rankoje,nosi- 
nę su raudonomis dėmėmis nuo panelės Kinseil lūpų, stengėsi pri- 
versti savo smegenis suvokti tą, ką matė ir girdėjo. Smokingai ir 
vakarinės suknelės, visiškai nederėję prie tokios aplinkos, jo pa- 
stangų anaiptol nepalengvino. Vyras sugebėjo pripažinti juos išti- 
kusios nelaimės mąstą: Mes apsivertėme. Ir tada: Bet ką, po šimts, 
dabar daryti? Jis visuomet mąstė vienaskaitos pirmuoju, o ne dau- 
giskaitos pirmuoju asmeniu. Hubertas Miuleris buvo giliai pasi- 
piktinęs, kad jo ramus, patogus, nerūpestingas pasaulis apvirto aukš- 
tyn kojomis. | 

Jo apmąstymus nutraukė galingas Skoto, baigiančio savo keis- 
tas maldas, balsas: 

— Nesijaudink, Viešpatie, mums užteks drąsos. Padarysim vis- 
ką, ką galėsim. 

Jis pakilo ir, suėmęs panelės Kinseil alkūnę, padėjo atsikelti. 

Balsas virš galvų sušuko: | 

— Pone, pone Skotai! Ponia Šelbi, ponia Rosen, jūs gyvi? 

Visi pakėlė aukštyn akis ir vieną absurdiškai kvailą akimirką 
neįprastai blaivią Šypsniaus galvą nušvietė mintis, kad galbūt ame- 
rikietis pastorius sulaukė atsako iš aukštybių. Tačiau ten buvo tik 
stiuardas Akras. Jis kalbėjo su jais iš tarnybinio įėjimo, kuris pro 
įvairiausius podėlius ir vyno kambarius vedė į virtuves, tačiau da- 
bar atsidūrė visu aukštu aukščiau. Jis turbūt gulėjo ant grindų, o 
kolega Pitersas klūpojo šalia. 

— Akrai! — sušuko Rosenas. — Ką ten veikiate? Kas čia dedasi? 

— Laivas apvirto, pone. Apvirto aukštyn kojomis, - atsakė Akras. 

— Man regis, jūs sakėt, kad tai neįmanoma. 

Jo žodžių prasmė dar nepasiekė sąmonės. 

— Ką reiškia „apvirto“? — paklausė Šelbis. 

— Nežinau, pone, kažkas apvertė jį dugnu aukštyn, - atsakė Ak- 
ras. 

Matyt, kažkokia EacEj Akro balse pasiekė ponios Šelbi ausį, 
nes ji sušuko: 

— Akrai, ar jūs nesužeistas? 

— Ponia, aš susilaužiau koją, — atsakė jis. 

— Akrai! — sušuko Džeinė, - gal kas nors gali padėti? 

— Manau, kad po minutės kitos kas nors ateis, ponia. 

— O tu, Pitersai? — paklausė Skotas. 

— Aš sveikas, pone, — atsakė antrasis stiuardas. — O kas nutiko 
ponui Kirenosui? — paklausė jis. 

— Jam pasimaišė protas! Jis pasakė, kad turi nusileisti į mašinų 
skyrių. Ir įkrito tenai, - atsakė Maikas Rogas ir linktelėjo galva di- 
džiųjų laiptų kryptimi. 

Lyg norėdamas suteikti jo žodžiams svarumo, iš klano vidurio 
tarsi geizeris gurguliuodamas ir kliurksėdamas iškilo dar vienas dvo- 
kiantis burbulas, stumdamas aukštyn tepalo ir vandens masę, kurio- 
je jie spėjo pastebėti rankas ir kojas; tada burbulas subliuško ir pa- 
viršius vėl nurimo. Tačiau dabar jis buvo pakilęs ir kokiom dviem 
pėdom priartėjęs prie restorano salės grindų lygio. 

Nė vienas nebuvo tikras tuo, ką matė jų akys. Žodžiai, kuriuos 
po to ištarė Akras, sukrėtė visus dar labiau: 

— Ponas Kirenosas negalėjo nesuprasti. Mašinų skyrius jau ne 
apačioje. Jis viršuje. 

Skotas uždėjo delną ant Šelbio rankos ir akimirką dairėsi po 
salę. Sustingęs, beveik fanatiškas ir nepaprastai susikaupęs Žvilgs- 
nis, kurį vyresnis vyras taip dažnai pastebėdavo jo akyse, išnyko, 
Žmogus atrodė visiškai susitvardęs. Skotas tarė: 
na siais 0 aš S padėti štai tiems Žmonėms. 

Jis padrąsinamai spustelėjo Šelbio ranką ir nuėjo šalin; jo pė- 
dos, statomos galingų kojų, stūmė iš kelio grindis nuklojusias stik- 
lo šukes, kurios tilindžiavo tarsi Kalėdų senio rogių varpeliai. 


KETVIRTAS SKYRIUS 
Nuotykių ieškotojai 


Garlaivio Poseidonas restorano salės lubos buvo padalytos į ma- 
tinio stiklo stačiakampius, aprėmintus vienas kitą keičiančiais plieno 
ir vario apvadais; tie stačiakampiai slėpė lemputes. Dabar, kai lu- 
bos atsidūrė po kojomis ir tapo grindimis, jos priminė mūšio lauką, 
kuriame lavonai ir sąmonės netekusių keleivių kūnai buvo išdrabs- 
tyti it drabužių krūvos; galėjai pamanyti, kad ten guli tik skudurai. 
Tie, kurie nusisuko sprandus ar susilaužė nugaras, buvo nebegyvi; 
tie, kuriems buvo sukrėstos smegenys ar skilusios kaukolės, gulėjo 
be sąmonės. Kai kurios krūvos vangiai judėjo, protestuodamos prieš 
sutrupintų kaulų ar vidinių sužeidimų keliamą skausmą. Ant kojų 
sugebėjo pakilti tik saujelė Žmonių, kurie, kaip ir grupelė netoli 
laivagalio, nelaimės metu buvo netoli kairiojo borto. 

Laivo chirurgas, senasis daktaras Karavelas, pametė akinius sto- 
rais stiklais, be kurių nematė nė per dvi pėdas prieš nosį. Pats bū- 
damas pusiau šoko būsenos, jis instinktyviai kilo atlikti savo parei- 
gų, tačiau kurį laiką galėjo tik grabaliotis aplinkui ir spoksoti per 
miglą į šalia gulėjusių sužeistųjų veidus. Rankoje jis tebelaikė ser- 
vetėlę; ja dabar ir bandė sustabdyti kraujavimą žmogui, kuris susi- 
žeidė galvą, kai krisdamas trenkėsi į kėdės ranktūrį. Visą tą laiką 
daktaras nenutildamas kvietė savo padėjėją: 

— Markai! Markai! Kur tave velnias nešioja? Negi nematai, kad 
man reikia pagalbos? | 

Netoliese sušmėžavo Žmogaus figūra. 

— Markai, čia tu? — paklausė daktaras Karavelas. - Atnešk man 
tvarsčių. 

— Ne, Marko čia nėra. Tačiau aš padarysiu viską, ką galiu, — 
atsakė Skotas. 

Ir jis ėmė rinkti servetėles bei plėšyti jas juostomis. 

— Ar jiems dar galima padėti? — paklausė. 

— Be akinių aš nieko nematau. Vienas Dievas težino. Jei laivas 
apsivertė, po minutės mes visi galime būti nebegyvi, - atsakė dak- 
taras Karavelas. 

— Jei Dievas Žino, o mes nesielgsime kaip tikri bailiai, Jis padės 
mums išsigelbėti, — tarė Skotas. | 

— Be akinių aš nieko nematau! - pakartojo daktaras Karavelas ir 
ėmė grabinėtis po nuolaužas. | 

— Prašom, — tarė Skotas 1r pakėlęs padavė akinius. 

Jaunas ketvirtasis padėjėjas, ką tik baigęs jūreivių mokyklą ju- 
goslavas, sugebėjo atsistoti ant kojų 17 dabar bandė suimti save į 
nagą; jis vis purtė galvą, norėdamas susigrąžinti minčių aiškumą. 
Vaikinukas vis kartojo ir kartojo: „Ramus. Visi prašau ramus. Visi 
viskas būti gerai.“ Niekas nekreipė į jį jokio dėmesio. 

Iš penkių padavėjų, patarnavusių restorano salėje tuo metu, kai 
laivą ištiko nelaimė, vienas buvo nebegyvas, du gulėjo be sąmo- 
nės, o dar du, sukrėsti kaip ir visi kiti, automatiškai dirbo savo dar- 
bą: rinko servetėles ir sudužusių indų šukes, bandė prasivalyti ke- 
lią per nuolaužas stumdami jas savo kojomis. 

Gal dvidešimt nesužeistų keleivių išsibarstė bejėgėmis grupe- 
lėmis: graikai, prancūzai, belgai, Augenblikų šeimyna iš Vokieti- 
jos ir aštuntą dešimtį pradėjusi pora iš Amerikos. 

Staiga neįtikėtinai spigiu balsu isteriškai pradėjo klykti mote- 
ris, ir tą pačią akimirką pravirko vokiečių vaikai. Moters riksmas 
staiga nutrūko tarsi jai kas būtų sudavęs, tačiau vaikai verkė toliau. 

Vienas 1š dviejų jaunesniųjų ekonomų britų buvo be sąmonės. 
Kai daktaras su Skotu priėjo apžiūrėti, kitas ekonomas bandė ra- 
minti keleivius. 

— Svarbiausia nesijaudinti ir nešaukti. Šiuo metu jokio pavojaus 
nėra. Netrukus ateis vadovybė ir išves jus ten, kur būsite saugūs. 
Prašau visus likti savo vietose, — kalbėjo jis. 

Jo uniforma ir užtikrintas balsas, sakantis, kad bus būtent taip, 
kaip jis žada, padarė poveikį pakeleiviams. Abu nesužeisti pada- 
vėjai prisidėjo prie daktaro ir padėjo jam apžiūrėti sužeistuosius. 

Daktaras Karavelas tarė Skotui: | 

— Berniukas nesupranta, ką šneka. Niekas neateis. Laivas netru- 
kus nuskęs. Mes nieko nebegalime pakeisti. 

— Nekalbėkite taip. Dirbkite savo darbą, o aš dirbsiu savo, — 
piktai atkirto senukui Skotas. Jis ėjo tikrindamas suzmekusias krū- 
vas, žiūrėdamas į negyvų arba sąmonę praradusių Žmonių veidus, 
pamodamas stiuardams, kur guli vienas kitas lengviau sužeistas 
keleivis, reikalingas pagalbos, tada priėjo prie nesusižeidusių ke- 
leivių grupelių ir tarė: 

— Visi, kurie dar sugeba ir gali, turi tuojau pat pabandyti iš čia 
ištrūkti. Jei eisite su manimi, aš pasistengsiu jums padėti. 

Jis pervėrė keleivius savo įdėmiu žvilgsniu, ir akimirką žmonės 
susvyravo. 

Tada vokietis Augenblikas papurtė galvą ir pareiškė: 

— Ne. Bus besser, jei mes liksime čia, kaip sakė karininkas. Mes 
nežinome, kur eiti. Tuoj ateis karininkai. 

Jis apsidairė ir kiti pritariamai sulinksėjo. 

Skotas staiga visu kūnu agresyviai palinko į priekį. 

— Sakot, ateis? Ateis? O jei neateis? 

— Jei įvyko nelaimė, bus besser palaukti čia, - pakartojo vokie- 
tis. Skotas nusigręžė. 

— Tėti, ką mes dabar darysime? — paklausė Robinas Šelbis. 

— Jo, ir aš galvoju, kas dabar bus? — pridėjo Šypsnius. 

Iš toli stebėdamas Skotą Šelbis staiga pasijuto vienišas ir troš- 
ko, kad tas sugrįžtų. 

— Nežinau. Turim palaukit, kol grįš Skotas. Jis nuėjo apsidairyti. 

Džeinė Šelbi jau ketino kažką sakyti, bet apsigalvojo. Ji vylėsi, 
kad jos vyras imsis iniciatyvos ir nelauks, kol grįš pastorius. 

Pitersas sušuko iš aukštybių: 

— Pone Rosenai, geriau lipkite čia! 

— Gal žinot dar daugiau anekdotų? — atsišaukė Rosenas. 

Durų anga, pro kurią žemyn spoksojo abu stiuardai ir dar vie- 
nas žmogus, iškišęs galvą virš jų pečių, dabar buvo dešimt pėdų 
virš galvų. Paskutinis didžiųjų laiptų, vedančių iš „C“ denio į į res- 
torano salę, maršas dabar spirale kilo lubų link, o turėklai buvo 
pernelyg toli nuo durų, kad jais būtų įmanoma pasinaudoti. Laiptų 
pakopos buvo apverstos aukštyn kojom. 

— Be to, — padarė išvadą Rosenas, - kokia mums iš to nauda? 

— Čia būsit toliau nuo vandens, - atsakė Pitersas. 

— Patys Žinom! - išsiviepė Rogas. 

Džeinė Šelbi kiek paėjo aukštai žiojėjančios kiaurymės link ir 
paklausė: 

— Akrai, jums skauda? 

— Ačiū, ponia. Nelabai. Nėra taip jau blogai. 

— Mes gana patogiai jį paguldėm, - atsakė Pitersas. 

— Apačioje yra daktaras. Gal jam pasakyti? — pridūrė Rogas. 

— Ne, pone. Nereikia trukdyti. Jis turi padėti keleiviams, — tarė 
Akras. 

Suzana, Džeinė, panelė Kinseil ir Rosenai sielojosi dėl Akro 1a- 
biau nei dėl savęs. Ilgo, beveik mėnesį trukusio kruizo metu, jie, 
kaip dažniausiai ir atsitinka keleiviams, užmezgė šiltus ir draugiš- 
kus santykius su restorano stiuardais, kurie tris kartus per dieną juos 
maitino, globojo, sužinojo jų mėgstamiausius patiekalus, juokau- 
davo ir jais rūpindavosi. Prie šių kelių staliukų sėdėję pakeleiviai 
užmezgė ir kitokių draugysčių: kartu lošdavo bridžą, eidavo į barus 
ar parūkyti, užsiimdavo šalia esančias kėdes viršutiniame denyje, 
drauge keliaudavo į ekskursijas krante, tačiau, kai susėsdavo val- 
gyti, visus globodavo Pitersas ir Akras. Šelbis kartą L kad tai 
tarsi klubas, kuriam vadovauja abu stiuardai. 

Jie išgirdo skimbčiojant ir traškant stiklą ir pamatė jų link Žings- 
niuojantį Skotą. Eidamas jis timptelėjo žemyn kaklaraiščio mazgą, 
atpalaidavo apykaklę ir nusimetė švarką. Visi smalsiai jį stebėjo. 

Galanterininkas Martinas jau buvo susitvardęs ir vėl atsistojęs 
ant kojų. Miuleris tyliai sau pagalvojo: Mūsų amerikietis berniukas 
dėl kažko apsisprendė. Džeinė Šelbi: Jo akyse vėl tas keistas žvilgs- 
nis. 

Būtent ryžtas suteikė agresyyumė veidui, ką tik spinduliavu- 
siam draugiška ramybe. 

— Tiems Žmonėms aš niekuo negaliu padėti, - trumpai nukirto ir 
mostelėjo galva atgal. Niekas nesuprato, ką jis turėjo galvoje: gy- 
vuosius ar mirusiuosius. - Daktaras dirba savo darbą. Nors jis ne 
ką gali padėti. Mes apsivertėme. Plūduriuojame dugnu aukštyn. 
Nuo šiol tik nuo mūsų priklausys, ar sugebėsim ištrūkti iš šių spąs- 
tų. 

— Otas karininkas? - paklausė Šelbis. 

— Jis sutrikęs. Be to, dar vaikas. Jis nuolat visiems kartoja, kad 
viskas bus gerai, - atsakė Skotas. 

— Tai paguoda, - atsakė Šypsnius. 

— O kiti? Tarkim, tie du ekonomai? Gal jie ką nors žino? —- pa- 
klausė Rosenas. 

— Vienas be sąmonės, o kitas tėra paprastas tarnautojas, - atsakė 
Skotas. 

— O kaip S.O.S.? Juk jie turėtų siųsti S.O.S., ar ne? - tarė Rogas. 

— Ne, niekas S.O.S. nesiunčia, — atsakė Skotas. Tą, ką jis nuty- 
lėjo, Rogas turėjo suvokti pats. 

— Ką reiškia „nesiunčia“? Juk visuomet siunčia, kai nutinka... — 
ryžtingai pradėjo dėstyti detektyvas. Staiga užsičiaupė ir jo mažos 
akutės ėmė lakstyti. Jis atrodė sutrikęs ir piktas. 

Miuleris pasigavo ore tvyrančią mintį: Jėzau! Jeigu mes plūdu- 
riuojam dugnu į viršų, Jie nebegyvi. i kapitonas turėių būti negy- 
Išivas apvirto aukštyn dugnu, kaip jis 5 laikosi ant vandens? 

Pirmą kartą po visko, kas įvyko, prabilo mažasis Robinas: 

— Galbūt jie nespėjo išsiųsti ir pranešimo apie laivo koordina- 
tes, — tarė jis. Šviesoje, kuri sklido jam iš po kojų, berniukas atrodė 
iš akies trauktas tėvas: tos pačios pilkos akys ir kampuotas smak- 
ras, tik bruožai kiek švelnesni ir dar ne iki galo susiformavę, burna 
dar gležna ir labiau panaši į motinos. - Tuos pranešimus siunčia į 
kompiuterinį laivyno centrą. Kas keturias valandas. Bet jeigu jie 
neišsiuntė... 


50 POSEIDONAS 


— Robinai, kodėl jie turėjo neišsiųsti?7 — paklausė tėvas. | 

— Jie ne visuomet siunčia tiksliai nustatytu laiku. Man leido Žiū- 
rėti. Aš mokausi Morzės abėcėlės. Kiekvienas astronautas privalo 
mokėti Morzės abėcėlę. Kartą popiet jis siuntė ilgą vieno keleivio 
pranešimą apie... - jis sukikeno. - Kažkuris keleivis siuntė telegra- 
mą savo merginai, nes operatorius juokėsi. Jis išsiuntė pranešimą 
apie laivo koordinates tik dešimt minučių po penkių. Galbūt ir šią- 
nakt taip buvo. 

— O koks mums skirtumas? — pasiteiravo Rosenas. 

— Po šimts, - tarė Šypsnius, — labai didelis. 

Kai būdavo neužpiltos alkoholio, po tuo raudonu, apskritu veidu 
slypėjusios smegenys veikdavo žaibiškai ir matematiškai tiksliai. 

— Negi nesuprantat? Jei jis buvo išsiųstas lygiai devintą, dar ko- 
kias keturias valandas ar net daugiau mes niekam nerūpėsim. Bet 
jeigu jis bandė išsiųsti dar vieną meilės laiškelį arba skubią radio- 
gramą dėl kokio pirkimo ar pardavimo sandorio, tuo metu nutrūko 
ryšys ir jie negavo pranešimo apie laivo koordinates, gan greitai kas 
nors ims domėtis, kas atsitiko, ir klausinėti. Kai jie nesulauks atsa- 
kymų, galbūt imsis kokių veiksmų. 

— Bėda ta, kad jeigu jie nebegyvi, mes niekada to nesužinosim. 
O tos keturios valandos gali reikšti skirtumą tarp gyvybės ir... — 
tarė Miuleris. Neištartas Žodis „mirties“ taip visus išgąsdino, kad 
jie nieko daugiau nebegirdėjo, tik žvelgė vienas į kitą staiga sutrikę. 

Skotas perliejo juos žvilgsniu, kuris kiekvieną akimirką darėsi 
vis valdingesnis. 

— Būtent! — tarė jis. — Todėl mes ir turime tuojau pat eiti. 

— Eiti? — paklausė Rosenas. - Kur? 

— Į viršų, — paprastai atsakė Skotas, pakeldamas galvą. 

Tarsi būtų valdomi viena virvute, jie automatiškai pažvelgė į lu- 
bas, nuo kurių karojo dabar jau nejudančios staltiesių girliandos ir 
pamėkliškos staliukų bei kėdžių formos. 

— Frenkai, jūs kalbat metafizine prasme? Kur jūs lenkiate? - pa- 
klausė Miuleris. 

Plonas Rogo lūpas iškreipė panieka. Tas minkštakūnis ir jo iš- 
vedžiojimai! 

— Fizine prasme! Aš kalbu apie mus; mūsų kūnus; mūsų asme- 
nis. Apie mus visus. Mes turime pasikelti iki laivo dugno, ten, kur 
yra kilis. Iki pat apvalkalo! — rėkte išrėkė Skotas. 

Rosenas papurtė galvą. 

— Nieko nesuprantu - į viršų iki pat dugno? Kokio apvalkalo? 

Berniukas buvo nuovokesnis. 

— Supratau, — tarė jis. — Kaip povandeniniuose laivuose, kad 
galėtume daužyti į jį ir pranešti tiems, kurie atvyks, jog mes čia. 

Šypsnius nusišypsojo visu savo apskritu raudonu veidu ir tarė: 

— Šaunuolis, sūneli. Tik ar mes suspėsim? Mes juk nežinom, ar 
ilgai jis dar taip plūduriuos. 

— O koks skirtumas, kiek? — ramiai ištarė Skotas. 

Linda Rogo staiga suspigo ant savo vyro: 

— Kalės vaikas! Nori pasakyti, kad mes galim imti ir nuskęsti? 
Tu atsivežei mane į laivą, kuris gali nuskęsti? — Ir visi nustėro iš 
nuostabos, kai iš papūstų, išriestų tarsi Kupidono lankas lūpyčių 
lėlės veide išskrido klaikiai nešvankus žodis, skirtas vyrui. 

Atrėdė, kad nutįso visas Rogo veidas: jo mažų akučių kampu- 
čiai, byrna ir smakras, kai bandė moterį nuraminti: 

— Na ką tu, brangioji! Nekalbėk taip prie tokių malonių Žmonių. 

Linda kaipmat papasakojo, kur tie malonūs žmonės gali eiti ir 
ką gali ten veikti. | 

— Nereikia, mažute! Iš kur kas nors galėjo žinoti, kad taip nu- 
tiks? Greičiausiai laivas į ką nors atsitrenkė, - ir kreipėsi į kitus: — 
Nekreipkit į ją dėmesio. Ji labai susinervinusi. Ir turbūt turi tokią 
teisę. Juk nenorėjo važiuoti į kruizą, ar ne, mano zuikuti? 

— Kiek laiko jis dar gali taip plūduriuoti? Valandą? Dvi? Dvyli- 
ka? — paklausė Miuleris. 

— O gal penkias minutes, - įsikišo Manis Rosenas. 

Miuleris nekreipė į jį dėmesio. 

— Ar mums pavyks? Ar suspėsim? Kaip iš čia išsikapstysim? 
Mes negalim net nusigauti iki Piterso ir Akro. Kiek denių yra virš 
mūsų galvų? Penki? Šeši? Mums niekada nepavyks! 

— Svarbiausia yra bandyti, — atsakė Bazas Skotas. 

— Šūdmalystės! — sau po nosimi, tačiau pakankamai garsiai tarė 
Linda Rogo.. 

— Nesielk taip, brangioji, - pamėgino ją pridengti Rogas, tačiau 
Skotą nutvilkė žvilgsniu. - Senas geras koledžo triukas? Jėzau, mes 
nepajėgiam net iš šios salės išeiti! O kaip moterys? - Jis nužvelgė 
storulę Belę Rosen. — Galvokit, ką šnekat! Jie negali nežinoti, kad 
mes čia. Jei kantriai palauksim, kas nors būtinai ateis ir mus išsi- 
ves. 

Skotas verte pervėrė Rogą akimis ir tarė: 

— Bet juk jūs pats nei taip kalbėjot, nei darėt, kai Vestčesterio 
lygumose buvo paimti įkaitais du kalėjimo prižiūrėtojai. 

Glotnus Rogo veidas suakmenėjo ir tapo neįžvelgiamas. 

— Nejaugi? Aš žinojau, kas manęs laukia ir kur aš einu. O jūs 
nežinot, — tarė jis. 

Miuleriui tapo smalsu, ar Skotas reaguos. Jis puikiai nujautė Ro- 
go priešiškumą tiek pastoriui, tiek jam pačiam, labai menkai dangs- 
tomą perdėtu mandagumu. Jo nuostabai Skotas nesureagavo. Jis per- 
leido Rogą pašaipiai klausiamu žvilgsniu ir tarė: 

 — Galbūt jūs ir teisus. 

Manis Rosenas paklausė: 

— Frenkai, gal galit aiškiai pasakyti, ką siūlote mums daryti? 

— Turėtumėt elgtis kaip Žmonės, o ne kaip avys, - atsakė Skotas. 

— Ir? 

Miuleris, prisiminęs keistą pastoriaus maldą, o gal greičiau san- 
dorį su Dievu, kuriuo tarsi jau įpareigojo juos kažką daryti, suabe- 
jojo, ar tik kartais šis vyras nepradės rėžti moralo pasitelkęs savo 
neįprastą teologinę dialektiką. | 

Tačiau jis tik tyliai, kone pašnibždomis visų paklausė: 

— Ar bent vienas čia esančių vyrų yra kada nors išklausęs išliki- 
mo kursus? 

— Jūs turit galvoje tokius kursus, kokius baigia astronautai, kai 
juos nugabena ten, kur nėra nei maisto, nei vandens, kur jie negali 
tikėtis jokios pagalbos ir turi patys rasti išeitį? — tarė Robinas. 

— Tuos pačius, Robinai. 

Vyrai papurtė galvas. 

— Oaš išklausiau. Žinot, kas pražudo daugelį žmonių, kurie pa- 
siklysta, kurių laivas nuskęsta arba kurie pasimeta nesvetingoje ša- 
lyje? — paklausė Skotas. 

— Panika, — pirmas prašneko Miuleris. 

— Ne, - tarė Skotas. - Apatija. Tai, kad jie nieko nedaro, papras- 
čiausiai pasiduoda, nuleidžia rankas. Tokia statistika. Duomenys 
rodo, kad žmonių gyvastį palaiko paprasčiausios pastangos ką nors 
veikti, kuo nors užsiimti. 

Po akimirkos jis kalbėjo toliau: 

— Manau, kad jeigu lauksime čia, kol kas nors ateis mūsų gelbė- 
ti, pagalbos galim ir nesulaukti. Mes nežinom, kiek laiko dar pa- 
vyks taip plūduriuoti; nežinom, kaip arti mirties esame. Tačiau da- 
bar mes dar gyvi, mąstantys ir racionalūs Žmonės, dar turim gyve- 
nimo dovaną, kuri buvo atimta iš daugybės žmonių. Todėl aš siū- 
lau eiti pasitikti tų Žmonių, kurie galbūt ateis mums padėti. 

Niekas neištarė nė žodžio. 

—. Žinot, žvėris iš paskutiniųjų stengiasi ištrūkti iš spąstų, net 
jeigu jam ir tenka palikti koją, — švelniai kalbą užbaigė Skotas. 

— Frenkai, aš vis vien nesuprantu, ką jūs siūlot mums daryti, — 
pasidomėjo Rosenas. 

— Brautis aukštyn, — atsakė Skotas. — Brautis ir brautis aukštyn. 

— O jeigu jis nugrims į dugną, kol mes kopsime? — paklausė 
Rosenas. . 

Miuleris staiga nustėro, nes jo galvą perskrodė tokia mintis: Die- 
ve mano, juk jis teisus! Mes bent jau žūsime oriai. 

Skotas tą pasakė kitaip. 

— Mes bent jau pabandysim. Bet aš netikiu, kad jis nuskęs, — 
tarė jis. 

— Ar ne per daug optimizmo, sen... — pridūrė Šypsnius ir pačiu 
laiku nutilo. Juk negali į vikarą, ar kaip ten jis buvo vadinamas 
Amerikoje, kreiptis „seni“. Jis pasiteiravo: 

— Iš kur jūs žinote? 

— Todėl, - atsakė Skotas, - kad aš pažadėjau už mus visus. To 
pažado negali nepaistyti. | 

Jo žodžiai nuskambėjo dviprasmiškai ir kvailai, tačiau buvo iš- 
tarti tvirtai ir įtikinamai. Miuleris mintyse perkratė visus anekdo- 
tus apie tai, kaip apsimoka, kai dvasininkas skrenda kartu lėktuvu 
arba yra golfo partneris. Nors pats buvo iki kaulų smegenų agnos- 
tikas, niekada per visą savo egoistišką gyvenimą neparklupęs ant 
kelių, jis nebuvo apsaugotas nuo prietarų arba atavistinių genties 
mago ar šamano kerų. 

 — Štai Robinas supranta, kur aš lenkiu. Jei pavyks išsilaikyti ant 
vandens iki ryto, galbūt mus pastebės iš oro. Laivai ir lėktuvai ieš= 
kos mūsų. Mus pasiekti galės tik vienu keliu - jiems teks iš viršaus 
pjauti laivo dugną. Mūsų šansai būti išgelbėtiems bus kur kas di- 
desni, jei tuo metu pavyks būti viršuje, - tarė Skotas. 

— Tačiau, - tęsė jis, - patys turit nuspręsti, ar liksit čia, ar bandy- 
sit brautis aukštyn. 

Miulerį sukrėtė šie ne vietoje ir ne laiku vykstantys debatai, kai 
jie visi buvo atsidūrę ties išnykimo riba. Nė vienas jų neturėjo žalio 
supratimo, nei kiek dar išsilaikys laivas plūduriuodamas dugnu aukš- 
tyn, nei kiek oro pateko į ertmes, kurias ištuštino juos ištikusi nelai- 
mė. Tačiau jie elgėsi visai ne kaip žmonės, žvelgiantys mirčiai į 
akis. Katastrofos metu buvo pakankamai klyksmų, panikos ir mal- 
davimų padėti. Dabar, kai galbūt iki paskutinio laivo panėrimo liko 
suskaičiuotos sekundės, jie ramiai aptarinėjo, kaip galėtų iš čia iš- 
trūkti ir kokie yra jų šansai. Kas juos, taip nuteikė: Skoto pasitikėji- 
mas savimi, ar tai, kad apvirtęs Poseidonas tapo gan patikima plat- 
forma, jei nekreipsime dėmesio į groteskiškus pavidalus virš gal- 
vos, ko negalėjai pasakyti apie tas kelias valandas iki nelaimės, kai 
jis dar plaukė dugnu žemyn? Po savo kojomis jie jautė laivą - tvir- 
tą, patikimą, slopinantį paniką. Tačiau Miuleris puikiai suvokė, jog 
tai tebuvo iliuzija, kuri galėjo išsisklaidyti bet kurią akimirką. 

— O kaipgi kiti? — paklausė Šelbis ir metė žvilgsnį į žmones, 
susibūrusius tolimajame laivo restorano salės kampe, bei į kūnus 
ant žemės, kurie dabar pradėjo judėti. 

— Mirusieji iškrito iš žaidimo, — tarė Skotas ir Džeinė Šelbi pa- 
žvelgė aukštyn, sukrėsta jo Žodžių žiaurumo ir to netikėto abejingu- 
mo, kuris prasišvietė pro iki šiol švelnius įtikinėjimus. Jos akys 

užkliuvo už panelės Kinseil ir ji pastebėjo, kad toji nė kiek nenu- 
stebo. Priešingai, merginos veidas spinduliavo mąslia ramybe. 

-- Septyni užsimušė krisdami, — tarė Skotas. - Sužeistieji nieku 
gyvu neišsigelbės. Mes negalim apsikrauti luošiais. Senasis dakta- 
ras daro viską, ką gali. 

Džeinė pagalvojo: Bet juk labai egoistiška ir žiauru palikti juos 
čia. Ir tuojau pat įsikišo jos blaivus protas: O kaip, po galais, tu 
gali padėti žmonėms, kurių negalima judinti? Žodis „egoistiška“ 
virto „savisauga“. Skotas buvo teisus, ji klydo 1r moteriai tas nepa- 
tiko. | 

— Nieko sau laivybos kompanija! Įsivaizduokit, jie priėmė dak- 
tarą, kuris yra beveik aklas, — tarė Rosenas. 

— Įsivaizduokit, jie priėmė kapitoną, kuris leido laivui apvirsti 
aukštyn dugnu! — pritarė Šypsnius. 

— O kaip kiti? - pakartojo savo klausimą Šelbis ir pridūrė: — aš 
turiu galvoje tuos, kurie nebuvo sužeisti. 

— Aš kalbėjausi su jais, — tarė Skotas. - Tas jaunas ekonomas 
liepė keleiviams niekur neiti: esą kas nors tikrai ateis ir juos išsi- 
ves. Jis vilki uniformą. Žmonės patikėjo juo. 

— Vadinasi, likom mes, — pasakė Šelbis. 

Kurį laiką iš po grindų sklindanti pulsuojanti šviesa prigeso, 
tada ėmė vėl ryškiau šviesti. 

— Štai jums dar peno apmąstymams! Kiek laiko degs lemputės? 
Manau, kad jas palaiko avariniai akumuliatoriai, — tarė Šypsnius. 

— Aš klausiau ketvirtojo padėjėjo, — prabilo Skotas, — bet vaiki- 
nukas nežinojo. Gal valandą ar dvi; gal ilgiau, o gal ir trumpiau. 

— Jėzau! — ištarė Rogas įžeistojo balsu, — ką tas kalės vaikas 
žino — ir dar už mūsų pinigus? 

Linda užsimerkė, papurtė kumštelius kaip supykęs vaikas ir su- 
spiegė: 

— Aš nenoriu mirti! Juk mes visi mirsime, o jūs tesugebat pilsty- 
ti iš tuščio į kiaurą! Šventoji mergele, Dievo motina, išgelbėk mus! 

Skotas nekreipė į besimeldžiančią dėmesio ir atsakė jos vyrui: 

— Jis nieko nežino. Pirmą kartą pamatė laivą likus lygiai parai 
iki kruizo pradžios. Jei galvočiau, kad jis bent ką nors žino, būčiau 

privertęs jį eiti su mumis ir rodyti kelią. Todėl kuo anksčiau pradė- 
sim, tuo bus geriau. 

Staiga prabilo Martinas. Jis buvo toks mažas, pilkšvas ir ne- 
krintantis į akis netgi su tuo savo languotu smokingu, kurį taip mė- 
go, kad jo šniaukrojanti Centrinės Amerikos tartis visus nustebino. 

— Aš nežinau, kaip jums, žmonės, — tarė jis, — bet aš turiu su- 
grįžti iki dešimtos. Mes pradedam prekiauti nauja linija, Na Žinot, 
vaikams. Evanstone yra labai daug jaunimo, todėl privalai pasiūly- 
ti jiems atitinkamų drabužių. Galbūt tie madingi marškinėliai bei 
kaklaraiščiai ir atrodo kvailai, privalai klientams juos parduoti. 

Ir tada pridūrė, tarsi jam būtų tik dabar atėję į galvą: 

— Namie manęs laukia luoša žmona. Jai artritas, - jis akimirką 
žvelgė į visus beveik įžūliai. — Bet ji norėjo, kad aš plaukčiau. Ji 
labai šauni, mano Elin. 

— Jūs eisite? — paklausė Skotas. 

— Galėčiau. 

— Ojūs, Dikai? - Skotas pasisuko į Šelbius. 

Ričardas Šelbis kiek padelsė prieš atsakydamas už savo šeimą, 
su kuria jis nepasitarė. 

— Taip, jeigu jūs sakot, kad mes turime šansą, - tarė jis. 

— Net jeigu jo ir nėra, — pridūrė Džeinė Šelbi. Jos žodžiuose 
galėjau pajusti lengvą kandumo gaidelę, tačiau nebuvo aišku, ar ji 
abejoja, ar pritaria. 

Skotas pažvelgė į ją atviromis akimis, tačiau jo žvilgsnis buvo 
labiau nukreiptas į vidų nei į išorę, ir Džeinė tą pajuto. 

— Mes bent jau lengvai nepasiduosim, ar ne? — tarė jis. 

Džeinė apgailestavo, kad jos vyras uždelsė. Jis buvo vyresnis ir 
turėjo viską išmanyti geriau už kitus. Toji trumputė dvejonių aki- 
mirka, po kurios Žmogus atsisakė vado vaidmens, tik patvirtino tą, 
ką ji jau seniai žinojo. Tačiau kaip tikra žmona, kaip mylinti mote- 
ris, ji niekada nenustojo vilties. 

Šelbis norėjo būti lyderis; jis norėjo gerai atrodyti savo šeimy- 
nykščių akyse visos katastrofos metu. Jam pavyko išlaikyti šaltak- 
raujiškumą ir savitvardą, tačiau jis neturėjo geresnių minčių, kaip 
išsigelbėti. Regis, Skotas žinojo, ką daro. Tačiau žmonos balse Šel- 
bis pagavo lengvą atžarumo gaidelę ir po akimirkos pridūrė: 

— Džeine, ar tu neprieštarausi? Suzana? O tu, Robinai? 

— Žinoma, kad ne! Kompiuterių centras Vašingtone tikrai žinos 
visus laivus, kurie buvo šalia mūsų. Mam, aš manau, kad mes turi- 
me eiti, — atsakė Robinas. 

Džeinė pasijuto kiek ramiau. Jos sūnus turėjo savo nuomonę. 

— Pone Beitsai? — Skotas tęsė savo apklausą. 

— Pabandyti verta. Nenorėčiau nuskęsti kaip į spąstus pakliuvu- 
si žiurkė, — atsakė Šypsnius. 

— „Panele Reid? 

— O, ji eis su manimi. Juk taip, Pem? — Šypsnius atsakė už ją. 

Anglė linktelėjo galva: 

— Jei tu nori, kad aš eičiau, Toni. 

— „Panele Kinseil? 

Tiesiogiai paklausta senmergė pabudo iš svajų ir nuolankiai nu- 
sišypsojo: 

— Žinoma, daktare Skotai. 

— O kaip ponas ir ponia Rogai? 

Mažos detektyvo akutės lakstė nuo pastoriaus prie kitų grupe- 
lės narių. Jis buvo pratęs kritiniais atvejais perimti vadovavimą į 
savo rankas ir, jei to reikėdavo, netgi valdingai visus užgniaužti. 
Tačiau dabar jis atsidūrė ne savo stichijoje — čia nebuvo priešo, 
nebuvo ką tramdyti. Mintis, kad jis turės klausyti to entuziasto ir 
dar, be to, kunigo, buvo jam visiškai ne prie širdies. Tačiau ir jis 
nenorėjo mirti. Jis pritarė Brodvėjaus credo: jei tik yra proga, grieb- 
kis bet kokios galimybės. 

— Jei jūs dabar nepliauškiat niekų ir žinot, kaip iš čia išsigauti, — 
tarė jis. | 

Linda staiga pasisuko į jį, jos veidas buvo raudonas ir išpurtęs: 

— Aš niekur neisiu! Aš bijau. Manau, kad jis mausto mus! — 
apstaugė vyrą. — Ir tu niekur neisi! 

— Liaukis, mažute! — pabandė nuraminti Rogas. 

Iš dirbtinai rafinuotos ponios, kuria apsimetė, neliko nieko, kai 
Linda Rogo paleido pliūpsnį bjaurių keiksmažodžių savo vyrui, 
įstebeilijusiam į moterį prislėgtu žvilgsniu: 

— Ai, brangute, nekalbėk šitaip! 


58 POSEIDONAS 


Tačiau niekas negalėjo sustabdyti nei jos, nei srauto nešvanky- 
bių, kurios veržėsi tokiu begaliniu ir nuolat kintančiu srautu, kad 
kiti tesugebėjo spoksoti į Lindą apstulbę ir visiškai nepasirengę 
tam, kas netrukus įvyko. 

Nesuvirpėjo nė vienas maldaujančios ir nelaimingos minos rau- 
menukas, kai Rogas žaibišku, plika akimi nepastebimu judesiu už- 
vožė atgalia ranka žmonai per veidą, o kita ranka mikliai ją pagavo 
ir laikė, kad nenukristų. | 

— Ooooi! — sustūgo ji 1r pradėjo bliauti. Kraujas lašėjo iš nosies. 

Rogas suėmė moterį į glėbį: 

— Ša, mano zuikuti, aš nenorėjau. Mano lėlyte, pažiūrėk, ką tu 
privertei mane padaryti tavo mažai nosytei! 

Jis išsitraukė iš smokingo vidaus kišenės balto šilko nosinę ir 
prispaudė Lindai prie veido. 

— Brangute, juk žinai, kad aš nemėgstu tavęs skriausti. Nagi, 
nusiramink. Tai šaunuolė. Mano mergytė! 

Ji aprimo ir ėmė kūkčioti. 

Tiek Džeinė Šelbi, tiek jos vyras pajuto, kad ši scena retkarčiais 
pasikartodavo, kai dama privesdavo Maiką iki tos ribos, kai pagar- 
bią baimę, kurią jis jautė, akies mirksniu nušluodavo staigus Žiau- 
rumo protrūkis, ir vyras tapdavo tuo, kuo buvo iš tikrųjų. 

Šypsnius spoksojo taip, kad, rodės, jo akys tuoj iššoks iš kak- 
tos. Jis nė neapsimetinėjo,. kad nesupranta tų amerikiečių. Tačiau 
Manis Rosenas nė nemirktelėjo. Jis nuosavoje delikatesų parduo- 
tuvėje matė, ką sugeba Rogas, kai trys „kietuoliai“ išdrįso, kaip 
Rogas vėliau pasakė, „padaryti pastabą.“ 

— Ji eis, —- pažadėjo Rogas Skotui. 

— Pone Miuleri? 

— Manau, kad tai labai gera mintis, - atsakė Hubis. Jam nepati- 
ko padėtis, kurioje jis atsidūrė, ir buvo pasirengęs judėti pirmyn. 

— Ponia ir ponas Rosenai? — pasiteiravo Skotas. 

— Aš nesuprantu, ko jis iš mūsų nori? - Belė Rosen maldauja- 
mai pažvelgė į savo vyrą. 

— Nežinau. Jis sako, kad turim kažkur lipti, jei norim iš čia 1š- 
trūkti. Jis nori, kad mes eitume į laivo viršų. Sako, kad mus nuves. 

— Mani, tokia stora moteris kaip aš negali lipti. Tu eik. Aš liksiu 
čia ir palauksiu. | 

— Gal išprotėjai, mamute? Eiti ir palikti tave čia? Juk tu gali 
pabandyti, ar ne? Kas mums daugiau belieka? Likti čia ir laukti, 
kol laivas nugrims ir nuskęs? 

— Koks skirtumas, kur mes nuskęsim? — tarė Belė Rosen. 

Tokia žmonos logika privertė mažą ir storą Žmogutį staiga su- 
trikti. Jis dar nepajėgė iki galo suvokti viso juos ištikusios nelai- 
mės masto. Skotas priėjo prie ponios Rosen ir paėmė riebią ranku- 
tę, kuri kone prapuolė jo delne. 

— Mes visi padėsime jums, ponia Rosen. Galbūt nebus taip sun- 
ku kaip atrodo, — pažadėjo jis. 

Moteris pakėlė akis į jo veidą. Tiek pastorius, tiek viskas, kam 
jis atstovavo, storulei buvo taip svetima, tarsi žmogus būtų nusilei- 
dęs iš kitos planetos. Tačiau jo veide moteris pamatė tai, kas pa- 
kurstė jos prigimtinę narsą, padėjusią pasiekti gyvenime viską, ką 
dabar turi. | | 

— Jei jūs taip sakot, — tarė ji. Ir pridūrė: — ...tačiau aš esu sena 
stora moteris. Aš tik trukdysiu jums. 

— Ne, jeigu jūs pasiryžusi bandyti. Tuomet nutarta, — nusišypso- 
jo Skotas. 

— Oi! - šūktelėjo Šypsniaus mergina ir, žvelgdama į juos tvirtai 
1r ramiai tarė: 

 — Atleiskit, aš tikrai negaliu eiti su jumis. 

Visi apstulbo. Nei vienas nebuvo su ja apsikeitęs daugiau nei 
keliais žodžiais, nežinojo nieko išskyrus tai, ką plakė žmonių liežu- 
viai, ir toks staigus nuomonės pasikeitimas po neseniai nuskambė- 
jusio energingo pritarimo juos tikrai nustebino. 

— Juk jūs suprantat. Mamulė, — tarė mergina. - Be mamulės aš 
eiti negaliu. Ji ilsisi kajutėje. Man reikia... — kalba vis lėtėjo, kol 
pagaliau visai nutilo. Baimė iškreipė negražų veidelį, kai žvilgsnis 
aprėpė slogias lubas virš galvų bei tamsų tepaluotą vandenį ten, 
kur anksčiau buvo laiptai. 

— Toni! — sušuko ji. —- Kur ji? Mes turime nueiti pas mamą! Kur 
man eiti? 

Staiga Šypsnius pasijuto bejėgis. 

— Klausyk, senute, tu turi suimti save į nagą. Matai, aš bijau, 
kad... - jis pažvelgė į Skotą prašydamas pagalbos. 

— Nestovėk ir nespoksok taip į mane! Kodėl tu tyli? Kaip man 
nueiti pas ją? — sušuko mergina. 

Tačiau ji jau žinojo atsakymą ir įsikniaubė į Šypsniaus petį, kai 
Skotas tarė: 

— Deja, bet dabar jau turbūt patys viską suvokiat. Visi, kurie 
buvo virš šio restorano, dabar yra giliai po vandeniu. Nė vienas jų 
negalėjo išlikti gyvas. | 

Džeimsas Martinas pajuto, kaip šleikštulys vėl kyla aukštyn, ir, 
suspėjęs nusisukti nuo grupės, parpuolė ant kelių, tampomas klai- 
kių traukulių. Pirmą kartą jis pagalvojo apie ponią Luis, kuri pasa- 
kė, kad vakarienės tikrai neateis. 

— Dieve, - tarė Šypsnius. — Kaip aš norėčiau išgerti! 

Rogas dar kartą pratrūko pykčiu: | 

— Jėzau Kristau! —- sušuko jis Skotui. - Norit pasakyti, kad gyvi 
likom tik mes? Bet juk tai beprotybė, mes negalėjom apvirsti! Tik- 
ra beprotybė! Jūs esat beprotis! Jūs nė nežinot, kaip išvesti mus iš 
šios patalpos. 

— Klystat. Žinau, - atsakė pastorius Frenkas Skotas. 


PENKTAS SKYRIUS 
Kalėdų eglė 


— Eglė! - tarė Skotas. — Padėkit man. 

Jis šūktelėjo Pitersui: 

— Mes norim nusigauti iki jūsų. Jei pakelsim eglę, galėsit ją pa- 
laikyti? 

— Kaip tik norėjau jums pasiūlyti tą patį, pone, - atsakė Pitersas. 
— Čia yra denio jūreivis ir keli virtuvės personalo nariai. Jei jums 
pavyktų palenkti viršūnę į mūsų pusę, turėtume išlaikyti. 

Visi buvo pamiršę didžiulę ir prie nusiaubtos salės visiškai ne- 
derančią Kalėdų eglę. Ji gulėjo beveik prie Skoto bendrakeleivių 
kojų, storasis kamieno galas buvo pasviręs ir truputį užstojo tą vie- 
tą, kur anksčiau buvo didžiųjų laiptų viršus. 

— Ką jūs norite daryti? — paklausė Šelbis. 

— Pasinaudoti ja ir užsiropšti į viršų, — tarė Skotas. — Vyrams 
siūlyčiau pasirūpinti patogesne apranga. Bus nelengva. 

Šelbis timptelėjo savo juodą peteliškę ir prasisegė marškinių 
apykaklę. Juo pasekė visi vyrai, išskyrus Martiną, kuris tebeklūpo- 
jo ant kelių suėmęs galvą ir žiaukčiojo. Kažkur apačioje, po tuo 
dvokiančiu tepalo ir vandens klanu, kurį jis matė, savo prabangio- 
je kajutėje, dabar sklidinoje vandens, plūduriavo (o gal gulėjo, už- 
speista ir prigėrusi lovoje, kurią jiedu dalijosi) ponia Luis — mote- 
ris didžiule tarsi oro pripūsta krūtine ir iškvėpintais plaukais, kurie 
jį taip jaudino ir ramino. 

— Pirma gerai išsiūbuosime sunkųjį galą, — tarė Skotas ir šeši 
vyrai nuėjo atlikti užduotį. Prie jų prisijungė ir Suzana su Robinu. 


62 POSEIDONAS 


Džeinė Šelbi irgi norėjo padėti, bet vyras sumurmėjo jai: 

— Patausok jėgas. Vienas Dievas težino, ką mes išvysim, kai 
nusigausim tenai, jei apskritai nusigausim, ir kaip ten mums klosis. 

Nesudužę žaisliukai ir lietučio skuteliai melodingai tilindžiavo, 
kol jie apsuko drūtgalį taip, kad kamienas atgulė lygiagrečiai su 
laivo šonu, o eglės viršūnė atsidūrė tiesiai po virš galvų Žiojėjančia 
anga. 

Skotas išrikiavo komandą išilgai eglės kamieno; pats, būdamas 
labai aukštas ir stiprus, atsistojo per vidurį, tada tam tikrais atstu- 
mais — Rogas, Miuleris ir Šypsnius, o Šelbis, Rosenas ir abu jau- 
nuoliai gale, kad galėtų pastūmėti. 

— Dabar palengva keliam, - tarė jis. —- Kai aš kilstelsiu, užsidėkit 
ją ant pečių. Dikai, jūs stumtelkit aukštyn. 

Jis užsikėlė eglės kamieną, maždaug keturių colių pločio ties ta 
vieta, ant pečių ir tarė: 

— Dabar einam! Dikai, kelkit! 

Eglės viršūnė pradėjo kilti ir slysti restorano salės siena aukštyn, 
viršuje tamsuojančios kiaurymės link, kur Pitersas, gulėdamas ant 
pilvo, laukė, kada galės ją pačiupti. 

Kitame salės gale buvę keleiviai stebėjo juos be žodžių ir nepa- 
siūlė pagalbos. Juos paralyžiavo pačių negebėjimas apsispręsti, to- 
dėl tai, kas vyko salėje, vargšeliai suvokė kaip tam tikrą beprotybę. 

— Daugiau nebeturiu kvapo! - žioptelėjo Rosenas. 

— Mani, tu susižeisi! — sušuko Belė. 

— Nagi, vaikine, stumk! — tarė Šelbis ir pagalvojo, kaip jo pen- 
kiasdešimtmečiai nugaros raumenys, nepratę prie didesnių krūvių 
nei mosuoti golfo lazda, atlaikys tokią įtampą. 

Skotas pasuko galvą per petį į tris už jo nugaros išsirikiavusius 
vyrus ir paliepė: 

— Dabar keliam! — ir pakėlė kamieną aukštai virš galvos. 

— Laikau! — sušuko Pitersas ir pagriebė viršūnę, kuri iškilo iki 
pat angos viršuje. 

— Šaunuolis! — tarė Skotas. - Jūs traukit, mes stumsim. 

Dabar kooperatyvas veikė sklandžiai; esantys viršuje traukė, o 
stovėję apačioje kėlė aukštyn, kol Skotas sušuko: 

— Užtenka! 0 

Jis ir visi kiti išlindo iš po šakų gaudydami kvapą. Suzanos šifo- 
no suknelės rankovė buvo įplyšusi. 

Medis dabar stovėjo atremtas maždaug keturiasdešimt penkių 
laipsnių kampu ir akimirką kitą jie žiūrėjo į jį didžiuodamiesi savo 
puikiu komandiniu darbu. 

Martinas atsikėlė ir tarė: 

— Atleiskit, man buvo negera. Dabar aš padėsiu. 

— Jūs norit, kad mes liptume ja aukštyn? — paklausė Belė Rosen. 

— Nebus labai sunku, - atsakė Skotas. - Yra šakų, į kurias gali- 
ma nusitverti. Palaukit, aš pabandysiu. 

Aukštas ir raumeningas vyras ėmė kopti medžio kamienu mik- 
liai kaip beždžionė, kojomis bandydamas jo tvirtumą. 

— Puiku! — šūktelėjo žemyn ir nušoko ant grindų. 

Eglė kiek priminė kopėčias: jos tvirtos, į šonus styrančios šakos 
buvo ir puiki atrama kojoms, ir neblogi turėklai. 

Skotas atsisuko į Martiną: 

— Gerai jaučiatės? Kaip manot, ar sugebėsit ten užlipti? 

— Jo, — jis norėjo jėga nuvyti tiek savo mintis, tiek vaizdinius, 
plaukusius prieš jo akis, nuo ponios Luis. Sužlugo visos jų viltys. 
Niekada neteks rizikuoti ir vykti į Čikagą jos aplankyti, kaip buvo 
žadėjęs. Jis saugus. Elin tikrai niekada nieko nesužinos. Jeigu dar 
galvos apie Vilmą, apsiverks šių žmonių akivaizdoje. 

— Gerai, kabarokitės aukštyn, - tarė Skotas. — Galėsit pasilenkti 
ir padėti užlipti moterims. 

Martinas pradėjo žygį aukštyn gan įspūdingai: brovėsi į viršų 
stumdamas šakas tolyn nuo veido ir tuo pačiu už jų laikydamasis. 
Tačiau per vidurį jis stabtelėjo. 

— Nežiūrėkit žemyn. Tiesiog eikit į priekį. Jums puikiai sekasi! 
— mokė Skotas. 

Martinas ir nežiūrėjo žemyn; žemyn leidosi jo mintys. Įdomu, 
kaip dabar atrodė toji nugrimzdusi kajutė? Veiksmas nepadėjo iš- 
trinti vaizdinių. Kodėl jis primygtinai neprašė Vilmos ateiti vaka- 
rienės? Kodėl nenuėjo į moters kambarį? 

Kitą akimirką Pitersas jau laikė sugriebęs jį už rankos ir traukė 
per apvirtusias aukštyn kojom duris. 

— Štai taip, pone. Netrukus mes įsitrauksim jus čionai. 

Skotas nužvelgė pirma Lindą Rogo, vėliau Pamelą Reid. 

— Deja, jums teks nusivilkti ilgas sukneles. Trumpi sijonai ne- 
trukdys, bet jums tikrai nepavyks tiek užsiraitoti. Ir nusiaukit bate- 
lius. Vyrai galės įsikišti juos į kišenes; vėliau prireiks. 

— Ko jis nori? — paklausė Linda. 

— Suknelę! Suknelę! Nusivilk suknelę. Kaip tu ketini užlipti, 
apsitempusi mėsas ta dešrelės išnara? 

— O ko tu iš manęs nori? — spjaute išspjovė Linda. - Kad nusi- 
rengčiau? Nusirengčiau prieš visus? 

Nešvankybės tyško iš jos lūpų kaip oro prisodrinti vandens pur- 
slai. 

— Mano zuikuti, — pradėjo Rogas, bet jinai nutraukė kalbas. 

Moters lūpa ir nosis buvo sutinusios nuo antausio, kurį skėlė 
vyras, o jos lėlišką veidelį staiga perkreipė įtūžis. 

— Tas valkata nori pamatyti mane be drabužių. Pažįstu tokius 
kaip jis: sekmadieniais pamokslauja, o visą savaitę dulkinasi. Jis 
visą kelionę nenuleido nuo manęs akių. 

— Liaukis, mažute, negalima šitaip kalbėti. Leisk, atsegsiu už- 
trauktuką, — maldavo Rogas. 

— Patrauk nuo manęs savo purvinas letenas, — atšovė Linda ir 
išvagojo nagais sutuoktinio rankas. Iš IDIEŽHSŲ sunkėsi kraujas. 
Visi įsitempė, laukdami sprogimo. 

Tačiau šįkart viskas įvyko kur kas švelniau. Rogas tik apgailes- 
taudamas palingavo galvą. 

— Bobos visada prašosi, — ir vienu žaibišku judesiu nuplėšė suk- 
nelę nuo moters kūno. Ji stovėjo tik su liemenėle ir kelnaitėmis, 
prisidengusi rankomis krūtinę, kai jis burbtelėjo: 

— Mažute, brangioji, tu amžinai verti mane daryti tą, ko aš ne- 
noriu. 

Linda vėl pradėjo verkti: 

— Oi, man taip gėda, kai visi žiūri! 


KALĖDŲ EGLĖ 65 


Ji atsidengė krūtinę tik tada, kai pastebėjo, kad ji niekam ne- 
įdomi. | | 

— Panele Reid? - paklausė Skotas. 

Anglė stovėjo greta Šypsniaus savo melsva susiglamžiusia at- 
laso suknele, kuri neatitiko nei jos charakterio, nei figūros. Nuo to 
laiko, kai suvokė, kokia lemtis ištiko jos motiną, mergina neištarė 
nė žodžio, tačiau visą tą laiką intensyviai mąstė. Anglė buvo pro- 
tingą mergina; ji nieko nebegalėjo pakeisti. Gedėti bus galima vė- 
liau. Ji pasisuko į Šypsnių ir paklausė: 

— Ar mamytę tikrai ištiko toks likimas? 

— Deja, Pem, bet aš manau, kad taip, - tarė jis. 

— Ji tikrai negyva? 

Šypsnius atrodė bejėgis ir jo akys nukrypo į klaną, kurio tepa- 
luotas paviršius dabar net neraibuliavo ten, kur anksčiau buvo cen- 
triniai laiptai. Ką dar jis gali pasakyti vargšui vaikui? Tačiau ji nu- 
sekė akimis vyro žvilgsnį ir, priimdama jį kaip galutinį atsakymą, 
nieko nebeklausė. Pamela kažką padarė savo suknelės petnešėlėms, 
ir toji paprasčiausiai nukrito ant grindų aplink kojas. Mergina vi- 
siškai nesigėdydama ją perlipo. Anglė vilkėjo trumpą baltą nailo- 
ninį apatinuką. Nusimetusi suknelę tarsi atsisveikino su kažkuo, su 
ankstesniąja Pem. Ji nepratarė nė žodžio, tik paprasčiausiai įsprau- 
dė ranką į Šypsniaus delną. | 

Jis pamanė sau: Dieve mano! Ką aš dabar darysiu? Tas judesys 
buvo tarsi jungtuvės. Jos kūnas nebuvo gražus, ir su apatinuku ji 
atrodė nė kiek ne grakštesnė nei su suknele. Ji buvo puiki kompa- 
nionė prie stikliuko, tačiau Šypsnius nemylėjo jos; nenorėjo mylė- 
ti; nenorėjo jos; ir apskritai netroško nieko, išskyrus alkoholyje 
nugrimzdusios ramybės. Šypsnius pradėjo gerti be jokių stabdžių. 
Prieš kelerius metus numirė jo žmona ir jam niekas nebetrukdė 
gyventi svajų šalyje, gaubiamoje niekada neišsisklaidančios vis- 
kio miglos, kur jis jautėsi saugus ir neprieinamas. Ką jis darys su ta 
našlaite likusia mergyte, kuri ką tik jam patikėjo save? Vyras švel- 
niai tapšnojo jos ranką net nesuvokdamas, ką daro. 

— Na, Suzana, o kaip jūs? Dabar eisit? — paklausė Skotas. 

— Gerai! — ji nusispyrė batelius ir padavė tėčiui. Mergaitė buvo 
jauna, žvali ir stipri. Kai laivas apsivertė, ji pastebėjo, kad rankos 
ir kojos virpa, tačiau jokia mintis apie mirtį ar tai, kad pati gali čia 
žūti, nė karto nešmėkštelėjo galvoje. Dabar Suzana suprato, ką no- 
rėjo pasakyti Skotas, kai kalbėjo apie apatiją 17 veikimą. Kai ką 
nors veiki, nustoji bijoti. Merginai buvo malonu, kad pastorius pa- 
sirinko ją kaip pavyzdį kitiems ir tikėjosi, kad nenuvils jo pasitikė- 
jimo. | 

Iš tikrųjų, kaip ir numatė Skotas, lipti nebuvo taip sunku, kaip 
atrodė. Aukštasis pastorius tvirtai prilaikė Suzaną iki pat pusiau- 
kelės, ir jai beliko įveikti tik dvi šakas, kai Martinas, pasviręs į 
priekį, sučiupo ją ir triumfuodamas įtraukė pro duris. 

— Ar negalėčiau dabar eiti aš? — netikėtai paklausė Belė Rosen. 

— Tu nori eiti, mamyt? — paklausė jos vyras. 

— Jei nelipsiu dabar, niekada neužlipsiu. Aš labai jaudinuosi. 

— Šaunuolė, ponia Rosen! — padrąsino Skotas. — Matėt, kaip 
lengvai užlipo Suzana. 

— Ji nesveria tiek, kiek aš. Ar medis išlaikys mane? 

— Juk jis išlaikė mane. Duokite ranką. 

— Ar aš turiu nusivilkti suknelę? — paklausė ji. 

— Ne, - tarė Skotas. — Ji trumpa. Netrukdys. 

— Mani, palaikyk mano batelius. 

— Mamute, nesijaudink, — tarė vyras ir padėjo užlipt ant kamieno. 

Ji sunkiai skynėsi kelią per šakas iki vidurio, kol ją prilaikė Sko- 
tas, tačiau stabtelėjo ties atkarpa, kur niekas nebegalėjo laikyti. Šel- 
bis prisiminė juodą meškiuką, kurį kartą buvo matęs labai panašiai 
sustojus; ties kamieno viduriu, neįstengiantį nei pakilti į viršų, nei 
nusileisti, ir pagalvojo, ar tik ji kartais nenukris. 

— Bele, eik pirmyn! Tau liko visai nedaug, —- sušuko Manis Ro- 
senas. 

Tačiau tyliai ištarta Skoto frazė: ,„Paimkit pono Martino ranką 
1r viskas bus gerai“ kur kas sėkmingiau atitraukė jos dėmesį. Be- 
veik negalvodama ji paklusniai užkopė likusiomis dviem šakomis 
ir buvo saugiai įtraukta vidun. Apačioje stovėję pakeleiviai pasvei- 

kino moterį džiaugsmo šūksniais. Ji buvo patenkinta savimi kaip 
vaikas ir pamojavo jiems ranka bei nusišypsojo. 

— Tikras Piteris Penas, — tarė ji. 

Po kelių minučių jau visi buvo viršuje. 

Skotas, stovėdamas ties angos kraštu, šūktelėjo žemyn, ir jo Že- 
mas balsas nuskriejo iki tolimiausiojo salės kampo: 

— Dar kas nors eis? Pabandysim pasiekti laivo korpusą, jei kar- 
tais kas nors mėgintų mus gelbėti. 

Likusieji keleiviai neįprastai subruzdo. Atsišaukė vyras. 

— Mes nusprendėm palaukti čia, — tarė jis. 

Nuo grupelės atsiskyrė stiuardas; jis ėjo vilkdamas kojas per 
nuolaužas ir dešinėje rankoje laikydamas kruviną servetėlę. Kai- 
rioji ranka keistai karojo nuo peties. Priėjęs prie eglės kamieno jis 
sušuko Skotui aukštyn: 

— Jeigu galima, pone, aš norėčiau pakilti pas savo bičiulius. Čia 
jau padariau viską, ką galėjau. 

— Tuomet lipk čionai, vaikine. Ei! O kas nutiko tavo rankai? 

— Nežinau, pone. Aš negaliu jos pajudinti. 

— O kita irgi sužeista? 

— Ne, pone, - atsakė stiuardas. — Aš tiesiog bandžiau padėti ke- 
liems Žmonėms, kurie kraujavo. 

Akies mirksniu Skotas nusileido kamienu žemyn, suėmė svei- 
kąją to Žmogaus ranką ir švelniai užsitempė iš paskos. 

Vienas stiuardas tarė: 

— Puiku, Džokai. Tau bus geriau čia su mumis. 

— Pone, ar dar reikia laikyti eglę? — paklausė Pitersas. Viršūnė 
vis dar rėmėsi į atbrailą. 

Skotas dar kartą pažvelgė žemyn į chaosą restorano salėje — 
mirusiuosius, mirštančiuosius ir tuos, kurie buvo likę gyvi ir būrėsi 
krūvon tarsi avys. Jo veide nebuvo jokio gailesčio. 

— Ne, - tarė ir nuspyrė eglę šalin. Ji nukrito ant grindų traškėda- 
ma šakomis ir skimbčiodama paskutiniais dūžtančiais žaisliukais. 

— Kodėl taip padarėte? Galbūt jie apsigalvojo, - sušuko Džeinė 
Šelbi. 

Skotas metė į moterį trumpą žvilgsnį, bet ji suvokė, kad minti- 
mis vyras buvo ne čia, kad beveik jos nemato. 

— Jeigu apsigalvojo, žinos, ką reikia daryti, — atšovė atžariai. 

Džeinė pagalvojo, kad karčiau išreikšti savo absoliučios panie- 
kos silpniesiems tas žmogus tikrai negalėjo. Nejaugi tokie yra visi 
lyderiai? Ar ji norėtų, kad ir jos vyras būtų toks? Ji susimąstė, kas 
atsitiktų, jei kas nors rimtai suerzintų Skotą; kokio didumo širdis 
plakė tame milžiniškame kūne. Bet kaip mikliai, ryžtingai ir kone 
švelniai jis nulipo ir atsivedė sužeistąjį stiuardą. Ji ir žavėjosi juo, 
ir niekino. 

Dabar visi stovėjo koridoriuje, kuris vedė į virtuves. Vienoje jo 
pusėje buvo išsirikiavę stalo reikmenų ir indų sandėlis, vyno podė- 
lis - jame buvo laikomi vynai, kurių galėjo pareikalauti restorano 
klientai ir restorano baras. Tai buvo paskutinės padavėjų stotelės 
pakeliui iš virtuvių į salę, kur jie pasičiupdavo įrankius, papildomas 
taures, šaukštus maistui ir gėrimus. 

— Atsargiau, vamzdžiai, - perspėjo Pitersas. — Jūs vaikštote lu- 
bomis. | 

Šie žodžiai privertė juos greitai pažvelgti į viršų ir pasidomėti, o 
kas gi nutiko grindims. Nušveistas vinilplasto paviršius dabar bu- 
vo virš galvų. Po kojomis driekėsi metalinių vamzdžių eilės, kai 
kurie jų buvo padengti asbestu; įvairiausio skersmens ir spalvų 
vamzdžiais buvo išvedžioti elektros laidai, telefono linijos, jais buvo 
tiekiamas vanduo, šildymo garai, aukšto slėgio vanduo tūkstan- 
čiams priešgaisrinių purkštuvėlių, išmėtytų po visą laivą, ir netgi 
alus, kuris tekėjo iš milžiniškų statinių tiesiai į barus; jie buvo iš- 
dėstyti nelygiais intervalais 1r slidūs, todėl čia užlipę Žmonės sun- 
kiai išsilaikė. 

— Jūs apie tai nepagalvojot, ar ne? — tarė Rogas Skotui. 

— Greičiausiai mūsų lauks dar daugybė staigmenų. Manau, kad 
kuo aukščiau kilsime, tuo bus sunkiau, — atsakė pastorius. Jis pa- 
žvelgė į Rogą kone pašaipiai susidomėjęs ir užbaigė: - Aš niekada 
nesakiau, kad bus lengva. | 

Akras, antrasis stiuardas, gulėjo išsiteisęs visu ūgiu ten, kur bu- 
vo nusviestas tuo metu, kai laivas apvirto. Šalia mėtėsi likučiai nu- 

krauto padėklo, kurį jis kaip tik ketino išsinešti. Tešloje kepta laši- 
ša, viščiukas, žlėgtainiai su bulvėmis, daržovės ir ryžiai buvo pa- 
sklidę aplinkui. Kai laivas ėmė svirti, jis iškėlė koją bandydamas 
išlaikyti pusiausvyrą. Koja lūžo tarp kelio ir čiurnos. 

Smarkiai trenkė alkoholiu, vynu ir alumi, ir Šypsniaus galvoje 
mintys ėmė skrieti tarsi ugninis žirgas. Bet nei bare, nei vyno po- 
dėlyje nebuvo likę nė vieno sveiko butelaičio, nors ant grindų te- 
liuškavo alkoholio klanai, sumišę su sriuba ir krauju. Po kojomis 
mėtėsi sudužusios taurės ir lėkštės, padėklai, lėkščių gaubtai, pa- 
dažinės, samčiai, sriubos dubenys ir daržovių šaukštai; jie užpildė 
tarpus tarp lygiagrečiai išvedžiotų vamzdžių. 

Pitersas stovėjo prie Akro. Jam pavyko ištiesinti sulaužytą ko- 
ją, įsprausti tarp dviejų vamzdžių ir taip įtvirtinti beveik kaip su 
įtvaru. Barzdotas jūreivis šiurkštaus audinio kelnėmis ir baltais med- 
vilnės marškiniais su mėlynu užrašu per visą krūtinę GARLAIVIS 
POSEIDONAS bei alkūnes siekiančiomis rankovėmis, stovėjo at- 
sirėmęs į sieną, tvirtai prispaudęs prie jos delnus. Jo akys buvo du 
siaubo veidrodžiai. 

Du jauni kokai baltais drabužiais stovėjo pusiaukelėje į virtuvę. 
Jie vis dar buvo su savo aukštomis kepurėmis, kurias greičiausiai 
susirado ir mechaniškai užsimovė po to, kai jos nuskriejo nuo gal- 
kos ir kojos virpėjo. 

Toliau koridorius ėjo pro virtuves, kurios buvo išdėstytos per 
laivo vidurį ir todėl ne iš karto pastebimos. Jame dar buvo gal tuzi- 
nas restorano stiuardų, aptarnavusių kitus staliukus; keletas jų bu- 
vo sužeisti ir jau sutvarstyti sudraskytų staltiesių ar servetėlių juos- 
tomis. Tie, kuriems pavyko sužeidimų išvengti, niekaip negalėjo 
atsitokėti, ir ta saujelė keleivių, atsiradusių jų valdose, trikdė dar 
labiau. Keleiviams čia buvo ne vieta. Ore tvyrojo tas nesmagus 
nerealumo pojūtis, kuris atsiranda iškart po katastrofos arba net jos 
metu, kai nuslūgsta pirmasis siaubas ir aukos bando prisitaikyti 
prie nelaimės padarinių tiek savo aplinkoje, tiek gyvenime. Regis, 
tik Pitersas ir Akras nepamiršo, kad jie buvo Žmonės, aptarnaujan- 
tys Skotą ir jo pakeleivius. 

— Ar mes visi nuskęsime? — paklausė panelė Kinseil. Jos balse 

skambėjo daugiau smalsumas nei nerimas. 
*"- Tikiuosi, kad ne, panele, - atsakė Akras. 

Lygus, be raukšlių panelės Kinseil veidas nerodė jokių baimės 
požymių, net jeigu ji ir bijojo, 1r Suzana pamanė, kiek mažai žinojo 
apie ją arba, tiesą sakant, ir apie visus kitus, dabar einančius paskui 
pastorių Skotą. Ir net jis buvo paslaptis. 

Atsainus panelės Kinseil klausimas Ar mes visi nuskęsime? nu- 
tvilkė Suzaną suvokimo šalčiu ir ji pašiurpo. Mergina tikėjosi, kad 
ji neišsidavė kaip Linda Rogo, kurios vyras nusivilko smokingą ir 
apgobė žmonos pečius. Ji stovėjo greta jūreivio, atsirėmusio į sie- 
ną, viršutinę moters kūno dalį gaubė juodas audinys ir žvilgantys 
atvartai. Kraštus ji užsitraukė ant krūtinės. Kvailos garbanos karo- 
jo virš vienos akies. Patinęs nuo smūgio veidas kiek priminė parše- 
lio snukutį. Dantys kaleno; ji dejavo. 

Rosenai laikėsi tvirtai įsikibę vienas kito ir stengėsi nenuslysti 
nuo vamzdžių į telkšančią košę, iš kurios kyšojo aštrios stiklo šu- 
kės. Visos moterys vėl apsiavė batelius. 

Šypsnius išsiropštė iš vyno podėlio, į kurį jis buvo įsikoręs ieš- 
kodamas ko nors išgerti. Jis atrodė prastai. Priėjo artyn prie Pame- 
los ir atsistojo greta; vyro petys lietė petį merginos, kuri jautė, kad 
jis visas virpa. Pamela paklausė: 

— Toni, kas nutiko? 

— Barmenas, - atsakė. - Manau, kad jis mirtinai nukraujavo. Aš 
niekuo jam negalėjau padėti. Pem, man reikia išgerti. 

Mergina apsivijo ranka jo liemenį ir tvirtai prispaudė prie savęs. 

— Man reikia išgerti, - pakartojo jis, nepastebėdamas, kad Pem 
bando jį paguosti. 

— Mums reikia prasibrauti aukštyn iki paties laivo dugno, - tarė 
Skotas. 

— Pone, jūs turite galvoje kilį? - paklausė Pitersas. 

— Taip. Jeigu mus kas nors bandys gelbėti, mes turime būti tenai. 

— Jūs nieku gyvu ten nenusigausite, pone. Laivas yra dvigubu 
dugnu, - tarė Akras. 

— Žinau, - atšovė Robinas Šelbis. - Ten yra degalų rezervuarai. 

— Kapitonas neužpildė jų balastu La Gvairoje, - tarė Pitersas. — 
Aš niekaip negalėjau suprasti, kodėl. Bet vis vien, jūs neprasibrau- 
sit pro garus. 

 — Arjie eina per visą laivo ilgį? 

— Išskyrus pirmagalį ir laivagalį, pone. 

— Ar mes galim nueiti iki kurio iš jų? 

Pitersas apžvelgė Skoto pakeleivius: storąją ponią Rosen juoda 
nėrinių suknele, vietomis jau sudraskyta nuo kopimo eglės kamie- 
nu; iš siaubo paklaikusią Lindą Rogo; panelę Kinseil. Jaunoms pa- 
nelėms gal ir pavyktų, kaip ir ponui Šelbiui su berniuku, bet tik ne 
storajai moteriškei. Keli ponai irgi neatrodė labai tvirti. Be to, jis 
galėjo tik spėlioti, su kokiomis kliūtimis jie susidurs taip nukentė- 
jusiame laive. 

— Negaliu pasakyti, pone. Galit pabandyti, — tarė jis. 

— Pitersai, o kur eitumėt jūs? Pirmagalio ar laivagalio link? 

Pitersas kiek pamąstė. 

— Manyčiau, kad laivagalio link. Gali būti, kad nutrūko ir iškrito 
inkarai. Galbūt todėl jis ir laikosi taip tvirtai. Tokiu atveju patalpos, 
kur laikomos grandinės, turėtų būti sklidinos vandens. Net jei taip 
ir nėra, jūs niekada neprasibrausite pro inkarų grandines. Sakyčiau, 
kad daugiau šansų turit eidami į laivagalį. Galbūt ten, kur baigiasi 
sraigtų velenas. 

— Pitersai, kodėl mes vis dar plūduriuojame? — paklausė Šelbis. 
Šio klausimo nė vienas jų nedrįso užduoti garsiai. 

— Negalėčiau pasakyti, pone, — atsakė Pitersas. — Greičiausiai 
dėl matematikos. Turėtų būti kažkaip susiję su oro ertmėmis ir plūd- 
rumu. Man sakė, kad krovinių skyriai buvo beveik tušti. Tuomet 
Juose turėtų būti oro, ar ne? Bet aš nežinau, aš juk esu tik stiuardas. 

— Bet jūs jau seniai plaukiojat šiuo laivu, ar ne? 

— Jei tiksliai, dvidešimt penkerius metus, - atsakė Pitersas. - Bet 
aš pažįstu tik savo valdas: virtuves ir apatinius denius. 

Tada jis pridūrė: 

— Tačiau mes pastebėjom, kad laivas kiek nugrimzdo, pone, - ir 
mostelėjo ranka didžiųjų laiptų klano link. — Todėl ir pasiūlėm jums 
lipti čionai. 

— Mes ir užlipom. Bet kas, po šimts, iš to? Kur mes nueisime, jei 
stovėsim čia ir tuščiai tauzysim? — tarė Rogas. 

Žmones vėl užplūdo nerimas. Juos atvedė čia iš restorano salės, 
tačiau vietoj vieno jovalo rado kitą. Koridoriuje jie jautėsi tarsi įka- 
linti. 

Skoto šie žodžiai visiškai nesutrikdė. 

— Kai žaidi, visuomet ieškai silpnosios varžovo vietos. O kai 
randi, pergalė tavo rankose, - tarė jis. Ir kreipėsi į Pitersą: — Kaip 
manot, kokios mūsų galimybės? 

Pitersas nuleido balsą, kad girdėtų tik Skotas ir Šelbis: 

— Laivas gali grimzti po truputį; jis gali ir labai staigiai panirti po 
vandeniu. 

Jis gūžtelėjo pečiais. 

— Betjis gali ir plūduriuoti valandų valandas, kol nuskęs, nebent 
pasikeistų oras. Gal ryte mus pastebės iš kokio lėktuvo. | 

— Ryte gali būti jau per vėlu, - suaimanavo Šelbis. 

Robinas Šelbis viską girdėjo. Jis tarė: 

— Mus gali pamatyti ir naktį, jeigu žinos, kad mes dingome. Azorų 
salose yra kosminių laivų gelbėjimo ir nutupdymo centras. Jis aprū- 
pintas Hercule HC-130 lėktuvais. Jei kartais nukrenta astronautas, 
jie skraido virš to rajono ir mėto signalines raketas. Jei mes kyšome 
iš vandens, jie turėtų matyti mus radarų ekranuose net tamsoje, ar 
ne? 

— Matot, jis žino. Labai protingas vaikis. Aš ne kartą SacEUčis 
vausi su juo, — tarė Pitersas. 

Robinas įsiaudrino: 

— Jie turėtų paskambinti į Majamio jūrinės informacijos centrą, 
kuris perduotų žinią į Kompiuterinį laivyno centrą Vašingtone. To- 
dėl laivai ir siunčia pranešimus apie savo padėtį. Jei astronautas 
turi staiga nusileisti ten, kur nusileidimas nenumatytas, jie turi Ži- 
noti, kur bet kurią akimirką yra kiekvienas laivas, kad galėtų nu- 
siųsti gelbėti tą, kuris yra arčiausiai. 

— Klausyk, vaikine, o tu tikrai išmanai tuos dalykus, - tarė Šyps. 
nius. — Taigi viskas vėl priklauso nuo sumauto laiko: suspėjo jie ar 
nespėjo laiku išsiųsti pranešimą. 

Suzana Šelbi susižavėjusi sušnabždėjo savo broliui: 

— Robinai, iš kur tu viską Žinai? 

— Sese, šiandien tą visi žino, - atsakė jis. — Viskas parašyta astro- 
nautų žurnale, kurį tėtis padovanojo man per Kalėdas. 

— Ar žinot, kiek laiko dar veiks avarinis apšvietimas? — paklausė 
Skotas. 

Į šį klausimą atsakė Akras: 

— Apie keturias valandas, pone. Vienas laivo elektrikas yra ma- 
no bičiulis. Žinoma, jeigu nebuvo pažeistas. Jį palaiko du akumu- 
liatorių blokai. 

Skotas žvilgtelėjo į laikrodį. Buvo pusė vienuoliktos. 

— Mes turėtume nusigauti tenai per tris valandas, - tarė jis. 

Mintis, kad staiga gali dingti šviesa ir jie liks visiškai bejėgiai, 
išgąsdino Rogą. 

— Tai gal vertėtų pakelti subines 1r subruzti? O gal norit grabalio- 
tis tamsoje? Juk su mumis daug moterų, — išspaudė jis pro lūpų 
kamputį. 

“ — Ir aš taip manau. Gal jau tikrai būtų metas judėti? — pritarė 
Šypsnius. 

— Ne! — trumpai atšovė Skotas. Ir kai Šypsnius nustėręs pažvelgė 
į ji, pridūrė: — Jūs davėte man kamuolį, bet prieš puldamas bėgti 
norėčiau žinoti, kur turėsiu jį prispausti. 

Sumišęs Šypsnius pažvelgė į Miulerį. 

— Futbolas. Amerikinis. Bet jis teisus. Jis tik sako, jog nori Žžino- 
ti, kur eina, — paprastai atsakė pastarasis. Ir kreipėsi į Pitersą: — 
Beje, o kas yra tiesiai po mumis — turbūt, tiksliau būtų pasakyti, 
mums virš galvų? 

Jo švelnus balsas ir mandagi kalbos maniera vėl pakurstė Rogo 
antipatiją ir tas perliejo jį žvilgsniu. 

— Baseinas, — atsakė Pitersas. 

— Ką? Su vandeniu? — sušuko Rosenas. 

— O ne! — sudejavo Martinas ir nevalingai įtraukė galvą į apy- 
kaklę. Jie visi nesmagjiai pažvelgė į viršų. 

Vienas iš ten buvusių padavėjų kreivai vyptelėjo ir pašaipiai 
tarė: | 

— Nerkit! 

— Nesijaudinkit, — ramino Pitersas. — Kapitonas visada įsako 
išleisti vandenį iš baseinų, kai kyla bangavimas. Jei nebūtų to pa- 
daręs, dabar čia nestovėtume. 

— Kur jis baigiasi? — paklausė Skotas. 

— Panašiai kaip ir maisto sandėlis, - atsakė Pitersas. — Iškart 1 už 
virtuvių yra durys, vedančios į koridorių. Eidami juo pasiektumėt 
trapą ir galėtumėt nusileisti... Norėjau pasakyti, pakilti per du de- 
nius. Turėtumėt išeiti į aptarnaujančiojo personalo koridorių. 

— Į Brodvėjų, - nusišaipė Akras. 

— Mes vadinam jį Brodvėjumi, - tarė Pitersas. — Tai platus kori- 
dorius, einantis visa pirmąja klase. Iš jo galima patekti į bet kurią 
laivo dalį. Juo komandos nariai, viešbučio personalas kaip mes, 
kajučių stiuardai, elektrikai ir visi kiti darbuotojai gali nusigauti iš 
vieno laivo galo į kitą nepakildami į denį ir neidami į kajučių skyrių. 

—.... kad negąsdintume keleivių, - pridūrė stiuardas, pataręs Mar- 
tinui nerti. 

— Viljamsai, liaukis, — tarė Akras. 

— Papasas galėtų jus palydėti, - pašmaikštavo Pitersas ir suplojo 
rankomis. - Ei! Papasai! Pabusk! Užtenka svajoti apie namus ir ma- 
mą. Kalbi angliškai? Parodyk šiems žmonėms, kaip nueiti į Brod- 
vėjų. 

Graikas jūreivis atgręžė savo barzdotą veidą, kuriame vis dar 
nebuvo jokios išraiškos, tarsi jis nieko nebūtų nei girdėjęs, nei ma- 
tęs. | 

— Iš ten, — tęsė Pitersas, — jums teks brautis patiems. Visą laiką 
eikit laivagalio link. Kažkur jums teks pereiti mašinų skyrių, kad 
galėtumėt pasiekti sraigto veleną. — Čia jie su Akru susižvalgė ir 
Pitersas susimąstė: — Mes nežinom, koks likimas ištiko ten buvu- 
sius Žmones. 

— Mašinų skyrius yra virš mūsų per penkis denius, - tarė Akras. 

Miulerio drąsa vėl išgaravo. Žodžiai virš mūsų per penkis de- 
nius užtemdė jam protą; nors ir neįstengęs iki galo suvokti jų pra- 
smės, vyriškis puikiai suprato, kad laukia neįveikiamas kelias. 

Tačiau Skotas išliko visiškai ramus. 

— Ar čia rastume kokių virvių? - paklausė jis Piterso. 

— Taip. Sandėlio gale rasit spintelę. Kai labai supa, mes ištie- 
siam virves, kad galėtume nusigauti į restorano salę. 

— Ar galėtumėt man jas atnešti? 

— Tegu eina ir pats pasiima, — atkirto Viljamsas. — Čia daugiau 
niekas nedirba. Mes visi pakliuvom į tą pačią sumautą mėsmalę. 

— Teisybė. Man nesunku. Pitersai, pasakykit, kur ji yra, - papra- 
šė Skotas. 

— Eime, parodysiu jums, pone, — tarė stiuardas ir abu nuėjo 
drauge. 

Martinas, atrodęs kaip tikras dabita su savo languotu smokingu 
ir prie jo priderintu kaklaraiščiu, žvitriomis akimis žvelgdamas pro 
akinių aukso rėmeliais stiklus, pašnabždėjo Miuleriui: 

— Ką jūs manot? 

— Juk jis ne kartą yra nugalėjęs, ar ne? Galbūt tokia jo sėkmės 
formulė, - atsakė Miulens. Skoto ryžtas ir ramybė grąžino jam drąsą 
ir dar labiau pakurstė smalsumą. 

Pastorius ir stiuardas sugrįžo. Skotas buvo per petį persimetęs 
lengvos nailoninės virvės ringę ir nešėsi sunkų raudoną priešgais- 
rinį kirvuką ilga rankena. Priešingoje ašmenų pusėje kirvukas tu- 
rėjo aštrų smaigalį. 

— O kam šitas? — paklausė Martinas. 

— Jeigu mums teks kopti, geriau būkime tam pasirengę, — paaiš- 
kino Skotas. 

Miulerio mintyse iškilo kvailas vaizdinys: Skotas su tirolietiška 
skrybėle, odinėmis kelnėmis, pakaltais batais kybo Alpėse ant ly- 
no nuo kalno atbrailos ir mosuoja alpinisto kirtikliu. Tačiau Rogą 
ištiko nevaldomas siuto priepuolis. 

— Kopti! Dėl Dievo meilės, gal visai nukvakot? Kai išsijungs 
šviesos? O moterys? O kaipgi laiptai? Čia juk turi būti laiptai, ar 
ne? 

— Rogai, laiptai gali labai jus nustebinti, — tarė Skotas. Jo akys 
vėl sužibo tuo ryžtu, vėl žvelgė tuo tiesiu, nieko nematančiu žvilgs- 
niu. — Juk raginot mus subruzti. Dabar mes gaištame laiką. 

Šie žodžiai vėl privertė visus suvokti, kad reikia skubėti, kad'jų 
padėtis siaubinga — apvirtęs didžiausias visų laikų transatlantinis 
laineris, įkalinęs juos aštuoniasdešimt vieno tūkstančio tonų talpos 
metalo gniaužtuose, laikė pakabinęs tarp dangaus ir jūros dugno. 

Miuleris vėl pajuto šleikštulį, nes Skotas priminė tai, kas neda- 
vė ramybės ir ką visą laiką bandė pamiršti nuo tos akimirkos, kai 
jie sutiko eiti drauge. Tai buvo restorano salės laiptai. Jis grūmėsi 
su nepermaldaujamu to vaizdinio aiškumu ir svarstė, kiek dar 1š- 
tvers taip kankinamas tai abejonių, tai mirties, tai baimės, tai nar- 
sos priepuolių. 

Skotas apžvelgė savo kompanionus ir paklausė: 

— Ar jūs vis dar pasitikite manimi? 

Šelbis užgniaužė bet kurias abejones atsakydamas už visus: 

— Frenkai, mes einame su jumis. 

Tačiau ponia Rosen įsikibo vyro rankos ir kažką jam pašnabž- 
dėjo. Akivaizdu, kad moterį labai suneramino įranga, su kuria su- 
grįžo pastorius. 

— Klausykit, mes nenorim pridaryti rūpesčių. Belė mano, kad ji 
nesugebės kopti. Galbūt mums derėtų likti čia ir jums netrukdyti, — 
tarė Rosenas. 

Panelė Kinsei!l iškart paprieštaravo: 

— O ne, pone Rosenai, jūs neturite taip galvoti. Aš neabejoju, 
kad nebus labai sunku. Juk mums padės daktaras Skotas. 

Rosenas atrodė sutrikęs ir nelaimingas. Skotas tarė: 

— Eikit su mumis tiek, kiek pajėgsit, eikite pirmyn tiek, kiek leis 
jėgos. 

Šie žodžiai vėl visiems padėjo susitelkti. Nė vienas nenorėjo 
mirti. Jis mokėjo išvaduoti žmogaus sielą iš baimių, užkabinti ner- 
vą, kuris sužadindavo norą išgyventi nepaisant visų kliūčių. 

— Manau, kad mes turėtume nustatyti tam tikrą tvarką ir jos lai- 
kytis, kad visi žinotume, ką kuris turi daryti, — tarė Skotas. —- Bus 
nelengva eiti šiais vamzdžiais. Turėtume eiti poromis, vyrai padės 
moterims. Aš eisiu pirmas su ... — jis trumpai apsidairė. — Su panele 
Kinseil. Tada galėtų eiti ponas ir ponia Šelbiai bei Rosenai; tuomet 

jaunimas, ponas Beitsas ir panelė Reid, Martinas ir ponas Miule- 
ris. Manau, kad mūsų koloną galėtų užbaigti ponai Rogai. 

— Kodėl mes turime eiti paskutiniai? — paklausė Linda Rogo. 

— Jo, kodėl jūs manot, kad aš sutiksiu eiti iš paskos kaip koks 
mulkis? — pridūrė Rogas. 

— Todėl, kad ant pečių turite galvą, kuri pravers. 

Detektyvas daugiau nepratarė nė žodžio. Kai jo Žmona vėl pra- 
dėjo protestuoti, smarkiai suspaudęs jos ranką sustūgo: 

— Užsičiaupk! 

Džeinės Šelbi širdį vėl gnybtelėto pyktis. Jeigu Skotas manė, 
kad labai svarbu, kas eis paskutiniai, kodėl jis pasirinko ne jos vy- 
rą, O šitą bjaurų ir žiaurų vyriškį, kuris akivaizdžiai jį niekina? 

Tuo metu, kai Skotas davė paskutinius nurodymus savo pake- 
leiviams, jo akis užkliuvo už žemyn nuo lubų pakibusios skrynios, 
iš kurios buvo išvirtusios atsarginės staltiesės ir servetėlės. Jis išsi- 
rinko po aštuonias staltieses ir servetėles, kurios nebuvo įkritusios 
į purvą, teliuškuojantį ant grindų, ir išdalijo vyrams sakydamas: 

— Staltiesėmis apsigobkit pečius, o servetėles susikiškit į kiše- 
nes. 

Šįkart atėjo eilė klausti Šypsniui: 

— O kurių galų jos mums, sen... — ir jis vėl užsičiaupė. 

— Staltiesės gali praversti. Jei jų nereikės, paprasčiausiai išme- 
sim. O servetėlių prireiks, jei kuris mūsų smarkiai įsipjausime. Mes 
negalime susižeisti! — įspėjo Skotas. 

Džeinė pagalvojo: Dieve sergėk, jei kuris mūsų susiluošins! Jis 
tikrai paliks mus. | 

Skotas papurtė už pečių vis dar apspangusį graiką jūreivį ir pa- 
ragino: 

— Ką gi, Papasai, judinkis! Rodyk mums kelią. 

Viljamsas staiga sušuko gergždžiančiu balsu: 

— Žinoma! Kur gi ne! Žygiuokit! O kaipgi mes? 

Pastorius atsisuko: 

— Jūs eisit su mumis? Aš paimsiu visus, kurie nori ir gali eiti: 
Pitersą, vaikinus iš virtuvės, bet kurį arba visus. 

— Nežinau, pone, mums įsakyta nelaimės atveju likti savo po- 
stuose, kol gausime tolesnius nurodymus, išgirsim signalą ar balso 
komandą eiti prie gelbėjimosi valčių, — tarė Pitersas. 

— Nesulauksi nei jokio signalo, nei jokios balso komandos, ir 
kurių galų tos gelbėjimosi valtys, jeigu sėdim ant parako statinės? 
— tarė Viljamsas. 

— Manyčiau, kad dabar jūs esate laisvi nuo bet kokių nurody- 
mų, — tarė Skotas. - Ką gi, eis Viljamsas. Kas dar? 

Ramus Skoto sutikimas netikėtai sukėlė Viljamsui kone vaikiš- 
ką pykčio priepuolį: 

— Tik ne aš! — sušuko jis. — Jums niekada nepavyks! Ar jūs bent 
suvokiat, kas skiria jus nuo laivo dugno? Užsimušite pats ir kitus 
pražudysit. 

Skotas visiškai nekreipė dėmesio į šį pykčio proveržį ir paklausė: 

— Pitersai? 

— Aš tikrai nepaliksiu Akro vieno, - tarė jis. — Mudu per ilgai 
dirbome kartu. Galbūt mums dar pavyks išsigelbėti, jei neprarasim 
nuovokos. — Ir pridūrė: — Kai eisite koridoriumi, nežiūrėkit į vir- 
tuves. 

"— Kodėl? - negalvodama paklausė Rosenas. — Kas nors susi- 
žeidė? 

— Viryklės nuvirto kaip ir visi kiti daiktai, — atsakė Pitersas. — 
Šiems vaikinams, — ir parodė į du virpančius kokus, — pavyko iš- 
trūkti. Kitiems nepasisekė. — Ir tada, tarsi anksčiau nebūtų duk tai 
pagalvojęs, pridūrė: — Viryklės tuo metu veikė. 

Jokio kito keleivio vaizduotė nesugebėjo kurti tokių gyvų ir šiur- 
pulingų vaizdinių, kaip diletanto Hubio Miulerio smegenys, gal- 
būt dar todėl, kad jis, kaip ir kiti jo luomo Žmonės, buvo virėjas 
mėgėjas ir mokėjo suktis virtuvėje. Visos elektrinių viryklių kait- 
lentės greičiausiai žėrėjo karščiu. Laivui apvirtus jos atitrūko ir drau- 
ge su plikančiu ant jų stovėjusių puodų ir prikaistuvių turiniu paži- 
ro ant kokų, jų padėjėjų, salotų ir konditerijos specialistų, indų plo- 
vėjų ir sandėlininkų, traiškydamos, degindamos ir smogdamos mi1r- 
tinus smūgius. Greičiausiai iš čia ir atsklido tas klaikus gyvuliškas 
riksmas, kurį jis girdėjo, kai laivas apvirto. 

— Dabar eisime, - įsakė Skotas, bet pirma atsisuko ir padėkojo: 
— Ačiū, Pitersai, ačiū, Akrai. Sėkmės jums. 

Šelbis pagalvojo, ar jis pridurs: Aš melsiuosi už jus, tačiau pa- 
storius to nepasakė. 

— Ir jums sėkmės, pone, - atsakė stiuardai. 

Vos pajudėję pirmyn išgirdo Lindą sakant: 

— Man nereikia pagalbos. Tu kaltas, kad mes atsidūrėm šitam 
mėšle. 

Gailiu, kone nuolat raminančiu balsu Rogas kreipėsi į savo 
žmoną: | 

— Ai, mano zuikuti, leisk paimti tave už rankos, kol dar neužsi- 
gavai gražiosios kojytės. 

— Panele Kinseil, - pakvietė Skotas. 

— Ačiū, daktare Skotai, - atsakė ji ir jos liauna rankutė įslydo pro 
pasiūlytą alkūnę. Jis pasistengė atsistoti taip, kad ji būtų jam iš kai- 
rės ir toliau nuo virtuvės. Kiti vyrai pasekė jo pavyzdžių. Daugiau 
niekas nepratarė nė žodžio ir tebuvo girdėti, kaip jų kojos ieško 
atramos ant slidžių vamzdžių. 

Jie slinko nusukę galvas nuo atvirų virtuvių jiems iš dešinės. 
Oras buvo troškus: gailus tvaikas buvo sumišęs su maisto kvapais ir 
dar kažkokiu grėsmingu ir keliančiu šleikštulį kvapu. Miulerio są- 
monės vaizdiniai greitai pakišo trūkstamą grandį: tai buvo apdegu- 
sių kūnų kvapas. Dauguma lempučių lubose buvo sudužusios, ta- 
čiau dvi išliko nepaliestos, ir mirksinčios avarinių lempučių šviese- 
lės išplėšdavo iš tamsos tik plieno krūvų kontūrus arba atsimušda- 
vo nuo apvirtusių vario katilų, viryklių ir kitokios įrangos duženų. 
Tvyrojo tyla, buvo girdėti tik aidintis vis dar auštančio metalo tik- 
sėjimas. 

Miuleris, ėjęs arčiau virtuvių, pajuto poreikį Žinoti. Vyras nesu- 
gebėjo jo numalšinti. Miuleris atsisuko ir buvo jau beveik tarpdu- 
ry, kai koja slystelėjo ir jis kone pargriuvo. Vyras suskubo atsirem- 
ti į atsikišusį metalo gabalą, bet prieš tai dar spėjo pamatyti kažką 
šalia ant grindų, tas daiktas buvo raudonas ir galėjo būti mėsa; ta- 
čiau ten buvo ne mėsa. 

— Dieve mano! — sudejavo jis. 

Martinas, kuris ėjo tolyn nesustodamas ir ryžtingai nusukęs galvą 
į šalį, paragino: 

— Eime. Kokio velnio reikia ten žiūrėti? Po to, ką mačiau apa- 
čioje, daugiau nieko nebenoriu matyti. Aš vėl apsivemsiu. 

— Dieve mano! - pakartojo Hubis Miuleris, tuo pačiu stebėda- 
masis, koks gi jis Žmogus, kad jam taip norėjosi ten pažiūrėti. 

Vyriškis virpėdamas ėjo paskui Martiną, jo koja paslydo ir stik- 
lo šukė perskrodė kelnių klešnę; odą tik lengvai įbrėžė. Jis nė ne- 
pastebėjo. 

Rogas eidamas pro šalį metė trumpą žvilgsnį ir niūriai tarė: 

— Aš nenorėčiau taip numirti. 

— Gaila, kad nenumirei! — pridūrė jo Žmona. 

Pakeleiviai, vedami jūreivio Papaso ir Skoto, priėjo duris. Grai- 
kas sustojo ir bukai į jas įsispitrijo. Nušveistas plieno bumbulas 
buvo labai keistoje vietoje, šiek tiek jiems virš galvų. Skotas ištie- 
sė ranką aukštyn ir atidarė duris. Jie jau buvo spėję priprasti prie 
šiek tiek aukštesnių, variu apkaltu slenksčių laive, už kurių pirmą- 
ją dieną nuolatos kliuvo nepatyrusių jūreivių kojos. Tačiau šis 
slenkstis buvo maždaug dviejų pėdų aukščio. 

— Atsargiau! — perspėjo Skotas ir padėjo panelei Kinseil per- 
žengti. 

— Kokios čia durys? — paklausė Rosenas. 

— Jos aukštyn kojomis, — atsakė Šelbis, padėdamas žmonai. 

— Nieko nesuprantu, — tarė Belė Rosen. — Nejaugi viskas dabar 
bus aukštyn kojomis? 

— Bijau, kad taip, ponia Rosen. Bet mes kaip nors prasibrausim, 
— atsakė jai Skotas. 

Jie atsidūrė ilgame siaurame koridoriuje, kur iš vienos pusės bu- 
vo siena, o iš kitos — kajutės. Vamzdžiai, anksčiau bėgę lubomis, o 
dabar atsidūrę po kojomis, buvo kiek mažesni ir sudėti tankiau nei 
sandėlyje. 

— Kur mes? — paklausė Martinas. | 

— Manau, kad vis dar —- „R“ denyje, — tarė Skotas. — „D“ denis 
yra tiesiai virš mūsų, o „E“ turėtų būti ten, kur, anot Piterso, buvo 
Brodvėjus. Siūlau eiti lėtai. Nenorėčiau, kad kuris išsinarintų čiurną. 

Džeinė Šelbi tvirčiau įsikibo į vyro ranką, kai jos galvą per- 
skrodė mintis, ką galėtų reikšti išnarinta ar lūžusi čiurna arba koks 
kitas rimtas sužeidimas: juk Skotas tokį Žmogų paliktų. Jiems labai 
reikėjo skubėti, bet jie negalėjo sau to leisti. 

Žmonėms truputį padėjo avarinės lemputės, vienodais interva- 
lais išdėstytos ant grindų, ir iš po vamzdžių kyšančios lemputės, 
apšviečiančios kelią. Tačiau keliauninkams pavyko pasistūmėti ne 
daugiau nei dešimt jardų, kai šviesa dingo taip staiga, jog jie liko 
sutrikę stovėti aklinoje tamsoje, visų akyse nuo įtempto spoksoji- 
mo į ką tik užgesusias lemputes šokinėjo tikri fejerverkai. 

Iš galo atsklido Rogo balsas: 

— Jėzau Kristau! 

Ir isteriškas jo žmonos klyksmas: 

— Maikai, laikyk mane! Nepaleisk manęs! 

Tada pasigirdo kitas garsas - skubrūs ir sunkūs Žingsniai nuteš- 
keno plieno vamzdžiais, tamsoje kelis pakeleivius užkliudė ar į juos 
atsitrenkė sunkus kūnas. Jie užuodė prakaito ir česnako smarvę. 

Ir tada, taip pat netikėtai, kaip ir užgeso, lemputės užsidegė. Ta- 
čiau šįkart jos buvo ryškesnės ir nemirgėjo, kaip anksčiau. 

— Kertu lažybų, kad pradėjo veikti antras akumuliatorių blokas, 
— sušnabždėjo Robinas savo seseriai. 

Kai jų akys apsiprato su šviesa, jie pastebėjo, kad Papaso, jūrei- 
vio, kuriam buvo liepta juos vesti, nebebuvo. 

Rogas glaustai reziumavo: 

— Sumautas bailys, kalės vaikas! Jis pasipustė padus! 


ŠEŠTAS SKYRIUS 


Susitikimas su None 


Tas trumpalaikis šviesos dingimas tapo dar vienu sukrėtimu ir 
bent jau akimirkai kompaniją subūrė į krūvą. Koridoriuje buvo tvan- 
ku, todėl vyrai nusivilko švarkus ir, sumazgę rankoves, apsirišo 
juosmenis. 

Hubio Miulerio marškiniai buvo gofruoti ir klostuoti. Juodas 
petnešas puošė violetinės gėlytės. Rogas norėjo pasišaipyti: „Ak, 
mielasis, kaip tu žavingai atrodai!“, bet susiturėjo. Jis pats atrodė 
tvarkingas raumenų kalnas, storu it buliaus kaklu, kyšančiu iš pra- 
segtos apykaklės. Jo žmonelės dirbtinės garbanos jau nebesilaikė, 
tad ji kuokštais draskė jas nuo galvos ir svaidė ant grindų. Tie plaukų 
gumuliukai, susispietę šiapus ir anapus vamzdžių, itin panėšėjo į 
mažučius pūkuotus Žžvėriukus. 

Suzana Šelbi pagalvojo, jog Skotas su prasegta apykakle ir at- 
raitotomis rankovėmis, su virve ir kirviu už diržo, panašus į sena- 
madį kino herojų. Jos tėvas bemaž negalėjo patikėti, jog regėjo šį 
dvasininką klūpantį ir net jautėsi sutrikęs. Skotas atrodė perdėm 
vyriškas. 

Minkšti ir garbanoti Džeinės Šelbi plaukai, išsitaršė ir debesiu 
dengė jos veido kontūrus, pabrėždami ypač jaunatvišką grožį. O 
štai panelės Kinsei!l kuodas, susuktas ant galvos, buvo it nulietas: 
neišslydo nė viena sruogelė. Net ir suknelė atrodė beveik tvarkin- 
ga. Ji pažvelgė į savo batus ir sušuko: 

— O siaube, aš juk sugadinau batus! 

Neįprastai tamsus Šypsniaus veidas, prasegti marškiniai ir pet- 
nešos darė jį panašų į sodininką. Pamela, vis dar vilkinti tik apati- 

nuką, nes suknelę tebelaikė permetusi ant rankos, atrodė dar keis- 
čiau. Tos naivios mėlynos akys ir angliški veido bruožai niekaip 
nederėjo. 

Manis Rosenas pasiteiravo: 

— Mamute, ar tau viska gerai? 

Kadangi švarką jis nusivilko, tai visi matė, kad kelnių juosmuo 
kabo Žemiau pilvo. Reti plaukai ant jo galvos jau buvo pražilę. 
Veide pūpsojo susirūpinusių rudų akių pora ir mažutė, beveik vai- 
kiška burna. 

Moteris atsakė: 

— Pažiūrėk, mano suknelė visai suplyšo. 

Jis jai tarė: 

— Ar nenutiko kas rimtesnio? 

Ji pasikėlė suknelę, norėdama apsižiūrėti, ir parodė storus kelius 
bei stambias kojas, kurių smulkios pėdos, rodės, be gurnelių, buvo 
įspraustos į žemakulnes juodo atlaso šlepetes. Virš daugiasluoksnio 
pagurklio puikavosi gana motiniškas veidas. Už akinių raginiais rė- 
meliais slėpėsi tamsios akys, kurios vis dar atrodė jaunatviškos, nors 
moteriai jau buvo per šešiasdešimt, ir retsykiais suteikdavo jai šel- 
miško žmogaus bruožų. Plaukai, kuriais ji labai didžiavosi, buvo 
varno juodumo ir vis dar nepražilę. Ji visada sakydavo: „Visi ma- 
no, kad aš juos dažau, bet tai netiesa. Mano močiutės plaukai buvo 
tokie pat, kai jai sukako septyniasdešimt“. Plaukus ji buvo susiri- 
šusi dviem kaspinais viršugalvyje. Be to, kairėje pusėje ant peties 
segėjo brangią deimantų sagę. Dabar šis papuošalas ir patraukė mo- 
ters dėmesį. Ji kaipmat jį išsisegė ir tarė savo vyrui: 

— O Viešpatie, Mani! Gal geriau tu ją įsidėk į kišenę. Tikrai ne- 
noriu pamesti. 

Džeimsas Martinas paklausė: 

— Kas nutiko šviesoms? 

Šelbis jam atsakė: 

— Tikriausiai jos veikia maitinamos dviejų akumuliatorių blo- 
kų. Kai vienas išsikrauna, tai automatiškai persijungia į kitą. 

Robinas Šelbis tyliai tarė seseriai: 

— Matai? O ką aš tau sakiau? 

Suzana atkirto: 

— Gerai jau, gerai, astronaute. Ką mes be tavęs darytume? 

Miuleris pasiteiravo: 

— Kas nutiko mūsų gidui? 

O Martinas atšovė: 

— Jis tiesiog išgaravo. 

Tačiau Skotas pridūrė: 

— Mums jo nebereikia. Laiptai turėtų būti kažkur čia, kairėje pu- 
sėje. Eime. 

Vos tik jie pradėjo judėti tolyn paskui Skotą ir panelę Kinseil, 
staiga tolumoje išgirdo neaiškius žingsnius. 

Šypsnius sušuko: 

— Luktelkit! Man atrodo, tas bjaurybė sugalvojo grįžti. 

Jie stabtelėjo ir atsisuko pažiūrėti. Bet tai buvo ne graikas, o mer- 
gina. 

Kai tik ši priartėjo, jie išvydo, jog mergina dėvi dailų rausvą 
chalatą su atvartais, papuoštais gulbių pūkeliais. Mėgindama bėgti, 
ji kelis kartus paslydo ant nelygaus paviršiaus, tačiau kažkokiu ste- 
buklingu būdu sugebėjo išsilaikyti ant kojų, apautų lengvais juodos 
odos šokių bateliais. Kai ji ėmė artėti, paaiškėjo, kad vargšelė rau- 
da it primuštas vaikas, kuris niekaip negali liautis. Ta jos rauda 
buvo kažkokia neįprasta: vieną sielvarto bangą ginė kita ir jos su- 
siliejo į nepertraukiamą monotonišką ūbavimą. Kai tik merginos 
pėdos atsidurdavo tarp dviejų vamzdžių ar ji mėgindavo įkvėpti 
gurkšnį gryno oro, raudojimas dar labiau sustiprėdavo. Kaire ran- 
ka suspaudusi chalato kraštus ties krūtine, dešine ranka ji stengėsi 
išlaikyti pusiausvyrą. Jos šviesoki, bet natūraliai raudoni plaukai 
buvo išsidraikę ant pečių. Ji dar nebuvo pastebėjusi stovinčio žŽmo- 
nių būrelio, nes bėgo apimta aklos baimės ir panarinusi galvą. 

Kai mergina buvo vos už kelių jardų, Rogas šaižiai sušuko: | 

— Ei, None! Po velnių, kur tu susiruošei? 

Ji sustojo it stabo ištikta, kūkčiojimas peraugo į baimės klyks- 
mą, o abi rankos suspaudė chalato atvartus ties kaklu. Mergina su- 
stingo po viena iš viršuje įtaisytų lempų, tad visi pamatė, jog nepai- 
sant mirtinai išblyškusios veido odos ir nuo ašarų patinusių žalių 

akių, ji vis tiek atrodė gana patraukli. Tik toji lapės kailio spalvos 
plaukų aureolė dar labiau pabrėžė jos neproporcingai smulkią fi- 
gūrą. Atrodė, jog visi veido bruožai — nosytė, burna, dantukai ir 
ovalus smakras - yra tiesiog miniatiūriniai. Jei jie būtų bent truputį 
didesni, mergina būtų tikra gražuolė. 

Nors jau subrendusi, ji atrodė tikras vaikiškumo įsikūnijimas. 
Todėl, vedama to nuoširdaus nekaltumo, lyg nuskriaustas vaikas, 
einantis pas tėvą, pamačiusi Hubį Miulerį puolė jam į glėbį: 

— O Dieve, aš taip išsigandau! Aš taip išsigandau! Apkabink ma- 
ne, stipriai apkabink! Laikyk ir nepaleisk manęs! Prašau, tik nepa- 
leisk manęs! Aš taip bijau! 

Hubis Miuleris laikė jos gležną kūną prisispaudęs prie savęs, 
nes mergina drebėjo. Jis užuodė iš pažasties sklindantį kūno baimės 
kvapą, sumišusį su pigių kvepalų aromatu, tačiau plaukai, į kuriuos 
paniro jo veidas, buvo švarūs ir minkšti. 

— Prašau, leiskit man čia pasilikti! - sušuko ji. — Atsitiko kažkas 
baisaus. Aš net nežinau, kas tai buvo. Aš tik labai išsigandau ir ne- 
suvokiau, kur esu. 

— Gerai, - pasakė Hubis švelniu balsu, - dabar jums viskas bus 
gerai. 

Panelė Kinseil tarė; 

— Juk tai panelė Pari! Vargšelė. Ji tokia išsigandusi. 

Vieninteliai, kurie ją atpažino, buvo panelė Kinseil ir Rogas. Pir- 
moji merginą prisiminė todėl, kad keletą kartų su ja šnekučiavosi. 
Antrasis — todėl, kad, būdamas Brodvėjaus policininkas, mėgo kiš- 
ti nosį į visus su pramogų verslu susijusius dalykus. Kelionės metu 
jis susipažino ne tik su mergina, buvo ir su visa trupe. 

Mergina šoko kruizo kabareto šokėjų grupėje. Kiti tikriausiai 
matydavo ją maždaug tris kartus per savaitę pasirodymų metu, kai 
mergina šokdavo drauge su kitomis vienuolika draugių, tačiau tik- 
rai neatkreipė dėmesio. 

Rogui nelabai patiko, kad mergina glėbesčiuojasi su vaikinu, ku- 
ris, jei ir ne žydras, tai yra tikras skystablauzdis. O tai, Rogo nuo- 
mone, yra bemaž taip pat blogai. Jis tarė: 

— Susiimk, vaikeli. Juk esi tarp žmonių. 

Mergina vis dar laikėsi įsikibusi į Miulerį, stipriai įsikniaubusi 
veidu į jo krūtinę, tarsi mėgindama pasislėpti. Ji vis dar nesiliovė 
drebėjusi. 

Staiga ji sukliko: 

— O kur yra Sibilė? Ar matėte Sibilę? Aš jos niekur negaliu rasti. 
Aš išsigandau. Aš nežinau, kas nutiko. 

Miuleris dar stipriau apglėbė jos kaulėtus pečius, mėgindamas 
numaldyti merginą kamuojantį drebulį. Tada tarė: 

— Na, na, dabar jau viskas gerai. Atsitiko nelaimė, bet jumis 
mes pasirūpinsime. 

Ir dar pasidomėjo: 

— O kas ta Sibilė? 

— Ji, ji mano kambariokė. Mano draugė. 

Staiga mergina žioptelėjo iš nuostabos: 

— O Dieve mano, nelaimė? 

Tuomet ji pirmą kartą pažvelgė aukštyn ir supratusi, kieno glė- 
byje atsidūrė, kaipmat atsitraukė nuo Miulerio ir suriko: 

< Oi, atleiskit! Pasielgiau tikrai siaubingai. Aš juk jūsų nepažįs- 
tu, tiesa? Mums nedera bendrauti su keleiviais vyrais. Aš tik pa- 
prasčiausiai apsikabinau, juk taip? Timė sakė, jei kada mus užtik- 
sianti su kuo nors, tai ji... 

Miuleris nutraukė ją: 

— Nesijaudinkit. | 

Jis pažvelgė į dailų mažutį, skausmo iškreiptą veidelį. Vyriškis 
atpažino tą paprastą kalbėjimo manierą. Tai buvo (bent jau Šyps- 
niaus ausims) žemesnės klasės valų ir anglų kalbų mišinys. 

— Viskas gerai, - pakartojo Miuleris. — Nei vienas iš mūsų jau 
nėra tik paprastas keleivis. Dabar mes lyg ir komanda. 

Visi kiti irgi susispietė aplink keistą mažą mergiotę, kurios plaukų 
spalva siaubingai nederėjo prie rausvo chalato su absurdiškais bal- 
tais pūkų apsiuvais. Staiga vienas jų atitrūko nuo apykaklės, tarsi 
plunksnelė nusklendė oru ir gražiai nusileido ant žemės prie jos 
juodų batelių. Mergina atsitraukė nuo Miulerio ir tik dar labiau 
Įsisupo į chalatą: 

— O Dieve, aš juk be apatinių! 

Bet Šypsnius ją stengėsi nuraminti; 

— Jūs taip nesijaudink, mieloji, mes patys nei nuogi, nei apsi- 
rengę. 

Jis bandė jai paaiškinti; 

— Mes atėjome čia iš didžiosios restorano salės. Aš Hubertas Miu- 
leris, o štai jis — daktaras Skotas, kuris stengiasi mus 1š čia kaip 
nors iškrapštyti... . 

Tiesą sakant, tas raminantis Miulerio balsas bei jo paprastumas 
ir padėjo merginai atsikratyti panikos priepuolio. Ji pažvelgė į mil- 
žinišką pastoriaus povyzą ir tarė: 

— Ak, aš pažįstu poną dvasininką. Visos merginos kraustosi dėl 
JO 1š proto... Oi, atleiskite. Aš norėjau pasakyti... . 

Manis Rosenas ją nuramino: 

— Nieko baisaus, jis prie to įpratęs. 

Mergina įtariai juo visus nužvelgė, stengdamasi perprasti, ar iš 
jos nesišaipoma. Tada galiausiai tarė: 

— Aš esu Nona Pari, bet visi mane vadina None. Aš grešemietė. 

Miuleris nelabai suprato, ką reiškia paskutinė frazė. Kreidos bal- 
tumo oda, ryškiai raudoni plaukai, blausios akys. Kas ta grešemie- 
tė? Tuomet jo protas patalpino keistą žodį į tinkamą kontekstą. Ži- 
noma, viena iš Grešemo mergaičių trupės šokėjų. Tačiau jis jos nie- 
kaip negalėjo prisiminti. Gal todėl, kad grimas ją pakeitė? 

Nonė pažvelgė į Skotą ir tarė: 

— Ar galite man padėti? Gal matėte dar ką nors? 

Tačiau ji taip ir liko stovėti šalia Miulerio, tarsi ketintų dar kartą 
pulti jam į glėbį. 

— Turiu galvoje, ką nors iš trupės. Niką — jis toks linksmuolis, 
Heterą ir Moirą, — tą, kuri dainuoja? O gal Timę? Tai yra ponią 
Timker? Ji mūsų globėja. 

Visi tik nejaukiai susižvalgė, o panelė Kinseil ranka prisidengė 
veidą ir tarė: 

— Oi, jie visi drauge buvo „C“ denyje. Mano kajutė - kaimynys- 
tėje. Jie buvo tokie mieli žmonės. 

— Bet juk „C“ denis buvo virš didžiosios salės. 

Tie žodžiai netyčiom išsprūdo Džeinei Šelbi. 

Manis Rosenas tarė: 

— Nereikia. Vargšelė visiškai išsekusi... 

Skotas pasiteiravo merginos: 

— None, kada jūs išėjote iš savo kajutės? Kur ėjote? Ar galite 
mums tiksliai papasakoti, kas nutiko? 

Mėgindama prisiminti, Nonė atsargiai papurtė galvą, ojos plau- 
kai sutvisko neryškioje šviesoje. Mergina tarė: 

— Manau, kad buvo maždaug prieš devynias. Timė pasakė, kad 
pasirodymo šį vakarą nebus, todėl, jei norime, galime nieko ne- 
veikti. Taigi buvau laisva. Kajutėje turėjau vonelę ir joje išsitrin- 
kau galvą. Sibilei vis dar buvo bloga ir ji niekus nenorėjo eiti. O aš 
susiruošiau pas kirpėją. Norėjau pasiskolinti plaukų suktukus ir nu- 
sipirkti plaukų lako. 

Tuo metu Miuleris pagalvojo: Kaip mes jai pasakysime? Kaip 
ji sureaguos? 

Skotas vėl pasiteiravo: 

— Kuriame denyje jūsų kirpėja? 

Nonė ant pirštų suskaičiavo ir tarė: 

— „D“ denyje. Tai vienu, ne - dviem žemiau. Pamiršau didžiąją 
salę. Aš vis susipainioju. 

Keletas žmonių nevalingai sužiuro į lubas. Nonė pagavo jų 
žvilgsnius. 

— Ne viršuje, — pasakė ji, — apačioje. Einate žemyn iš denio „C“ 
į denį „D“. Einate šiuo keliu, kad aplenktumėte restorano salę. 

Visi tylėjo. 

Nonė toliau kalbėjo: 

— Buvo jau labai vėlu. Tikriausiai dauguma net miegojo. Bet 
kirpėja kartais dar dirba, taigi aš užsimečiau chalatą... — ji sudve- 
jojo, — štai šį, 1r bėgte nusileidau žemyn pirmuoju laiptatakiu. Jau 
ėjau antrojo link, kai staiga kažkas sviedė mane žemėn. Lyg būtų 
pastūmęs. Nesupratau, kas atsitiko. Atrodė, tarsi kas mane laiko 
prispaudęs prie žemės. Negalėjau atsistoti. Aš išsigandau. Man svai- 
go galva. Tada parkritau. 

Ji akimirkai nutilo ir sumišusi nuleido akis. 

— Bet juk aš negalėjau parkristi, tiesa? Mane jau kažkas parg- 
riovė koridoriuje. Tai kodėl aš dar kartą parkritau? Dievaži, aš nu- 
kritau ant nugaros, bet galvos nesusižeidžiau. Atrodė, jog viskas 
sukasi ir plaukia aplink mane. Tuomet išgirdau tą siaubingą triukš- 
mą. Arjūs jį girdėjote? Riksmai, smūgiai ir kažkoks drebėjimas. Aš 
nežinojau, nei kur esu, nei kas nutiko. Tikriausiai nualpau. Šiaip aš 
nesu iš tų, kurios alpėja, bet tada greičiausiai taip ir nutiko. Kai 
atsipeikėjau, viskas skendėjo tarsi rūke. Buvo kažkaip keista, kad 
šviesos spindi jau ne ant lubų. Aš turbūt nugarmėjau į kažkokią 
keistą laivo vietą. 

Linda sumurmėjo: 

— Tai kad mes visi nugarmėjome! Dėl Dievo meilės, ar galėtų 
kas nors užčiaupti šią mažą netikėlę? 

Jei mergina ir išgirdo, tai nekreipė jokio dėmesio į pasakytus 
žodžius. Ji buvo pernelyg įsijautusi. 

— Kai atsikėliau, nebežinojau, kuriuo keliu eiti. Norėjau užlipti 
laiptais ir grįžti pas Sibilę. Ėjau tuo keliu, kur maniau būsiant laip- 
tatakį. Ten, iš kur atėjau. Bet gal todėl, jog buvau apsvaigusi, nesu- 
gebėjau grįžti. Susipainiojau. Niekur neradau laiptų. O aplink buvo 
tamsu. Atėjau į tą vietą, kur turėjo būti laiptai. Deja, ten žiojėjo tik 
skylė. Pažvelgiau į ją, o ten teliūskavo vandens. Išvydusi vandenį, 
vėl išsigandau ir pamaniau, kad kažkas nutiko laivui. Todėl ėmiau 
bėgti. Kai užgeso šviesos, pamaniau, jog mirsiu, todėl apsižlium- 
biau it vaikas. Matyt, visiškai būsiu apsikvailinusi. Atleiskite. 

Ji nutilo. Sustojo tarsi laikrodis. 

* — Visai neapsikvailinot, - paguodė ją Hubis. - Tokioje situaci- 
joje bet kuris būtų išsigandęs. 

Skotas tarė: 

— Ji turės sužinoti. Hubi, ar jūs jai pasakysit? 

— O Jėzau! —- ištarė Miuleris. —- Ar privalau? 

Vis dar sumišusi Nonė žvelgė tai į vieną, tai į kitą keistosios 
draugijos narį, o kaskart pažinusi tarp jų tą, kurį regėjo Žiūrovų sa- 
lėje ar buvo sutikusi, pajusdavo mažutį palengvėjimą. 

— Ką jūs norite man pasakyti? 

Vos atgaudama kvapą Džeinė Šelbi paprieštaravo: 

— Ne. Nereikia. 

Ji stengėsi apsaugoti merginą, bet tuo pačiu suprato, jog tai ne- 
įmanoma. Visa, ką darė ar patarė pastorius buvo teisinga, tačiau 
tuo pat metu ir žiauru. 

Skotas pagaliau tarė: 

— Taip, bus geriau, jei pasakysit. Mums reikia eiti, kol dar dega 
šviesa. 

Miuleris paėmė merginą už rankos ir įspėjo: 

— None, manau, kad jus ištiks dar vienas šokas. 

Tada jai viską ramiai ir paprastai papasakojo. Tuo metu visi su- 
nerimę laukė, kaip ji sureaguos. Tokios rūšies žmonės dažnai pa: 
randa savitvardą ir sukelia didžiulę sumaištį. 

Bet Nonė išliko rami. Tik akimirką atrodė, kad ji dar labiau iš- 
blyško, o veidas sumažėjo. Ji tik sumurmėjo: 

— Ar galėčiau pasėdėti minutėlę? — ir atsisėdo. Visi laukė, kada 
ji pradės ašaroti, bet mergina neverkė. Ji kovojo su savimi. Ir suvo- 
kė, jog visų akivaizdoje privalo susitvardyti. Ji akimirkai užsiden- 
gė rankomis akis, tada staiga pašoko ant kojų. 

Pamela Reid tarė: 

— Mano mama gyvena... gyveno „B“ denio kajutėje. 

Nonė priėjo prie jos ir apkabino: 

— Ak, mieloji, — tarė ji, - kokia tu nelaiminga! Jei tai būtų nutikę 
mano tėvams, aš neištverčiau. 

Tada ji pažvelgė į Skotą ir, parodžiusi į Miulerį, pasiteiravo: 

— Ar aš galiu eiti su juo? 

— Taip, Žinoma, — atsakė pastorius, — jis jums padės. Mes visi 
labai apgailestaujame. 

Belė Rosen su tam tikru pasitenkinimu balse pareiškė: 

— Taigi dabar mūsų yra penkiolika. 

Jos vyras atrėžė: 

— Na ir kas, kad penkiolika? 

— Taigi svarbu, kad ne trylika. 

— Tu ir tavo prietarai, - pareiškė Rosenas. - Prieš tai mūsų buvo 
keturiolika. 

— Vis tiek penkiolika geriau. 

Linda Rogo pakankamai garsiai pareiškė: 

— Ko mums trūko labiausiai, tai mažos netikėlės. 

Rogas maldavo: 

— Mieloji, na nebūk tokia. Ji tik pasimetęs ir išsigandęs vaikas. 

Nonos Pari vaikiškas veidelis staiga ištįso. Pro sučiauptas lūpas 
ji iškošė: 

— Ką ji vadina netikėle? 

— Nieką, - pasakė Miuleris. — Ji tikra kalė. Niekas į ją nekreipia 
dėmesio, išskyrus tą grindų skudurą, už kurio ištekėjo. 

Maikas Rogas, net nepasukdamas galvos, garsiai pagrasino: 

— Aš nepakęsiu tokių kalbų. Kad po to nebūtų žandikaulio lūžių. 

Jie pajudėjo. 

— Nepamirškite, - pasakė Miuleris Nonei, - jog kai kurie vamz- 
džiai labai slidūs. Žiū ir ką nors išsinarinsite. Todėl laikykitės tvir- 
tai. 

Mergina tvirtai įsikibo jam į parankę 1r prisispaudė petimi (pri- 
dengtas tik chalato jis atrodė toks plonas ir kaulėtas) prie Miulerio 
peties. Jos artumas paveikė vyriškį visiškai netikėtai: jam neįpras- 
tai suspaudė gerklę. Tame jos bėgime ir baimėje buvo kažkas jau- 
dinančio, o atsigavime ir susitaikyme su tragedija, dėl kurios ji ta- 
po vienintele likusia gyva iš visos trupės — kažkas didinga. Atrodė, 
tarsi toji našta yra bendravimas, poreikis 1r niekinimas tuo pat metu. 

Maikas Rogas klydo dėl Huberto Miulerio, nors jo nepalanku- 
mas pastarajam gal ir buvo pateisinamas. Hubis nebuvo nei žyd- 
ras, nei koks minkštakūnis. Tik turtingo tėvo sūnelis, kuris pamažu 
virto džentelmenu be profesijos, turinčiu kosmopolitiškų pomėgių 
ir tarptautinę kiekvienos viešbučio šeimininkės džiaugsmo reputa- 
ciją. Jis buvo gerai išauklėtas, nepriekaištingų manierų vyriškis, 
kuris niekada nepasigeria, geriausiai žaidžia bridžą ir net nesiren- 
gia apvaisinti kažkieno dukters. 

Vietoj to, bendrauti lovoje jis pedantiškai rinkdavosi tik ištekė- 
Jjusias moteris ir tik iš savojo rato. Hubio indėlis į tokius santykius 
buvo tas, kad jis bučiuodavosi itin dažnai ir nepaprastai gerai, bet 
visuomet likdavo diskretiškas ir laikydavo liežuvį už dantų. Kadan- 
gi buvo pats tikriausias snobas, tai jam net į galvą nešaudavo pasi- 

guldyti tarnaitę, atnešusią padėklą su pusryčiais, ar bet kurią pri- 
sirpusią vedyboms paleistuvę, kurių pulkai tik ir laukė progos su- 
medžioti turtingą vyrelį. 

Ramią kalbėjimo manierą, lėtą būdą ir pusiau anglišką bostonie- 
tišką akcentą jis įgijo šiaip jau kitais atžvilgiais visiškai nenaudingų 
studijų Harvarde metais. Kita vertus, jis praleido dvejus metus ka- 
riuomenėje, net aštuonis (mėnesius Korėjoje ir buvo Žymiai 1štver- 
mingesnis, nei Rogas manė. Toji karinė patirtis tik sustiprino jo 
apsisprendimą niekuomet sau neleisti atsidurti tokiose situacijose, 
kuriose triumfuoja nepatogumai ir suvaržymai. Hubio atveju tai 
reiškė ir darbą. Jo polinkis į viengungystę tarpo grynai iš egoisti- 
nių paskatų. Hubis Miuleris vis dar nerado moters, kurią mylėtų 
labiau nei save. 

Taigi sulaukęs keturiasdešimties jis šukuodavo plaukus perskir- 
damas juos per vidurį, rankovėje pasislėpęs nešiojo nosinaitę, bu- 
vo žavingas ir patrauklus. Su žiūronais ant kaklo jį galėjai sutikti 
Askoto, Otėjaus ar Saratogos žirgų lenktynėse ar Palm Byčo, Bia- 
ricos, Dovilio, Sen Morico ir Monte Karlo aukštuomenės susibūri- 
muose. 

Nenorėdamas per Kalėdas nuobodžiauti namuose ar draugų šei- 
mose, jis nusipirko bilietą į kruizą. Juolab, kad jautė nostalgiją se- 
najai Atlantidai, dabar pervadintai Poseidonu. Keliaudamas tuo laivu 
jis porą sykių buvo užmezgęs keletą įdomių laikinų pažinčių. 

Šis kruizas nepasiūlė jam jokių vertų dėmesio seksualinių nuo- 
tykių. Ištekėjusios moterys buvo per senos, o laivo gražuolė, paskui 
kurią lakstė visi vyrai, buvo tik paprasčiausia šaipokė. 

Vienintelė patraukli šviesiaplaukė našlė, ponia Vilma Luis, į jo 
apdairiai užslėptus ženklus atsakė paprasčiausiu: „Ne, nereikia“. 

Jis žvilgtelėjo į smulkutę figūrėlę šalia savęs ir pagalvojo, kaip 
juokingai jie dabar atrodo susikibę už parankių. Jis su gėlėtomis 
petnešomis ir gofruotais marškiniais, perplėšta išilgai kelnių kleš- 
ne, O ji su baisiai vulgariu rausvu peniuaru, po kuriuo, kaip pati 
tvirtino, nieko nėra apsirengusi. 

Ir vis dėlto tokioje keistoje ir siaubingoje situacijoje jis jautėsi 
savotiškai už ją atsakingas. Kažkokiu nesuvokiamu būdu mergina 

tapo jo rūpesčiu. Šiame žmonių būrelyje, kurį draugėn suvedė ka- 
tastrofa, kiekvienas vaikinas turėjo savo merginą, arba, teisingiau 
pasakius, visi susiporavo, išskyrus jį ir tą nuobodų galanterininką. 

Jis tvirtai Nonę suspaudė, kad išlaikytų artumą, kuris suteikė 
jam nepaprastą atjautos pojūtį ir tarė: 

— Laikykitės, None, laikykitės. Dabar jūs saugi, - o paskui sau 
nusišypsojo: kažin, ar kas galėtų jaustis saugus tokiomis aplinky- 
bėmis? 

Ji pažvelgė į jį ir sušnibždėjo: 

— Jūs toks mielas. 

Kai jie nuėjo dar dvidešimt jardų, Skotas pakėlė ranką ir tarė: 

— Palaukit! 

Jie sustojo. 

— Štai ir laiptai. 

Tačiau šįkart tikruosius visų jausmus išsakė Maikas Rogas: 

— Puiku! — tarė jis. - O ką mes dabar darysime, treneri? 


SEPTINTAS SKYRIUS 
Nuotykiai prie pirmųjų laiptų 


Nei vienas iš jų niekada nebuvo matęs ar stovėjęs prie aukštyn 
kojom apversto laiptatakio. 

Dėl to didžiojoje restorano salėje nė vienas net neįtarė, kas nu- 
tiko pagrindiniams laiptams. Dabar plačiausioji jų dalis kyšojo 1š- 
lindusi iš tepaluoto vandens telkinio. Paauksuoti turėklai ir kilimu 
išmuštos pakopos driekėsi lubų link, kur visa atrodė taip nepapras- 
ta, jog nė vienas iš keliauninkų jau nebesuprato, ką mato. Tai buvo 
tarsi sudedamoji košmaro dalis. Košmaro, kuriame kėdės ir stalai 
kabėjo palubėje, o šviestuvai puikavosi ant stiklinių grindų. Žmo- 
nės paprasčiausiai nesitikėjo išvysti tai, su kuo susidūrė. 

Aukštyn kojom kabantys laiptai jau nebegalėjo atlikti jiems 
įprastos funkcijos. Šis suvokimas sukėlė keliautojams bemaž tokį 
pat pasibaisėjimą ir šoką, kaip ir pati katastrofa. Per vieną akimir- 
ką puikiai pažįstama aplinkos koncepcija, dalis jų kasdienio gyve- 
nimo, buvo sunaikinta. 

Poliruoto raudonmedžio turėklai ir žalvariu kaustyti, viniplastu 
padengti laiptai kybojo išsikišę virš jų galvų. Ir kas galėtų pama- 
nyti, jog dar neseniai tai buvo lengviausias kelias užlipti į viršų. 
Trapas, kuris ėjo lygiagrečiai su nusileidimo kampu, šiuo metu vir- 
to vieninteliu būdu patekti į viršų. Tai buvo slidus ir status dažyto 
plieno šlaitas su įtaisytomis apšvietimo plokštėmis. Paviršius, ku- 
rio neįmanoma įveikti, nes tiesiog nėra už ko įsikibti. Nors aukšta- 
ūgis žmogus ir būtų galėjęs pasiekti turėklų galus apačioje, tačiau 
tik gerai treniruotas sportininkas sugebėtų jais pasinaudoti. 

Manis Rosenas nukrypavo artyn ir pažvelgė į laiptatakio tunelį. 

— Ir kaipgi, jums atrodo, mes ten užsikabarosime? Juk tai be- 
protybė! 

Šypsnius nusijuokė: 

— Spėju, kad mūsų planui galas. 

— Aš nesuprantu, - pasakė Martinas. — Ar tie laiptai visi tokie? 

Šelbis kažką tyliai kuždėjo į ausį savo žmonai ir žvilgčiojo į 
Belę Rosen. Jis pasisuko į Skotą 1r tarė: 

— Frenkai, aš neįsivaizduoju, kaip mes įveiksime šią kliūtį. 

Jis niekuomet nebūtų to pripažinęs, tačiau, tiesą sakant, beveik 
apsidžiaugė, kad toji neįveikiama kliūtis pasitaikė taip greitai. Pa- 
storius pernelyg pasitikėjo savo jėgomis. Derėjo kaip reikiant įver- 
tinti situaciją. 

Skotas jam atsakė: 

— Labai sunku tikrai nebus. 

Rosenas nusišaipė: 

— Turbūt juokaujat? Ką jūs šnekat? Ar pamiršot, jog su mumis 
keliauja moterys? 

Jis kalbėjo apie visus, bet iš tiesų labiausiai nerimavo dėl savęs 
ir žmonos. Manyti, kad jie įstengs užropoti tokiu šlaitu buvo bevil- 
tiška. 

Šypsnius sunerimęs tarė: 

— Ar jūs tikras dėl to, ką ketinate daryti? Aš manau; kad mes 
turėtume grįžti pas Pitersą ir Akrą. 

— O taip! — sutiko Martinas. — Jie bent jau pažįsta laivą. 

Iš judesių, šnaresių ir tarpusavio žvilgsnių buvo galima supras- 
ti, jog draugijai buvo priimtina mintis apie grįžimą. Kadangi viltis 
juose sumišo su išlikimo instinktu, žmonės leidosi į šią neįtikimą 
kelionę, o kadangi tai buvo tik pradžia, buvo pasiryžę pasiduoti 
pasitaikius pirmai kliūčiai. | 

Nonė tyliai pasiteiravo Miulerio: 

— Ką tai reiškia? Kur jis nori mus vesti? 

Miuleris jai trumpai paaiškino. Nonė pažvelgė aukštyn ir vėl 
sušnibždėjo: 

— Ar nemanot, kad mums vertėtų pamėginti? 

Miuleris pažvelgė į ją nustėręs. Juk prieš kelias minutes ji buvo 
apsėsta baimės. Jis prisiminė, kaip mergina užsiuto ant Lindos, ir 
pats sau pagalvojo: Ką gi, ji tikra kovotoja. 

Skotas buvo aukščiausias už visus, todėl, pasinaudojęs šiuo pra- 
našumu, stovėjo ir, netardamas nė žodžio, stebėjo būrelį. 

Džeinė Šelbi bandė įžvelgti kokį nors paniekos šešėlį jo veide, 
kad vėl galėtų beprotiškai įniršti ant to Žmogaus. Tačiau nieko to- 
kio neišvydo. Ji pamatė, kaip dvasininkas, kupino pajautos žvilgs- 
niu, stengiasi juos perprasti ir suvokti, kas ko vertas. Staiga mote- 
ris pasijuto tokia menka ir nevisavertė, tikra nevykėlė ir bailė. Ne- 
tikėtai ji suriko: 

— Aš manau, kad mums reikia eiti toliau, — ir pamatė, kad jos 
vyrą šie žodžiai tiesiog pribloškė. 

Tačiau Skotas jai dėkingai nusišypsojo, tarsi tai būtų proga, ku- 
rios jis laukė ir paprasčiausiai tarė: 

— Tai vieni juokai. Kaip dukart du. 

Naivus, vaikiškas priežodis šiek tiek visus nustebino, vėl sutei- 
kė jėgų ir grąžino drąsą. Miuleris, puikiai perpratęs savistabos įman- 
trybes, suvokė, jog jau buvo bemaž pasiryžęs pasiduoti ir grįžti 
atgal. Dabar tas noras išgaravo. 

Martinas, norėdamas nuslėpti jį užvaldžiusią gėdą, išrėžė: 

— Puiku! Vesk mus, Makdafai! 

Šypsnius paklausė Pamelos: 

— Tai pamėginsim, senute? 

Robinas Šelbis suriko: 

— Lažinuosi, kad man pavyks užlipti! 

Tik vienintelė Linda Rogo inkštė: 

— Aš noriu grįžti. 

Skotas nekreipė į ją dėmesio. Jis tarė: 

— Jūs žinote, kad visa, kas liko, yra apvirtę aukštyn kojomis. 
Svarbiausia susitaikyti su mintimi, kad pasaulis pasikeitė, tuomet 
daugelis dalykų neatrodys taip siaubingai. Jums patiems bus pa- 
prasčiau. 

Rosenas burbtelėjo: 

— Visą gyvenimą vaikštau kojomis, o štai dabar man kažkas ban- 
do išaiškinti, kad turėsiu vaikščioti galva. 

Skotas jam atrėžė: 

— Juk nestovite ant galvos, tiesa? Tačiau po jūsų kojomis lubos, 
o grindys atsidūrė virš galvos. Kai tik priprasite prie šių permainų, 
jos nebeatrodys tokios gąsdinančios. 

Robinas Šelbis įsijungė į pokalbį: 

— Turite galvoje, jog mes kaip astronautai turime priprasti pBE 
nesvarumo būsenos? 

— Kažkas panašaus, Robinai, — sutiko pastorius. - Pabandyk įsi- 
vaizduoti, kas nutiktų, jei tavo namas staiga apvirstų aukštyn kojo- 
mis, o tu stovėtum laiptų viršuje ir norėtum nusigauti į rūsį kažko 
pasiimti. Turėtum kažkaip užlipti aukštyn, kad pasiektum tikslą. Ka- 
dangi savo namą pažįsti, tai lengvai susidorotum su tokia užduo- 
timi. 

Suzana persigandusi sušuko: 

— Ak! Staiga prisiminiau, apie ką pagalvojau restorano salėje, 
bet tai buvo taip kvaila. Aną vasarą su draugais lankiausi Banerma- 
no pramogų parke. Ten buvo kažkas panašaus į pakvaišusį namelį. 
Užeini vidun, o jis apsiverčia aukštyn kojomis. Ar bent jau taip at- 
rodė. Žodžiu, staiga suvoki, jog vaikštai lubomis. O kai pažvelgi 
aukštyn, visi stalai ir kėdės, spintos ir paveikslai bei kitokie daiktai 
kabo viršuje. Ko gero, ten viskas buvo pritvirtinta, bet jausmas vis 
tiek labai keistas. 

Belė Rosen tarė: 

— Šnekėkit, šnekėkit! Galit šnekėt kiek norit, tik nesitikėkit, kad 
aš ten lipsiu. 

Mažasis Rosenas staiga sunerimo ir pareiškė: 

— Mamute, jei mums reikia ten eiti, tai... . 

Ričardas Šelbis pajuto nenumaldomą norą bent jau žodžiais jį 
paguosti. Jis tarė: 

— Klausykit. Mes jau toli nuėjome. Palikome kitus ir savotiškai 
prisiėmėme atsakomybę. Esu atsakingas už savo šeimą ir save. Ma- 
niau, kad laivui apvirtus, jis iškart nuskęsta. Bet mūsiškiui taip ne- 
nutiko. 

Staiga jo mintis persmelkė keistas praeities vaizdinys, kuriame 
jis išvydo klūpantį ir besimeldžiantį Skotą. Lyg reklama, pristatan- 
ti knygų seriją MALDOS GALIA. Ar šis Amerikos žvaigždžių ko- 
mandos narys, virtęs dvasininku, turėjo tiesioginį priėjimą prie 
Aukščiausiojo ir visad sulaukdavo staigaus atsako į pateiktą pra- 
šymą? 

Šelbis tęsė toliau: 

— Mes juk plūduriuojame aukštyn kojomis. Kilis — viršuje. Kita 
laivo pusė panirusi į vandenį. 

Džeinė vėl susierzino. Skotas į tas kalbas stengėsi nekreipti dė- 
mesio, tačiau jis buvo pasinėręs į parengiamuosius darbus. Nusi- 
avė batus, kojines susikišo į švarko kišenes, o kirvį padėjo ant Že- 
mės. Jis paėmė virvės ringę nuo peties, pririšo vieną galą prie dir- 
žo, o kitą padavė Rogui sakydamas: 

— Imkit ir tvirtai laikykit, ar sugebėsit? 

Detektyvo karštas temperamentas vėl suliepsnojo. Jis suriko ant 
Skoto: 

— Mano galva, tu tikrai trenktas! — ir atsisukęs į kitus dar gar- 
siau suriaumojo: 

— Po velnių, kas jums visiems atsitiko? Prieš akimirką buvote 
pasiryžę grįžti pas kitus, likusius didžiojoje salėje. Dabar vėl nori- 
te sekti paskui tą kvailį. Manęs galite neskaičiuoti! 

Tačiau jis vis dar laikė virvės galą. 

Šelbis tarė: 

— Mano berniukas buvo teisus. Ryte gelbėjimo lėktuvų pilotai 
pamatys milžinišką žuvį, plūduriuojančią išverstu pilvu. Laivo i!- 
gis siekia tūkstantį pėdų. Kaip jie žinos, kurioje vietoje laužtis ir 
ieškoti gyvųjų? Jie mėgins patekti vidun per korpusą, tiesa? Kol 
laivas laikosi vandens paviršiuje, mes dar turime galimybę. 

Džeinė nukreipė susierzinimą į savo vyrą. Jis tik pamėgdžiojo 
Skotą. Jei jis toks gudrus, tai kodėl apie tai neprakalbo pirmas? 

Šypsnius visiškai blaiviu žvilgsniu nužvelgė Rogą ir labai rim- 
tai išbeldė: 

— Žinai, seni, jeigu šitam laivui netrukus lemta nuskęsti, tai aš 
norėčiau, kad mane minėtų, kaip mėginusį išsigelbėti. 

— Aš irgi norėčiau, — pritarė panelė Kinseil. — Tai Žymiai oriau, 
tiesa? 

Visi nustėrę sužiuro į ją. 

— O taip, jūs visiškai teisi, panele Kinseil. Žmogiškasis orumas 
— visų svarbiausia, — tarė pastorius Skotas ir šoktelėjo, norėdamas 
įsitverti turėklo, kybančio virš galvos. 

Miuleris galbūt pirmą kartą suprato, dėl ko jis asmeniškai pasi- 
ryžo eiti tolyn. Dievas ir visi šventieji tebuvo nereikšmingi mitolo- 
gijos atstovai, o štai šis dvasininkas iškėlė vėliavą, paskui kurią jis 
tikrai seks. 

Vyriškis stovėjo ir tylėdamas grožėjosi, kaip Skotas įsitveria tu- 
rėklo, vienu ypu įsisiūbuoja ir jo pėdos nusileidžia priešakyje ant 
stačios plokštumos. Tada rankos kabinasi įkypų turėklų ir visas kū- 
nas ima judėti nuolydžiu aukštyn. Po keleto sekundžių pastorius 
jau buvo viršuje. Stovėdamas ant kadaise buvusių lubų, jis pririšo 
virvės galą prie turėklo stovo ir sušuko žemyn: 

— Gerai, Rogai, dabar galite paleisti. 

Detektyvas buvo sukrėstas. Entuziastas (taip jis vadino Skotą), 
rodės, viską padarė kuo lengviausiai. Tada Rogas sarkastiškai pa- 
reiškė: 

— Aš negaliu sulaukti, kol Belė išbandys šią virvę. 

Skotas jam riktelėjo: 

— Rogai, nebūkit toks bukagalvis! Dabar tegul lipa Martinas, — 
1r tarė Martinui: 

— Virve naudokitės kaip turėklu. Remkitės kojomis į plokštumą 
ir ropokite aukštyn. Nesijaudinkit ir nepulkit strimgalviais. Puiku, 
vyruti, štai taip. 

Po kelių akimirkų jis jau išdidžiai stovėjo šalia Skoto. 

— Robinai, dabar tavo eilė. 

Berniukui iš pradžių sekėsi neblogai, bet pusiaukelėje jėgos jį 
apleido. Tuomet jis suriko: 

— Aš daugiau nebegaliu! 

Skotas jį bandė nuraminti sakydamas: 

— Gerai, vaikeli, tik tu laikykis. Kojomis gali nebesiremti. 

Jis tvirtai sugriebė virvę ir parodė tą patį padaryti Martinui. Tuo- 
met iš visų jėgų truktelėjo ją atgal, ir jaunikaitis savaime užsliuogė 
į viršų. 

— Oho! - tarė jis. - Prašom man atleisti. Maniau, kad esu daug 
stipresnis. 

Skotas jį ramino: 

— Nesijaudink, Robinai, visai neblogai sekėsi. Tu išlikai ramus, 
o svarbiausia, kad tavo dėka ir kiti liko ramūs. 

— Mano dėka? — paklausė nustebęs. —- Kaip tai? 

Skotas jam nusišypsojo: 

— Kimšdamas į jų galvas Žinias apie visokius laivus, lėktuvus, 
jūrų laivyno radijo stotis ir kompiuterių centrus, suteikei ateities 
perspektyvą. Kai kurie ją vadina viltimi. Aš ją pavadinčiau gražia 
svajone. Jeigu tik jos įsitveri, būtinai trokšti įgyvendinti. 

Martinas tarė: 

— Aš negaliu nuskęsti. Aš privalau grįžti ... — Martinas jau keti- 
no ištarti „į savo parduotuvę“, tačiau iškart pamanęs, jog tokiomis 
aplinkybėmis susieti išsigelbėjimą su pavasario madingų aksesuarų 
kolekcija būtų pernelyg juokinga, sakinį užbaigė taip: 

— ...pas savo Žmoną. 

Tada mintyse akimirksniu iškilo ponios Luis paveikslas. Tos mo- 
ters jis negalėjo pamiršti. 

Skotas patarė: 

— Tai ir toliau taip galvokite. 

Martinas stebėjosi, kodėl jis nepridūrė: ir melskitės. Dauguma 
dvasininkų būtų pasakę būtent taip. Tie šiuolaikiniai pastoriai tikrai 
keisti. | 

— Gerai, Rogai, dabar lipkite jūs, - paragino Skotas 

Linda vėl pradėjo rėkti: 

— Ne, tu niekur nelipsi! Nedrįsk palikti manęs čia vienos. Kartą 
jau norėjai palikti mane kajutėje. Jei būčiau tavęs paklausiusi, tai 
seniai kojas būčiau pakračiusi. Mums jo įsakymai negalioja. Tegul 
eina kas nors kitas. 

Skotas jai tarė: 

— Ponia Rogo, nereikia bijoti. Mes jus taip pat ketiname užkelti. 

Linda ėmė jį keiksnoti. 

Pabalusi iš pykčio Džeinė Šelbi atsisuko į ją ir suriko: 

— Kodėl tu visada elgiesi kaip kokia idiotė? Ar nesupranti, kad 
mes visi stengiamės susitvardyti? Kad bet kurią minutę galime nu- 
skęsti? Ar nematai, kad jis vienintelis žmogus, kuris dar stengiasi 
mums padėti? 

Ričardas Šelbis nustebęs pažvelgė į savo žmoną. Pasitenkini- 
mas persipynė su graužatimi. Jam buvo skaudu išgirsti žodžius: „Ar 
nematai, kad jis vienintelis, kuris dar stengiasi mums padėti?“, nes 
tai buvo tiesa. Jis taip lengvai pasidavė Skoto vadovavimui, nors 
buvo tik pusiau tikras, jog kas nors pavyks. 

Rogas paguodė: . 

— Tau viskas bus gerai, mažute. Matai, ponia Šelbi žada tave 
prižiūrėti. 

Kai jis norėdavo, tai sugebėjo aplink save nieko nei matyti, nei 
girdėti. Jis užsimetė ant pečių staltiesę, įsitvėrė virvės ir, neper- 
traukiamai darbuodamasis tvirtomis rankomis bei pečiais, užsliuo- 
gė aukštyn. 

Tuomet atėjo Šypsniaus eilė. Jam sekėsi sunkokai, bet galop jį 
už pečių patraukė Skotas ir viskas baigėsi laimingai. 

Iš apačios Pamela šaukė: 

— Ar aš galiu lipti virve? Mes laipiodavome gimnastikos salėjė. 

— Mes irgi,- pasakė Suzana. 

— Gal palenktyniaukim! — metė jai iššūkį Pamela. 

— Gerai! — atšovė Suzana. 

Pamela pačiupo virvę ir sušuko: 

— Skaičiuokit laiką! 

Po akimirkos jos stiprūs pečiai ėmė darbuotis. Mergina tvirtai 
įsispyrė kojomis ir užtikrintai užkopė aukštyn. 

Robinas sušuko: 

— Šešiolika sekundžių! Nagi, sesute, pirmyn! 

Suzana buvo kiek grakštesnė, bet ne tokia stipri. 

Užlipusi į viršų, ji nusijuokė: 

— Tu laimėjai! 

Šypsnius sududeno: 

— Tegyvuoja Britanija! - iškėlė Pamelos ranką aukštyn ir pakra- 
tęs sušuko: 

— Oho! 

Nedidelės varžybos visus labai pralinksmino. 

Miuleris stovėjo apačioje, apžiūrinėdamas savo rankas. Rogas 
sumurmėjo: 

— Jis pats niekada čia neužlips. Per silpnas. Geriau patys jį už- 
traukime į viršų, ir baigtas kriukis. 

Šypsnius pasiteiravo: 

— Gal leisime bent pamėginti? 

Rogas pažvelgė į jį su panieka: 

— Ak, tik pamanykit! Gal jis irgi sportuoja? 

Jis nemėgo anglų lygiai taip pat, kaip homoseksualų ar skystab- 
lauzdžių. 

Miuleris ėmė lipti, bet užkopęs trečdalį kelio praskydo. Jį išmu- 
šė prakaitas, veidas paraudo it burokas, jis beviltiškai stengėsi ropš- 
tis virve aukštyn. Pusiaukelėje kojos išslydo nuo plokštumos. 

Rogas pasiūlė: 

— Gal geriau baikim šitas nesąmones, kol jis dar nesusižeidė? 

Šypsnius tarė: 

— Jei jis dabar sustos, tai tikrai susižeis. 

Skotas akimirką abejingai stebėjo, kas vyksta, o tada pamokė: 

— Apsisukite, tuomet stumkitės kojomis ir pasturgaliu aukštyn. 

Miuleris vargais negalais apsivertė ant nugaros ir, pagaliau atra- 
dęs tinkamą atramos tašką bei stipriai sumažinęs rankų apkrovą, 
vėl pajudėjo. Vargais negalais atbulas užsiropštė iki viršaus, kur Sko- 
tas Jį pačiupo už riešų. Kopikas sudribo ant kelių, gaudydamas orą 
ir spoksodamas į savo rankas, kurios pasidabino nuospaudomis. 

Rogas pažvelgė jam per petį ir tarė: 

— Vyruti, čia tai bent pūslės! Dabar teks pasisaugoti. 

Tačiau jo balse nebuvo jokios užuojautos. 

Kol Miuleris kepurnėjosi į viršų, Rosenas visą laiką patylomis 
šnabždėjosi su Šelbiu. Kiek vėliau pastarasis pašaukė Skotą: 

— Frenkai, Žinai, ponas Rosenas nemano, kad jis pajėgs. O kaip 
bus su kitom mūsų damom? | 

Skotas jam atsakė: 

— Pakelsim. Užtempsime. 

— Su virve? 

— Ne, su staltiesėmis. Taip moterys tikrai nesusižeis. Gerai, Ro- 
senas tegul lieka. Mes jį užkelsime vėliau. O jūs pats lipkit čionai 
ir atneškit jo staltiesę. Rosenas gali moterims pagelbėti taip pat 
puikiai, kaip ir jūs. 

Šelbis abejojo, ar jam, kaip Miuleriui, pavyks įveikti bent jau 
pusę kelio. Jis girdėjo, kaip Rogas Miulerį pašaipiai išvadino „per 
silpnu“. O tada pagalvojo, kad ir jis pats prastai pasirengęs įveikti 
kliūtis, kurios reikalauja fizinių jėgų. Prieš pagriebdamas virvę, 
Šelbis suvokė, kokios absurdiškos mintys sukasi jo galvoje. Mirtis 
žvelgia į akis, o jis nerimauja, kaip pasirodys prieš Skotą, šeimos 
narius ir Niujorko detektyvą. 

Viršun jam užkopti pavyko visai neprastai. Net sūnus pagyrė: 
„Šaunuolis, tėti!“ Tuo laiku kiti vyniojo ir draugėn rišo staltieses. 
Skotas pritvirtino virvę prie galų taip, kad jie suformavo išlenktą 
kilpą, o tada nuleido naująjį pakėlimo įrenginį žemyn. 

Rosenas pasidomėjo: 

— Ką joms dabar daryti? 

— Tegul apsižergia, - sukomandavo Skotas. - Perniėta vieną ko- 
ją. Laikytis reikia iš abiejų pusių. Ponia Rogo, ar nesutiktumėt būti 
pirmoji? 

Įsisprendusi rankomis į šonus Linda piktai suriko: 

— Na jau ne! Susirask savo bandymams kitą jūrų kiaulytę. 

Tada Nonė pasakė: 

— Aš eisiu. 

Ją vėl apėmė bauginantis vienatvės pojūtis, tad ji norėjo kuo 
greičiau atsidurti saugiame glėbyje to žmogaus, kuris pirmasis ją 
priglaudė ir buvo toks geras. Ji pasikėlė rausvo chalato kraštus, 
kad būtų minkščiau sėdėti, o tada perkišo vieną koją per audinio 
kilpą 

— Puiku, - tarė Skotas. — Dabar tvirtai įsikibkit ir nugarą atsuki- 
te į šlaitą. Ką gi, vaikinai, traukite! Tik lėtai, kol pamatysime, jog 
viskas laikosi gerai. 

Traukti virvę padėjo netgi viršuje esančios merginos. Viskas pa- 
vyko sklandžiai, ir galiausiai Nonė atsidūrė saugioje vietoje. Jai 
padėjo atsistoti. Merginos chalatas šiek tiek prasisegė, apnuogin- 
damas vieną mažutę smailią krūtį, kuri atrodė it kokios penkiolik- 
metės mergaitės. Rogas, Šypsnius ir Martinas stengėsi į ją nežiūrė- 
ti, o Skotas nesiteikė nusisukti. 

Apačioje Linda pasakė panelei Kinseil: 

— Ar matei? Kunigėlis ją kaip reikiant apžiūrėjo. 

Ji ramiai atšovė: 

— Nelabai suprantu, apie ką kalbate, — ir pasirengė sėsti ant su- 
rištų staltiesių kilpos, kuri jau leidosi žemyn. 

Netgi kildama aukštyn panelė Kinseil sugebėjo išlaikyti tą keistą 
santūrų orumą, kuris, rodės, ją nuolat gaubia. Tarsi tokie „pasiva- 
žinėjimai“ jai būtų įprastas dalykas. Tuo metu Linda, sėsdamasi į 
kilpą, išsireikalavo tiek aplinkinių dėmesio, kiek pajėgė. Prieš duo- 
dama ženklą traukti virvę, ji apsivilko Rogo švarką, kurį buvo už- 
simetusi ant pečių, užsisagstė jį, o tada pareiškė: 

— Jis į mano papus nespoksos. 

Džeinė Šelbi pakilo į viršų be jokių nesklandumų. Galiausiai 
apačioje liko tik Rosenų pora. Manis tarė žmonai: 

— Mamute, man taip gėda. 

O ši jam atšovė: 

— Ir kodėl gi tau gėda? 

— Kad nesugebėjau užlipti virve... kaip kiti vaikinai. 

Žmona burbtelėjo: 

— O kas tu toks, Mani Rosenai? Akrobatas ar isiišaissi parduo- 
tuvės savininkas? Tu neprivalai karstytis virvėmis. Tegul jie tave 
užkelia. 

Rosenas laikė, kad „keltuvas“ nejudėtų, kol žmona perkėlė ko- 
ją, patogiai įsitaisė ir įsitvėrė už abiejų kilpos galų. Tada ji pašmaikš- 
tavo: | 

— Čia tai bent vystyklai! Mano metuose jų dar prireiks... 

Rosenas apstulbo: 

— Mamute, kaip tu gali juokauti?. 

— O ką gi dar čia galima veikti? — atrėžė Žmona. Staiga jis paju- 
to neišpasakytą susižavėjimo ir švelnumo antplūdį tai moteriai, nes 
jam maudė širdį ir buvo klaikiai baisu. 

— Mamute, tu tiesiog nuostabi, — pasakė jis ir sušuko į viršų: 

— Viskas gerai! 

— Lažinuosi, kad manęs liftas neatlaikys, - pasakė Belė Rosen. 

— O aš lažinuosi, kad atlaikys, — atšovė jai Skotas, bet sušnibž- 
dėjo: 

— Lėčiau ir netempkite per stipriai. Ji tikrai sunki. 

Belė kilo didingai ir ssiūbuodama į visas puses. Po storais akinių 
lęšiais slypinčios akys vėl suspindo šelmiška ugnele. Galėjai pama- 
nyti, jog ji beveik mėgaujasi šiuo keistu pasivažinėjimu. Kai ben- 
drakeleiviai ją pagaliau užkėlė, aplink Belę susispietė visas būrelis 
ir nuoširdžiai puolė sveikinti. Kai visi įsitikino, kad ji tikrai nesusi- 
žeidė, Belė prabilo: 

— Ačiū! Ačiū jums! Jei nebūčiau dabar išdrįsusi, niekada nepati- 
kėčiau, jog tai įmanoma. 

Iš apačios pasigirdo Manio Roseno balsas: 

— Ei, ei, jūs ten viršuje! Nepamirškite manęs! 

Rogas nuėjo prie aikštelės krašto ir tarė: 

— Mani, nusiraminkite. 

Linda, nė kiek nesivaržydama, užbliovė savo vyrui: 

— Tegul jis pats užlipa. Negaliu pakęsti žydų. 

Visi apmirė, išskyrus Belę Rosen, kuri pajuokavo: 

— Negali pakęsti? Šiandien tai visai nemadinga — na, nebent esi 
arabė. Aš ir nežinojau, kad tu arabė. 

Suzana Šelbi sukikeno ir Linda staigiai pasisukusi į ją tarė: 

— Kaip aš jūsų visų nekenčiu! Aš Žinau, kad jūs žvengiate ir ty- 
čiojatės 1š manęs! Visi manote, kad esate už mane geresni! 

Rogas bandė ją nuraminti: 

— Na ką tu, mažute, - o tada atsisuko į kitus 1r tarė: - Nekreipkite 
į ją dėmesio. Tai vis nervai. Juk nervintis niekas nedraudžia. Ypač 
tokioje situacijoje, kurioje dabar esame, tiesa? 

Tuo laiku į viršų pakilo ir Rosenas. Jis pajuto, kad tarp susirin- 
kusiųjų tvyro keista įtampa: visi it stabo ištikti. 

— Aš čia! — pasakė jis. — Ei, ar kas nutiko? Ko čia dabar visi 
spoksote? 

Belė Rosen tiesiai išrėžė: 

— Ponia Rogo sako labai besidžiaugianti, kad tu čia, tiesa, mie- 
10j17 

Linda prasižiojo mėgindama kažką pasakyti, bet staiga įsiterpė 
Džeinė Šelbi: 

— Mes labai džiaugiamės, kad jūs čia, pone Rosenai. Mes džiau- 
giamės, kad visi esame čia ir už tai turime būti dėkingi ponui Sko- 
tui. 

Skotas apsimetė, kad negirdėjo ar tiesiog žodžius praleido pro 
ausis. Jis jau galvojo apie kitą kopimo etapą. Todėl tepasakė: 

— Pažiūrėkime, kur mums reikės eiti toliau. 


AŠTUNTAS SKYRIUS 


Perukas 


Robinas Šelbis suriko: 

— Manau, kad žinau, kur mes esame! Čia, apačioje, dirba foto- 
grafas. 

Jie atsidūrė dar viename siaurame, ilgame ir tuščiame koridoriu- 
je, itin panašiame į tą, iš kurio ką tik atkeliavo. Tik šis buvo ne toks 
prabangus. Čia spietėsi virtinė pigiausių kajučių, puikiai tinkamų 
greitai kelionei per Atlantą, bet niekuomet nenaudojamų karštos 
vasaros kruizų metu. Be fotografo laboratorijos ir spaustuvės, ku- 
rioje kasdien buvo spausdinami valgiaraščiai ir laivo laikraštis, čia 
dar veikė vyrų kirpykla ir moterų grožio salonas. 

Koridorius, matyt, vedė link Poseidono viduryje esančio pirmos 
klasės kajučių skyriaus. Laivagalyje šviesos jau nebeveikė ir viskas 
skendėjo tamsoje. Eiti darėsi sunkiau. Po kojomis pynėsi vamzdy- 
nų raizgalynė. Lyg priminimas, jog dar neseniai čia buvo lubos. Stai- 
ga keliautojai suvokė, jog kažkur viršuje girdi žingsnius: teisin- 
giau, batų čiuženimą metalo paviršiumi. Ir tų žmonių buvo keletas. 
Šypsnius tarė: 

— Ei! Ten viršuje yra gyvų. 

Šelbis pridūrė: 

— Ten tikriausiai aptarnaujančio personalo koridorius, kurį Pi- 
tersas pavadino Brodvėjumi. 

Rogas savo mažutėmis akelėmis smalsiai dėbtelėjo į Skotą ir 
tarė: 

— Gerai, treneri, tai kuriuo keliu eisim? 

Martinas sušnibždėjo Rosenui: 

— Kodėl Rogas jį taip vadina? 

Rosenas jam atsakė: 

— Jis kietas policininkas. Ir nemėgsta vaikinų, kurie mokėsi ko- 
ledže. 

Martinas pusiau praverta burna tik išsiviepė, o tada tarė: 

— Man atrodo, kad jis nieko nemėgsta, išskyrus tą savo kalę, kuri 
vis murkdo jo marmūzę purvyne. 

Buvo neįprasta iš jo išgirsti tokią pastabą. Tačiau šitaip Martinas 
norėjo bent kiek atitraukti mintis nuo to, ką jam teko patirti. 

Jie išgirdo triukšmą. Už kelių jardų koridoriuje draugija pamatė 
moterį. Ji iš paskutiniųjų stengėsi įveikti aukštą, apvirtusį aukštyn 
kojomis, tarpdurio slenkstį. Staiga, išvydus: keliauninkus, apstul- 
bo, sustingo it įbesta ir ėmė nepaliaujamai mirksėti. Ji vilkėjo baltą 
darbinį chalatą, susijuosusi diržu per liemenį, o jos rankos buvo 
plikos. Tvirtai sugniaužtoje dešinėje moteris laikė rudų plaukų pe- 
ruką, kuris buvo sušukuotas ir kažkam paruoštas. Kitoje rankoje ji 
spaudė plaukų šepetį. 

Moteris tarė: 

— Atleiskite, ponia Glyson. Atsiprašau, jog pavėlavau. Aš tuoj 
užbaigsiu. Dar minutėlė ir viskas bus gerai. Nežinau, kas nutiko, tik 
pajutau kažkokį smūgį. | 

Ji spoksojo tai į vieną, tai į kitą, ir būrelis netruko pastebėti, jog 
moters akys buvo lyg stiklinės, o veidas baltas kaip popierius. Tada 
ji kreipėsi į Džeinę Šelbi: 

— Oi, jūs ne ponia Glyson! Išvydusi pamaniau, jog tai ji ateina 
pasiimti peruko ir, ko gero, labai ant manęs supyko. 

Nonė suspigo: 

— Ei, juk čia kirpėja! Aš pas ją buvau beeinanti, — 1r dar pridūrė: 
— Ak, Mari, brangioji! Kur tu susiruošei? Argi nežinai, kas atsiti- 
ko? Niekam tie tavo perukai neberūpi. 

Tačiau kirpėja neįstengė atitraukti minčių nuo peruko. Ji bemaž 
nevalingai tris kartus brūkštelėjo plaukų šepečiu. Visos išsitaršiu- 
sios garbanėlės vėl atsidūrė savo vietose. 

— Dabar tikrai gerai, tiesa? Aš jau buvau jį sušukavus, kai staiga 
viskas apvirto. Peruko laikiklis irgi. 

Jos balse atsirado nuostaba. 

— Tikriausiai aš irgi pargriuvau. Man dar kartais sukasi galva. 
Nors, antra vertus, man jau nuo to supimo buvo negera. 

Ji šukavo peruką ir murmėjo: 

— Aš blogai matau. Kodėl visos šviesos išjungtos? Ar čia tik 
man taip atrodo? 

Nonė tyliai pasakė Miuleriui: 

— Pabandykit jai paaiškinti, kas nutiko. Juk matot, kad nieko 
nežino. 

Vyras pasiūlė: 

— Klausykit, bus geriau jei liksite su mumis. 

Kirpėja staiga sunerimusi atsitraukė, tarsi pamaniusi, kadį jie tik- 
rai mėgina ją sulaikyti. 

— Likti su jumis? Kodėl? - suriko ji. Moteris vėl sutelkė dėmesį 
į peruką, ėmė sukinėti jį į visas puses. Baisiausia, jog galinė peru- 
ko dalis stebinamai panėšėjo į moters galvos pakaušį. Vieną aki- 
mirką net Miuleris pagavo save bemąstant, ar tik jam nepasimaišė. 

— Ji sakė devintą valandą. Ji sukapos mane į gabalus, jei negaus 
laiku. Ji visuomet mane dėl ko nors koneveikia... Kai ji ateis čia... 
Niekas jai neįtinka. Viena iš tų. Aš verčiau jau eisiu. 

Kol visi susigaudė, kad ją reikia sustabdyti, moteris pasileido 
bėgti. Klupdama ir straksėdama ji dūmė kažkur laivagalio link, ran- 
kose laikydama juokingą peruką. 

Tas absurdiškas kirpėjos rūpestis, visiškai nederantis tokioje si- 
tuacijoje, keliautojus visiškai išmušė iš vėžių. Jie net nespėjo mirk- 
telti, o toji moteris tiesiog prapuolė tamsiame koridoriaus gale. Tik 
Nonė dar spėjo sušukti jai pavymui: 

— Palauk, Mari! Grįžk! Jie sako, kad nieko ten jau nebėra. Pra- 
šau, Mari, sugrįžk! 

Ir taip pat būtų bėgusi paskui, jei ne Miuleris, kuris ją sulaikė: 

— Nėra jokios prasmės, None, jūs jos niekada nesugausit. 

Ir iš tiesų kirpėja dingo. 

— Jūs juk galite susižeisti. Ji sugrįš, kai tik pamatys, kas nutiko. 

Iš viršaus pasigirdo kitas garsas, panašus į vaikščiojimą, kuris 
akimirkai privertė juos atitraukti dėmesį. Tačiau Džeinė Šelbi pa- 
tempė vyrą už rankos. 

— Dikai! Aš girdėjau riksmą — tenai, kur nubėgo toji moteris. Jai 
juk protelis pasimaišė. Mums reikėjo ją sulaikyti. 

Nonė suriko: 

— Ak, kodėl jūs neleidote man eiti paskui ją? Jai kažkas atsitiko. 
Mari juk buvo tokia gera mums. 

Miuleris tarė: 

— Aš eisiu ir pažiūrėsiu. Palaukite čia. Gali būti, jog ponia Šelbi 
girdėjo dar kažką. 

Jis jautėsi atsakingas už Nonę, nes neleido jai vytis pabėgusio- 
sios. 

— Hubi, būkite atsargus, - maldavo Skotas. 

O Rogas dar pridūrė: 

— Jo, tik nesusižeisk. 

Iš jo tono buvo sunku spręsti, ar Rogas kalba rimtai. | 

Bet Rogo ir Miulerio pasauliai buvo taip nutolę, kad Miuleris 
net nekvaršino sau galvos. Jis ėjo koridoriumi tol, kol buvo įmano- 
ma ką nors matyti. Tada sunerimęs sustojo. Šią akimirką jis gailė- 
j0s1, kad pasisiūlė būti savanoriu ir negalėjo suprasti, kodėl taip 
pasielgė. Gal dėl to, jog Nonė juo pasitikėjo? Ir kurių galų jis turė- 
tų būti atsakingas? 

Toliau Miuleris nusprendė eiti keturpėsčias. Netrukus jis jau ro- 
pojo pažeme, įsitverdamas vamzdžių, kad niekur nenuklystų. Ke- 
liautojas netruko suvokti, jog kelias, kuriuo jis kepurnėjasi, vis la- 
biau ima krypti nuožulniai. Kai pasvirimo kampas staiga padidėjo, 
Miuleris sustojo. 

Jis išsitraukė žiebtuvėlį iš kišenės, užsidegė ir pasišvietė. Tada 
suprato, kodėl toji moteris suriko. Vyras apsisuko, ėmė šliaužti pil- 
vu ir neatsistojo tol, kol atsidūrė apšviestame ir saugiame ruože. 
Tada jis lėtai patraukė atgal, stengdamasis įveikti pykinimą. Žmo- 
gus pernelyg ilgai neregėjo sugriovimų, siaubo ir staigios mirties. 
Galbūt Rogo panieka yra visiškai pagrįsta. Jis tikrai praskydo. 

Kai Miuleris sugrįžo pas draugus, šie kantriai laukė, kol jis pra- 
bils. Vyriškis tarė: 

— Ką gi, dabar žinome, kuriuo keliu geriau eiti. Vargšė moteriš- 
kė mums pagelbėjo. | 

Tada nusipurtė ir tęsė: 

— Jei būtume ten ėję, tai galėjo nutikti kam nors iš mūsų, o gal 
net visiems. 

Šelbis jo paklausė: 

— Kas galėjo nutikti? 

Miuleris jam atsakė: 

— Ten viskas ištaškyta į gabalėlius. Kadangi tamsu, tai nieko 
nematyti. Jei ir pamatytumėt, būtų jau per vėlu. Ji taip pat nematė. 
Tikriausiai nukrito kažkokie įrengimai ar dar kas nors. Ten tik di- 
džiulė skylė, pilna vandens ir tepalų. Ji sminga žemyn per vieną ar 
porą denių. Ten ir išvydau plūduriuojantį prakeiktą peruką. Tačiau 
moters niekur nebuvo matyti. 

Nonė tarė: 

— Ji nesuvokė ką daranti, juk taip? Ak, ir kodėl gi aš jos nesulai- 
kiau? — mažu veideliu pasruvo ašaros. 

Merginos sielvartas sujaudino net Rogą, kuris palietė jos ranką 
ir sušnabždėjo: 

— Nesijaudinkite, panele, jūs padarėte, ką galėjote. Mes visi ne 
itin įstengėme pagelbėti. 

Linda pamokė savo vyrą: 

— Laikykis kuo atokiau nuo tos mažos paleistuvės. 

Nonė paskubomis nusišluostė ašaras ir atsisuko į ją siaubingai 
įtūžusi: 

— Ką tu, neraliuota kale, vadini paleistuve?! 

Keista, tačiau Miuleris, nors ir pasibjaurėjęs tokiomis vulgario- 
mis rietenomis, tuo pat metu pajuto pykčio, prilygstančio Nonės 
įtūžiui, bangą. 

Belė Rosen puolė raminti: 

— Nagi, liaukitės! 

Tuo metu Manis griežtai subarė: 

— Mamute, nedrįsk kištis. 

Maiko Rogo akys staiga sugriežtėjo. Jis tarė Nonei: 

— Atsipalaiduok, sesute. Niekas čia nieko nevadina. Tu ne taip 
išgirdai. Mes ir taip turime pakankamai rūpesčių, tiesa? — ir pro 

sukąstus dantis išdrožė savo Žmonai: — Užteks, liaukis! Baik tas 
nesąmones. 

Turėdamas įgūdžių (juk buvo policijos pareigūnas) ir patirties 
vaikant viešosios tvarkos pažeidėjus, jis ir dabar atsistojo taip, kad 
tarp besipykstančiųjų būtų šioks toks atstumas. Hubis Miuleris sto- 
vėjo pasiruošęs apginti šokėją, kuri vis dar siaubingai įniršusi, sto- 
vėjo stipriai sučiaupusi lūpas. Ji buvo iš tų Žmonių, kurie greitai 
užsiplieskia, todėl! taip lengvai nenurimo. 

— Ji pavadino mane kekše! 

Aptemptas chalatas, į kurį Nonė buvo įsisupusi, ir plaukai, to- 
kie nepaklusnūs ir išsitaršę po trinkimo, tikrai nepridėjo orumo ją 
užvaldžiusiam pykčiui. Keista, bet šis vaizdas Miulerį pralinksmi- 
no. Tiesą sakant, Nonei net stengtis nereikėtų: ji kaip niekas kitas 
buvo panaši į laisvo elgesio mergužėlę. 

— Nesijaudinkit, — pasakė jis jai. —- Tai tik estafetės perdavimas. 

Nonė atvėso taip greitai, kaip ir užsiplieskė. Tada rimtai nu- 
žvelgė Miulerį. 

— Nelabai suprantu, ką jūs norit tuo pasakyti? Tikriausiai aš vi- 
siška kvėša. | 

Rogas kiaulės akimis klausiamai žvelgė į Miulerį. Jis taip pat 
nieko nesuprato ir žūtbūt norėjo išsiaiškinti, ar į tuos Miulerio Žo- 
džius reiktų kažkaip reaguoti. 

— Ne, - pasakė Hubis. — Jūs ne kvėša. * 

Mergina pakėlė akis aukštyn, pažvelgė jam į veidą ir tarė: 

— Aš visai ne kekšė, — ir dar pridūrė: — Aš velniškai sunkiai 
užsidirbu duoną. 

Vėl Miuleriui suspaudė gerklę ir jį užliejo neapsakomas noras 
apsaugoti šią merginą, paimti ant rankų ir priglausti. Staiga jis pri- 
siminė, kad po savo kvailu rausvu apdaru ji nieko nebuvo apsiren- 
gusi ir dėl to atrodė dar labiau pažeidžiama. Galiausiai nusprendė, 
jog užtektų tiesiog prieiti artyn ir ją nuraminti: 

— Taip, None, jūs tikrai sunkiai užsidirbat duoną. 

Dėkinga ji švelniai nusišypsojo ir prigludo prie jo, tarsi priim- 
dama ir patvirtindama jųdviejų draugystę. 

Skotas pagaliau tarė: 

— Jei virš mūsų aptarnaujančio personalo koridorius, tai jo abie- 
juose galuose turėtų būti laiptai. Teks pasinaudoti priekiniais. Kar- 
tais reikia atsitraukti, kad pasiektum persvarą. Mums metas eiti. 

Belė Rosen pasiskundė: 

— Ak, mano kojos, man taip sunku eiti per tuos vamzdžius. 

Skotas greitai pridūrė: 

— Manau, moterims būtų geriau nusiauti batelius. Čia pernelyg 
pavojinga vaikščioti avint aukštakulnius. 

Kai jie pajudėjo, Džeinė Šelbi atsidūrė priekyje drauge su pa- 
nele Kinseil, kuri rūpestingai nešė batelius rankoje. Pastaroji tarė: 

— Ar daktaras Skotas ne nuostabus? Jis toks patikimas, — ir lyg 
bandydama atsiprašyti dar pridūrė: — Na žinot, kaip ir dauguma 
pastorių. 

Džeinė pritarė, tačiau jai nedavė ramybės kitas dalykas: kodėl 
taip greitai Skotas sugebėjo užmiršti įvykį su nelaimėle kirpėja? 
Ar jis bent pagalvojo apie ją, ar sukalbėjo maldą? Juk jos turbūt 
nebėra tarp gyvųjų? 

Ramybės jai nedavė vidinis impulsas, nuojauta, jog dedasi kaž- 
kas nenormalaus. 

Džeimsas Martinas ir Skotas ėjo greta. Abu vyrai labai atidžiai 
stebėjo, kas yra jiems po kojomis ir keliavo tylomis. Martinas labai 
norėjo išpažinti pastoriui slapčiausias savo baimes, tačiau pamanė, 
kad dabar netinkama proga atsikratyti jį kamuojančių nuogąstavi- 
mų. Skotas buvo visa galva už jį aukštesnis. Pažvelgęs aukštyn, 
Martinas pastebėjo sodrius antakius, dailią galvą ir grėsmingus žan- 
dikaulius. Jis dvejojo. Šis vyras nė iš tolo nepanėšėjo į tuos dvasi- 
ninkus, kuriuos jis pažinojo. Vyriškis negalėjo susitaikyti su minti- 
mi, jog Skotas, Amerikos sporto žvaigždė ir Dievo tarnas, - tai yra 
Bazas ir pastorius — vienas ir tas pats Žmogus. 

Džeimso Martino sąžinė negailestingai graužė jį it kirminas. Gal- 
voje sukosi mintys: jei laivas išliktų ant vandens; jei jiems pavyktų 
prasibrauti iki laivo viršaus; jei pasaulis sužinotų apie jų nelaimę; 
Jei gelbėjimo laivai, lėktuvai ar dar kas nors atvyktų laiku ir juos 
ištrauktų, tai jis pernelyg lengvai išsisuktų. 

Jis nusidėjo. Turėjo nesantuokinių ryšių su geidulinga ir guvia 
moteriškaite, o už tai turėtų būti nubaustas. Nors ir būdamas atsi- 
metęs baptistas ir dar prekeivis, Džeimsas Martinas buvo doras žmo- 
gus ir puikiai suvokė, jog ateis laikas, kai už viską teks sumokėti. 
Bet Martinas gal ir skyrėsi nuo kitų vyrų tuo, kad visuomet buvo 
pasiryžęs sumokėti ir net neniurzgėti. 

Ponia Vilma Luis nebuvo iš tų moterų, kuriomis atsikratoma pa- 
dovanojus dovaną ar kelionės pabaigoje plekštelėjus per užpakaliu- 
ką. Keturiasdešimt aštuonerių našlė leidosi į šį kruizą vien tam, kad 
patirtų seksualinių išgyvenimų. Ji troško atiduoti tai, kas geriausia, 
bet mainais buvo pasiryžusi grobio nebepaleisti. Ši daili švedų kil- 
mės moteris galėjo pasipuikuoti stambia krūtine, puikia figūra, švel- 
nia oda ir kiek išsprogusiomis mėlynomis akimis. Ji turėjo storus, 
vešlius, natūralios aukso spalvos plaukus, kuriuos dažnokai įtrinda- 
vo losjonu, kad šie dar labiau žvilgėtų. Kai ji nusimesdavo drabu- 
žius, o plaukai krisdavo iki pat žemės, ji panėšėdavo į rausvą Vene- 
rą, masinančią ir gundančią esybę, į kurią kiekvienas vyras panirtų, 
jausdamas palaimą ir ramybę. 

Visus savo turtus toji moteris slėpdavo po gerai išlavintu rafi- 
nuotumu ir santūrumu. Pasižymėjo nepriekaištingu elgesiu, todėl 
gerokai klaidino. Ji buvo aukšta, maždaug šešių pėdų ūgio, bet grakš- 
tumas ir žavinga šypsena susilpnindavo šį įspūdį. Ji vilkėjo kuklius, 
bet brangius drabužius. Trumpiau tariant, ponios Luis išvaizda bu- 
vo beveik neprilygstama. Ji tarsi reikalavo tikro vyro, kuris atrastų 
tą užslėptą įkarštį ir padėtų galutinai atsikratyti bet kokių seksuali- 
nių suvaržymų. 

Vienas iš tokių buvo ir Hubis Miuleris, kuris nuėjo tiek toli, kad 
paliko prie jos durų slenksčio pagarbią ir mandagią, tačiau neabejo- 
tiną užuominą. Ponia Luis neužkibo tik todėl, kad ji paprasčiausiai 
neieškojo džentelmeno. 

Pasikliaudama puikia moteriška nuovoka, ji galiausiai išsirinko 
tą, kuris kitiems atrodytų neturįs jokių šansų laimėti. Tai buvo nedi- 
dukas, šleivas gaidžiukas, retais, kiek Žilstelėjusiais plaukais, bud- 
riomis akimis, pasislėpusiomis po akinių paauksuotais rėmeliais 
lęšiais, plonomis, Vidurio Vakarų gyventojams būdingomis lūpo- 

mis ir truputį akį rėžiančiais drabužiais. Kitaip tariant, Džeimsas 
Martinas, galanterininkas iš Evanstono Ilinojaus valstijoje, pasi- 
dabinęs iš nuosavos parduotuvės atsargų. 

Prireikė tik keleto užuominų pačioje kelionės pradžioje, kad vy- 
riškis suprastų, jog jam uždegta žalia šviesa. Prekeivis, kilęs iš ma- 
žo miestelio Vidurio Vakaruose, keliavo vienas. Kadangi jo žmoną 
kamavo artritas, tai šįkart vyriškiui buvo leista pirmą kartą po dau- 
gybės metų vienam išvykti atostogauti. Jo nekalbumas rodė, jog 
prireikus jis sugebės laikyti liežuvį už dantų. O toji prėska ir be- 
spalvė Džeimso Martino išvaizda tarsi žadėjo, jog šis vyras slepia 
savyje nesuvaržytą erotikos vulkaną, kurį reikia tik pažadinti. Pra- 
ėjus septynioms dienoms ponia Luis surengė paprastą išbandymą. 
Ar Martinas neužsuktų į kajutę apie aštuntą valandą su ja ir jos drau- 
gais išgerti kokteilio? Ar būtų toks malonus ir apsivilktų oficialius 
drabužius? 

Kai jis galiausia atėjo, paaiškėjo, kad draugai turėjo skubiai atsi- 
prašyti ir išeiti. Po dviejų taurių, ponia Luis apsimetė taisanti segtu- 
ką, laikantį jos plaukų ringes. Išslydę tie žvilgantys ir kvapnūs plau- 
kai sukrito kaskadomis ant nuogo peties ir per akimirksnį toji grės- 
minga ir neprieinama dama virto geidulinga drėgnų akių moterimi. 

Antro kvietimo nereikėjo. Juk Martinas jau ištisą dešimtmetį 
jautė seksualinį badą. Todėl likusį kelionės laiką jiedu praleido itin 
audringai. | 

Negana to, jų romanas buvo bene geriausiai saugoma šio kruizo 
paslaptis. Dienos metu jie nesusitikinėdavo. Tik naktį, pasibaigus 
visoms pramogoms, Martinas atsargiai įsliūkindavo į jos kajutę. 

Apie neišvengiamą sąskaitą už malonumus, kurią jam pateiks iš 
aukščiau, jis sužinojo labai greitai. Kaip dauguma niekuo neišsiski- 
riančių vyrų, kurių moterys dažnai nepastebi, Martinas buvo tikras 
seksualinis stebuklas. Tačiau ir tapo savo šaunumo auka, o moteris 
visai neketino jo paleisti. Kadangi jų smagaus romano netemdė 
toks sudėtingas dalykas kaip meilė, tai ponia Luis nusprendė, jog 
tokius santykius norėtų išsaugoti ir pasibaigus kelionei. Ji turėjo 
dailiai apstatytą butą Čikagoje, Leik Šoro kelyje. Kadangi Evans- 
tonas, kuriame gyveno Martinui, buvo visiškai netoli, tai savaitga- 

liais jiedu galėtų matytis. Martinas pasakytų, jog išvyksta verslo 
reikalais. Ji labai entuziastingai kūrė planus apie bendrą ateitį. 

Štai ir atėjo metas mokėti. Kassavaitiniai įnašai ir visos bėdos, 
kurias jie slepia: melagystės, gudravimai, sunkūs pabėgimai ir ne- 
išvengiamas tiesos atskleidimas. Būdamas doras žmogus, Marti- 
nas iš tikrųjų rūpinosi savo žmona ir visai nenorėjo jos skaudinti. 
Antra vertus, pamažu pripratęs prie gyvenimo be sekso, bet vėl 
pajutęs jo skonį, visai nenorėjo liautis. Tačiau dar labiau jis neno- 
rėjo palikti ponios Luis. Nors meilužė jam irgi nebuvo reikalinga. 
Jis apskritai netroško jokių rūpesčių. 

O dabar jų tikrai nebebus. Mintyse jis regėjo apvirtusią kajutę ir 
baldus, kybančius palubėje. Jis taip puikiai pažinojo kiekvieną ap- 
statymo smulkmeną: baltą su rausvu atspalviu užtiesalą, gaubiantį 
beveik tris ketvirtadalius lovos, šalia stovinčią šiuolaikišką dviejų 
atspalvių komodą, ant sienos puikią stilizuotą anglišką parką vaiz- 
duojančią graviūrą, grindis dengiančią storą kiliminę dangą, sofą 
1r krėslus. Jiedu nuogi išdykavo tame kambaryje, krykštaudami it 
pora groteskiškų faunų. Dabar kambarys tikriausiai užlietas van- 
deniu ir jame lyg kokiame akvariume ilgais išsidraikiusiais it undi- 
nės plaukais plūduriuoja Vilma Luis, spoksodama plačiai atmerk- 
tomis išsprogusiomis akimis. 

Panaktinis, kuris jį turbūt rytais matydavo išeinantį iš jos kaju- 
tės, tikriausiai irgi nebegyvas. Niekas niekada nesužinos ir nebus 
jokių pasekmių. Tai tik dar labiau skatino vidines grumtynes, ku- 
rios, rodės, perplėš jį pusiau. Jam derėtų gedėti moters, kuri buvo 
tokia dosni ir suteikė jam šitiek malonumų. Tačiau jis negedėjo. 
Reikėjo tą lemtingą naktį nepaisyti prieštaravimų ir nueiti pas ją. 
Jiedu abu būtų nuskendę. Tačiau jis džiaugėsi, kad liko gyvas. Jis 
nusidėjo. Nuodėmė susilaukė bausmės, tačiau jis liko laisvas ir šva- 
rus. Žinoma, su viena sąlyga: jeigu tik sugebės išsikapanoti iš šios 
skęstančios geldos. O gal toji bausmė ir yra, galimybė dar truputį 
pasidžiaugti gyvenimu, o tada išnykti, kaip visi kiti. Vis dėlto, bū- 
damas praktiškas žmogus jis nelabai tikėjo, jog Dievas, norėdamas 
nubausti jį už santuokinių ryšių paniekinimą, drauge paskandintų 
1r dar kokį tūkstantį žmonių.. 

Ką gi jis pasakytų Skotui? Kaip pradėti pokalbį? Ar jis supras? 
Ką jis padarys ar pasakys? Ką nors daugiau, nei įpareigoja bažny- 
čia? Juk pasiūlys atgailauti, palieps daugiau nenusidėti ir galiau- 
siai pareikš, kad nuodėmės atleistos. Tačiau jam reikėjo ne atleidi- 
mo, o bausmės. Būtent todėl, kad jis dabar gyvas, o ponia Luis 
mirusi. 

Staiga jis pagalvojo, kad Bazui Skotui, ko gero, bus neįdomu 
klausytis apie jo meilės nuotykius ir jų poveikį sąžinei. Vyruko 
galvoje sukosi kiti dalykai. Jis ir vėl atsidūrė aikštelėje, kurioje 
žaidė žaidimą. Martinas vėl kietai sučiaupė plonas lūpas. Dėl viso 
pikto, kad neišsprūstų kokie kvaili žodžiai, dėl kurių vėliau tektų 
gailėtis. Be to, jis jautėsi sutrikęs, nes pastorius buvo už jį gerokai 
jaunesnis. 

Skotas tik patvirtino jo nuogąstavimus, kai atsisukęs mirktelėjo 
ir tarė: 

— Tiesiau — greičiau, bet aplink — saugiau. 

Martinas jo pasiteiravo: 

— Arjūs tikite, kad mums pavyks? 

Skotas jam trumpai atšovė: 

— Tai aišku! | 

Martinas pagalvojo: Po velnių, gal Dievuliui ir reikia tokių vy- 
rukų kaip šis? 

Šypsniaus koja slystelėjo vamzdžio paviršiumi. Vyras nusikeikė 
ir vos nepargriuvo, bet Pamela spėjo sugriebti už rankos. Toji mer- 
ginos jėga ir pagalba taip jį sunervino, kad jis ėmė dar aiškiau su- 
vokti, koks yra siaubingai blaivus. 

Jis išsiruošė į kruizą ne nuotykių ieškoti, o todėl, kad galėtų 
mėnesį niekieno nevaržomas pagirtuokliauti malonioje aplinkoje. 
Jis gėrė ir Londone, tačiau kartais tekdavo keliauti ir į kontorą, o 
tai keldavo papildomų rūpesčių. Šis laivas jam buvo it nuostabus, 
nuolat judantis baras, visiškai nepriklausantis nuo krante įprastų, 
bet juokingų alkoholio pardavinėjimo taisyklių. Čia jis galėjo gerti 
visą dieną ir dar ilgiau, kol tas nepaaiškinamas vidinis ilgesys ir 
kančia visiškai pasimirš. Kodėl jis jautėsi toks nelaimingas? Ko 
ilgėjosi? Šypsnius pats to negalėjo suvokti. Vyrui atrodė, kad vidu- 

je plyti kažkokia tuštuma, ir jis nieko kita negali padaryti, tik už- 
pildyti tą tuštumą alkoholiu. 

Jis buvo patenkintas šia gremėzdiška mergina, kurią motina pa- 
siėmė į kruizą vildamasi sumedžioti dukrai vyrą. Žinoma, gerti dvie- 
se jam buvo daug maloniau, nei vienam. 

Pamela, kurios skaisčiose akyse žybtelėdavo nebent priekaiš- 
tas, nešiojo trumpai kirptus, pilkšvai rudus plaukus, buvo gana stam- 
baus sudėjimo, bet galėjo pasigirti puikiomis ir, matyt, tuščiavidu- 
rėmis kojomis, į kurias ir subėgdavo viskis. Žodžiu, toji mergina 
buvo nepriekaištinga kompanionė. 

Be to, nieko nereikalavo. Nuo kitų laikėsi kuo atokiau. Sėdėjo, 
stovėjo ir girtuokliavo tik su juo. Beveik nieko nekalbėjo. Šyps- 
nius tik Žinojo, jog ji kažką gerai žaidė kažkokioje britų mokykloje 
ir dar šį bei tą. 

Šypsnius vėl paslydo ir mergina jį sulaikė stipriu dilbiu. Šįkart 
susierzinimą jis stengėsi paslėpti viską nuleisdamas juokais: 

— Štai kas nutinka, kai esi per daug blaivus. Tai pavojinga. Pa- 
leisk. Dabar jau viskas gerai. 

Mergina atrodė įsižeidusi, tad jis tarė: 

— Ne, ne. Tu geriau laikykis man už parankės. 

Beširdiškumas jam buvo svetimas, šiam atsirasti kliudė vis atsi- 
naujinantis vienatvės jausmas, kurį reikėjo malšinti. Šypsnius tie- 
siog nenorėjo, kad jam trukdytų. Todėl galiausiai užgožęs apmau- 
dą, prabilo: 

— Tu šaunuolė, senute. 

Bėda ta, kad mergina irgi buvo blaivut blaivutėlė, kitaip jai ir į 
galvą nebūtų atėję drėbtelti tokį klausimą. Nors alkoholis, kurį jie- 
du gurkšnodavo su Šypsniumi, nepalikdavo jokių žymių merginos 
išorėje, viduje ji jautėsi tokia pat girta kaip ir jis, todėl nepaliauja- 
mai garbino tą žmogų. Tačiau šokas, patirtas dėl motinos mirties ir 
siaubas, kurį ji regėjo aplink, sunaikino visus alkoholio pėdsakus 
organizme. 

Jos klausimas skambėjo taip: 

— Toni, kas verčia tave tiek daug gerti? 

Šypsnius pažvelgė į ją nustebęs ir sulaikė beišsiveržiantį atodū- 
sį. Žmona daugybę kartų klausdavo to paties. Jis atsakė: 

— Niekas, - ir dar pridūrė: —- Man patinka pats jausmas. Kai pri- 
sigeriu, tuomet visus myliu. 

— O kai negeri? 

Jis vėl į ją pažvelgė, bet šįkart nusišypsojo ir tarė: 

— Aš neprisimenu. 

— Ak! — sušuko Pamela. — Tai štai kodėl tave visi pravardžiuoja 
Šypsniumi! Tai dėl to, kad tu kiekvienam šypsaisi. 

— Mane taip vadina? — nustebo jis. - Manau, kad labiau esu pa- 
našus į kvailą asilą, sėdintį visą dieną prie baro. Bet jie visi man 
atrodo tokie mieli, todėl ir jaučiu begalinį draugiškumą. 

— Ar tu mane myli, kai esi girtas, Toni? 

— Be galo! - atsakė Šypsnius. - Tu mano gyvenimo šviesulys — 
girto vyro svajonių svajonė. Juk taip 1r yra, tiesa? 

— O kai būni blaivus? 

Šypsnius juokaudamas jai atsakė: 

— Iš kur aš žinau? Juk čia pirmas kartas, kai mudu abu blaivūs. 

Žodžiai kažkaip patys išsprūdo. Tai turėjo būti pokštas, tačiau 
Šypsnius greitai susivokė, jog pajuokavo gana žiauriai. Tačiau ap- 
gailestavimą netruko nustelbti susierzinimas dėl to, jog ji apskritai 
pradėjo klausinėti tokių dalykų. Todėl galiausiai jis pasijuto situaci- 
joje, kurios baiminasi kiekvienas vyras, bendraujantis su nemylima 
moterimi. 

Jis kiek nurimo, kai ji paprastai pareiškė: 

— O man nesvarbu. 

Staiga jį nutvilkė keistas nusivylimo jausmas: o kodėl jai ne- 
svarbu? | 

Pamela sugriebė jo ranką dar stipriau ir tarė: 

— Atsargiai! Čia vėl toks pat vamzdis su atsikišimais. 

Žygeiviai staiga sustojo ir priekyje išgirdo Rogo balsą: 

— Po galais! Kristau aukštielninkas! Čia tai bent! 

Jie priėjo laiptus koridoriaus gale. 


DEVINTAS SKYRIUS 
Nuotykiai prie antrųjų laiptų 


Kompanija susibėgo draugėn ir nustėro. Jie tylėdami stovėjo 
laiptų šachtos dugne ir suvokė, jog prieš akis — dar viena kliūtis. 
Tas išradingumas ir gebėjimas iškart perprasti naujus įgūdžius įvei- 
kiant pirmąjį laiptatakį suteikė jiems viltį ir pasitikėjimą jaunojo 
pastoriaus vadovavimu. Jie puikiausiai įstengė susidoroti su tokia 
bėda kaip aukštyn kojomis apvirtę laiptai ir daugiau apie juos ne- 
galvoti. Kiekvienas žingsnis, kurį žengė tolyn nuo tų nenusakomų 
ir neįsivaizduojamų dalykų, tvyrančių aplink, padėjo jiems po tru- 
putį užsimiršti ir atsiriboti nuo gniuždančio siaubo. | 

Šie laiptai neturėjo jokio nuolydžio, kuriuo moteris būtų galima 
užtempti aukštyn. Jie ribojosi su koridoriumi ir visiškai nepanėšė- 
JO į pirmuosius. Tai buvo platus, dvigubas trapas, kurio stati gele- 
žinių laiptų nuosvyra ir poliruoto plieno turėklai kybojo jiems virš 
galvų. Pasiekti tuos turėklus buvo neįmanoma. Priešais plytėjo ko- 
kių dvylikos pėdų aukščio pertvara, kuria lygiagrečiai vingiavo 
vamzdžiai nuo apverstų lubų. 

Miuleris pagalvojo: Aklavietė! Ir neteko vilties. Jo nusivylimą 
išdavė staiga suglebęs kūnas. Tą pasikeitimą tikriausiai pajuto No- 
nė, nes staiga pažvelgė į jį susirūpinusi. Jis norėjo padrąsinamai 
nusišypsoti, bet neįstengė. 

Džeinė Šelbi tarė savo vyrui: 

— Mes neužlipsime, taip? 

Jis atsakė: 

— Neįsivaizduoju, kaip užsiropšti. 

Šypsnius tarė Skotui: 

— Manau, kad mes įkliuvome, seni. 

Rogas atsisuko į Skotą ir piktai paklausė: 

— Tai ką, genialios idėjos baigėsi? 

Agresyvus įžūlumas Rogo balse reiškė ir susierzinimą, ir pavo- 
jų. Tai buvo tarsi iššūkis, kurio jis griebdavosi pasitaikius bent men- 
kiausiai progai paleisti į darbą kumščius, nes tik taip sugebėdavo 
kam nors daryti poveikį. 

Tačiau Skotas nesutiko priimti iššūkio. Vietoj to, keletą akimir- 
kų pamintijęs, jis paprasčiausiai tarė: 

— Žinot, kita kliūtis tikriausiai bus dar sunkesnė nei ši. 

Miuleris negalėjo sulaikyti kikenimo. Aišku, dėl to, kaip Sko- 
tas ramiai sutriuškino iškilusią problemą pavartodamas frazę „kita 
kliūtis“. Tie žodžiai numaldė bekylančią paniką. Nonė pažvelgė į 
jį nuogąstaudama ir tyliai paklausė: | 

— Ar jis pakvaišo? 

Miuleris atsakė: 

— Ne, jis tik gudrus kaip lapė. 

Rogas palaikė jo karingumą: 

— Ką, po velnių, reiškia „kita kliūtis“? Mes juk negalime net ši- 
tos įveikti. 

— Ką gi, - išrėkė Skotas, — tačiau mes dar galime matyti. Kai 
šviesos galutinai užges, neteksime 1r to malonumo 

Jie pamiršo, jog yra visiškai priklausomi nuo akumuliatorių, ku- 
rie nenumaldomai senka, malonės. Mintis apie visišką tamsą, galin- 
čią juos pasiglemžti bet kurį mirksnį, visiems sukėlė naują baimės 
protrūkį. Tik panelė Kinseil nieko nebodama nutraukė įsivyravu- 
sią tylą: 

— Dabar mums derėtų sutelkti visas gerąsias savo savybes, tiesa? 

— Be to, - tęsė Skotas, — jeigu galvosite, jog kita kliūtis bus dar 
sunkesnė ir ją teks įveikti tamsoje, tai šioji neatrodys tokia baisi. 

Tuo metu virš galvų pasirodė išblyškęs barzdotas veidas 1šsi- 
gandusiomis akimis. Jis kokią minutę spoksojo žemyn. 

Rogas suklykė: 

— Ei tu, papuase! Bičiuli! Pakviesk ką nors! Mes norime užlipti 
į viršų! 

Galva pranyko ir keliautojai išgirdo tolstančius žingsnius. Jie 
laukė įtempę ausis. Bet nieko neįvyko. Niekas neatėjo. 

— Ot purvinas utėlėtas šunsnukis! —- sušuko Rogas. 

— Ar nematėte? — tarė jam Skotas. - Jis mirtinai išsigandęs. Tur- 
būt visi ten, viršuje, yra tokios būsenos ir bejėgiai. Turėsime pasi- 
kliauti tik patys savimi. 

— O taip, Žinoma! — pašaipiai pasakė Rogas. — Lipsime siena 
kaip beždžionės. 

— Arba kaip žmonės, — tarė Skotas ir nuėjo apžiūrėti sienos. Tik 
dabar keliauninkai pamatė tai, į ką mintys apie neįveikiamus laip- 
tus trukdė atkreipti dėmesį. 

Tos apvirtusios, rodos, neįveikiamos pertvaros paviršius, galėjęs 
atstoti grindis, itin panėšėjo į dangą, kuria jie visą laiką keliavo. Ji 
taip pat buvo išklota vamzdžiais, tik šie ėjo vertikaliai žemyn, bu- 
vo žymiai stambesni ir su ratukinėmis sklendėmis. 

Ties sujungimais švietė asbesto kamšalai, o kai kuriose vietose 
vamzdžiai buvo pritvirtinti prie pertvaros lankais, kurių jungės ky- 
šojo iš sienos. Maždaug trijų colių ilgio, bet to pakako, kad įsitver- 
tum ranka ar atremtum koją. Dvi didelės ir keletas mažesnių ratu- 
kinių sklendžių taip pat žadėjo atramos tašką. 

Vėl supleveno viltis, o Skoto dar kartą ištarta frazė: „Paprasta 
kaip dukart du“ vėl pakylėjo jų sielas. Džeinės Šelbi abejones dėl 
Skoto pakeitė palengvėjimas ir susižavėjimas. 

Tačiau Linda Rogo tarė: 

— Aš tai jau tikrai nelipsiu. 

Jos vyrą vėl apniko liūdesys ir žmogus papurtė galvą: 

— Tau čia bus baisiai liūdna vienai, mažute. 

Nieko nelaukusi ji pasiuntė Rogą kuo toliausiai ir dar pridūrė: 

— Aš būsiu ne viena. O gal manai, kad ta sena nutukėlė sugebės 
užsiropšti? | | 

Džeinė Šelbi pamanė, jog netrukus taps dar vieno pykčio prie- 
puolio liudininke, tačiau Rogas tik ramiai linktelėjo Skotui ir pa- 
reiškė: | 

— Ji eis. 

Ir iš tiesų, apimti pakilios nuotaikos, visi pamiršo ponią Rosen. 
Dabar vėl staiga prisiminė 1r atsigrįžo į ją. 

— Klausykit, — užriko Belė Rosen, - Jums nederėtų manęs net 
klausti tokių kvailų dalykų. Aš vis tiek neįstengčiau. Manis gali 
eiti, bet aš neketinu net mėginti. Man net gėda apie tai galvoti. 

— Staltiesės... — pasiūlė Miuleris, bet Skotas iškart paprieštara- 
vo, šiam dar nespėjus baigti sakinio. 

— Čia tai nepadės. Nėra atramos. Bus daug paprasčiau lipti. 

Manis tarė: 

— Manai, kad aš paliksiu tave? Mamute, tau gal protas pasimai- 
šė? Kas apskritai sakė, kad aš ten lipsiu? Jus eikite, o mudu liksime. 
Mes nenorime būti jums našta. 

Tada nuskambėjo įtaigus Hubio Miulerio balsas. Vyriškis kaip 
visuomet prabilo anglišku akcentu: 

— Mes čia nepliksime nė vieno, ponia Rosen. Apie tai negali būti 
nė kalbos. Pradėjome viską drauge, tai ir privalome drauge laikytis 
iki galo. 

Linda Rogo greitai užsiplieskė: 

— Kodėl? Tai jų reikalas, jei jie neketina eiti, o ne mūsų. Jei nori, 
tegul lieka. Ir tai galioja kiekvienam, - pridūrė ji, nes pajuto kilu- 
sią pasipiktinimo bangą. 

Skotas tarė Belei Rosen: 

— Ar ten, restorano didžiojoje salėje, būtumėte bent akimirką 
pagalvojusi, kad taip toli nueisite? 

Belė jam atsakė: 

— Ne, tikrai nebūčiau. Tačiau, kai tave užtempia į viršų yra vie- 
na, o kopti pačiai — jau visai kas kita. 

O po to dar pridūrė: 

— Jūs esate siaubingas Žmogus. Tiek to, gal ir pamėginsiu. 

Skotas beveik meiliai nusišypsojo ir tarė: 

— Šaunuole jūs mano! Iš tikrųjų tai norėčiau, kad atsidurtumėte 
viršuje pirmoji, tuomet galėtumėt stebėti, kaip kiti prakaituoja. 

Jis vėl atsisuko į pertvarą ir pareiškė: 

— Čia mums prireiks kirvio. Kas jį turi? 

Manis Rosenas giliai atsiduso. Belė jo paklausė: 

— Mani, kas tau yra? Gal sergi? 

Rosenas vėl atsiduso: 

— Ar aš sergu!? Aš lipau paskutinis. Aš jį pamiršau. 

Linda šaižiai suriko: . 

— Štai jums žydas! 

Progai pasitaikius buvo pasiryžusi igeiė kiekvienam. 

Rosenas atsakė: 

— Kuo čia dėta tautybė, jei aš kažką galiai) Nesu jau toks 
užuomarša, bet iš susijaudinimo taip gali atsitikti kiekvienam. 

Belė jam tarė: 

— Žinoma, Mani. Kodėl niekas neįspėjo, kad turi jį paimti? 

Tada neįprastai švelniai pridūrė: 

— Plūdimasis čia nepadės, ponia Rogo. Mes tokie, kokie esame 
ir jūs tokia, kokia esate, todėl nedera kaltinti vieniems kitų. 

Linda buvo per daug kvaila, kad suvoktų ką tik ponios Rosen 
ištartų žodžių subtilumą, tačiau buvo pasirengusi su ja susiimti, bet 
Rogas greitai įsiterpė: 

— Aš eisiu ir atnešiu. 

Jis jautė, kad trukdydamas vadovauti Skotui susigadino reputa- 
ciją, todėl norėjo ją susigrąžinti. 

— Ne, tu niekur neisi! — pasakė Linda. — Jis pamiršo. Tegul pats 
1r eina. 

— Nagi, mažute, - ramino Rogas, — liaukis pykti. Jis neparneš. 
Be to, ponas Rosenas yra mano draugas. 

Kaip tik tuo metu detektyvas galvojo apie skanią rūkytą jautie- 
ną su daugybe prieskonių ir ypatinguosius Roseno trijų sluoksnių 
sumuštinius, kuriuos visada valgydavo toje delikatesų parduotu- 
vėje miesto šiauriniame pakraštyje pakeliui į namus, užgerdamas 
buteliu alaus. Jis pasisuko į Skotą: 

— Duok man virvę. 

Skotas padavė ringę ir tarė: 

— Ar susidorosit? 

Rogas pažvelgė tiesiai jam į veidą ir nelabai maloniai, gal net 
kiek įžūliai burbtelėjo: 

— Tik todėl, kad vis mano, jog farai yra debilai, tai dar eršiškiai 
jog ir aš toks. 

Jie žiūrėjo, kaip kresno ir stambaus vyriškio stotas pamažu tols- 
ta koridoriumi į ten, iš kur jie atėjo. 

Skotas pasiūlė: 

— Pailsėkime, — ir išsitiesė greta vamzdžių. O tada pridūrė: — 
Pasistenkite įsitaisyti kiek įmanoma patogiau. 

Nonė sušnibždėjo Miuleriui: 

— Man patiko, kai pasakėte, jog nepaliksime Rosenų. Jie visai 
mieli. Jie galvoja vienas apie kitą. 

Kai mergina atsiklaupė, chalatas prasiskleidė, o ji staigiai vėl 
susisiautė ir pasakė: 

— Oi, man taip gėda, kad aš nieko daugiau neapsivilkusi po cha- 
latu. 

Miuleriui tai buvo pirmas netikėtas susidūrimas su paradoksa- 
liu kai kurių profesionalių artistų drovumu, ir tai jį neįprastai jau- 
dino. Jis suprato, kad šiuo atveju drovumas yra nuoširdus. Kokia 
bebūtų, kad ir kas būtų, ši mergina tikrai save vertino. Vyras nusi- 
šypsojo Nonei ir tarė: 

— Sugalvojau vieną dalyką. 

Jis atsisegė petnešas ir padavė sakydamas: 

— Štai imkit ir apsiriškit per juosmenį. 

— O1, — sušuko ji, — o kaip jūsų kelnės? Ar jos nenukris? 

Miuleris paplekšnojo sau per pilvą. 

— Tik jau ne nuo tokio gurmano pilvuko, - pareiškė jis. — Petne- 
šas nešioju tiktai kaip simbolį. 

Nonė paklausė: 

— Kokį dar simbolį? 

Miuleris jai paaiškino: 

— Šiuo atveju tiesiog šaipausi iš savęs: įsivaizduoju, esą man 
reikia, jog kas prilaikytų kelnes. 

Ji sušnibždėjo: 

— Oi, tu rimtai juokingas! — ir stipriai įsikibo vyriškiui į ranką, o 
nuo paspaudimo per visą jo kūną perbėgo malonus jaudulys. 

Kiek tolėliau nuo jųdviejų Belė Rosen, visai nepatogiai įsitai- 
siusi ant vamzdžių, paklausė savo vyro: 

— Kas per moteris ta Linda, kas ji mano esanti? Ir kodėl vyras su 
ja taikstosi? Maniau, jog policininkai kur kas griežtesni. 

+ — Ji mano esanti geresnė nei jis, —- atsakė Manis. 

— Kuo jau geresnė? 

— Ji ketino tapti didžiule kino žvaigžde. Ištekėdama už Rogo, 
toji moteris paaukojo karjerą ir nusižemino. 

— Kas tau taip sakė? 

— Rogas. 

— Jis tuo tiki? 

Manis kalbėjo toliau: 

— Pamenu, kartą, dar prieš vedybas jis užsuko į parduotuvę. At- 
sinešė žurnalo Life numerį ir parodė jos nuotrauką. Ten buvo ketu- 
rių ar penkių merginų nuotraukos, o antraštė skambėjo taip: „Šian- 
dien jaunos aktorės — rytoj žvaigždės“, ir jos visos buvo iš skirtin- 
gų kino kompanijų. Man rodos, Linda dirbo Paramount studijoje. 
Tada ji buvo graži. Neatrodė išpaikinta. Žodžiu, Rogas man ir sa- 
ko: „„Mani, aš skraidau padebesiais. Mes ketiname susituokti. Toks 
netikėlis kaip aš vesiu kino žvaigždę!“ Matai, jau tada ji atrodė 
žvaigždė. Tada jis man vėl: „Pamečiau dėl jos protą. Ką bendra 
gali turėti bukas policininkas su nuostabia dama, kurios vardą de- 
rėtų rašyti spindinčiomis raidėmis?“. Tuomet paklausiau: „Ji tur- 
būt taip pat pakvaišusi dėl tavęs?“, o jis atsakė: „Vis dar tuo nega- 
liu patikėti. Juk aš užaugau gatvėje. Mane išauklėjo Pirmojoje ave- 
niu.“ | 

Belė prunkštelėjo: 

— Hm! Jie, ko gero, ketino ją pašalinti iš filmavimų, o gal ji 
prisidirbo rūpesčių? 

Manis pasakė: 

— Rodos, ji vaidino kažkokiame Brodvėjaus spektaklyje, tačiau 
jis visiškai sužlugo. Nors Rogas niekada apie tai nekalbėjo. 

— Ir dėl to ji gali spjaudyti ant mūsų ar ant tokio mielo vaikelio 
kaip Nonė? 

Rogas linktelėjo: 

— Atrodo, lyg kitaip būtų neįmanoma. 

Belė jam tarė: 

— Tai pliuškei reiktų užvažiuoti per žabtus. 

Bet vos tik ištarusi šiuos žodžius, ji staiga susimąstė ir ėmė čiu- 
pinėti suplėšytą nėriniuotą suknelę. Ji pajuto skausmą kojoje ir netgi 
kurį laiką Žiūrėjo į didelį žėrintį deimantą ant piršto. Tada tarė: 

— Mani, kaip kvaila dabar kalbėti apie tokius dalykus. Kam tai 
rūpi? Mes juk patekome į didelę bėdą, tiesa? 

— Bele, aš negaliu tau meluoti. 

— Ar mes galime nuskęsti? 

— Deja, taip. 

Akimirką ji patylėjo, o tada vėl prabilo: 

— Mani, su tavim aš gerai gyvenau. 

— Mamute, aš be tavęs būčiau niekas. 

Ji atsiduso: 

— Tai kokia prasmė bus iš to lipimo aukštyn? 

— Jei yra galimybė išlikti gyviems, jos nedera praleisti, juk taip? 
— atsakė Manis. 

Ji tylėjo. 

Panelė Kinseil ne gulėjo, o sėdėjo skersai vamzdžių, o jos pilka, 
akivaizdžiai per ilga ir nemadinga suknelė dengė kelius. Sunertas 
rankas laikydama skreite, moteris žvelgė kažkur į tolį. 

Skotas atsimerkė ir atsisėdo. Jis įsitaisė priešais ją. 

— Panele Kinseil, ar jums viskas gerai? 

Ji pabudo iš savo minčių ir nusipurtė. Atgrasi veido išraiška 
iškart sušvelnėjo, tarsi moteris būtų nusimetusi dešimtmečio naštą. 
Pažvelgusi į dvasininką ji, švelniai nusišypsojusi, padėkojo: 

— O taip, viskas gerai, ačiū. 

Skotas jai tarė: 

— Jūs toks ramus Žmogus. 

Tą patį apie ją būtų pasakęs kiekvienas kruizo keleivis, su ku- 
riuo ji bendravo. Panelė Kinseil niekada per daug neaušino burnos. 
Kažkas išsiaiškino, jog ji Kemberlyje, netoli Londono dirbo banke 
buhaltere. Ji sutaupė pinigų šiam žiemos kruizui. Ryte viršutinis 
denis aidėdavo nuo jos kaukšinčių kulniukų: moteris buvo pratusi 
kiekvieną dieną pėsčiomis apsukti dvidešimt ratų, o tai sudaryda- 
vo bemaž mylią. Popiet su keliomis damomis ji gerdavo arbatą, 
tačiau visuomet daugiau klausėsi kitų, nei pati kalbėjo. Ji ėjo į ki- 
ną, o išlipusi į krantą ekskursijų metu kruopščiai viską užsirašinė- 
davo ir fotografuodavo. Ji niekada nesiskirdavo su užrašų knyge- 
le, pieštuku ir fotoaparatu. Pirkdavo krūvas spalvotų atvirukų, ku- 

riuose pažymėdavo viską, ką ji veikė ir ką pamatė. Tačiau apie ką 
ji galvojo, ką jautė ar kokia buvo iš tiesų, niekas nežinojo. 

Panelė Kinseil galvojo, ką atsakius į pastoriaus pastabą: 

— Ką čia bepaskysi, tiesa? — galiausiai tarė, o tada, nuleidusi akis, 
kiek tyliau pridūrė: — Mes visi Viešpaties rankose. Aš Juo tikiu. 
Ačiū, kad leidote kartu su jumis pasimelsti. Jūs įkvėpėte man stip- 
rybės. 

— O... taip, - pasakė Skotas. Tarsi panelė Kinseil priminė jam 
tai, ką jau buvo pamiršęs. Vėliau jis pasiteiravo: 

— O jūs pati ar pasitikit savimi? 

Panelės Kinseil pilkos akys staiga nušvito. 

— O taip, - atsakė ji. - Kai aš su jumis, nieko nebijau. Aš jaučiu, 
kad jūs labai artimas su Dievu. 

Viršuje vėl pasigirdo triukšmas. Šį kartą žemyn žvelgė dvi gal- 
vos. Keliauninkai viltingai sužiuro aukštyn, nes tą akimirką jie pa- 
manė, kad pirmasis jų matytas vyriškis atsiuntė pagalbą. Tačiau šie 
veidai atrodė dar keistesni: neįprastai perkreiptos lūpos, pro kurių 
kampučius tekėjo seilės, ir išsprogusios stiklinės akys, kurios nieko 
nemato. Po kiek laiko abu vyriškiai pranyko. 

Hubis Miuleris bandė juos sulaikyti sušukdamas: 

— Ei! Ar jūs kalbate angliškai? Francais? Deutsch? Parla Ita- 
liano? | 

Jie nebepasirodė. 

— Man atrodo, - pasakė Martinas, priblokšdamas visą būrelį, — 
jie kaip reikiant nusilesę. 

— Ką? - viltingai pasidomėjo Šypsnius. - Girti? 

Maikas Rogas grįžo ant vieno peties nešinas kirviu, o ant kito — 
užsimetęs susuktą virvę. Jis buvo susitaršęs ir sunerimęs. Jo batai 
1r kelnės iki pat kelių buvo tiesiog permirkę. 

Šypsnius jį pagyrė: 

-— O tu, seni, tikras šaunuolis! 

Rogas tarė: 

— Velniop! 

Tačiau Skotas atkreipė dėmesį į Rogo kojas. Jis tarė: 

— Vaje! Kaip jūs sušlapote? Kur buvo kirvis? 

Rogas atšovė: 

— Pėda po vandeniu. 

Tada jis pažvelgęs į pertvarą tarė: 

— Po šimts, maunam kuo greičiau į viršų. 

Šelbis nustėro suvokęs, apie ką šis kalba, ir pralemeno: 

— Dieve mano, jis juk skęsta! O kaip bus su tais, kurie yra „C“ 
denyje. O kaip Akras ir Pitersas? O Žmonės, kurie liko didžiojoje 
salėje? 

Rogas pažvelgė į jį bereikšmiu žvilgsniu ir pasidomėjo: 

— Jo, o kas bus su jais? 

Pamela Reid paprasčiausiai išpyškino: 

— Jie atsidurs po vandeniu, kaip ir visi kiti, juk taip? Mūsų kaju- 
tė buvo „B“ denyje. 

Nonė ėmė kalenti dantimis. Ji puolė verkšlenti: 

— O, Dieve mano! Mano visos bičiulės — Nikė, Moira, Sibilė, 
Hetera, Džo ir Timė - ar jos visos žuvo? 

— Šššš! — puolė raminti Miuleris. - Negalvokit apie tai. 

Jis pasislinko artyn ir apkabino merginą, o ši įsikniaubė jam į 
petį. 

Skotas paklausė: 

— Ar vanduo vis dar kilo, kol ten buvote? 

— Ne, - atsakė Rogas. — Aš šiek tiek palaukiau, norėdamas įsiti- 
kinti. Buvau pririšęs virvę prie laiptų viršaus, kad galėčiau grįžti. 

— Matyt, laivas po truputį paranda pusiausvyrą, — niūriai ištarė 
Šelbis. 

Martinas buvo labiau tiesmukas, todėl išrėžė: 

— Bet kurią minutę jis gali prisipildyti vandens ir nuskęsti. 

Jie išsigandę sužiuro vieni į kitus. Tas akimirkos saugumo jaus- 
mas išgaravo it dūmas. Suvokimas, jog bet kuri minutė gali būti 
paskutinė, ėmė negailestingai smelktis į jų sielas. 

— Ačiū, Rogai, - pasakė Skotas ir sukomandavo: — Eime! 

Šį kartą niekas nebeprieštaravo ar neaptarinėjo jo įsakymo. Juos 
užvaldė nenumaldomas noras kuo skubiau palikti šią vietą. Skotas 
iš Rogo paėmė kirvį ir stipriai užsimojęs įspraudė ašmenis tarp per- 
tvaros vamzdžių tam tikru kampu. Tada patikrino kotą ir tarė: 

— Puikiai tiks įsikibti. 

Tuomet jis atsigrįžo į Pamelą: 

— Pažiūrėkim, ar jums pavyks ten užlipti. 

Anglų panelė nuėjo prie pertvaros. Visa jos laikysena tarytum 
spinduliavo pasiryžimą ir pasitikėjimą savimi. 

Mergina nuspyrė batelius ir, padavusi juos Šypsniui, pradėjo 
lipti. Stiprūs kojų ir rankų pirštai mikliai kabinos: į kiekvieną atra- 
mą. Pasiekusi kirvio kotą ji įstengė taip atsispirti, jog vienu švyste- 
lėjimu jos viena kūno pusė atsidūrė ant viršutinės aikštelės. Ga- 
liausiai Pem visa susirangė viršuje ir, atsiklaupusi ant kelių, pa- 
žvelgė į laukiančiuosius apačioje: | 

— Nėra jau taip blogai, — pareiškė ji. 

Šypsnius prabilo: 

— Gerasis Dieve, aš susidėjau su Žmogum muse! 

Pasigirdo juokas, tačiau visi liko sužavėti merginos gebėjimais. 
Miuleris pagalvojo: Kad ir koks būtų tas Skotas, jis puikiai išmano 
sportinę psichologiją. Jis pasiuntė į viršų merginą. Ši susidorojo su 
užduotimi nė nemirktelėjusi ir tokiu būdu palengvino ją visiems 
kitiems. 

Skotas paklausė: 

— Pamela, ar ten ką nors matai? 

Mergina atsistojo. 

— Čia gana tamsu. Atrodo, kad tolumoje yra keletas žmonių, bet 
negaliu pasakyti, kiek jų ir ką jie veikia. Ar norite, kad aš nueičiau 
pažiūrėti? 

— Ne! - suriko jai Skotas. - Jei Martinas teisus ir jie tikrai išgėrę 
alkoholio, tai nieko gero nebus. Geriau padėkime užlipti poniai Ro- 
sen. 

Šypsnius pakėlė galvą į viršų 1r tarė: 

— Ar aš gerai išgirdau, jūs pasakėte „alkoholio“? 

Tada uždainavo: 

— Jei aš turėčiau angelo sparnus..! 

Skotas nekreipė į jį dėmesio ir tęsė toliau: 

— Ne, palaukite! Tegul dabar lipa Dikas. Tuomet jis salės iš VII- 
šaus pagelbėti poniai Rosen. 

Šelbis iš karto pakluso ir pajudėjo. Šįkart jis nedvejojo. Skotas 
juos visus tarsi užhipnozavo. Panašių dalykų Šelbiui teko patirti 
besimokant koledže. 

Skotas tarė: 

— Atsipalaiduokit. Pirmyn! - jis pliaukštelėjo Šelbiui per užpa- 
kalį. Taip pagrindinis puolėjas, grįžtantis po pertraukėlės, ragina 
saugus bei gynėjus tęsti Žaidimą. 

Šelbis pasijuto pakylėtas, tarytum ant sparnų ir suprato, jog su- 
gebės tai padaryti, kaip ir tais laikais, kai dar žaidė futbolą ir jį, 
užsimaukšlinusį šalmą, išsiųsdavo į aikštelę ko nors pavaduoti. 

Euforija nesiliovė ir jos užburtas vyriškis per keletą sekundžių 
atsidūrė viršuje pas merginą. 

Skotas sušuko: 

— Atsiklaupkite ant kelių prie krašto, tai suteiks jums atsvarą. 
Gerai, ponia Rosen, pirmyn į viršų. 

Belė Rosen piktai pakartojo: 

— Pirmyn į viršų, — ir atsigrįžo į savo vyrą. — Mani, ar man tikrai 
verta? 

— Pabandyk, mamute. 

Ji sunkiai atsistojo ir patraukė pertvaros link. Kuo labiau ji artė- 
JO prie sienos, tuo akivaizdžiau suvokė, koks sunkus laukia išban- 
dymas. Galiausiai sustojusi moteris atsigrįžo, o jos akyse atsispin- 
dėjo viso pasaulio pažeminimas. | 

— Klausykit! Man sopa pilvą. Aš net negaliu prieiti arčiau. Pra- 
šau, neverskite manęs! 

Skotas davė ženklą vyrams. Miuleris, Šypsnius, Martinas ir Ro- 
gas atsistojo greta pastoriaus. 

— Matote, — pasakė jis, - mes visi čia. Mes neleisime jums nu- 
kristi. Tiesą pasakius, ne tokia jau jūs apkūni, kokia manote esanti. 
Rankas uždėkite štai čia, o kojas statykite štai čia. Tiesiog įsitver- 
kite krašto. Dabar stumkitės ir prisitraukite. 

Belė Rosen pakilo šešiais coliais aukštyn, bet ir vėl pradėjo 
klykti: 

— Ol, oi, aš negaliu! Aš krentu! — ir tikrai būtų nukritusi, jei ne 
keturi vyrai, kurie laikė jos kūną prispaudę prie pertvaros šono. 

— Puiku, ponia Rosen, - tarė Skotas, o pagalbininkams sušnibŽ- 
dėjo: — Gerai, vyručiai, keliam! 

Milžiniška figūra pakilo dar šešis colius ir moteris vėl pradėjo 
klykti: 

— Ne! Ne! Leiskite mane žemyn! Aš visai ten nenoriu lipti! — 
nors jos stori pirštai jau pasiekė atramą. 

Manis Rosenas ramino: 

— Mamute, mamute, na, nesujaudink taip! Tau puikiai sekasi. 

Skotas dar kartą sukomandavo ir jie dar šiek tiek kilstelėjo. Da- 
bar Belė buvo dviejų pėdų aukštyje nuo grindų ir laikėsi ten ben- 
dros vyrų jėgos dėka. Po kurio laiko ji vėl pradėjo klykti: 

— Nuleiskite mane žemyn! Aš noriu žemyn! Mani, sustabdyk 
juos! 

Manis Rosenas sukiojosi aplink puslankiu sustojusius vyrus ir 
taip pat ėmė nerimastingai šaukti: 

— Gal jai tikrai neverta ten lipti. Gal jai skauda?! 

Vyrai vėl ją kilstelėjo ir lyg kokiame pantomimos spektaklyje 
stora moteris pajudėjo aukštyn lydima čaižaus girgždančių vamz- 
džių garso. 

— Ar galite įsitverti už kirvio? Ar bent akimirką įstengsite 1šsi- 
laikyti? 

Belė buvo per daug išsigandusi, kad ilgiau rėktų. Ji skubiai pa- 
čiupo už kirvio koto, atgavo pusiausvyrą ir išsilaikė tol, kol Skotas 
pakilo, pasilenkė ir atsukęs nugarą liepė Belei atsiremti į ją kojo- 
mis. Kiti vyrai stūmė rankomis. 

— Na, dabar paleiskite, — įsakė Skotas, — ir tik iškelkite rankas. 
Jie jau beveik pasiekia jus iš viršaus. 

Vyras įsitempė ir stipriai ją stumtelėjo aukštyn. Tačiau moteris 
net neketino paleisti koto. Ji laikėsi tvirtai įsikibusi. Prakaitas žliaugė 
veidą. Ir staiga ji garsiai pagadino orą. 

Linda Rogo prapliupo kvatotis. 

Džeinė Šelbi pasisuko į ją ir suriko: 

— Dieve, kokia jūs baisi moteris! 

Linda paniekinamai nužvelgė ją taip, kaip ji viena tik ir mokė- 
jo. Džeinė pakėlė ranką norėdama tvoti Lindai per veidą, tačiau ją 
sustabdė šaltas Rogo balsas: 

— Baikit peštis, mergaitės! Raminkitės! Paišdykausit vėliau. 

Skotas iš visų jėgų įtempė nugarą ir dar kartą Belę stumtelėjo. 

— Oi, — sudejavo moteris. — Aš daugiau nebegaliu. Aš krentu. 

Ji neįstengė daugiau išsilaikyti, nors jau pasiekė pusiaukelę. Ka- 
dangi Martinas, Rogas, Šypsnius ir Miuleris — visi buvo vidutinio 
ūgio, tai negalėjo pasiekti tiek, kad išlaikytų prispaustą prie sienos. 
Akimirką ji susvyravo ir atrodė, jog visas planas tuoj subyrės į 
šipulius. Apimtas nevilties Šelbis iš viršaus akimirksniu čiupo jai 
už plaukų. | 

— Ne, ne! - sušuko Manis, šokinėdamas iš sielvarto. - Tik neimkit 
jai už plaukų! Tik ne už plaukų! Palikit ją ramybėje! 

Tačiau Belė Rosen, pajutusi, kad kažkas įsikibo į jos plaukus, 
nevalingai pakėlė rankas aukštyn, mėgindama išsilaisvinti, o tada 
Pamela Reid skubiai sučiupo jai už riešo. Mergina tarė Šelbiui: 

— Aš laikau už vieno riešo, ar įstengsite pačiupti kitą? 

Jis taip ir padarė. | 

— Jūs tik nusiraminkite, ponia Rosen, ir nebijokite. Dabar mes 
jus akimirksniu pakelsime, — ramino Šelbis. 

Kol jie laikė, Skotas pamažu išsitiesė. Dar akimirka ir abi po- 
nios Rosen pėdos įsirėmė pastroriui į pečius. Štai su šitokia našta 
ant pečių jis pats ėmė kopti aukštyn. 

Pamažu išbalęs Belės veidas su nediduke, polipą primenančia 
burna, kuri nuolat krutėjo kažką murmėdama ir unkščiodama, pa- 
kilo dar aukščiau. Tada laikiusieji ją už riešų įstengė pačiupti už 
dilbių ir užkelti į viršų. Belė Rosen tysojo ant nugaros, mėgindama 
atgauti kvapą. Ji kūkčiojo, o rankos ir kojos trūkčiojo kaip didžiu- 
lio rubuilio kūdikio. 

Skotas vėl nušoko žemyn ir tarė: 

— Rosenai, dabar lipsite jūs. 

Keista, bet mažasis žmogutis visai nesiginčijo, nors jo rankos ir 
keliai drebėjo iš baimės, o galva taip pat kretėjo tai į vieną, tai į kitą 
pusę. Jis tarė: 

— Ką gi, leiskite man lipti. Aš noriu pas savo mamutę. Aš priva- 
lau pas ją užlipti. Kaip čia reikia? 

Pagal visus požymius Miuleris netruko suvokti, jog taip elgiasi 
žmogus, ištiktas streso. Jo kūną užliejo adrenalino banga. 

— Jūs tik lipkit, — pasakė jis. — Nesijaudinkit. Mes jus palaiky- 
sim. 

Taip ir buvo. Manis lipo aukštyn nesidairydamas atgal ir nedve- 
jodamas. 

Kai jo kojos pradingo viršuje, Skotas nusišypsojo. Jis tarė: 

— Galiu lažintis, kad jūs, vaikinai, taip neužlipsite kaip jis! Ge- 
rai, o dabar mažoji beždžionėlė. Nagi, Robinai. Tave pametėti ar 
pasikliausi savo jėgomis? 

— Manau, kad aš pats susidorosiu, — atsakė berniukas ir greitai 
atsidūrė viršuje, o iš ten suriko: — Nagi, mama! Lipk, sese! Tai visai 
nesunku. 

Džeinė Šelbi suvaitojo: 

— Taip, nesunku, kai esi dešimties. 

Nepaisant to, vis tik grakščiai užsiropštė į viršų, o puikiu pa- 
vyzdžiu pasekė dukra. 

Skotas paklausė: 

— Kas kitas? 

— Aš, - atsakė Nonė. 

Miuleris pamokė: 

— Įsivaizduokit, kad vaidinate spektaklyje. O čia scena, kai vi- 
sos fėjos juokdamosi kyla į viršų. 

Nonė priėjo prie sienos ir akimirką stovėjo žiūrėdama aukštyn. 
Ji buvo tokia miniatiūrinė, kad ta siena atrodė dar didesnė, nei iš 
tikrųjų. Ji atsiduso: 

— Dieve, dar tas prakeiktas chalatas. 

Linda jai pasiūlė: 

— Gal tu jį visai nusivilk. 

Nonė nieko neatsakė, tik dviem priekiniais dantukais prisikan- 
do apatinę lūpą ir be jokio triukšmo pradėjo lipti. Nors ji buvo 
susirišusi chalatą per juosmenį su petnešomis, kurias davė Hubis, 
vis dėlto jis atsirišo. 

Linda sukikeno: 

— Šį kartą pasisekė senajam Šelbiui. Galės akis paganyti. Nors 
ten nėra į ką spoksoti. 

Nonė pamojavo Muuleriui: 

— Saldžioji Slyvų Fėja jau viršuje ir laukia savo viršininko. 

Skotas pasiteiravo: 

— Ponia Rogo, ar dabar jūs? 

Linda sudejavo: 

— Ot, aš bijau! Man reikės pagalbos. Ar galite duoti man ranką? 

Rogas žengė į priekį. Ji suburbėjo: 

— Aš sakiau jam, o ne tau! 

Ji pastatė koją ant pirmos briaunos ir įsikibo į išsikišusį vamzdį. 

Moteris liko tik su liemenėle ir kelnaitėmis, o švarką numetė 
sutuoktiniui. Šypsnius akimirką pagalvojo, jog ji panaši į cirko ak- 
robatę, kuri tuoj lips trapecijos link. Skotas paėmė už laisvos ran- 
kos 1r kiek kilstelėjo. 

— Oho! - tarė Linda, - Kokie raumenys! 

Ji dar kiek palipo ir pakibo ten žiūrėdama į jį. Lindos pasturga- 
lis atsidūrė tiesiai priešais Skoto nosį. 

— Oi! Aš bijau toliau lipti. Pakelkite mane. 

Šypsnius sumurmėjo sau po nosimi: 

— Kokia šlykšti maža kalė! Ji dar ir kirkinasi. 

Tačiau pastorius net nedvejodamas uždėjo didžiulę ranką ant 
Lindos sėdmenų ir stipriai stumtelėjo. Linda iššovė kaip katė per 
tvorą. 

— Ei! — aiktelėjo ji. - Jūs šiurkščiai žaidžiate. 

Tačiau nesustojo ir sėkmingai pasiekė tikslą. 

Panelė Kinseil paklausė: 

— Ar galiu dabar aš pabandyti? 

Vyrai jau seniai susirinkę prie sienos staiga nustėro. Jie, tiesą 
sakant, pamiršo panelę Kinseil. 

Skotas jos paklausė: 

— Ar susidorosite? 

— Žinoma, — atsakė panelė Kinseil. - Kai buvau dar mergaičiu- 
kė, mūsų dvare, kaime, visada laipiodavome po medžius. Čia juk 
beveik kaip medis, tiesa? O daktaras Skotas taip sumaniai sumeist- 
ravo mums šaką. Ne, ne, ačiū. Man nereikės jokios pagalbos. Rim- 
tai. Bet vienas iš jūsų galėtų užkelti mano batelius. 

Ji nusiavė ir užlipo į viršų spinduliuodama tą patį ramų susikau- 
pimą, kuriuo buvo persmelktas visas jos elgesys. 

Skotas atsisuko į Rogą, Miulerį, Šypsnių ir Martiną ir tarė jiems: 

— Ką gi, vaikinai, štai ir viskas. Lipkit aukštyn. Ir taip jau prara- 
dome daug laiko.. 

Netrukus visi vyriškiai atsidūrė viršuje. Skotas lipo paskutinis. 
Pusiaukelėje jis sustojo, tada įsikibo į virš galvos kabančių laiptų 
turėklą, ištraukė kirvį, panaudojo jį kaip atramą kiek aukštėliau ir 
po akimirkos jau atsidūrė viršuje, kur visi kiti laukė išsibarstę kas 
kur plačioje ir tamsioje, įspūdingai ilgoje alėjoje, apvirtusioje aukš- 
tyn kojomis. 

Belė Rosen sėdėjo, o jos vyras klūpojo ir laikė ją apkabinęs. 
Vargšelė nepaliaujamai raudojo. 

— Na, na! Viskas baigta, mamute, — ramino jis. —- Na, nebesijau- 
dink taip. Tau juk pavyko. 

— Man taip gėda, - aimanavo ji. — Man taip gėda! 

— Gėda? — paklausė Rosenas — Kodėl tau gėda? Tau juk viskas 
puikiai sekėsi. Nesuprantu, ko čia gėdytis? 

— Aš apsišlapinau, - toliau tęsė ji. - Neįstengiau susilaikyti. Nie- 
kada negalėsiu pažiūrėti niekam į akis. Aš kaip tas mažas vaikas, 
nesusivaldžiau. Ką jie dabar visi apie mane galvos? 

— Nieko, mamute! Nesąmonės! Na ir kas? Koks jų reikalas? 
Svarbu, kad tau puikiai sekėsi! Aš tau rimtai sakau, puikiai! 

O paskui pažvelgęs į kitus beveik įžūliai ir iššaukiančiai pasi- 
domėjo: 

— Juk ji buvo nuostabi, tiesa? Jai iš tikrųjų puikiai sekėsi! 

Visų nuostabai, ponui Rosenui atsakė nykusis ir nekalbusis ma- 
žasis Martinas: 

— O taip, - tarė jis. —- Tikra tiesa. Jūs iš tikrųjų buvote nuostabi, 
ponia Rosen. 


DEŠIMTAS SKYRIUS 


Brodvėjus 


Paaiškėjo, jog Brodvėjus buvo ne tik platus aptarnaujančio 
personalo koridorius, apie kurį kalbėjo Akras, bet ir savotiškas įvai- 
riausių podėlių labirintas, kuriame įsikūrė ir sandėliai, ir mėsinės, 
ir paukštienos šaldytuvai, ir kepyklos, ir įvairiausių maisto prekių 
saugyklos. Nesuskaičiuojama daugybė laiptų ir įvairiausių atsiša- 
kojimų driekėsi iš pagrindinės alėjos. 

Čia užsukęs paprastas žmogelis būtų sutikęs sandėlininkus, lai- 
vo policijos viršilas, jūreivius, kepėjus miltuotomis rankomis, stiu- 
ardus, padavėjus, dažytojus ir dailides, inžinierius, valytojus, darbi- 
jie būdavo užsiėmę savais reikalais, tačiau nekėlė jokio sąmyšio. 
Deja, dabar viskas apvirto aukštyn kojomis. Nelaimė nusinešė daug 
gyvybių, o tie personalo darbuotojai, kurie liko gyvi, ieškojo išsi- 
gelbėjimo. 

Vieni kitus jie daugmaž pažinojo ar galėjo atpažinti iš drabužių. 
Tačiau keleivių, kurie įsibrovė į jų valdas, tikrai nebuvo matę. Keis- 
tajai atvykėlių grupelei vadovavo didžiulis vyriškis, vilkįs baltus 
marškinius su prasegta apykakle. Margaspalvis damų būrelis galė- 
j0 pasipuikuoti suplyšusiomis suknelėmis. Viena mergina vilkėjo 
tik rausvą chalatą, o kita — tik liemenėlę ir kelnaites. 

Tiesą sakant, alėjos šeimininkai nelabai ir domėjosi keleiviais. 
Jų darbas buvo patarnauti neakivaizdžiai, pavyzdžiui, iškepti duo- 
ną, pagaminti prancūziškų ėrienos muštinių ar kepsnį česnakų pa- 
daže, suplakti kiaušinių suflė ir patiekti viskį, alų bei vyną, 0 už tai 

gauti atžymą sąskaitoje. Nuo pirmos minutės, kai varikliai imdavo 
gausti ir laivas atsišvartuodavo iki pat galutinio kelionės uosto, kai 
doko darbininkai šūkaudami čiupdavo virves ir rišdavo lynus prie 
stulpų, dauguma Brodvėjaus gyventojų taip ir neišvysdavo kelei- 
vių, nors šie jiems nelabai rūpėjo. Pastorius Skotas ir jo kompanija 
atsidūrė visiškai svetimame krašte. Tarsi kas būtų perkėlęs juos į 
Guliverio kelionių pasaulį. | 

Po visiškai tuščio „D“ denio ir įtampos, patirtos kopiant siena, 
keleiviai manė, jog atsidūrus žmonių knibždančiame Brodvėjuje, 
jų lauks tik palengvėjimas. Tačiau paaiškėjo, jog jų tykojo košma- 
ras. Kai Skotas vėl ėmė vesti bendrakeleivius laivagalio link, kuo 
toliau nuo laiptų, patalpa vis labiau ėmė panėšėti į Skaistyklą, ku- 
rioje be jokio tikslo šlaistosi žmonės. Kai kurie iš jų buvo girti, 
maskatavo rankomis ir svirduliavo ant nepatikimos dangos, išklo- 
tos vamzdžiais. Tik šie buvo didesni, su Žymiai daugiau i: 
išraitymų ir pavojingų plyšių. 

Staiga tarp slampinėjančių keleiviai pastebėjo ir vieną pareigū- 
ną. Jo veidas buvo išteptas sudžiūvusiu krauju nuo žaizdos galvo- 
je. Smūgis nuplėšė dalį uniformos, todėl buvo matyti, jog iš peties 
taip pat teka kraujas. Ant likusios švarko rankovės puikavosi trys 
antsiuvai, nurodantys, jog šis Žmogus yra antrasis laivo inžinie- 
rius. Tačiau į keliauninkų klausimus jis neįstengė atsakyti. Jo žvilgs- 
nis buvo tuščias, o kai vyriškis pravėrė burną bandydamas kažką 
pasakyti, jam nepavyko ištarti nė žodžio. Tuomet Džeinė Šęlbi, 
panelė Kinseil ir Suzana padėjo vargšeliui atsisėsti ir servetėlėmis, 
kurias atsinešė, sulaikė kraujavimą. Šitaip bent jau išgelbėjo pri- 
blokštą Žmogų nuo beprasmio klaidžiojimo. 

Jie šiaip taip rado bendrą kalbą su dviem anglų palydovėmis, 
kurios buvo ne taip išsigandusios. Moterys atpažino atvykėlius, 
kaipmat susitvardė prisiminusios geležinės britiškos drausmės pa- 
mokas, įsisavintas tais laikais, kai Poseidonas dar buvo vadinamas 
Atlantida. Viena tų palydovių kreipėsi į Džeinę Šelbi: 

— Ak, ponia, argi nebaisu? Mes iš tikrųjų taip ir nežinome, kas 
nusitiko, kur esame, ir kiek yra Žuvusiųjų. Daugybė sunkiai su- 


BRODVĖJUS 139 


žeistų. Ponia, ar jums viskas gerai? Ar mes galime jums kuo nors 
padėti? | 

Džeinė siaubingai nuliūdo. Šioms išsigandusioms moterims pa- 
čioms reikėjo pagalbos. Tokios būklės jos vargu ar būtų įstengu- 
sios kam nors padėti. | 

— Ne, ačiū, - pasakė Džeinė Šelbi. — Geriau jūs rūpinkitės pa- 
čios savimi ir savo draugais. 

Buvo graudu žiūrėti, kaip vargšė palydovė pajuto palengvėji- 
mą. Ji tarė: 

— Taip, ponia, tą mes ir stengiamės padaryti. Netrukus čia turėtų 
pasirodyti pareigūnas. Jis parodys, kaip nusigauti iki gelbėjimosi 
valčių. | 

Nebuvo jokio reikalo pasakoti toms moterims, kas nutiko, kad 
gelbėjimo valtys jau nebepadės, nes jos yra penkiasdešimties pėdų 
gylyje. Jeigu kokia valtis ar pripučiamas plaustas ir išplaukė į pa- 
viršių, tai dabar plūduriuoja be jokio tikslo. Na, nebent dar pora 
jūreivių, spėjusių iššokti iš viršutinio denio į jūrą, plūduriuoja gre- 
ta, įsitvėrę valties krašto. 

— Taip, neabejoju, kad parodys, - pasakė Džeinė Šelbi. 

O jos vyras buvo nustebęs tokia savitvarda. 

Palydovė vėl tarė: 

— Mes ketinome eiti į savo postus, bet bėda ta, kad nesugebėjo- 
me jų surasti. 

Tai pasakiusi ji nuėjo šalin. 

Pats Šelbis turėjo kaip reikiant tvardytis ir nepasiduoti silpnu- 
mui. Nepasiduoti paralyžiuojančiai bemaž vaikiškai baimei. Bai- 
mei, kuri kuždėjo, kad jis mirė 1r pateko į pragarą. Juk Žmonės 
kartkartėmis praeinantys pro šalį ar net užkliudantys, elgėsi taip, 
tarsi keliauninkų čia net nebūtų. O iš tikrųjų prieblandoje sunku ką 
nors įžiūrėti. Jeigu ne Šelbį kaustanti baimė, jis seniai būtų paste- 
bėjęs, kad avarinių lempučių šviesos dar labiau prigeso. 

Pro šalį traukė grupė doko darbininkų ir meistrų. Hubis Miule- 
ris bandė su jais užmegzti pokalbį įvairiomis kalbomis, kokias tik 
mokėjo, kol galiausiai prakalbino du italus mechanikus. 

Rogas tarė: 

— Miuleriui pavyko pagauti porą italų, - o tada atsisuko į Hubį: 
— Išsiaiškink, kur, po velnių, jie ketina eiti. 

Skotas paklausė: 

 — Ką jie jums sakė? 

— Jie tvirtina, jog nėra prasmės eiti tuo keliu, - pasakė Miuleris, 
rodydamas į laivagalį, iš kurio grupė atėjo. — Vienas pasakė, kad 
ten viskas užblokuota. Punto di fermata. Caotico. Kiek suprantu, 
ten visiška sumaištis. Sprogo vienas iš katilų, kiti du atplyšo ir įkri- 
to į jūrą. Tas pats vyksta ir mašinų skyriuje. Pro ten kelio nėra. Jis 
sako, kad turbinos ir generatoriai atskilo. Jis ten buvo nuėjęs anks- 
čiau ir rado daugybę žuvusiųjų. Jie mėgins išsikrapštyti pro laivo 
pirmagalį. 

Skotas išliko ramus. Jis tarė: 

— Pasakyk jiems, kad mes vis tiek eisime į laivagalį. 

Rogas piktai burbtelėjo: 

— Tikrai? O kas paklaus mūsų? Tu juk girdėjai, ką pasakė tie du 
vyrukai. Man atrodo, jie žino, ką daro. 

Kurį laiką jis atrodė pakluso Skoto vadovavimui, bet nyki ir niū- 
ri Brodvėjaus atmosfera ir visuotinė sumaištis vėl paveikė detek- 
tyvą. 

Skotas jam ramiai pareiškė: 

— Jei norite eiti su jais, labai prašom. Bet nuo. kada tamsta ver- 
tini situaciją pagal kitų pasakojimus, o nesivadovauji savo protu? 

Linda suriko: 

— Rogai, neleisk jam šitaip su tavimi kalbėti. Aš taip pat noriu 
eiti kitu keliu. 

Rogas sustūgo: 

— Oi, ar tu gali bent minutėlei užsikišti?! — Jo agresyvumas lie- 
josi per kraštus. Jis buvo tvirtas vyras, bet dabar jautėsi nesavam 
kailyje. Niujorke jis buvo tikra įžymybė — Maikas Rogas. O čia — 
niekas... Jis neapkentė Skoto už tai, bet neapkentė ir savęs. Jis 
suprato, kad iš esmės pastorius teisus: jei jau kartą priėmei spren- 
dimą dėl tolesnių veiksmų, tai nedera pusiaukelėj visko pamesti, 
išgirdus kažkokias kalbas.Tada jis tarė Skotui: 

— Na, gerai jau, gerai, tik nesikarščiuokite! 

Skotas paliepė Miuleriui: 

— Paklausk jų, ar nenorėtų eiti kartu su mumis? 

Pasiūlymas paskatino ginčus. Kol jie tęsėsi, vienas vyriškis stai- 
ga apsisprendė ir patraukė Skoto draugijos link. Jis atrodė lyg imty- 
nininkas: stambus, raumeningas, pusiau praplikęs, želdinosi trum- 
pai kirptus ūsus, tačiau jo tamsios akys buvo keistai romios bei 
švelnios. Jis vilkėjo kombinezoną. Be marškinių, bet su petnešo- 
mis, rėminančiomis plačius pečius. Jo krūtinė buvo apžėlusi juo- 
dais plaukais. 

Priėjęs prie Skoto, jis tarė: 

— Aš eiti su jumis. 

Šis poelgis sukėlė tikrą gestikuliavimo audrą darbininkų būre- 
lyje, tačiau žmogelis nekreipė į tai dėmesio. Miuleris paklausė ita- 
lų, kas jis toks, o paskui tarė Skotui: 

— Jis turkas, dirbo mašinistu. Atrodo, išvengė nelaimės padari- 
nių mašinų skyriuje, nes buvo pasiųstas atnešti kokakolos, kai įvy- 
ko nelaimė. Jo vardas Kemalis. Jis kalba turkiškai ir graikiškai, 
tačiau tik kelis žodžius moka angliškai. 

Kai buvo paminėtas jo vardas, vyriškis energingai linktelėjo galvą 
ir nusišypsojo, parodydamas kelis auksinius dantis. 

Italas tarė Miuleriui; | 

— Jis pamišėlis! Manau, jūs visi pamišę! Antra vertus, koks skir- 
tumas? Mes juk visi mirsime. 

Darbininkų būrelis apsisuko ir pajudėjo. Linda taip pat buvo be- 
einanti paskui, tačiau Rogas ištiesė ranką ir užkišo du pirštus jai už 
kelnaičių. Jeigu moteris būtų ėjusi toliau, kelnaitės būtų nuplyšusios. 
Vargšelė apsipylė ašaromis ir apsisukusi puolė kumščiais daužyti 
Rogui į krūtinę. Jis nesigynė ir atrodė bemaž nejaučiąs smūgių. 

Šviesos gerokai pritemo. Kartais atvykėlius apspisdavo vaiduok- 
liški Brodvėjaus gyventojai, o kartais tiesiog išnykdavo iš akiračio. 
Bergždžiai ieškodami išėjimo, jie landžiojo po visas įmanomas at- 
šakas. Dauguma šių Žmonių niekaip neįstengė susitaikyti su minti- 
mi, jog jų karalystė apvirto aukštyn kojomis. 

Robinas Šelbis paprašė; 

— Mama, man reikia į vieną vietą. 

— O Viešpatie! - sušuko jo tėvas. — Ar tau būtina? 

Džeinė nustebo: 

— O kodėl gi ne? 

Šelbis nusileido: 

— Na gerai, bet kur jam eiti? 

— Čia kažkur tikrai turėtų būti bent keletas tarnybinių lilalšijos 
patikino Miuleris. - Ieškokite durų su užrašu „WC“. Tik nepamirš- 
kite, jog raidės bus apvirtusios. 

Skotas pritarė: 

— Taip, teisingai. Ir aš siūlyčiau, jei ką nors iš mūsų dar prispy- 
rė, visus reikalus atlikti dabar. Aš einu į laivagalį pasižiūrėti, kas 
ten darosi. Net nebežinau, kiek dar laiko degs šviesos. Jeigu jos 
užgestų, čia kiltų siaubinga panika. Jei taip atsitiktų, visi glauski- 
tės prie koridoriaus sienos. Tada atsigulkite. Rankomis užsidenki- 
te galvas ir likite savo vietose. Aš jus susirasiu pagal balsą. 

Jis atsisuko į naują komandos narį ir tarė jam: 

— Eime su manimi. 

Turkas sukriuksėjo net neabejodamas: 

— Gerai. 

Skotas linktelėjo: 

— Mums pasisekė. Jis Žino, kur mašinų skyrius. 

Miuleris pagalvojo: Pasisekė? O gal šis turkas tiesiog kažką 
įžvelgė dinamiškoje Skoto asmenybėje ir besąlygiškai pakluso 
šauksmui? Kas privertė šį laukinį palikti saviškius ir drauge su nau- 
jais bendrais dalintis likimu? Jis tik pirmykštis Žmogus, valstietis. 
Ką jis suuodė? Ką jam žadėjo šis pasirinkimas: gyvybę ar mirtį? 
Kad ir kaip ten būtų, tai dar viena akivaizdi Skoto pergalė. 

Džeinė Šelbi tarė savo sūnui: 

— Nagi, Robinai, eime, paieškosime tualeto. 

Staiga moteris suvokė, kaip absurdiškai skamba jos žodžiai: juk 
įvyko katastrofa, visiškai suardžiusi gyvybės ir mirties pusiausvy- 
rą. Jie tapo tos nelaimės dalimi. Protingiausia būtų pasirinkti kokį 
ramų kampelį ir liepti sūnui ten nusilengvinti. Tačiau moteris su- 
prato, jog net nelaimės akivaizdoje ji neketina atsisakyti įprastų 
kasdienių ritualų ar įpročių. 

Ji prisiminė, kad netgi mūšio lauke per karą buvo statomos 1š- 
vietės, kur Žmogus, šiaip jau virtęs gyvuliu, kovojančiu už būvį, 
galėtų užsidaryti ir pabūti vienas. O štai dabar ji su sūnumi makli- 
nėja tamsiu koridoriumi apvirtusiame laive, kuris plūduriuos tik 
tiek, kiek Dievulis susimylės, ir ieško apverstų ,W“ ir „C“ raidžių, 
— senamadiško ženklo, žyminčio įrenginį, žinomą jau Viktorijos 
laikais, — klozetą. 

Nors visi keleiviai buvo tikrai protingi, mąstantys Žmonės, pa- 
mažu apsipratę su naująja aplinka, vis dėlto kiekvienas atradimas 
sukeldavo šoką ir tą šleikštų bejėgiškumo jausmą. 

Robinas suriko: 

— O1, mama! 

Jie rado apvirtusius pisuarus, kurių šeši kyšojo iš sienos netoli 
lubų 1r priminė juokingą šiuolaikišką instaliaciją. Ten pat puikavosi 
ir klozetai, visiškai be vandens ir su kybančiais dangčiais. Šį neįti- 
kimą paveikslą vainikavo tualetinio popieriaus juostos, nukarusios 
iki pat žemės. | 

— Mamyt, — sudejavo Robinas. — Aš nebegaliu!- Jis kreipėsi į 
Džeinę taip, kaip kreipdavosi dar vaikystėje, nes paaugęs ėmė ją 
vadinti tiesiog „mama“. 

Tai privertė moterį prisiminti tuos laikus 1r ji atsakė: 

— Ak, liaukis, tu juk ne mažas vaikas. Privalai išmokti prisitai- 
kyti prie bet kokių aplinkybių. Prieš tai, kol buvo sukurtos šitos 
visos nesąmonės, žmonės visus gamtinius reikalus atlikdavo ant 
žemės. Buvo manoma, jog taip daug sveikiau. 

— Mama, aš negaliu, — paprieštaravo Robinas. - Čia aš negaliu. 
Čia visur pilna... 

Kažkas jau anksčiau čia pridergė. 

— Na gerai, tada paėjėk kiek toliau, — pasiūlė ji. — Koks dabar 
sk'rtumas, kur daryti. Bet tu tik paskubėk. | 

Vaikinas vis dar dvejojo, o tuo laiku Džeinė prisiminė tas die- 
nas, kai pratino jį sėstis ant puoduko, o vėliau — ant unitazo. Ir dar 
pamanė, jog sūnus, būdamas tikras miesto vaikis, netgi lankyda- 
masis kaime tikriausiai niekad nebuvo pritūpęs už krūmo. Kokį 
žavingai higienišką pasaulį susikūrė Žmonės. 

— Mama, tada tu nežiūrėk, eik kur nors, — pasakė jis. 

— Dieve, Robinai! - tarė Džeinė. - Jei tik tu žinotum, kiek kartų 
esu nusilengvinusi kitų akivaizdoje. 

— Mama, prašau! —- maldavo berniukas. — Aš negaliu ir negalė- 
siu! Juk pati sakei, kad aš jau nebe vaikas. 

Džeinė susigėdo. Žinoma, kad jis nebe vaikas. Juk ji pati išugdė 
tokius berniuko įpročius. 

— Na gerai, - tarė mama. 

— Ir nelūkuriuok čia, - maldavo Robinas. — Aš turėjau galvoje, 
kad eitum kur nors. Ar kas ateina? 

Džeinė pažvelgė į koridorių, bet jis buvo beveik tuščias. Ji tarė: 

— Ne. Ką gi, Robinai, paskubėk. Aš einu atgal. 

Iš tikrųjų tai ji būtų mielai palaukusi už kampo, tačiau pastūmė- 
ta sąžinės balso, vis dėlto nužingsniavo pas saviškius. 

Panelė Kinseil išėjo pasitikti Džeinės. Buvo matyti, jog kažkas 
neduoda jai ramybės. Priėjusi mergina prabilo: 

— Na tai... ar pasisekė ką nors rasti? Daktaras Skotas patarė, kad 
gal geriau... 

Džeinė susiturėjo nenusišypsojus1: 

— Taip, taip, radau. Bet tai, ką radau, netinka nei gyvuliams, nei 
žmonėms. Žinot, viskas aukštyn kojomis. 

— O varge, - sumurmėjo panelė Kinseil. — Aš visai pamiršau. 

— Ar kas nors rimta? — paklausė Džeinė. 

— Ne, - atsakė jai panelė Kinseil. - Žinote, tik... 

— Tuomet, - pasakė Džeinė, — aš siūlau įsmukti į kokį tamsesnį 
kampą, pasikaišyti sijonus ir ramiai pasiusioti. Taip, kaip darydavo- 
me mažos. 

Ji norėjo pasakyti, jog juokauja, bet jos nuostabai panelė Kin- 
seil nei kiek nesusigėdo ir ramiai tarė: 

— Kaip jūs protingai sugalvojot, — ir nuėjo kartu. 


Skotas vis dar negrįžo. Palikti vieni keliauninkai nusprendė pa- 
tys apsižvalgyti. | 

— Reikia pasitikėti, - pasakė Šypsnius, — savo uosle ir klausa. O 
aš užuodžiu vyno kvapą ir girdžiu kažkokį triukšmingą juoką. 

— Jo, — pritarė Pamela, nors ji Kaip niekad visiškai negalvojo 
apie alkoholį. Ją gniuždė mintys apie motinos mirtį, o galvoje su- 
kosi kažkokie siaubingi ir groteskiški vaizdiniai, kurių mergina net 
nenorėjo suvokti. Pem žinojo, kodėl motina pasiėmė ją į šį kruizą. 
Tai turėjusi būti proga susipažinti su naujais žmonėmis, užmegzti 
naujas pažintis ir, jeigu įmanoma, susirasti antrąją pusę. Gyvenant 
Londono užmiestyje ir vadovaujant mažai, bet sėkmingai sauso va- 
lymo įmonei, išplėsti pažinčių ratą buvo mažai tikėtinas dalykas. 

Ji net nežinojo, kaip apraudoti mirusią motiną. Miesto gyvento- 
jai moka elgtis, kai mirštama namuose ar ligoninėje. Tuomet laiko- 
masi neįprastos ramybės, vaikštoma tyliai, ant pirštų galiukų pro 
„tą kambarį“, kuriame velionis pašarvotas. Bet čia ji buvo sutriku- 
Si 1r pasimetusi. 

Pamela jautėsi dar nelaimingesnė ir dėl to, kad nelaimės metu ji 
buvo su vyru. Tą vakarą mergina būtų pasilikusi su motina, jei Šyps- 
nius nebūtų pasibeldęs į kajutės duris. Gebėjimas daug išgerti atsi- 
skleidė dar kelionės pradžioje, kai Šypsnius pasikvietė ją į vieną 
vakarėlį rūkomajame. Tuomet ji nurungė visus susirinkusiuosius. 
Tonis Beitsas buvo išrankus ir, atrodė, nemėgo girtaujančių damų, 
bet ši mergina, kuri gebėjo išgerti tiek pat viskio, kiek ir jis, buvo 
tikras atradimas. Taip prasidėjo jų keista draugystė. Tačiau dabar 
gerti laikas buvo netinkamas. 

Ir vis dėlto, rodos, prieš savo valią ji troško, kad Šypsnius būtų 
išgėręs ir vėl priklausytų tik jai. Blaivus jis atrodė pernelyg rimtas 
ir truputį mėgdavo iš jos pasityčioti, o tai merginą žeidė. Ji atsimi- 
nė tuos du trumpus sakinius, kurie persmelkė širdį 1r labai ją įskau- 
dino: „Mes ką tik susipažinome!“ ir „O Dieve, aš susidėjau su žŽmo- 
gum muse!“ Išgėręs jis palinkdavo prie jos ir, bemaž meiliai lies- 
damas drėgna ranka, pratardavo: „Senute, bijau, jog girdžiu, ką 
apie mus kalba žmonės. Gal dar po vieną, ar ką?“ Šitaip netrukus 
Pamela tapo nepamainoma jo bendrininke. 

Mergina tarė Šypsniui: 

— Manau, kad garsas sklinda 1š tenai, — ir parodė į tą pusę, kur 
kadaise buvo kairysis bortas. Ten rikiavosi veik visi sandėliai, tra- 
pais sujungti su pagrindiniais laiptais, vedančiais į virtuvių skyrių 

viršuje. Dar puikavosi tarnybiniai liftai, skirti skubiai pergabenti 
maisto produktus, o viename kambaryje pūpsojo statinės pilstomo 
alaus, kuris tiesiai žarnomis putodamas tekėjo į barus ir buvo tie- 
kiamas keleiviams. 

Šypsnius paėmė Pamelą už rankos ir tarė: 

— Eime pažiūrėti, mergyt! 

Pamelos širdis atsileido. Vien tik mintis apie galimybę surasti 
alkoholio iškart keitė Šypsniaus elgesį su ja. Ji ir vėl tapo jo kom- 
panionė. O, be to, jis ja pasitikėjo. 

Jiedu nuėjo koridoriumi ta kryptimi, kurią nurodė Pamela. Įslinkę 
į nišą, vienoje pusėje jie išvydo virtinę durų, kurių apatinę dalį 
dengė plienas, o viršutinę — storos vielos tinklelis. Aišku, dabar 
viskas buvo aukštyn kojomis ir ta grotuota dalis atsidūrė apačioje, 
kaip 1r medinės vyno lentynos, išbarsčiusios visą savo turtą. Ant 
butelių gundančiai švietė etiketės: Vin de Bourgogne, Bordeaux, 
Rosė, Cote du Rhėne. Ant durų kabėjo sunkios spynos. Jiems atsi- 
vėręs vaizdas buvo akių lygyje, todėl stovėjo susikibę rankomis 
lyg maži vaikai zoologijos sode prie narvų. 

— Dieve, - atsikvėpė Šypsnius, - Koks reginys! Dabar mums 
trūksta tik pastoriaus kirvio. Pasigert nuo vyno yra tikras puikumė- 
lis. Pradedi suprasti, kodėl bakchantės į plaukus įsipindavo vynuo- 
gių lapus. | 

Jis puolė daužyti kumščiais į metalą ir šaukti: 

— Kinai kankintojai! 

— Oi, Toni! —- pasakė mergina ir bandė jį atitraukti. 

Kitoje pusėje buvo šampano sandėlys. Čia dėžės buvo sukrau- 
tos iki pat lubų, todėl, laivui apvirtus, jos liko stovėti kaip stovėju- 
sios. Apvirtusios aukštyn kojomis etiketės skelbė: Roederer, Lan- 
son, Veuve Cliguot, Mumm, Pommerey Dom Perignon, Cristal. 

Šypsnius tarė: 

— Čia tik šampanas, tfui! Moterų gėrimas, rekomenduojamas 
aukštuomenės gydytojų tokais atvejais, kaip ma! de mer arba anks- 
tyvais nėštumo mėnesiais. 

Dar nutaisęs miną, vyriškis tarė: 

— Rūgščios vynuogės ir nieko daugiau. Aš gerčiau net jį. Bet ką 
sako tavo uoslė? 

— Manau, reikia dar paėjėti, - atsakė mergina. 

Jie ėjo vedami stipraus alkoholio kvapo, kol priėjo atlapotas 
duris. Sandėliuke visur mėtėsi buteliai ir apvirtusios dėžės. Sandė- 
lininkas mėlyna uniforma ir pusnuogis jūreivis gulėjo prie durų, 
kiekvienas įsitvėręs butelio. Abu girti kaip po 1r „bemaž be gy- 
vybės ženklų. 

Šypsnius iš laimės sukliko: 

— Nuostabu, mergyte! Kokia puiki uoslė! Palaima. Viskis, ro- 
mas džinas, brendis, Žinai, mes namie! Ką gersi? 


— Aš alkana, — pareiškė Nonė. — Aš jau seniai nieko burnoj ne- 
turėjau. 

Miuleris jai pasiūlė; 

— Mes būtinai ką nors surasime užkąsti. Nagi, eime, paieško- 
sime. 

Ilgas koridorius, įgulos vadinamas Brodvėjumi, buvo ne tik pa- 
grindinė susisiekimo arterija, bet ir milžiniška maisto produktų ir 
gėrimų saugykla. Viskas laikoma specialiuose šaldytuvuose ar san- 
dėliuose ir kruopščiai prižiūrima. 

Kas dvidešimt keturias valandas konservuotas maistas, kruopos, 
grūdai, uogienės, džemai, rūkyti mėsos gaminiai, kumpiai, sūriai, 
sviestas ir kiaušiniai, kava, arbata ir cukrus, žuvis, mėsa ir paukš- 
tiena, dešrelės, daržovės ir švieži vaisiai, prieš patekdami į virtu- 
vių skyrių viršuje, atsidurdavo specialiuose podėliuose už Brodvė- 
jaus ribų. Tokiu būdu pavykdavo išlaikyti visa šviežia ilgesnį laiką 
ir išvengti galimų nuostolių. 

Nuo smūgio, patirto verčiantis laivui, dauguma valgomų daly- 
kų tiesiog pabiro. Tai šen, tai ten pūpsojo keistos maisto krūvos. 

Ant pusryčiams skirto maisto sandėliuko grindų puikavosi ka- 
vos, miltų, pieno, kumpio, dešrelių ir šimtų sudaužytų kiaušinių 
lipni stirta. Nuo tokio vaizdo Nonė net nusipurtė. 

— Vaje, - pasakė ji, - Kokia baisi netvarka! Kartą šokau tokioje 
programoje, kur buvo panaši scena. Du komikai turėjo daugybę 
kiaušinių, miltų, vandens ir pradėjo drabstytis. Tada sekė mūsų pa- 
sirodymas, trukęs kokias šešias minutes. Turėjome šokti priešais tą 
mėšlą, kol pagaliau jie viską sutvarkė. Kaip manai, ar čia visuose 

sandėliukuose tokia betvarkė? O gal pavyks ką nors rasti? Užtektų 
1r gero užkandžio. 

Miuleris vis dar mąstė apie komikų numerį su muštynėmis, taip 
mėgstamą vaikų, ir Nonę, pasidabinusią absurdišku kostiumu, be- 
sistaipančią scenos gilumoje, kol darbininkai zuja aplink su šepe- 
čiais ir skudurais. Galiausiai prabilo: 

— Eime, aš šį tą matau. 

Jie perlipo per išmėtytus gabalus kiaulienos, ėrienos ir veršie- 
nos, kurie tikriausiai būtų keliavę pas mėsininką, o tada atsidūrę 
ant keleivių stalų. Toliau mėtėsi krūvos konservų skardinių, kurios 
be atidariklio rodėsi visiškai bevertės. 

Nonė už kažko užkliuvo ir staiga suspigo iš džiaugsmo: 

— Arbata, daug arbatos! 

Jie rado atvirkščiai kabančią spintelę su sulaužytu užraktu ir 
atviromis durelėmis. Visur mėtėsi arbata. Matyt, iš čia ji kiekvieną 
popietę keliaudavo ant britų stalo. Stiuardai ją kasdien lygiai ket- 
virtą patiekdavo sidabriniuose puodeliuose pagrindiniame poilsio 
kambaryje. Čia be skardinių su juoda kiniška arbata, buvo ir Oran- 
ge Pekoe ir Earl Grey China arbatos, mėtėsi sumuštinių duona, 
žuvies konservai, džemai, uogienės, apskritos akytos bandelės, skir- 
tos skrudinti, pyragėliai su razinomis ir, žinoma, pakeliai sausainių 
prie arbatos. Žodžiu, visas rinkinys, kurio reikia geriant arbatą drau- 
gijoje. | 

Viskas iškrito iš lentynų ir nugarmėjo ant žemės. Tik šiuo atve- 
ju krūva labai panėšėjo į kalėdinių gėrybių kalną. Daugybė neati- 
darytų imbierinių sausainių pakelių, cukrinių vaflių, šokolado, va- 
nilinių pirštelių, apskritų keksiukų ir pyragėlių, padengtų įvairias- 
palviu glaistu. 

Vaizdas pakerėjo Nong, tad ji suriko: 

— Oi, koks skanumėlis! — jos akys iš susižavėjimo net išsprogo, 
o veide buvo matyti godumas. — Ką mes suvalgysime pirmiausia? 

— Palauk, - tarė Miuleris. — Pirmiausia mums reikia įsitaisyti ir 
pavalgyti romėnų pavyzdžiu. 

Jis pasirausė po krūvą, dėliodamas daiktus į dvi dalis ir padary- 
damas vietos, kur jie netrukus išsitiesė vienas šalia kito. Tereikėjo 

ištiesti ranką ir pasiimti norimą skanėstą iš milžiniškos krūvos. Jis 
atidarė keletą indelių uogienės ir padalino juos sau ir Nonei. 

— Atleisk, kad negaliu pasiūlyti tau arbatos, — pasakė jis, — bet 
čia kažkur turėtų būti kokakolos automatai. 

— Nesirūpink, — pilna burna sumurmėjo Nonė. Ji kimšo maistą 
abiem rankomis. Tai buvo lygiai toks pat pasirinkimas, kokį siūly- 
davo stiuardai, tačiau tokia gausybė saldumynų vienoje vietoje su- 
kėlė merginai valgymo karštinę. Pasirėmęs viena alkūne, Miuleris 
skrupulingai panardino pusę bandelės į žemuogių džemą 1r suvalgė 
ją taip pat subtiliai, kaip sėdėdamas prie arbatos stalelio praban- 
giame Londono viešbutyje. 

Nonė pažvelgė į jį 1r pradėjo juoktis: 

— Tu nepataisomas džentėlmenas. 

Jis buvo patenkintas. 

— Kokiu žodžiu apibūdintum džentelmeną? Aš visame pasauly- 
je mačiau jų daugybę. Baisiausia, jog didžioji dalis pasirodė esą 
tikri šunsnukiai. 

 Nonės burna ir vėl buvo prikimšta. Ji prarijo šokolado plytelę, 
pyragėlį su vyšnių įdaru, vienoje rankoje laikė keksiuką, kitoje — 
atplėštą pakelį sausainių su kremu. Norėdama trumpai atsakyti į Miu- 
lerio pateiktą klausimą, ji pamėgino ištarti „gerumas“, tačiau 1š- 
blerbė tik „gefumas“. 

Kai Nonė pagaliau nurijo kąsnį, ji paklausė: 

— Ką turėjai galvoje, kalbėdamas apie romėnus? 

— Na, supranti, - atsakė Hubis, - per puotas romėnai valgydavo 
gulomis. 

Nonė nusistebėjo: 

— Aš buvau Romoje, bet niekada nemačiau, kad ten kas taip 
valgytų. 

— Aš turėjau galvoje Nerono laikus. 

— A, - pasakė ji. - Norėjai pasakyti, kai jie keldavo orgijas? Kar- 
tą dalyvavau vienoje orgijoje Londone. Sakyčiau, siaubingai nuo- 
bodus vakarėlis. Žmonės prisigėrė ir sugalvojo, kad reikia visiems 
nusirengti. 

— Ir tu nusirengei? — paklausė Miuleris. 

— Na, nusirengiau, bet ne visiškai! — atsakė Nonė. —- Tada mes 
sustojome ratu kaip tikri kvėšos ir linksmai kikenome. Aš dar pa- 
galvojau, kaip keistai vyrai atrodo be kelnių. Daugumos kojos to- 
kios kreivos. 

Miuleris vėl paklausė: 

— Na, o kas atsitiko vėliau? 

— Vyrai buvo per daug girti, kad sugebėtų dar ką nors. Jie susibū- 
rė į vieną šoną, pradėjo žaisti „šokančias varles“ ir griuvinėti kaip 
prietrankos. Tada buvo velniškai šalta žiema. Aš ir Sibilė apsiren- 
gėme ir išėjome namo. 

Mergina staiga atsuko jam nugarą ir Miuleris išgirdo silpną kūk- 
čiojimą. Jis svarstė, kokius prisiminimus sukėlė šis absurdiškas pa- 
sakojimas. Ir tada suprato kodėl. Jis palietė švelniai merginos petį. 

— Sibilė? — paklausė jis. 

Nonė vėl atsigręžė į jį ir tarė: 

— Taip, — o jis pamatė akis, pilnas ašarų. Tuomet ji paklausė: 

— Ar nematei čia abrikosų uogienės? 

— Tuoj! - pasakė Miuleris. Jis atsuko stiklainio dangtelį ir pa- 
davė. 

Ji pakabino uogienę pirštu, 0 po to švariai nulaižė, ir pakartojo 
dar kelis kartus. Staiga pareiškė: | 

— Tu geros širdies. Tu juk viską supranti, ar ne? Taip aš įsivaiZ- 
duoju tikrą džentelmeną. 

Miuleris pajuto keistą pasitenkinimą. Dar jis mintijo apie tai, 
kokioje siaubingoje ir tuo pat metu kurioziškoje situacijoje gali at- 
sidurti žmogus. Pavyzdžiui, gulėti ant grindų apvirtusiame laive 
pasitiesęs staltieses tarp krūvos saldumynų, greta paprastos šokė- 
jos, apsirėdžiusios tik neskoningu rausvu peniuaru ir petnešomis. 
Jos veidas, lūpos ir pirštai buvo išteplioti pyragaičiais ir uogiene. 
Mergina gulėjo ant šono, pasirėmusi alkūne, ir stebėjo jį su vaikiš- 
ku džiaugsmu. Miulerį ji visiškai pakerėjo. 


VIENUOLIKTAS SKYRIUS 


Pastorius Skotas 


Staiga Brodvėjuje įgulos narių skaičius bauginamai padidėjo. 
Jie, rodės, lenda iš sienų, nors iš tikrųjų jie plūdo iš šoninių atsiša- 
kojimų, apvirtusių aukštyn kojom-sandėlių, dirbtuvių. | 

Ilgame koridoriuje buvo girdėti šūkaujančių vieni kitiems bal- 
sai, neranidančių kelio dūsavimai ir nusivylusių raudos. Jie niekaip 
neįstengė įveikti apvirtųsių laiptų. Daugelis tų žmonių vadovavosi 
senąja laivo topografija, taip tvirtai įsėdusia atmintyje, kad neįstengė 
suvokti dabartinės aplinkos. Kad laivas apvirtęs, jo viršutinė dalis 
panirusi į šešiasdešimties pėdų gylį, o kilis kyšo virš vandens. Kai 
kurie vis dar manė galį pasiekti gelbėjimosi valtis. Niekas jiems 
nepadėjo ir nepatarė. Jie panėšėjo į paklydusias sielas pasaulyje, 
kuriame neįmanoma atskirti kairės nuo dešinės ar viršaus nuo apa- 
čios. 

Prieblandoje jie dar įstengė atpažinti ir išvengti laiptų ar trapų, 
kurie anksčiau vedė iš apačios į „D“ denį, o dabar buvo virtę šuli- 
niais. Laivagalyje viena dalis buvo visiškai sutriuškinta, tad ten 
žiojėjo tamsi ir bedugnė duobė. 

Šelbis tarė: 

— Skotas buvo teisus. Jei pranyks šviesos, čia bus tikras praga- 
ras. Tie Žmonės tiesiog išeis iš proto. Jau geriau pasitraukime jiems 
iš kelio. 

Jis ir kiti iki šiol būriavosi ten, kur juos paliko Skotas. 


— Pavyzdžiui, kur? —- paklausė Rogas 
Martinas atsakė: 

— Palei sieną. Kiek pamenu, jis taip mums sakė. Ten bus daug 
saugiau. Didžiulis vamzdis mus šiek tiek apsaugos.. 

Rogas tarė: 

— Labai gerai. Linda, gulkis ten ir ant tavęs niekas neužlips. 

Linda, kaip paprastai nusikeikė, bet niekas į jos plūdimąsi ne- 
bekreipė dėmesio. Nešvankybės, kurias ji laidė it girtas jūreivis, 
prarado galią 17 prasmę. 

Kokių devynių colių skersmens didžiulis vamzdis suteikė jiems 
šiokią tokią prieglaudą. Didesnį saugumą siūlė ir ratukinės sklen- 
dės, tai šen, tai ten kyšančios iš vamzdžio 1t milžiniški grybai. 

Senas praplikęs vyrukas su kombinezonu, gerokai išgėręs, ran- 
koje nešdamas Johnnie Walker Red Label butelį, kurį norėdamas 
atidaryti tiesiog nuskėlė kakliuką, stabtelėto prie tos vietos, kur 
buvo įsitaisę Manis ir Belė Rosenai. Jis pasiūlė gurkštelti iš butelio. 

— Ne, ačiū, — pasakė Manis, —- aš negeriu, — ir pridūrė tik tam, 
kad vyrukas neįsižeistų: — Gydytojas liepė. 

likis nesuprato nei vieno žodžio, tačiau nusišypsojo, atlošė gal- 
vą, užsivertė butelį ir kaip reikiant siurbtelėjo. Tada jis svirduliuo- 
damas nuėjo šalin, staiga už kažko užkliuvo ir griuvo tiesiai ant 
veido, sudaužydamas ir butelį. Sveika liko tik butelio sienelė su 
juokinga etikete, kurioje buvo pavaizduotas vyras su aukšta škry- 
bėle, fraku ir monokliu. Jis pažvelgė į stiklo duženas ir pradėjo 
gailiai raudoti. 

— Oi, vargšiukas! — pasakė Belė Rosen. — Kiek daug gali nutikti, 
kai viskas yra apvirtę aukštyn kojom... O kiek daug sužinai apie 
žmones, kurių visai nepažįsti... 

Ji akimirkai nutilo, o tada tarė: 

— Tu žinai kažką daugiau, tiesa? Ar patenkinsi mano smalsu- 
mą? 

— Nesuprantu, apie ką tu? 

— Ką Rogas veikia šiame laive? Ką jis persekioja? Ar ką nors 
išsiaiškinai? 

— Jis sakė, kad nieko nepersekioja. Sakė, kad atostogauja, kaip 
ir mes visi. 

Belė Rosen tarė: 

— Ir tu juo tiki? Faras gali pasiimti visą mėnesį atostogų ir vykti 
į tokį kruizą? | 

— Šššš, mamute! — nutildė ją Manis. - Nekalbėk taip garsiai. Jis 
išgirs. Bet kokiu atveju jis juk keliauja su žmona, tiesa? 

— Mani, na nebūk toks kvailas. Ji čia tik tam, kad niekas nieko 
neįtartų. Jeigu aplink sukiojasi policininkas, vadinasi, yra ir prie- 
žastis. 

Jis susimąstė. 

— Ir aš taip pagalvojau. Tačiau ką jis seka? Nei vienas nelošė iš 
didelių pinigų. Vadinasi, kortuotojų sukčiautojų nėra, taip? Bet to, 
tai ne Rogo specializacija. 

Belė suokalbiškai pritilo, o vėliau tarė: 

— Klausyk, Mani, o gal jis seka pastorių? 

— Mamute, nekvailiok. Juk visi Žino, kas jis toks. 

Belė nenusileido: 

— Žinai ką? Kiekvieną kartą, kai mes sustodavom ir išlipdavom 
į krantą aplankyti įžymių vietų, Rogas visur sekiodavo paskui Skotą. 

Jos vyras tyliai sukikeno: 

— Ir taip elgėsi šimtai Žmonių. Juk mes taip pat. Sugalvok ką 
nors rimtesnio, Bele. 

Belė purkštavo: 

— Na gerai, pone visažini. Tai vis dėlto, tu turbūt kažką Žinai? 

— Visai ne, ką tu. 

— Jį atleido iš darbo. 

— Tai kas? Iš kur ištraukei? 

— Perskaičiau laikraštyje The News. Labai gerai prisimenu, nes 
tada aš ieškojau kažkokio skelbimo ir staiga radau tokią antraštę: 
„Pastorius F.C. Skotas nutraukė ryšius su Dešimtosios aveniu baž- 
nyčia ir Berniukų klubu“, 1 dar ten buvo parašyta kažkas apie pas- 
kutinius metus, kai jis dirbo treneriu Berniukų klube, o jo auklėti- 
niai pelnė apdovanojimus krepšinio, beisbolo ir bėgimo varžybose. 

Manis paklausė: 

— Nutraukė ryšius? Jis išėjo? 

— Mani, tu mano Mani, dar nesupratai? Laikraščiuose žodžiai 
„nutraukė ryšius“, reiškia „buvo atleistas“. Galbūt jis kažką padarė 

kokiai nors choristei, laikraščiai mirga nuo tokių istorijų apie kuni- 
gus. Na, žinai, galbūt išžagino ar „prisidirbo“. 

Manis nusijuokė: 

— Mamute, tu turi lakią vaizduotę. Bulvariniai skaitalai ir yra 
skirti tokioms kaip tu. Dešimtosios gatvės bažnyčia yra prastame 
rajone. Jei jis treniravo tuos vaikus, tai patikėk, mieloji, tikrai ne- 
turėjo laiko sukiotis apie merginas. Man atrodo, jog jam pernelyg 
gerai sekėsi, o kažkas labai pavydėjo. 

— Bet galiu tau užtikrintai pasakyti, kad Rogas jo nemėgsta. 

Manis gūžtelėjo pečiais: 

— Rogas, kai ir visi kieti vaikiai, užaugę Ist Saide, nemėgsta 
bent kiek išsilavinusių žmonių. Jam nepatinka ir ponas Miuleris. 
Gal Rogas jį seka?. 

Belė jam tarė: 

— Ponas Miuleris yra džentelmenas. O Rogo Žmona taip pat ne- 
mėgsta pastoriaus. 

— Tu taip manai? Aš guldau galvą, kad Linda jau kuris laikas 
varvina seilę, spoksodama į kunigėlį. Tik jis nepasiduoda. Ir už tai 
Rogas norėtų suimti poną Skotą? 

— Paklausk Rogo, - garsiai pasakė Belė, - galbūt jis tau papasa- 
kos. 

— Paklausti ko? — nesuprato Rogas. Jis ir Linda buvo kiek toliau 
nuo Rosenų. 

— Dabar, - sušnibždėjo Belė. 

Rosenas nuropojo tiesiai prie Rogo ir tarė: 

— Ką tu persekioji šiame laive? 

Rogas sausai atkirto: 

— Nieko, o ką? 

Bet Rosenas net negalvojo atsitraukti. Jis vėl tarė: 

— Na čia dabar, Maikai! Ir Belė sako, nuo kada garsus Brodvė- 
jaus detektyvas plaukioja kruizu po Afriką ir Pietų Ameriką? Ko- 
kia prasmė išsisukinėti? Dabar gali man pasakyti. Kas jis toks bu- 
vo? Jei iš tiesų visi nuskendo, tai jo nebėra. Nebent jis vienas 1š 
mūsų. 

Rogas piktai nužvelgė jį ir suriko: 

— O kokio velnio vienas iš jūsų man reikalingas? 

Rosenas jam tarė: 

— Aš nežinau. Tu pažįsti mane, o aš pažįstu tave? O kaip dėl 
kitų? Ponas Miuleris? Ponas Martinas? Šelbiai visai šauni šeimy- 
nėlė, bet Belė sako, kad galbūt...- jis patyliukais, bet su griežta 
intonacija paklausė: — ...pats pastorius?.. 

Rogas žvilgsnis nepasikeitė: 

— Ką Belė perskaitė? 

— Ašjai irgi taip sakiau, — sutriko Rosenas. — Bet tu žinai, kad ji 
turi lakią vaizduotę. Juk pažįsti moteris. Ji tvirtina, kad pastorių 
išmetė iš Dešimtosios aveniu bažnyčios. 

Rosenas stebėjo detektyvo veidą, kai pažėrė jam tokią informa- 
ciją, bet Rogas tik ramiai žvelgė jam į akis ir niekuo neišsidavė. 

— Rimtai? — paklausė jis. 

— Taip, — tęsė Rosenas. — Ji visa tai perskaitė laikraštyje The 
News, bet ten nepaaiškinta, kodėl taip įvyko. 

— Aš irgi nežinau. 

— Tai gal dėl to įvykio jis dabar nusprendė pasiimti atostogų? 

— Gal taip ir yra. 

— Lygiai kaip ir tu. 

— Taip, tai tiesa, — pasakė Rogas, — taip, kaip ir aš. 

Tuomet dar pridūrė: 

— Ir liaukis kvaršinęs sau galvą, Mani. 

Rosenas nuščiuvo, o kai jis sugrįžo pas Belę, ši iškart paEžišĖ 

— Na, tai ar paklausei? Ką jis tau sakė? 

Vyras atšovė: 

— Nieko. Kai toks policininkas kaip Rogas nenori kalbėti, jis 
tampa panašus į sfinksą. 

— Ar tu jam pasakei apie pastorių? 

— Jo. Jis tik pasidomėjo, ką tu perskaitei laikraštyje. 

Belė tarė: 

— Gal aš ir klystu, bet dar niekada nemačiau tokio pastoriaus. 
Gal jis buvo koks gangsteris? 

— Bele, - sudrausmino ją vyras ir jau norėdamas nueiti burbtelėjo: 
— Kokias kvailystes čia tauški. Visi žino, kad Skotas buvo garsus 
sportininkas. 

Belė nenusileido ir toliau varė savo: 

— O ką, toks garsus sportininkas negalėjo prisidaryti rūpesčių? 
— Rogas liepė nekvaršinti sau galvos. 

— Čia kas? Atsakymas į mano klausimą? - supyko Belė. 


Kiek tolėliau, tarp kitų pakeleivių, taip saugiai pasislėpusių nuo 
prieblandoje šmirinėjančių į zombius panašių Žmogystų, mezgėsi 
panašaus pobūdžio pokalbis. Šelbis paklausė Martino: 

— Ką jūs manote apie mūsų pastorių? 

Atrodo, tai buvo pirmas kartas, kai jiedu pradėjo kalbėtis. Nors 
buvo stalo kaimynai, bet kelionės metu nelabai bendravo ir mažai 
žinojo vienas apie kitą. Tiesa ta, kad Martinas buvo toks ramus ir 
nepastebimas, kad beveik niekas niekada neklausdavo jo nuomo- 
nės. Dabar paaiškėjo, jog Martinas pakankamai šnekus. 

— Na, tiesą pasakius, — pradėjo jis, — man jis pasirodė ne iš kel- 
mo spirtas. Tai bent vaikinas! Jis turi savyje kažką tokio, tiesa? Juk 
net nesitiki, kad pastorius gali turėti tokių savybių ir taip puikiai 
tvardytis? Ten, kur gyvenu, mes turime pastorių baptistą, iš kurio 
čia nebūtų jokios naudos. Toks minkštas kaip zefyras. Jis sugeba 
tik liežuviu paplakti it koks Jeremijas, bet nesugeba net Biblijos 
pakelti nuo sakyklos. Viską už jo padaro zakristijonas. Kai pagal- 
voju, tai ir mūsų parapijai iš ji maža naudos. Nepakantus nusidėjė- 
liams. Nuolat grasina jiems pragaro ugnimi. Ir dar taip, kad ne juo- 
kais įbaugina. Mes jį vadiname Pragaro Hosiu. Tikrai nedoras žmo- 
gus 

Suzana Šelbi paklausė: 

— Ak, pone Martinai, jūs juokaujate, taip? Juk dvasininkas ne- 
gali būti blogas. 

Jis pažvelgė į ją ironiškai, bet ne piktai ir tarė: 

— Panele Suzana, kai jūs pakankamai subręsite ir tapsite gražia 
moterimi, perprasite, jog blogis būdingas bet kurio luomo žmo- 
nėms. Tai universalus dalykas. Ar Žinote, ką jis iškrėtė vieną die- 
ną? Teisingiau, likus porai savaičių iki man išplaukiant į kruizą? 
Vieną sekmadienio vakarą Evanstono baptistų centro salėje vyko 
įšventinimo ceremonija. Edas Beilis, Ford automobilių agentūros 

savininkas, stojo į baptistų gretas. Mūsų pastorius panardino varg- 
šelį į švęstą vandenį ir laikė tiek, kad šis vos neprigėrė. Jis tvirtino, 
kad Edas jį apmovęs parduodamas niekam tikusį Fordą, tad pasto- 
rius norįs grąžinti automobilį. Tačiau Edas prisiekinėjo, kad pasto- 
rius vairavęs it pamišėlis ir nuvažiavęs vos penkis šimtus mylių 
sudegino variklį, todėl agentūra automobilio atgal nepriimsianti. 
Kai springstantį Edą pagaliau ištraukė iš vandens mažne pamėlu- 
siu veidu, šalia stovėjusi sesuo Stolė, kuri taip pat laukė panardini- 
mo, išgirdo, kaip Karlas jam tyliai pasakė: „Tai pasii1msi tą autmo- 
bilį? O gal tave dar kartą kaip reikiant pakrikštyti?“ Tada sesuo 
Stolė išgirdusi Edą sakant: „Gerai jau gerai, tu...“ ir jis ištarė to- 
kius žodžius, kurių nenorėčiau kartoti girdint panelei Suzanai. Ta- 
čiau jie buvo skirti Hosio motinai, jei suprantate, ką noriu pasaky- 
ti. Ar galite įsivaizduoti? Vėliau sekė pastoriaus pamokslas, kurio 
pagrindinis teiginys buvęs maždaug toks: ,Elkitės su kitais taip, 
kaip jie elgiasi su jumis“. Beveik nenuleisdamas akių nuo Edo Be- 
ilio, jis rėžė iš peties. O va pastorius Skotas yra tikrai kitoks. Mūsų 
sielas jis patikėjo Aukščiausiajam, o visa kita paliko spręsti pa- 
tiems. 

— Tiesą pasakius, — pasakė Šelbis, — toks jo elgesys kiek ne- 
įprastas. Pamenu, kartą pas mus Mičigane buvo toks futbolo trene- 
rio padėjėjas mėgdavęs sakyti: „Jūs, vaikinai turėtumėt dėkoti Aukš- 
čiausiajam už tai, kad jis jums leidžia išbėgti į aikštę ir Žaisti už šią 
mokyklą“. | | 

Martinas išsišiepė, o kadangi jo lūpos buvo tokios plonos ir taip 
tvirtai prigludusios prie dantų, tai atrodė, jog jis vaiposi. Jis tarė: 

— Koks skirtumas, jei tokia nuostata pasiteisina? 

Šelbis paklausė: 

— Ar jūs apskritai žinote ką nors apie Skotą? Kaip manote, kas 
privertė tokį vaikiną tapti dvasininku? Juk Skoto tėvai —- maisto 
perdirbimo pramonės magnatai, o jo kelias atrodė klotas rožėmis... 

— Sunku pasakyti, — atsakė Martinas. — O kas privertė tokį Žmo- 
gų kaip Karlas Hosis? Jis nekenčia žmonių ir visko aplink. Žmona 
bijo namuose burną praverti, o su vaikais jis elgiasi taip, lyg jie 
gyventų pataisos darbų kolonijoje. Ir vis dėlto visos parapijos da- 

vatkos seka paskui tą neūžaugą ir mano, kad jis yra Jėzaus Kris- 
taus dėdė. Antra vertus, Skoto požiūris į Dievą ir į save irgi keisto- 
kas. | 

— Aš nežinau, ar jis man patinka, — staiga įsiterpė Suzana. 

— Kodėl, Suzana? — pasiteiravo jos tėvas. - Tu mane stebini. Aš 
juo tikrai žaviuosi. Juk su tavimi pastorius visuomet buvo malonus 
ir mandagus. Robinas mano, kad jis nuostabus. 

Suzana tarė: 

— Ak, tie vaikai! — ir dar pridūrė: — Gal taip yra dėl to, jog jis 
pernelyg išvaizdus. 

Martinas garsia nusijuokė: 

— Nežinojau, kad merginai vaikinas gali pasirodyti pernelyg 1š- 
vaizdus. Na, tai kokie vaikinai jums patinka, panele Suzana? 

Suzana susimąstė: 

— Man tikrai nepatinka tipiški amerikietiški gražuoliukai. Ir dar 
tas jo keistas žvilgsnis. Pastorius visada žiūri tiesiai į akis. 

Šelbis tarė: 

— Taip Žiūri sąžiningas žmogus, ar ne tiesą sakau? 

Martinas vėl nusijuokė. Jis atkirto: 

— Brolis Hosis niekada nepakelia akių aukščiau trečios marški- 
nių sagos. Mums pasisekė, kad jo čia nėra. Antraip mes vis dar 
tupėtumėm didžiojoje salėje, o Hosis badytų kaulėtu pirštu ir šauk- 
tų: „„Atgailaukite, jūs, nusidėjėliai, nes teismo diena jau čia pat“. 

Šypsena pamažu išnyko ir jis nutilo. Tie žodžiai Argailaukite, 
jūs, nusidėjėliai vėl priminė Martinui jo godas: serganti Žmona, 
geidulinga meilužė, šiltas, minkštas ir jaudinantis kūnas, svetima- 
vimas, plūduriuojantis lavonas. Paslaptis, kuri niekada nebus at- 
skleista. Tačiau ar kada pavyks išpirkti tą baisią nuodėmę? Vaiz- 
duotėje iškilo kenčiantys Biblijos veikėjai, kurie mušėsi į krūtinės 
ir plėšė nuo savęs drabužius. Tik dabar pirmą kartą juos suprato. 
Jis troško lygiai taip pat nagais išsidraskyti vidurius. Kas išklausys 
j0 išpažintį ir duos išrišimą? Aišku, kad ne babuinas, kurį jis ką tik 
apibūdino. Tas tik apsilaižytų 17 paprašytų papasakoti smulkiau. 
Pragaro ugnis ir prakeiksmas! 

Skotas ir turkas vis dar negrįžo iš žvalgybos. Rogai vėl ėmė 
rietis. Nė vienam iš sutuoktinių net nedingtelėjo, jog tokiomis ap- 
linkybėmis, kai bet kuri akimirka gali būti paskutinė, tęsti šeimy- 
ninius vaidus yra mažų mažiausiai nepadoru. Lindos prigimtis rei- 
kalavo plūstis ir kivirčytis, o Maiko - mylėti ir raminti žmoną. 

Tiesą sakant, jiedu nelabai suvokė, kokioje pavojingoje situac1- 
joje atsidūrė. Tiek jūra, tiek Poseidono vidus jiems atrodė tokie pat 
svetimi, kaip ir mėnulis. Lindai tai buvo viso labo dar vienas vieš- 
butis, kurio ji ėmė nekęsti tą pačią akimirką, kai įžengė vidun. 

Ji su Maiku irgi gyveno viešbutyje. Pigiame, pavadintame The 
Westside Palace ir įsikūrusiame Aštuntoje aveniu, tarp 48-osi0s ir 
49-osios gatvių. Liftas ten panėšėjo į išklerusį narvą, kurio visi 
šonai braška. Juodaodis liftininkas, vilkįs suteptą uniformą, visada 
vaikščiojo prasisegęs apykaklę. Komutatorius išvis retai kada veik- 
davo. Ten porai priklausė du kambariai 1r vonia. Pastaroji buvo 
tikra tarakonų karalystė. 

Rytais Linda dar pasisukiodavo prie viryklės ir "pagamindavo 
pusryčius. Kadangi visus kitus darbus nudirbdavo viešbučio tar- 
naitės, tai poniai Rogo nieko nereikėjo daryti. Gyventi tokiame pras- 
tos reputacijos rajone buvo naudinga visų pirma Rogui. Netikęs 
komutatorius nekėlė jokių rūpesčių, nes Maikas naudojosi tiesio- 
gine telefono linija, kurią jo bute įrengė policijos vadovybė. Jis 
visai netroško namie pagaminto maisto, todėl dažniausiai pora ei- 
davo valgyti į kurį nors vieną iš daugybės Brodvėjaus restoranų, 
esančių Rogo patruliavimo maršrute. Abiems toks gyvenimas tiko. 
Jie gaudavo geriausius bilietus į įvairius renginius, sėdėdavo ge- 
riausiose vietose per bokso varžybas. Maikas Rogas buvo dažnai 
minimas kriminalinėse suvestinėse, o kartkartėmis jo nuotraukos 
pasirodydavo laikraštyje. 

Tuo metu Brodvėjuje tokių kaip Linda buvo daugybė; netiku- 
sių aktorių, atvykusių iš pajūrio, tokių neišvaizdžių, kad netiktų 
dirbti merginomis pagal iškvietimą. Kai Lindai pavyko gauti vaid- 
menį Brodvėjaus miuzikle, viename 1š labiausiai nevykusių sezo- 
no spektaklių, kritikai, kuriems pabodo spoksoti į turtingų globėjų 
mergužėles, savo pyktį išliejo ant Lindos. Ji ištekėjo už Maiko Ro- 
go, norėdama pasinaudoti šlove, kurią šis pelnė numalšinęs maištą 

Vestčesterio lygumų kalėjime. Jis visiškai vienas įsiveržė vidun, 
nukovė tris ginkluotus nusikaltėlius ir sutramdė maištininkus. 

VESTCESTERIO MAIŠTO DIDVYRIS LAIMĖJO HOLIVU- 
DO GRAŽUOLE - taip skambėjo laikraščių antraštės, atiduoda- 
mos duoklę romantikai ir visiškai nekreipdamos dėmesio į Lindos 
nesėkmę Brodvėjuje. Iš pradžių jai atrodė, jog tai puiki reklaminė 
gudrybė, tačiau greitai nusiminė suvokusi, jog ji tik šildosi bebai- 
mio detektyvo šlovės spinduliuose. Tuo metu vaidmenų skirstyto- 
Jai puikiai atsiminė, kad Linda dainuodama, šokdama, kalbėdama 
ar vaikščiodama po sceną nuolat kraipo užpakalį it kokia striptizo 
šokėja. 

Visą savo kartėlį ji išliejo ant vyro. Maikas vis tiek ja didžiavo- 
si, tarsi žmona būtų Doris Dei ar Džulė Endrius. Tiesą pasakius, 
vyriškis niekaip negalėjo patikėti tuo, kad Linda teikėsi už jo 1šte- 
kėti. Trejus metus moteris mėgino jį palaužti. Tačiau jo kantrybė 
buvo geležinė. Kai rietenos baigdavosi, o Rogas numaldydavo Žiau- 
rumo ir smurto proveržį, jis žmoną slaugydavo ir mylėdavo visa 
širdimi. | 

Kažkodėl kmizas Poseidonu tapo Lindai paskutiniu šiaudu. Lai- 
vo maršrutas pirmiausia ėjo Pietų Amerikos, o vėliau Afrikos pa- 
krantėmis. Jai visi uostai atrodė vieno:l:. o gyventojai — vien juoč- 
kiai. Vyrukas su prasegta apykakle, ku:.s dirbo liftininku viešbuty- 
je The Westside Palace, irgi buvo juočkis, kaip ir netikėlis, kuris 
nuolat užmigdavo prie komutatoriaus, ar paprasčiausiai išeidavo 
nusipirkti išgerti bei cigarečių. Durininkas ir kambarinės taip pat 
buvo juočkiai. Kurių velnių plaukti laivu, kad pamatytum dar dau- 
giau juodašiknių? 

Ji niekaip neįstengė pritapti tokioje margaspalvėje keleivių mi- 
nioje, tad susirado vos keletą draugų, kaip ir Rogas. Policijos de- 
tektyvas buvo be galo paslaptingas ir tikras vienišius. Be to, žmo- 
nės ir patys šalindavosi Rogo. Tiems, kurie nekentė policininkų, 
jis, deja, buvo tik faras, nevertas jų dėmesio. Kitiems jis buvo žy- 
mus detektyvas ir susišaudymų meistras. Nors ir juokaudami, ta- 
čiau keleiviai iš tikrųjų taip ir nepatikėjo, jog jis čia atostogauja ir 
nieko nepersekioja. 

Linda pasiteiravo tiesiai šviesiai: 

— Klausyk, tu išpera, ar išsitempei mane, o pats vykdai užduotį? 
Po velnių, kas čia per mintis trankytis po pasaulį šitoj geldoj'? 

Tačiau Rogas tik papurtė galvą, o paniurusio, įžeisto Žmogaus 
veido išraiška bylojo, jog Linda tikrai nieko nepeš. 

— Nagi, Zuikeli, ar žmogus jau negali pakeliauti? Mes niekada 
niekur nesame buvę. Aš tau siūlyčiau susirasti mielą draugiją ir 
tiesiog mėgautis kelione. 

Rogas niekada nekalbėdavo apie savo darbą. Kai jis ką nors 
suimdavo, aplamdydavo šonus triukšmadariams ar nukepdavo gin- 
kluotą plėšiką, Linda apie tai sužinodavo iš kitos dienos laikraščių. 

Ji ir toliau puoselėjo nuoskaudą. Kai po skrydžio užsakomuoju 
reisu iš Niujorko į Lisaboną pora atsidūrė Poseidone, Linda greitai 
suvokė, jog net kiek apsilaupęs, kadaise itin prabangus laineris tik 
dar kartą primena jai apie prarają tarp tų dviejų siaubingų kamba- 
rių su purvina vonia viešbutyje Zhe Westside Palace ir aplinkos, 
kuriai moteris manėsi priklausanti. 

Dabar jiedu su Rogu kalbėjosi apie žmogų, kuris domino visą 
draugiją — pastorių Skotas. Linda tarė: 

— Rogai, tu tikras asilas. Juk visada buvai apsukrus policinin- 
kas, žinąs, kaip elgtis, o dabar leidi, kad tau vadovautų tas didžiu- 
lis mėsos kalnas, kuris sakosi esąs pastorius. 

Rogas jai niūriai atsakė: 

— O ką man daryti? 

Moteris atsisėdo ir pamėgino susitvarkyti plaukus: 

— Elkis kaip tikras vyras, —- pasakė ji. —- Argi nematai, kad jis 
bando prie manęs lįsti? 

— Na čia dabar, Linda! Iš kur ištraukei tokias nesąmones? Jis gal 
1r trenktas, bet tikrai pagarbus žmogus. 

Linda nusijuokė: 

— Cha! Ar tu nematai, kaip jis spoksojo į tos mažos kekšės pa- 
pus? 

Rogas pasipiktino: 

— Kodėl tą mergaitę nuolat vadini kekše? Ji juk dirba pramogų 
versle, kaip ir visos kitos. Na ir kas čia tokio, kad Skotas paspokso- 

j0 į jos krūtinę? Juk jis vyras, tiesa? Nesuprantu, kaip tai susiję su 
tavo spėlionėmis? | 

Linda sušnirpštė: 

— Žinai, moteris visada atpažįsta paleistuvę. Ir aš dar skiriu, ka- 


da vaikinas priekabiauja, o kada ne. Tiesa, juk tau tai visai nerū- 


pi. 


> 


Rogas pasakė: 

— Jei jis bandytų lįsti prie tavęs, sutraiškyčiau jį viena ranka. 
Linda krestelėjo galvą ir garbanos užkrito ant balto veidelio. 

— Aš nelabai drįsčiau lažintis. Mačiau, kaip tas koledžo ponaitis 
grubiai žaidžia futbolo aikštėje. 

— Nejuokink! - pasišaipė Rogas. —- Spyris į kiaušius — ir jis kaip- 
mat apsiramins. | | 

Staiga jis suprato, jog vėl pasidavė pykčio priepuoliui ir bet ku- 
rią akimirką galėtų pratrūkti visai be reikalo. Todėl skubiai susi- 
tvardė ir, nutaisęs graudų balsą, tarė: 

— Ak, Linda, gal geriau bus, jei paliksi ramybėje ir jį, 1 mane. 
Galų gale juk jis kažką veikia, tiesa? 

Linda pasakė: 

— Na gerai, tai kur jis dabar? 

— Ar negirdėjai, jie nuėjo apsižvalgyti? 

— Žinai, ką aš galvoju? Jis išnešė kudašių. Dar kartą jam nepa- 
vyks užkelti tos storos žydės aukštyn. O ir mes nepajėgsime. Jis 
išneš sveiką kailį. 

Staiga ji dar šį tą prisiminė ir išbeldė: 

— O ta Šelbio boba žiūri į mane, tarsi aš bučiau tik purvo krūva 
po jos kojomis, ir dar plūstasi. Po viso to, ką dėl tavęs padariau, tu 
net neužstoji nuosavos Žmonos. 

Rogas tarė: 

— Žiūrėk, jis niekur nepabėgo. Jis grįžta. 

Pastorius buvo toks aukštas, kad keliauninkai galėjo jį pastebė- 
ti net pro koridoriuje šmirinėjančiųjų galvas. Jis lėtai ėjo jų link, 
lydimas turko, kuris keistai mosikavo rankomis, tarsi mėgintų kaž- 
ką paaiškinti gestų kalba. 

Tuo metu šviesos mirktelėjo vieną kartą ir išsijungė, palikda- 
mos juos visiškoje tamsoje. 


DVYLIKTAS SKYRIUS 


Brodvėjus tamsoje 


Laivas, vis dar plūduriuojantis vandens paviršiuje, nė karto ne- 
krustelėjo, tačiau įgulai gęstančios avarinės šviesos buvo ženklas, 
kad Poseidonas keliauja į dugną. Juos apgaubusi tamsa atėmė bet 
kokią galimybę valdyti situaciją. Negalėdami tiesiai žvelgti mirčiai 
į akis, neįstengdami išsaugoti paskutinių žmogiško orumo likučių, 
o tiesiog aklai įmesti į užmarštį, jie virto iš baimės paklaikusių su- 
tvėrimų banda, puldinėjančia tamsoje, bėgančia nuo mirties ar tie- 
siai jai į glėbį. | | 

Bėgdami nuo giltinės žmonės sėjo mirtį. Apimti panikos jie kirs- 
davo tam, ką užčiuopdavo; visi tapo vienas kito priešais. Jie vertė 
vienas kitą iš kojų, kliuvo už kažkieno pėdų, griuvinėjo, trypė vieni 
kitus. Ne vienas liko gulėti negyvas. 

Alėja tapo beprotnamiu, aidinčiu nuo riksmų, klyksmų, keiks- 
mų, idiotiškų kliedesių, dejonių ir raudų. Smūgių garsai mišo su 
kitais: trepsėjimu, oro švilpesiu, batų dunksėjimu per vamzdžius ir 
skaudžiomis dejonėmis. Čia dvokė: kūnai skleidė aitrų baimės kva- 
pą. Tuos, kurie nebuvo sutrypti, srovė it lemingų būrį nešė į pražū- 
tį. Jie krito į atviras apverstų laiptų angas ir garmėjo koridoriumi 
žemyn arba pasitiko mirtį, nusprūdę nuo atviros, laivo viduryje at- 
siradusios šachtos. 

Nedidelė keleivių grupelė prisispaudė prie koridoriaus šonų. Išsi- 
gandę visuotinės panikos ir, Skoto prigrasinti, jie laikėsi drausmės. 

Kai šviesos užgeso, Skotas pajuto panišką bėgimą sekunde anks- 
čiau, nei šis prasidėjo. Jis stipriai pastūmė turką Žemyn į šalį ir, 

riktelėjęs: „Nejudėk, Kemali!“, atsistojo virš jo. Prasidėjo Žaidi- 
mas: kūnai atsimušdavo į jį, o vyras nustumdavo arba mesdavo 
juos ant žemės. Kai iškildavo grėsmė būti užgriūtiems, pasišvais- 
tydavo didžiuliais kumščiais 17 kaulėtomis alkūnėmis, kol mazgas 
iširdavo. Jis kovėsi kaip arkangelas Mykolas su demonais. 

Rogas irgi akimirkai buvo pakeltas ant kojų, bet policininko 
instinktas privertė įsikibti kaire ranka Žmonai į plaukus, kad ši ne- 
pasimestų, 0 mirtį sėjančia dešine išsilaisvinti ir pargriūti ant Že- 
mės, pridengus ją, inkščiančią: „O, man skauda! Kodėl mane skriau- 
di!“ savo kūnu. | 

Džeinė Šelbi ir panelė Kinseil, grįžtančios į Brodvėjų iš korido- 
riaus, kur buvo nusilengvinti, liko sveikos ir nepaliestos, nes švie- 
sos užgeso joms dar nepasiekus įėjimo į alėją. Siaubingas vaizdi- 
nys pralėkė pro šalį, ir abi viena į kitą įsikibusios moterys pajuto 
sukeltą vėjo gūsį, smarvę, triukšmą, tačiau stovėdamos ant juodos 
bedugnės krašto ničnieko nepamatė. 

Šelbis pastebėjo grįžtantį Skotą ir žinojimas, kad tas vyras yra 
čia, numaldė kylantį norą bėgti, brautis per tamsą, kol pasijustų 
krintąs į amžinybę. 

Suzanai su Martinu jis šūktelėjo: „Pritūpkit!“ ir užstojo dukrą 
koridoriaus šone. Išskyrus tai, kad kažkas sunkiu batu užlipo ant 
vienos plaštakos, jokių sužeidimų Dikas nepatyrė. Kartą jis išgirdo, 
kaip mažasis Martinas aiktelėjo iš skausmo ir atsiduso aukštu, vi- 
sai jam nebūdingu balsu. Kažkodėl ši sielų ir kūnų, nematomų ri- 
botoje erdvėje, kankynė atrodė blogiau nei nelaimės pradžios aki- 
mirka, kai viskas pasipylė keleiviams ant galvų ir per sekundę pa- 
saulis apvirto aukštyn kojomis. „Skaistykla“ anksčiau jam atrodė 
kalbos figūra, pasenusi sąvoka, keiksmažodis ar juokelis, o dabar 
Jis jautėsi praėjęs pro jos vartus ir pažinęs pačią esmę. 

Sandėlyje Nonė Pari ištiesė ranką Miuleriui ir sukūkčiojo: 

— Mes juk mirsime, tiesa? 

Hubis Miuleris nė kiek tuo neabejojo. Vienaip ar kitaip viskas 
bus baigta. 

Jis pajuto, kaip merginos lūpos ieško jo lūpų. Ir surado švelnias, 
kvepiančias, cukrinių sausainių skonio, šiek tiek lipnias nuo abri- 

kosų džemo. Tuo alkanų maldaujančiu prisilietimu, kai jų lūpos 
susiliejo, Nonė akimirksniu perdavė jam savo. gyvenimą ir mirtį. 
Po sekundės jų jau niekas nebūtų išskyręs. 

Ir Hubertas Miuleris, apdairus ir ciniškas šimtų lovos pergalių, 
nesuskaičiuojamų ejakuliacijų ir dejonių, išsiveržusių iš jo paties 
ir partnerių lūpų, čempionas patyrė kai ką nauja. Pirmą kartą besi- 
mylint aistra mišo su švelnumu ir gailesčiu. Niekad anksčiau jis 
nebuvo patyręs tokios pilnatvės, kuri sruvo į jį iš šios išsigandu- 
sios žmogystėlės, atidavusios į jo rankas viską, ką turėjo, besidali- 
jančios su juo paskutinėmis gyvenimo minutėmis ir tapusios atsi- 
sveikinimo dovana. 

Žavingas saldaus išsiliejimo mirksnis, ištikęs abu vienu metu, 
atslūgo ir baigėsi. Tačiau neišnyko visaapimantis gailesčio jaus- 
mas ir begalinis noras globoti šį kūną, su kuriuo dar buvo susijun- 
gęs, nors Miuleris nežinojo, nei kas ji tokia, nei kokia ji iš tikrųjų. 

Miuleriui toptelėjo jo klasės Žmonių vartojamas eufemizmas, 
apibūdinantis tai, kas ką tik įvyko. Jis „mylėjosi“ ir dabar suprato, 
jog čia, tamsoje, su šia nepažįstama mergina, ne per seniausiai atsi- 
dūrusia jo akiratyje, tai įvyko iš tikrųjų. Meilė, kokios jis niekad 
anksčiau nepatyrė, apgaubė jį, skandino, dusino ir pripildė akis 
ašarų. || | 
Jie glaudėsi vienas prie kito drebėdami ir murmėdami, lietė vie- 
nas kito veidus pirštais ir pamažu suvokė, jog nepaisant tos stau- 
giančios mirties koridoriuje jie vis dar gyvi. 

Rosenai saugojo vienas kitą kaip išmanydami. Manis vis šaukė: 
„Gulkis, mamute! Tik nesikelk! Nesirūpink, aš čia“ ir prisiminda- 
mas, ką Skotas kalbėjo apie galvas, uždengė savosiomis rankomis 
žmonos galvą. Jam nerūpėjo jokie pragaro reginiai, bedugnė ar laks- 
tantys velniai, nes žydų religijoje nėra vietos tokioms nesąmonėms. 
Jis suprato atsidūręs grūstyje, kur stūgauja, stumdosi ir laksto po 
tamsą girti jūreiviai, o jam reikia apsaugoti Belę. Kai prie jo kas 
nors prisispausdavo ar užvirsdavo, Manis atstumdavo, šaukdamas: 
„Ei, traukitės! Nešdinkitės!“ O Belė be perstojo malė liežuviu: „Ma- 
ni! Mani! Nekvailiok. Gulkis, kad niekas nesužeistų. Štai, greta 
manęs. Kas žino, kokios čia beprotystės vyksta?“ 

Trypimas, bildesys ir riksmai tolo ir tilo tolumoje. Per bruzdesį 
pasigirdo įsakmus Skoto balsas: 

— Likite, kur esate! Nė vienas nejudėkite. Jau beveik baigėsi. Ar 
yra sužeistų? 

— Nedrįsčiau spėti. Iš kur mums Žinoti tokioje tamsoje? Mes su- 
trypti, — atsiliepė Manis. 

Visi garsai nutilo. Porą kartų kažkas suriko, ir vėl stojo tyla bei 
visa gaubianti sunki tamsa. 

— Ar kas nors turi Žiebtuvėlį? — vėl pasigirdo Skoto balsas. 

— Aš turiu, - atsiliepė Šelbis. 

— Uždekite. 

Pasigirdo trakštelėjimas ir įsižiebė maža ugnelė. 

Liepsnelė, nutvieskusi Šelbio veido dalį kaip fokusininko iliuzi- 
ja, nuramino kitų nervus ir vėl sugrąžino bendrumo jausmą: visi 
pasijuto grupės dalimi, nebeatskirti vienas nuo kito. Įsižiebė Marti- 
no, Rogo ir Roseno žiebtuvėliai, atskleisdami jų buvimo vietą. Kaž- 
kas krebždeno, bandydamas brūkštelėti degtuką. | 

— Pataupykite! Pataupykite! — vėl pasigirdo Skoto balsas. - Mes 
nežinome, kiek dar mums jų reikės. Tegul dega tik Šelbio. Dikai, 
ar palaikysit žiebtuvėlį iškėlęs? Visi eikite į Diko š šviesą, kol sus1- 
tiksime ir galėsime suskaičiuoti galvas. 

Tai išgirdę Hubis Miuleris ir Nonė atsistojo ir, apsikabinę per 
liemenį, atsargiai, Žingsnis po Žingsnio ėmė artintis šviesos link. 
Mergina glaudė galvą jam prie krūtinės, beveik nepajudindama, lyg 
norėtų panirti į jo drabužius, priglusti prie odos, įsmigti į širdį. Mer- 
gina tiesiog negalėjo tverti, būdama ne jo dalimi. 

Rosenai pamažiukais slinko koridoriaus pasieniu prie Žiburėlio. 
Belė sudejavo: ž 

— Ooo, mano pėdos! 

— Nusiauk batus, — vėl pasiūlė Manis. 

— Su jais geriau, tik tie kulniukai... 

— Palauk, — sustabdė ją vyras, - duok juos man. - Jis pagrabalio- 
jo tamsoje, nuavė batelius ir netrukus pasigirdo du trakštelėjimai. 
Manis nulaužė pakulnes, kad žmona galėtų patogiai eiti. — Matyt, 
visai nukvakau, kad anksčiau to nesugalvojau. 

Belė įs1spyrė į batus ir pasakė: 

— Gerai, kad nors dabar apie tai pagalvojai. Taip dis geriau! 

Džeinei Šelbi ir panelei Kinseil teko kirsti koridorių įstrižai. Jos 
laikė viena kitą, tvirtai sugniaužusios rankas, ėjo įsikibusios viena 
kitai į parankę. Džeinei pasidarė kur kas ramiau, kad tas Žiburėlis 
yra jos vyro rankose. Jos šeima sveika. 

Staiga panelė Kinseil spustelėjo žemyn jos ranką ir suriko. 

— Kas yra? — paklausė Džeinė. 

— Ant kažko užlipau, — atsakė panelė Kinseil. 

— O, dangau, - tarstelėjo Džeinė. 

Panelė Kinseil staiga tvirčiau įsikibo į jos ranką ir pasakė: 

— Ji nejuda. 

— Ji? — nustebo Džeinė. - Iš kur žinote, kad ten moteris? 

— Tiesiog žinau, — atsakė panelė Kinseil. - Reikia kažką daryti? 

— Tokioje tamsoje? - atsiliepė Džeinė. — Geriau iš pradžių dary- 
ti taip, kaip pasiūlė daktaras Skotas. Tada... 

Panelė Kinseil iškart pasidavė: „O taip, žinoma. Jis norėjo, kad 
visi susirinktume į krūvą“. Ir po kurio laiko pridūrė: „Vargšelė tik- 
riausiai negyva.“ Jos nuėjo atsargiai, pakeliui apčiuopdamos dar 
kelis kūnus, vienas iš kurių sudejavo. Panelė Kinsei! tik burbtelė- 
j0: „Ten vyras“. 

„ Džeinė žavėjosi draugės savitvarda, jautė, kad kažkas neįprasta 
leidžia jai susivaldyti. Pati ji buvo bealpstanti. 

Visiems susirinkus Skotas tarė: 

— Pataupyk ugnį, Dikai, — 17 ėmė šaukti kiekvieną iš eilės: 

— Ponia Rosen? 

— Aš čia, — atsakė Belė. 

— Kaip jūs? 

— Gerai. — Po to piaaie: — Manis sutvarkė man batus. Nulaužė 
kulnis. 

— Ponas Rosenas? 

— Tvarkoj. Kažkas užmynė man ant rankos, bet viskas gerai. — 
Tamsoje jie išgirdo, kaip Manis mėgina galūnę pasukioti ir palanks- 
tyti. 

-- Labai protingai padarėte su batais, — pastebėjo Skotas. - Kas 
dar su aukštakulniais, turėtų tuoj pat nulaužti kulniukus. Hubi? No- 
ne? 

— Mes čia, - atsakė Miuleris. Jis pajuto, kad jei išsigelbės, dau- 
giau negalės kalbėti apie juodu kaip nors kitaip, o ne „mes“, nors 
apie meilę nė vienas nepratarė nė žodžio. 

— Pone Beitsai? Panele Reid? 

Niekas neatsiliepė. Iš tamsos pasigirdo duslus Rogo balsas: 

— Jie tikriausiai aptiko, iš kur keliaudavo birzgalas. Greičiausiai 
guli prisišnioję. 

Pastorius užtrimitavo visam koridoriui: 

— Pone Beitsai! Panele Reid! Ar girdite mane? 

Tylos minutę, kuri stojo po jo šūksnio, perplėšė šaižus Džeinės 
Šelbi klausimas: 

— Dikai, ar Robinas su tavimi? Robinai, tu čia? 

— Robinas? Tai kad ne, jis buvo su tavimi, - atsiliepė Šelbis. 

Džeinės aiktelėjimą užgožė Skoto riksmas: 

— Pone Beitsai! Panele Reid! Ar girdite mane? Kur jūs? 

Kažkur koridoriaus gelmėse berods kitoje pusėje, pasigirdo pa- 
žįstamas, nors ir šiek tiek neaiškus Pamelos balsas: „Mes čia!“ 

— Taip ir Žinojau. Nusitašę, —- nusijuokė Rogas. 

— Džeine, — sunerimęs pasakė Šelbis, - Robinas turėjo būti su 
tavimi. Tu jį išsivedei. 

— Ne, su manimi ėjo tik panelė Kinseil. Palikau jį, kad grįžtų pas 
tave. 

— O kas mus suskaičiuos? — paklausė Linda. 

— Ponas ir ponia Rogai, ar jūs sveiki? — pasitaisė Skotas. 

Rogas atsakė už juos abu: 

— Taip. 

— Labai tau rūpi! - atšovė Linda. — Mane galėjo mirtinai sutrypti. 

— Aš čia, jei ką, - raportavo Martinas. 

— Mamyte, tu įsitikinusi? — sušuko Suzana. — Robinas išėjo su 
tavimi. Jo čia nėra. 

Džeinė kovojo su augančia panika, kai Šelbis garsiai pašaukė: 
„Robinai! Robinai! Kur tu?“, o paskui, pasisukęs į Skotą, tarė: 

„Frenkai, Robino trūksta!“ Jis įžiebė Žiebtuvėlį, jam įkandin ir visi 
kiti, tačiau jų 1r dar kelių degtukų šviesos neužteko ką nors įžiūrėti 
aklinoje tamsoje, buvo apšviesta tik netoliese susirietusi ir šiurpiai 
romi vyro figūra. | 

— Robinai! Robinai! — trūkčiojančiu balsu sušuko Šelbis. - Kur 
tu? Atsiliepk! 

Kai prie jo prisijungė Džeinė ir abu ėmė panikuoti, Roge vėl 
pabudo profesionalus detektyvas. 

— Atsiprašau, ponia, kur ir kada matėte jį paskutinį kartą? — pa- 
siteiravo jis. 

:Džeinei pavyko susikaupti nepaisant siaubingų minčių apie tą 
minkštą nejudantį kūną, ant kurio užlipo panelė Kinseil ir kuris 
neišleido jokio garso. 

— Prie tualeto, — atsakė ji, - jis norėjo šlapintis. Bet su manimi 
nėjo. Gėdinosi. Tualetas buvo apvirtęs, prišnerkštas. Jis prie tokio 
nepratęs. Tada panelė Kinseil ir aš... Maniau, kad jis seniai grįžo, 
dar prieš užgęstant šviesoms. O Dieve! Aš turiu eiti ir jį surasti! 
Jam kažkas nutiko. | 

Moteris buvo belekianti, kai Skotas pagavo ją už rankos. 

— Ne, Džeine, ne! - pasakė jis. - Ne dabar. Mes neturime išsi- 
skirstyti. Palauktt. 

— Paleisk mane! — suriko Džeinė, jos balsas buvo isteriškas. — 
Paleisk mane! Paleisk! Paleisk! 

— Džeine, negalima! — sušuko jos vyras ir sugriebė aršiai besi- 
priešinančią figūrėlę. - Suimk save į rankas! Turime elgtis, kaip 
sako Frenkas. Tamsoje ieškoti beviltiška. 

— Mes nieko nepadarysime tamsoje, — paaiškino Frenkas. — To- 
liau yra priešgaisrinė stotis. Kemalis parodė man ją dar degant švie- 
sai. Ten turėtų būti lempų. Privalo būti. Duokite man kelis savo 
žiebtuvėlius, o aš pasiimu Kemalį. Po kelių minučių, Džeine, mes 
turėsime vilties jį surasti. Maldauju nedaryti jokios kvailystės. 

— Frenkas teisus, — tarė Šelbis. 

— Frenkas visuomet teisus, — tyliu, kartėlio sklidinu balsu atrė- 
mė Džeinė ir pasidavusi isterijai suriko iš visų plaučių: 

— Grąžinkite mano berniuką! Kaip jūs nesuprantate? Noriu sa- 
vo berniuko! 

Suzana verkdama apkabino ją ir ėmė raminti: 

— Mamyte! Mamyte! Mes jį surasime. Jam nieko nenutiks. Jis 
neturėtų būti toli. - Bet ir pati buvo baisiai išsigandusi. 

Šelbis drebančiu balsu pasiūlė: 

— Geriau pataupykime ugnį. - Ir uždarė Žiebtuvėlį. Degtukai bu- 
vo užpūsti, ir draugija vėl liko tamsoje, tik du Skoto ir turko Kema- 
lio žiburėliai judėjo į priekį, nušviesdami kelią koridoriumi. 

Galiausiai plonytė žiebtuvėlio liepsnelė atsimušė į poliruoto me- 
talo turėklą ir varinę lentelę kelių aukštyje, pritvirtintą prie apversto 
durų slenksčio, kuriame buvo atvirkščiai užrašyta: GAISRINĖ. Sko- 
tas stabtelėjo susiorientuoti. Patalpa buvo po tomis lubomis, kurio- 
mis jis dabar vaikščiojo, o gaisrinės patalpą anksčiau galėjai pa- 
siekti, palipęs laipteliais į viršų. 

Jis išaiškino Kemaliui, kad nori, jog šis pasiliktų viršuje. Pasiė- 
mė abu žiebtuvėlius — vieną įsikišo į kišenę, o kitu pasišvietė turėk- 
lus, kad įsimintų jų vietą, formą ir išdėstymą. Tuomet užgesinęs 
ugnį jis pašoko ir pusiau slyste, pusiau remdamasis nusileido Že- 
myn viena ranka už kitos. 

Ten įžiebė abu žiebtuvėlius 1r iškėlė juos į viršų, kad pamatytų, 
kur guli apvirtusi gaisrų gesinimo įranga, deguonis, asbestiniai kos- 
tiumai, kirvukai, šalmai, gesintuvai, įsidėmėtų skydus su elektroni- 
ka, kurie užsižiebtų, vos tik kuriame nors laivo taške dėl gaisro pa- 
kiltų temperatūra. Netoli durų jis pastebėjo juodos gumos cilindrą. 
Patraukė jį, bet tas neketino atsikabinti, kol Skotas prisiminė, kad 
reikia traukti į priešingą pusę. Tada spustelėjo mygtuką, ir geltonas 
vandeniui atsparaus žibinto šviesos pluoštas perskrodė tamsą. 

Viršuje tai pamatęs turkas suriko: 

— Ui! Geras! Daugiau! Daugiau! Žymiai daugiau. 

Su Žibintu Skotas surado tai, ko ieškojo ir tikėjosi — lobį: pustu- 
zinį galingų gaisrinių lempų, skirtų dirbti ten, kur normali šviesa 
dingsta dėl trumpo jungimosi, krūvą tokių pačių vandeniui atsparių 
žibintų guminiais korpusais. Lempos skleidė tokį galingą šviesos 
pluoštą, kaip nedidelis prožektorius. Su stambiais elementais lem- 

pos buvo sunkios, tačiau be rankenos dar turėjo ir diržus, kuriais 
buvo galima pritvirtinti prie gaisrininko nugaros, kad rankos liktų 
laisvos. 

— Puiku, Kemali! Mums pasisekė! — sušuko jis į viršų. 

Priešgaisrinėje stotyje Skotas aptiko virvę, po vieną pririšo prie 
jos šešias dideles lempas, o toliau — po kelis mažuosius žibintus. 
Turkas ištraukė. Tada pastorius apsidairė, ar dar kas nepraverstų, 
tačiau be gelbėjimosi troso, kurį susuko ir užsikabino sau ant kak- 
lo, nieko nepastebėjo. Tada pašoko, įsikibo į turėklą ir prisitraukęs 
atsidūrė greta Kemalio. Pasidaliję naštą ir užsidegę du rankinius 
žibintus jie pasuko atgal. 

Už trisdešimties jardų laukiantieji pamatė jų prožektorių švie- 
sas. Šelbis tarė: 

— Ačiū Dievui, jie rado lempų! 

— Amen! - atsikvėpė panelė Kinseil. 


TRYLIKTAS SKYRIUS 


Suzana 


Pastorius grįžo džiugiai susijaudinęs. 

— Dabar bus vieni juokai. Jeigu taupysime, turėtų ilgam užtekti, 
— pasakė jis. 

— Nors tiek pasisekė, - sumurmėjo Šypsnius. 

— Mums būtų pavykę ir be jų, - Skoto balsas nuskambėjo nuož- 
miai. - Manot, aš pasidaviau? — Ir vėl kažką pagalvojęs paklausė: 
— Ar berniukas grįžo atgal? 

— Ne, — atsakė Mattinas. 

— O, greičiau, greičiau! - suriko drebanti Džeinė. - Duokite man 
vieną. Tuojau pat. . 

Skotas stvėrė vieną iš rankinių Žibintų. Spindulys pagavo jo vei- 
dą iš apačios ir apšvietė dailius bruožus. Miuleris pagalvojo, kad 
pastorius šiek tiek suirzęs. . 

— Taip, taip, - pritarė jis Džeinei, - mes jį surasime. Pasidalinsi- 
me į dvi grupes: paieškos komandą ir tuos, kurie liks čia, bazėje, 
jeigu berniukas pasirodytų, kol mes jo ieškosime. Gali būti, kad jis 
tik trumpam neteko sąmonės. 

— Manęs neskaičiuokite, - pareiškė Linda Rogo. — Aš pavargusi, 
man skauda koją. 

— Duokite man žibintą, aš eisiu, - tarė Rogas. 

— Skautas atsirado... - metė jo Žmona. 

Skotas linktelėjo: 

— Paimkite vieną iš lempų. Tikiu, kad jūsų akys saaa: tai, ką 
kiti gali pražiūrėti. 

— Jūs labai malonus, — atsakė detektyvas. 

— Gerai, tuomet Džeinė, Dikas, Suzana, Rogas, Martinas ir tur- 
kas eina su manimi. Hubis, Nonė ir panelė Kinseil gali likti čia, o 
ponams Rosenams reikia pailsėti. 

Jis išdalino lempas Rogui, Šelbiui ir Kemaliui, pasilikdamas vie- 
ną sau, o Džeinei, Suzanai ir Martinui: įteikė rankinius žibintus. 
Turkas sutriko, nesuprasdamas, kas vyksta, ir Skotas turėjo paaiš- 
kinti jam gestais. 

Ir vėl Miuleris pastebėjo nerimą Skoto veide. Pastorius buvo 
nepatenkintas. Miuleris matė, kaip jis dirsteli į rankinį laikrodį prieš 
tardamas: „Gerai, eime. Džeine, ar galite parodyti, kur tiksliai jį 
palikote?“ 

— Man regis, — neužtikrintai pradėjo moteris, — tai buvo ten... 
va. — Ji parodė posūkio link. — Esu tikra, kad galėčiau rasti tą vietą. 
Bet palikusi jį nežinau, ar toli nuėjau, kol susitikau panelę Kinseil. 
Mes buvome kartu, kai šviesos užgeso... — Ji staiga aiktelėjo: — O 
dangau, ten buvo moteris... | 

Skotas nukreipė savo sunkią lempą. Paskui priėjęs priklaupė 
prie moters baltais patarnautojos drabužiais. Ji gulėjo veidu žemyn 
su įsprausta tarp dviejų vamzdžių galva. Pačiupinėjo kūną ir grįžo 
purtydamas galvą. | 

Rogas nukreipė savo lempą į koridorių ir tarė: 

— Jėzau! Jūs tik pažiūrėkite! 

Jie rado kajutkompanijos patarnautoją sutraiškytu kaklu ir girto 
storulio, pargriuvusio su Johnnie Walker buteliu, palaikus. Šiam 
buvo sulaužytas stuburas. Koridoriuje tysojo ir dejavo vyras sutru- 
pinta koja ir išlaužta ranka, greta - dar vienas 1š žasto išsukta ranka 
delnu į viršų. Šis gulėjo be sąmonės. Ilgame koridoriuje daugiau 
nesimatė nė gyvos dvasios. 

— Atsiprašau, bet laukti negaliu, - pasakė Džeinė visai pamiršu- 
si savo neapykantą pastoriui už tai, kad jis beširdiškai paliko su- 
žeistuosius. | 

— Taip, - pritarė Skotas. - Laikas senka. Be to, mes niekuo jiems 
negalime padėti. 

Tai truko ilgiau, nei Džeinė galėjo tikėtis. Jai pirmą kartą teko 
patirti, kaip Žinoma vieta staiga dingsta, nusinešdama pasitikėjimą 
savimi. Didžiausia bėda, jog moteris nelabai prisiminė atstumus ir 
pamiršo, kad Žibintu reikia pasišviesti ne viršuje, 0 apačioje, ieš- 
kant varinio „WC“ užrašo. Kartą mažasis Martinas aiktelėjo: „„O1!“, 
ir motinos širdis pašoko iš siaubo ir vilties. Ji suriko: 

— Ką tu radai? ; 

Jo žibintas užkliudė svaigalų sandėlį, kur tarp suvirtusių alkoho- 
li0 taros, nuošalioje alkavoje iš dėžių sukryžiavusi kojas sėdėjo Pa- 
mela Reid ir skreite laikė Šypsniaus galvą. Jos žvigsnis buvo stikli- 
nis. Šypsnius gulėjo be sąmonės. Tas kampas trenkė kaip spirito 
varykla. Mergina net nepakėlė akių ir neprasižiojo, kai šviesos pluoš- 
tas krito ant jos. Viena ranka švelniai glostė retus anglo plaukus. 

— Paralyžiuota, - tarė Rogas. 

— Čia, - išgirdo jie sakant Džeinę, ir visi nuskubėjo koridoriumi, 
kur ji rodė į „WC“. -— Esu įsitikinusi. | 

Ten nieko nebuvo. Atšaka, kurioje buvo įrengtas tualetas, niekur 
nevedė. Joje nebuvo laiptų, tik sandėliai dėžėms su įvairiais daik- 
tais: muilu, valikliais, skalbikliais, dezinfekcijos priemonėmis. 

Džeinė stengėsi tvardytis: 

— Kas jam galėjo nutikti? Kur jis? 

— Nesijaudink, — ramino ją vyras. — Jis negalėjo toli nueiti. — Ir 
atsisukęs į Kemalį pasidomėjo: — Kur yra laiptai... kiti laiptai? Kur 
jie veda? Kas nutiko visiems kitiems? Kur berniukas galėjo nueiti? 

Bet turkas jo nesuprato. | 

— Srautas judėjo į abi puses, — už jį atsakė Rogas. — Stebuklas, 
kad daugiau nebuvo sužeistų ar mirtinai sutryptų. 

— Niekas nieko negirdėjote? — paklausė Martinas. — Gal vaikas 
šaukė? 

— Tokiame triukšme? Dievas žino, gal ir šaukė, bet niekas jo 
neišgirdo. 

Martinas pagalvojo: Visi čia galvoja ar taria Dievo UžRaS 1Š- 
skyrus šitą pastorių. 

Skotas tarė Rogui: 

— Čia jūsų sritis. Vadovaukite. 

Džeinė kreipėsi į Rogą: 

— Ką mums daryti? Kur ieškoti? Kur mums dabar eiti? — Kadangi 
jis policininkas, tai ir patarimas bus svaresnis. 

— Išsiskirstykime, — atsakė Rogas. — Neikime visi būriu. — Jis 
prisiminė pagrobtų ar dingusių vaikų paieškas Niujorko parkuose 
ir priemiesčiuose. Prisiminė būrį vyrų, iš lėto šukuojančių šimtus 
jardų pievos ir iš dalies trokštančių, iš dalies — ne, būti pirmaisiais, 
kurie aptiks sudarkytą kūnelį, vorą. 

Bet čia ne ta vieta, kur ši taktika pasiteisintų. Jeigu berniuką 
sutrypė, jo palaikuai turėjo gulėti netoliese; jeigu jis dar gyvas ir 
nuneštas su panikos apimta minia, tuomet teks apieškoti kiekvieną 
išėjimą ir angą. 

— Turim paskubėti, - įspėjo Skotas. - Mums patiems išsigelbėti 
neliks laiko, jeigu uždelsime. 

Džeinė Šelbi atsisuko į jį ir tarė: 

— Jūs rimtai? Per mažai laiko ieškoti mano berniuko? 

Skotas neatsakė, o Šelbis įsiterpė: 

— Frenkas ne tai turėjo omenyje, motin. Mes neturime pamesti 
galvos. 

— O tu savo nepamesi, jeigu mes nerasime sūnaus? — Moteris 
vėl ėmė drebėti. Veidas virto tokia įtūžio kauke, kad jos vyras nu- 
stėręs tesugebėjo išlementi: 

— Nagi, Džeine! 

— Ponia, prašom nesijaudinti, — tarė Rogas. — Gal jis išsigando, 
įlindo kur nors ir užsnūdo. Su vaikais visko būna. Mes pradėsime 
nuo čia ir eisime į abi puses. Patikrinsime kiekvieną atšaką, su- 
prantate? Jeigu durys uždarytos, toliau nevargsime. Jis nebūtų pa- 
siekęs taip aukštai, kad atidarytų. O jeigu atviros, galėjo nuropoti 
už jų. Ieškokite laiptų. Po šimts! Tas vaikis turi galvą ant pečių. Jis 
juk nebūtų leidęsis žemyn, tiesa? Juk Žino, kad bandom pakilti į 
viršų. 

— Tarkim, jeigu nebuvo partrenktas ir nuvilktas žemyn, — atsi- 
liepė Suzana Šelbi. - Tai kur kiti dingo tamsoje? 

— Taip, taip, — sutiko Rogas, — bet apie tai mums nėra reikalo 
dabar kalbėti, ar ne? — Iš įpročio jis griebėsi įprasto policininkams 

takto, kuris atsirasdavo tuomet, kai beveik nelikdavo abejonių, jog 
įvyko tragedija. 

Suzana pareiškė: 

— Aš paieškosiu apačioje. 

— Kur? Viena? — nekantriai įsiterpė jos tėvas. — Gal tau reikėtų 
pasiimti dar ką nors? 

— Man nieko nereikia. Žinau kelią, — atrėmė mergina. — Leisk 
man eiti, tėti. — Ji labai troško rasti Robiną. 

Rogas metė į ją žvilgsnį. Tvirta ir šaltakraujiška. 

— Gerai, — pasakė jis, — neprošal pažiūrėti. Gal tu ir teisi. GrįŽ- 
dama patikrink praėjimus, o mes prie tavęs prisijungsime. Marti- 
nai, kodėl jums su Šelbiu nepradėjus apžiūrinėti abi puses nuo čia? 
Skotai, jūs geriau eikite į kitą galą su šita beždžione, — parodė jis į 
Kemalį, - jeigu vaiką būtų nunešę į tą pusę. —- Tada kreipėsi į Džei- 
nę: — Ponia, mes su jumis gerai apsidairysime šičia, gal užtiksi- 
me... — kiek padvejojęs jis baigė: —- Tai yra, gal jūs ką nors pažinsi- 
te, ir jeigu kam nors iš jūsų pavyks rasti pražuvėlį, mes būsime po 
ranka. Gerai? | | 

Skotas linktelėjo ir vėl patikrino savo laikrodį. Džeinė Šelbi kan- 
džiai pasiteiravo: 

— Kiek dabar valandų, daktare Skotai? 

— Ketvirtis dvyliktos, — atsakė tas. 

— Ir kiek laiko jūs skiriate mano sūnaus paieškoms? 

Išvengęs tiesaus atsakymo, Skotas pasakė: 

— Darysim, kaip siūlo Rogas. | 

Detektyvo nurodymus jis priėmė neatsikalbinėdamas. 

— Jis Žino, ką daro. Jeigu berniukas kur nors čia, mes jį rasime. 

Ir patapšnojęs Kemnaliui per petį nusivedė apieškoti atšakos prie- 
kyje. 


Suzana atsargiai slinko pirmyn, pasišviesdama Žibintuvėliu prie- 
šais save ir į šonus, kad nepražiopsotų mažo kūnelio tarp šitų vamz- 
džių eilių, kurios jau spėjo tapti įprastomis grindimis. Praeidama 
vieną iš skersinių praėjimų, atsišakojančių nuo Brodvėjaus į kairę 

ir dešinę, nes dabar ėjo už centrinės šachtos ir priekinio kamino, 
pašviesdavo trumpam, tačiau atidžiau netikrindavo. 

Mergina smarkiai nervinosi. Galvoje kirbėjo mintis: jos broliu- 
kas guli negyvas prie sienos, kuria jie užsiropštė iš apačios. Regėjo 
jį sudarkytą panikos ištiktos minios, sumindytą ir be gyvybės žen- 
klų. Tas reginys traukė ją žemyn, todėl ji skubėjo pirma patikrinti 
ten, išsklaidyti abejones ir pačiai įsitikinti, jog tai netiesa. 

Jos sielvartą gilino ir kiti, dar neįsisąmoninti dalykai, ir tai netu- 
rėjo nieko bendra su mirties baime, nes gimimo momentas buvo dar 
ne taip seniai — praleista vos septyniolika džiaugsmingų augimo me- 
tų; netgi su mintimi apie mirtį ar nebūtį, kai nekvėpuoji, nematai, 
neuodi, neragauji, nesi to nuostabaus gyvenimo dalis. Ją kamavo 
keista nuojauta apie jų šeimos subyrėjimą. 

Dingo brolis, o tai jau daug. Jeigu jo niekad neras, o juos išgel- 
bės? Kaip gyventi, kai toks, kaip Robinas, išbrauktas iš gyvenimo? 
Ką darys jos mama? Tėvas? 

Pati sau ir kitiems Suzana sakydavo, kad myli broliuką, kad my- 
li tėvus. Bet ji nežinojo, iš ko susideda ta meilė. Kartais Robinas 
būdavo maža pabaisa, jie pešdavosi, stengdavosi įskaudinti vienas 
kitą, o kartą išdykėlis vos nesulaužė jai piršto. Meilė motinai buvo 
varžybos tarp dviejų asmenybės pusių: tikrosios 1r tos, kokia Suza- 
na norėjo būti: ramios, švelnios, elegantiškos, gražiai kalbančios, 
trokštamos personos. Ji žavėjosi savo tėvu ir jo atšiauriais bruožais. 

Vaikinukas, su kuriuo ji bučiavosi ir glėbesčiavosi tamsoje ant 
sofos ir kurio ranka pirmą kartą palietė jos krūtį, akimirksniu įŽieb- 
dama geismą ir siaubingą išgąstį, buvo vanagiško veido laibas spor- 
tiškas sprinteris. Jis buvo nervingas, temperamentingas ir greitai su- 
pykdavo, ir Suzana prisiminė, kad pokštelėjus pistoletui jis movė 
nuo starto linijos taip energingai, jog laimėjo lenktynes per pirmus 
penkis jardus. Ir tame jo rankos prisilietime slypėjo pavojinga aki- 
mirka, kurią ji nuslopino, suvaldė ir kurios išvengė, nes tikėjosi, 
jog viskas bus ne taip. Netrukus po to jie susipyko ir išsiskyrė, nes 
jis buvo nepakenčiamas egoistas, nors ir labai patrauklus. Bet pa- 
tirtis liko, liko pažadintas kūnas, ir ne kartą vėliau ji švarstė, kaip, 
kada ir su kuo tai nutiks. 

Brolis, motina, tėvas, meilė, patikimas, įprotis - kas yra emoci- 
ja? Kas ką reiškia? Kas gali būti tikriau už jos šeimos teikiamą 
saugumą ir ramybę, malonų gyvenimą, kurį jie gyveno? Suzana 
net negalėjo prisiminti, jog tėvai būtų kada susibarę ar apsižodžia- 
vę. | 

Tačiau Robino dingimas pažadino jos motinoje kažką labiau 
erzinančio nei nerimas ar pamišimas. Tai, ko nebuvo patyrusi anks- 
čiau ir kas buvo stebėtinai grasu. Suzana pajuto, o ne pamatė ar, 
juo labiau, suprato. 

Mergina paliko kitus už nugaros. Atsigręžusi ji pastebėjo ju- 
dančias žibintų šviesas, o vieną kartą didelės gelbėjimo lempos spin- 
dulys, kurį nešėsi Rogas ar kuris kitas iš vyrų, pašvietė per visą 
koridorių, pagaudamas ją ir mesdamas jos — merginos su trumpa 
suknute ir abipus veido užsirietusiais plaukais — šešėlį ant pertva- 
ros praėjimo gale. Kai šviesos pluoštas nukrypo į šalį, ji vėl liko 
tamsoje, kurią trikdė tik jos prožektoriaus švieselė. Suzana pama- 
tė, kad pasiekė trapo, kuriuo jie užlipo, kraštą, 1r pagalvojo, ar už- 
teks drąsos pažvelgti Žemyn. | 

Mergina nukreipė žibintą į denį apačioje, bet nieko nepastebė- 
jo; jokio gyvo ar mirusio žmogaus, nieko, tik tepaluotą vandens 
paviršių. Vaizdas ir jo reikšmė nesukrėtė, — tokį palengvėjimą ji 
pajuto, kai išnyko galvoje šmėžavęs reginys. Kad ir kur yra jos 
broliukas, mirė jis ne čia. 

Tuomet nutarė žengti kitą Žingsnį - laikytis nurodymų 1r rūpes- 
tingai apieškoti kiekvieną atsišakojimą. Ji gerai nežinojo, ką ir gal- 
voti apie Rogą Ir jo žmoną, nes jie buvo merginai visiškai svetimi. 
Ji niekino Lindą už pigumą ir gyvuliškumą, o Rogą - už tą jo keis- 
tą nuolankumą, sumišusį su brutalumu. Tačiau tas dalykas, kad jie 
abu taip toli, leido išbraukti porą iš savo minčių. Galbūt tokie Žmo- 
nės gyvena pasaulyje, su kuriuo jai nebuvo lemta susidurti. Kita 
vertus, kai reikėjo surengti dingusiojo paieškas, šitas neišsiskirian- 
tis žmogelis su atvipusiais vokais ir keista kalbėjimo maniera Žino- 
jo, ką daro, ir netgi kažkaip įspėjo jos troškimą leistis į misiją 1r 
pačiai rasti brolį. 

Ji atsargiai įlindo į pirmą praėjimą iš kairės. Dvejos durys buvo 
užrakintos, o trečiosios tolimajame kampe buvo atviros, ir apšvies- 
dama patalpą mergina pagalvojo, kad mirs iš baimės. 

Ten, virš galvos laukė susirietęs nenusakomas padaras, kuris, 
regis, tuoj puls. Jai vaidenosi, kad mato negyvėlio veidą, juodą 
vabalo kūną ir ne vien dvi kojas, taikančias prisiliesti, bet ir pro- 
žektoriaus šviesoje besiraitančius tviskančius čiuptuvėlius. Tai bu- 
vo taip netikėta, taip šiurpu, taip neįtikima ir neišvengiama, kad 
nutirpo galūnės ir gerklė duso nuo riksmo. 

Ir staiga kažkas stvėrė Suzaną iš nugaros, galutinai suparaly- 
žiuodamas iš siaubo. Žibintas iškrito merginai iš rankos, bet prieš 
užgesdamas jis dar spėjo nutvieksti pabaisą ant lubų. Nors ji nesu- 
judėjo, mergina buvo įsitikinusi, kad ją apkabino kitos dvi kojos. 
Suzana negirdėjo tylių žingsnių ir alsavimo už nugaros. Tačiau nuo 
alpulio ją išgelbėjo suvokimas, kad ji - žmogaus glėbyje. Nepažįs- 
tamasis stvėrė ją, apsuko ir sulaikė rankas. Kitu delnu užspaudė 
burną. 

Suzaną šiurkščiai pargriovė ant nugaros ir kažkas, nepaleisda- 
mas rankos nuo burnos, kažkoks kūnas užgulė taip, kad ji neįsten- 
gė pakrutėti. 

Keista, tačiau dabar ji jau pajėgė atskirti abu pavojus: „pabai- 
są“ ant lubų ir šitą, slegiantį ją prie žemės, įkalinusį kūną ir valią. Ji 
jautėsi bejėgiškai suvaržyta ne tik užpuoliko, bet ir ją gaubiančios 
tamsos svorio. Ranka nuplėšė jai apatinius, ir tik viduje pajutusi 
veriantį skausmą mergina suprato, kad yra perverta ir užvaldyta, 
išniekinta, nuskriausta ir paimta. 

Keista, tačiau žodis „išžaginta“ taip ir neatėjo jai į galvą. Ji jau- 
tė, kad kažkas su ja daroma, o ji neįstengia nei pajudėti, nei surikti 
iš skausmo ir baisaus nepadorumo. Dusinanti ranka spaudė taip 
stipriai, kad ji pajuto dantis rėžiantis į lūpą. Tamsa, blogis ir skaus- 
mas! 

Agonija tęsėsi. Merginai norėjosi pravirkti kaip mušamam vai- 
kui, bet nepavyko. Jos ausis pasiekė iki šiol negirdėti garsai: vargu 
ar žŽmogiški ir bauginantys savo įtampa, todėl ji galėjo tik gulėti, 
viską pagaliau supratusi, ir svarstyti, kada jis baigs. 

Alsavimas ir judesiai liovėsi, o kūnas vis dar gulėjo ant jos. 
Fizinis skausmas slopo, persikeldamas į patį jos centrą, virsdamas 
didžiuliu sielvartu. Ranka atsitraukė nuo jos burnos, tik Suzana jau 
negalvojo šaukti ar verkti. Suzana sutriko; tamsa tapo bedugne duo- 
be, į kurią ji krito ir krito, iš kurios daugiau niekad nepakils. Mer- 
gina net nepajuto, kad rankos vėl laisvos ir kad vyras ant jos atsi- 
palaidavo. Ji nesąmoningai pagraibė ranka. Užčiuopė Žibintuvėlį. 
Pirštai sugniaužė jį ir pati nesuprasdama, ką daro, mergina nukrei- 
pė šviesos pluoštą į veidą virš savęs. 

Ten buvo visai kūdikis, ne daugiau kaip aštuoniolikos metų švie- 
siaplaukis vaikinukas, ir tai, ko gero, šokiravo ją labiausiai. Per 
sąmyšį, kilusį dėl to, kaip su ja buvo pasielgta tamsoje, ji nesuge- 
bėjo sukurti prievartautojo paveikslo, tik jautė visa apimantį gyvu- 
liškumą. O čia, pasirodo, šitas išraudęs jaunuolis, šiaudaplaukis 
šviesiai mėlynomis akimis, maža kaip mygtukas nosimi, rausvais 
skruostais ir kone mergaitiška burna. 

Kodėl, negalėjo suvokti ji. Juk jis dar vaikas! 

— Oi! — pratarė vaikinas. — Nežiūrėk į mane. Aš nesusilaikiau. 

Jis pakilo nuo merginos, atsiklaupė, pagraibęs ištraukė Žibintu- 
vėlį merginai iš rankos ir pasuko į ją. Už šviesos AE SEO pasi- 
girdo jo kuždesys: 

— O, Dieve! Čia keleivė! O, Dieve! Maniau, kad tu palydovė. 
Čia keleivė, — pakartojo jis. - Mane pakars! 

Jo akyse buvo siaubas. 

— Tegu mane skradžiai! Tu juk keleivė. Mačiau tave, kai dirbau 
ant denio. Tikrai nenorėjau tavęs skriausti. Maniau, kad mirsiu. 
Pamačiau sijoną, pagalvojau, kad bus paskutinis kartas. Kai ma- 
nai, kad mirsi, nežinai ką darai. Bet aš nebūčiau taip paselgęs, jei- 
gu būčiau žinojęs. — Jis paleido žibintuvėlį ir užsidengęs abiem 
rankomis veidą ėmė raudoti ne kaip vyras, o kaip Suzana, jeigu ji 
įstengtų. 

Jis taip priminė vaiką, kad mergina ėmė jį tildyti: 

— Ššš! Neverk taip! Įvyko, kas įvyko. Tu to nenorėjai. Aš nie- 
kam nepasakosiu. Niekas niekad nesužinos. Tik, prašau, neverk 
taip. 

Vaikinas negalėjo liautis. Jį apėmė pasibjaurėjimas, baimė ir siau- 
bas dėl savo poelgio, šiurpios, neatleistinos nuodėmės, ne tiek dėl 
žiaurumo, kiek dėl peržengtos ribos. 

— Klausyk, — ramino Suzana, — neimk į širdį. Ateik, padėk čia 
galvą. - Mergina patraukė šviesiaplaukį žemyn ir pasidėjo jo galvą 
ant rankų. Ji negalėjo savęs pažinti. Suzana matė, kaip iš melsvų 
akių rausvais skruostais ritasi ašaros, kaip virpa dailiai išlenktos 
lūpos. Vaikinas buvo toks jaunas, o ji staiga pasijuto tokia sena, 
kad jis krito jai į širdį. Todėl laikė jį, glostė švelnius plaukus ir 
ramino tol, kol vaikinas liovėsi verkti 1r liko gulėti glėbyje. 

Ta kita Suzana, kurios ji dar nepažinojo, paklausė: 

— Kuo tu vardu? 

— Herbertas. 

— Kiek tau metų, Herbertai? 

— Aštuoniolika. 

— Kas tu toks? 

— Junga, ponia.. „ panele. - Jis atsakinėjo prislopintu balsu, nes 
gulėjo veidu įsikniaubęs į jos krūtinę. Pokalbis jam neatrodė toks 
keistas, kaip jai. Šią akimirką jis buvo ramus. 

— Ir kur tu kilęs? — Suzana pati nesuprato, kam viso to klausi- 
nėja. 

— Hulo, - atsakė jis. 

— Hulo? - pakartojo mergina. — O kur jis yra? 

— Žinote Hamberį, šiaurės rytinėje pakrantėje. 

— Tavo tėvai dar gyvi? 

— Mama ir tėtis? Žinoma! Tėtis turi žuvies patiekalų užkandinę. 
Mama jam padeda suktis. O aš... aš negalėjau pakęsti kvapo. 

— Ir pabėgai į jūrą? 

— O ne, panele! Mano tėtis ne toks. Aš padoriai išauklėtas. Vi- 
suomet grįžtu namo per atostogas. Jie šaunuoliai, mano tėvai. 

Paskutinė mintis vėl priminė poelgio absurdiškumą, priminė, 
kur jis yra ir ką veikia, nes junga staiga išsivadavo iš guodėjos 
rankų, o ašaras, vaikiškumą jo akyse pakeitė siaubas. 

— Jėzau!!! Keleivė! — Jis pašoko ant kojų ir pasileido bėgti. 

— Ne, ne, Herbertai! —- jam pavymui šūktelė;o Suzana: — Nebi- 
jok. Aš niekam nesakysiu. — Bet ji išgirdo Herbertą klupinėjant ir 
slidinėjant tarp vamzdžių, paskui pasigirdo riksmas, pliaukštelėji- 
mas ir dar vienas riksmas. Mergina suprato, kad jis įkrito į atvirą 
laiptų šulinį ir užsigavo. Tada ji prisiminė tepaluotą vandens pavir- 
šių ir ėmė svarstyti, ar gylio užteks, kad jis paskęstų. Tačiau van- 
dens ten galėjo būti vos keli coliai, nes ji vėl išgirdo pliuškenimą, 
kai vaikinas ėmė tolti tamsiu koridoriumi apačioje, apimtas bejė- 
giškos panikos. Netrukus daugiau jo nebegirdėjo. 

Maudžiančiais visais kūno raumenimis Suzana pasikėlė nuo 
grindų, pasiėmė žibintuvėlį ir pasitaisė drabužius. Ji nesivargino 
savęs apžiūrėti. Visa tai padarė kita Suzana, kuri gimė tą tamsos 
akimirką ir kurią jai dar teks pažinti. Kęsdama skausmą mergina 
priėjo įėjimą į pagrindinį koridorių, o kai vėl pasišvietė savo Žibin- 
tuvėliu, ją pagavo didžiosios lempos šviesos spindulys. 

— Ei, Suzana! Ar viskas gerai? — 11gu koridoriumi ataidėjo tėvo 
balsas. 

— Taip, — atsiliepė ji. 

— Ten kas nors buvo? 

— Taip. 

— Kas? 

— Jūreivis. 

— Jis ką nors pasakė? Matė Robiną? 

— Ne. Jis buvo išsigandęs. Ir pabėgo. 

Didžioji lempa išsijungė. Tėvo balsas tarė: 

— Ieškok toliau. Mes einame tavo pusėn. Susitiksime. 

Suzana atsisėdo ant vienos apvalios sklendžių rankenos ir susi- 
lenkusi, įspraudusi tarp kelių rankas, įsmeigė akis į tamsą. 

Ji žinojo esanti seno kirpimo asmenybė, užauginta tradicinėje 
šeimoje su senoviškomis pažiūromis, nes naujoji Amerikos revo- 
liucija, septintojo dešimtmečio pabaigos pokyčių ir neramumų ban- 
gos aplenkė Šelbius. Jos vos vos pasiekė Gros Pointą ir paliko jį 
kaip anklavą tokio gyvenimo, koks buvo prieš dvidešimt penke- 
rius metus. Taip nutiko ne vienai bendruomenei, kurioje liko in- 

krustuotas senas gyvenimo būdas. Augti tokioje aplinkoje buvo 
ramu ir gera. 

Tačiau naujoviškas pasaulis už namų slenksčio veikė Suzaną, 
nuspalvino jos mintis, troškimus, emocijas bei kūniškus lūkesčius; 
ji neretai pasvarstydavo, kokia būtų kitoje pusėje, įstrigusi tarp kin- 
tančių idealų ir papročių. 

Nepaisant naujamadiško vaikinų liberalumo ir drąsos, baigia- 
mosiose klasėse ją saugojo pačios baimės ir išrankumas. Merginos 
nešiojosi kontraceptikus rankinėse arba gėrė piliules, tačiau keis- 
tas nešvankumas, paleistuvystė Suzaną aplenkė. Ji suvokė savo jau- 
nystę, savo kūną ir jo vertę, todėl nenorėjo, kad kas nors su juo 
elgtųsi familiariai. 

Tačiau pakilusios seksualinio susijaudinimo temperatūros ji ne- 
galėjo nejausti. Suzana mokėsi paskutinėje Julijos Šandler viduri- 
nės mokyklos klasėje ir kitais metais, kai sukaks aštuoniolika, ke- 
tino vykti į koledžą, o vėliau stoti į menų mokyklą prie Čikagos 
universiteto. Ji neretai svarstydavo, ar koledže įsimylės vaikiną, 
pradės miegoti su juo, susimes ir apsigyvens kartu, o vėliau susi- 
tuoks ar senamadiškai lauks iki galo, kad drovią ir nekaltą nuotaką 
sugundytų supratingas sutuoktinis. 

Nekaltybės Suzana ypatingai nevertino. Ji netgi nebuvo tikra, 
kad po visų tų energingų sporto šakų, kuriomis užsiėmė, ji tebėra 
nekalta. Kartais ji intuityviai įsivaizduodavo meilę kaip mielą ir 
tolimą muziką. Ir todėl neketino leisti jokiam spuoguotam paaug- 
liui ja smagintis. Jeigu kurią dieną ta muzika taip priartės, kad pa- 
skandins, užgoš visas jos jusles, tada ji atsiduos be gėdos ir apgai- 
lestavimo. Bus jaudinančiai smagu virsti moterimi ir gražuole. To- 
kia buvo Suzanos paslaptis. 

Tik tuomet ji tyliai pravirko. Jos svajonės, apmąstymai ir viltys, 
svarstymai, kaip tai nutiks, baigėsi skausmo, siaubo ir apmaudo, 
kuris prieštaraudamas visai logikai virto gailesčiu, akimirka. Per 
vieną sekundę ji buvo sunaikinta, tačiau suprato ir atleido savo 
sunaikintojui. 

Ji pajuto, kaip nuo viršugalvio iki pirštų galiukų smelkiasi ledi- 
nis šaltis, pavėluotas šokas po patirtos traumos. Tačiau labiausiai 

merginą jaudino prisiminimas apie išsigandusį vaikiną glėbyje ir 
tą apsikabinimą kaip su mylimu žmogumi po meilės akto. 

Mergina girdėjo kitus einant artyn, tikrinant ilgojo koridoriaus 
atšakas, matė švytuojančius žibintų spindulius. Ji pamirksėjo, kad 
nusiristų ašaros, ir toliau tęsė brolio paiešką. 

Tačiau prieš tai Suzana grįžo mintimis į tą sceną, į pirmą siaubo 
akimirką, kurią iškentė. Mergina turėjo pasitenkinti tuo, kaip vis- 
kas įvyko, ir viltis, jog niekas niekad daugiau jos taip neįskaudins. 

Ji dar kartą pamatė ant lubų tykantį paslaptingą padarą, tik da- 
bar jį pažino ir įsitikino savo spėjimo teisumu, kai perskaitė ap- 
verstą varinę lentelę su kabineto pavadinimu: DANTŲ CHIRUR- 
GAS. ĮGULA. Čiuptuvėliai buvo ne kas kita, kaip odontologo grąž- 
tas, kybantis nuo lubų, o baltos rankos — apvirtusi kėdė. Kaip sun- 
ku viską pažinti šiame apverstame pasaulyje. Ar bus taip sunku 
susitvarkyti ir su pačia savimi? Kas ji dabar? Kas liko iš ankstes- 
nės Suzanos? Kokia bus naujoji panelė Šelbi vėliau, kai tas varg- 
šas persigandęs jūreivėlis pasinaudojo jos kūnu ir pabėgo? 

Ji švietė į atviras ir uždaras duris, tikrino sandėlius ir mažus 
kabinetėlius, anksčiau priklausiusius pagrindiniams virėjams ir vy- 
resniesiems palydovams, o kažkurią akimirką sumurmėjo panosėje: 

— Neįtikėtina, bet galiausiai vis tiek elgiesi taip, lyg nieko nebū- 
tų įvykę. 

Ji neaptiko jokių savo brolio pėdsakų ir įveikusi trečdalį kelio 
nuo laiptų angos susitiko su mama, tėvu, Rogu ir Martinu. Suzana 
susižvalgė su tėvais nieko neklausdama, tie tik beviltiškai papurtė 
galvas, o detektyvas su Martinu stovėjo nelinksmi ir sutrikę. 

Kompanija grįžo atgal dar sykį tikrindama dėžes, lagaminus, ry- 
šulius, kurie sukrito nuo grindų ant lubų, kai laivas apsivertė. Dai- 
rėsi mažos, negyvos rankelės, kyšančios iš kokios nors krūvos, bi- 
jojo ją rasti, bijojo nerasti. Ir vis labiau šiurpo pagalvoję, kad teks 
susitaikyti su reiškiniu, jog vaiko nėra. 

Jie dar kartą susitiko Brodvėjaus viduryje, kur paliko kitus. Šo- 
kinėjančios šviesos susidūrė. | 

„Ar radote...“, - ketino klausti Manis Rosenas, bet Belė kumšte- 
lėjusi sudraudė: „Neklausk. Ar jie nepasakytų patys? Tai siaubinga!“ 

— Apgailestauju, Džeine, bet jo ten nėra. Negalėjome pražiop- 
soti. Nuėjome iki pat galo, —- pasakė Skotas. 

Jis nieko neužsiminė apie plyšį vidinėje praėjimo sienoje ir tam- 
sią skylę jos apačioje, kur lempa nušvietė plūduriuojančius neišpa- 
sakytus dalykus. Kemalis parodė žemyn ir pasakė: „Katilas - bum!“ 

Antrasis nesprogo, tik įstrigo kamino angoje. Nėra vilties, kad 
berniukas galėjo jį pasiekti. 

Kurį laiką visi tylėjo, kol tylą nutraukė Nonė: 

— Bet jis negalėjo dingti, jis buvo toks guvus... — ir aiktelėjo, 
kai ją tildydamas Miuleris suspaudė ranką, nes visi kiti suprato, 
jog kaip tik tai berniukui ir nutiko. 

— O kaip laiptai? — paklausė Rosenas. 

— Jų čia daug, vieni eina į viršų, kiti į apačią, — atsakė Rogas. 

— Ar jis negalėjo kuriais nors užsiropšti? 

— Kaip, tamsoje? — nustebo Martinas. 

— Ššš! — šnipštelėjo Belė vyrui. — Nekalbėk tiek daug, Mani, 
neklausinėk. Ir be to blogai, kam dar skaudini? 

— Aš patikrinau ten, iš kur mes atėjome, — pratarė Suzana. — 
Apačioje nieko nėra. Dabar ten vandens per šešis colius. - Ji prisi- 
minė, kad vanduo apsėmė vamzdžius, o Herbertas nežinia kur nu- 
bėgo, taškydamas juodą vandenį. 

— Taip, - įsiterpė Skotas, — „D“ denio koridoriuje. Laivas nu- 
grimzdo giliau nei buvo. 

— Viešpatie! - šūktelėjo Rogas. - Jis gali panirti bet kurią minu- 
tę. Ant ko laikosi laivas? 

— Galbūt laiko krovinys ir balasto rezervuarai. Akras sakė, kad 
jie tušti. Per vidurį turėtų veržtis vanduo, bet... 

— Tuomet mums reikia nešdintis iš čia, - nukirto Linda Rogo. — 
Jeigu vaikis dingo, pats kaltas. Aš nenoriu nuskęsti. Juk jeigu būtų 
kur nors netoliese, atsilieptų, ar ne? 

— Taip, — atsakė Džeinė Šelbi, — jums būtinai reikia kilti. — Ji 
kalbėjo neįtikimai ramiu tonu. — Jums visiems. Aš liksiu čia, kol 
rasiu savo sūnų... 

— Bet, mama, tu negali! - atgavusi amą tarė Suzana. Ir suprato, 
kad iš tikrųjų norėjo pasakyti „mes negalime“. Prasiveržė visas jau- 
natviškas egoizmas. Juk ji nenorėjo būti palikta šiame juodame ny- 
kiame koridoriuje su prisiminimu apie tai, kas ką tik nutiko. Mergi- 
na troško išsigauti iš jo lipte, bėgte, pasiekti šviesą, išgyventi, kad 
sugalvotų naujų svajonių. Ji per jauna būti pasmerkta šiam nesi- 
baigiančiam košmanui, klupinėti tamsoje, kurioje per vieną akimirką 
buvo sunaikinta ankstesnioji Suzana. Ji nenorėjo mirti. 

— Negalite likti, Džeine, - tarė Skotas. — Jūsų berniuką rasime, 
aš pažadu... 

— Jūs man pažadat! Kodėl? Kaip? Ir kur jūs žinot?.. Ar matėt jį? 
Žinot ką nors ir man nesakot? Kodėl taip šnekat? 

— Nes jam nebus leista dingti, — atsakė Skotas. 

Ir tik Miuleris pajuto, kad pastoriaus balsas pakilo vienu tonu 
aukščiau. Jis spėliojo, ar pašvietęs Žibintu pastoriui į veidą neišvys- 
tų to keisto Žvilgsnio. 

— Taupykite šviesą, — kaip litaniją pakartojo Skotas. 

Visi buvo taip įpratę jam paklusti, kad pasigirdo visuotinis Ži- 
bintų ir lempų spragsėjimas, liko degti tik tie, kuriuos laikė Džeinė 
ir pats Skotas. Nuliūdusi kompanija vėl liko skendėti gilioje prie- 
blandoje. 

— Mes gerokai jos iššvaistėme. Nuo dabar turime taupyti kiek- 
vieną sekundę, nes be šviesos mums galas. Nežinau, ar seniai pa- 
keistos šios baterijos. Esu linkęs manyti, kad pirmos klasės vande- 
nyno laineryje gaisrininkai tinkamai pasirūpina lempomis. Tik šia- 
me apgailėtiname laive visko gali būti. Todėl siūlau žibintais nau- 
dotis tik ypatingos svarbos atveju. 

— Man labai gaila, kad jūs manote švaistą šviesą. Tai ką dabar 
darysite? Kaip pasiūlysite rasti mano berniuką? — paklausė Džeinė. 

Jeigu Skotas nebūtų pasinėręs į savo mintis, jis būtų labiau at- 
kreipęs dėmesį į suirzimą Džeinės balse ir įtampą jos veide, sąmy- 
šį, kurį joje kėlė neganda su kančia. 

Pastorius, kaip ir visi kiti, išskyrus None, kuri sukuždėjo Miu- 
leriui: „Dieve brangus, negi jis nemato? Ji tuoj pratrūks!“, blogai 
ją suprato. 

— Bijau, kad mums reikia eiti, Džeine, — tarė Skotas. — Negali- 
me likti čia ilgiau, jeigu norime likti gyvi. Reikia išnaudoti kiek- 
vieną minutę. Matėte, vanduo kyla. Yra dar ir kita priežastis. 

— Kokia gi? — parūpo Maniui Rosenui. 

— Oras, — atsakė Skotas. — Mes įkalinti korpuse. Mes nežinome, 
kiek čia oro, kiek 1lgai jo užteks. Pastebėjote, kad darosi vis karš- 
čiau? Mums reikia keliauti. 

— Bet kaip galėtume? — sukuždėjo Nonė Miuleriui. — Negi jis 
neturi širdies? . 

— Ša! — sudraudė Miuleris ir dar stipriau suspaudė jos ranką už 
gelsvo Žibinto šviesos rato. 

— O mano sūnus? — paklausė Džeinė. 

— Mes rasime jį pakeliui, — atsakė Skotas. 

— Brolau, - įsikišo Rogas, — nebūčiau dėl to labai tikras. 

Atrodo, kad pirmą kartą nekalta detektyvo pastaba pataikė pa- 
storiui į širdį, nes jis atsakė vėl pakeltu balsu: 

— Kur jūsų tikėjimas? Jau sakiau, berniuką rasime. 

— Aš lieku čia ieškoti, - pareiškė Džeinė. 

— Mes su Suzana liekame su tavimi, motin, — pritarė Ričardas 
Šelbis. - Suprantama, kad vienos nepaliksime... 

Iš tiesų jis“taip negalvojo. Nieko panašaus. Jis nenorėjo, kad 
Suzana ar jis pats liktų šiame kraupiame tunelyje, kuris jau dvokė 
mirtimi. Skotas pažadėjo, kad suras berniuką. Šelbis juo tikėjo. No- 
rėjo tikėti. Jeigu būtų bent mažiausia tikimybė, kad vaikas gyvas 
arba yra netoliese, jis nebūtų ėjęs, tačiau jie išnaršė koridorių sker- 
sai išilgai, padedami tikro detektyvo. Tačiau jeigu jo Žmona atkak- 
liai tiki, kad po kurio laiko vaikas staiga gali pasirodyti, jų pareiga 
likti kartu. Tik dėl to jo neapykanta šiai aukai netapo mažesnė. 
Kokia neteisybė: už vieną dar trys gyvybės — jo, Džeinės ir Suzanos. 

Džeinė kaip visada tai žinojo. Jis neišvengiamai pasielgs teisin- 
gai, vedinas klaidingų motyvų, tobulas vyras, vyriškos giminės gy- 
vūnas, Homo Sapiens Americanus, niekad nedarantis klaidingo 
žingsnio, švarus protas sveikame kūne ir marinuoto graikinio rie- 
šuto dydžio širdimi plačioje krūtinėje. | 

Pagal visus išorinius požymius jis mylėjo savo sūnų taip, kaip 
mylėjo ją. Žaidė futbolą, vesdavosi į kalnus, stovyklaudavo, dary- 
davo viską, ką privalo tėvas, tik nemylėjo ir nesuprato. Meilę jis 
pakeitė pasididžiavimu: pasididžiavimu sūnaus, savo paties kopi- 
jos, išvaizda ir gabumais. | 

Jis puikavosi savo Žmona, savo dukterimi, savo sūnumi, darbu, 
sėkme, karjera, namais, draugais, savo vieta bendruomenėje. Nie- 
ko Dikui Šelbiui neprikiši. Jis — šaunuolis su puikia šeimyna. Vy- 
ras visa tai pasiekė. O žmona žinojo, kad viduje jis tuščias kaip tas 
amerikinio futbolo kamuolys, kurį Šelbis taip aistringai mėgo svai- 
dyti su savo sūnumi tikėdamasis, jog vieną dieną berniukas pelnys 
malonius ausiai aplodismentus, kurie skambėjo futbolo aikštėje, o 
jis galės dar labiau didžiuotis: „Tai Robinas Šelbis, Diko Šelbio 
sūnus. Prisimenate Diką Šelbį keturiasdešimt devintaisiais? Buvo 
puikus žaidėjas. Vaikis visai į tėvą“. 

Džeinė viską suprato praėjus metams po pompastiškų, kaip de- 
ra automobilių gamintojo palikuonei, vestuvių, atšoktų Detroite. 
Jaunasis Dikas Šelbis buvo daug žadantis, ir jos tėvas, Holandas 
Krenbornas, Cranborne Motors prezidentas, galėjo lažintis iš savo 
patirties, jog tai tiesa. 

O pati Džeinė mylėjo ir ištekėjo už Šelbio, pasirinkusi jį iš kitų 
pažinotų ir vienodų kaip automobilio detalės vaikinų, nes Dikas 
turėjo kažką, kas kurstė jos gailestį. 

Jo dovanota meilę sudarė Medisono aveniu reklamų frazės, įaus- 
tos į šneką. Kalbant mokomosios literatūros knygų terminais, ji 
negalėjo skųstis vyro sugebėjimais lovoje. Dikui buvo garbės rei- 
kalas patenkinti ją, o ne savo poreikį. Neretai, kai po visko ją ap- 
imdavo šiluma ir švelnumas, atšaldydavo nuojauta, kad vyras guli 
šalia ir laukia, kol atsidarys durys, įeis treneris ir paplos per petį 
arba universiteto galva įteiks diplomą. 

Tačiau didžiausias nusivylimo šokas laukė supratus, kad tragiz- 
mas, kuris, jos įsitikinimu, buvo silpnoji Diko vieta ir kurį ji manė 
įveiksianti, yra visai kas kita. Ten buvo viso labo baimė būti išaiš- 
kintam, kad jis trokšta tik prisiderinti. Vyro troškimas atitikti įpras- 
tus standartus buvo pribloškiantis. 

Iš gyvenimo Dikas nenorėjo nei daugiau, nei mažiau. Jam sekė- 
si daryti viską, ko imdavosi, gerai sekėsi, tačiau niekad - ypatingai 
gerai. Todėl jis galėjo bendrauti su Skotu ir tuo pat metu garbinti jį 
kaip didvyrį. Dikas buvo pritapėlis. Jis vieną kartą pelnė pergalin- 
gą įvartį. Antrojo pasaulinio karo metais užsitarnavo kapitono laips- 
nį per pavyzdingos tarnybos Ramiajame vandenyne metus. Grįžo 
nei baltesnis, nei juodesnis, populiarus savo kompanijoje, gana šau- 
niai tarnavęs fronte, vyras, kuris padarė viską, ką gali niekuo neiš- 
siskiriantis karys, nes nebūtų drįsęs padaryti mažiau ar daugiau. 

Džeinė gerai žinojo, kad vedybos, jo įsitikinimu, buvo konfor- 
mizmo varžybų taurė, kurią jis laimėjo. O kadangi ji pati buvo ge- 
rai išauklėta ir puiki sportininkė, žaidė jo Žaidimą ir gyveno ne per 
daug nelaimingoje santuokoje, kur, ko gero, didžiausias jos pasie- 
kimas buvo ištisus dvidešimt metų slėpti nuo Ričardo Šelbio, kad 
jis demaskuotas. 

Bet dabar užgniaužtas tų dviejų dešimtmečių apmaudas grasino 
prasiveržti. Vyras siūlėsi likti kartu ne paveiktas sūnaus netekties, 
o todėl, kad toks poelgis geras ir teisingas. 

Kančia pavertė ją imtuvu, vibruojančiu ir gaudančiu kiekvieną 
emociją. Ji jautė kompanijos nekantravimą. Jos likimas, jos dile- 
ma, jos asmenybė ar tai, kas jai nutiko, iš tiesų niekam iš jų nerūpė- 

j0. Ji tapo kliūtimi ir našta kaip storulė ponia Rosen, kuri kėlė grės- 
mę išlikti. Džeinė žinojo, kad jos vyras irgi norėtų prisiderinti prie 
kompanijos norų ir Skoto vadovavimo. 

„— Negalime eiti be berniuko, - tarė Belė. — Tiesą sakant, man 
nusispjaut, jei ir nepajudėsime iš vietos. Kažkokia beprotybė: į vir- 
šų, Žemyn, į viršų, žemyn. Kai laivas nuskęs, visi iškeliausime ta 
pačia kryptimi. 

— Nesuprantu, kas galėjo nutikti mažajam, — tarė Manis Rose- 
nas. —- Aš nieko negirdėjau, kai sutemo ir prasidėjo grūstynės, jeigu 
jis šaukė. Bet jeigu jį sutry... tai yra, jeigu Jį pargriovė, tuomet gal- 
būt jis... - Manis nutilo supratęs, kad su kiekvienu žodžiu vis labiau 
gadina reikalą. 

Ta nežinia! Jeigu Džeinė būtų radusi sūnų negyvą, apraudotų 
kaip tuos, kurie jau buvo sutrypti, suplėšyti ir paskendę. Bet jeigu 
jis kažkur tarp gyvųjų, vienas, persigandęs klaidžioja aklinai juodu 
apverstu koridoriumi ar sandėliu arba įkrito į kurį iš tų klaikių šuli- 
nių... 

Nonė priėjo prie jos ir paėmusi už rankos pasakė: „Ak, ponia 
Šelbi, mes nenorime jūsų palikti!“ 

— Mes suprantame, kaip jaučiatės, - pridūrė Miuleris. 

— Gal reikėtų dar kartą pereiti? — pasiūlė Martinas. 

— Ir aš taip manau, - įsiterpė panelė Kinseil. 

— Neišmanau, kur, nebent jį nunešė žmonės, skubantys į pirma- 
galį. Jie tikrai negrįš su juo, 0 vienas jis nesugebės, - pasakė Rogas. 

— Ji pati kalta, — pareiškė Linda. — Kodėl nebuvo kartu su vai- 
ku? 

Kad ir kokia karti buvo pastaba, Džeinė suprato, kad ji teisi. Jai 
nereikėjo paklausyti sūnaus, pasiduoti lepumui, kurį pati ir įskie- 
pijo. 

Kančia atskleidė Džeinei visų prieštaravimų, kuriuos išgirdo, 
netikrumą. Tik mažoji šokėja galbūt nuoširdi; likusieji nori eiti. Ji 
ir pati nekantravo lipti viršun, kol dar yra laiko, išlikti gyva ten, 
kur tiek daug žuvo, džiaugtis kiekviena mažyte pergale, nes jautė 
panirusio laivo nepatvarumą. Tačiau savo įtūžį nukreipė į vyrą. 

Skotas buvo nuoširdus: | 

— Dikai, tu spręsk. Aš įsipareigojau eiti su šiais žmonėmis. Jie 
manimi pasikliovė. Mes paliksime jums žibintus ir vieną iš didžių- 
jų lempų, tik atminkite, kad jos ne amžinos. Jeigu nejausčiau, kad 
berniukas saugus ir kad mes rasime jį, niekada nesiūlyčiau... 

— Suprantama, kad aš liksiu su savo Žmona, - atsakė Šelbis. 

Staiga suaugusi Suzana pasijuto stovinti nuošalyje ir viską ste- 
binti. Pradingęs Robinas, susirūpinusi motina, pasiaukojantis tė- 
vas! O kas paklaus Suzanos, ar nori ji gyventi, ar mirti, kurią iš 
menkų vilčių ji renkasi? Ji užuodė skilimo kvapą, povandeninės 
srovės, kurią dar tik nujautė, prasiveržimą. 

Tai nutiko, kai Džeinė Šelbi atsisuko į savo vyrą ir neapykantos 
bei pasidygėjimo sklidinu balsu tarė: 

— O, ne, tu neliksi! 

To laukusiai Suzanai palengvėjo. Ričardas Šelbis, net neįtariantis 
apie jausmus, kuriuos slėpė ir netrukus parodė visuomet linksma ir 
maloni moteris, žiūrėjo į žmoną taip, lyg ši būtų staiga išprotėjusi. 

— Bet, Džeine! Kaip tai suprasti? 

— Nes aš nenoriu. Nenoriu, kad būtum netoliese. Nes nekenčių 
ir šlykščiuosi tavimi. Tu esi ne kas kitas, o užprogramuotas vaikš- 
čioti ir kalbėti vyro pavidalo kartono gabalas. 

Šelbis ėmė drebėti. Jis negalėjo visu tuo patikėti. 

— Džeine, ar tu supranti, ką šneki? 

— Labai gerai suprantu, kai sakau, kad esi silpnas, bestuburis 
padaras, kuris sugeba viską, tik ne išsivystyti į žmogų. Tu niekad 
nebandei padaryti ar pagalvoti to, kas nedaryta; šlykštu gyventi 
tavo namuose, grasu gulėti tavo lovoje. 

Šita tirada pritrenkė visus, išskyrus Skotą, kuris stovėjo tolė- 
liau, laukdamas ir dalindamasis su Kemaliu didžiąsias lempas ir 
virves. Likusieji stovėjo, stengdamiesi Žiūrėti į šalį, išskyrus Lin- 
dą, kuri nusijuokusi tarė Rogui: 

— Štai tau ir dama! O tu skundiesi manimi! 

Su augančiu siaubu Šelbis pajuto, jog tai, ką laikė saugiais, pa- 
tikimais savo santuokos pamatais, pradeda irti. Ir klaidingai grie- 
bėsi vyro, netikėtai užklupto moters pykčio, nuvalkiotų žodžių: 
„Bet, Džeine... aš tave visada mylėjau“. 

— Tu! - suriko žmona. — Tu nesupranti šito žodžio reikšmės. 
Nekenčiau tavo meilės, kai turėjau labiausiai tave mylėti, neap- 
kenčiau tavo bailumo ir siekio atitikti gero vyro įvaizdį. Tau netgi 
trūko drąsos nusipirkti kekšę arba įsirangyti į lovą pas kieno nors 
žmoną iš gryno paikumo. Būčiau gerbusi: tave, jeigu būtum taip 
pasielgęs, tačiau tu ir čia prisitaikei, paleistuvaudamas su šliundro- 
mis, tik kai su draugais išvykdavai iš miesto, kad jie nepagalvotų, 
j0g tu myli vyrus. 

Didingi rūmai ėmė virsti. Iš kur ji sužinojo apie tas išdaigas per 
susitikimus Niujorke, Čikagoje ir Atlantoje? 

— Tu netgi nesupranti, apie ką aš kalbu, - tęsė Džeinė. — Stovi ir 
spėlioji, iš kur aš sužinojau apie tavo šėliojimus? Manai, man tai 
rūpėjo? Ar kada laikei mane žmogumi, pajėgiu suprasti? Kai tik 
norėdavau praverti langą mūsų gyvenime, tu uždėdavai ant jo dvi- 
gubas spynas, kol aš išvis lioviausi. Tu bandysi priversti mane eiti 
dėl mano pačios, Suzanos ir tavo gyvybės. Tu liksi su manimi, nes 
vyras nepalieka savo žmonos netgi tuomet, kai laiko ją savanaude 
ir kvaila. Tačiau tavo širdis neplyšta iš skausmo, kad netekai savo 
berniuko, kad jį galėjo sutrypti, uždusinti, paskandinti ar kad jis 
tiesiog klaidžioja tamsoje. 

Ji suklupo, užsidengė rankomis veidą ir dejuodama kartojo: 

— Aš to niekad nesužinosiu! Niekada! Niekada! 

Ir vėl pirmoji pribėgo Nonė, atsiklaupė šalia ir apsikabino. 

— O ne, prašau, nereikia! 

Panelė Kinseil palinko prie jų ir tūpčiojo reikšdama užuojautą. 

— Klausykit, ponia Šelbi, - tarė praktiškoji Belė Rosen, - turite 
elgtis taip, kaip sako širdis, o mes su Maniu liksime su jumis... 

Skausmas, kurį Šelbis patyrė per šias kelias bauginančias mi- 
nutes, buvo toks didelis, kad jis liko pastėręs, paralyžiuotas ir ne- 
įstengė prieiti prie žmonos. 

Tą akimirką ir Suzana negalėjo nuraminti motinos, tiesiog sto- 
vėjo ir stebėjo juos kaip praeivis du nepažįstamus. Ji buvo tokia 
pat suglumusi kaip ir jos tėvas. Kaip jos motina tiek metų galėjo 
būti puiki Žmona, slėpdama tikruosius jausmus? Kaip jos tėvas ga- 
lėjo būti toks aklas, kad nesuvokė, koks žmogus gyvena kartu? 
Kaip ji pati nesuprato ir net neįtarė, kokia iš tikro jos motina, o, 

beje, ir tėvas? Šelbio rūmų griūtis padalijo jos užuojautą tarp įsiu- 
tusios motinos ir sukrėsto tėvo. O dar galvon toptelėjo juokinga 
mintis: Vargšas konservatyvusis tėtukas! Jeigu jis žinotų, kas man 
nutiko!.. 

Taip greitai, kaip susmuko, Džeinė susiėmė ir pakėlė galvą. Ži- 
bintų šviesoje visi pamatė, kad jos akys sausos. 

— O, ne, — tarė ji balsu, kuriame staiga neliko jokios gyvasties, — 
aš eisiu su jumis. — Ji parodė į Skotą: — Tas pabaisa teisus. Jo parei- 
ga yra gyventi, ir, manau, mano taip pat. Aš ir taip visus sutruk- 
džiau. Eime. 

O pabaisa Skotas visai abejingai atsakė: | 

— Esu įsitikinęs, kad padarėte teisingą ir išmintingą sprendimą, 
Džeine. 

"Iš jų visų Džeinės sprendimu labiausiai patenkintas liko Miule- 
ris. Jis per ilgai užsibuvo situacijoje, kuri jam nepatiko. „Tu - šau- 
ni mergytė,“ — sušnibždėjo jis Nonei. O širdyje svarstė, iš ko su- 
tvertas Skotas, kuo jis kvėpuoja. 

Dabar Suzana priėjo prie mamos ir apsikabinus: tarė: 

— Ak, mamyt, aš net nežinau, ką pasakyti. 

Džeinė tebebuvo jautri net mažiausiam spinduliavimui. Todėl ji 
pasakė dukrai: 

— Tikiuosi, kad niekad nesužinosi, ką reiškia palikti savo vaiką. 

Priekaištas pataikė strėle ne ten, kur buvo taikytas. Kliudė šią 
naująją Suzaną, ir ji pagalvojo: Viešpatie, o jeigu aš laukiuosi? 

Skotas tuojau ėmėsi organizuoti: 

— Aš eisiu priekyje su viena iš didžiųjų lempų. Rogas eis gale su 
antra. Taip šviesos turėtų užtekti. Mums teks eiti pro... - Kiek pa- 
dvejojęs jis užbaigė mintį: — ...pro tai, kas liko iš antros katilinės. 
Reikia trūks plyš pasiekti mašinų skyrių. 

— Ir Dievo pagalbos, - pridūrė panelė Kinseil. 

Iš savo padangių Skotas pažvelgė žemyn ir tarė: 

— Dievas tarnauja mums. Netikiu įkyriu maldavimu ir zyzimu 
Jam į ausį. Mums buvo duota jėgų pasikliauti savimi, mes juk ne- 
turime Jo nuvilti, tiesa? 

Panelė Kinseil sumirksėjo kaip subartas vaikas, kuris nori nu- 
slėpti ašaras, ir atsakė: 

— O, taip, Žinoma, jūs visiškai teisus, daktare Skotai. Jeigu taip 
sakote... 

Miuleriui knietėjo paklausti Skoto apie dingusį berniuką, ištver- 
mingiausią ir drąsiausią mažąjį kovotoją, kokį jam teko matyti. Kaip 
šią auką mėginant išsikapanoti patiems vertinti pagal pastoriaus 
teologiją? Bet jis susilaikė. Užtektinai prišnekėta. 

Tačiau vandenį sudrumstė kitkas. 

— Nėra anglo su mergina, — pastebėjo Rogas. 

Kiekvienas per savo rūpesčius pamiršo Šypsnių su drauge Pa- 
mela. 

— Kur jie? — Skotas atrodė sunerimęs. 

— Mirtinai prisiliuobė, - sukikeno Linda. | 

— Jie kažkaip įsigavo į alkoholio sandėlį, — paaiškino Martinas. 

— O dangau! — tarė Šelbis. - Jeigu jis girtas, jis... 

— Jūs juos matėte? — pasiteiravo Skotas. 

— Taip, — atsakė Rogas. Jis su Martinu ir Skotu atsiskyrė nuo 
grupės ir nuvedė juos iki sandėlio, kur žibintai iš tamsos ištraukė 
Šypsnių ir merginą tokia pat poza, tik dabar abudu miegojo. 

Skotas juodu papurtė už peties, tačiau pabudo tik Pamela. Ji 
gebėjo pabudusi akimirksniu suprasti, kur ji ir kas dedasi aplink. 

— A, aš tik snustelėjau minutėlę, — burbtelėjo ji. 

— O Kaip jis? — paklausė Martinas. 

Mergina šypsodamasi atsakė: 

— Jis nepabus dar kelias valandas. Vienas patvarkė kone butelį 
viskio. 

Skotas piktai pažiūrėjo į juos iš viršaus ir nusikeikė. 

— Kodėl leidai? — paklausė jis Pamelos. - Negi nesupranti, kad 
jam galas? Gaila, bet turėsime jį palikti. Tokios būklės jis niekam 
tikęs. O laukti negalime — ir taip išvaistėme daug laiko. 

Mergina nereagavo į jo priekaištus ir grasinimus, tik meiliai pa- 
žvelgusi į Šypsnių atsakė: 

— Ne, aš jo nepaliksiu. Turiu būti šalia, kai jis atsibus. Jam rei- 
kės mano pagalbos. 

— Klausykite, panele, - ėmė prašyti Martinas, — negi nematote, 
į kokią padėtį jis įstūmė save ir mus? Jūs ketinate pasiaukoti dėl 
šito tipo? 

Pamela spoksojo į jį, tarsi nesupratusi tos frazės. 

— Kaip pasiaukoti? — pakartojo ji. 

— Kodėl nesutrukdėte jam prisigerti? — griežtai paklausė Skotas. 

— Todėl, kad jam to reikėjo, - atsakė ji. - Jis vėl tapo ka B 

Tik nepridūrė: Jr vėl mielas, švelnus ir meilus man. 

— Klausykite, panele, —- Rogas nebuvo toks taktiškas. — Jis yra 
girtuoklis. O jūs dar vaikas. Galbūt mes visi nugarmėsime su šia 
gelda, bet jeigu ne, jūs turite teisę gyventi savo gyvenimą. Eisite su 
mumis. Tai jo problema. 

— Bet aš ir gyvenu savo gyvenimą, — su tokiu įsitikinimu pareiš- 
kė Pamela, kad abejonių neliko. — Jūs eikite. Mes seksime iš pas- 
kos, kai jis atsibus. 

Vyrai susižvalgė, ir Martinas tarė: 

— Ji kalba aiškiai. Žinau tokias. Kai kurios merginos pamišusios 
dėl girtuoklių. 

— Mes paliksime jums šitą Žžibintuvėlį, — nusprendė Skotas. — 
Daugiau negalime. Ir, bijau, laukti ilgiau taip pat. 

— Ačiū, daktare Skotai, — atsakė mergina. —- Mums viskas bus 
gerai. Nesirūpinkite dėl mūsų. Aš jį prižiūrėsiu. 

— Po valandos, vėliausiai po dviejų, šis denis bus po vandeniu, 
— įspėjo pastorius. 

Pamela nežymiai linktelėjusi paėmė Žibintuvėlį, išjungė jį ir tarė: 

— Reikia taupyti, tiesa? Ačiū, kad atėjote pas mus. 

Vyrai pasuko atgal. Rogas pasipiktinęs pareiškė: 

— Ot višta! Negi ji nesupranta, kad abu mirs, jeigu pasiliks čia? 

— Taip, — paprastai atsakė Skotas, — ji supranta. 

Martinas pagalvojo sau: Jėzau! O aš maniau, kas Karlas Hosis 
kietas. Kuo dar, be savęs, tiki šis vyrukas? 

Kai jie sugrįžo pas likusius, Rosenas paklausė: 

— Tai kur jie? Kas vyksta? 

— Jis nepajėgia pajudėti, — daug neaiškino Skotas. - Mergina 
lieka su juo. Palikau jiems žibintą. — Jis paruošė savo komandą. 
Pastoriaus veido išraiška buvo rūsti, o akyse vėl atsispindėjo lem- 
pos šviesa. 

Niekas nenorėjo klausinėti ar svarstyti, ką reiškia jo Žodžiai. 
Tik Džeinė Šelbi tarė: 

— Aš jai pavydžiu. 


PENKIOLIKTAS SKYRIUS 


Belė Cimerman iš M.PS. 


Pirmas katilų komplektas, įkaitęs iki raudonumo, nutrūko nuo 
varžtų ir išlėkęs per kaminą į jūrą sprogo. Antrasis, buvęs priekyje, 
atplyšo, sutrūko ir dabar atvėsęs priminė keistą mėnulio peizažą su 
susigarankštijusi0o metalo kalvomis ir slėniais. 

Apversta ir sugriauta trijų aukštų patalpa prarado įprastą origi- 
nialią, kone sterilią išvaizdą. Degiklių eilės už plytelėmis kloto fa- 
sado, kur už žėručio stiklų oranžines liepsnas stebėjo katilinės kom- 
panija, atvėrė savo šerdis. Temperatūros matuoklių, alyvos pada- 
vimo ir kadaise nepriekaištingų valdymo skydų likučiai panėšėjo į 
dirbtines gipso, papjė mašė ir grubiai nutepliotos drobės dekoraci- 
jas, turinčias vaizduoti pragarą, prie įėjimo į pramogų parko siau- 
bo kambarį. 

Kompanija pasiekė jį pro siaurą angą, išlaužtą Brodvėjaus si€- 
noje, beveik pačiame gale, į kurį juos nuvedė Kemalis. Tenai tur- 
kas sustojo kadaise gerai ištyrinėtoje aplinkoje ir pirmą kartą ges- 
tais parodė kažką, ko nesuprato nei Skotas, nei kiti. Dešine ranka 
ištiestu ir žemyn paverstu delnu jis kelis kartus tarsi pasėmė, o tada 
įsmeigė į Skotą susirūpinusias, klausiančias akis. 

— Ką jis bando pasakyti? — paklausė Miuleris. —- Nesuprantu. 
Tie kiti vaikinai sakė, kad šitas kelias užtvertas. Ar tai jis nori pa- 
sakyti? — Ir kreipėsi į Kemalį: — Gerai? Gerai? 

Šį kartą turkas linktelėjo, ir Miuleris išvertė: „Jis nori, kad eitu- 
me šiuo keliu“. 

Praėjimas buvo toks siauras, kad Belė Rosen pasakė: 

— Jeigu dar susiaurės, aš nepralįsiu. 

— Viskas gerai, toliau vėl praplatėja, - nuramino Skotas. — Neat- 
silikite. Rogai, nukreipkite žibintą į grindis. 

O grindys buvo suraukšlėtos it po žemės drebėjimo, vienoje vie- 
toje jiems teko peržengti per kelių pėdų plyšį. Iš perlaužtų vamz- 
džių tebelašėjo įvairūs skysčiai. 

Staigus posūkis baigėsi laiptais, primenančiais kopėčias, kurie, 
rodės, leidosi visai įprastai, o ne kabėjo ant lubų. 

— Kodėl jie neapversti, kaip visa kita? — nustebo Miuleris. —- Juk 
mes neapsivertėme, tiesa? 

Visi sudegė šviesas, kad apžiūrėtų laiptus. 

— Ne, - tarė Šelbis. — Ne, jie persukti atgal. Viešpatie, kokia tai 
turėjo būti jėga! — Tai buvo pirmi jo žodžiai po Džeinės tirados, ir 
atrodė, kad savas balsas jį patį išgąsdino, nes Šelbis nerimastingai 
apsidairė. 

— Mums pasisekė, - pastebėjo Martinas. 

— Mes patys esame savo laimės kalviai, - pasakė Skotas. 

Tai buvo vieni iš tų atvirų laiptų: metalinis trapas nedengtomis 
pakopomis, todėl, priešingai nei kiti, sunkumų nekėlė. 

Skotas sustatė vyrus į eilę ir liepė perduoti vienas kitam moteris. 
Viršuje būtų buvęs ,„F“ denis, tačiau dabar jie atsidūrė ten, kur ka- 
daise stovėjo katilinė. 

Negyvėliai gulėjo krūvomis, į kurias juos suvertė pasviręs gar- 
laivis. 

— O, Dieve švenčiausias! Jie negyvi! Aš čia neisiu... — suklykė 
Linda. 

— Ko tau bijoti? — tarė Belė. — Gal jiems dar geriau nei mums. 
Kartais būti gyvam blogiau nei mirusiam. 

— Gal tau, 0 aš noriu gyventi. 

— Jie tavęs nenuskriaus, — ramino vyras. Tai suprasti padėjo jo 
profesija. Kai kulka atima žmogaus gyvybę, jis daugiau nedaro nei 
gera, nei bloga. 

— Gal už juos turėtume pasimelsti? — išdainavo panelė Kinseil. 

— Vėliau, - tarstelėjo Skotas ir išžvalgė aplinką, lempa išryškin- 
damas suaižėjusias metalo plokštes ir laužo krūvas. - Manau, Ke- 

malis yra čia buvęs prieš užgęstant šviesoms ir žinos kėlią. Mes 
juo seksime. — Jis parodė ženklą turkui. 

Visi, kaip jau įpratę, susirikiavo vorele: Skotas su panele Kin- 
seil, Martinas, Šelbis, Suzana su Džeine, Rosenai, Miuleris ir No- 
nė, 0 pačiam gale ėjo Linda ir Maikas Rogai. 

Jie kilo laipsniškai. Eiti buvo pavojinga, kaip išsiruošus į vul- 
kano viršų per aštrius lavos ragus. Kemalis ėjo pirmas su viena iš 
sunkiųjų lempų ir rodė lengviausią kelią. Visi kopė lėtai, sukiojosi 
tarp nuolaužų. 

Šelbis norėjo pasiūlyti ranką žmonai, bet nedrįso. Jis buvo su- 
gniuždytas, piktas ir gerokai jos išsigandęs. Po šitiek ramybės ir 
harmonijos metų patirti tokį neapykantos pliūpsnį, būti sutryptam 
prieš nepažįstamus žmones... kaip nevykėliui lovoje ir gyvenime... 
Tačiau jis atsigręžė ir sušnibždėjo dukrai: „Pasirūpink mama, Sju, 
— 0 tada neįtikinamai pralemeno: — Aš... aš nežinau, kas jai už- 
ėjo...“ 

Jeigu Džeinė girdėjo, ji neparodė jokio ženklo, tačiau, kai sudė- 
tingoje atkarpoje Suzana paėmė ją už rankos, stipriai įsikibo. 

Belė Rosen staiga aiktelėjo, paslydo ir nukrito. Vyras tuoj pri- 
šoko prie jos, bandydamas pakelti. 

— Tu nori, kad eičiau toliau, Mani? — sudejavo ji. —- Kaip tau 
atrodo, kiek dar gali iškęsti sena moteris? Aš esu tik našta šiems 
žmonėms. Pagalvok, juk be mūsų jie galėtų eiti daug greičiau. 

Padedamas Rogo, Manis pastatė ją ant kojų, o priėjusi Nonė 
apkabino per liemenį. 

— Neturėtumėte taip jaustis, ponia Rosen. Mes visi vienodi. 

— Kiaulės šiknoj, - išgirdo Miuleris murmant Lindą. 

— Dar truputuką, mamute, — atsakė Rosenas. — Jau netoli, taip, 
Frenkai? | 

— Aš nežinau, - atsakė Skotas. - Dar negaliu pasakyti. Mes turi- 
me eiti tol, kol pajėgsime. 

— Manau, jūs teisus, — pasakė Belė. — Privertėt mane susigėsti, 
kad visą laiką zurzu. Viskas gerai. 

Nelauktai Kemalio parinktas ir apšviestas lempa takelis ėmė leis- 
tis, iš pradžių nežymiai, vėliau vis staigiau. 

— Ei! — iš galo šūktelėjo Rogas. — Ar tas vyrukas žino, ką daro? 
Mes leidžiamės. Juk matote, kad einam žemyn. Po paraliais! Ma- 
niau, kad nori 1šsiropšti į viršų. 

Jie jau nusileido daugiau nei paskutinį kartą buvo užlipę apvers- 
tu trapu ir dabar turėjo būti netoli „E“ denio. 

Skotas atsigręžė ir sustabdė visą vorą. 

— Mes ten pakliūsime. Kaip manot, kodėl tas vyrukas paliko 
kitus ir prisijungė prie mūsų? 

Niekas nieko neatsakė, bet Rogas, paskutinis ir aukščiausiai sto- 
vintis, pašvietė lempa tiesiai Skotui į veidą taip, kaip apšvietėjas iš 
balkono aktoriui. 

Skoto veidas nė nekrūptelėjo. Jis net nesumirksėjo. Dramatiškai 
išryškintas, kaip pastebėjo visi, jis žvelgė į niekur. Tada pastorius 
apsisuko ir nužingsniavo tolyn. 

Kitiems nieko neliko, tik traukti pridurmui. Jausdamas negeru- 
mą skrandyje Miuleris apskaičiavo, kad jie prarado mažiausiai de- 
šimt taip brangiai atkovotų pėdų į viršų. Toliau kelias pakrypo dar 
staigiau. Jie be kovos atiduoda denius, kuriuos taip sunkiai išsiko- 
vojo. Visi taip jautėsi, pyko ir su kiekvienu žingsniu žemyn seko jų 
drąsa ir dvasia. 

— Skotai, - pašaukė Rogas iš galo, — tu kvailas niekše! Mes vėl 
atsidursim dugne. Čia tas užblokuotas kelias, apie kurį kalbėjo kiti. 

— Nusiraminkite, Rogai, - šūktelėjo jam Skotas, - Kemaliui taip 
neatrodo. Atminkite, šią laivo dalį jis pažįsta. 

Jie skaudančia širdimi nusileido dar kelis jardus ir atsidūrė ke- 
lio gale. Katilinės grindys tiesiog išnyko viename iš gerai pažįsta- 
mų purvino vandens baseinų su vaivorykštine alyvos plėvele. Šis 
buvo maždaug aštuonių Kyžorannjų pėdų ir siekė iki pat švytinčios 
tvirtos plieno sienos. 

Išvargę, praradę ūpą ir apimti siaubo jie susmuko ant tvenkinė- 
lio šlaito. Džeinė Šelbi sumurmėjo: „O ne! O ne!“, o panelė Kinseil 
surypavo: „O, Viešpatie, kuo mes tave taip įžeidėme?“ 

Jie beveik neišgirdo Lindos Rogo keiksmų tirados, nes Rogas 
garsiai ir aiškiai tarė: 

— Gerai, kvailas šunsnuki, ką darysime dabar? 

Martinas murmėjo panosėje: „O Kristau!“, nes kad ir kur pama- 
tydavo juodą vandenį, prisimindavo rausvą ponios Luis kūną. Jie 
veikiausiai pasiekė šachtą, sujungtą su katiline, kurioje pakilo jū- 
ros vanduo. 

Tik Skotas ir turkas liko stovėti. Pastorius tylėdamas tyrinėjo 
aplinką. Jis, regis, kažko laukė. 

Kemalis dūrė pirštu į sieną. Smarkiai, lyg norėtų pradurti į kiau- 
rai. 

— Variklis, — pasakė jis. 

O tada, rodydamas į tamsų šulinį, vėl pakartojo tą keistą judesį 
delnu. 

— Ką tas vaikinas nori pasakyti? — paklausė Rogas. - Kokių galų 
jis mus čia atsitempė? 

— Mašinų skyrius turėtų būti kitapus sienos, - paaiškino Miule- 
ris. — Jis griebė Kemalį: - Klausyk, kas po tuo vandeniu? Ar ten 
praėjimas? Patalpos susijungiančios? Ar čia gilu? 

Vyras nesuprato jo žodžių, tačiau guviomis protingomis akimis 
suprato esmę. Dabar jis vėl šoko aiškinti judesiais. Rankomis pada- 
rė dėžę, paskui kelis kartus išskėtė rankas į šonus ir baigė vaizduo- 
damas, kad lipa kopėčiomis ar stačiais laiptais. Po to pavaizdavo 
sprogimą ir truktelėjo pečiais. 

— Ten yra kažkoks praėjimas, — paaiškino Miuleris. — Palaukite! 
Apverstas jis jungia katilinę su mašinų skyriumi ir skirtas jiems ar- 
ba inžinieriams. Dabar po vandeniu. — Jis parodė į vandenį ir pa- 
vaizdavo Kemaliui, kad iriasi. Mašinistas šyptelėjo ir neigiamai 
papurtė galvą. - Jis neturi noro nerti. Dievas Žino, kas ten apačioje, 
kaip toli ir gilu. Aš jo nekaltinu. 

— Hmmm)! Plaukti po vandeniu galiu aš, - pratarė Belė Rosen, 
bet niekas neatkreipė į ją dėmesio. Visi praradę viltį susirinko prie 
tamsaus baseinėlio, neišmanydami ko griebtis. 

— Gerai, treneri, — pradėjo įprastą giesmelę Rogas, — parodyk, 
ką toliau daryti. Leisies ta skyle žemyn? 

Skotas pašvietė lempa į vandenį, pagaudamas šviesos pluošte 
raibuliuojančią vaivorykštinę alyvos plėvelę. 

— Taip, — atsakė. 

Palengvėjimo bangą, nusiritusią per vyrus, buvo galima kone 
apčiuopti, ir Džeinė Šelbi supykusi bandė užgniaužti susižavėjimą 
Skotu. Kad ir koks jis, kaip vadas drąsos turi. 

— Prašom, - tarė Rogas. Ir išsakė visų kitų kompanijos vyrų min- 
tį. Kemalis atsisakė nerti, apie Roseną negalėjo būti kalbos. Jeigu 
Skotas nesutiktų, pavojinga užduotis tektų kuriam nors: Martinui, 
Miuleriui ar Šelbiui, — ir nors visi neblogai jautėsi vandenyje, nė 
vienas neturėjo drąsos bandyti, nes bala žino kokios kliūtys ir siau- 
bai laukė po vandeniu. 

Tačiau Miuleris greitai priminė jiems apie atsakomybę: 

— Nieko nebus, Frenkai. Mes negalime jūsų leisti. 

— Negalite leisti? Kodėl gi? — paklausė pastorius. 

— Nes esate pintinė su visais mūsų kiaušiniais, — trumpai atsakė 
tas ir leido likusiems suvokti mintį. 

Mažoji Rosen susiprotėjo pirma: 

— O Dieve, žinoma! Jeigu Frenkui kas atsitiktų... 

— Tik tu neik, - sušnibždėjo Nonė Miuleriui. — Labai prašau! 

Jis išsklaidė merginos baimes: 

— Nesijaudink, man paprasčiausiai neužtektų drąsos. 

— Man nieko neatsitiks, — pasakė Skotas. 

— Miuleris teisus, — pritarė Šelbis. - Mes negalime rizikuoti. Teks 
grįžti atgal. Gal vertėjo pirmiau pasiekti pirmagalį. - Senasis Šelbis 
būtų pasisiūlęs savanoriu bent jau dėl įvaizdžio, tačiau senojo Šel- 
bio nebeliko. 

Panelė Kinseil krūptelėjusi tarė: 

— Neištverčiau, jeigu reikėtų vėl eiti per tą Brodvėjų. 

— Mes negalime grįžti, — tarė Martinas. — Sumokėta per didelė 
kaina. Dvi valandas sugaišome, kol atėjome čia. — Tačiau jis irgi 
nepasisiūlė. 

— Šauniai padirbėjai, mielas Frenki! —- kandžiai metė Rogas. 

Miuleris pasvarstė, kiek dar reikės, kad pastorius atsisuktų į sa- 
vo kankintoją ir Žiebtų jam, tačiau milžinas nepasidavė užgaulioji- 
mams. Miuleris nekentė Skoto už jo šaltakraujiškumą, o savęs — 
kad nedrįsta nerti į juodą vandenį ir pažiūrėti, ar nėra kelio, kad ir 
kaip neįtikimai tai atrodo. 

— Kaip matau, kito pasirinkimo nėra. Sprendžiu aš, — kategoriš- 
kai pareiškė Skotas. 

— Tiek triukšmo dėl vandenėlio, — prabilo Belė Rosen. - Jeigu 
leisite, po minutės išsiaiškinsiu. Kaip sakiau, aš galiu nerti. 

Visi atsisuko į ją išvertę akis, o Martinas tarė: 

— Juk jūs ne rimtai, ponia Rosen? 

Tai, ką ji pasakė, buvo taip nesuderinama su apgailėtinu jos kū- 
nu, apdriskusia juoda nėrinių suknia, nutekėjusiu nuo skruostų rau- 
doniu, papilkėjusia, prakaito lašeliais nusėta oda ir juodais ratilais 
už akinių storais stiklais. Ant jos kojų ir rankų ėmė ryškėti mėly- 
nės, atsiradusios ropščiantis vamzdžių siena ir pargriuvus korido- 
riuje. 

Ji įdėmiai pasižiūrėjo į juos ir pareiškė: 

— Manot, kad jei dabar esu storulė, jaunystėje negalėjau būti 
atletė? Tau reikėtų paklausti Šarlotės Epštein iš M.P.S. Amžiną jai 
sportininkė. Jos jau nebėra. Aš trejus metus buvau povandeninio 
plaukimo čempionė. 

— Viešpatie, ką, po galais, kvakši ta sena serekšlė? — sušnibždė- 
j0 Linda Rogo. 

Belė Rosen išgirdo. Ji visuomet viską išgirsdavo. Todėl tik liūd- 
nai pažvelgė į moterį ir tarė: 

— Iš kur tu gali žinoti? Juk nesi girdėjusi apie Heleną Mini, Eili- 
ną Rigin, Eteldą Blaibtri ar Gertrūdą Ederli. Jos visos buvo M.P.S. 
čempionės. Aš galėjau po vandeniu nekvėpuoti dvi minutes. Kartą 
netgi pavyko išbūti panėrus dvi minutes ir trisdešimt septynias se- 
kundes. Žinote, ką tuomet tai reiškė? Pasaulio rekordą, štai ką. 
Epė... Šarlotė Epštein, Niujorko moterų plaukimo sąjungos pirmi- 
ninkė buvo mūsų šalies plaukimo legenda. L. B. De Hendlis - mū- 
sų treneris. Tai jis parengė Gertrūdą Ederli, perplaukusią Lamanšą. 
Trudė kartą prasitarė, kad aš, jeigu tik norėčiau, ko gero, galėčiau 
perplaukti Lamanšą po vandeniu. 

Belė įsivažiavo. Niekas nesistengė sustabdyti ponios Rosen ar 
netikėtų jos prisiminimų apie žmones, kurių pavardės jiems nieko 
nesakė. Netgi atvirkščiai — kažkokiu būdu teikė vilties, kad bus 
galima išsikapstyti iš šios nemalonios padėties. 

— Buvau pasibaisėtina, — tęsė Belė, - mėgau gąsdinti žmones. 
Galėdavau likti po vandeniu taip ilgai, kad niekas nežinodavo, ka- 
da išnirsiu, o kartą Epei vos nesukėliau širdies smūgio, kai būdama 
geros formos nuplaukiau po vandeniu per du su puse baseino ilgio. 

— Klausykite, — staiga pertraukė ją Martinas, — ar tik nebūsite 
Belė Cimerman"? 

Manis Rosenas išdidžiai tarė: 

— Ar ji ne Belė Cimerman!? Juk pasakoja jums. Matytumėte 
visas taures ir medalius, kuriuos Belė pelnė, visą albumą laikraščių 
iškarpų! Kartą, kai sumušė pasaulio rekordą, jos nuotrauka puika- 
vosi pirmame The Daily News puslapyje. "eiEŲ netikite, galėsime 
parodyti. 

— Nutilk, Mani, - įsiterpė Belė. - Jis per jaunas tai Žinoti. Vis- 
kas buvo taip seniai. 

— Aš vyresnis nei manote, — atsakė Martinas. — Žinote, iš kur 
atsimenu? Tai vienas iš tų dalykų, kurie visam laikui įsirėžia į at- 
mintį. Kai buvau šešerių ar septynerių metų vaikas, tėtušis nusive- 
dė mane į plaukimo varžybas senajame Ilinojaus sporto klube Či- 
kagoje. Ten pamačiau merginą, berods Belę Cimerman, kuri plau- 
kė po vandeniu, o aš siaubingai išsigandęs, kad ji nuskendo ir neiš- 
kils, pradėjau taip bliauti, kad visi į mane atsisuko. 

— Ten buvau aš, - patenkinta tarė Belė. - Mes laimėjome nacio- 
nalines pirmenybes. Sumušiau Amerikos rekordą. Kai mečiau sportą 
ir ištekėjau, smarkiai sustorėjau. 

— Tikra tiesa, Bele, — pritarė Rogas. — Prisimenu j jūsų nuotrau- 
kas. Buvote labai patraukli mergina. 

— Na ir kas, - staiga suriko Linda Rogo. — Kas iš to? Cha cha 
cha! — Jos balsas tapo isteriškas. — Aš noriu nešdintis iš čia! 

— Nereikia taip jaudintis, ponia Rogo, — tyliai pasakė Belė. — 
Kam aš visa tai kalbu? Duokite man vieną iš tų lempų, aš panersiu 
ir pasižiūrėsiu, kas ten. Nė vienas iš jūsų nesulaikys kvėpavimo 
taip ilgai, kaip aš galiu. Jeigu ten yra išėjimas, sužinosime. Jeigu 
ne... — Belė patraukė pečiais. 

Jos pasiūlymas paakstino vyrus. 

— Mes negalime leisti jums, ponia Rosen, nerti, - pasakė Šelbis. 
— Tai pernelyg pavojinga. Mes juk nežinome, kas po vandeniu. Pir- 
ma turime išsiaiškinti, ar čia gilu. | 

— Vienas iš mūsų turi nerti pirmas, - pritarė Miuleris. 

— Jeigu kalbama apie tai... - pridūrė Martinas. Sakinio jis ne- 
baigė, kad kiti nepagalvotų, jog jis savanoriškai siūlosi. Po sekun- 
dės susigėdęs tęsė: —...aš ne koks plaukikas. 

Keista, bet Manis Rosenas tvirtai pareiškė: 

— Klausykite, vaikinai, jeigu mano Žmona sako, kad gali, vadi- 
nasi gali. 

— Vieni niekai, kai esi įpratusi, - paprastai pridūrė Belė. - Reikia 
tik gerų plaučių, kuriuos aš tebeturiu. 

Moters pasiūlymas jiems buvo toks žeminantis, kad vyrai atsi- 
suko į savo lyderį tikėdamiesi, jog šis išgelbės nuo gėdos. 

Pastorius Skotas įsmeigė savo galingą žvilgsnį iš aukštybių į ru- 
builę moterytę ir tarė: 

— Gerai. Leisime poniai Rosen pamėginti. 

Kompanija spoksojo į jį nustėrusi ir šiek tiek pasipiktinusi. Vy- 
rai vylėsi, kad jis pats, nepaisydamas jų protestų, primygtinai ver- 
šis nerti. O pastorius sodriu įtikinamu balsu tęsė: 

— Girdėjote, ką ji pasakojo: ponia Rosen buvus čempionė. Čem- 
pionai yra kitokie žmonės, iš kitokio molio drėbti. 

Belė Rosen švytėjo iš pasididžiavimo ir, atrodė, netgi šiek tiek 
ūgtelėjo. 

— Taip, - tęsė Skotas, — nuo pat pradžių jums Belė atrodė trukdis 
ir našta, dar daugiau, vienaip ar kitaip leidote moteriai tai suprasti. 
Ji geranoriškai siūlosi mums padėti, tad kodėl negalėtų pasidžiaugti 
šlovės akimirka? 

Ir vėl Džeinė Šelbi pasijuto plėšoma dvejopų jausmų: Kaip tu, 
kuris privertei mane palikti savo sūnų, gali reikalauti meilės už tai, 
kaip stengiesi dėl šitos moters? | 

— Jeigu bandysite, ponia Rosen, — tarė Skotas, —- mes imsimės 
visų atsargumo priemonių. 

— Aš pati jų imsiuos, — atsakė Belė, — nes nesu kvailė. — O tada 
įsakė: - Užgesinkite šviesas. 

Aklinoje tamsoje Miuleris burbtelėjo panosėje: „Šaunuolis Sko- 
tas vėl laimi“. 

— Ką? - paklausė Nonė. 

— Nieko, - atsakė Miuleris. 

Kurį laiką jie girdėjo Belės šnopavimą, krebždesį, o vėliau Žo- 
džius: „Gerai, galite vėl uždegti“. Moteris nenorėjo, kad kiti maty- 
tų pačią nusirengimo akimirką. Vėliau jai buvo vis vien, nors gar- 
siai pareiškė: „Be drabužių mano figūra neatrodo taip gerai, kaip 
anksčiau“. 

Ji išsinėrė iš korseto ir stovėjo vienomis juodomis apatinėmis 
kelnaitėmis ir liemenėle. Ten, kur buvo nesuveržta, virto baltas kū- 
nas. Belė atrodė groteskiškai ir neįtikėtinai didingai. Jos judesiai 
tikslūs ir energingi. Nusiėmusi akinius, įteikė juos vyrui. „Dėl Die- 
vo meilės, nepamesk jų, — įspėjo. —- Kur Žibintas?“ Skotas įteikė 
vieną. Įjungusi moteris panardino po vandeniu, kad įsitikintų, jog 
jis tikrai sandarus ir skleidžia pakankamai šviesos. 

— Ar galite pririšti jį man prie riešo? — Belė ištiesė dešinę. Jie 
dar turėjo servetėlių, todėl Miuleris tvirtai pririšo prožektorių Be- 
lei prie rankos. 

— Virvę galite užrišti man ant liemens ir ant nugaros užmegzti 
mazgą. 

Skotas iš Kemalio paėmė ilgiausią nailono virvę ir aprišo, kaip 
lieptas. 

— Klausykite, — tarė Belė, — šiandien pasaulio rekordų niekas 
nesumuš. Galbūt aš ir dabar galiu išbūti nekvėpavusi dvi minutes. 
Jeigu pavyks, puiku, patrauksiu už virvės. Jeigu po pusantros mi- 
nutės virvės netimptelėsiu, traukite jūs. Palinkėkite sau sėkmės. 

— Norėjote pasakyti, palinkėti jums sėkmės? — patikslino Hubis 
Miuleris. 

— Ne, - atsakė Belė. - Man sėkmės nereikia. Reikia jums, kad 
panerčiau per minutę, nes dviejų minučių nė vienas iš jūsų neišbus 
po vandeniu. 

Jie apie tai nepagalvojo. 

— Daktare Skotai ir Maikai, galbūt jūs paimkite kitą virvės galą, 
nes esate stipriausi. Kol nepraeis pusantros minutės, nesijaudinki- 
te. Pone Miuuleri, galite savo įmantrių laikrodžiu matuoti laiką. 

Valandėlę moteris sėdėjo prie duobės krašto nuleidusi storas ko- 
jas į vandenį. „Net nešaltas“, - pasakė ji, ir Hubis Miuleris prisimi- 
nė vieną iš tų vulgarių kurortų atvirukų, kur storulės vaizduoja pa- 
plūdimio gražuoles. Kiti susižavėję stebėjo pasiruošimą. 

Belė Rosen ėmė giliai kvėpuoti pilvo apačia: du, tris, keturis, 
penkis kartus, kaskart vis giliau, o kai plaučiai visiškai prisipildė, 
atsistūmė ir paniro. Jie matė šviesą po vandenuu ir Belės kūną, kaip 
didžiulį baltą jūros šliužą, grimztantį žemyn. Paskui moteris dingo 
1š akių. 

— Dešimt sekundžių, - pratarė Hubis Miuleris. 

Virvė vijosi tarp Skoto ir Rogo pirštų. Išsitempė kelis jardus ir 
sustojo. „Jėzau!“ — burbtelėjo detektyvas. 

— Nesijaudinki! Nesijaudinkit, - nuramino Manis Rosenas. - Jau 
sakiau, kad vandenyje ponia Rosen jaučiasi kaip žuvis. Manote, jog 
leisčiau jai nerti, jeigu nebūčiau tuo tikras? 

— Dvidešimt sekundžių, — pranešė Hubis. Virvė toliau vyniojosi 
lygiai. Tada nurimo ir atsileido, galiausiai vėl įsitempė. 

— O, Dieve! — aiktelėjo Hubis Miuleris. — Keturiasdešimt pen- 
kios sekundės. 

— Nusiraminkite, — patarė Manis. 

Virvė vėl pajudėjo į priekį. 

— Matote? - paklausė Rosenas. 

Hubio Miulerio riešas taip drebėjo, kad jam buvo sunku žiūrėti 
laikrodį. 

— Viena minutė! — paskelbė jis. 

— Ji sakė, kad ilgiau minutės nė vienas neišbūsime, — pastebėjo 
Martinas. 

Šelbis ėmė panikuoti: 

— Dėl Dievo meilės, traukite ją atgal, kol nenuskendo. 

— Aš jums patariu elgtis taip, kaip ji sakė, - neįtikėtinai ramiai ir 
tvirtai pareiškė Manis Rosenas, — nes jeigu nutiks kas nors, kaltę 
turėsite prisiimti jūs. 

— Stebėk laiką, Hubi, - įsakė Skotas. Jis sekė virvę. 

— Minutė ir dvidešimt sekundžių, — drebančiu balsu šūktelėjo 
Hubis. Labiau už viską jis nenorėjo, kad šita drąsi storulė mirtų 

viena toje dvokiančioje tamsoje, nes jis pasirodytų bailys. - Dabar 
skaičiuosiu garsiai: dešimt, devynios, aštuonios, septynios, šešios, 
penkios, keturios, trys, dvi, viena... Traukite! 

Rogas su Skotu trūktelėjo virvę ir vos neužvirto vienas ant kito, 
nes ji buvo visai neįtempta. 

— Traukite! Traukite! — suriko Hubis ir puolė traukti kartu su 
Martinu. - O, dangau, virvė nupjauta, o moteris panėrusi pasikly- 
"do! 

Jie ištraukė keliolika jardų palaidos virvės, kai staiga pajuto tem- 
piant tarsi užkibus stambiai žuviai. Duobės dugne sušmėžavo švie- 
selė, ir į paviršių išniro baltas kūnas. Iš iškankintų plaučių išsiveržė 
galingas oro srautas, burna gaudė gryno oro gurkšnius. Vyrai pasi- 
lenkę pagavo ponią Rosen ir pasodino ant baseino krašto. 

Džeinė Šelbi, Suzana ir Nonė priklaupė prie jos ir įdėmiai žiūrė- 
damos į veidą klausinėjo, kaip ji jaučiasi. 

— Galite nesijaudinti, man viskas gerai, — atsakė ji. - Jums reikės 
sulaikyti kvėpavimą tik trisdešimt penkias sekundes ir atsidursite 
kitoje pusėje. Jeigu ten ir buvo durys, jų nėra. Vienoje vietoje reikia 
pasisaugoti, nes kažkas kyšo, bet šiaip kelias geras. 

— Bet jeigu tik trisdešimt penkios sekundės kelio, kodėl likote 
taip ilgai, kad vos negavome infarkto? — paklausė Hubis Miuleris. 

— Argi aš ne bjauri, šitaip gąsdinti žmones? - atsiliepė Belė. — 
Tik aš ne tyčia. Jeigu jau plaukiau, norėjau apsidairyti, kas kitoje 
pusėje. i 

— Ir ką pamatėte? — parūpo Skotui. 

— Ne kažin ką, - atsakė Belė, - trūksta šviesos. Ten kažkokia 
platforma, panaši į šitą, tik didesnė ir plokščia. Šiaip ar taip, aš įkvė- 
piau į plaučius tiek oro, kad galėčiau grįžti atgal. O dabar pamėgin- 
kime čia ir pažiūrėsime. Kiekvienas turi sulaikyti orą keturiasde- 
šimt penkias sekundes, dėl visa ko. Minutę nebandžiusiems ne- 
kvėpuoti sunku, tačiau mažiau išbūti tikrai įstengsite, ir viskas bus 
puiku. 

— Pasakykite, ką mums daryti, Bele, - paprašė Skotas. 

— Aš pririšiu virvę kitoje pusėje ir jūs galėsite judėti prisitrauk- 
dami ja. Jums tereikės laikytis įsikibus virvės. Aš netgi plaukiau iš 

lėto. Sulaikote kvapą, užsimerkiate ir po pusės minutės esate kitoje 
pusėje. 

— Tai dabar tikite, kad ponia Rosen turi taurių ir medalių? 

— Viešpatie, tikiu! — atsiliepė Martinas. - Belė Cimerman, kaip 
Dievą myliu! 

— Jūs nepakartojama, ponia Rosen! - paantrino Ričardas Šelbis. 

— Kvailystė! — atsiliepė Belė. —- Ką sugebi, tai sugebi, o ko ne, 
tai ne. 

— O ką darysim su drabužiais? — paklausė Miuleris. 

— Nusivilkite, kaip aš, - pasiūlė Belė. - Kas eina maudytis su 
drabužiais? 

— O kaip kitoje pusėje? — pasidomėjo panelė Kinseil. 

— Čia jums spręsti. Galite neštis juos, galite palikti. Aš many- 
čiau, kad jų nereikės. Man pasirodė, kad ten karščiau. Palieku spręsti 
daktarui Skotui. — Ji vėl leido vadovauti pastoriui. 

Skotas tarė: | 

— Manau, batus turėtume pasilikti. Reikės laipioti, todėl priva- 
lom saugoti kojas. O ponia Rosen teisi. Kuo mažiau nešimės su 
savimi, tuo geriau. Šlapi kostiumai ir suknelės tik trukdys. Rogas, 
Miuleris, Šelbis, Kemalis, Martinas ir aš prisirišime didžiąsias lem- 
pas, o prie jų visus batus. Kiekvienas pritvirtina po žibintuvėlį ir 
viską darome taip, kaip sako Belė. 

— Nebijote? — pasiteiravo Belė. 

— Su jumis plaukčiau ir po Arkties ledu, — nusijuokė pastorius. 

— Koks gražus komplimentas, mamute, — pastebėjo Manis Ro- 
senas. | 

— Norite, kad viską nusivilktume? — paklausė panelė Kinseil. 

— Likite su apatiniais. Kaip aš, - pasiūlė Belė. — Tai kaip mau- 
dymosi kostiumėlis. Kartais paplūdimyje vilki dar mažiau. 

— O aš po apačia nieko neturiu, - tarė Nonė. 

— Su savo figūra galėtum mažiau nerimauti, brangioji, — nusi- 
šypsojo ponia Rosen. 

— Gal vėl užgesintumėte šviesas? — paprašė Nonė. — Tamsoje jie 
išgirdo plyštant medžiagą, o kai šokėja vėl leido uždegti žibintus, 

šviesos pluoštas atskleidė, kad mergina iš suknelės skarmalų susi- 
kurpė gana padorų bikinį. Su juo ji atrodė dar vaikiškesnė. 

Niekinamai nužvelgusi jos figūrą, Linda pasakė: 

— Manau, kunigėlis nedaug prarado. Laukiu nesulaukiu, kada 
jis 1šsirengs. 

— Taip, taip, širdele, o tu geriau nusivilk mano švarką, - pasakė 
Rogas. 

Linda dirstelėjo į vandenį ir paklausė: 

— O dangau, kas nutiks mano šukuosenai"? 

— Gal kitoje pusėje rasime kirpėją, — tokia pat veido išraiška at- 

šovė Rogas. Linda nusikeikė. 
“Visi ėmė nusirenginėti. Džeinė svarstė, ar panelė Kinseil ištvers, 
ar paprašys vėl užgesinti šviesas. Bet senmergė tik paėjo į šalį, kad 
nusivilktų suknelę, ir nė kiek nesidrovėdama pasirodė su kelnaitė- 
mis ir liemenėle. 

Jie pasiruošė, kaip nurodė Skotas, pritvirtino lempas ir batus. 
Pastoriaus figūra baltomis trumpikėmis atrodė įspūdingai. Marti- 
nas prunkštelėjo pagalvojęs: Kaip padrei, neblogai. 

— Manau, jūs turėtumėte tiksliai nupasakoti, kaip mums elgtis, — 
pasiūlė Skotas Belei. 

— Gerai. Svarbiausia neišsigąsti. Jūs visi mokate plaukti. Puiku. 
Na, pirmiausia reikia sulaikyti kvapą. Pabandykite: giliai, visu pil- 
vu įkvėpkite.... į plaučius ir sulaikykite kvėpavimą. Negalvokite apie 
nieką, nebandykite skaičiuoti. Skaičiuodami tik susinervinsite. Po- 
nas Miuleris pasakys, kada praeis keturiasdešimt penkios sekun- 
dės. 

Miuleris pažiūrėjo į laikrodį ir ranka davė ženklą. Pasigirdo gi- 
lūs atokvėpiai, Martinas garsiai nusistebėjo: „Galėjau išbūti ilgiau“. 

— Aš taip pat, - pasakė Suzana. 

— Na, matote, - tarė Belė, - trisdešimt sekundžių yra niekis. Aš 
leidžiuosi pirma su virve ant juosmens. | 

— Ar mums reikėtų ko nors pasisaugoti? — pasiteiravo Miuleris. 

— Viduryje kažkas riogso. Galite paplaukti pro viršų arba po apa- 
čia. Aš neriu po tuo daiktu, nes ten daugiau vietos. Kai atsidursiu 
kitoje pusėje, pritvirtinsiu virvę ir du kartus timptelėsiu. Tada ži- 

nosite, kad viskas tvarkoje. Siųskite moteris po vieną kaskart, kai 
dusyk timptelėsiu. Jūs žinote, kad galite ilgam sulaikyti kvėpavi- 
mą, todėl nepanikuokite. Ir nemėginkite plaukti; slinkite laikyda- 
miesi virvės, taip greičiau ir nereikės eikvoti daug energijos. Jeigu 
atsitiks kas nenumatyta, aš panersiu ir ištrauksiu. 

Belė vėl virto profesionale. Ji patikrino, ar gelbėjimosi virvė 
tvirtai aprišta ant juosmens, ar gerai laikosi Žibintuvėlis. Tada at- 
sigręžė į vyrą ir paklausė: 

— Tu nesijaudini, tiesa, Mani? 

— Kaip jau sakei, tai niekis, mamute. Susitiksime! — atsiliepė 
tas. | 

Ji nulenkė galvą ir paniro į vandenį, pasišviesdama Žibintu. 

Virvė vijosi tolygiai. Hubis Miuleris suskaičiavo trisdešimt pen- 
kias sekundes, tada virvė atsileido ir nustojo vytis. Po pusės minu- 
tės Belė iš kitos pusės du kartus timptelėjo. 

— Ji susidorojo, — tarė jis. 


ŠEŠIOLIKTAS SKYRIUS 
Sveiki atvykę į pragarą 


Moterys be kliūčių įveikė vandens užtvarą. Pirmoji - panelė Kin- 
seil, tada Suzana ir Džeinė Šelbi. Nonė savo baimes pridengė pa- 
juokaudama: „Ir štai pamatysite nepaprastą povandeninio baleto nu- 
merį“. Ji liūdnai pažvelgė į savo savadirbį bikinį su gulbių pūkų 
pagražinimais: „Kai išlįsiu, atrodysiu siaubingai“. 

Du virvės truktelėjimai pranešė, kad ji nunėrė saugiai. 

Linda Rogo sukėlė daugiausia vargo ir labiausiai sugaišino. 

— Nenoriuaš į tą alyvuotą šlykštynę, — skundėsi ji. - Iš kur mums 
žinoti, kas kitoje pusėje, ar kad iš ten mes galėsime kur nors pakliū- 
ti? Manau, jūs visi bepročiai. Mano šukuosenai galas. 

Jos vyras ištraukė nosinę iš numesto eilutės švarko. 

— Štai. Apsirišk galvą, — pasakė. 

Užsirišusi kaip skarelę Linda pareiškė: 

— Rogai, tu nersi paskui mane, girdi? 

— Brangioji, viskas bus gerai. Aš geriau liksiu šioje pusėje, ko! 
visi praeis, — atsakė jis. 

— Vis dar vaizduoja skautą, - metė Linda. — Vieną dieną tu dar 
pasigailėsi, kad mane į visa tai įvėlei. 

Ji atsargiai ir nerangiai įmerkė į vandenį pėdas. 

— Jėzau! Jis dvokia. 

— O, prašau, mieloji, —- maldavo detektyvas, — ir nepamiršk gi- 
liai įkvėpti. 

Virvės galas, kurį laikė Miuleris, staiga atgijo ir timptelėjo ne 
du kartus, kaip buvo sutarta, o kitaip, ir Belei teko pakartoti du 
kartus, kol jis pagavo ritmą: Zam-ta-ta-tam-tam tam tam... Jis su- 

prato ponios Rosen humorą: Belė žinojo, kad Linda ners paskutinė 
iš moterų ir gaišina juos vien iš užsispyrimo. Miuleris negalėjo 
paslėpti šypsenos; netikėtai pajutęs begalinį susižavėjimą pagyve- 
nusia dama, kurios senatvinis lepumas iš pradžių nekėlė pasigėrė- 
jimo. Dabar jo akyse ponia Rosen tapo visai nuostabi asmenybė. 

— Jos nori sužinoti, kas stabdo eismą, — pasakė Miuleris. 

Linda patarė jam, ką galįs padaryti, užsiėmė nosį viena ranka, 
įsitvėrė į virvę kita ir galiausiai panardino galvą. Ji turėjo neblogai 
spirgėti, nes atgalinis signalas atėjo anksčiau nei kitų. Šelbis tarė: 

— Fu! Kaip palengvėjo. Jeigu bobos sugebėjo, manau, 17 mes 
įstengsime. 

Tačiau vyrai stovėjo ratu tylėdami ir nenorėdami pasakyti, ku- 
riam teks nerti pirmam. 

— Gerbiamasis, — išsprendė reikalą Skotas, pasisukęs į Manį Ro- 
seną, — turite nuostabią žmoną. Ji džiaugsis jus matydama. 

Manis atrodė nelaimingas su rausvai baltomis languotomis trum- 
pikėmis ir atsikišusiu pilvu. Krūtinė buvo apžėlusi tankiu pražilu- 
sių juodų plaukų kailiu. Jo keliai drebėjo. 

— Nežinau, kaip reikės ir plaukti, ir lempą laikyti. O dar mamu- 
tės akiniai... Ką man daryti su savaisiais? — dejavo jis. 

Įsikišo Rogas su keistai švelnia išraiška paprastai neperpranta- 
mame veide: 

— Mani, mes viską tuoj sutvarkysime. Turite nosinių? — paklau- 
sė jis. Viena pririšo žibintuvėlį prie Roseno riešo. Į antrą susuko jo 
žmonos akinius ir įkišo į trumpikes. —- Savo pasilikite. Belė nusiė- 
mė akinius, nes nežinojo, ką ras vandenyje. Gerai, Džoni Veismiu- 
leri*, nepamirškite nekvėpuoti. 

Rosenas baugščiai apsižvalgė: 

— Jeigu kam atrodo, kad esu didvyris, turėtų pasitikrinti makau- 
lę. — Jis įsikibo į virvę ir paniro. 

Vienas paskui kitą panėrė Šelbis, Kemalis ir Skotas. Miuleris 
tarė Rogui: 


* Džonis Veismiuleris (Johnny Weismuller 1904—1984) — amerikiečių plaukikas ir 
aktorius, pelnęs 5 olimpinius aukso medalius ir 67 kartus pagerinęs pasaulio plauki- 
mo rekordą. Vėliau Holivudo filmuose jis vaidino Tarzaną. 

— Bet tu ir nebijai likti paskutinis. 

— Aba, - atsakė detektyvas kylančia intonacija, bet daugiau ne- 
pratarė nė žodžio. Jis kruopščiai prisitvirtino didžiąją lempą ir su- 
vyniojo ilgosios virvės galą, kad nesusivytų ir neužkliūtų, kai no- 
rės ištraukti į kitą pusę. 

Miuleris svarstė, ar jis pats nebus tas, kuris supanikuoja: kaip 
jis elgtųsi atsidūręs tamsoje su paskutiniu oro gurkšniu? Jis jau 
nepasitikėjo savo vyriškumu, bijojo, kad pavojaus ar nelaimės ne- 
nugalės. Net Rosenas, jautė jis, yra drąsesnis ir atrodo geriau prisi- 
taikęs padaryti viską, kad išliktų. Tačiau kitoje pusėje jo laukė No- 
nė, vargšelė įbauginta Nonė, kuri dar bandė pajuokauti. Ji šlapia, 
susivėlusi, tepaluotais plaukais, nuoga ir virpanti. Merginai jo reikės. 

Rogas tartum perskaitė Miulerio mintis. Veidas vėl buvo abe- 
jingas, kai jis pasakė: 

— Tu geriau jau leiskis. Mergytė tavęs laukia. - Miuleris jautė jo 
panieką, tačiau nepyko ant detektyvo. Jis sukaupė visą drąsą ir 1š- 
lemeno: 

— Lauksime tavęs. 

— Aha, - tarstelėjo Rogas be jokios intonacijos. 

Keturiasdešimt penkios sekundės. Šachta leidosi žemyn aštuo- 
nias pėdas. Oro pripildytas kūnas nenorėjo grimzti, todėl jam teko 
stipriai šlietis prie virvės. Žibintuvėlis apšvietė vos per kelias pė- 
das, ir praėjimas netikėtai susiaurėjo it suspaustas gigantiškos jė- 
gos. Atsikišimą jis pastebėjo vos nestuktelėjęs į jį galva, o toliau 
virvė kilo į viršų palei sieną. 

Jis suvokė, kad šitas dabar apverstas plieno aptvaras anksčiau 
buvo grindys. Kiek sekundžių praėjo? Krūtinės dar nepradėjo spaus- 
ti. Jis laikė nukreipęs žibintą į virvę ir netikėtai pagalvojo: Hubi 
Miuleri, jeigu tik jie galėtų tave dabar matyti! „Jie“ — tai keliaujan- 
tys turčiai, kuriems pats priklausė. 

Miuleris susigūžė, kai priekyje išniro tamsus pavidalas. Jis bu- 
vo cilindro formos ir driekėsi kone iki kito angos krašto. Tai spro- 
gusios hidraulinės pompos dalis. Miuleriui užteko laiko nusistebė- 
ti Belės Rosen drąsa, kai, pirmą kartą susidūrusi su šia kliūtimi, ji 
nutarė panerti po apačia nežinodama, kas laukia priekyje ir ar pa- 
vyks grįžti atgal. 

Jis prasmuko pro viršų. Pamažu pradėjo jausti įtampą plaučiuo- 
se. Keturiasdešimt penkios sekundės taip greitai prabėgti negalėjo. 
Kai sekė laikrodį tikrindamas kitus, atrodė, kad tai kur kas ilgiau. 
Iš tiesų praėjo ne daugiau kaip dvidešimt sekundžių, o jis jau paju- 
to augančią baimę, kuri gali virsti panika ir jį pražudyti. Tamsa, 
vanduo, neaiškūs pavidalai. Ar jis drąsus vyras? Kaip jis kovoja su 
baime, kai yra vienas? Kokių savybių riekia turėti, kad galėtum 
būti vyras? Jis jautė, kaip ima tvinksėti galva, spaudžia gerklę ir 
krūtinę paleidžiant tuos paskutinis kubinius colius oro... 

Ranka daugiau nesiekė metalinio krašto virš galvos. Virvė stai- 
giai šovė į viršų. Jis prisitraukė ir išnėrė į vandens paviršių, nu- 
tviekstą lempų šviesos. Tai, ką išvydo, priminė demonų šutvę iš 
paties pragaro: balti pusnuogiai kūnai, ištepti alyva ir suodžiais, su- 
lipę plaukai, keisti neatpažįstami veidai. Kažkas stvėrė jį už paran- 
kių ir išvilko iš vandens ant savotiškos platformos. Netgi neturėda- 
mas galvoje Dieviškosios komedijos mažasis Martinas pašaipiai pa- 
sveikino: „Sveikas atvykęs į pragarą!“ 

Šelbis padavė jam virvę, kurios galas buvo pririštas prie sulin- 
kusio strypo, 1r tarė: 

— Jums pavyko. Dabar truktelkite du kartus. 

Tačiau Miuleris pakartojo detektyvui kitoje pusėje Belės Zam- 
ta-ta-tam-tam. Po trisdešimties sekundžių iš šulinio kaip prieštva- 
ninė pabaisa išniro Rogas. | 

Miuleris apsidairė, ieškodamas Nonės. Mergina nusigręžė nuo 
j0 ir paprašė: 

— Ak, nežiūrėk į mane! Prašau, nežiūrėk! 

— Ko dabar? — sudraudė Belė. — Nė vienas čia neatrodo kaip 
apsilankęs grožio salone. 

Bet Miuleriui Nonė priminė smarkiai išterliotą nimfą. Drabužio 
likučiai prilipo prie trapaus kūnelio. Raudoni plaukai, patamsėję 
nuo vandens, sulipo ir karojo ant pečių. Murzinas veidukas atrodė 
dar smulkesnis. Dingo visas švelnumas. Ji, kaip ir kiti, atrodė tarsi 
išropojusi iš kanalizacijos vamzdžio. Tačiau kitos moterys savo pur- 
vą ir sutaršytus plaukus demonstravo savotiškai oriai. O Nonė bu- 
vo visai sugniuždyta, ir Miuleris nekantravo ją apkabinti ir nura- 

minti, nes labiau nei bet kada toji keista būtybė virpino širdį. Visa 
esybe jis troško apkabinti ir priglausti besigėdijantį padarėlį. Bet 
vyras negalėjo padaryti to visiems stebint. Negalėjo prisiversti pri- 
eiti Lindos ir kitų akivaizdoje. Jis nepriėjo, kol Skotas įsakė pailsė- 
ti ir užgesinti lempas, nes reikėjo taupyti baterijas. 

Bet prieš tai Rogas, atgavęs kvapą paklausė: 

— Kur, po velnių, mes esame? 

— Mašinų skyriuje, — atsakė Skotas. 

— O kur eisime iš jo? 

Skotas iškėlė didelę lempą ir pervėrė tirštą tamsą šviesos spin- 
duliu, kuris nukeliavo apie penkiasdešimt pėdų, kol atsimušė į glot- 
nų metalinį veleną, atspindėjusį jo šviesą. 

— Tu juokauji? — pasitikslino detektyvas. 

— Ne. Tenai, na, ne visai tiesiai mums virš galvų yra laivo kor- 
puso išorė. Bet jis dvidugnis, kaip pasakojo Akras. Kai ten užlipsi- 
me, turėsime dar paeiti į priekį. 

„— Blogiausių dalykų tu dar nematei, - įsiterpė Šelbis. - Marti- 
nas nejuokavo, kai pasveikino Miulerį, atvykusį į pragarą. — Nuo 
stogo arkos atsimušė aidas: ,,...į pragarą!“ 

Martinas ir Rogas nukreipė savo žibintus į bauginančią aplin- 
ką, kuri priminė suplėšyto metalo, suraitytų vamzdžių, nukarusių 
laidų ir sijų, apsilaupiusių generatorių kalnus, turbinų rotorių uo- 
las, viršūnes ir tarpeklius, atsiradusius iš atitrūkusių nuo pamato, 
prasivėrusių ir išvertusių savo metalinius vidurius mašinų. 

— Moterys nežiūrės, — tarė Šelbis. - Mes jas įspėjome. 

— Aš irgi, - pridūrė Martinas. - Mano skrandžiui to per daug. 
Vėl supykins. 

Tarp suverstų mechanizmų liekanų, susuktų kopėčių ir trapų mė- 
tėsi mirtinai sumaitoti kūnai. Plyšyje įsitaisė nutraukta ranka. Vir- 
šutinė vyro kūno dalis karojo ant dantytos elektrohidraulinės mo- 
vos krašto. Kažkas padalijo jį per pusę. Veido nebuvo matyti. O 
kūne seniai neliko nė lašo kraujo. Pakampiuose mėtėsi žmonių kū- 
no dalys, ir tai buvo dar baisiau nei lavonai. Viena maldaujanti 
ranka kyšojo iš po metalo tonų, nusileidusių iki to lygio, ant kurio 
jie dabar sėdėjo. Niekas negalėjo pasakyti, kiek Žmonių ten žuvo. 

Žibintai atskleidė, kad visame erdviame urve neliko nė vieno 
gyvo. Nesigirdėjo ir jokių garsų, išskyrus tylų vandens teliuskavi- 
mą juodame dvidešimties jardų skersmens ežere. Jo paviršiuje plū- 
duriavo neatpažinti daiktai, kiti kyšojo pusiau paskendę, apsemti, 
nespėję su kitomis nuolaužomis nugarmėti į jūros dugną. Jie patys 
atsidūrė ant pusiasalio, kuris kadaise, matyt, buvo apžiūros platfor- 
ma virš mašinų skyriaus, dabar, Žinoma, apversta. 

— O dangau, o dangau, - staiga suaimanavo panelė Kinseil. 

— Kas yra, panele Kinseil? - paklausė Šelbis. 

Ji sėdėjo platformos pakraštyje pasikišuši vieną koją po savimi 
ir priminė gražuolę prie baseino. Ją neįtikėtinai pakeitė paleisti ilgi 
plaukai. Vandenyje išsileido jos kuodas ir plaukų sruogos dabar kri- 
to iki juosmens. Prietemoje, retkarčiais nutvieskiama žibintuvėlio 
šviesos, ji panėšėjo į vandens nimfą najadę. 

— Tie du vargšeliai: džentelmenas, kurį vadinate Šypsniumi, ir 
mergina, visuomet jį lydinti... — atsakė panelė Kinseil. 

— Viešpatie, — tarstelėjo Džeinė Šelbi. 

— Mamyte! Jie sakė, kad... - pradėjo Suzana. 

— Seks paskui mus, kai tik galės, — baigė Miuleris. 

Panelė Kinseil nubraukė ilgus plaukus nuo akių ir pasakė: 

— Negalės. Kaip jie pralįs čia, kur mes esame? 

— Jie to nesugebės, kvaili dykaduoniai, - išpyškino Rogas. 

— Na, ji pati sugalvojo pasilikti, - metė Linda. - Mes juk siūlė- 
mės paimti juos... turiu galvoje, ją. 

— Supraskite, ji moteris, — stojo ginti Pamelą Džeinė Šelbi. — 
Mergina negalėjo jo palikti. 

Jos vyras nuleido rankas. Jie netgi nebandė šaukti Robino šiose 
suverstos technikos ir žmogaus organų kapinėse. O Rogas tvirtino, 
kad berniukas lips į viršų. 

Panelė Kinseil tarė Lindai: 

— Neturėtumėte jos teisti. 

— Gal mums sugrįžti jų? — pasiūlė Šelbis. 

— O jeigu tas tipas vis dar miega it negyvas? — paklausė Linda. 

Niekas į tai negalėjo atsakyti. Jiems buvo gėda, kad Lindos at- 
kaklumas vėl juos nuo kažko sulaikė. Niekas nenorėjo grįžti pro tą 


SVEIKI ATVYKĘ Į PRAGARĄ 217 


tunelį. Be to, kaip jie privers miegantį girtuoklį sulaikyti kvėpavi- 
mą, kol jį vilks po vandeniu? O ir pačių padėtis kėlė nerimą. 

„Sveikas atvykęs į pragarą“, — sakė Martinas, ir tai buvo tiesa. 
Šiose pasmerktųjų valdose sklandė vaiduokliškas aidas, tvyrojo 
karštis ir visiška neviltis. 

Kai jie Žengė per netvirtas laivo koridorių lubas, kamavosi ropš- 
damiesi apverstais laiptais, netgi aptarnaujančio personalo alėjos 
košmaras atrodė įprasta šiame atvirkščiame pasaulyje, nes dalį daik- 
tų buvo galima atpažinti. Apversti ženklai ant sandėlių ir kabinetų 
patvirtino, kad keliauninkai tebėra garlaivyje. UŽ povandeninio įė- 
jimo į mašinų skyrių viskas, ką jie pažinojo, ko galėjo nusitverti ir 
su kažkuo palyginti, liko praeityje. Tarsi jie nedrąsiai būtų išlipę 
kitoje planetoje, ant šlykštaus, alyvos pritekėjusio ežero kranto, 
negailestingai sumaitoto plieno uolų ir smailių dykynėje, kurią nu- 
švietė lempų šviesa. Visi, išskyrus Skotą. 

Savo lempa jis tyrinėjo plieno kalną, kurį ketino įveikti, ir do- 
mėjosi kiekvienu metalo atsikišimu bei smaigaliu. 

Šitaip niekas niekada nėra kopęs. Čia nebus galima apeiti ap- 
linkui ar prasilenkti. Virsdamas laivas aukštyn kojom apvertė visą 
mašinų skyrių, visas turbinas, visą įrangą. 

Dar blogiau, kad buvo slidu nuo alyvos, tekančios 1š dvigubo 
dugno talpų, kurios dabar atsidūrė viršuje. Kokia dalis ežere buvo 
jūros vandens, pribėgusio pro šachtą, o kokia - alyvos, niekas ne- 
galėjo nustatyti. Didžiulė oro arka padėjo laivui išsilaikyti ant van- 
dens. Tačiau keliautojams darėsi vis akivaizdžiau, kad laivas pa- 
mažu grimzta, o vanduo žemutiniais koridoriais kyla į viršų. Jie 
negalėjo net spėlioti, kiek oro liko laivo priekyje ir krovinių sky- 
riuose. 

— Ketini užlaipinti mus ant viršaus? — paklausė Šelbis Skoto. 

— Taip, — atsakė pastorius. Jis nukreipė spindulį į blizgantį, aly- 
vuotą veleną aukštai viršuje. — Ten turėtų būti propelerio ašis. Ar 
matote tuoj už jos tą ilgą siaurą karnizą? Ten turėtų būti trapas, 
leidžiantis mechanikams sekti veleną, jeigu kiltų kokių nors pro- 
blemų. 

— Bet jis apvirtęs, - pasakė Šelbis. — Negalime pakibti ant jo 
kaip musės. 

— Mes turėsime nusigauti į kitą pusę. Tada galėsime eiti palei jį. 

— Iš kur semiesi jėgų? — netikėtai paklausė Šelbis ir tikėjosi, kad 
Skotas atsakys: Iš tikėjimo, tačiau pastorius atsakė: Iš suvokimo. 
Po kurio laiko pridūrė: 

— Man regis, matau taką. Mes susirišime virve, paeiliūi vyras ir 
moteris. Virvės turime pakankamai. Prieš ir už kiekvienos moters 
bus po vyrą, kad užtikrintų, jog ji lipa tiksliai toje vietoje. Tave, 
Dikai, pastatysiu padėti Suzanai su Džeine. Rogas vėl liks gale. Jis 
patikimas. 

— Tu jam nepatinki, = tarė Šelbis. | 

— Jausmas abipusis, — atsakė pastorius. — Tačiau juo galima pasi- 
kliauti. Gyvenimas suteikė jam tvirtybės. 

O man - atėmė, pagalvojo Šelbis ir vėl susigėdo. Niekas nemi- 
nėjo Robino. Jeigu jis kur nors yra, jeigu jam pavyko užlipti 1r pa- 
tekti čia iš kitos pusės, jis būtų išgirdęs juos ir pašaukęs. Kaip Džei- 
nė galėjo nekęsdama likti tokia rami ir santūri visus tuos metus? 

— Jeigu neprieštaraujate, užgesinkime šviesas, — pasiūlė Skotas. 
— Pataupysime baterijas. Dalį sunkių išbandymų jau įveikėme. Lau- 
kia nauji. Kurį laiką pailsėsime. Jeigu sugebėsite nusnūsti kelias 
minutes, nusnūskite. Taupykite žibintus. Vėliau jie mums bus la- 
bai reikalingi. Aš jums pasakysiu, kada ateis laikas keliauti toliau. 
Miegokite, jei galite... 

Nė vienas iš jų, išskyrus tik Šelbį ir galbūt Rogą, nežinojo, kas 
laukia. Tik jautė, kad reikės eiti toliau. Kaip ir kada — jam spręsti. 
Skoto balsas juos ramino. Pasidaliję į dvi grupeles visi sugulė ant 
alyvuotos metalo platformos. Visiškoje tamsoje buvo jaukiau, nes 
nieko nesimatė. O jeigu tamsa liktų amžina... tuomet jie netgi ne- 
pajustų laivo panirimo. | 

Buvo dar vienas reiškinys, kuris juos visus vienaip ar kitaip pa- 
veikė 1r kurio jie nepajuto, kol pasiekė šį tamsų ežerą, Martino pa- 
vadintą Pragaru, kuriame atsispindėjo jų atvaizdai. 

Kiekvienas, nors ir matydamas, kad kiti atrodo siaubingai, nepa- 
galvojo, jog panašiai gali atrodyti ir pats. Jie tapo panašūs į primity- 
vius nuogus purvinus pirmykščius Žmones, tačiau kiekvienas sau 
įsivaizdavo esąs toks, koks buvo anksčiau. Viena vertus, jie buvo 

priversti nusimesti apdarus, leidusius atskirti juos vieną nuo kito ir 
nuo pirmykščių žmonių. Tačiau jie tebegalvojo, kad dėvi kelnes, 
švarkus, suknias ir apatinukus. 

Lempos šviesoje pažvelgę vienas į kitą keliauninkai stebėjosi, 
kaip absurdiškai kyšo Roseno pilvas virš trumpikių juosmens. Pa- 
storius virto Tarzanu. Ilgi plaukai liekną panelės Kinseil kūną pa- 
vertė mažne ponia Godiva*, o šokėjos sukurtas bikinis priminė rek- 
vizitą iš prasto filmo apie džiungles. Tačiau jie niekad nepagalvo- 
j0, kokius juos pačius mato kiti. 

Tai savotiškai suteikė daugiau pasitikėjimo savimi ir drąsos, jie 
galėjo daryti, kas reikia, daug negalvodami apie tai, kaip atrodo. 
Visa tai išsklaidė alyvuotas Pragaro ežero paviršius, kuriame jie 
išvydo save — juokingas kaliauses, žmonių karikatūras. 

Džeinė Šelbi susigėdo dėl apatinių, nes jie tik išryškino tas kū- 
no dalis, kurias turėjo paslėpti. Jos kelnaičių trikampio ir kruopš- 
čiai išformuotos liemenėlės atspindys taip ją suerzino, jog ji troško 
nusiplėšti šias paskutines audinio skiautes nuo kūno, kad jaustųsi 
laisva ir kaip ką tik gimusi. 

Iš visų vyrų tik Skotas su trumpikėmis, primenančiomis aptemp- 
tus dviratininkų šortus, jautėsi patogiai ir laisvai. Kiti staiga paju- 
to, kad apatiniai per menkai dengia genitalijas. Jie ne tik jautėsi 
sutrikę, bet ir nekentė minties, kad tapo labai pažeidžiami. 

O Miuleriui, patogumus mėgstančiam Miuleriui, geriau už ki- 
tus pažįstančiam pasaulio, kurį naršė skersai išilgai, įvairovę ir su- 
dėtingumą, nuostabą kėlė tai, kad tas pasaulis sumažėjo ir kone 
išdilo iš jo atminties. Jis galėjo prisiminti vietų ir žmonių vaizdus, 
tačiau jie, atrodė, neturi jokio ryšio su realybe. Liko tik ši tamsi 
dvokianti siaubinga ola. Jie tarytum išsilaipino negyvenamoje pla- 
netoje, klaidžiojo 1t vabalai mėnulio paviršiumi, nes buvo atskirti 
nuo viso to, kas pažįstama. 

Hubis spėjo, kad nuolatinė mirties artuma, galimybė tapti Že- 
mės dulke nustūmė pažįstamą gyvenimą už daugybės amžių. Jis 


* Godiva - anglų grafo žmona, kuri, anot legendos, nuoga prajojo pro Koventrį, kad 
įtikintų savo vyrą nedidinti miestiečiams mokesčių. 

stebėjosi, kad ne tik jo kūnas, bet 1r protas gali taip apsiriboti šia 
ankšta erdve, tamsa, aidu, žiaurumu. | 

Kodėl viltis išlieka? Kam jam ir šiems nesuderinamiems Žmo- 
nėms, išlikusiems plūduriuojančiame kape, kabarotis į viršų tikin- 
tis, kad išsigelbėti įmanoma? . 

Mirtis atrodė neišvengiama. Laivas virš vandens laikysis ne am- 
žinai. Kiti pagaliau tai suprato, kaip suprato ir savo padėtį. Šitas 
aklas šliaužimas yra juokingas ir kvailas. Tačiau jie atkakliai laikė- 
si savo. Vieną akimirką Miuleris kone plyšo besididžiuodamas sa- 
vimi ir kolegomis, bet netrukus vėl paniro į mintis apie padėties 
beprasmiškumą ir pasijuto kaip kalėjime. Nonė — tai viskas, kas 
liko. Kitų dalykų protu suvokti nebeįmanoma. 

Jie sų None gulėjo atokiau nuo kitų, arčiausiai tos vietos, kur 
išniro. Jis meiliai apkabino ją, o mergina prigludo visu kūnu. 

— Apglėbk mane tvirčiau, — paprašė. 

Spausdamas ją glėbyje Miuleris pajuto, kad žodžiai čia per 
šiurkštūs, tačiau nieko kito negalėjo padaryti. 

— Aš tave myliu, — sušnibždėjo ji. —- O tu mane ar myli nors 
truputį? 

— Taip. 

— Aš dar niekad nieko panašaus nesu kam nors jautusi. Tai visai 
kas kita. Myliu tave siaubingai. 

Miuleris nenorėjo versti į banalybių kalbą neįprasto jausmo, kuris 
jį apėmė. Jis nenorėjo, kad Nonė apie tai kalbėtų. Nenorėjo pats 
tarti įprastus žodžius, anksčiau jo taip dažnai bertus, paviršutiniš- 
kas, bereikšmes frazes it gavęs signalą kompiuteris. 

Jis pajuto, kaip Nonė virpa, nepaisant kylančio karščio. 

— Ša. Gulėk ramiai. Aš tave sušildysiu, — tarė jis. 

Šaltos kaip ledukai lūpos vėl surado jo burną ir įsisiurbė. Tame 
prisilietime slypėjo visas jos vaikiškumas, baimės ir priklausomy- 
bė. Nonė priminė nuskriaustą žvėriuką, ieškantį prieglobsčio. Tam- 
soje jos kandumas ir įtarumas, jos pasitikinti savimi padaužiška 
asmenybė išnyko. 

— Ar galėtume tai pakartoti? — paklausė ji pakuždomis. 

Sekundę senasis Miuleris, kuris niekad nesimylėdavo, kol ne- 
susikurdavo intymios aplinkos, neaptardavo sąlygų ir neįsitikinda- 
vo, kad durys užrakintos, pasipiktino: „Čia? Prie visų?“ 

— Jie nesužinos. Aš labai tyliai. Pažadu. Trokštu tavęs. 

— O jeigu kas uždegs šviesą? 

— Tada pamatys mane tavo glėbyje. Gal ir kiti tą patį daro. Hubi, 
prašau... . 

Kai maldaujančios merginos lūpos vėl prisilietė prie jo, vyras 
pamiršo viską, išskyrus mylimąją ir antplūdį to, ko negalėjo įvar- 
dinti, šios moters alkį ir neapsakomą džiaugsmą susiliejus su ja. 

Visa apimančio malonumo viršūnėje jis meldėsi, kad jie niekad 
nepabustų, kad skęstantis laivas nuneštų juos visus į užmarštį. 

Į tikrovę jį sugrąžino Nonės šnabždesys į ausį: 

— Aš buvau gera mergaitė, tiesa? 

— Taip, tikrai. 

— Net necyptelėjau? 

— Ne. 

— O norėjau. Tu kažką darai su manimi. Aš niekad nesu taip 
mylėjusi. Nežinau, kas mane apsėdo. 

Mergina nutilo ir Miuleris suprato, kad ji tikisi išgirsti prisipa- 
žįstant meilę, viliasi, kad jis įsijungs į jos bereikšmius lemenimus 
po sueities, kurie jai dėl kažkokių priežasčių — kaltės ar įpročio — 
atrodė būtini, gal net privalomi. Ar pajėgs kada paaiškinti Nonei ir 
ji suvoks, kaip giliai buvo joje paskendęs, 0 po antros sueities jis 
dar labiau pasikeitė ir nieko nesupranta? Tai panašu į naują lapą ar 
nematytas duris — visai priešinga tam, ką jis žinojo ir kaip anksčiau 
mąstė. Viskas apvirto aukštyn kojom ir štai jums Hubis Miuleris, 
kuriam ši mergina tapo tokia pat būtina, kaip ir oras. 

O ji buvo tiesiog paprasta būtybėlė. 

— Einu iš proto dėl tavęs, Hubi, — vėl sušnibždėjo ji. —- Viskas 
kitaip, patikėk. Mes dar gerai nesusipažinome. Ar tu myli mane? 

— Negi nepajutai? — kone šiurkščiai atsakė Hubis. 

— A, tai, — atsakė ji tarsi nusivylusi, nes tie žodžiai buvo perne- 
lyg susiję su kasdienybe. O Miuleris žinojo, ko ji geidžia... dau- 
giau Žodžių. 

— Taip, aš myliu tave. 

— Labai? Labiau už kitus? 

— Taip. Kur kas labiau. 

— Ar turi kitą merginą? 

— Ne. 

— Tu vedęs? 

— Ne. 

— O! 

Tame nuostabos aiktelėjime Hubis tarėsi išgirdęs visą istoriją, 
kurią galėjo papasakoti Nonė. Tačiau jis jautė, kad mergina nori 
būti klausinėjama, kad ji nori atlikti išpažintį ir jeigu jis tikrai myli, 
turi laikytis taisyklių. 

— O tu? Ar tu turi... - Jis buvo tikras, kad mergina nepajuto se- 
kundės pauzės, kai jis žodį „meilužis“ mikliai pakeitė į „vaikiną“ 

Tačiau ji delsė atsakyti ir tikriausiai norėjo, kad jis įsidėmėtų, 
kai pagaliau atsakė: 

— Ne ne. Dabar ne. 

— Bet turėjai. 

Mergina prikišo lūpas prie jo ausies ir vos girdimai pasakė: „Tik 
du“. 

Jis žinojo, kad tai melas, ir dar labiau pamilo ją už atsakymo 
kaprizingumą ir vaikišką kvailumą. Mergina turi instinktą išlikti. 
Viskas, ką Nonė darė, prieštaravo ir kirtosi su jo išsilavinimu, bet 
j0s prigimtis vyrą žavėjo. Jis daug girdėjo apie tariamą Grešemo 
mergaičių priežiūrą, tik, jos atveju, matyt, buvo daug vedusių vyrų. 

Dabar Nonė buvo patenkinta ir jos mintys keitėsi taip graudžiai 
paprastai, kad buvo sunku sekti. 

— Vargšė Moira. Jai nebereikės daugiau nervintis. Ji pastojo Rio, 
— pasakė Nonė. 

— Ar merginos dažnai pastoja? 

— Neturėtų. Su mumis elgiasi labai griežtai. 

— Ar buvai kada pastojusi? — paklausė Hubis. Ir pasigailėjo. Iš 
tiesų jis nenorėjo to Žinoti. | 

Ji nebesvarstė, ar vėl meluoti. Nutarė sakyti tiesą. Tokie džen- 
telmenai, kaip Miuleris visuomet viską sužino. 

— Taip. Ar tai turi reikšmės? — Ji kuždėjo vos girdimai. 

Hubis susidomėjo. Banalybės leido susitaikyti su jausmu, kurį 
mergina jam sukėlė. 

— Ar kas nors dabar turi reikšmės? Ar kada turėjo? Ką tu darei? 
— Jam buvo įdomu, ar su seneliais arba kokiais nors giminėmis 
Bristolyje nėra paliktas vaikas. 

— Apsilankiau pas daktarą. Na, Žinai, tokį, kur padeda. Tai nuti- 
ko Romoje. Tie italiūkščiai įkalbės bet kurią. 

— Ar ir aš tave įkalbėjau? 

— Ne. Tai kas kita. Tu apkabinai, kai buvau nusigandusi, ir tai 
mane paveikė. Aš jo nemyliu. Myliu tave. —- Tačiau jos mintys pai- 
niojosi. Netrukus Nonė paklausė: —- Kas nutiko kitoms? Ar jos plū- 
duriuoja kajutėse kaip negyvos auksinės žuvelės akvariume? 

— Nekalbėk taip, None. Negalvok apie jas. 

— Nieko negaliu padaryti. Mes kartu taip seniai. Jau treji metai. 
Atrodo, vos prieš minutę klausiau Sibilės, ar ji eis valgyti, o ta 
atsakė: „„Nešdinkis, kiaule! Aš noriu numirti“. Supranti, jai buvo 


*--— 


labai bloga. Vadinasi, ji mirė. Manau, prižiūrėtoja ir visos kitos, 


— Ponia Timker. Ji buvo atsakinga už mūsų grupę, sekė, kad 
būtume geros formos, treniruotumėmės, vilkėtume švarius kostiu- 
mus ir šniukštinėdavo, kada grįžtame. Bet Timė nebuvo bloga. Už- 
merkdavo akis. Ji buvo viena iš mūsų, kol ištekėjo už Berto Tim- 
kerio, vadybininko padėjėjo. Ji tiktai įspėdavo: ,Smaginkitės, kiek 
širdis geidžia, bet linksmų dienų sulauksite, ir galėsite eiti į visas 
puses“. 

— Linksmų dienų?.. 

Nonė tyliai sukikeno prie pat ausies ir paaiškino: „Na, Žinai... 
apie ką kalbėjau anksčiau...“ 

Miuleris irgi nusijuokė ir prispaudė ją dar arčiau širdies. 

— Kodėl mane taip glaudi? — paklausė ji. 

— Nė neklausk, - atsiliepė Hubis. 

Iš ramios tamsos, perplėšdamas tylą, kurioje retsykiais pasigirs- 
davo tik kuždesys ar knarkimas, nugriaudėjo tvirtas, šaltas balsas, 

o ištarti žodžiai buvo tokie, kad niekas nesugalvojo, jog taip kalba 
Skotas: 

— Patrauk ranką, arba aš ją sulaužysiu. 

Kažkas sušnarėjo ir aiktelėjo moteris. Džeimsas Martinas pa- 
šiurpęs pagalvojo sau: Sventa karve! Kas čia ką kabina? Ir vėl pri- 
siminė minkštą, putlią ponios Luis ranką. 

Suzana Šelbi staiga aiškiai prisiminė: plačios sūpuoklės sode už 
jų namo, ji griežtai taria: „,Tobi, patrauk ranką. Užtenka!“ Keista, 
tačiau ji neprisiminė Herberto ir to, kas jai nutiko. | 

Manis Rosenas pakirdo ir paklausė: 

— Kažkas susilaužė ranką? 

Maikas Rogas įjungė savo Žibintuvėlį ir tarė: 

— Kas, po paraliais, čia vyksta? 

Skotas gulėjo ant šono, pasirėmęs alkūne, netoliese sėdėjo Lin- 
da Rogo nuraudusiu iš pykčio veidu. Ji parodė į pastorių ir tarė: 
„Tas niekšas bandė grabaliotis“. 

— Ką? Kas? Jis? — paklausė Rogas. 

Pastorius ramiai jį pertraukė: 

— Pats įvertinkit įvykių seką, Rogai. 

Labiausiai, dėl ko tą akimirką detektyvas nekentė Skoto, buvo 
tai, jog jis ir kitų mintis nukreipė reikiama vaga. Ir iš tiesų, jeigu 
pastorius bandė pasismaginti su jo žmona, kodėl turėjo atkreipti į 
save dėmesį? Rogas žinojo viską, ką reikia Žinoti apie vaikinus ir 
mergšes, kaip jie elgiasi, o ir pats jau kurį laiką įtarė, kad pastorius 
Lindai patinka. Akivaizdu, žmona tamsoje bandė jį patikrinti. Ir tai 
reikia nuslėpti. | 

— Tegu daugiau niekas nebando taip elgtis, — garsiu policininko 
balsu įspėjo jis. - Jeigu kas pamėgins iš naujo, gaus į snukį. Ką mes 
veiksime, tysosime čia visą naktį? Maniau, lipsime į viršų, kad gel- 
bėtojai mus išgirstų? 

— Taip, — tarė pašokdamas Skotas, — jūs teisus. Metas judėti. 
Jeigu jūs trys pašviestumėte į šitą pusę, aš galėčiau parodyti kelią, 
kuriuo eisime. 


SEPTYNIOLIKTAS SKYRIUS 


Poseidono kalnas 


Didžiulio, keturių sraigtų okeano lainerio mašinų skyrius suda- 
rytas iš eilės net penkių denių aukščio platformų, sujungtų kopėčių 
tipo laiptais, vedančiais ant kiaurų metalinių aikštelių, arba trapais. 
Tos platformos įrengtos aplink didžiules pagrindines garo turbinas 
ir greičių dėžės korpusus. Pagalbiniai mechanizmai: turbogenera- 
toriai, kondensatoriai, kompresoriai, atsarginiai kompresoriai ir gau- 
sybė pompų, yra išdėstyti aplinkui iš keturių pusių ir sujungti vamz- 
džių bei laidų raizgalyne, kad tiektų garą, alyvą, tepalus ir elektros 
energiją. 

Visa tai yra pritvirtinta prie dvidugnių degalų ir balasto talpų 
laivo dugne, kad atlaikytų maksimalią keturiasdešimt penkių laips- 
nių pasvirimo įtampą. Skersinės sijos ir sunkios santvaros laikė 
platformas, trapus ir vamzdyną. 

Kai Poseidonas apvirto, beveik viskas, išskyrus pagrindinio pro- 
pelerio veleną, buvo apsukta, sukrėsta ar nuplėšta ir per atvirą ma- 
šinų skyriaus šachtą lėkė tiesiog į atvirą jūrą arba nugarmėjo su- 
maitoto metalo kaskada. Generatoriai išsinėrė iš stovų, skrosdami 
plieną kaip popierių, paliko pleišto ar žeberklo formos aštrius kaip 
skustuvas dantis, kurie styrojo grėsmingai it miniariūriniai dolomitai. 

Tarp jų pynėsi susuktos platformų dalys, apverstos kopėčios per 
vidurį išmuštomis pakopomis, sulankstyti stambūs vamzdžiai; kai 
kurie buvo tiesiog perskrosti kaip dešros. Ir visa tai aptraukė aly- 
vos iš apatinių talpų plėvelė, kai sunkios tubinos atsiplėšė nuo stovų. 

Kažkuriuo momentu greičių dėžė su stovu atitrūko nuo turbi- 
nos, tačiau užuot išlėkusi į jūrą, išcentrinės jėgos buvo trankoma į 

variklių patalpos sienas, kol apvirto ir įstrigo ant apversto stovo. 
Skoto lempa nuosvyroje išryškino kvadratinius dailiai išfrezuotų 
dantų kraštus, keletą jardų besisukančius spirale, toliau jie prany- 
ko bendroje sumaitoto plieno krūvoje. 

Šio suversto kalno dalis riogsojo per pėdą nuo platformos, ant 
kurios jie ilsėjosi. Jų Žibintai apšvietė panašią metalo kalnų gran- 
dinę kitoje Pragaro ežero pusėje. 

Skotas tyrinėjo atodangas tolimojoje pusėje. Jeigu kopti nebūtų 
taip sunku, jis su savo komanda susiruoštų persikelti per vandenį. 
Tačiau ten kalnas atrodė dar baisiau, be to, už aštuonių pėdų nuo 
krašto trisdešimties laipsnių kampu kabojo metalo nuosvyra, kuri 
padarė kalną neįveikiamą. 

— Ko ieškot? — paklausė Miuleris. 

— Tako! — atsiliepė Skotas. Ir nukreipęs lempos spindulį nuo kal- 
no kitoje ežero pusėje pridūrė: — Ką gi, nelieka kitos išeities. - Jis 
ėmė studijuoti skardį savo pusėje. 

— Tai kur dabar ketini eiti? — paklausė Rogas. 

— [ viršų, — paprastai atsakė pastorius. 

Pašiurpęs Šelbis sušuko: . 

— Frenkai, tu iš proto išsikraustei! Tai neįmanoma. Mano šeima 
niekada... 

Skoto akyse vėl įsižiebė fanatiška ugnelė, jo balsas staiga už- 
pildė visą olos erdvę: 

— Tai išbandymas. Jei tiki Dievu, garbink Jį ir būk vertas! . 

Aidas pakartojo „vertas“ ir nutilo. Tada pastorius ramiu balsu 
pridūrė: „Žiūrėkite ne kaip į kažką, o kaip į kalną, į kurį reikia 
užkopti. Čia yra viskas, ką rastumėte ant kalno šlaito: plyšiai, išky- 
šuliai, atramos, smailės, įtrūkimai, vietos pastatyti koją ir įsikibti 
rankomis. Pasaulyje nerastume kalno, į kurį kas nors nebuvo įkopęs. 

— Kas nors, - burbtelėjo Martinas. - Poseidono kalno ekspedicija. 

— Būtent, — atsiliepė pastorius. — Visi matėte alpinistų, surištų 
virvėmis, nuotraukas. Vora sustatoma taip, kad visas svoris nie- 
kuomet netektų vienam žmogui, o būtų paskirstytas. Aišku? Mums 
dar paprasčiau. Turime pakilti vos penkiasdešimt pėdų. Mūsų yra... 
— Jis greitai permetė visus akimis skaičiuodamas, lyg būtų pamir- 

šęs, — ...trylika. Mes būsime apjuosti virvėmis kas trys keturios pė- 
dos. 

— Dieve, galima pagalvoti, kad jis rengia iškylą po Jungfrau kal- 
ną, — sumurmėjo Hubis Miuleris. 

Skotas nužvelgė grupę. 

— Aš eisiu pirmas, po manęs — panelė Kinseil. Atrodo, kad ji 
nieko nebijo. Tada, manau, Martinas, Suzana ir tu, Dikai. Tau iš 
paskos eis Džeinė ir Kemalis. Tada ponia Rosen, Manis, Nonė ir 
Hubis, ponia Rogo ir jos vyras. Rogai, bijau, kad ir vėl eisite pas- 
kutinis, nes nepametate galvos, jeigu kas nors atsitinka. 

— Ačiū! — atsiliepė tas. 

— Kiekvieno kopimo sėkmė ar nesėkmė priklauso nuo dviejų 
dalykų: vedlio ir to, kaip juo sekama, — pradėjo aiškinti Skotas. — 
Vedlys sudaro maršrutą, kiti seka jo pėdomis. Iš tiesų tai kaip Žai- 
dimas, kurį žaidėte vaikystėje „Daryk, kaip aš darau“, kur kiekvie- 
nas turėdavo viską tiksliai pakartoti arba iškrisdavo. Prisimenate, 
jeigu kas sukiodavo pirštus ausyse ar krėsdavo kokią kitą kvailys- 
tę, turėdavome daryti tą patį. 

— Mani, tu supranti ką nors? — paklausė Belė Rosen. — Aš tik 
girdėjau, kad mūsų trylika, o trylika man nepatinka. Visuomet sa- 
kiau, kad mūsų trylika. 

— Jis pasakoja, kaip eisime toliau, - atsakė Manis. 

— Kaip — man neįdomu! Sakyk, kur. — Belė tebegulėjo. Perga- 
lingas plaukimas po vandeniu turėjo pradžiuginti ją ir suteikti jė- 
gų. Tačiau priešingai — tarsi iščiulpė viską, kas buvo likę. Galbūt 
buvo kaltas tiek nuovargis dėl neįprastos raumenų veiklos, tiek ke- 
lionė mintimis į gyvenimą prieš keturiasdešimt metų. 

— Kiekvienas žingsnis, kurį žengiu, kiekvienas rankos ar pėdos 
padėjimas, kiekvienas judesys turi būti įsidėmėtas įkandin kopian- 
čio Žmogaus, — tęsė Skotas. — Ir tiksliai pakartotas. Jūs privalėsite, 
panele Kinseil. Savo ruožtu, Martinas seks paskui, o Suzana seks jį 
1r taip toliau. Visi supratote? 

— Tu tikrai manai, kad mes pajėgsime? — paklausė Martinas. 

— Taip! Bet kuriuo atveju mes privalome pabandyti, — atsakė 
pastorius. — Tiesiog reikės mėgdžioti priešais esantį. Jeigu nepa- 
miršite to, mes saugiai pasieksime viršūnę. 

— Kur? - paklausė Belė Rosen. 

— Štai ten, mamute! — atsiliepė Manis. 

Belė Rosen prisivertė atsiklaupti ir pirmą kartą žvilgtelėjo ten, 
kur žibintų spinduliai klaidžiojo po tepaluotą tolimo propelerio ve- 
leną. 

— Aš nepajėgsiu, - paskelbė ji. - Nė už šimtus tūkstančių dolerių 
nei per šimtus tūkstančių metų. 

— Bele, klausyk. Frenkas sako, jog mes būsime surišti kartu, tai- 
gi... 

— Jeigu kris vienas, kris visi. Tai ne man. 

— Jausitės saugiai, kaip lipdama savo namų laiptais, - pažadėjo 
Skotas. | 

— Kai man reikia pakilti į antrą namo aukštą, aš renkuosi liftą. — 
Ponia Rosen vėl pakėlė galvą. - Ne, nė už ką. Jums nepavyks ma- 
nęs įkalbėti. 

— Bet, mamute, tu negali čia likti. Aš būsiu už tavęs. 

— Taip, galiu. Tu lipk, Mani. Visi lipkite. Palikite mane. Negi 
nematote, kad aš pavargusi, kad nebeturiu jėgų? 

— Mamute, tu mirsi. Mes abu mirsime. Manai, aš tave paliksiu? 

— Ar kad mes jus paliksime, ponia Rosen? — sušuko Nonė. 

Belė žvelgė į juos pajuodusiomis akimis, sklidinomis nuovar- 
gio, nevilties ir prisiminimų. 

— Ar gyventi taip puiku? - paklausė ji. 

— Tu stebini mane, mamute. Tu nori mirti? - paklausė jos vyras. 

— Aš nebenoriu niekur lipti. Po tų visų vamzdžių man atėmė ko- 
jas. Aš sena. Per sunki ten kabarotis. 

Suzana Šelbi pasilenkė prie Belės ir paėmė už rankos, staiga 
apimta švelnumo, kurio neįtarė turinti. „Miela ponia Rosen, - ėmė 
maldauti ji, - prašau, pamėginkite. Mes...“ Ji jau norėjo sakyti „my- 
lime jus“, bet staiga susigėdo: „Mes manome, kad jūs puikus žmo- 
gus. Prisiminkite, kaip viena pati įveikėte tą klaikų tunelį, į kurį 
niekas nedrįso leistis. Mes niekad nebūtume čia atsidūrę, jeigu ne 
jūs“. | 

— Tai kur mes nuėjome? — tarė Belė. - Aš dėkinga už jūsų įver- 
tinimą, tačiau plaukti — tai ne kopti. Jeigu norite, gerai, perplauksiu 

šitą ežerą dėl jūsų. Bet į viršų nesikarsiu niekada! — Ji pasisuko į 
vyrą: — Man keista, Mani, kai tu, žinodamas apie mano širdį... 

— Bele, Bele, visuomet ta tavo širdis! - atsiliepė Manis. Atrodo, 
tai buvo sena šeimos bėda. — Klausyk, Bele. Tu žinai, kad tau nieko 
nėra. Praeitą kartą, kai lankėmės pas daktarą Mecgerį, jis, išklausęs 
tavo širdį, pasakė, kad ji dar negreitai pasiduos. 

— Daktaras Mecgeris nežino, kaip jaučiuosi. Pražūsiu lipdama, 
pražūsiu likdama čia. Čia likti lengviau. 

— Na ir likite, dėl Dievo meilės! - užsipuolė ją Linda. Tada suri- 
ko kitiems: — Jeigu pasirinko likti čia ir mirti, tegu lieka. Bet ji 
neturi teisės mums kliudyti. 

— Niekas nesirenka mirties, ponia Rogo, — niūriai tarė Belė. — 
Bet kai ji ateina, tai ateina ir tu išeini. Man šešiasdešimt ketveri. Jūs 
jauna. Aš suprantu, kaip jaučiatės. Prašau, nereikia niekam likti su 
manimi. Niekad nemaniau, kad mums taip gali nutikti, bet kai nu- 
tinka, turi Žiūrėti iš savo varpinės. 

— Mamute, - maldavo Manis, - kaip gali kalbėti tokius dalykus? 
Kas tie šešiasdešimt ketveri. Žiūrėk, plauki kaip čempionė. Ar nori 
vėl pamatyti Irvingą? Solą su Silvija? Hajų ir Mairą — savo pačios 
vaikus ir vaikaičius? 

Šelbis ir Miuleris pastebėjo, kaip nusileidęs ponios Rosen žan- 
dikaulis atgyja. 

— Be Solo ir Silvijos galiu išgyventi, — atsakė ji. - Kiaurus me- 
tus jie melžia parduotuvę. Liežuvis ir rūkyta jautiena jiems netin- 
ka. Ne, kiekvieną kartą prireikia rūkytos lašišos ir eršketo. Arba ji 
čiulba: „Bele, aš kaip tyčia labai alkana, gal užteptum ikrų ant duo- 
nos riekelės?“ 

Apvalainas mažutis Rosenas su trumpikėmis priminė įskaudin- 
tą vaiką. 

— Oi, mamute. Nepradėk vėl narstyti mano giminaičių. Mes jau 
viską išsiaiškinom. Solas geras brolis, jis davė pinigų parduotuvei, 
kai... 

— Taip, o Silvija dvigubai tiek pravalgė, - pertraukė jį Belė. - Ji 
turi arklišką apetitą. Nors ji mano svainė, bet elgiasi blogiau nei 
farai, atėję pasivaišinti už dyką. Kiekvieną dieną, kiekvieną dieną 

tai sumuštinis, tai marinuotas agurkėlis, tai „baigiau namie garsty- 
čias, Bele, gal galiu paimti stiklainiuką? Mmmm, tos silkių salotos 
taip gardžiai atrodo, neprieštarauji, jei paragausiu?“ Tik nekalbėk 
man apie Silviją! 

— Bele, Bele, liaukis. Ne prie svetimų. — Manis nežinojo, ką gali 
pasakyti ar padaryti Maikas Rogas už kalbas apie policininkus, kaip 
reaguos Linda. O ir kiti stovėjo sutrikę, stengėsi vaizduoti, kad ne- 
siklauso. 

Tačiau Rogas jį nustebino. Jis pasakė: 

— Leisk jai išsilieti, Mani. Ji pasijus geriau. 

— Mūsų krautuvė jiems kaip sandėliukas, - užsivedė Belė, - o 
Solas — ne geresnis. Pusės tu nė nežinai, nes vienas dalykas, ko 
išmokau, kai mokiausi Vadleito vidurinėje, tai neskųsti. Ar Žinai, 
iš kur imasi pusė visko nuo tada, kai jų Saimonas atliko barmic- 
vą*? Iš mūsų sandėlio. Tik aš viską dangsčiau, nes juk negali tavo 
giminėje būti blogiukų. O ką jie padarė dėl mūsų? Žinai, ką Silvija 
padovanojo mūsų vaikams per praėjusias Kalėdas? Po nosinaitę su 
inicialais iš Woolworth's prekybos tinklo. Pamanykit, Solas par- 
duoda savo verslą už pusę milijono. Jeigu netaupyčiau kiekvieno 
cento, kaip manai, kur šiandien būtume? 

Rosenas nedrąsiai ir nelinksmai apsidairė. Jam tai seniai girdė- 
ta istorija, bet kam painioti Šelbius, Skotą ir Miulerį į šeimos riete- 
nas? Džeinė Šelbi stengėsi veido išraiška jį padrąsinti: Viskas ge- 
rai, pone Rosenai, mes suprantame. 

Roseno akys vos neišvirto iš orbitų. Ar tik Skotas jam nemirk- 
telėjo? Staiga pajutęs palengvėjimą jis tarė: , „Mamute, mamute, man 
labai gaila. Kaip jau sakei, pusės aš nežinau, kitaip...“ 

— Gaila, gaila. Dabar tau gaila, kai per vėlu ir mes išėjom į pen- 
siją. ž 

— Tu teisi, mamute. Bet mūsų dar daug kas laukia. — Kiek pa- 
dvejojęs Rosenas nutarė rizikuoti. Gal Rogas teisus. Jai reikėjo nu- 
simesti nuo krūtinės akmenį. — Gal dabar galime eiti, mamute? Ma- 
tai, mes gaišiname poną Skotą ir kitus. 


* Bar Mitzvah - iniciacijos ceremonija judaizme, kai berniukui sueina trylika metų 
ir jis tampa morališkai ir dvasiškai atsakingas už savo elgesį. 

Ji pažvelgė į savo vyrą. Jos veidas atrodė beveik linksmas, tik 
drumstos, tamsios akys žvelgė prieraišiai, kai ji atsiduso ir tarė: 

— Manau, taip, Emanueli Rosenai, kaip visuomet sakiau, esi bai- 
sus žmogus. Ką man dabar daryti? — Ji atsistojo. Martinas pakėlė 
jai nuotaiką, sakydamas: „Šaunuolė Belė! Trauk juos devynios, tą 
Solą su Silvija!“ Jis sukėlė visos kompanijos juoką, todėl sutrikęs 
atsiprašė: „O, atleiskite, ponia Rosen, aš nenorėjau...“ 

— Nieko tokio, — atsakė Belė, — vadinasi, išsiliejau kaip sena 
boba. Gerai, parodykite man, pabandysiu. 

Skotas kruopščiai paaiškino, kaip jie bus surišti virve, nes dėl 
kalno statumo ir trumpumo bei didelės kompanijos įprasta alpinis- 
tų praktika netiko. Juos vieną su kitu jungs dvi virvės. Trečia virvė 
bus skirta laikytis; ją Skotas lipdamas vis perkels į naują vietą. 

— Kaip turkas capisco* visa tai? Neklausčiau, jeigu jis koptų po 
manęs, — pasakė Miuleris. 

— Jis protingas „vyrukas, — atsakė Skotas. — Užteko proto prisi- 
jungti prie mūsų. Žiūrėkit, jis viską supras, kai aš parodysiu. Pane- 
le Kinseil ir Martinai, jūs pirmi. Ei, Kemali, žiūrėk! Matai? 

Padėjęs ant žemės dvi virvės ringes, kurias parsinešė iš prieš- 
gaisrinės stoties, Skotas prisirišo vienos galą prie juosmens, užrišo 
kilpą įstrižai panelės Kinseil krūtinės ir sumezgęs keistą mazgą 
pervėrė per jį antrąją virvę. 

— Virvė aplink kūną jus laikys, o antrąja virve galėsite pris1- 
traukti. Matote, kaip tai saoina, Na, Kemali, kaip tu? 

— s okai! 

— Kodėl sugalvojot rišti Rosenus į vidurį? Aš manyčiau... — 
pradėjo Miuleris. 

— Jūk tai paprasta! Sunkiausia kopimo dalis yra vidurys. Kai 
Rosenai jį pasieks, aš būsiu viršuje. Antrąją virvę pririšęs galėsiu 
patraukti juos už tos, kuria jie pririšti. Tada jiems reikės mano pa- 
galbos. 

Jo paklausius viskas atrodė labai paprasta: apgalvotas kiekvie- 
nas žingsnis, imtasi visų atsargumo priemonių. O kadangi šios kliū- 


* Capisco - suprantu (it.). 

ties įveikimą pastorius prilygino Viešpaties pagarbinimui, tai pa- 
akstino visus, net netikinčiuosius arba abejojančiuš. Tokius kaip 
Miuleris ir Martinas. Pastarieji vylėsi, kad po tokio bemaž stebuk- 
lingo kopimo jie bus nusipelnę kokio nors atlygio, todėl visi ne- 
kantravo. 

— Pradedam! — sušuko Skotas. - Parodykime Jam, iš kokio mo- 
lio esame drėbti! 

Šelbis vėl prisiminė isterišką antrąjį trenerį, plojantį per nugarą 
ir sakantį: „Eik ir parodyk tiems šunsnukiams, iš ko nulipdyti Miči- 
gano vyrai“. 

Bet Skotas dar kartą įspėjo: 

— Mums pavyks, jeigu prisiminsite vieną dalyką. Nė trupučio 
nekeiskite priekyje savęs einančio Žmogaus judesių. Aš būsiu pa- 
tikrinęs kiekvieną pakopą, įsikibimą, įtvirtinęs kilpą. Geresnio ke- 
lio nebus. Taip pat niekada nežiūrėkite žemyn. Tiksliai kartokite 
priekyje einančio Žmogaus judesius. Nekalbėkite. Stenkitės neuž- 
dusti. Protarpiais aš paskelbsiu pertrauką. Tada likite ten, kur esa- 
te, padarykite kilpą iš laisvos virvės, prisiriškite ar užsikabinkite 
už jos, jeigu norėsite, perkelkite ant jos savo svorį, atpalaiduokite 
pirštus. Kai vėl atgausite kvapą, mes kopsime toliau. Ar visi avite 
batus? Rogai, žiūrėk, kad vedlio virvė gerai išsivyniotų. Puiku! 
Keliaujam! 

Jis ėmė atsargiai kopti nuožulniu griuvėsių ir nuolaužų šlaitu 
ežero pakraštyje papėdės, kuri vedė į bemaž vertikalų pakilimą, 
link. 

Panelė Kinseil sekė įkandin, palenkusi galvą, susikaupusi, kad 
nepamestų pastoriaus pėdsakų, abipus veido krentančiais plaukais. 
Miuleris nusistebėjo, kaip taikliai Skotas apibūdino žaidimą: mer- 
gina seka vaikiną per aštrų skalūną paplūdimyje. 

— Viskas gerai, panele Kinsei!? 

— Taip, daktare Skotai. 

— Mes tik dabar pradedame kilti. Stebėkite, ką darau ir kur žen- 
giu. 

Virvė, juosianti jos ir Martino, kuris pajudėjo jai pridurmui, kū- 
nus, įsitempė; paskui žengė Nonė ir Miuleris. 

Žibintuvėlius prisirišo prie riešų, todėl rankos liko laisvos, o jie 
puikiai matė, kur reikia įsikibti. Kalną apšvietė didžiosios lempos. 

Nors įgudusi Skoto akis pasižymėjo galimą kelią, šešėliai ir r1- 
botas visų pusių matomumas privertė griebtis spėlionių ir improvi- 
zuoti. Bet į balą puolęs su tais silpnais ir pavargusiais žmonėmis, 
kurie pasikliauja tavo patyrimu, sausas nekelsi. Pasiekęs pirmą statų 
pakilimą, jis ištiesė ranką ir, užmetęs antrą virvę ant nulūžusio tu- 
rėklo, įtvirtino pirmą pakopą kojai. 

Panelė Kinseil paklausė: 

— Ar man daryti ką nors su ta virve? 

— Ne, ji tik pagalbinė. Aš nuolat kelsiu ją į viršų. Ji apdraus 
kiekvieną jūsų žingsnį. Nebaisu? 

— Su jumis nebaisu. 

— Gerai. Žiūrėkite, jeigu siaura, kad pėda stovėtų ant kokios 
nors atbrailos. Tada tikrai nenuslysite. — Skotas kopė toliau, radęs 
vietą įsikibti į turėklo skersinį 1r netrukus patogiai įsistojo į pra- 
plėštą vamzdį. Tada šūktelėjo apačion: 

— Martinai, jūs sekate? 

— Aha! 

— Mums pasisekė. Radau atverstas kopėčias. Penki lengvi Žings- 
niai ir atsidursime ant platformos, kur galėsime pailsėti. 

Dabar pasirengė kilti ir Šelbiai. Vienintelis sunkumas vykdant 
Skoto nurodymus buvo slidžios metalo detalės. Tačiau pastorius 
kilo taip 1š lėto ir tiksliai, kad užteko laiko tvirtai įsikibti. 

Pažvelgęs žemyn Šelbis pamatė, kad Kemalis ir Rosenai kerta 
pirmą pakilimą. Jis šūktelėjo Belei: 

— Vieni niekai! Kemalis jums padės. Skotas juda labai iš lėto. 

Jie neatsakė. Šelbis vėl pakėlė galvą ir susikaupė žengti kitą 
žingsnį. Jį sužavėjo iš anksto apgalvota Skoto veikla. Kemalis su- 
prato, kodėl ir kur atsistojo, nes po kiekvieno žingsnio atsigręžda- 
vo, kad įsitikintų, jog Belė stato koją tinkamoje vietoje ir galinga 
ranka pakeltų ją į viršų. 

Viršuje Skotas susidūrė su pirma rimta kliūtimi. Tai buvo vien- 
tisa maždaug šešių pėdų aukščio metalo siena, užtvėrusi kelią nuo 
ežero pusės. Kažkas krisdamas paliko „V“ formos aižą toje vietoje 
ir išorinė jos dalis priminė į viršų nukreiptą aštrų kaip adata penkių 

pėdų ietigalį. Tiesiai virš jo galvos kelią užkirto stovas, keli su- 
lankstyti vamzdžiai ir apačion išgaubtas plieno lakštas: Jeigu Sko- 
tas būtų buvęs vienas, jis užmestų virvę ant kurio nors ir įveiktų 
kliūtį per kelias minutes. Tačiau kitiems buvo pernelyg sunku. 

Grėsmingas ietigalis atkirto kelią į dešinę. Pajudinti lakštą virš 
galvos buvo neįmanoma. | 

— Pailsėkite ten, kur esate, — šūktelėjo jis ir apžiūrėjo kliūtį iš 
kairės pusės, kur riogsojo du alyvos tepimo siurbliai, išvertę savo 
turinį. 

Panelė Kinseil užvertusi galvą paklausė: „Turite rūpesčių, dak- 
tare Skotai?“ 

— Laikinų. 

— Va, jeigu paprašytumėte mūsų Dangiškojo Tėvo pagalbos... 

— Tai būtų įžūlu, — atžariai metė jis. — Toks alpinisto darbas. 
Kelias visuomet yra. - Jis jau pamatė jį. Vienas šiek tiek rizikingas 
žingsnis aplink kliūtį ant pėdos pločio metalo juostos, laimė, šiek 
tiek pakrypusios į viršų, — 1r sulūžę siurbliai virsta savotiškais ver- 
tikaliais užapvalintais laiptais, kuriais galima pasiekti plačią neap- 
gadintą platformą. Svarbiausia, kad kiekvienas asmuo, įveikęs siau- 
rą sienos pakraštį, sustotų ir ištiestų ranką įsikibti kitam. 

Skotas patenkintas nusišypsojo. Jis norėjo tęsti. Bjauri, grės- 
minga trikampė ietis dabar tapo strėle, rodančia į viršų. 

— Sugalvojau, - tarė jis. Apėjęs siaura atbraila jis užmetė antrą- 
ją virvę ant kito atsikišimo virš galvos ir pasakė: 

— Duokite man ranką, panele Kinseil, kai mėginsite apeiti šitą 
kampą. Tada luktelkite ir paduokite ranką Martinui. Ir pasakykite 
jam, kad šiuos nurodymus perduotų kitiems. Toliau lipti bus vie- 
nas juokas. 

— Aš pasimeldžiau, -— atsiliepė panelė Kinseil. 

Skotas neatsakė, tik padėjo įveikti kliūtį. Kol moteris laukė Mar- 
tino, pastorius lipo toliau. 

Staiga Skotas suriko: 

— Palaukite sekundę! Likite savo vietose. 

Visi laukė. Panelei Kinsei!, buvusiai apačioje, pasirodė, kad jis 
kažką traukia, norėdamas išlaisvinti, kitą sekundę apačioje pasi- 
girdo pliumptelėjimas. 

— Kas ten buvo? — paklausė Šelbis. 

— Nieko, - atsakė Skotas. 

Bet Rogas tą akimirką buvo pasisukęs, ir didžioji lempa ant jo 
nugaros nušvietė krintantį daiktą. Į ežerą skriejo dalis sumaitotos 
kojos su guminiu batu. Jį apėmė pasibjaurėjimas ir neapykanta Sko- 
tui. /š ko sutvertas tas tipas? pagalvojo jis. 

Virvė įsitempė. Belė su Maniu Rosenu, vedami Kemalio, jau 
buvo pradėję stačiąją atkarpą; Nonė su Miuleriu kopė nuožulnu- 
ma. Tik Linda ir Rogas ant platformos tebelaukė savo eilės. 

— Kodėl tu vėl leidaisi mulkinamas? Jeigu kas susimaus, mums 
bus riesta. Arba kas nors ant mūsų užkris. 

— Tai psichologija, — atsakė detektyvas. 

— Šiknoj mačiau aš tą psichologiją! — siautėjo Linda. — Leidaisi 
įbauginamas to įmitusio galvijo. Labai gražu neužstoti žmonos, kai 
svetimas vyras bando ją išprievartauti tavo panosėje. 

— Taip, kurgi ne, — monotoniškai atsiliepė detektyvas. — Taigi. 
Pats prievartauja, pats šaukiasi pagalbos. Tik nepasakok. Kas tau 
ten tarp kojų, dantų protezai? 

— Niekšas! 

— Maniau, kad turi daugiau proto, nei kartis ant kaklo žydram 
bernužėliui. Dabar man viskas aišku su tuo kunigėliu. Jis šimtap- 
rocentinis pedikas. 

— Jis? — Moteris ne juokais supyko. 

— Taip, jis! Šis tipas nesidomi damomis, todėl užsidėjo siaurą 
apykaklę. Aišku, jis tau skėlė antausį. 

Virvė, juosianti Lindos juosmenį, įsitempė, iš viršaus Miuleris 
timptelėjo antrąją virvę. 

— Lipk, - įsakė Rogas, — ir dėl Dievo, nesugalvok kokių nors 
paikysčių. Daryk, kaip sakiau ir nešdinamės iš čia. Priekyje tavęs 
lipa Miuleris. Tu jo negausi:, nors jis ir arčiausiai. Girdėjau, kaip jis 
dulkino tą pupą. Aš lipu paskui tave ir neleisiu, kad tau kas nors 
nutiktų, balandėle. Nusiramink. 

Jie ėmė kilti kalnu į viršų. 

— Kaip tau sekasi, Bele? — šūktelėjo Manis. Geltona žibintuvė- 
lio šviesa buvo nukreipta į baltą jos užpakalį, kuris blizgėjo nuo 
prakaito ir alyvos. 

— Dūstu, — atsiliepė toji. - Po kiekvieno žingsnio negaliu atgau- 
ti kvapo. 

— Bet tau nebaisu, mamute? 

— Ne, nebaisu. Aš tik kartą dirstelėjau žemyn, bet nieko nepama- 
čiau. Tas turkiukas — šaunus vyras. Jis man padeda. Ar dar toli? 

— Nežinau. Gal jau nebe. Mes lipkim, kaip dabar lipame, kol 
atsidursime viršuje. Tau puikiai sekasi. 

— Mani, jeigu mes kada iš čia ištrūksime, nepriversi manęs kelti 
kojos už Amsterdamo alėjos ir 89-osis gatvės kampo. 

— Gerai, mamute. Pagalvok apie mūsų butuką! Kokį jaukų lizde- 
lį mes turime! 

— Kur Solas susikelia kanopas ant geriausio mūsų krėslo, o Sil- 
vija kaišioja nosį į mano spintą šniukštinėdama, ką nauja įsigijau, 
— nesusilaikė Belė. — Gerai, gerai, ponas Kemali, aš ateinu. 

Miuleris laukė Lindos prie siauros atbrailos. Jis ištiesė ranką. 
Moteris įsikibo į ją ir sučiulbėjo: 

— O, ponas Miuleri, laikykite mane. Aš taip bijau. 

— Štai, mano ranka. 

Kai Linda ją suspaudė, Miuleriui neliko abejonių, ką ji nori pa- 
sakyti. Kalė! Vargšas Rogas, pagalvojo jis. 

Virtinė sunkiai kilo į viršų. 

— Kodėl turime šitaip lipti? — kreipėsi Linda į vyrą. — Matau 
geresnį kelią, Žiūrėk! 

Rogas sulaikė ją, įtempdamas virvę, kad moteris nebandytų pa- 
judėti iš vietos. 

— Viešpatie, mažute, nedaryk kvailysčių. Tas vyrukas viską 1š- 
šniukštinėjo. Jo planas veikia. Nepamiršk, kad aš esu antras šitos 
virvės galas. | 

— Kaip visuomet, - metė Linda, - menkysta ant totemo stulpo. 

Jie pasiekė platformos dalį kalno pusiaukelėje, kurią pastebėjo 
Skotas. Pastorius su kitais laukė tenai. Vietos užteko visiems. 

— Susėskite, jeigu galite, išjunkite šviesas. Kelias minutes pail- 
sėsime, — tarė pastorius.. 


AŠTUONIOLIKTAS SKYRIUS 
Ir jų liko dvylika 


Iš tamsos pasigirdo Belės Rosen balsas: 

— Ką mes čia veikiame? 

Niekas neatsakė; niekas nežinojo, ar tas klausimas reiškia jos 
atgautą humoro jausmą, ar kilo iš nevilties. Bet ji pakartojo: 

— Aš rimtai. Ką mes visi čia veikiame? Kaip šiandien tai galėjo 
nutikti? Prieš porą valandų mes vakarieniavome ir ketinome pasi- 
žiūrėti programą, pažaisti kortomis, o dabar beveik nuogi ropščia- 
mės kaip beždžionės į viršų, kad negautume galo. 

— Jūs teisi, ponia Rosen, —- atsakė Ričardas Šelbis. 

Buvo keista, kad anksčiau nepažįstami ir šio nuotykio staiga 
susieti žmonės ir toliau vienas kitą vadino pavardėmis. Šelbiai su 
Rosenais niekada nesibičiuliavo ir nepersimetė daugiau nei manda- 
giais pasisveikinimais. Šelbis neįstengė kreiptis į ją vardu, iš dalies 
dėl to, kad Belė dabar buvo pusnuogė. Jam atrodė, kad moteris 
nusipelnė pagarbos būti „ponia Rosen“. Jis tęsė: 

- Šiuolaikinis laivas su visa saugumo įranga apsiverčia kaip ka- 
noja... | 

— Pažiūrėkite, kas nutiko Andrėjai Dorijai, - pridūrė Miuleris. 
— Du laivai, pilni radarų, susidūrė kaktomuša. 

— Viskas taip puiku, kai sėdi kapitono kajutėje per kokteilių va- 
karėlį, — įsikišo Manis Rosenas, - įgulos kompanijoje ragauji su- 
muštinius su ikrais ir gurkšnoji šampaną. O kur kapitonas dabar, 
kai mums jo reikia? Arba tie kiti pareigūnai, kurie šokdindavo ke- 
leives? 

Niekas neatsakė į klausimą, grėsmingai pakibusį tamsoje. Sten- 
giantis išlikti bet kokia kaina buvo labai lengva pamiršti apie ne- 
laimę, tačiau atsakymą visi žinojo. Nonė vėl tyliai pravirko: 

— Visos mano draugės... 

Džeinė Šelbi, sėdėjusi netoliese, apglėbė ją per pečius ir tyliai 
pasakė: „Aš netekau savo berniuko“. 

— Nekalbėkite taip, ponia, — įsikišo Rogas. — Ieškodami dingu- 
sių asmenų mes niekada neprarandame vilties, kol neaptinkame... 
— Jis ketino pasakyti corpus delicti*, bet laiku pasitaisė: — ...kol 
galutinai neįsitikiname, kad rasti neįmanoma. Galime rasti berniuką 
pasiekę viršų. 

„— Dėkui, Rogai, aš suprantu, — atsakė Džeinė. — Bet dabar jis 
būtų mus išgirdęs. Matytų mūsų šviesas. 

— Laivas didelis, ponia. Jis galėjo pasukti kitu keliu. 

Džeinė pagalvojo: Jis nuėjo ten, kur purvina ir dvokia. Palikau 
Ji, nenorėdama gėdyti... berniukas drovėjosi atlikti gamtinius rei- 
kalus motinai matant. Jis per mažas, kad būtų taip sunaikintas, o 
aš niekad nesužinosiu, kur ir kaip jis žuvo, apie ką galvojo pasku- 
tinę minutę. | 

— Aš padarysiu viską, kad rasčiau jį, ponia, - pažadėjo Rogas. — 
Galbūt man reikėjo likti ir viską dar kartą apžiūrėti. 

Šita policininko užuojauta nuramino aukos motiną: 

— Ačiū, pone Rogai. Ne, nebuvo prasmės. Jo ten nebuvo. 

— Surasime, — pasigirdo Skoto balsas. — Tas vaikis buvo ne iš 
kelmo spirtas. Jis visuomet žaidė. — Pastorius kalbėjo taip įtikina- 
mai, kad Džeinės širdis suspurdo nuo vilties, bet staiga ji suprato, 
kad Skotas kalba ne tiek jai, kiek sau. - Kylam! - tarė jis, įžiebda- 
mas ant nugaros pritaisytą lempą. Jos spindulys nukrypo į jų dar 
laukiantį plieno raizgalyną. — Aš jūsų neapgaudinėsiu. Paskutinė 
atkarpa bus sunkiausia, reikalaujanti daugiausia pastangų ir pavo- 
jingiausia. 

Netoli nuo viršūnės kabojo nuosvyra, kurią pastebėjo Skotas: 
žiedu einantys laiptai iš pavarų dėžės dantračių, įstrigusių šonu, 


* Corpus delicti - objektyvus įrodymas (lot.). 

kai visas mechanizmas atitrūko. Į juos buvo galima įsikibti, buvo 
ir kur kojas pastatyti, tačiau kopiantysis šešias aštuonias pėdas turėjo 
eiti rizikingai atsilošęs virš bedugnės apačioje. 

Jie ir vėl susidūrė su įprasta apverstų laiptų problema, kurią anks- 
čiau sėkmingai spręsdavo juos apeidami. Šių aplenkti nebuvo gali- 
ma. Kliūtį reikėjo įveikti ten, kur dantračių padėtis leistų permesti 
svorį į priekį, sumažinant įtampą rankose ir kojose. Nei apačioje, 
nei čia, arti, Skotas nepastebėjo kito kelio, kuriuo galėtų laiptus 
apeiti. Jis galėjo tikėtis tiek, kad su Martinu ir Šelbiu bus viršuje 
tuo metu, kai silpniausi kompanijos nariai pasieks tą tašką. Trise 
galės išlaikyti ir užtraukti juos virvėmis. 

— Gal kas žinote, kiek dabar valandų? — paklausė Martinas. — 
Mano laikrodis sustojo penkiolika po dviejų. 

— Velnias! — burbtelėjo Miuleris. - Mano irgi. Toje pelkėje, kai 
nėrėme. 

— Nuo tada praėjo mažiausiai pusė valandos, - pasakė Šelbis. — 
Turėtų būti beveik trys. 

— Mes kopiame jau beveik šešias valandas, — tarė Martinas. — 
Viešpatie, kas laiko laivą? 

Panelė Kinseil, taisydamasi virves, atsakė: 

— Pats pasakėte, pone Martinai... Dievas! 

— Su daktaro Skoto pagalba, - sumurmėjo panosėje Miuleris. 

— Ką sakai, brangusis? — paklausė Nonė. 

„Brangusis“ rėžė Miuleriui ausį, bet jis pažvelgė į ją ir vėl įs1- 
mylėjo. 

— Ilgai laivas neišsilaikys, — tarė Rogas. 

— Tai ar yra kokia nauda iš to, kad mes šitaip lipame? — susirūpi- 
no Manis. 

Skotas buvo susiruošęs kopti, bet atsigręžė į juos ir paprastai 
atsakė: 

— Taip, nes mes esame žmonės, atsakingi patys už save. 

Tas paprastas sakinys nuskambėjo Miuleriui kaip varpas, nes 
tik dabar jis tarėsi perpratęs šito bažnyčios atleto būdą ir supratęs 
j0 norą kopti. Taip pat supratęs savo, sekančio jam įkandin, tikslą 

beveik neįveikiamų kliūčių ir beveik beviltiškos situacijos akivaiZ- 
doje. 
Viršus visuomet gerai, apačia — blogai. Dievas ir dangus yra 
aukštai; pragaras ir velnias yra žemai. Kelias žemyn - kelias į pa- 
smerkimą. Kopimas yra atgimimas. Jo ausyse skambėjo frazės: Jis 
atkeliauja į šį pasaulį. Jo tikslas — kelionė į... Visi tvirtina, kad 
vargšelis ritasi žemyn. Paleidžia vadžias iš rankų. Jeigu nepasi- 
saugos, nugarmės ir amen. Nugarmės ir amen! Ant kupetos vir- 
šaus saugu. Visa Žmogaus istorija yra kopimas... į viršų, visuomet 
į viršų iš jūros maurų ir dumblo, vis aukščiau ir aukščiau, dabar 
rankos tiesiasi į planetas. Mitologija po žeme įkurdino suklypusius 
nykštukus ir pabaisas, o danguje skraido dailūs, grakštūs, sparnuo- 
ti padarai. 

Kur dar, beje, jie galėjo eiti, jeigu ne į viršų, kol dar neiškvėpė 
paskutinio atodūsio? Netgi nelaiminga, dūstanti storulė, kuriai kiek- 
vienas žingsnis turėjo būti nepakeliama kančia, nepasidavė. Ar pir- 
myn juos varo stebuklingo išsigelbėjimo viltis, ar keista paties ko- 
pimo hipnozė? Jie protestavo ir ginčijosi, spyriojos1 ir bandė išsi- 
sukti, bet nepasidavė. Ir visuomet tęsė kelionę pirmyn. 

Tokia, matyt, Skoto religijos esmė arba tikėjimas, pateisinantis 
jį kaip žmogų. Nesvarbu, ar pastangos bus vainikuotos ir jie išsi- 
gelbės. Jeigu jam ir kitiems nepavyks, netgi su paskutiniu atodūsiu 
jis išsaugos Dievo suteiktą orumą. Miuleris spėliojo, ar dabar jie 
plūduriuotų juodame vandnyje, ar kiekvienas pats būtų stengęsis 
prisitaikyti prie šio kadaise pažįstamo, o dabar apvirtusio pasaulio 
1r judėjęs teisinga linkme, jeigu Skotas nebūtų jų vedęs? 

— Gerai, eime, — ištarė jis balsu. 

Skotas šiek tiek pakeitė keliautojų seką. Jis sukeitė Manį Rose- 
ną su Kemaliu, kad Manis koptų prieš Belę, o turkas - įkandin jos. 
Tada paėmęs lempą pašvietė į sunkią atkarpą, duodamas nurody- 
mus judesiais. 

Kemalis linktelėjo ir pasakė: „Okai, okai!“ pro savo plačias ran- 
kas spoksodamas į Belės Rosen užpakalį. | 

— Mums pavyks, — pažadėjo Skotas ir žengė pirmą žingsnį į 
sunkiausią atkarpą. 

Jis buvo teisus. Pakilimas buvo sunkesnis ir pavojingesnis, o 
netreniruoti raumenys ėmė pasiduoti. Pertraukas daryti teko vis daž- 
niau, ypač dėl Belės, kuri aimanavo, skundėsi ir verkšleno ant kiek- 
vienos pakopos, tačiau judėjo į priekį kaip visi. Prie to prisidėjo 
Skoto įdiegta disciplina ir paklusnumas, būtinybė tiksliai sekti prie- 
kyje lipantį. Kaip tik tas susikaupimas stebėti bendrakeleivį ir tiks- 
liai pakartoti jo judesius, kažkiek kliudė galvoti apie senkančias 
jėgas. 

Rato nuosvyras dabar kabojo tiesiai virš pastoriaus galvos. Nors 
kampas buvo nedidelis, vadas svarstė, kaip seksis jį įveikti poniai 
Rosen. Daug priklauso nuo Kemalio. Panelei Kinseil pastorius pa- 
sakė: „Atleiskite savo virvę, kad tarp mūsų būtų apie dešimt pėdų. 
Stebėkit, kaip elgiuosi, tada bandykit pakartoti tą patį, 1r aš jums 
padėsiu. Supratot? Perduokit mano žodžius Martinui ir kitiems.“ 

Skotas pajudėjo į viršų, darbuodamasis ne tik rankomis, alkū- 
nėmis, bet ir keliais. Jis buvo stiprus, fizinę formą palaikė kasdien 
treniruodamasis skvošo kortuose ir žaisdamas denio tenisą. Tačiau 
dabar pajuto skausmą iš riešų besismelkiantį į žastus, bicepsus. Jam 
teko prisitraukti, stumti, traukti ir kyboti. Maudė šlaunis. 

— Aš meldžiuos:, — tarė panelė Kinseil. 

— Meskit tai iš galvos! Žiūrėkit išplėtusi akis ir nepraraskit nuo- 
vokos, — irzliai iškošė Skotas. — Kai atsidursit čia, kur dabar esu, 
pasilenkit į kairę, supratot? 

— Taip, daktare Skotai, — atgailaujančiu tonu atsakė panelė Kin- 
seil. — Tai irgi perduosiu ponui Martinui. 

Pastorius prisitraukė prie paskutinės atbrailos. Toliau metalas 
ėjo vertikaliai, o už jo nuolaužos suvirto taip, kad padarė laiptus. 
Atgavęs kvapą be vargo užlipo jomis. Ir pajuto palengvėjimą: pas- 
kutinis etapas yra toks, kokį matė iš apačios, — sveikas, tik apvers- 
tas trapas su atviromis pakopomis. Jiems teks apeiti jį ir užlipti 
kaip kopėčiomis. 

— Kai čia užsiropšite, bus vieni juokai, — šūktelėjo jis apačion. 
Tada pastvėrė antrąją virvę ir apsuko ją apie riešą. — Gerai, galite 
kopti. — Skotas patraukė už virvės. 

Panelė Kinseil įveikė kliūtį stebėtinai lengvai, gal kad buvo leng- 
va ir raumeninga, nors liesa, gal padėjo Skotas, nes atsistoti šalia jo 
jai prireikė perpus mažiau laiko. 

— Daktare Skotai, — tarė ji, — bijau, kad ponia Rosen nepajėgs. 

— Pajėgs. Jeigu ne, mes turėsime ją palikti. Bet ji yra labai drąsi, 
— atsakė pastorius. 

Panelė Kinsei! atrodė šokiruota, o veide atsispindėjo nepritari- 
mo šešėlis, kiek drįso jo parodyti. 

— Juk kalbate nerimtai sakydamas, kad ją paliksite? 

— Mums teko palikti tą anglą ir jo merginą, tuzinus kitų, kurie 
negalėjo ar nenorėjo eiti. Kaip m manote, kodėl tiek pasiekėme? Mes 
laimime. 

— Mes praradome berniuką, — pastebėjo panelė Kinseil ir ES 
nuo įtūžio, pasigirdusio pastoriaus balse. 

— Niekada to nesakykit! 

— Atsiprašau, daktare Skotai. Aš nenorėjau... — m ji 1r 
pridūrė: — Ar galėčiau likti čia ir jai padėti? 

— Ne. Reikia lipti kitiems. Padariau viską, ką galėjau. Mes viršu- 
je labiau reikalingi. 

— Ar neprieštaraujate, kad pasimelsčiau už = pasiteiravo pa- 
nelė Kinseil. 

— Kaip norite. Bet ji jau suteikė Dievui malonumo labiau nei bet 
kokie maldos žodžiai. Pamatysime. 

Jie atsargiai, žingsnelis po žingsnelio kabarojosi į viršų, stabte- 
lėję tik užtraukti į viršų Martiną. Jaunai ir atletiškai Suzanai įveikti 
kliūtį sunku nebuvo, o Džeinei ir Ričardui tas etapas virto kančia. 
Šelbis bijojo, kad pasileis ir bejėgiškai pakibs virš bedugnės. Ta- 
čiau net ir jausdamas, kad sudeda ginklus, jis peržengė pavojin- 
giausią tašką. 

Per tą laiką Skotas, panelė Kinseil ir Martinas pasiekė viršūnę, 
1š kur sutelkę jėgas galėjo atvilkti Manį Roseną per atbrailą, palikę 
jam tik kabarotis nubalnotais keliais ir apdraskytu pilvu. Nepai- 
sant to, jis labai savimi didžiavosi ir šūktelėjo į apačią: 

— Matai, mamute, man pavyko! Nėra taip baisu. 

Deja, buvo. 


a 

Nes Belės Rosen jėgos išseko. Kuo aukščiau jie kopė, tuo karš- 
čiau, slogiau ir tvankiau darėsi, ir jai ėmė trūkti deguonies. Kai iš 
viršaus patraukė už virvės, ją tik dar labiau prispaudė prie rato, 
palikę dejuoti ir gaudyti orą: „Aš negaliu, negaliu! Paleiskite ma- 
ne, leiskite man nukristi! Negaliu! Negaliu!“ 

Belę laikė tik Kemalis, vienu metu kėlė už rankos ir kojos. Jis 
stengėsi priversti moterį įsitverti į tarpus tarp dantytų pakopų, kad 
nekybotų visu svoriu ant virvės, pjaunančios išvirtusį šoną. Turkas 
pusiau užkėlė ją, kai pajuto, kad pačiam senka jėgos. Jis suriko: „O, 
0, negali! Negali!“ | 

Miuleris prasispraudė pro Nonę, nusitempdamas paskui save Lin- 
dą. Tai, apie ką jis mąstė, suteikė naujų jėgų. Jį apsėdo noras kilti, 
lipti, kopti, aukščiau, į viršų. 

— Liaukis! — suspigo Linda. - Man skauda. Žiūrėk! Ta sena kar- 
vė užvirs ant mūsų! 

— Užsikišk, kvaila kale, - sušnypštė jis ir stojo šalia turko. 

Sulaukęs netikėtos pagalbos Kemalis atrado jėgų. Vyrai pakėlė 
ponią Rosen ir pastūmė. O tada tai, kas jiems kliudė, - alyvos plė- 
velė visur ir ant visko — staiga tapo išsigelbėjimu. Užkelta ir užmes- 
ta ant atbrailos, traukiama už virvės iš viršaus, Belė staiga pasišoki- 
nėdama užčiuožė laiptais į viršų ir šleptelėjo ant platformos rangy- 
damas: iš skausmo ir gaudydama orą. 

Skotas neleido jai vėl sugriūti, nulėkęs laiptais pakėlė ir užnešė į 
viršų. Tada šūktelėjo į apačią: 

— Šauniai padirbėjai, Hubi! Grįžk į savo vietą, kol nesusipainio- 
jote. Gerai, dabar Kemalis, o tada jūs, None. Naudokitės antrąja 
virve. Ji pririšta. Per blogiausią atkarpą pertempsime. 

Plati turko krūtinė kilnojosi, kai jis gaudė kvapą. Tada Kemalis 
giliai įkvėpė ir persiropštė per kliūtį. Viršuje buvo tiek padedančių 
rankų, kad Nonei ir Miuleriui atbraila didelio vargo nesukėlė. 

Linda kaip visada ėmė spyriotis. 

— Na, ne! Aš nenoriu tuo keliu! Aš susižeisiu. Miuleris ir taip 
mane užgavo. Aš nelipsiu! Leiskite man lipti savo keliu. 

— O, ne, širdele, — įkalbinėjo Rogas. — Liko tik atkarpėlė. Aš 
kopiu tau už nugaros. 

— Ponia Rogo! — suriko Skotas. - Laikykitės šito maršruto. Kito 
nėra. 

— O tu užčiaupk savo srėbtuvę! Tu man įkyrėjai. Paleiskite, pa- 
leiskite... — Ji ėmė isteriškai tampytis, traukti ją laikančią virvę. — 
Liaukitės, netraukite! Paleiskite mane. Aš einu iš kitos pusės. 

Dešinėje matėsi pėdos pločio metalo juosta, virš kurios karojo 
suverstų vamzdžių, laiptų turėklų ir nuplėštų elektros laidų raizga- 
lynė. Ji pasuko ten. 

— Ne, Linda! - prieštaravo Skotas. - Nieko nebus. Ten nesaugu. 
Aš išbandžiau. Rogai, laikyk ją! 

Iš pradžių moteris tampėsi ir spyriojosi kaip už virvės pririštas 
ponis. Paskui jos akyse pasirodė gudri šypsenėlė. Linda atsitraukė 
per žingsnį, kad virvė atsileistų, išsivadavo iš kilpos ir nusimetusi 
ją per galvą grįžo ten, kur pradėjo kopti pavaros „dantimis“. 

— Iki, — tarė ji ir žengė ant metalo juostos, bandydama kopti į 
viršų įsitvėrusi už laidų. 

Laidai išsitempė ir grąžino ją ant metalo juostos, ta pasviro, ir 
Linda neteko pusiausvyros. Dvi viršuje buvusios moterys suklykė. 

Rogas, apšviesdamas lempa, ištiesė ranką ir antžmogišku grei- 
čiu pastvėrė ją, lekiančią pro šalį, už plaštakos. Tačiau abiejų del- 
nai buvo tepaluoti, ir Linda išsprūdo iš gniaužto. 

Moterys vėl suklykė. Žibintai apšvietė kūną, kuris kartą apsiver- 
tė ore, nes, kai ji nukrito ant trikampio metalinio ietigalio, šis per- 
vėręs nugarą išlindo pro krūtinę. 

Linda išleido pratisą aaaaaaaa iš skausmo. Tada tamsioje oloje 
nuaidėjo jos paskutinis riksmas: „Rogai, tu šunsnuki!“ 

Moteris dar kartą sukrutėjo lyg rąžytųsi po ilgo miego ir nuri- 
musi nebeišleido jokio garso. 


DEVYNIOLIKTAS SKYRIUS 


Auka 


Iš Lindos, kaip iš numestos lėlės krūtinės, lempų šviesoje sun- 
kėsi juodas kraujas. Kai kuriuos kompanijos narius aplankė begė- 
diškos mintys. 

— Gavo ko nusipelnė, — pagiežingai burbtelėjo Nonė. 

— Ša! Negalima taip kalbėti apie tą vargšę, — sudraudė Miuleris. 

Mergina tuoj ėmė gailėtis: 

— Ką aš sakau? Kokia aš bjauri. 

Bet Miuleris ir pats kovojo su juokinga mintimi: Geresniam žmo- 
gui taip ir negalėjo nutikti. 

Panelė Kinseil mąstė: Ji kvailė, kvailė, kvailė. Ir neklausė dak- 
taro Skoto. 

Martinas kartojo sau: Apie mirusius gerai arba nieko... 

— Kas nutiko? — paklausė Belė. 

— Ji nukrito. Linda Rogo, — atsakė jos vyras. - Manau, ji ne- 
gyva. 

— Vargšelė, — tarė Belė, o sau pagalvojo: Tai Dievo bausmė. 

Suzana svarstė, ar jos širdis nevirto akmeniu, nes šios staigios 1r 
siaubingos mirties akivaizdoje nieko nepajuto. 

Šelbis tarė: 

— Kvaila mergiotė. Pati kalta. — Tačiau nedrįso pakelti akių į 
savo žmoną, kuri niūriu veidu žvelgė į kūną. Džeinė troško būti jos 
vietoje. Linda nenusipelnė išnykimo malonės. 

Rogas išsyk buvo pernelyg apstulbęs, kad pajudėtų. Dar ne;si- 
sąmoninęs to, kas iš tikro įvyko, jis klausė savęs: „Kodėl jai reikė- 

jo taip pasielgti?“ Bet po kurio laiko surikęs: „Linda! Jėzau, Lin- 
da!“ žengė žingsnį klastingos plokštės link, bet jį sulaikė Skoto 
balsas: 

— Antroji virvė, Rogai! Leiskitės ja. Aš iš paskos. 

Patarimas suveikė. Detektyvas stvėrė virvę ir nuslydo, atsimuš- 
damas į aštrius kampus, susipjaustydamas ir nusisvilindamas del- 
nų odą. 

Nespėjo pasiekti plieno sienos ir siauros atbrailos, kuria ją apė- 
jo, kai šalia atsidūrė pastorius. 

Linda gulėjo išsirietusi lanku, suglebusiomis galūnėmis, nuo bal- 
tos kaktos krito garbanos, o iš prakiurdytos širdies tebetryško krau- 
jas. Mėlynose akyse nesimatė nė lašo gyvybės. Dailiai išlenktos 1ū- 
pos liko prasivėrusios tariant paskutinius žodžius. 

Rogas, matęs visokių mirčių, verkė. Jis nelietė žmonos, lyg bijo- 
damas sukelti jai dar daugiau skausmo, dar tvirčiau užmauti ant 
aštraus smaigalio. 

— Kodėl ji taip mane pavadino prieš mirtį? — paklausė jis. — Aš 
sugavau ją, bet nesugebėjau išlaikyti. Mano rankos slidžios nuo te- 
palo. Tu įsitikinės, kad ji negyva? 

— Leiskite pažiūrėti. — Skotas prasibrovė pro jį. Pastorius velio- 
nės taip pat nelietė, nes ir nereikėjo. Jis pažvelgė Žemyn į negyvą 
jaunos moters kūną ir, nors detektyvas to nematė, jo veidą iškreipė 
pyktis. —- Padėti nebegalima. 

— Ji išvadino mane šunsnukiu. Ji niekad nenorėjo vykti į šią 
prakeiktą kelionę. Aš įkalbėjau. Tikriausiai tai ji norėjo pasakyti, 
tiesa? Juk ji negalvojo, kad paleidau ją tyčia? 

— Ne, - atsiliepė Skotas. — Ji neturėjo taip pagalvoti. 

— Sukalbėk maldą už jos sielą, tėve, — paprašė Rogas ir staiga 
supratęs, kad jis, katalikas, prašo nekataliko, pridūrė: —- Kokią nors 
maldą. 

Jis tikėjosi, kad pastorius peržegnos Lindą, bet Skotas to nepa- 
darė. Jo veidas dar labiau apsiniaukė ir Frenkas garsiai sušuko į 
viršų: 

— Kodėl Tau reikėjo taip pasielgti? Kodėl? 

— Kaip, Frenkai? - atsiliepė Šelbis. | 

— Ne su tavimi kalbu, - užbliovė Skotas. — Pasitrauk iš kelio ir 
netrukdyk sklisti mano balsui. — Tada jis vėl sušuko: - Klausyk! 
Kam Tau reikėjo šitos vargšelės? Aš būčiau juos visus saugiai už- 
laipinęs į viršų, jeigu nebūtum įsikišęs! 

— Kas čia per malda, po paraliais? — paklausė detektyvas. 

— Kaip man melstis? — suriko Skotas. — „Dieve, gelbėk sielą, 
kurią atėmei beprasmiškai nužudydamas?“ 

Rogas spoksojo į pastorių. 

— Tau ką, pasimaišė? Jeigu negali, leisk man. 

— Atleiskite, — atsiliepė Skotas. Kalbėjo kaip apsvaigęs. - Mes 
pasimelsime kartu. Tegu ilsisi ramybėje šios moters siela, Viešpa- 
tie, leisk jai ateiti pas Tave. Jėzaus Kristaus vardu, amen. 

Rogas pakartojo. Paskui tarė: 

— Mes turime ją užkelti. 

— Kur? Kam? 

Rogas nebeištvėrė: 

— Kur, kur! O kaip tu manai? Į viršų, su visais kitais. 

— Kaip ketinate užkelti? 

— Nešti, tempti, vilkti. O tu ką, paliktum ją čia pamautą kaip 
mėsos gabalą? Kaip aš galėsiu užmerkti akis, nematydamas šito 
vaizdo? 

— Arba užsikišti ausis, — pridūrė Skotas. 

— Niekše! — ramiai pasakė Rogas, bet jo mažos akytės pikdžiu- 
giškai Žibėjo. — Kito tokio parazito pastoriaus aš niekada... 

— Aš ją užnešiu, - pasisiūlė Skotas. 

 — Tuužneši? — Rogas spoksojo į jį. 

— Taip, jūs esate stiprus, bet alpinistas ne per geriausias. 

— Ir kaip tu ją užneši? 

— Prisirišiu sau prie nugaros. 

Rogas burbtelėjo sau po nosimi: „Na, taip, žinoma“. 

— Taip, užnešiu, jeigu taip norite. 

— Bet manai, jog nereikia. 

— O jūs? Visą kelią mums teko palikti mirusius, suluošintus ar 
silpnus, kad išgyventume, jei niekuo daugiau negalime jiems pa- 
dėti. 

— Kaip pasielgei su tuo anglu ir jo mergina, - įgėlė tOERS, — Jie 
nebuvo nei mirę, nei sužeisti. 

— Būtumėte norėjęs mirti dėl girtuoklio, kuriam trūksta jėgų pa- 
sirūpinti savim ir ta mergina? Kiekviena minutė, kurią gaištame 
čia, gali lemti mirtį arba gyvenimą. 

Rogo balsas skambėjo taip sielvartingai, kaip jis mokėjo: „Už 
ką jai reikėjo mirti?“ 

Skotas kone rėkė: „Už nieką! Prakeikimas! Viskas blogai“. 

— Tai nori, kad palikčiau ją čia? 

— Jūs spręskite, Rogai. 

— Kristau! Kas tavo krūtinėje, skylė? 

Skotas pasižiūrėjo į detektyvą, tada į negyvą moterį, vėl į Rogą 
1r griežtai pasakė: 

— Šitas laivas amžinai neplūduriuos. Aš įsipareigojau ištraukti 
jus iš čia. Po galais, žmogau, apsispręskite! 

Rogas ne vietoje prisiminė kino kroniką, kurioje Skotas, dar ko- 
ledžo studentas, nežiūrėdamas į priekį įveikė įvarčio liniją su ketu- 
riais į jį įsikibusiais vyrais. Gal taip reikia veikti, kad patrauktum 
žmones į bažnyčią, prie Dievo, dangaus arba ištrauktum gyvus iš 
sudužusio laivo? Ir Rogas prisiminė, kad vos tik šitas pastorius 
atsistojo ant kojų didžiojoje restorano salėje, jo taip ir niekas nesu- 
stabdė. Tiesa, storulei senajai Rosen teko juos gelbėti, bet dalykas 
tas, kad ji padarė tai tarsi gavusi nurodymą. Frenkas Skotas Mai- 
kui Rogui nepatiko, tačiau tas vyrukas turėjo kažką ypatinga. Jis — 
nugalėtojas. 

Pats detektyvas buvo individualistas, kai reikėjo drąsos ar veik- 
ti. Bet jis galėjo atpažinti lyderį, kai tokį sutikdavo. Gal jis ir ho- 
moseksualus, tačiau sugebėjimo suburti komandą jam neprikiši. 

— Gerai, — atsakė Rogas linkteldamas galvą į kalno viršų, - li- 
pam. | 

Stebėdamas, kaip Skotas apsisuka ir vėl apeina sieną, ieškoda- 
mas dabar jau žinomų vietų pastatyti kojas ir įsitverti, Rogas pa- 
galvojo, jog pastorius kažką prarado. Gal energiją, gal gyvumą. Jis 
kopė daug lėčiau, tarsi iš tikro ant nugaros vilktų negyvą merginą. 
Detektyvas svarstė, ar Skotas užlindo prieš jį tyčia, kad paliktų 

valandėlei vieną su Lindos palaikais, ar jam vis vien, todėl leidžia 
Rogui pačiam susiieškoti kelią į viršų. 

Detektyvas paskutinį kartą atsigręžė į Lindą. Jis yra matęs per 
daug lavonų, kad šokiruotų pati mirtis ar žiaurumas. Liūdėjo ir lie- 
j0 ašaras dėl ko kita, kas liko išsakyta paskutiniuose žodžiuose sku- 
durinei lėlytei pabirusiomis pjuvenomis: „Širdele, jeigu tik žino- 
tum, koks šunsnukis aš nebuvau...“ 

Ir tada Rogas tęsė kelionę į kalną. 

Išsigelbėjusieji gulėjo nesaugiai išsirikiavę, žvelgė žemyn iš aukš- 
tybių, kurias pasiekė, nuo siauro apversto trapo virš propelerio ve- 
leno. Sulaikyti prietemoje virš to tyvuliuojančio alyvos 1r jūros van- 
dens ežero jie jautėsi tokie pavargę, kad nevalingai drebėjo galū- 
nės, ir nors visi nekentė Lindos, niekino ar bjaurėjosi ja, vienaip ar 
kitaip jautėsi kalti. 

Niekas nedrįso pažvelgti į Rogą. Skoto žibinto spindulys, švie- 
čiantis pro šalį, ištraukė 1š tamsos tuščią ir kaip visada abejingą jo 
veidą. Jeigu jis Žinojo ar įtarė apie Žmonos jausmus, niekaip neišsi- 
davė. Tik pasakė: „Kas toliau? Ar žinai, ką darai? Kur eini?“ 

— Į kitą pusę, — atsakė Skotas. — Tenai yra platforma, ant kurios 
galėsime atgauti kvapą. 

— Mes tokios būklės nepajėgūs eiti, Frenkai, — sušuko Šelbis. — 
Negi nematai, kad mums visiems jėgos baigiasi? Tu prarasi ir liku- 
sius. 

Jų nuostabai, Skotas pirmą kartą griežtai atkirto: 

— Liaukis savęs gailėti, Dikai. Tu įveikei tik dalį kelio. Mes dar 
ne namie. Mes negalime nepereiti į kitą pusę. Tik ten galėsi save 
pasveikinti. O čia nėra kur sustoti. 

Gal Šelbio kaltinimas, kad jis praras kitus, gal berniuko netek- 
tis ir Lindos mirtis paveikė Skotą. Jis supyko. Dingo ramybė, bū- 
dinga visiems jo poelgiams, jo įpročiui nugalėti, rodos, neįveikia- 
mas kliūtis. Beje, tai išėjo jiems į naudą, nes neleidęs pasidžiaugti 
įveikus sunkią atkarpą, jis ragino galvoti apie naują tikslą. 

Pastorius žinojo, kad visi mąsto apie tai, kas po jais, apie duobę 
ir nukritusią moterį, prisimena, kaip kraupiai to ežero paviršiuje 
atsispindėjo jų Žibintai ir lempos. 

— Ne jėgų jums reikia, o valios, - pasakė jis. — Jeigu manysite, 
kad šeši coliai po kojomis yra grindys, pereisite šitą plokštę užriš- 
tomis akimis. O dabar aš jums sakau, kad po apačia yra grindys. 
Galvokite apie tai, tikėkite ir niekas jums nenutiks. Aš iš eilės kiek- 
vieną pervesiu. 

Ir pervedė nesvyruodamas. Pastorius išlaikė pusiausvyrą be jo- 
kios aukščio baimės kaip profesionalus akrobatas, vaikščiojantis 
plieno strypu ties šeštuoju namo aukštu. Vyrui, kuris praleido naktį 
ant šešių pėdų uolos atbrailos Andų kalno šlaite siaučiant audrai, 
krintant sniegui ir drimbant šlapdribai, kai po kojomis Žiojėjo sta- 
tus septynių tūkstančių pėdų skardis, nebuvo ko bijoti. Vieną po 
kito jis pastatė juos ant kojų, uždėjo rankas ant pečių ir pasišvies- 
damas lempa, pririšta prie nugaros, pervedė vyrus ir moteris per 
trapą. Kad eidami nenuslystų, kiekvieną įspėjo: ,Nebandykit eiti. 
Tiesiog slinkite ir žiūrėkite tiesiai į priekį. Kai atsidursit kitoje pu- 
sėje, blogiausia jau bus įveikta.“ 

Jis bendrus užhipnozavo. Jie ėjo kaip lunatikai, neįstengdami 
galvoti apie tai, kas apačioje. Žmonių galvose sukosi mintys apie 
viliojantį rojų ir žodžius, kurie siejosi su plačiąja platforma: „sau- 
gu“, „poilsis“, „blogiausia įveikta“. 

Panelei Kinseil jis pasakė: „Jūs šauni mergina“, Suzanai — „Tu 
užaugus būsi puiki moteris, kaip tavo mama“, o ji pagalvojo: Tik- 
rai? Ar tai, ko niekada neužmiršiu, padarys mane geresnę, 0 gal 
blogesnę? 

Džeinė Šelbi pasakė: 

— Norėčiau, kad nesiliestumėte prie manęs. Galiu pati pereiti. 
Aš nebijau. 

Skotas uždėjo raminančias rankas ant moters pečių. „Džeine, 
Džeine!“ — sušnibždėjo jis. Jie pajudėjo, ir ponia Šelbi džiaugėsi, 
kad yra stipriose rankose, nors kartėlio tai nenumalšino. Žiūrėda- 
ma tiesiai, kaip jis liepė, Džeinė tarė: „Jūs pažadėjote surasti mano 
berniuką“. 

— Dar niekas nesibaigė, — atsiliepė pastorius. — Mes nežinome, 
kas mūsų laukia, tik tai, kad pasitiksime likimą kaip orūs žmonės. 

Į Belės Rosen ausį pastorius sumurmėjo: „Čia jums ne M.P.S.“ 

— Dieve, mano! — šūktelėjo ji. —- Tik neverskite manęs dabar 
juoktis. Jūs baisus Žmogus, daktare Skotai, kad privertėte mane 
padaryti tai, ką padariau. Niekada nebūčiau tuo patikėjusi. 

Kemalis perėjo į kitą pusę pats. Skotas palydėjo Manį, Nong, 
Miulerį, tada grįžo pas Rogą. Detektyvas stovėjo tamsoje ant siau- 
ro trapo ir Skotas išgirdo, kaip trakšteli jo lempos jungiklis ir švie- 
sos spindulys nukrypsta apačion. 

— Geriau nežiūrėkite ten, — pasakė jis. 

Rogas nepaisė patarimo. Jo lempos baterijos seko. Lempa vos 
tesiekė vietą, kur ant balto metalo atplaišos kabojo kūnas. 

— Nukreipk savo lempą į ją, — šiurkščiai įsakė Rogas. 

Skotas pakluso ir stipresniu lempos spinduliu perskrodė tamsą. 
Jis išryškino kiekvieną detalę: kraują, kuris atrodė juodas, išbalusį 
veidą ir stiklines akis. 

— Vardan ko? Kam? Kodėl ji turėjo mirti? — paklausė Rogas. 

Pastorius neatsakė, ir Rogas pajuto, kaip auga pyktis. Jis norėjo 
atsakymo... nesvarbu kokio. Juk turi būti. Net jeigu tai koks nors 
kvailas: „Tokia Dievo valia“, kurį visuomet atbarškindavo tėvas 
Malounis Brodvėjaus koplyčioje, kai atsitikdavo kokia nelaimė: 
Linda neteko vaikelio, kurio laukėsi, arba kai Rogas pakliuvo į 
bėdą, nes užlipo kažkam ant nuospaudos, tirdamas svarbaus Niu- 
jorko politiko mirties priežastį. „Tokia Dievo valia, mano sūnau. 
Tikėk ir melsk supratimo“. Tikėjosi, kad Skotas nukreips jo dėme- 
sį, paguos, bent ką nors pasakys! Juk jis pastorius, o stovi ir spokso 
į jo žmonos lavoną, neturėdamas ką pasakyti! 

Galiausiai Skotas prabilo, tik žodžiai skambėjo ašiai dirbti- 
nai, tarsi jis galvotų viena, o kalbėtų ką kita. 

— Nežinau, - sumurmėjo jis, po to pridūrė: — Laimei, mirtis greita. 
Ji nesikankino. 

— Ji mirė, - atšovė Rogas. — O smurtinė mirtis skausminga. Kai 
matai ne savo mirtim mirusių veidus, supranti. 

— Taip, — neprieštaravo Skotas. — Jūs, ko gero, teisus. 

— Eik pirmas, — pasakė detektyvas Skotui, — aš seksiu. Gerai 
matau kelią. 

Pastorius nukreipė savo lempą į kitus. Rogas suprato, jog nesu- 
galvoja nieko geriau, kaip tik pasakyti „Tesiilsi ramybėje“. Ar vargšė 
kankinė jau pakilo iš šios skaistyklos, prasiveržė pro metalinį kiautą 
viršuje ir nukeliavo į dangų pas angelus? Rogo mintyse iškilo pa- 
veikslas, kurį jis tuoj pat nuginė: Kristus kraujuojančia širdimi, auk- 
siniai šventieji perlų auromis, didingas barzdotas ir ryškiom spal- 
vom nupieštas Dievas ant debesies. Šventieji paveikslai. 

Dangus ar tai, kas yra viršuje, sudarytas iš dujų sluoksnio, azo- 
to ir deguonies mišinio, gaubiančio planetą, o virš jo yra kosmo- 
sas, kuriame be tikslo ir pabaigos pagal paslaptingą ir neišaiškina- 
mą sistemą keliauja žvaigždės ir planetos. 

Rogas nesiginčijo, nes buvo ne visai nuoširdus katalikas: lankė 
mišias, klaupėsi, ėjo keliais, merkė pirštus į šventintą vandenį, at- 
sakinėdavo per litanijas, tačiau galvoje sukosi mintys apie kitus, 
nieko su bažnyčia bendra neturinčius dalykus. Apie du vyrus, ku- 
riuos jis nupylė per susišaudymą 6-0si0s aveniu ir 47-si0s gatvės 
sankryžoje, grįžtančių 1š teatro Žmonių minioje. Bažnyčioje, gro- 
jant muzikai, kvepiant smilkalams, tarp medinių šventųjų ir vitra- 
žų jis vėl regėdavo, kaip neoninė restorano iškaba nikeliuotą žudi- 
ko pistoletą staiga nudažė raudonai. Į šūvį Rogas atsakė dviem, ir 
susišaudymas baigėsi nenukentėjus jokiam kitam praeiviui. Jis pa- 
žvelgė tysantiems ant šaligatvio lavonams į pilkus, krauju nesu- 
teptus, nes peršovė jiems širdis, veidus ir pagalvojo: Miręs yra mi- 
vęs. Galėjo būti ir priešingai: smalsūs žiopliai aikčiotų apsupę de- 
tektyvo palaikus, ir tuo viskas būtų pasibaigę. Abejoti neleido sky- 
lė jo prašmatnioje fetrinėje skrybelėje. 

Todėl jis tarė: „Tesiilsi siela ramybėje“ tikėdamas, kad tam, kas 
liko iš jos, nebeteks tęsti kančių, kurias ji patyrė gyva, ir mažų 
mažiausiai jai bus leista pakliūti į užmarštį. Tada nukreipęs žibintą 
į plieno trapą jis ramiai perėjo ir prisijungė prie kitų. 

— Ilsėkitės, — davė komandą Skotas, ir visi sukrito ant platfor- 
mos, kur stovėjo, išskyrus Šelbį ir "pastorių. 

— Kur mes esame? — paklausė Šelbis. 

Skotas nukreipė tiriantį šviesos pluoštą į teniaiss puses, paskui 
apsistojo pusėje, kur styrojo kažkas, primenantis gigantišką dešim- 
ties pėdų skersmens ir mažiausiai penkių pėdų gylio puoduką. 

— Ką tai primena? — paklausė jis Šelbio. 

Variklių specialistas atsakė: 

— Ko gero, trūkusį turbinos korpusą. Viršuje matyti varžtai, kur 
jis buvo pritvirtintas. 

"— O čia? - Pastoriaus šviesa keliavo blizgančiu, nupoliruotu il- 
gu, kokių dviejų pėdų skersmens cilindru. Virš jo buvo dar vienas 
apverstas trapas. 

— Čia, ko gero, propelerio velenas, — atsakė Šelbis. 

— Vedantis į propelerio veleno angą, — baigė Skotas. — Šio trapo 
gale yra laivo dugnas. Štai kur turime nusigauti. 

Šelbis sudejavo. Dar dvylika keturiolika pėdų į viršų. 

— Kaip? — paklausė jis. 

Kiti atsiduso. 

— Na, - pradėjo pastorius, — kai laivas stovėjo tiesiai, turėjo būti 
kokie nors laiptai ar kopėčios, galbūt trapas, kuriuo buvo galima 
ten nusileisti. Vadinasi, dabar turi būti laiptai, vedantys į viršų. 

— O jeigu nėra? 

— Kopsime! — atsakė Skotas tokiu keistai niūriu ir rūškanu bal- 
su, kad Šelbis nustebęs išvertė akis. Palikęs jį sekti klaidžiojančią 
žibinto švieselę, Skotas nuėjo. Netrukus grįžo ir tarstelėjo: 

— Jie ten. Pusiau nupjauti, bet mes susitvarkysime. 

Be jokio įspėjimo platforma, ant kurios visi susirinko, pasviro, 
išversdama Skotą su Šelbiu iš kojų. Iš laivo gelmių pasigirdo me- 
talo džeržgesys, lydimas garsaus burbuliavimo ir tolimo vidinio 
gaudesio. 

Pagrindas po jais pakrypo tokiu kampu, kad visi instinktyviai 
stvėrėsi į ką nors, norėdami išsilaikyti, arba kibo vienas į kitą ir 
spyrėsi pėdomis į slidų paviršių. Miuleris pajuto tą vimdantį bejė- 
giškumo jausmą, kurį patyrė Meksikoje per žemės drebėjimą. 

Platforma vėl pakilo, nors ir ne iki galo, pokšėjimas netilo. Iš 
duobės apačioje iškilo karštas, dvokiantis burbulas ir sprogo, laivo 
viduryje girdėjosi sprogimas lyg garsus bumbtelėjimas į bosinį būg- 
ną, įkandin kurio pasigirdo metalo dzingsėjimas, primenantis cim- 
bolus. Kažkas atsikabino, laivas ėmė drebėti ir purtytis tarsi varik- 
liai vėl būtų pasileidę visu greičiu. Pakopa dar kartą pasviro, šįsyk 
į priekį. Moterys bejėgiškai suklykė. 

— Kristau! — suriko Rogas. — Jis skęsta! 

— Ne, ne, ne! — isterišku balsu sukriokė Skotas, išbėgdamas į 
pakrypusio trapo vidurį. 

— Ką, po velnių, tu darai? — suriko detektyvas, o Šelbis kvietė: 

— Frenkai! Dėl Dievo meilės, grįžk čia! - Jis nukreipė prožekto- 
rių į aukštą pastoriaus figūrą plačiai išžergtomis kojomis. 

— Ne, ne! —rėkė tas, — ne, sakau! 

Visi stebėjo, kaip Skotas iškelia virš galvos rankas, it tą valandė- 
lę buvo per daug susidomėję juo, kad suvoktų, jog mirtis visai čia 
pat, o Poseidonas pasiruošęs paskutinį kartą panerti. 

— Ko tu nori iš manęs, Dieve? — bliovė jų vadas, purtydamas 
kumščius į tamsą virš galvos. Pusnuogis, tik su lempa, pritvirtinta 
prie nugaros, su ties juosmeniu pririštu gaisrininko kirvuku, žibintų 
šviesoje jis priminė pirmykštį genties žynį, bendraujantį su dievais. 

— Ko dar tau reikia? Aš juk pažadėjau. Mes pažadą vykdome. 
Nepasidavėme. Niekada nenuleidome rankų, argi ne taip? — Jo ga- 
lingas balsas, atsimušęs nuo skliauto aidu „...taip“, girdėjosi netgi 
per metalo girgždesį. 

Skotas kone klykė: 

— Kodėl leidai nueiti taip toli, niekše, jeigu dabar mus pasiimsi? 
Tai mes tave sukūrėme. Jeigu ne mes, tavęs nebūtų! Jahve! Mardu- 
kai*! Baalai**! Molochai***! Tu tebesi tas senas žudikas, traukiantis 
šnervėmis kraujo kvapą! 

— Jam protas pasimaišė! — suriko Martinas. 

Šelbis įsikibo į Miulerį, o tas pasakė: 

— Reikia parvesti jį atgal. 

Jiems pavyko pakilti ant kelių. Atrodė, kad drebančiam garlai- 
viui užėjo paskutinės konvulsijos. Tolimas dudenimas vis garsėjo. 

Šelbiui apsisuko galva, drąsa jį apleido, todėl jis atsisuko į Miu- 
lerį ir išstenėjo: 

— Aš n-negaliu ten eiti. 


* Mardukas - vyriausiasis babiloniečių dievas. 

** Baalas — vaisingumo ir gamtos dievas, garbintas senovės semitų; hebrajai laikė j ji 
netikru dievu. 

*** Molochas - amonitų ir finikiečių dievas, kuriam tėvai aukodavo savo vaikus. 


AUKA Jma 


Miuleris nieko neatsakė, bet ir pats iš vietos nepajudėjo. 

Skotas rėkė visa gerkle, kad girdėtųs:: 

— Kūdikių rijike! Moterų mėsininke! Vyrų žudike! Jau turi vai- 
ką ir moterį. Ko dar nori... kitos aukos? Daugiau kraujo? Dar vie- 
nos gyvybės? 

Pro baisias laivo dejones prasimušė panelės Kinseil rauda: 

— Daktare Skotai! Prašau, nereikia! — nes vienintelė atspėjo, ką 
jis ketina daryti. 

— Palik juos ramybėje! Pasiimk mane! — subliuvo pastorius Fren- 
kas Skotas, pravarde Bazas, ir metėsi į kiaurymę apačioje. 

Jis krito suglebęs, nuolankiai, o tebedeganti lempa nubrėžė švie- 
sos arką mašinų skyriaus oloje. Tada vyrą su lempa prarijo alyvuo- 
tas juodas ežeras. 

Likusieji išgirdo, kaip pliumptelėjimas atsimušė aidu nuo skliau- 
to, tačiau dar nesuvokė, kodėl jį išgirdo. Visi kiti garsai staiga nu- 
tilo. 

Iš laivo vidaus nebesigirdėjo dundėjimo, laivas nebedrebėjo ir 
negirgždėjo. Pasvirimo kampas irgi sumažėjo, todėl platforma, ku- 
rios jie visi laikėsi įsitvėrę, beveik grįžo į pradinę padėtį, tik liko 
šiek tiek pakrypusi į pirmagalio pusę. 

Šelbis rado drąsos atsikelti, prieiti prie krašto ir pašviesti lempa. 

Pragaro ežero vandens lygis buvo pakilęs. Jis prarijo nuožulnų 
šlaitą, nuo kurio jie pradėjo kopti į Poseidono kalną. Vanduo suju- 
dėjo, suburbuliavo, tačiau Skotas neišniro. Rogas, Miuleris ir Mar- 
tinas priėjo prie Šelbio. Pastoriaus pliumptelėjimo sukelti vandens 
ratilai pasiekė duobės kraštus. Pasigirdo vandens čiurlenimas, bet 
netrukus ir jis nutilo. Laivas vėl paniro į tylą. 

Vandens ratilų epicentras rodė vietą, kur įkrito Skotas, tačiau 
pastoriaus nebuvo nė ženklo. Šelbis prožektoriumi išnaršė vandens 
paviršių. Tylą nutraukė Rogo šūksnis: 

— Kristau, Linda dingo! 

Tai buvo tiesa. Jo žmonos kūno, pasmigusio ant plieno šiekšto, 
nebuvo, kaip nebuvo ir greičio dėžės dantračių laiptų. 

Poseidono kalno forma pasikeitė. Daug kas nugarmėjo į apačią. 
Miuleris pastebėjo, kad dabar juo užkopti būtų neįmanoma. 

— Linda nulėkė paskui jį, - sumurmėjo Rogas. 

Laivas nurimo. 

Šelbis iš nuostabos purtė galvą. „Palik juos, pasiimk mane“, — 
pakartojo jis Skoto žodžius. 

Džeimsas Martinas negalėdamas atsitokėti tarė: 

— Na, ką gali žinoti, gal ir suveikė! Neatrodo, kad laivas ketina 
skęsti. 

Panelė Kinseil išleido aimaną, laukinį riksmą: taip dejuoja plyš- 
tanti širdis. 


DVIDEŠIMTAS SKYRIUS 


Seržantas perima valdžią 


Džeinė Šelbi priėjo prie panelės Kinseil, kuri, aukštyn atkišusi 
užpakalį, daužė galvą į plieno platformą. 

— Panele Kinseil, nereikia! O, vargšele, prašau, liaukitės! Aš 
suprantu, bet nereikia taip daryti... 

Ji apkabino moterį, bet tik truputį prislopino širdį draskančias 
dejones: „Ol, oi, 01, 01!“ | 

Žvelgdamas į nurimusi, lygų kaip stiklas ežero paviršių, Šelbis 
pagalvojo: Kodėl jis neišniro? Ir tuoj prisiminęs Martino pastabą 
priėjo baisią išvadą: Duobė patenkinta, auka priimta. 

Hubis Miuleris tarė: 

— Prakeiktas kvailys! Gal mes galime jį ištraukti? 

— Jis tikriausiai už kažko užsikabino, - atsakė Martinas. — Šiaip 
ar taip, nėra kaip nusileisti ir vėl pakilti į viršų. 

Šelbis staiga pasijuto draskomas į gabalus. Jis piktai suriko: 

— Džeine, po galais, ar negali nutildyti tos moters? 

Ta jam nieko neatsakė, tik vėl ėmė maldauti nelaimingosios: 
„Brangioji panele Kinseil, prašau, pamėginkite liautis. Aš supran- 
tu. Bet jis tikrai tikėjo, kad daro tai dėl mūsų“. 

Panelė Kinseil, įsikniaubusi veidu į Džeinės rankas, rypavo: „Aš 
jį mylėjau! Aš jį mylėjau!“ 

Kažkokiu būdu jos gedulas tapo visų gedulu ir išvadavo ben- 
drakeleivius nuo įtampos ir siaubo, kurie laikė juos sukaustę. Da- 
bar jie vėl galėjo mąstyti, netgi kelti ir spręsti klausimus. 

— Kaip jis pavadino Dievą? Niekšu? — paklausė Belė. - Jis iško- 
neveikė Dievą ir nusižudė? 

— Greičiausiai jis išsikraustė iš proto, — tarė Suzana Šelbi. 

— Bet Dievo piktinti nereikėjo, — neatlyžo ponia Rosen. — Nie- 
kam nepatinka būti užgauliojamam. 

Mažasis Martinas grįžo nuo platformos pakraščio purtydamas 
galvą. „Jam nereikėjo šitaip pasielgti, - pasakė jis. - Laivas neke- 
tina skęsti“. 

— Ne? — atsiliepė Belė. — Aš jau atsisveikinau. 

— Atrodo, kad mes vėl išsilyginom, — tarė Miuleris. — Tas varg- 
šas mulkis tikrai manė, kad laiko laivą virš vandens. 

Visus nustebindama Nonė griežtai pasakė: 

— O argi ne? Jis vertė mus eiti. 

— Kokius vardus ten jis minėjo? Aš nesupratau, — pasidomėjo 
detektyvas. 

— Tai senieji semitų, asirų ir babiloniečių dievai, kurie viešpata- 
vo prieš žydų Dievą. Jie valgė žmones. Jiems patiko žmonių auka. 

— Skamba kvailai, — pastebėjo Martinas. 

Panelės Kinseil rauda pritilo ir ji šiek tiek aprimusi gulėjo Džei- 
nės Šelbi glėbyje. Belė Rosen pasipiktinusi tarė: 

— Mūsų Dievas ne toks! Kai žydai geri, Jis duoda jiems pieno ir 
medaus. Kai blogi, užvažiuoja per sprandą. Na taip, Jis myli mus, 
kai esame geri. Todėl dabar egiptiečiai gauna lupti. 

Manis Rosenas pastebėjo: 

— Bet Žudytis? Ir sakyti, kad tai dėl mūsų? Ar čia tokia religija? 
— Jis staiga suprato, ką pasakė, ir ėmė lementi: — Atsiprašau, neno- 
rėjau nieko užgauti. Jis buvo geras žmogus. 

— Jis tikrai tikėjo, tiesa? — įsiterpė Suzana. 

— Gal net per daug, - švelniai atsakė Miuleris. — Jis iš tų, kurie 
visada turi laimėti, o tada paaiškėja, kad pasirinko ne tą žaidimą. 

Kurį laiką niekas nepratarė nė žodžio ir kurtinančioje tyloje gir- 
dėjosi tik panelės Kinseil kūkčiojimas ir Džeinės raminantys Žo- 
džiai. 

— Kaip mūsų draugas Kemalis? — paklausė Martinas, atsigręž- 
damas į turką, priklaupusį prie platformos krašto, ramų ir nė kiek 
neišsigandusį. Ko gero, iš jų visų jis buvo labiausiai pasirengęs 

priimti tai, kas bus, tačiau mašinistas visus šokiravo pabaksnoda- 
mas pirštu į smilkinį, suprask, štai ką jis galvoja apie Skoto poelgį. 

— Kas nutiko laivui? — paklausė Rosenas. — Aš nesupratau. 

— Kažkas atitrūko, - paaiškino Šelbis. —- Gal sprogo pertvara ir 
pasikeitė pusiausvyra. Laivas, matyt, per didelis, kad paskęstų vi- 
sas iš karto. Mažesnis jau seniai būtų dugne. Bet kitas kartas bus 
paskutinis. 

Miuleris pagalvojo: O mes netekome žmogaus, nuo kurio visi 
priklausėme kaip vaikai. Ir visai ne vietoje sumetė, kaip atrodytų 
antraštė bulvariniame laikraštyje: BAZAS SKOTAS NEIŠLAIKĖ 
ĮTAMPOS. Garsiai jis sumurmėjo: 

— Ir kokių galų jam to reikėjo? 

— Bazas negalėjo susitaikyti, - atsakė Rogas. — Žaidė, kol sekė- 
si Žaisti. 

Nurimusi panelė Kinseil pabrėžtinai sausai paprieštaravo: 

— Visai ne, pone Rogai. Jis padarė tai, ko, jo manymu, troško 
Tėvas aukštybėse. 

— Tuomet visi manote, kad mums galas? — pasigirdo Martino 
balsas. 

Po ilgos pauzės Šelbis atsakė: 

— Gali tekti jo sulaukti. Galbūt tai tik minučių klausimas. 

— Man vis vien, — abejingai atsiliepė detektyvas. 

Belė Rosen sunkiai atsiduso: 

— Ir man. Kuo greičiau ateis, tuo geriau. 

— Tiek pastangų ir viskas veltui, - pastebėjo Džeinė Šelbi, o jos 
vyras pridūrė: 

— Mes visi kartu. Galime palaukti jo čia, kaip ir bet kur kitur. 

Ir vėl dalykiška: prabilo Martinas: 

— Mes dar ne vietoje. 

— O kur? - paklausė Šelbis. 

— Ten, kur jis bandė mus nuvesti. Ten, viršuje, virš mūsų galvų. 
Į laivo dugną. 

— Skotui protas pasimaišė, - atsiliepė Rogas. — Gailiuos:, kad jo 
paklausiau. Linda dabar būtų buvusi gyva. 


260 POSEIDONAS 


— Arba jūs abu mirę, — nukirto Martinas. — Gal Skotas buvo 
keistuolis, tačiau turėjo gerų idėjų ir drąsos. Be jo mes niekad taip 
toli nebūtume nusigavę. 

Miuleris niekaip negalėjo išvyti iš galvos antraštės, todėl pa- 
sakė: | 

— O jis ėmė ir mus paliko. Kas mums iš to, kai laivas ims skęs- 
Lis 

— Nežinau, kaip jūs, - atsakė Martinas, — bet kai laivas skęs, aš 
būsiu viršuje, kur vedė Skotas. Gal laivas iš viso nepaskęs. - 

Karčiai nusijuokęs Šelbis tarė: 

— Tikimybė viena iš milijono. Negi nejaučiat? Jis laikosi ant 
plauko. 

— O aš pamėginsiu, - tyliai atsiliepė Martinas. — Ar ne taip mąstė 
Skotas? Jis niekad netvirtino, kad būsime išgelbėti. Jis tik sakė, kad 
jeigu kas nors pasirodytų, mes turime būti ten, kur mus galėtų pa- 
imti. — Ir galanterininkas sausai sukikeno: - Kiekvienas turi vienokį 
ar kitokį motyvą išlikti. Tikriausiai pagalvosit, kad manasis kvai- 
las, bet sausio viduryje į parduotuvę atkeliauja nauja linija, pasku- 
tinis mados klyksmas. Mano Žmona nesusitvarkys. Artritas. Tai ma- 
tai, turiu grįžti 1r paruošti vitrinas. 

Pirmą kartą per daugelį valandų jie prisiminė, tiksliau, visiems 
buvo priminta Martino profesija. Rogas sarkastiškai metė: 

— Brolau, tuomet tikrai turi dėl ko gyventi, tiesa? 

Martino atsakymas juos sujaudino. Galanterininkas išrėžė: 

— Nežinau, kaip jūs, bet aš nemirsiu, kol man ne laikas. 

— Eisit vienas? 

— O, manau, jūs visi eisite kartu, — atsakė Martinas. 

— Juk girdėjot, kad mano žmona sakė negalinti daugiau žengti 
nė žingsnio, — tarė Manis Rosenas. 

— Ji kalbėjo 1r anksčiau, — nepasidavė Martinas. 

— Man skauda širdį, — sudejavo Belė. 

Iš įpročio jos vyras rypavo: 

— Mamute, prašau, tik nepradėk apie širdį. 

— Mums reikia dar kartą pamėginti, - paragino Martinas. —- Jau 
nebetoli. Skotas sakė, kad ten yra kopėčios, kurias galima pasiekti. 

Nežinia kodėl, bet Miuleris įžiebė savo lempą ir šviesos spin 
duliu surado neįspūdingą Martino, suklupusio ant kelių, figūrą. 

— Išjunk, — sušnypštė Martinas, — mums jos dar reikės. — Ir po 
pauzės sukikeno: — Suprantu, apie ką dabar visi galvojate. Bet negi 
keista, kad galanterininkas nenori nuskęsti kaip žiurkė spąstuose, 
jeigu tik gali išplaukti? — Kurį laiką patylėjęs jis pridūrė: - Haris 
Trumanas* nemažai pasiekė, tiesa? O iš pradžių jis prekiavo koji- 

Miuleris nusijuokė ir pagalvojo: Oi tu, gaiduk pentinuotas! 

Suzana mąstė: Ak, tėti, kodėl tu neperėmei vairo į savo rankas? 
Tas neužauga mus ves tolyn. Po tos minties sekė kita: Kap tėtis 
būtų įstengęs, kai jį šitaip sužlugdė motina? Kodėl žmonės taip 
elgiasi vienas su kitu? 

Nonė ištiesė ranką Miuleriui ir prikišo prie ausies, kad šnibždesį 
girdėtų tik jis. 

— Neikime. Likime čia ir mylėkimės, kol kartu nuskęsime. Juk 
skęsti neskausminga, tiesa? Tada man bus vis vien. 

Tačiau Miuleriui įsižiebė vilties kibirkštėlė. 

— Ne. Martinas teisus. Negalima nuleisti rankų šitiek padarius, 
atsigulti 1r viską mesti. 

Martinas atsistojo. Visi kiti pasekė jo pavyzdžiu kone automa- 
tiškai. Pro šoką ir nuovargį prasiskverbė suvokimas, kad kažkas vėl 
sprendžia už juos, ir visiems palengvėjo. 

— Ką turiu daryti? — paklausė Belė. 

— Ką visuomet, ponia Rosen, esate drąsiausia iš mūsų visų, — 
susigėdęs ir jausdamas kaltę atsakė Šelbis. Nors kartą šita nuval- 
kiota frazė buvo vietoje. Pasigirdo pritariantis murmėjimas, o Belė 
atsakė: 

— Ne, ne... 

Panelė Kinseil visiškai suėmė save į rankas. Ji pasakė: 

— Mes esame skolingi daktarui Skotui, todėl turime eiti. Jis mi- 
rė, kad mus išgelbėtų. 


* Haris Trumanas (Harry S. Truman, 1884-1972) - 33-iasis JAV prezidentas. Jis 
įsakė panaudoti atomines bombas prieš Japoniją. 

— Niekai! — iškošė Rogas. — Jis mirė, nes pavažiavo stogas. — 
Tada pridūrė: - Gal dabar jie ten abu. Lindai jis visuomet patiko. 
Kristau, kodėl ji turėjo taip mirti? 

— Aš... mums labai gaila, Maikai, - pasakė Manis Rosenas. 

— O ne, jums negaila. Jūs visi nekentėte jos. Ką gi, neapykanta 
abipusė. Ji negalėjo pakęsti visų jūsų, rajūnų, aš taip pat. 

— Eini, Rogai? — tyliai paklausė Martinas. 

Atsakymas buvo be jokių emocijų: 

— Galbūt. 

Džeinė ėmė derėtis: 

— Eisiu, eisiu tik todėl, kad galime rasti mano Robiną. Frenkas 
buvo tikras, kad mes jį rasime... toks tikras. - Paskui pati stebėda- 
masi paklausė: - Ir kodėl jis buvo toks tikras? — Visi išgirdo, kaip ji 
įkvepia ir baigia: — Buvo toks tikras, nes tikėjo, kad negali susi- 
mauti. Bet susimovė, ar ne? Ir žinojimas, kad jis prarado Robiną ir 
Lindą, pribaigė jį, taip? 

Džeinė buvo bepasiduodanti, bet iš paskutiniųjų susiėmė ir tęsė: 

— Aš nepasiduosiu. Mes dar galime jį surasti. 

— Ponia, — patarė Rogas stebėtinai greitai prisiminęs policinin- 
ko balsą ir poziciją, — nedėčiau tiek daug vilčių. —- Rogas per savo 
karjerą tyrė daug pagrobtų ir dingusių vaikų bylų. Kol būdavo bent 
menkiausia viltis, jis palikdavo ją tėvams, tačiau kai savo kaulais 
jausdavo, jog baigta, kad viskas, ką vieną dieną gali aptikti, tai 
išžagintas, sudarkytas, uždangstytas lavonėlis, jis suprato, kad hu- 
maniškiau ir išmintingiau užgesinti tą viltį, paruošti artimuosius 
tam, kas blogiausia. 

Džeinė stebėtinai jį suprato ir pajuto, ką jis bando padaryti. 

— Jūs malonus žmogus, pone Rogai, — pasakė ji. — Ir aš nuošir- 
džiai užjaučiu dėl Lindos. Visa širdimi. Nemanau, kad kuris nors iš 
mūsų ją ar jos problemas suprato. 

Vėliau pridūrė: 

— Bet aš tikėsiuos tol, kol neliks jokios vilties. 

Baltas didžiosios Martino lempos spindulys ėmė nežymiai keisti 
spalvą. 

— O, 0, baterijos senka, - pasakė jis. — Nuo šiol degsim po vieną 
žibintą. 

Jie turėjo apie ką susimąstyti. Dabar kiekvienam iš jų buvo bai- 
siau likti tamsoje. Nesinorėjo būti apgaubtam tiršto alyvuoto jos 
kvapo. Bet kiekvienas iš pradžių patikrino savo Žibintuvėlį, kiek 
liko energijos: ar gęsta ir netrukus liks tik gelsva spingsulė, kurios 
nepakaks įžiūrėti laikrodį. 

— Na, dabar jūs žinote, — tarė Martinas. Daugumos žibintai bu- 
vo gerokai apsiblausę. Jis tęsė: - Jeigu norite eiti su manimi, pada- 
rysiu dėl jūsų viską, ką galiu. Skotą bus sunku pranokti. Neturiu jo 
įgūdžių, bet Žinau, ką jis ketino daryti ir kur eiti. 

Galanterininkas buvo kuklus vyras ir jam atrodė, kad tokį savo 
išėjimą į lyderius reikia pateisinti. Jis pradėjo: 

— Suprantate, kare taip pat buvo ne vienas eilinis vaikinas: batų 
pardavėjai, buhalteriai, pakuotojai, pašto darbuotojai, parduotuvės 
administratoriai, gazuoto vandens pardavėjai ir panašiai. — Staiga 
supratęs, kaip absurdiškai kalba, jis nusijuokė ir pasakė: - Tad, kad 
neįsivaizduotumėte, jog vaidinu didvyrį, pasakysiu, kad tarnavau 
ūkio intendantų dalinyje, rūpinausi tiekimu. — Ir po ilgos pauzės 
pridūrė: — Gavau vyriausiojo seržanto laipsnį. 

Lažinuos, kad buvai smulkus pašlemėkas, pagalvojo Miuleris. 

— Einam, jeigu jau nutarėme, — tarė Rogas. 

Stipriausios lempos šviesoje jie pamatė, kad kopėčios ar meta- 
liniai laiptai, kuriuos Skotas rado vedančius iš priešpaskutinės plat- 
formos į dvigubą laivo dugną, yra persuktos į šoną, ir kopti jomis 
nebus sudėtinga, nes trūksta tik paskutinių penkių nulaužtų pako- 
pų. Vyras galėjo įsikibti už dugno ir prisitraukti. Viršuje, virš gal- 
vų, šviesa išryškino sidabru tviskantį propelerio veleno cilindrą, 
angą į tunelį ir apverstą tvirtą metalo trapą, kuris vedė į laivagalį. 

Linda buvo negyva. Ji nėjo kartu, bet paliko savotiško žiauru- 
mo šleifą. Belė Rosen atsakė į klausimą, kuris sukosi ne vieno gal- 
voje: Ką mes darysime su ta stora žyde? Ji tarė: 

— Jeigu mane kas nors pastūmėtų, galbūt užsikabaročiau pati. 
Atrodo kaip paprasti laiptai. 

— Žinoma, tau pavyks, mamute, — atsakė Manis. — Aš visuomet 
taip sakiau. 

Atrodė, kad ji įgavo naujų jėgų gyventi, rado netikėtą ryžto 
atsargą, kurią greičiausiai atvėrė galanterininko paprastumas ir jo 
žodžiai, sumažinę įtampą. Martiną Belė suprato geriau nei Skotą. 

Martinas paplojo Kemaliui per petį ir parodė iš pradžių į viršų, 
tada — į Belę. Turkas kaipmat suprato, metėsi prie laiptų, pasilipo 
keturias pakopas ir pasilenkė ištiesęs ranką žemyn. 

— Gerai, bičiuliai! - sukomandavo Martinas. Tada paliepė Belei: 
— Prispauskite rankas prie pečių, kai kelsime, o viršuje kibkite į Ke- 
malį. Užkilsite į viršų kaip liftas. 

Jis, Rosenas, Šelbis ir Miuleris įsikibo už storulės kojų ir šlaunų 
ir kilstelėjo ją į viršų. Toji iškilo virš jų kaip grotesiška adagio 
šokėja. Jai netgi pavyko užsikabaroti ant apversto trapo galo, kad 
pasiektų tai, kas kadaise buvo propelerio veleno tunelio lubos, o 
dabar - grindys. Ten buvo atramos, elektrohidraulinė sistema, val- 
danti keturiasdešimties tonų vairą. Pats velenas buvo aukščiau, pe- 
čių lygyje, ir kelios pėdos virš jo, dabar kaip stogas. Buvo plieno 
trapas, kuriuo vaikščiodavo mašinų skyriaus darbininkai, tikrinda- 
mi ir prižiūrėdami veleną. Šiek tiek aukščiau buvo dvigubo laivo 
dugno, kuris prieš avariją tarnavo kaip degalų ar balasto talpos, 
metalinė apkala. 

Atgavusi kvapą Belė šūktelėjo apačion: 

— Matote, kaip sakiau, bet kas užlips, pakylėtas iš apačios. Jūsų 
rūpesčiai baigėsi. - Bet tada ji aiktelėjo ir suriko. | 

Rosenas pašvietė nusilpusiu Žibintuvėliu laiptais į viršų ir su- 
šuko: | | 

— Kas nutiko, mamute? Susižeidei? | 

Atsakymo teko laukti kelias sekundes: 

— Čia... Kaip sakė daktaras Mecgeris... niekis. Tu... nesijaudink. 

Rosenas tylesniu balsu, kuriame negalėjo nuslėpti suirzimo, pa- 
sakė kitiems: 

— Mamutė... turiu galvoje, mano žmona... trisdešimt metų skun- 
džiasi širdimi, nes kadaise buvo sportininkė ir prisiaugino svorio. 
Na, Žinote, „sportininkės širdis“. Bet daktaras visuomet sakė... 

— Jai teko siaubingas išbandymas, pone Rosenai, — nutraukė jį 
Miuleris. 

— Dabar kita! - sukomandavo Martinas. 

— Leiskite man, aš galėsiu ja pasirūpinti, - paprašė Nonė. 

Jie užkėlė šokėją į viršų ir išgirdo, kaip ji kažką murma Belei. 
Džeinė šūktelėjo: 

— Kaip ji ten? 

— Jau po truputį atgauna kvapą, - raportavo Nonė. - Aš ją masa- 
žuoju. Dievaži, ji šaunuolė. 

— Panele Kinseil. 

Moteris skubiai priėjo, pakėlė rankas, leisdama jiems geriau su- 
imti. Jos kūnas buvo sausas ir kampuotas kaip vyro, krūtys mažos 
ir nepažinusios meilės. Tačiau ilgų tamsių plaukų sparnas, kren- 
tantis nuo kampuoto veido, akimirkai padarė ją tokią stulbinančiai 
dailią, kad Šelbis netikėtai susijaudino ir užsisvajojo ją pažadinti. 
Įdomu, kodėl ji nebuvo ištekėjusi. Tamsoje jis nukaito prisiminęs 
žmonos kaltinimą: Tau netgi trūko drąsos nusipirkti kekšę arba iš 
gryno paikumo įsirangyti į lovą pas kieno nors žmoną. 

Viename kerštingame filmo epizode, kuris prasisuko Šelbio gal- 
vos projektoriuje, jis sugundo panelę Kinseil, kad pamokytų žŽmo- 
ną, panardina savo veidą į jos plaukus, įtaiso butuką Detroite ir 
nuolat lanko kaip savo meilužę. Tačiau palietus jos kietą, kaulėtą 
klubą fantazija išsisklaidė, ir Dikas pats stebėjosi, kaip galėjo apie 
tai pagalvoti. 

Vyrai pasiuntė ją kaip miško driadę Kemaliui. Vėliau užkėlė 
kitas moteris. . 

Dabar, kai pagaliau ėmėsi kažko konkretaus, nė vienas nemąs- 
tė, kad laivas paskęs. Tarytum jų pasiryžimas eiti su Martinu ir 
baigti kelionę atitolino laivo ir jų pačių galą. 

Džeinė Šelbi nuėjo prie tunelio angos ir šūktelėjo: 

— Robinai... Robinai, tu čia? 

Miuleris tuoj nukreipė į jį lempos spindulį. 

Tunelyje nieko nesimatė. Niekas neatsiliepė, nesigirdėjo žŽmo- 
nių balsų. Kažkur sugirgždėjo ir sudejavo laivas. 

— Leisk man pažiūrėti, - paprašė Martinas. Jis paėjo kelis jardus 
tuneliu. Grįžęs pasakė: 

— Supratau. Jeigu seksime propelerio velenu, prieisime laivo 
kiautą. Stiuardai minėjo, kad dvigubas dugnas priekyje ar gale ei- 
na ne per visą laivą. Mes eisime, kol rasime jį. Tik atsargiai, meta- 
las surūdijęs. 

Jie pasidalijo poromis: Martinas ėjo pirmas su panele Kinseil, 
tada Rosenas su Bele, Kemalis su Džeine, Šelbis su dukra, Miule- 
ris su None, o Rogas, kaip visuomet, ėjo paskutinis. 

Liko trys didžiosios lempos. Martinas leido pasišviesti į priekį 
tik viena, kad matytų, kur stato kojas. Jie traukė tylėdami, per daug 
pavargę aušinti burnas, per daug pastirę, kad galvotų, kas nutiko 
nuo tada, kai jie vakar rinkosi pietauti ir pono Roseno buvo priimti 
į Ištvermingųjų skrandžių klubą. 

Miuleris, spausdamas Nonės ranką, žavėjosi vyrų ir moterų pri- 
sitaikymu: kiek siaubo ir nepriteklių jie gali ištverti, bet neprarasti 
vilties ir eiti į priekį, kalbėdamiesi kaip normalūs žmonės. Be įspė- 
jimo laivas apsivertė, ir jų akyse žuvo Žmonės. Dingo sūnus; Žuvo 
jų pažinota moteris. Du iš tų, kurie išsiruošė drauge, greičiausiai 
jau paskendo. Palydovė buvo mirtinai sutrypta. Eidami tais slidžiais 
vamzdžiais jie prasilenkė su vyrais sulaužytais stuburais ir kojo- 
mis, matė ant metalo kalno, kuriuo užkopė, karančias žmonių kū- 
nų dalis. Jie stebėjo, kaip keikdamas ir pravardžiuodamas savo dievą 
pro juodą Pragaro ežero skylę į amžinybę iškeliavo pastorius Fren- 
kas Skotas. O jis, Hubis Miuleris, įsimylėjo šokėją ir jos prisilieti- 
mas pripildė jį keistai pakilios nuotaikos, kuri susidėjo 1š aistros ir 
užuojautos. | 

Žaizdota, mėlynėmis nusėta, prislėgta Suzana, eidama šalia tė- 
vo, mąstė, ką jis pasakytų ar pagalvotų, jeigu ji papasakotų, kas 
nutiko. Mergina žinojo, kad tėvo žodyne išžaginimas buvo Žžvėriš- 
kiausias ir baisiausias iš visų nusikaltimų. Už tai vyrai keliaudavo 
į kalėjimą, būdavo sodinami į elektros kėdę arba siunčiami į dujų 
kamerą. Ji prisiminė rausvą jūreivio skruosto linkį, ir akys staiga 
sudrėko nuo ašarų. Ką ji būtų padariusi, kas būtų atsitikę, jeigu tas 

vaikinas nebūtų pabėgęs? Ji buvo išprievartauta, tačiau vieną va- 
landėlę jie buvo artimi, supančioti baimės ir gailesčio. 

— Martinai, — staiga šūktelėjo jos tėvas, — palaukit! 

Visi sustojo, iš priekio pasiekė vedlio balsas: 

— Kas nutiko? 

— Tunelis siaurėja, - atsakė Šelbis. - Jis žemėja ir darosi ankštes- 
nis. — Dikas pastebėjo pirmas, nes buvo visa galva aukštesnis už 
Martiną. 

— Dangau! - tarstelėjo Miuleris. — Tai ką darom? 

— Jeigu reikės, roposime keliais, —- negailestingai atsakė Marti- 
nas. Jis perėmė vairą ne todėl, kad labai troško, o kad daugiau nebu- 
vo kam. Jis nenorėjo mirti. Tačiau vyro neapleido mintis, kad kaž- 
kur suklydo ir dabar veda visus į pražūtį. 

Tunelio siaurėjimas darėsi akivaizdus. Martinas pasiūlė: 

— Moterys laukia čia. Rosenai, likite su jomis. Mes eisime į prie- 
kį ir pasižiūrėsime, kas mūsų laukia. 

„Dar dešimt jardų jie šliaužė pilvais, kol kelias visai baigėsi di- 
džiuliu plieno riebokšliu, užstojančiu veleno angą. Virš galvų lem- 
pos ir toliau apšvietė dvigubo dugno apkalą. Jie atsidūrė sraigto, 
kuris varė laivą į priekį, atraminio bloko viduje. 

Martinas jautėsi nusivylęs kaip vaikas: 

— O juk jie sakė visai ne taip. 

— Vėl aklakelis, — už nugaros tarė Rogas. — Tu ne geresnis už 
Skotą! 

Martino lūpos nelinksmai išsišiepė: 

— Ačiū, Rogai! Jūs man labai padedat. „Tai ką dabar darysim, 
treneri?“ Kokių galų aš bandau išgelbėti tavo kailį? Kad galėtum 
grįžti ir prikulti dar kokį tuziną niekšelių? 

Rogas pasišiaušė: 

— Klausyk, nenorėk sulaukti nemalonumų, pienburni. 

— Čia nėra vietos užsimoti, fare, - nusijuokė Martinas. — Taigi 
Skotas klydo, 1r čia kelio galas. Gal turite kitų sumanymų? 

Jie pasuko tuneliu atgal. Kai pasidarė erdviau, Kemalis paplojo 
Martinui per petį ir gestais paklausė. Martinas papurtė galvą: „Nieko 
gero, Kemali. Basta! Galas!“ 

Bet turkas kratė galvą ir toliau makalavo rankomis, todėl jie 
buvo priversti jį stebėti. 

Iš pradžių jis pasuko smilių. Tada iškėlė keturis pirštus ir apsi- 
dairė, ar jį kuris nors supranta. Vėliau parodė du pirštus ir abiem 
rankomis pamojo į kairę, vėliau tą patį pakartojo į dešinę pusę. 

— Keturi, padalinti per pusę po du... - murmėjo Miuleris. 

Tada Kemalis, žibančiomis iš susikaupimo — taip norėjo būti 
suprastas — akimis, pakeitė rankas. Vieną atkišo į priekį, o kitos 
pajuodę nagai prisilietė prie pirmos rankos riešo. | 

— Supratau! — šūktelėjo Šelbis. - Mes pasirinkome ne tą tunelį! 

— Kaip tai suprasti? — paklausė Martinas. — Nesuprantu. Koks 
skirtumas? 

— Tai ir bando pasakyti šitas vaikinas. — Jis pakartojo Kemalio 
judesį smiliumi ir parodė keturis pirštus. - Laivas turi keturis sraig- 
tus, po du kiekviename šone, kitaip sakant, iš vairo šonų. 

Rogas, vis dar įskaudintas, kad nusodino neūžauga seržantėlis, 
laipsnį užsitarnavęs dalindamas uniformas ar tikrindamas parduo- 
tuvę kariuomenės poste, tarė: 

— Ir kas mums iš to? Tas pats mėšlas bet kuriame tunelyje. 

— Ne, — susijaudinęs išpoškino Šelbis, - jis bandė mums tai pa- 
sakyti paskutiniu gestu. Sraigtai išsidėstę ne vienoje eilėje. Vienas 
įtaisytas priešais kitą abejose korpuso pusėse. Mes esame tunelyje, 
kuris nekerta dvigubo dugno. 

Miuleriui pasidarė aišku: 

— Tada Pitersas ir Akras buvo teisūs. Antrasis turėtų būti šiek 
tiek toliau... 

— Būtent! — tarė Šelbis. — Antrasis veleno tunelis turi tęstis už 
dvigubo dugno, vairo ir laivo korpuso link. 

— Kojines pardavinėdamas to negali išmokti, - pastebėjo Marti- 
nas. — Eime. Nenorit imtis vadovauti, Rogai? 

Detektyvas kreivai šyptelėjęs atsakė: 

— Atleisk, seržante, kalbėjau, kas buvo ant liežuvio galo. 

— O kaip mes rasime tą kitą tunelį? — paklausė Miuleris. 

- Jis žinos, — parodė Šelbis į Kemalį. Tada parodė jam du pirš- 
tus, turkas linktelėjo patenkintas, kad jį suprato, ir pamojo sekti iš 
paskos. 

— Kodėl tas mulkis iškart nepasakė, kad pasirinkome ne tą tune- 
Iį? —- širdo Rogas. 

— Laivas ir jam apsivertė, - atsakė Miuleris. Lempos šviesa su- 
mirgėjo ir apsiblausė. 

— O, viešpatie! Baterijos... mes jas eikvojame be reikalo, - tarė 
Martinas. 

Visi keturi ropojo, kol vėl galėjo eiti stati. Kai pasiekė likusius, 
Manis Rosenas susijaudinęs pasiteiravo: 

— Kas nutiko? Kas nors blogai? Negalim toliau eiti? Girdėjau... 

— Aš susimoviau, — tiesiai atsakė Martinas. — Yra du tokie tune- 
liai. Pasirinkau ne tą. Mums reikės eiti į antrą, o Kemalis žino kelią. 

— Aš jau buvau praradusi viltį dėl Robino. Jeigu yra antras tune- 
lis, turiu pradėti tikėti iš naujo! — sudejavo Džeinė ir tyliai pra- 
virko. 

Suzana apkabino ją ir ėmė raminti: „Oi, mamyte...“ 

— Jūs norite, kad mano žmona atgal grįžtų visą kelią? — užsi- 
plieskė Manis. - Bala žino, ką dar mums teks daryti kaip kokiems 
akrobatams. Ko tikitės iš mūsų? 

— Aš nieko nesitikiu, — atsakė Martinas. — Aš tik pasakoju, kas 
nutiko. Tarp mūsų ir išorinio pasaulio, jeigu toks yra, liko dvigu- 
bas dugnas. Šelbis geriau paaiškintų už mane. Jeigu liksime čia, tai 
galėjome likti restorano salėje, nes tas pats galas. 

Belė Rosen gulėjo susmukusi ant grindų. Net šykščioje Žibintų 
šviesoje jie matė, kokia papilkėjusi balta jos oda, kaip virpa galū- 
nės. Jos balsas virto kimiu šnibždesiu, kai paklausė: „Vardan Die- 
vo, ką norite, kad padaryčiau? Daugiau lipti aš nepajėgsiu““. 

— Mes turime eiti, ponia Rosen, - prabilo panelė Kinseil. —- Juk 
nenorite, kad daktaro Skoto auka dėl mūsų nueitų veltui. 

— Daktaras Skotas nuėjo savo keliu, - atsakė Belė, — o kodėl, 
vardan ramybės, neleidžiate man eiti savuoju? 

Rogas susilaikė nepasakęs, ką jis mano apie pastoriaus auką. 
Jis tarė: 

— Nepamirškite, kad kadaise buvote Belė Cimerman, čempio- 
nė, ir laikraščiai rašė, kad jūs geriausia. Šelbis teisus: užsispyrimu 
jūs mus visus pranoktumėte, Bele. Pasijusite visiška kvaiša, jeigu 
gelbėtojai ims belsti į duris, o jūsų nebus namie. 

— Daugiau kopti nereikės, — pažadėjo Martinas. —- Mes jau vir- 
šuje, tik ne toje vietoje. Mūsų Žibintų baterijos senka, 0 ir oro čia 
ne per daugiausia. Gal tai paskutinis mūsų šansas. 

— Negi norite ir vėl judinti šitą nelaimingą moterį? — užstojo 
Nonė. — Tai žiauru! Negi nematote, kad jai gana? Ir man, po vel- 
nių. Aš daugiau niekur nenoriu eiti, Hubi, apkabink mane! 

„Po velnių“ privertė Miulerį pašiurpti, bet netrukus jį vėl apė- 
mė susižavėjimo banga. Šiaip ar taip, Nonė visą gyvenimą buvo 
kovotoja. Jam nesinorėjo matyti, kaip ji nuleidžia rankas. Jis be 
galo troško ją vėl išvesti į saulės šviesą, laikyti prie savęs, puošti, 
mylėti, apipilti dovanomis, lepinti ir visaip kitaip atlyginti už tą 
paslaptingą jausmą, kurį jam sukėlė. 

— Aš nesu nelaiminga moteris, - sukranksėjo Belė.- Padėk man, 
Mani. | 

Kemalis su Martinu nuskubėjo pirmas. Viena iš didžiųjų gaisri- 
nės lempų dar švietė ryškiai. Kai jie išlindo iš tunelio, turkas apsi- 
dairęs šūktelėjo: 

— Oi! Geras! Okai! 

— O, mana iš dangaus, — susijaudinęs atsiduso Martinas. 

Du lygiagrečius kairiojo borto sraigtus skyrė dvidešimties pėdų 
tarpas. Jie pamatė, kad trapas, anksčiau vedęs į viršutinę platfor- 
mą, atplyšo ir nukrito su visais turėklais skersai bedugnės, tapda- 
mas savotišku tilteliu tarp jų. 

— Kristau, pagaliau! - tarė Rogas. 

— Paprasta kaip dukart du, - pareiškė Miuleris ir pasigailėjo. Tai 
buvo Skoto mėgstama frazė. O apie pastorių jis nenorėjo galvoti. — 
Eime, None! i 

— Geriau leiskite man išbandyti, Miuleri, — pasiūlė Martinas. — 
Jeigu viskas gerai, galėsite pereiti visi. 

Pakopos atrodė tvirtos, turėklai nelingavo, reikėjo tik saugotis 
ir neįkišti pėdos tarp pakopų. Tačiau Martinas troško sužinoti, kas 
laukia kitoje pusėje. 

Kai jis pasiekė antrojo sraigto angą ir pamatė, kas nutiko, nusi- 
juokė ir po sekundės supyko ant paskutinio kažkurio pastoriaus 
keikto Dievo išdaigininko. Dabar jis suprato, kas privertė Skotą 

nusižudyti. Sraigto-ertmė vedė nuo sutrupėjusio turbinos korpuso į 
tunelį už dvidešimties pėdų, tik ten nebuvo jokių laiptų, išskyrus 
patį cilindrą. Anksčiau čia buvęs trapas nutrūko nuo trosų, kai pa- 
varų dėžė atplyšo ir nugarmėjo su juo į kiaurymę apačioje. 

Galanterininkas stovėjo ten taip ilgai nieko netardamas, kad Ro- 
gas ir Šelbis atėjo pasižiūrėti. 

— Viešpatie! — iškošė pro dantis detektyvas. 

— Jeigu pasakysi: „Tai ką darysim dabar, treneri?“, aš tave už- 
mušiu, — atsigręžęs tarė Martinas. 

— Aš nieko nesakysiu, — atsiliepė Rogas. —- Čia tavo kūdikis. 
Prisiprašei. 

Šelbis apsidairė ir atsiduso: „Dangau, tai ką dabar darysime?“ 

Atrodė, kad Martino viduje kažkas — rūstybė ar įžūlus nedidelio 
žmogaus agresyvumas ima augti ir pakelia jį per dešimt pėdų. 

— Nučiuošime apžergtomis, — pasakė jis. 

Visi spoksojo į jį nustėrę, o Šelbis pasiteiravo: 

— O kaip Belė? 

— Mes jai nesakysime, - atšovė Martinas. — Jūs su Kemaliu stver- 
site, ir ji atsidurs kitoje pusėje net nepajutusi. - Tada garsiai pašau- 
kė: — Puiku, visi eikite čia. 

Jis, groteskiškas mažas žmogutis murzinomis dryžuotomis trum- 
pikėmis, atsistojo prietiltyje ir staiga jų akyse virto pramogų parko 
kviesliu, varančiu savo giesmelę: 

— Greičiau, greičiau, greičiau! Jaudinantis Martino rodeo! Jums 
tai patiks! Drąsiai ženkite ir veskitės savo damas. Proga apkabinti 
savo širdelę. Pirkite bilietus į rodeo! Visi! Visi pabandykite! Va- 
žiuooojam! 

Netikėtumas, laiko pagalvoti trūkumas, absurdiškas ir nelauk- 
tas įspūdis, kad 1š tamsaus rūsio atsidūrei vietoje, kurią pameni iš 
vaikystės: pramogų parke, karuselėse, atrakcionuose, suveikė. Mar- 
tinas sušėrė turkui per petį ir stumtelėjo apžergti vamzdį, o tada 
Šelbis stvėrė ir išstūmė Belę į priekį, pasodindamas taip, kad jos 
kojos atsidūrė ant Šelbio. 

Moteris tespėjo aiktelėti: ,,Ką jūs man darote?“ ir buvo užkelta 
ant cilindro. 

— Štai šaunuolė! — suriko Martinas. — Dabar jūsų laukia jaudi- 
nantis nusileidimas. Jūs pradedate paskutinį raundą. Griebkite va- 
rinį žiedą ir laimėkite nemokamą kelionę. Prašom, kas kitas? Į prie- 
kį! Prašom po vieną! Panelė Kinseil, puiku! Štai čia. Džeinė, Suza- 
na. Jūs taip pat, pone? — Čia jis kreipėsi į Manį: - Prašom čiuožti. — 
Tada į Miulerį: — Prašom, pone, veskitės savo merginą. Važiuo- 
jam! Judinkitės jūs ten, priekyje! - Tada patildęs balsą tarė: — Ro- 
gai, jūs apšviesite mus ir, dėl Dievo meilės, neleiskite jiems pama- 
tyti, kas yra apačioje. 

— Rogas kaip visuomet paskutinis, — tarė detektyvas. 

— Juk kažkam turite būti tinkamas, — nusijuokė Martinas ir pats 
apžergė cilindrą. Tada vėl sušuko, plodamas delnu per plieninį 
vamzdį: - Važiuojam, kaubojai! Hipi-i-ja! Spustelkite pentinus, ma- 
no šaunuoliai! 

Nesvarbu, pagalvojo jie ar ne, kad Martinas išprotėjo kaip Sko- 
tas, galanterininkas prikaustė jų dėmesį ir atliko viską jiems nesu- 
vokiant, kas vyksta. Garsūs šūksniai, ritmas ir jo idėja, kad kažkas 
vis prisijungia iš nugaros, parengė persikėlimui per bedugnę. 

Martinas neleido jiems nuobodžiauti: 

* — Šaunuolė Džeinė! Kaip priekyje sekasi motušei Belei? Jeigu 
kam patiko, tik ketvirtis dolerio už antrą pasivažinėjimą rodeo at- 
rakcionu. Judinkitės į priekį! Kas paskutinis, tas bailys! 

Kemalis jau spėjo nusigauti į kitą pusę, nušokti nuo cilindro, 
kai šis nėrė į tunelį, ir pastatė Belę Rosen ant kojų palydėti į jį. 
Tada vieną po kito sugavo likusius ir nuvedė į saugią vietą. 

Rogas liko stovėti kitapus tilto ir horizontaliai laikė lempą. Ta- 
da jis nukreipė spindulį žemyn. | | 

— Rogai! — pašaukė Martinas. — Judinkitės! 

Atrodė, kad detektyvą sukaustė aukštis, kurį atskleidė lempos 
šviesa, 11 mirtinas sudaužytų mechanizmų guolis, laukiantis apa- 
čioje. Jis pasišaipė iš Martino: „Kas paskutinis, tas bailys!“ ir pri1- 
ėjo prie prietilčio. | 

Martinas vėl pašaukė, tik jau mėgdžiodamas homoseksualo kal- 
bėseną: „O, širdele Rogai, ir ką gi jūs susiruošėte daryti?“ Vėliau 

jau griežtu tonu: „Visi yra girdėję apie Maiką Rogą, kietą farą. Nc- 
gi norit, kad vadintų tiesiog bailiu niekšelių?“ 

Kresnas žmogelis dar padvejojo, tada susiėmė ir įsikibo į turėk- 
lą. Po valandėlės įprastu balsu be jokios intonacijos tarė: „Ko gero, 
tu teisus“ ir užsiropštęs ant cilindro perčiuožė į kitą pusę. Martinas 
ištiesė jam ranką ir įtraukė į tunelį. 

— Turėčiau tau užvažiuoti. Būtų baigta, - pasakė Rogas. 

— Susirask savo svorio kategorijos partnerį. 

Džeinė, šaukdama sūnų, jau spėjo nueiti atkarpą koridoriumi. 
Jos balso aidas buvo vienintelis atsakymas. 

Miuleris tarė Nonei: 

— Nieko nepastebi? 

— O ką? 

— Aidas čia kitoks nei aname tunelyje. 


DVIDEŠIMT PIRMAS SKYRIUS 


Po oda 


Nė vienas nebūtų galėjęs pasakyti, koks yra jų tikslas. Tačiau 
visi ir kiekvienas atskirai jautėsi nusivylę, kai stogas, kuris anks- 
čiau buvo tunelio grindys, staiga atsivėrė ir jie pasijuto Žiūrį virš 
sraigto ertmės į olą, prikryžiuotą plokščių plieno sutvirtinimų ir 
kvadratinių tašų. 

Šios erdvės viršuje buvo matyti metalo apkalai, tik kniedės ki- 
tokios nei dvigubame dugne; dvigubai didesnės ir susuktos kitu 
tankumu. | 1 

Kriuktelėjęs iš pasitenkinimo Kemalis parodė į tą šlykščią raiZ- 
galynę ir atsisėdo sukryžiavęs kojas. Jie ten, kur norėjo atsidurti. 

Kiti susėdo, nuvirto ar suklaupė ant neišvengiamų vamzdžių 
eilių, persmelkti nusivylimo, nes kone vaikiškai tikėjosi kelionės 
pabaigoje gauti atlygį. 

Ilgo pakilimo kančios netgi realistiškiausiam iš jų įpiršo iliuzi- 
ją, kad drąsa, skausmas, ištvermė ir atsisakymas pasiduoti nepai- 
sant to, kokios kliūtys laukia, turi būti neišvengiamai ir iškart atly- 
ginti. Skote jie matė didvyrio, kuris išplėšia pergalę aidint audrin- 
giems plojimams ir yra išnešamas ant draugų pečių, pavyzdį. Net- 
gi Rogas ciniškai priėmė pastoriaus vadovavimą, nes jis nemokėjo 
pralaimėti. 

Jie jautėsi nusipelnę rasti laivo dugną atvertą, būti sutikti, pa- 
sveikinti ir saugiai išgabenti iš laivo. Galutinis jų tikslas, Skoto 
įvardintas ir dažnai vadintas „laivo oda“, vertė juos įsivaizduoti tai 
kaip kažką lygų, emaliuotą ir baltą, gal net atskirą kambarėlį ar 

aptvarą, skirtą atidalinti jų plaukiojantį viešbutį nuo jūros brovi- 
mosi. | 

O ši netvarkinga, paini ir painiojanti aplinka pribloškė ir nugin- 
klavo juos, išsunkė paskutinę viltį ir dvasią. Metalinės sijos buvo 
aprūdijusios, vamzdžiai nudažyti terakotos spalva, tašai atrodė su- 
ramstyti kaip papuola. Ertmė buvo ne daugiau penkių šešių jardų 
ilgio. Toliau tunelis vėl siaurėjo, kaip ir anas, kol sraigto velenas 
susidurdavo su vidiniu atraminio bloko riebokšliu. Už jo — trisde- 
šimt dviejų tonų sraigtas ir gigantiška vairo mentė. 

Kai keliauninkai pagaliau pasiekė tikslą, nusivylimas buvo toks 
gilus, kad visus apėmė širdgėla, ir jie paskendo ašarose. 

Martinas jautė maudulį pilve, kad vėl susimovė, kad ši bjauri 
vieta negali būti jų kelionės tikslas, pašvietė žibintuvėliu į Kemalį 
ir paklausė: „Tu tikras?“ 

Turkas energingai linktelėjo ir parodęs į dugną virš galvų iškėlė 
abu nykščius: „„Okai! Okai! Okai!“ Tada delnais parodė dvigubą 
dugną, po to delnus suglaudė ir iškėlė vieną pirštą. 

— Jis sako, kad čia laivo korpusas. Mes pataikėme į vietą, - link- 
telėjo Miuleris. 

Niekas nieko neatsakė, kol Manis Rosenas nutraukė tylą: 

— Gal jie jau buvo pasirodę ir vėl nuplaukė? 

— Viešpatie, nekalbėk taip! — sudejavo Martinas. 

— Kiek dabar valandų? — paklausė Suzana. — Ji prisiminė, kaip 
Robinas pasakojo jai apie viršuje skrendantį lėktuvą 1r kas būtų, 
jeigu jie pastebėtų neatpažintą objektą jūroje. Bet jeigu lauke dar 
tamsų... 

Jų laikrodžiai visi sustojo skirtingu laiku. Vėliausias, Rogo, ro- 
dė be penkių keturias. 

— Velnias! — žiūrėdamas į nurimusį ciferblatą tarė Miuleris. — 
Kaip mes sužinosim, kiek buvo valandų ir kur tuo metu buvome, 
kai paskutinį kartą žiūrėjome į veikiančius laikrodžius? 

— Pusiaukelėje į Poseidono kalną Martinas sakė, kad tuomet be 
penkiolikos trys, — atsakė Šelbis. 

— Kiek laiko mes galėjome užtrukti? — pasidomėjo Rosenas. 

— Neišmanau, praradau nuojautą, — atsakė Martinas. Vieną... 
dvi valandas? Gal daugiau, gal mažiau. 

— Tada kas nors jau galėjo pasirodyti ir vėl nuplaukti, — tarė 
Rosenas. 

— Aš netikiu, - nesutiko Šelbis. - Manau, tebėra tamsu. Saulė 
tik buvo pradėjusi kilti, kai likome iki paryčių po karnavalo. 

— Mes būtume girdėję netgi tunelyje, - pritarė Miuleris. 

— Tikrai, - sutiko Martinas. - Negąsdinkite manęs taip, pone Ro- 
senai. Mums gali tekti ilgai laukti. Visi užgesinkite šviesas. 

— Kam, koks dabar skirtumas, — paprieštaravo Rogas. - Mums jų 
daugiau nereikės. — Kartą jis nedvejodamas lindo į aklinai tamsų 
rūsį įkandin ginkluoto nusikaltėlio, pasivijo jį ir nušovė. Bet dabar 
likti tamsoje nenorėjo. 

— Gali prireikti, —- atsakė Martinas. — Niekada nežinai. Be to, 
galbūt kai kam iš mūsų pavyks nusnūsti. 

Miegas! Tas žodis grąžino jiems pamirštas mintis ir sąvokas, to- 
kias kaip Šelbio paminėtas karnavalas, tas seniai pamirštas susibū- 
rimas su laikinais kostiumais, antrarūšiu šokių džiazu, šampanu be 
akcizo, popierinėmis kepuraitėmis, dirbtiniais ūsais ir nosimis, po- 
pieriniais liežuvėliais, konfeti ir vatos kamuoliukais. Nuo tada, kai 
buvo įmesti į apverstą pasaulį, mintis apie miegą niekad neatėjo 
jiems į galvą. Miegoti — tai išsitiesti lovoje su pagalve po galva ir 
knyga, padedančia užsnūsti. Miegoti jie eidavo į savo kajutę tuo- 
met, kai nelikdavo jokių linksmybių, jaudulio 1r ekstazės. 

— O jeigu kas nors pasirodys, kai miegosime? — paklausė Rose- 
nas. 

— Mes paskirsime budinčius. Aš galiu būti pirmas, kol pavarg- 
siu. Jeigu pailsėsime, turėsime daugiau jėgų pasitikti tai, kas laukia. 

Juos vėl apgaubė tamsa ir troškus karštis bei oro stygius, jaus- 
mas, kad jau atsidūrė kape, yra palaidoti gyvi, ir niekas neišgirs jų 
pagalbos šauksmo. 

— Kaip manot, kokios mūsų BaUCIybES = pakuždomis pakausė 
Šelbis Miulerio. 

— Sumautos, — atsakė tas. 

— Kodėl? 

— Du ir vienas. Paskęsti ar uždusti? Laivas jau kartą susverdėjo, 
vos nenuskendo. Skotas buvo tikras, kad jis keliauja į dugną. An- 
trą kartą tikrai nugarmės. Nepatenka gryno oro. O mes kvėpuoja- 
me deguonį. Štai kodėl Martinas nenori, kad judėtume. Jis teisus. 
Mes virš vandens, tačiau iš tiesų esame tarsi pakliuvę į paskendusį 
povandeninį laivą. Tikimybė, kad mus pastebės iš oro, priklauso 
nuo to, ar plūduriuojame po lėktuvų taku, ir kurią valandą virš mū- 
sų gali praskristi lėktuvas. Jūrų gelbėtojai surastų mus, jeigu bent 
žinotų, kur ieškoti ir kokia nelaimė mus ištiko. Tačiau užtrunka net 
kelias valandas, kol laivai pasuka iš savo kurso ir pasiekia nelai- 
mės vietą. — Po kurio laiko jis pridūrė: - Žinot, aš niekad neprita- 
iau vardui, kurį jie davė šitai geldai, perdarę ją iš karališkojo pašto 
garlaivio Atlantidos. Aš juo senais laikais septynis kartus plaukiau 
per Atlantą. Ar Žinot, kas toks Poseidonas? 

— Kažkoks dievas. | 

— Jis buvo vienas iš graikų dievų, žemės drebėjimų ir vandens, o 
vėliau ir jūrų valdovas. Vienas iš svarbiausių graikiškų jo epitetų — 
„Žemės drebintojas“. Jį, deja, prieš pasidarydamas galą Skotas pa- 
miršo prakeikti. 

— Tai jums atrodo, jog visa tai, ką mes ištvėrėme, - veltui? 

— Aš visuomet taip galvojau. O jūs ne? 

Šelbis susimąstė. 

— Nežinau, - atsakė jis. — Galbūt. Tai kodėl stengėmės? Kam 
tos kančios ir kova? Mano... Robinas tebebūtų su mumis, jeigu 
nebūtume pradėję. | 

— Nes netgi žvėris bando ištrūkti iš spąstų, - atsakė Miuleris. — 
Mirsime ar ne, mes padarėme viską. 

— O kaip tie, kurie liko restorano salėje ir laukė, kol prieis tar- 
nautojai ir pasakys, ką jiems daryti? Arba tiesiog liko nieko ne- 
veikdami? - paklausė Šelbis. 

Jis nematė, bet pajuto, kaip Miuleris patraukė pečiais. 

— Jie netikėjo Skotu. Mes patikėjome. Mes esame Žmonės, ta- 
čiau mumyse dar daug avies bruožų. 

— Ką manote apie pastorių? 

— Beprotis, - atsakė Miuleris, - kvailas per visą pilvą. 

— Jūs rimtai? 

— O kas daugiau? Jaunas vyras iš turtingos šeimos, kurio pavar- 
dė pasaulyje siejama su sportu, viską meta, tampa kunigu ir baigia 
dienas keikdamas Dievą paskutiniais žodžiais, supratęs, kad tas vis 
vien laimės? Beje, ką jis vienas veikė šiame kruize? 

— Manau, jūs supratote neteisingai, Miuleri, — atsakė Šelbis. — 
Kaip buvęs futbolo žaidėjas, aš visuomet žavėjausi Skotu. Ir per 
šią kelionę neblogai jį pažinau. Jis nuoširdžiai tikėjo savo profesi- 
ja. Jautė pašaukimą. 

— Šiais laikais? — nusišaipė Miuleris. — Liaukitės, Dikai! Tiesa, 
ar žinote, kad Niujorke jis buvo pakliuvęs į bėdą? 

Šelbis dėkojo už tamsą, paslėpusią tai, kad faktas jį sutrikdė. 

— Ne, nežinau. O kokią bėdą? 

— Aš nežinau, nes ten negyvenu. Bet laive sklido kalbos, kad jis 
buvo atleistas ar priverstas atsistatydinti, ar kažkas panašaus. 

— Ką judu ten šnabždate? — pasiteiravo Nonė. - Maniau, turime 
miegoti. 

— Apie pastoriaus Skoto gyvenimą ir mirtį. Dabar aš tau pakuž- 
dėsiu. — Miuleris prislinko prie jos, kad kiti negirdėtų: — Ar Žinai, 
ko jo paprašyčiau, jeigu dabar būtų su mumis? 

— Ne, o ko? 

— Sutuokti mus. 

Jis tamsoje išgirdo, kaip mergina įkvėpia oro: 

— Sutuokti mus? Nori mane vesti? 

— Jeigu labai neprieštarauji. 

— Hubi! — Nors ji irgi kalbėjo pašnibždomis, jis išgirdo balse 
kančią. — Negriebk man už kojos. Skauda. 

— Aš nenorėjau tavęs nuskriausti, None. 

— Ar žinai, ką sakai? Ar supranti, ką reiškia vedybos — visuomet 
likti kartu? Tu juk esi pasaulio žmogus. —- Nonė patraukė pečiais. — 
Ir tai ne mano pasaulis. Aš nesu kažkuo ypatinga, aš netgi... - Ji 
bejėgiškai bandė parodyti jam, koks plyšys, kurio, įspėjo jos įžval- 
gumas ir patirtis, nepavyks įveikti, juos skiria. — Aš nieko nemoku. 
Tau bus gėda dėl manęs. 

Miuleris pagalvojo: Tu teisi, mylimoji, tikrai bus. O garsiai pa- 
sakė: 

— Atskleisiu tau paslaptį, None. Aš taip pat esu niekas, tik dar 
menkesnis už tave, kuri sunkiai dirbi pragyvenimui ir turi užsiko- 
voti viską, ką gauni ar turi. Esu tiesiog išsilavinęs bastūnas. Tau 
teks nusižeminti, kaip poniai Rogo, kuri nuolatos primindavo tai 
savo vyrui. Bet tu juk man nepriminsi? 

Jam teko geraširdiškai pajuokauti ir dar kartą pakartoti, jog my- 
li ją ir nenori be jos gyventi, nes daugiau neįstengė kęsti naujai 
atrastų jausmų kovos su protu ir senais įpročiais. Tas atsainumas 
merginą nervino, nes arba ji anksčiau nebuvo niekieno tikrai mylė- 
ta, arba nesuprato meilumo, ilgesio, kančios 1r siaubo. 

Ji netikėtai piktai atsakė: 

— Šnekėk sau. Skoto nėra. Be to, manai, kad mes vis tiek mirsi- 
me. Nugirdau, ką kalbėjotės su Šelbiu. Nebūtina man pataikauti. Tu 
man niekad nepriklausei. 

Ir vėl tos įprastos banalybės. Paneigti jas galėjo tik begalinis jo 
švelnumas ir šitos keistos, išties svetimos jo pasauliui, asmenybės 
poreikis. 

— Ne, None, - atsakė Miuleris. — Galbūt mes mirsime, gal būsi- 
me išvaduoti iš čia nepaisant idiotiškos Skoto mirties, galbūt, kaip 
nuoširdžiai tiki panelė Kinslei, būtent dėl to. Ką gi, tuomet pasau- 
lyje pilna santuokų rūmų ir visokiausio tikėjimo skotų. Galėsi rinktis 
iš katalikų, protestantų, žydų, musulmonų, hinduistų, parsių, šintų, 
budistų, šamanų; atsistosiu prieš bet kurį su tavim ir ištarsiu prie- 
saiką mylėti tave amžinai arba kol mirtis mus išskirs. 

Ir tada, kai ištarė, kai suprato darąs didžiausią savo gyvenimo 
klaidą, kai davė žodį, kurio kaip džentelmenas niekada nesulaužys, 
pajuto atslūgstant nerimą, ir Hub; apgaubė ramybė ir džiaugsmas. 

Jeigu Nonė nesuprato jo žodžių svarbos, vyro nuoširdumas ją 
papirko: 

— Tu rimtai, Hubi? 

— Rimtai, None. 

Tamsoje ji prislinko arčiau ir prisiglaudė skruostu prie krūtinės. 

— Leisk man paverkti prie tavęs, — tepasakė. 

Erdvėje prie veleno, kurioje įsitaisė likusieji, buvo ir daugiau 
šnibždančių bei krutančių. Tunelio vamzdis veikė kaip rezonato- 
rius, sustiprinantis kiekvieną laivo garsą, nes po paskutinio pasi- 
muistymo jis nebenurimo, tyliai sau dundėjo ir girgždėjo. Kažkas 
toli gaudė ir barškėjo, kai kurie garsai buvo stebėtinai ritmiški, tar- 
si kažkas raičiotųsi pirmyn atgal. Retsykiais pasigirsdavo stipres- 
nis metalo ar vandens sukeltas garsas. 

Kad ir kokie visi buvo išvargę, pasigirstantys garsai vertė juos 
atsisėsti, o sunerimus kilstelėti ant alkūnės. Karštis, tvankus oras ir 
nepatogus guolis kliudė užmigti. 

Iš tamsos jų ausis pasiekė Martino balsas: 

— Atrodo, kad mintis pamiegoti buvo kvaila. Mes neįstengsime 
užsnūsti. Tuomet galime pasišnekėti. 

Tačiau nė vienas iš jų neatrodė linkęs kalbėtis, nes į kvietimą 
niekas neatsiliepė. Bet mažasis žmogelis, pats jausdamasis prislėg- 
tas ir nusiminęs, įtarė, jog reikia kažko, jeigu ne pakelti nuotaiką, 
tai bent duoti smegenims darbo, kad neatslūgtų noras gyventi. Ka- 
dangi deguonies vis mąžta, jų kova dėl išlikimo toli gražu nesibai- 
gia. | 

Sulaukęs trumpos pauzės tarp rėksmingo gargaliavimo ir tolimo 
sumaitotų mechanizmų žvangėjimo, Martinas tarė: 

— Žinote, kas bus juokingiausia, kai mes 1š čia išeisime? 

— Juokingiausia! — sarkastiškai pakartojo Rogas. 

— Mes esame niekas. 

— Kaip suprasti, esame niekas? — burbtelėjo Miuleris. 

— Kas yra niekas? — parūpo ponui Maniui Rosenui. 

— Mes. Mes visi. Nė vieno svarbaus. Kas mes tokie? Ar turės 
reikšmės, jeigu neišsigelbėsime? Ką tai pakeis? 

Pasigirdo pasipiktinęs panelės Kinseil šnypštimas: 

— Kaip jūs galite, pone Martinai? Negi visi nesame Dievo vai- 
kai? 

— O kaip tie Dievo vaikai šiame laive, išbraukti iš gyvųjų sąra- 
šo? — atrėmė Miuleris. 0 

— Mes netgi nesame 1š tų, kurie pakliūtų į gelbėjimosi arką, — 
tęsė Martinas, — žinote, kaip ten sakoma: turtingas, vargšas, elgeta, 

vagis, daktaras, advokatas, pirklys, virėjas. - Jis sausai sukikeno: — 
Nebent skaičiuosite Džeimsą Dž. Martiną, Elitinės galanterijos 
Evanstone, Ilinojaus valstijoje, savininką, vyriškų apdarų ir aksesu- 
arų tiekėją. Juokauju. Mes prekiaujame kepuraitėmis, derančiomis 
prie megztų golfo lazdų įmaučių... Pamanyktt. 

Niekas nesijuokė. 

Iš pažiūros mažakalbis žmogelis, Martinas, kai panorėdavo, ga- 
lėjo atverti gražbylystės vartus. 

Jis atsivėrė iš dalies todėl, kad norėjo atitraukti žmonių, kuriems 
apsiėmė vadovauti, dėmesį, iš dalies, kad mąstė apie tai, o tamsoje 
jo niekas negalėjo matyti. 

— Lažinuosi, kad nepažįstate pusės tų žmonių, kurie susirinko 
laive, be senatoriaus ir Harvardo profesoriaus su šeima, nes pasta- 
rasis atsidūrė laikraščiuose dėl kažkokio atradimo, bei nevykėlio 
aktoriaus, dabar jau pensininko, kadaise turėjusio didelį pasisekimą 
tarp moterų. Aš ėmiausi tai sužinoti. Pažadėjau žmonai, kad rašysiu 
dienoraštį ir galėsiu papasakoti apie kelionę viską. Velnias! 

Martinas valandėlei nutilo. Visi laukė. 

— Jis mano kajutėje su visomis nufilmuotomis juostomis, kurias 
ketinau parodyti grįžęs. Ką gi. — Martinas pajuto grįžtančią kaltės 1r 
gėdos bangą. 

— Tai kas jie tokie? — paklausė Rosenas. — Mes susipažinome su 
daugybe nuostabių žmonių. 

— Kaip tame posme: „Turtingi, vargšai... advokatai“. — Marti- 
nas atsikrenkštė. — Biržos makleriai, bendo vadovas, kadaise bu- 
vęs riedučių čempionas. Pustuzinis anglų ir amerikiečių korpora- 
cijų prezidentų ir viceprezidentų, stambus vokiečių popieriaus ga- 
mintojas. Buvo ir vaikinas, pasivadinęs Trejybės rūmų Kembridže 
galva, manyčiau, koks nors mokytojas. Pora serų, Londono taksis- 
tas su žmona, lentpjūvės vadybininkas, vyrukas, turintis didelį vieš- 
butį Vokegane, chirurginių instrumentų gamintojas, Lidso futbolo 
klubo vadovas, pora rašytojų, iliustratorius, banko kasininkas, vy- 
rukas, turintis plaukų džiovintuvų gamyklą, profesionalios slau- 
gės, reklamos specialistai, televizijos prodiuseriai, pardavėjai, Žo- 
džiu, buvo visko. 

Martinas priminė tai, kas, atrodė, vyko prieš milijonus metų, — 
kruizą. 

Jie pamiršo tingias dienas ant denio, šokius ir vakarėlius, ne- 
įprastas ir jaudinančias keliones į krantą bei žmones, kurie jose 
dalyvavo. Niekam nepavyko susipažinti, susitikti ir pabendrauti su 
visais garlaivio keleiviais tokios išvykos metu. Draugystė užsimegz- 
davo tarp nedidelių žmonių grupelių. Juos siejo bendri interesai, 
jie vaikščiodavo kartu, po pietų sėdėdavo rūkomajame, lošdavo 
kortomis, dalijosi paskalomis ir vykdavo į tas pačias ekskursijas. 

Martinas priminė išvykas, o ne gyvenimą laive, nes jie visuo- 
met susidurdavo su kitomis grupelėmis, besiderančiomis krautu- 
vėlėse ar gatvės turguose, sėdinčiomis kavinukėse po atviru dan- 
gumi, besiginčijančiomis su taksistais, besilankančiomis tuose pa- 
čiuose naktiniuose klubuose išgerti prasto viskio ir pasižiūrėti pi- 
gios programos, bandančiomis susišnekėti su vietiniais gyventojais. 

Keleiviai pažinojo vienas kitą iš matymo, ne daugiau. Tačiau 
kiekvienas iš išsigelbėjusių išsaugojo prisiminimus apie išvykas į 
krantą: uolų beždžiones Gibraltare, kurios nugvelbė vieno gyvūnų 
mylėtojo Žmonos peruką; vieną šalia kitos suvenyrų krautuvėles 
Siera Leonėje su abejotinais antikvariniais dirbiniais iš dramblio 
kaulo; labai tamsios odos pareigūnus ir policininkus akinančiai bal- 
tomis uniformomis; atvirą turgų, kur afrikiečiai čiauškėjo it bež- 
džionės šalia Dakos medinos ir nuostabius audeklus bei rankomis 
siuvinėtus šalius, pirktus sirų kvartale, arba grumtynes dėl netikrų 
afrikietiškų drožinių Monrovijoje. 

Jie prisiminė sambos ir kariokos ritmus Rio, šaižų trinidado ben- 
dų, grojančių metalo kanistrais, garsą ir pasivaikščiojimą po Reci- 
fo raudonųjų žibintų kvartalą, kur virš kiekvieno namo ar buto du- 
rų buvo prikalta Madona kraujuojančia širdimi. | 

Jie nebuvo pažįstami, bet spėjo įsidėmėti vienas kitą, ypač po 
paskutinio pasišvaistymo pinigais Kiurasao parduotuvėse. Tačiau 
artimiausiai jie susidraugavo visuotiniame Kalėdų vakarėlyje ir šo- 
kiuose, kai įvairios grupelės pagausėjo. Dabar, kai Martinas para- 
gino pagalvoti apie praėjusias dienas, jie suprato, kad puikiai nė 

vieno keleivio neprisimena. Jie tarsi atsidūrė tarp beveidžių veikė- 
jų, praeivių nesibaigiančiose vaikštynėse po denį. 

— Tai ką nori tuo pasakyti? — paklausė Rogas. — Gal profesorius 
savo atradimu davė naudos, o senatorius yra svarbi figūra. Kas dar? 

— Tik tiek, - atsakė Martinas. - Kodėl išsigelbėti turėjome mes, 
o šimtai kitų žuvo? 

Rosenas netikėtai nusijuokė: 

— Norite žinoti kodėl? Nes mes visi esame /štvermingųjų skran- 
džių klubo nariai. Pamenate? Mes tądien apie tai kalbėjome per 
pietus. — Jis kalbėjo apie „tą dieną“ kaip apie buvusią prieš metų 
metus, o ne išplėštą iš kalendoriaus prieš keliolika valandų. - Mes 
nesusirgome jūros liga ir nenorėjome praleisti pietų. Gal dėl to tu- 
rime būti išgelbėti? 

— Mes dar nesame išgelbėti, - kaip visada sausai pastebėjo de- 
tektyvas. 

— Manau, mes visi esame labai svarbūs, - pasakė panelė Kinseil. 

Jie vėl išgirdo Martino juoką. 

— Ar pasaulis nustos suktis, jeigu užversime kojas? Kodėl turė- 
čiau grįžti? Aš sakiau: noriu paruošti naują pavasario drabužių lini- 
ją vyrams. Vyrams! Juokas! Kiekvieną dieną drabužiai darosi vis 
labiau pederastiški. Jeigu to nepadarysiu, turiu vedusį sūnų, užsii- 
mantį galanterinių reikmenų prekyba. Jis perims verslą; mano žmo- 
nyks be ženklo. Tik vietos laidojimo biuro savininkas, kuris yra mane 
nusižiūrėjęs, liks be darbo, o pastorius Hosis negaus progos pri- 
pliurpti apie mane nesąmonių. O kaip jūs, Šelbi? Ar esate nepakei- 
čiamas? 

— Na, nežinau, — atsakė tas. —- Dirbau prie lengvasvorio dengto 
sunkvežimio, kuriame turėjome panaudoti naują, pigesnį metalo ly- 
dinį, galintį pakeisti sunkiuosius. 

— O jeigu jūs negalėsit baigti to projekto? 

Šelbiui teko gerokai pagalvoti, kol jis atsakė sausu policininko 
balsu: 

— Manau, kas nors kitas baigtų. Mano skyriuje yra jaunas vaiki- 
nas... 

Kurio smegenimis tu naudojiesi! pagalvojo Džeinė ir pati nusi- 
stebėjo dėl savo neišmatuojamos paniekos vyrui. Tačiau ji prisimi- 
nė, kad viskas atrodė normalu, kai vyras grįžo iš gamyklos puikios 
nuotaikos ir pasakė: „Tas Parkinsas yra protingas vaikis. Mes iš- 
sprendėme varomosios ašies problemą, kuri ilgai nedavė man ra- 
mybės. Visi apšals, kai parodysiu jiems brėžinius“. Visai supranta- 
ma: verslas eina puikiai, protingas vyras, palankūs viršininkai ir 
tik viena vos pastebima kliautis: „Mes išsprendėme varomosios 
ašies problemą“. Tai kas ją išsprendė? | 

— Miuleri? — paklausė Martinas. 

Juoke, kuris nuaidėjo patalpoje, nesijautė jokios savigailos. 

— Nė vienas manęs gerai nepažįstate, — tarė Hubis. — Nežinote 
nieko. Bet aš galiu jus užtikrinti, kad esu niekam nereikalingas ir 
svarbus tik pats sau. Nei sunkiai dirbu, nei taupau. Nėra nė vienos 
sielos, išskyrus tuziną mamulių, nusižiūrėjusių turtingą ir tinkamą 
viengungį savo dukroms, kurioms būtų svarbu, gyvas aš ar miręs. 
Kaip tas Martino graborius, jeigu dingsiu, jos galvos, kad iškrė- 
čiau bjaurų pokštą. 

— Man svarbu! — aršiai ir garsiai tarė Nonė. 

— O kaip tu, None? - paklausė galanterininkas. 

Kiek pasvarsčiusi mergina atsakė: 

— Esu niekam tikusi šokėja, nes kitaip jau būčiau žvaigždė. Bet 
mamytei ir tėtukui esu visas pasaulis. Jiems truks manęs, jei ne- 
grįžčiau per atostogas. Tėtukas - tolimųjų reisų vairuotojas, bet jis 
visada parsigauna namo Kalėdoms. Mamytė - auksinė moteris. Dar 
turiu brolį ir seserį, abu dirba. Kai suvažiuojame, surengiame įprastą 
puotą. 

Tamsoje Miuleris nusišypsojo, kad Nonė taip lengvai perėjo į 
savo gimtojo miesto dialektą ir kalbėjimo manierą. Ar jam pavyks 
kada nors tai ištaisyti? Ir ar jis tikrai to norėtų? 

Džeinė Šelbi kalbėjo šaltai ir glaustai: 

— Negaliu savęs pateisinti. Nebuvau savimi nei su kitais, nei 
pati sau. Gyvenau ne savo, o kažkieno gyvenimą, jaučiu tik pasi- 
dygėjimą savimi... 

— Džeine! — pirmą kartą Šelbio balse nuskambėjo tikras skaus- 
mas ir nusiminimas. 

— O, Dikai, - visai kitu balsu sušuko Džeinė. - Jeigu mes mirsi- 
me, nenoriu, kad galvotum, jog tikrai buvau neištikima tau. Tik sa- 
ve aš apvyliau. 

— Atsiprašau, — tarė Mažiinas — Aš nenorėjau paleisti džino iš 
butelio. Jei jau prakalbom, šitoje srityje irgi nebuvau šventas. — 
Besiplaikstantys šviesūs plaukai; malonus smigimas į minkštą raus- 
vą kūną... dviveidiškumas, kurio būtų reikėję kas 22 lankantis 
jos būste Čikagoje... 

Suzana prakalbo apie save: 

— Aš moksleivė. Ketinau studijuoti menus ir galbūt tapti dizai- 
nere. Tik nemanau, jog dabar tai svarbu. 

— O taip, svarbu, — užprotestavo tėvas. — Ko gero, tu esi iš mūsų 
visų svarbiausia, Sju. Tau reikia išbandyti savo jėgas gyvenime. 

Mergina pagalvojo: Įdomu, ką tu sakytum, jeigu žinotum. 

— O aš, - įsiterpė Manis Rosenas, — galėčiau iškeliauti kad ir 
šiandien, ryt, kitą savaitę ar kitais metais. Esu pensininkas. Sūnus 
tvarko verslą taip, kaip tvarkė tėvas. Parduodame tik tai, kas geriau- 
sia ir Šviežiausia. Taip Rosenų Vidurnakčio delikatesinė klesti ir 
mano giminaičiai nepelnys nieko daugiau, nesvarbu mirsiu aš ar 
liksiu gyvas. Kam svarbu? Teisingai sakau, Bele? Mes gražiai nu- 
gyvenome. 

— Neįkyrėk man savo tauškalais. Aš blogai jaučiuosi, — atsakė 
toji. 

— O kaip Kemalis? — susidomėjo Martinas. — Kas privertė jį 
mesti aną šutvę ir eiti su mumis, kai sužinojo, kad kelias užtvertas? 

"— Taip, koks jo vaidmuo? Porą kartų be jo mums būtų buvę 
riesta. 

— Negaliu atsakyti, ką jis mąsto ar jaučia, — susimąstęs atsakė 
Miuleris, — ir ar svarbus atrodo pats sau, bet viena aš Žinau: iš mūsų 
visų jis mažiausiai apsėstas minties apie mirtį ir nebijo jos. Tiesa, 
aš galiu papasakoti apie kaimą Anatolijoje, iš kokio jis kilęs, nes 
esu važiavęs pro šalį. Būrelis baltai nuteptų akmens trobelių su 
raudonų čerpių stogais ir mečete, kurios minaretas, regis, ne dides- 

nis už dūmtraukį. Muedzinas turi pasilipėti kopėčiomis viduje... 
Nėra elektros, vandentiekio, telefonų ir radijų, tik gera mokykla ir 
mokytojas. Moterys, vilkinčios apsmukusias medvilnines kelnes ir 
apsirišusios galvas geltonomis skaromis, dirba laukuose. Jis tik- 
riausiai svajoja ten grįžti. Ir tiki, kad didžiausias iš kada nors gyve- 
nusių žmonių yra Kemalis Atatiurkas. 

Tamsoje turkas krustelėjo 1r sumurmėjo: 

— Atatiurkas okai, okai! | 

— Įdomiausia, — tęsė Miuleris, — kad jo lūšnelėje, tame primity- 
viame kaime, ant sienos tikrai kabo Atatiurko nuotrauka, kurioje 
jis nufotografuotas su vakariniu kostiumu: ilgas apsiaustas, šilkinė 
skrybėlė ir visa kita. O dėl ko jis prisijungė prie mūsų, manau, spė- 
jate teisingai. Jis prisijungė prie Skoto todėl, kad įžvelgė jame da- 
lelę Atatiurko. 

— Klausyčiaus tavo kalbų dieną ir naktį, — sušnibždėjo Nonė. 

— Gali tekti, - sausai atsakė Miuleris. 

— Nagi, Rogai, tavo eilė. Klok viską! — paragino Martinas 


DVIDEŠIMT ANTRAS SKYRIUS 


Išpažintys 

Juodoje tyloje, kurią pertraukdavo vis kitoks laivo girgždesys, 
jie spėliojo, kas jų laukia. Detektyvas gerokai padelsė, tad Miuleris 
nusprendė, kad jis greičiausiai pasiųs Martiną kuo toliausiai, bet šis 
neįprastai švelniai ėmė aiškinti: | 

— Matot, man galėjo visaip baigtis. Buvau užsispyręs Ist Saido 
italiūkštis. Mano tėvas 1-osios aveniu ir 6-os10s gatvės kampe pre- 
kiavo vaisiais. Turbūt jam pridarydavau nemažai bėdos — amžinai 
mušdavausi ir vogdavau. Aišku, vogdavau. Buvom įkūrę gaują Ne- 
švarūs mafukai. Čia taip vadina italus. 2-ojoje aveniu kariauda- 
vom su airiais, grobdavom prekes nuo parduotuvių lentynų ir bėg- 
davom. Buvau tikras chuliganas. Bet mūsų kaimynystėje gyveno 
toks parapijos kunigas tėvas Tamanjas. Kartą jis pamatė, kaip su- 
sigrūmiau su dvigubai už save didesniu vaiku ir jį paklojau vienu 
kairės rankos kirčiu, nes dešinę buvau susižeidęs, ir mane įrašė į 
Auksinių pirštinių varžybas. Laimėjau iki aštuoniasdešimties ki- 
logramų kategorijos čempionatą ir patekau į komandą, kuri vyko į 
Čikagą kautis tarpmiestiniame turnyre. Ten juos įveikėm rezultatu 
9:7. Savo priešą nokautavau. Man įteikė mėlyną šilkinį chalatą, 
ant kurio nugaros auksinėmis raidėm buvo užrašyta: MAIKAS RO- 
GAS - AUKSINIŲ PIRŠTINIŲ ČEMPIONAS, o mano nuotrauka 
atsidūrė laikrašty. Taigi buvau komandos narys, todėl toliau valka- 
tauti nebegalėjau. 

Akimirką jis nutilo ir Miuleris ėmė sukti galvą, kas jį staiga 
privertė šitaip prabilti kaip per išpažintį. Pats viena ausim klausėsi 
jo, kita — laivo dejonių ir neabejojo, kad šis vėl pajudėjo. Ar skęs- 

damas jis apvirs ir ištaškys juos visus vieną ant kito ir prieš mirda- 
mi jie nuslys į šiurpųjį ežerą, kuriame jau guli Skotas su Linda, ir 
vienas Dievas žino, dar kiek kitų? Jam buvo bloga; bijojo ne tiek 
mirties, kiek to ežero. 

Rogas pasakojo toliau. 

— Tėvas Tamanjas man neleido tapti profesionalu. Gal būčiau 
užsidirbęs neblogą sumelę ir sulaukęs tokio pat likimo, kaip jie visi: 
likęs nemokša traumuota galva, besišlaistantis pakampiais. Tačiau 
jis mane privertė mokytis ir įkišo į policijos akademiją. Bet man 
lengvai galėjo baigtis visai kitaip. Suprantat? Būčiau dar vienas jau- 
nas chuliganas, pardavinėjantis narkotikus ar lupantis gaujai mo- 
kesčius už apsaugą iš drabužių lygintojų, valytojų ir dažytojų. Aš 
tiek tokių chuliganų apskaldžiau, kad jie mano rajone nesirodo. Še- 
šioliktoje nuovadoje tokių kaip aš nemažai. Iš ten ir Džonis Brode- 
rikas, dabar jau miręs. Ir airiai Pedis Meihanas, Džo Klopfbergeris 
1 Frenkas Majorsas.- kieti policininkai, visi dar gyvi. Bet aš ten jau 
nebedirbu. Dar vienas pabėgimas iš kalėjimo, juvelyrinės apiplėši- 
mas, pora negyvų narkomanų ant šaligatvio. Ir Daily News didvy- 
rio apdovanojimą įteikia kuriam kitam farui. Tiesiog noriu pasaky- 
ti, kad labai daug kas priklauso nuo sėkmės. 

Jis vėl nutilo ir visi pamanė, kad bus baigęs pasakoti, bet netru- 
kus prabilo vėl: 

— Bet žinot, — tarė, — jūs Lindos neperpratot. Ji nebuvo tokia, 
kokia atrodė. Jai nuo pat pradžių buvo sunku. Kiekvienas būtų pa- 
lūžęs. | 

„ — Taip, - įsiterpė Džeinė Šelbi, — ir aš taip pagalvojau. 

— Taip, ponia, — pritarė Rogas, - jūs taip ir sakėt. Jos slapyvar- 
dis — Linda Lein, bet tikroji pavardė - Kosasko. Jos tėvas buvo 
valkata girtuoklis, o mama blaškėsi tarp kelių darbų. Jie kilę iš San- 
duskio, Ohajo. Vienuolikos sulaukusią ją išprievartavo tėvas. Jie 
neturėdavo nė skatiko, tik tiek, kiek uždirbdavo motina. Kai Lindai 
sukako keturiolika, rajono vaikėzai ją nusitempė už tuščio sklypo 
iškabos ir pakaitomis pasismagino. Šešiolikos sulaukusi vienos se- 
nės sąvadautojos jau buvo išstatyta dirbti gatvėje. — Patylėjęs pri- 
dūrė: — Turbūt tokios istorijos dar nesat girdėję. 

Niekas nieko neatsakė. Galvojo apie lėlę, ietimi perverta širdimi. 

— Bet ji buvo drąsi. Nė neketino tapti tokia, kaip jie. Pabėgo į 
Los Andželą ir įsidarbino padavėja. Tuo metu jau buvo tikra gra- 
žuolė. Figūringa, ilgomis kojomis, trumpu sijonėliu. Kažkoks ap- 
sišaukėlis ėmė jai suokti apie aktorės karjerą, „užtaisė“ vaiką ir 
dingo. Laimė, ji persileido. Bet paskui jau nebe taip sekėsi: susidė- 
jo su prasta kompanija Holivudo ir Vaino gatvėse. Kartą jie pavogė 
kažkokio tipo kadilaką, o kai juos „susėmė“, ji sėdėjo mašinoje su 
vagimi. Gavo aštuoniolika mėnesių, keturis dovanojo už gerą el- 
gesį. Išėjusi į laisvę pasikeitė vardą į Lindą Lein, pasirašė sutartį su 
centrine aktorių agentūra ir dirbo papildomus darbus. Paskui pasi1- 
darė pertrauką. O gal visai ne pertrauką. Vienas režisieriaus asis- 
tentas ją ištraukė iš gaujos ir apgyvendino bute, Alacho sodų kom- 
plekse. 

Dabar visi prisiminė Lindą, jos patemptas lūpas, krištolo žydru- 
mo akis, kvailas garbanas, šūsnimi sukrautas ant galvos, ir trykš- 
tantį agresyvumą. 

Rogas pasakojo toliau, bet jo balsas jau aidėjo monotoniškai, 
kaip policijos pareigūno, skelbiančio kaltinimus. 

— Matot, tas režisieriaus asistentas pats tampa režisieriumi ir 
paverčia Lindą žvaigždute. Filmavimo aikštelėje pilna jaunimo. Jau- 
nus žmones laiko dėl reklamos ar masinėms scenoms kurti. Jie ka- 
da nors lyg ir turi tapti žvaigždėmis, bet daugiausia jų atsiduria 
šiukšliadėžėj. Taigi vieną dieną tas režisierius, girtas važiuodamas 
pas žmonelę, su savo Thunderbird įsimūrija į žibinto stulpą. Tada 
Linda patraukia pas varžtų gamintoją, kuris ją jau nusižiūrėjęs. Bet 
dabar socialinės rūpybos skyrius jai parūpina netikrą šeimą, netik- 
rą gimtąjį miestelį ir Linda Lein atsiduria mano kaimynystėje. Gal 
jai ir būtų nusišypsojusi sėkmė, jei viskas taip ir būtų likę, bet ji 
kaip beprotė veržėsi į sceną. Ji jau buvo pamokyta dainuoti ir šok- 
ti. Tas varžtų gamintojas jai nuperka vaidmenį miuzikle Sveikas, 
jūreivi, kurį stato Brodvėjuj, bet spektaklis patiria didžiausią visų 
laikų fiasko ir kritikai Lindą nulinčiuoja. Varžtininkas prideda į 
kelnes ir išsinešdina atgal į Los Andželą. Lieku aš ir rankioju šu- 
kes. Ė 

Jam ėmė antrinti Manis Rosenas: 

— Atsimenu, užėjai į parduotuvę ir ėmei pasakoti, kad kraustaisi 
dėl tos mergaitės iš proto. 

— Ar žinojai jos praeitį? — pasiteiravo Miuleris. 

Rogo balsas dar labiau nupuolė: 

— Matai, kai į mūsų rajoną atsikrausto koks žmogus iš kito miesto, 
čia kaip pramogų versle: pasidomim jo praeitim, ar jis kartais netu- 
ri kokių įtartinų ryšių, nes mes ateity susilauktumėm bėdos; jei ruo- 
šiasi atsikraustyti koks chuliganas, šitaip užgesinam gaisrą jam dar 
neįsiplieskus. Los Andželo detektyvų biuras mums leidžia užmesti 
akį į įrašus. 

— Ojojoi, — tarė Martinas. 

— Aš jos nekenčiau, bet dabar visai norėčiau, kad ji vėl būtų su 
mumis, — pasakė Nonė. 

— Bet jūs jai taip ir neišsidavėt, kad žinot, taip? — pasitikslino 
Džeinė. 

Rogas atsakė: 

— O kam? Manė, kad nieko nežinau, ir buvo laiminga. Jai nie- 
kad nebuvo lengva: amžinai bijodavo, kad tik nesutiktų kokio pa- 
žįstamo iš pakrantės, kuris žinotų, jog ji sėdėjusi. Kai taip nutinka, 
visuomet esi pasirengęs atsikirsti, juk taip? 

Klausimas sustingo tvankumoje. Suzana Šelbi mintyse pakar- 
tojo: kraujomaiša, išprievartavimas, paleistuvavimas, vagystės, 
nuosmukis ir mirtis. Ar toks yra gyvenimas už tos užuovėjos sie- 
nų? Ir ar už jų tebėra saugu? Juk motina atvėrė tos užuovėjos duris. 
Mintyse vėl išniro persmeigta Linda, ir Suzana pagalvojo, kad že- 
berklas pervėrė ir jos asmenybę. Linda vis tiek nenorėjo mirti. 

Darėsi vis karščiau. Oro, įkvėpto pilna burna, plaučiams jau ne- 
užteko. Tamsoje buvo girdėti, kaip vienas iš jų 1ma dusti. Martinas 
trumpai įjungė Žibintą. Sunkiai kvėpavo Belė Rosen. Jos vyras sė- 
dėjo nugara atsirėmęs į tunelio šoną ir sterblėje glaudė jos galvą. 
Net ir gelsvų gęstančio žibinto spindulių apšviesta jos oda buvo 
pastebimai papilkėjusi. Jam ji priminė tas groteskiškas šiuolaiki- 
nes skulptūras laikraščių puslapiuose. Užgesino šviesą ir ėmė svars- 
tyti, kiek laiko jie jau čia, užsiropštę į viršų. Pagalvojo, kiek liko 
oro. Nežinia, ar jie kvėpuoja tuo oru, kuris kol kas gelbsti laivą ir 
šis nepanyra, ar tuo, susitelkusiu laivagaly, kuris tuoj baigsis. 

Rogui nutilus, nė vienas nesiveržė kalbėti. Martinas pajuto pa- 
reigą užmegzti kalbą, kad iki pat paskutiniosios atitrauktų jų dėmesį: 
— Panele Kinseil, sakėt, kad mes visi labai svarbūs. O jūs pati? 

Iš tos pusės, kur ji buvo įsikūrusi šalia Džeinės Šelbi, atsklido 
šnabždesys. 

— Sakiau, visi jūs, — pasitaisė. —- Aš visai nesvarbi. 

Ir minutėlę padvejojusi prabilo: 

— Nors šiaip mūsų šeima kilusi iš labai gerų žmonių. Mano mo- 
tinos sesuo ištekėjo už Aleksanderio štabo brigadininko. Jis buvo 
vienas garsiųjų „Dykumų žiurkių“ Kipre, brigadininkas Ketsbis. 
Apie jį tikrai esat girdėję. Jis buvo vienas iš Linkolnšyro Ketsbių. 

Miuleris pamanė sau: Tikiuosi, Rogas liko sužavėtas, ir nusiste- 
bėjo, kodėl ji rūstųjį brigadininką iš „Dykumų žiurkių“ nudangino 
į Kiprą, o ne į Montgomerio štabą Alameine. 

— Bet pusė mūsų giminės kilusi iš Norfolko, - tęsė panelė Kin- 
seil, — šalia Tetfordo. Iš vaikystės prisimenu sodus, tarnus ir savo 
senąją auklę. Jai dabar būtų gal aštuoniasdešimt. Ant vartų stulpų 
buvo du geležiniai elniai, apie kuriuos mūsų vyriausiasis sodinin- 
kas kurdavo pasakojimus. Tiesa, ten dar buvo fazanų. Jie tokie gra- 
žūs. Netoliese gyvenęs Voldringemo grafas turėjo leidimą mūsų 
teritorijoje medžioti. 

— Žinau, — tarė Miuleris. — Ten turbūt buvo Telfordo namas. 
Mudu su Bamblu Voldringemu kartu studijavom Harvarde ir kai 
tik nuvykdavau į Angliją, visuomet pas juos užsukdavau. Geleži- 
nius elnius prisimenu todėl, kad pro ten važiuodavau automobiliu 
pas Bamblą. 

Jų ausis pasiekė lėtas pratisas panelės Kinseil atodūsis ir ji pra- 
kalbo: 

— Norfolkas be galo gražus kraštas, nors ir Linkolnšyras visai 
nieko; brigadininkas mus dažnai ten kviesdavosi. Jam labai patiko 
Jurginai... 

Miulerio mintyse šmėstelėjo dvejonė ir jis nepagalvojęs leptelėjo: 

— Tai jūs tada iš Kokingtonų. 

— Iš ko tokių? — paklausė panelė Kinseil. 

— Iš Norfolko Kokingtonų giminės. Sena giminė. Telfordo na- 
mas priklausė jiems. 

Ir pasigailėjo, kad prasižiojo. Koks Kokingtonas raštininkautų 
banke, užkampiame Kemberlio priemiestyje? Jos atsakymo laukti 
prailgo. Miuleris jau svarstė, kaip nusukti kalbą. 

Galiausiai panelė Kinseil prabilo: 

— Žinot, tos giminės. — Ir pridūrė: — Juk viskas keičiasi. Pavel- 
dėjimo mokesčiai ir visa kita. Bet aš džiaugiuosi ir tuo savo trupu- 
čiu - turim nediduką dvarą Frimlyje, o pro mano langą matyti Send- 
hursto kampas — taip neblėsta Džeraldo atminimas. Jis buvo mano 
sužadėtinis. 

Miulerį nenorom aplankė deja vu. Tokios kaip panelė Kinseil 
visada būna turėjusios svajonių jaunikį, kuris žuvo kare. Žūva arba 
tik prasidėjus karui, arba paskutinėmis jo dienomis, prieš pat pa- 
skelbiant taiką. 

Ir išgirdo tokį pasakojimą, kokio ir tikėjosi: 

— Ten Džeraldas baigė karo mokymus. Kaip jūs, amerikiečiai, 
sakot, „buvo diplomuotas“ ir Nijmegene žuvo. Būdavo, kartu va- 
karais nupėdinam iki Frimlio ir atgal. 

— O varge, užjaučiu, - tarė Nonė. 

Senmergė atsiduso: 

— Pirma Džeraldas, o dabar Frenkas. Nepakeliama. 

Tik vieno Miulerio galvoje šie du vardai sukėlė šiokią tokią su- 
maištį. Ką, po galais, ji norėjo tuo pasakyti? Tas Džeraldas dar su- 
prantama, bet kad Frenkas Skotas? Ir koks čia akių dūmimas dėl to 
Telfordo namo? Žinoma, ji ga! ir yra kokia tolima pusseserė, iš tų, 
kurios atvyksta kelioms dienoms pasisvečiuoti ir daugiau nebepa- 
sirodo. 

Staiga Rosenas paklausė: | 

— Koks jis išvis pastorius? Tai meldžiasi, tai keikia Dievą kaip 
Kristus kad Naujajame Testamente prakeikė figmedį. | 

— Jis bent jau tikėjo tuo, ką darė, - tarė Martinas. 

— Bet arjis tikrai tikėjo į Dievą? — suabejojo Miuleris ir pre 
sė: — Išvis, ar kas nors tiki? Šiaip jau? 

— Taip, - įkvėpė panelė Kinseil, - aš tikiu. Visa širdimi i 1r siela. 
Dievas mus sergėja. Jis atsiuntė ir paaukojo daktarą Skotą, kad mus 
išgelbėtų. 

Miuleris pajuto, kaip po jo kojomis vėl sudrebėjo laivas, ir pats 
sau sumurmėjo: 

— Arba tam, kad smagiai su mumis pažaidęs katę ir pelę galiau- 
siai prarytų. 

Rogas karčiai pratarė: 

— Už ką žuvo Linda? Pažiūrėkit, kaip j ji gyveno ir kaip mirė. 

— Pone Rogai! Argi jūs ne katalikas? Negi neinat į mišias? 

— Taip. Mane užaugino kataliką, bet nuo to ne aiškiau, kodėl 
Lindai teko toks likimas. O jeigu Skotas buvo siųstas jos nugala- 
byti? Jeigu nebūtume ėję su juo, ji tebebūtų gyva. 

— Arba visi būtume nebegyvi, - užbaigė Miuleris. 

— Nežinau, į ką tikiu, bet kas vakarą kalbu maldas, - tarė Nonė. 

— Aš irgi, — pridūrė Suzana, 0 jos mama prisipažino: 

— Aš jau daug metų nesimeldžiu. 

— Aš agnostikas, — pareiškė Miuleris. — Martinai, tu geras bap- 
tistas. Kuo tiki tu? | 

Martinas sausai krenkštelėjo. Jis aUBSS, kad jie užkibo už 
tokios temos, kuri išjudino visus. 

— Ne geras baptistas, o tiesiog bailys, - atsakė. - Tėvas ir mūsų 
kunigai man įskiepijo tik Dievo baimę. O dabar mano sūnus nė 
karto gyvenime nėra buvęs bažnyčioje. Neverčiau, tai jis ir nėjo. Ir 
nieko tokio. Aš jo negąsdinau, kaip mane gąsdino tėvai. 

— Ojūs, ponia Šelbi, einat į bažnyčią, tiesa? — paklausė panelė 
Kinseil. 

— Taip, — atsakė Džeinė, - kai būnam namuose, nuolat einam. 
Bet, deja, vien tik pasižmonėti. 

— Džeine, kaip tu šitaip gali? - nusistebėjo Šelbis. 

— Taip jau yra! — atsisuko ši. - Deja, aš kaip ponas Rogas: ko- 
dėl? Kodėl? Kodėl? 

Pasinėrę į savo baimę, nuovargį ir nerimą, juodu pamiršo, kad 
dingęs jų sūnus, ir ji užsipuolė vyrą: 

— O kas dedasi /avo galvoje, kai išsitiesęs šventeiviškai sėdi 
Šv. Mato bažnyčioje snobų eilėse? Ko tikiesi, tardamas „Mano Die- 
ve“ ar „Dieve, padėk“? Aptarnavimo paslaugų? 

"Šelbis taip nevykusiai atsakė, kad Miuleriui staiga jo pagailo. 
Jis elgėsi kaip sutrikęs berniukas. 

— Nežinau. Turbūt nė karto apie tai nepagalvojau. 

Manis Rosenas tarė: 

— Jeigu nebūtų mūsų Dievo, šiandien nebūtų gyvo nė vieno žydo. 

Martinas norėjo atsakyti: „Jeigu Dievas yra, tai gerokai tau 1š- 
plovė smegenis“, bet susilaikė. Jam žydų Dievas buvo tarsi polici- 
ninkas, visiškai kitoks nei baptistų Dievas, turintis visai kitokį baus- 
mių rinkinį. Rosenui jo Dievas buvo toks tolimas, kaip Manitu in- 
dėnams ar Alachas arabams. Martinas, be jokios abejonės, bus nu- 
baustas už svetimavimą. Bet Rosenas grėsmingą perkūniją išgirs- 
davo net ir valgydamas sumuštinį su kumpiu. Šiaip ar taip, šiais 
laikais žydų visi nemėgo ne dėl jų Dievo, o dėl sugebėjimo vi- 
siems įkyrėti. 

— Tėtuk, - tarė Belė Rosen, — duok ranką. Man negera. 

Piktos Rogo mintys prasiveržė piktu balsu: 

— Kuo mes neįtikom tavo Dievui ir mano Dievui? Kuo Jam ne- 
įtikau aš? Ką tokio padariau? Kodėl jis nesielgia kaip Dievas? Aiš- 
ku, vaikystėje buvau bjaurus, bet buvau su kaupu nubaustas. Mudu 
su Linda nuolat eidavom į mišias ir išpažinties. Gerai jau, nužu- 
džiau porą žmonių, bet jie buvo šliužai. O kaipgi visi tie, žuvę per 
karus? Juos nužudę vyrai grįžta namo su medaliais ir tampa didvy- 
riais. Kam Jam reikėjo, kad Linda žūtų kaip gyvulys? Ji niekam 
nieko blogo nepadarė, bet nuo pat pradžių Jam neįtiko. 

Miuleris tyliai pamanė: Kodėl, vos pagalvoję apie Dievą, žmo- 
nės nebegali blaiviai mąstyti? Jei Linda nebūtų nepaklususi Sko- 
tui, ji tebebūtų su mumis ir ant jo bambėtų. Bet jeigu taip pasaky- 
čiau Rogui, jis man trenktų. Ir garsiai ištarė: 

— Man įdomu, kaip Skotas įsivaizdavo Dievą: kaip senelį dan- 
guje? Ar kaip kokį garsų trenerį, pasiuntusį į aikštelę laimėti svar- 
bių rungtynių? 

Nesulaukęs atsakymo, tęsė toliau: 

— Aš esu iš tų suglumusiųjų. Sakydamas, kad esu agnostikas, 
tiesiog turiu omeny, jog, priešingai nei dauguma krikščionių, savęs 
nelaikau visatos centru; visatos, kurią visiškai nesuvokiamai valdo 
Tėvas ir Sūnus. Animistiniai dievai, gyvenę medžiuose, akmeny- 
se, upeliuose ir miško glūdumoje buvo daug patrauklesni, kaip ir 

pagoniški graikų ar politiškai pravartūs romėnų dievai. Šiuolaiki- 
nis žmogus, galiausiai apsistojęs ties Kūrėju, pagal kurio atvaizdą 
buvo sukurtas, Jam priskyrė blogiausiais savo paties savybes: Jis 
tapo pasipūtęs, kerštingas, Žiaurus, užgaidus, paperkamas pigiais 
blizgučiais ar meilikavimu. Už galaktikų turėtų slypėti kiek įspū- 
dingesnė būtybė. 

— Pone Miuleri, jūs, matyt, labai nelaimingas, - nusprendė pane- 
lė Kinseil. 

Miuleris akimirką susierzino. Paskui atšovė: 

— Žvaigždės nežino savo vardų, ir aš labai abejoju, ar Dievas 
išvis žino, koks Jis. 

Panelė Kinseil atrodė pritrenkta, o Nonė suglumusi. Pastaroji 
pratarė: 

— Bet juk žvaigždės turi vardus, tiesa? 

Miuleris neatsakė ir Nonė liko mažumėlę sutrikusi. Jos Dievui 
patiko, kad sekmadieniais Jam garsiai giedama, bet čia nieko blo- 
ga. Jei ji Miulerį su Juo supažindintų nedidukėje bažnytėlėje Fer- 
ham Krose netoli Bristolio, galbūt jis pasijustų ramus kaip ir ji. 
Tada ją trumpai apėmė panika: Miuleris, pasaulio matęs Žmogus, 
džentelmenas, stovintis prie Ferham Kroso parapijos bažnyčios su 
mama ir tėčiu, besiklausantis globėjiškų vikaro Stopvorto kalbų. 
Ponas Stopvortas 1š tikrųjų kalbėdavo globėjiškai. Net tėtis taip 
sakė. Kodėl šis Žmogus nori ją vesti? Ar ji sugebės jam suteikti 
laimės? Apimta kankinančių dvejonių, ji troško, kad laivas būtų 
nuskendęs, kai jie buvo vienas kitame. 

Pajutęs, kad ji krūptelėjo, Miuleris prisitraukė arčiau savęs ir 
apkabino per pečius: 

— Man atrodo, kad Skotui visi tie klyksmai, plojimai ir viešu- 
mas apsuko galvą. 

— O man atrodo, - tarė Rogas, - kad Skotas buvo homikas. 

— Kas toks? — vienu metu išsprūdo Šelbiui ir Martinui. 

— Pideras! Pederastas nelaimingas. Linda save apgaudinėjo, kad 
jį traukia, bet kai ji tamsoje prisilietė jo kelnių, tas suriko nesavu 
balsu. Klausykit, juk mes čia tiesiai šviesiai kalbam. Manot, neži- 
nau, kas dėjosi tame mašinų skyriuj, kai jis grasinosi jai sulaužyti 

ranką? Jam damos nepatiko. Bijojo jų kaip mirties. Vaikščiojo pr1- 
sidengęs dvasininko apykakle ir niekas nė neįtarė. Bet dauguma tų 
kietų vyrukų, nesvarbu, ar jie chuliganai, ar futbolininkai, yra su- 
šikti piderai, tik patys to nežino. Kuo labiau bijo moterų, tuo labiau 
pučiasi atstatę plaukuotą krūtinę. Skotas buvo vienas iš jų. 

— Ne! — riktelėjo panelė Kinseil, bet taip išgąstingai, kad aki- 
mirką atrodė, jog sušuko kitas žmogus. — Ne! - pakartojo. - Nekal- 
bėkit taip, pone Rogai. Jis tikrai nebuvo toks. Tikrai ne. 

Visi nuščiuvo iš nuostabos, kad taip jį ona, kol galiausiai tylą 
nutraukė Rogas: 

— Atleiskit, panele, nenorėjau įžeisti. Aš tik sakiau... 

— Jis tikrai toks nebuvo, - toliau kalbėjo panelė Kinseil, tarsi jis 
nė nebūtų prasižiojęs. — Matot, aš tiesiog žinau. Aš... mes ketinom 
susituokti. Jis mane norėjo pasikviesti gyventi į Jungtines Valstijas. 

Šoko bangelės, sukeltos jos prisipažinimo, kiekvieną paveikė 
skirtingai. Martinas vos tramdė juoką, bet staiga prisiminė, kokią 
skaudžią žvėries aimaną išleido pilkoji pelytė senmergė, kai Sko- 
tas nusižudė. Šelbis pamanė: Dieve, negi visą šią kelionę plaukiau 
aukštyn kojom? O gal ir visą gyvenimą? 

Panelė Kinseil, sėdėjusi šalia Šelbių, palinko prie Džeinės ir su- 
šnibždėjo: 

— Kadangi vis tiek mirsim, galiu tau pasakyti. — Ir dar tyliau 
sušnypštė: —- Kelionėje mes buvom artimi. 

Tuos žodžius išgirdusiam Miuleriui jos vėl pagailo, kaip ir Džei- 
nei, bet šios jausmai buvo sumišę su pykčiu. 

— O varge, — atsiduso ji ir pajėgė tik tiek, o panelė Kinseil ne- 
prašė paguodos. Širdyje Džeinė niršo ant dvasininko, kad šis drįso 
kelionėje smagintis su šia vargše, gyvenimo lamdyta moterimi! Ku- 
rių galų jam reikėjo taip įžūliai prašyti rankos tos, kuri jam tiko į 
motinas? Gal jis žaidė kaip nesuaugęs berniukas, išsiilgęs savo ma- 
mytės? Manė, kad pasiaukos, leisdamas jai pasišildyti atšalusias 
rankas meilės ugnyje? O gal jis buvo vienas tų galvijų psichopatų, 
kurie prisidengę religija kaip kokia piktoji dvasia lenda moteriai 
po sijonu, kad akis į akį susitiktų su Dievu ar Šėtonu? Džeinė džiau- 
gės1, kad panelė Kinseil nemato, kaip ji bjaurisi. 

— Hubi, - sušnibždėjo Nonė, - vargšelė, kaip jai nepasisekė. Jie 
ketino susituokti, 0 jis jos akyse nusižudė. 

— Ša! — sudraudė jis ir prisitraukė merginą dar arčiau, tarsi ji 
būtų vienintelis pasaulyje likęs geras, nekaltas ir sveiko proto žmo- 
gus, į kurį galėtų atsiremti. Jam ši istorija atrodė paskutinė beviltiš- 
ka fantazija. Gal ir iš tikrųjų buvo toks brigadininkas iš Linko!nšy- 
ro? Tačiau Telfordo namas, Kokingstonai, Džeraldas ir visa kita 
tėra prasimanymai. 

Ir dar Skotas. Bepigu pasakoti — jo nebėra gyvo. Be abejo, jinai 
Jį buvo slapta įsimylėjusi. O kai nusižudė, ją prislėgė gyvenimo 
palaužtos moters neviltis. Bet Skotas — su panele Kinseil? Ką ji dar 
prisipažins? Kad laukiasi? 

O Rogą, užsimerkusį, kietai sugniaužusį kumščius ir iššiepusį 
dantis, nuo galvos iki kojų krėtė aklas, laukinis įsiūtis. Gerklę smau- 
gė žudiko aistra daužyti ir naikinti. To, ant kurio siuto, čia jau ne- 
bebuvo. Ar jis iš tikrųjų nepažino Skoto? Ar jis tebuvo vienas iš tų 
iškrypėlių, besidangstančių kunigo sutana? Ar jis kelionėje dulki- 
nosi su Linda? Ir ar nelaimė prie Pragaro ežero tebuvo išmoninga 
priedanga? Jei jis ir sugulė su panele Kinseil, galėjo patvarkyti ir 
Lindą, nes žinojo, kaip ši jo geidžia. Moteris Žuvo, o jis pasekė 
įkandin. Rogas jautė, kad tuoj pratrūks šaukti kaip beprotis ar kurį 
nors užsipuls, tačiau tuosyk pratisai iš skausmo sudejavo Belė Ro- 
sen: 

— Dieve! 

Roseną apėmė panika. 

— Mamute! Mamute! Kas yra? Dėl Dievo meilės, pašvieskit kas 
nors! | 

— Pašvieskit! — paliepė Martinas. 

Blausi šviesa apšvietė Belės Rosen pajuodusias lūpas, besikil- 
nojančią didelę krūtinę - ji kapstydamasi gaudė orą: 

— O Dieve... Kaip skauda... 

Viešpatie, pamanė Miuleris, kuris jau buvo matęs šiuos simpto- 
mus, ją tuoj ištiks infarktas. 

Iš nežinia kur atsklido metalo žvangesys, pasigirdo duslus stuk- 
telėjimas ir girgždesys. Štai ir viskas! — pamanė Miuleris ir dar 
tvirčiau įsikibo į None. Bet Martinas netikėtai suriko: 

— Kas čia buvo? 

Kemalis pakėlė akis į tamsą virš galvos. 

Rosenas sudejavo: 

— Nekalbėkit apie garsus. Nematot, kad mano žmonai bloga? Ką 
man daryti? Ką man daryti? 

— Nuraminkit ją, - patarė Miuleris. - Daugiau nieko nelieka iki 
kol... | 

— Aš pasimelsiu, — atsiliepė panelė Kinseil. 

— Dieve mano, o Dieve! O Dieve! - dejavo Belė. 

— Mamute, mamute, aš čia. 

— Oro! Čia trūksta oro! Ji dūsta! Aš irgi! - šaukė Šelbis. 

Ir tuo metu visi išgirdo girgždesį, duslų stuktelėjimą, vėliau pokš- 
telėjimą, tarsi būtų trūkęs lynas, paskui ir antrą, 1r trečiąkart. 

Miuleris aiktelėjo: 

— Jie atėjo! Jie atėjo! Garsas sklinda mums virš galvų. Greičiau! 
Kol dar pajėgiam, pastuksenkim, kad išgirstų. 

Martinas sušuko: 

— Kemali! Eikš čia. Pasiimk kirvį. Kur kirvis? 

Gęstančioje blausioje šviesoje jie ėmė dairytis aplinkui, paskui 
vienas į kitą. Giliai įkvėpti jau nebuvo įmanoma: jie Žiopčiojo ir 
gaudė orą kaip žuvys tinkluose. Vis dėlto ieškodami kirvio rado 
jėgų pasikelti 1š ten, kur sėdėjo ar gulėjo. 

Rogas tarė Šelbiui: 

— Tu paskutinis jį turėjai. 

— Neturėjau. Maniau, jis pas Martiną. 

— Turim pastuksenti. Kur jis? Kur jis? — karščiavosi Miuleris. 

— Jį turi daktaras Skotas, — atsiliepė panelė Kinseil. 

— Ką? Skotas nebegyvas! 

— Jis jį nusinešė su savim. 

Visi sužiuro į panelę Kinseil. 

— Buvo jį prisirišęs prie juosmens. Mačiau, kaip sublizgėjo, kai 
jis mus paliko. 

Rogas iškošė: 

— Prakeiktas išpera! Vis dėlto jis mus visus pražudė. 


DVIDEŠIMT TREČIAS SKYRIUS 
Išsigelbėjimas 


Džeimsas Martinas, iš visų laibiausias ir nesportiškiausias, savo 
liesame kūne vis dėlto surado jėgų. Rankoje laikydamas žibintą, 
jis sunkiai atsistojo, užsiropštė ant laivo korpuso skersinių, atsilo- 
šė 1r iš paskutiniųjų trinktelėjo. Deja, viso labo cinktelėjo dūžtantis 
stiklas ir pasigirdo silpnas džeržgesys, kurio lauke, jei ten kas ir 
buvo, niekaip nebūtų išgirdę. Martinas svarstė, ar stoję į paskutinę 
kovą už gyvybę, tik nebus išgirdę įprastinio laivo girgždesio, kai 
šis ir pats iš visų jėgų stengėsi nenugrimzti. 

Martinas nušoko žemyn ar veikiau nukrito ir gergždžiančiu balsu 
pratarė: 

— Turbūt jau viskas. 

— None, kaip gaila, - pasakė Miuleris. — Galėjau tau būti geres- 
nis. 

— Nesvarbu, Hubi. Tai mes jau mirsim? 

— Turbūt. 

— Aš tave myliu. 

— Taip, None. Laikykis manęs. 

Rogas pakartojo: 

— Prakeiktas išpera! 

Troškiame ore nuaidėjo keistas, visai nepanašus į žmogaus me- 
talinis balsas: 

— Ar ten kas nors yra? 

— O Dieve! - sušnibždėjo Miuleris. — Jie su mumis kalbasi. Bet 
kaip jie gali? 

Balsas panešėjo į tuos negyvus, prislopintus virpesius, sklin- 
dančius 1š radiotelefono ausinių. Jis kartojo: 

— Ar ten kas nors yra? Aš — vadas Torpas iš Jungtinių Valstijų 
oro ir jūrų gelbėjimo fregatos Monro. Turiu elektroninį stiprintu- 
vą. Jei mums ką sakysit - išgirsim. 

Martinas dvokiančiame ore iš paskutiniųjų susiurbė deguonies 
likučius. 

— Taip taip! Mes čia! 

— Gerai! Išgirdom! Kiek ten jūsų? 

— Vienuolika. Šeši vyrai ir penkios moterys. Bet mes mirštam. 
Čia nebėr kuo kvėpuoti. Ar galit mus ištraukti? 

— Taip. Kantrybės. Dar negalim jūsų išlaisvinti. Išeikvotume li- 
kusį deguonį. | 

Staiga Rogas pratrūko: 

— Šiknon kantrybę! Ko, galvojat, mes čia užsiropštėm? Kad už- 
dustume? Ištrauk mus iš čia, išpera! 

Bejausmis metalinis balsas, be menkiausio trupinėlio užuojau- 
tos, atsakė: 

— Pirmiausia jus turim aprūpinti deguonim. Tuoj atneš grąžtą, 
pompą ir movą, kurią naudojam povandeniniams laivams. Nepani- 
kuokit. Greičiausiai turit daugiau deguonies nei jums atrodo. Ne- 
Judėkit ir be reikalo nešnekėkit. Lėtai ir negiliai kvėpuoktt. 

Rosenas pakėlė akis į viršų: 

— Mano Žmonai baisiai negera. 

— Man atrodo, jai gresia infarktas, — tarė Miuleris. 

Balsas atsakė: 

— Su mumis yra gydytojas. Tuoj ateis. 

Tyla. 

“— Čia leitenantas Vordenas. Aš gydytojas. Kokie simptomai? 

Keista, kai tik pasakė, kad oro yra daugiau nei atrodo, regis, jo 
ir atsirado. Miuleris atsakė: 

— Kartą mačiau infarkto ištiktą žmogų. Skausmas, pamėlynavu- 
sios lūpos. Jai sunkiau kvėpuoti nei mums. 

— Nuraminktit ir atsagstykit drabužius. Tuoj pas ją nusileisim. 

— Jei iki tol nenuskęsim, — sumurmėjo Šelbis. Jautrusis mikro- 
fonas jo žodžius pagavo. 

— Neatrodo, kad laivas skęstų - bent kol kas. 

— Jis liepė atsagstyti drabužius, — tarė Rosenas. — Kokius drabu- 
žius? 

— Atsekit liemenėlę, — patarė Miuleris. 

— Prieš visus? Jai nepatiks. 

— Mani, dėl Dievo meilės, —- subarė Rogas. 

Džeinė Šelbi pasilenkė ir, užkišusi ranką Belei už nugaros, at- 
segė: 

— Dabar ne laikas spyriotis. 

Pliumptelėjo stambi krūtinė. 

— Tėtuk, tėtuk, padėk, — dejavo Belė. 

— Mamute, nejudėk. Jie tuoj nusileis. 

— Matot, - tarė panelė Kinseil, - kirvio taip ir neprireikė. Dakta- 
ras Skotas visada žinojo, ką daro. 

Troškiame karštyje jie laukė, lyg paguodos spinduliais vienas į 
kitą pasišviesdami gęstančiu žibintu, atsidūrę ant išgelbėjimo, o 
gal amžinybės slenksčio. Miuleris neabejojo, kad laivas ims grimzti 
dar gelbėtojams jų nepasiekus. Juk varginantį kopimą aukštyn į 
pirmagalį visą kelią lydėjo ironija. Iš viršaus vėl pasigirdo trenks- 
mai, gergždimas ir metalo žvangesys. 

Balsas pranešė: 

— Atkeliavo įranga. Ja vadavo jūreivius iš apvirtusio Oklaho- 
mos laivo Perl Harbore. Nuo to laiko ji buvo patobulinta. Per san- 
darią movą išgręšim skylę ir jums įleisim oro. Galėsit normaliai 
kvėpuoti. Orą pumpuosim tol, kol pjausim metalą. Kur jūs esat? 
Prie pat korpuso? 

Martinas pajėgė atsakyti: 

— Ne. Esam prie sraigtų šachtos. Korpusas už kokių dešimties 
pėdų mums virš galvų. 

— Gerai. Niekur nesitraukit ir dar keletą minučių palaukit. 

Šelbis mąstė, kokios lemiamos gali būti tos kelios minutės. O 
jeigu Poseidonas nugrims į gelmę, kartu nusinešdamas ir jų gelbė- 

tojus? Ir staiga pajuto, kad jam jau vis vien, kas bus. Koks gyveni- 
mas laukia, kai juos išlaisvins iš šitų žabangų? 

O Džeinė mąstė, kaip džiūgautų jos sūnus, jog išsipildė jo spė- 
jimas, kad jie bus surasti, kad juos išgelbės įmantria technika, ku- 
ria gelbėja plieninėje kapsulėje įstrigusius astronautus. Skaudama 
širdimi ji tyliai pravirko: 

— Robinai, Robinai, kur tu? 

Ir iš karto suprato, kad jo daugiau nebeišvys. 

Suzana pagalvojo: Mus išgelbės. Kokia aš būsiu? Ar teks at- 
skleisti savo paslaptį? Ar amžinai persekios šešėlis? 

Martinas jautėsi visiškai išsekęs: ruseno tik paskutinė atkakli gy- 
vybės kibirkštėlė. 

Netrukus iš viršaus atsklido kulkosvaidžio tratėjimas, užsikirto, 
sustojo, vėl pasigirdo, dar kartą nutilo, o tada ėmė be atvangos zvimb- 
damas tratėti. 

— None, jie gręžia, — tarė Miuleris. Ir pridūrė: — Jeigu Dievas iš 
tiesų yra juokdarys, kaip man atrodo, dabar būtų pats laikas iškrėsti 
didįjį pokštą - ištraukti kilimą mums iš po kojų. Galbūt Skotas eina 
išvien su Juo. 

Panelė Kinseil dar kartą sušnibždėjo: 

— Jis mirė, kad mus visus išgelbėtų. 

Šįkart Rogas nieko neatsakė. 

Pasigirdo metalinis balsas: 

— Prapjovėm išorinį karkasą. Ar jūs dar laikotės? 

— Dėl Dievo, greičiau. Mamutės ranka šalta, - sudejavo Rosenas. 

Staiga Belė aiškiai prakalbo: 

— Norėjai, kad ištverčiau, kad pamatyčiau Irvingą su Stela, Sai- 
moną ir mažuosius Hajų su Maira. Aš ištvėriau, tiesa? 

— Taip, mamute, ištvėrei. Tu šaunuolė. Tikra šaunuolė, - ir ap- 
žvelgė visus, laukdamas pritarimo. — Gal jai pagerėjo? 

Niekas nieko neatsakė. Staiga grąžtas garsiai suspiegė, perskrodė 
virš galvų vidinį karkasą ir akimirką sušvito colio skersmens jo 
galiukas, tarškantis į skylės šonus. Su juo plūstelėjo pirmasis tepa- 
luoto oro gūsis, kurį jau buvo galima įtraukti į iškankintus plau- 
čius. Grąžtas iššoko lauk, po akimirkos per skylę nusileido juodas 

vamzdis ir pakibo gal dešimt pėdų nuo vidinio karkaso. Lauke pa- 
sigirdo ritmingas dunksėjimas ir juos užliejo pirma gaivaus, vė- 
saus oro banga; jie atgijo ir sugebėjo išleisti pirmą silpną džiaugs- 
mo šūksnį, o paskui, svaigdami nuo deguonies, ėmė juoktis ir verkti. 

Bet staiga tarsi adatos dūris būtų kliudęs nervą, laivas vėl sude- 
javo ir sugirgždėjo, subraškėjo per siūles. Akimirką sujudėjo ir ma- 
šinų skyriuje it varpas žvangtelėjo plienas. Po jais bauginamai su- 
virpėjo grindys, viršuje pasigirdo skubus trypimas, įrangos tarške- 
sys ir ataidėjo balsas: 

— Pasiruoškit... 

— Jėzau! - sudejavo Miuleris. — Vis dėlto Dievas iš mūsų pasi- 
Jjuokė. Jis grimzta. 

Rogas sušuko: 

— Tie suskiai išleido visą orą! — ir šūktelėjo: — Ei, jūs, žiurkės! 
Išsibėgiokit, kol dar nesušlapot kojų! 

Balsai ir šurmulys netilo, bet ką viršuje sako, nebuvo girdėti. 
Jiems toliau plūdo gaivus oras, o pumpavimo garsas nenutrūko. 

Netrukus į juos kreipėsi vadas: 

— Mes jūsų nepaliksim. Laivas dar kiek išsilaikys ir spėsim jus 
ištraukti. Jau nebedaug liko. 

Miuleris tarė: 

— Jie drąsūs. Jei nuskęsim, jie nuskęs kartu. 

Balsas vėl nuramino: 

— Su jumis vėl nori pasikalbėti daktaras. 

Po akimirkos tylos pasigirdo: 

— Dabar kalba leitenantas Vordenas. Kaip laikosi negaluojanti 
ponia? 

Rosenas sudejavo: 

— Iš kur aš Žinau? Nuo oro jai geriau. 

Leitenantas Vordenas atsakė: 

— Tai gerai. Vamzdžiu nuleisiu švirkštą. Ar kuris mokat suleisti 
vaistus? 

— Aš moku, - atsiliepė Rogas ir visi apstulbę į jį sužiuro. Jis 
paaiškino: — Policininkas turi mokėti net ir priimti naujagimį. 

— Šaunuolis, - tarė Miuleris ir neišgirdo, ką pro sukąstus dantis 
iškošė Rogas. 

Pasigirdo silpnas skambtelėjimas. Iš vamzdžio, pririštas prie siū- 
lo buku galu, išniro švirkštas. Rogas ištiesė ranką ir jį nutraukė. 

— Paėmiau, - tarė. — Į kur? 

— Į kairę ranką, į raumenis. 

Rankoj laikydamas adatą, Rogas priėjo prie Belės: 

— Bele, — tarė, - jums nė kiek neskaudės. Tuoj palengvės. Tas 
daktaras sumanus. 

Rosenas ją ramino: 

— Matai, mamute, dabar tau palengvės. Šiais laikais infarktas — 
niekis. Žiūrėk, tavo dėdę Beną infarktas ištiko šešiasdešimties ir 
jis išgyveno iki septyniasdešimt penkerių. Net Jungtinių Valstijų 
prezidentai, kurie turi didelių rūpesčių, išgyvena. Šiais laikais pa- 
mato, kad tavo širdis negaluoja, — ir sutvarko. Tik nejudėk. Nėra 
ko bijoti. 

Belė Rosen atsimerkė: 

— Tai gerai, - tepasakė ir mirė, o jos akys, regis, įdėmiai Žiūrėjo 
toliau. 

Rogas, mirties Žinovas, sušnabždėjo: „Jėzau, ne!“ ir iš nevilties 
įsmeigė adatą į jos kairės rankos raumenis, po petimi. Atmerktos 
Belės akys jau ėmė blaustis, bet Rosenas dar nieko neįtarė. Jis kal- 
bino: 

— Mamute, girdi mane? Viskas bus gerai. - Paskui, apimtas bai- 
mės sušuko: - Mamute! Mamute! Ko taip Žiūri? 

Miuleris nė nenutuokė, kad Rogas gali būti toks jautrus: šis švel- 
niai apkabino Roseną per pečius ir ėmė guosti: 

— Mani, užjaučiu. Ji tavęs nebegirdi. Viskas baigta. Ji iškeliavo. 

Rosenas virto menku išsigandusiu žŽmogeliu ir nesuvokdamas, 
kas atsitiko, išgąstingai vapėjo: 

— Ką? Ką? Bet jai jau buvo pagerėję. Juk ką tik su manim šne- 
kėjo. Suleidai jai vaistų. Kodėl ji taip žiūri? Jai taip negera? Dėl 
Dievo meilės, kvieskit daktarą! 

Visi sustingo, apimti gailesčio, pasibaisėjimo ir net pykčio, pri- 
trenkti šios paskutinės žiaurios likimo ironijos. Panelė Kinseil bal- 

su meldėsi, nesąmoningai tardama velionio pastoriaus Skoto Žo- 
džius: 

— Brangus Dieve, jei nori pasiimti dar kurį iš mūsų, pasiimk 
mane. 

Rogas, atlošęs galvą, šūktelėjo į pragręžtą skylę: 

— Daktare! Daktare, jūs ten? 

— Taip, čia. 

— Čia detektyvas Rogas. Suleidau vaistų, bet, deja, per vėlu. Ji 
mirė. Kada nusileisit pas mus? 

— Jie tuoj pradės pjauti. Ar mokat daryti širdies masažą? 

Rogas dvejodamas žvilgtelėjo į sudribusius palaikus, kurie ka- 
daise buvo Belė, ir tarė: 

— Galiu pabandyti. 

Skersai kelio drybsojo didžiulė krūtinė, o po ja šonkaulius den- 
giantis riebalų sluoksnis slėpė nutilusią širdį. Jis pabandė atitraukti 
stambią krūtinę ir pasiekti širdį. 

Rosenas suriko: 

— Ką darai? Patrauk nuo jos rankas! Palik ją ramybėj! 

Šelbis ramino: 

— Rosenai, valdykitės. Jis teikia pirmąją pagalbą. Daktaras liepė. 

— Gal užspaudžiam jai akis? — šūktelėjo Martinas. — Ji Žiūri į 
mus tokiu žvilgsniu, tarsi visi būtumėm ją apvylę. Dabar gailiuosi, 
kad nenuskendom - visi iki vieno. 

— Jei parodytum, ką daryti, aš tau padėčiau, — pasisiūlė Rogui 
Miuleris. 

Detektyvas linktelėjo galva ir atsakė: 

— Eik iš kitos pusės. Jei išeis, spustelk ir atleisk šonkaulius. Štai 
taip, lėtai — viens du, viens du. 

Abu vyrai pasilenkė ir ėmė triūsti. Nonė verkė. Vis dar suglu- 
męs Rosenas klausinėjo: 

— Ką jie daro? Kodėl jie grabinėja mamutę? Kodėl neateina gy- 
dytojas? 

Džeinė Šelbi jį ramino: 

— Pone Rosenai, čia joks pažeminimas. Kaip jūs nesuprantat! 
Vyrai gaivina jos širdį. 

Blausioje šviesoje apvalainas sutrikęs Manio Roseno veidas at- 
rodė kone kūdikiškas: | 

— Gaivina jos širdį? Bet kam? Ar ji sustojo? 

Džeinė tarė: 

— Deja, sustojo. 

Ir pati stebėjosi, kaip šios tragedijos akivaizdoje išliko tokia šal- 
takraujė ir abejinga, kai taip beprasmiškai iš gero ir nekalto žŽmo- 
gaus buvo atimta gyvybė, bet veikiai suprato, kad Belei dabar pavo- 
jus nebegresia. Gyvenimas jos daugiau nebesukrės ir neįskaudins. 

Martinas pakartojo: 

— Negalit užspausti jai akių? 

Šis vaizdas jam sužadino prisiminimus apie Vilmą Luis kajutė- 
je — jų kajutėje — apie tai, kaip atsidūrė vienas užrakintas kambary- 
je su negyva moterimi. Ar Vilmos akys irgi taip Žvelgia pro drum- 
zlinus vandenis? | 

Rogas tarė: 

— Nieko nebus. Geriau palaukim, ko! nusileis gydytojas. 

Virš galvų pasigirdo barbenimas ir atsklido metalinis balsas: 

— Dabar visi traukitės tolyn. Degikliu pjausim skylę. 

Tuksenimas viršuje ėmė dažnėti, ir netrukus nugriaudėjo prati- 
sas dūzgimas. Juodame korpuso stoge, šalia tos vietos, iš kur skli- 
do garsas, kažkas sužėrėjo ir nušvito plona oranžinė linija. Jie užuo- 
dė degantį metalą ir pajuto karštį. 

Šelbis ramino: 

— Pone Rosenai, nesiblaškykit. Jie pjauna kelią pas mus. Tuoj 
nusileis gydytojas. 

Martinas apmaudžiai stebėjo, kaip oranžinė linija brėžia kam- 
pą, kitą ir nužymi trijų pėdų skersmens kvadratą. Ar prieš dešimt 
minučių, 0 gal net prieš penkias, jie dar būtų spėję išgelbėti Belę 
Rosen? 

Kai kvadratas buvo baigtas pjauti, Martinas nustebo, kodėl 1š- 
pjova neįkrito vidun, bet greit suprato, jog pjovė įstrižai, kad taip 
neatsitiktų; -girdėjo, kaip plieniniais laužtuvais gelbėtojai plėšia i1š- 
deginto kvadrato kampus. Atsivėrė plyšelis, paskui atplyšo visas 
gabalas ir per kiaurymę įsiveržusi perlinė ryto šviesa užgožė jų 

gęstančių žibintų spindulius. Pasirodė dvi kombinezonu aptrauk- 
tos kojos, paskui liemuo su odine striuke ir į vidų įsliuogė švie- 
siaplaukis jaunuolis trumpai kirptais plaukais ryškiai žydromis aki- 
mis. Jis prisistatė: 

— Aš leitenantas Vordenas. Kur ligonė? 

Miuleris su Rogu pasitraukė ir šis atsiklaupęs ją apžiūrėjo. Pas- 
kui užspaudė akis. 

Baigęs paklausė: 

— Kur jos vyras? | 

Jie parodė į išsigandusį Roseną kūdikiškai virpančiomis lūpo- 
mis, drebančiomis rankomis ir kojomis. Gydytojas tarė: 

— Man labai gaila, pone, bet turiu pranešti, kad ji mirė. Daugiau 
niekuo negalim jai padėti. 

— Sakot, ji mirė? Ponia Rosen mirė? 

— Deja, taip. 

Rosenas parpuolė ant kelių prie Žmonos ir linguodamas ėmė 
šaukti: | 

— Mamute! Mamute! Kodėl mirei, kai mus išgelbėjo? 

Dar vienos kojos, odinis švarkas, trumpai kirpti plaukai — šįkart 
kopėčiomis nusileido kitas jaunuolis, tvirtai apsikabino vieną iš 
plieninių sijų ir prisistatė: 

— Leitenantas Džeksonas. Kas čia viršiausias? 

— Turbūt aš, ar bent jau buvau. Bet tu, sūnau, vadovauk, nes aš 
ne ką tepajėgiu, — atsakė Martinas. 

— Torpas liepė visiems kuo greičiau išlipti. Viršuj yra apklotų. 
Tie, kurie pajėgiat, kuo greičiau kopkit kopėčiom, ten jums pagel- 
bės. Jei kuris nepajėgiat, nusileis vyrai užkelti. 

— Turbūt visi pajėgsim, išskyrus... - Martinas galva kryptelėjo į 
Belę Rosen. . 

Jaunuolis pasižiūrėjo ir paklausė: 

— Ji negaluoja? — paskui tarstelėjo: - Užjaučiu. Iškelsim ją pas- 
kiausia. Prašyčiau moteris pirmas. 

Į vidų įšoko du jūrininkai. Kiaurymėje pasirodė raukšlių išva- 
gotas vyresnio pareigūno veidas su balta vado kepure auksine juos- 
tele. Jis šūktelėjo: 

— Tomai, pradedam. 

Martinas tarė: 

— Viskas baigta. Mums liepia išlipti. Moterys pirmos. 

Keista, bet dabar, kai laisvė buvo pasiekiama ranka, visi iki vie- 
no vos prisivertė pajudėti, tarsi neskubėdami būtų bandę likimą, 
tarsi būtų bijoję lipti kopėčiomis aukštyn ir susidurti su pasauliu, 
kuris nebuvo apvirtęs aukštyn kojom. 

— Greičiau, — ragino leitenantas Džeksonas. 

— Panele Kinseil, eikit pirma, - paliepė Martinas. 

Kai tąsyk visi ropštėsi į viršų, panelė Kinseil neatsiliko nuo prie- 
kyje ėjusio Skoto. O dabar ji atrodė suglumusi ir susigėdusi. Po 
paskutinių likimo smūgių ji jau nesuko galvos dėl savo nuogybės. 
Rodės, kad jos net ir nepastebi. Bet dabar, nepažįstamųjų akivaiz- 
doje, ji susigėdo ir paklausė: 

— Ar būtina? 

Vienas jūrininkas atsakė: 

— Ponia, viršuj jums duosim apklotą. Gal jums padėti? 

Panelė Kinseil atsakė: 

— Man tikrai nederėtų eiti pirmai. Yra kitų, kurie... 

Jūreivis ragino: 

— Ponia, kibkit man į ranką. 

— Ačiū, ne, aš pati, — atsakė ir tvirtai užlipo kopėčiomis. 

Pasigirdo įsakmus vado balsas: 

— Prašom greičiau ir kiti. Džeksonai, kodėl stringam? Reikia 
daugiau vyrų? Jiems reikia padėti? 

Miuleris pagalvojo: Jis matyt bijo, kad laivas ims skęsti. Ir gar- 
siai tarė Nonei: 

— Greičiau lipk. 

— Nenoriu tavęs čia palikti, - spyriojosi Nonė. 

— Daryk, kaip liepiu, — atšovė Miuleris. 

Išsigandusi jo tono ji ėmė kopti aukštyn, o jis įsakinėjo: 

— Suzana, Džeine... 

"Trys moterys užlipo kopėčiomis ir dingo iš akių. 

Šelbis žiūrėjo, kaip jos lipa. Bet ir paskutinę akimirką nepajėgė 

apsispręsti. 

— Gerai, Rosenas, Šelbis, Miuleris, Rogas, Kemalis. Aš lipsiu 
paskutinis, — rikiavo Martinas. 

Rogas atšovė: 

— Dar ko! Paskutinis eisiu aš. Iki šiol man atitekdavo tik nu- 
graužti kaulai. Tegul taip būna ir toliau. Gal man pasiseks ir laivas 
nuskęs dar nespėjus išlipti. . 

Rosenas tarė: 

— Aš nelipsiu be... jos. 

Šelbį akimirką pagavo panika ir pyktis. Amžinai per Rosenus 
viskas žlunga ir stringa. C jeigu laivas nugrims ir jis nespės užsi- 
ropšti kopėčiomis? Tie prakeikti... Bet net ir mintyse susilaikė ne- 
ištaręs „žydai“. Žvilgtelėjo į tą nutukusį nejudantį kūną ir prisimi- 
nęs, kaip ji narsiai ir stebuklingai plaukė, susigėdo. 

— Gerai, Šelbi, lipk. Miuleni, Kemali... — vardijo Martinas. 

Rogas tarė Rosenui: 

— Mani, aš palauksiu su tavim ir abu ją užnešim į viršų. Marti- 
nai, varyk 1š čia! 

Rogas su Rosenu liko vieni ir jūreivis šūktelėjo: 

— Numeskit dar antklodžių ir lyno! 

Daiktai švystelėjo žemyn. 

— Mani, nežiūrėk, — patarė Rogas. — Jie ją iškels kaip įmanyda- 
mi apdairiau. Juk kad ir kas atsitiktų, ji jau nieko nebejaučia. 

Jūreiviai susuko kūną į antklodę ir apjuosė lynu. 

Rosenas paklausė: 

— Kodėl būtinai ji? Ji buvo tokia nepakartojama, tokia nuostabi, 
aš visada juokdavausi, kai ji sakydavo, kad turi širdį. Net paskuti- 
nę minutę netikėjau. 

Ir dar sykį paklausė: 

— Ji buvo nuostabi, tiesa? 

— Taip, Mani, nuostabi, — patvirtino Rogas. - Nuo pat pradžių ji 
buvo šaunuolė. 

Staiga Rosenas pažvelgė į Rogą ir susizgribo: 

— O Dieve, Maikai, ką aš čia kalbu! Tau juk irgi taip pat atsitiko. 

— Taip, tiesa, — linktelėjo Rogas. 

Per kiaurymę jūrininkas sušuko „Keliam!“ ir Belės Rosen kū- 
nas pradėjo kelionę į viršų. Prie pat angos velionės kojas nuleido 
žemyn, o galvą atsuko į priekį, kad tilptų. Kūnas veikiai pranyko. 

— Gerai, Mani, dabar jau gali lipti, - tarė Rogas. 

Jo kojos tebedrebėjo, tad du jūreiviai, prilaikydami iš šonų, pa- 
dėjo jam lipti. Užsiropštęs iki pusės kopėčių, jis nerimastingai atsi- 
suko į Rogą, kuris stovėjo vidury užgesusių lempų ir žibintų. 

— Maikai, lipsi ir tu, taip? 

O Rogas mintimis dar kartą keliavo ilgu šachtos tuneliu, ropštė- 
si ant klojinio, virš apvirtusio mašinų skyriaus ieškodamas per- 
smeigtos savo žmonos. Bet prisiminė, kad jos ten nebėra. 

Ir paskutinę apmąstymų akimirką suvokė, kad jis ne iš tų, kurie 
keltų prieš save ranką. Tikėjosi, kad už jį gyvybę jam atims laivas, 
kaip ją atėmė daugybei kitų, tačiau lubos dar tebebuvo jam po ko- 
jom. Ir jis nenoromis atsakė: 

— Taip, teks. 

Užkopė aukštyn į akinančią ankstyvą saulės kur ant pečių už- 
metė antklodę. Apstulbęs su visais spoksojo į aukštyn kojom neap- 
virtusį pasaulį ir juos apsupusią flotilę. 


DVIDEŠIMT KETVIRTAS SKYRIUS 


Atsisveikinimas 


Be pilkos amerikietiškos fregatos, vos už kelių šimtų jardų plū- 
duriuojančios ramioje jūroje, buvo dar du laivai. Vienas iš jų — mo- 
dernus dvidešimties tūkstančių tonų vandentalpos britų jūrų pėsti- 
ninkų laineris Londono Taueris aptakiu raudonos ir mėlynos spal- 
vų kaminu, tirštai aplipusiais turėklais keleivių stovėjo už pusės 
mylios. Antras — aprūdijęs dvylikos tūkstančių tonų vandens tal- 
pos vokiečių krovininis laivas Želgoland. 

Prie Londono Tauerio laivagalio šliejosi vienas gelbėjimosi ka- 
teris, o kitas mikliai palindo po pavirtusiu Poseidonu. Aplinkui plū- 
duriavo duženos, ramios jūros dar nespėtos nuplukdyti tolyn nuo 
laivo korpuso, kuris apvirtęs kėpsojo tarsi banginis. Buvo matyti 
išsimėtę tušti gelbėjimosi plaustai, nuo apvirtusio laivo keltuvo ati- 
trūkusios gelbėjimosi valtys, denio kėdės, kepurės, drabužių skiau- 
tės. Virš jų ratus suko keturi Jungtinių Valstijų karinių oro pajėgų 
gelbėjimo lėktuvai. 

Helgoland irgi nuleido gelbėjimosi valtį, kuri, padrikai irkluo- 
jama jūrininkų, prisišliejo prie laivagalio. Vadas per garsiakalbį šūk- 
telėjo: 

— Ką, po galais, ten darot? 

Pakilo vyras chaki spalvos kelnėm ir baltais marškinėliais, bei 
pareigūno kepure ir su stipriu vokišku akcentu atsakė: 

— Plaukiam prie laivo. Trauksim! 

— Plaukit atgal! — nervingai suriko vadas. - Negi nematot, kad 
gelbstim žmones? Paskui jau daryktt, ką norit! 

Vokietis sukomandavo, ir irkluotojai nusiyrė atgal. Išgelbėtieji 
sėdėjo ir Žiūrėjo. 

Vadas šūktelėjo pro skylę korpuse: 

— Ar ten dar kas liko? 

— Ne, sere! 

— Dar kartą patikrinkit, tik greičiau! Jis ilgai neišsilaikys. — Ats1- 
suko į išgelbėtuosius ir paklausė: — Ar visi esat čia? Nieko netrūks- 
ta? 

Džeinė Šelbi atsakė: 

— Pamečiau savo sūnų Robiną. Jam dešimt metų. 

Vadas pakartojo: 

— Jūsų sūnus? Kur jis buvo? Ar jis buvo tik su jumis? 

— Ne, - atsakė Džeinė, - išsiskyrėme daug žemiau ir daug anks- 
čiau. Neprisimenu, kuriamė denyje — lipo tiek daug Žmonių. Dingo 
šviesos, ir visi ėmė skubėti. 

Vadas tarė: 

— Gelbėjimosi kateriu atplaukė tik trys jūreiviai, — 1r pridūrė: — 
Dabar gelbstim Žmones iš pirmagalio. Gal jis atsidūrė tarp jų. Pa- 
klausiu. Koks jo'vardas ir pavardė? 

— Robinas Šelbis. 

Šalia stovėjo radistas su nešiojamuoju siųstuvu-imtuvu. Vadas 
jam liepė: 

— Susisiek su pirmagaliu ir paklausk, ar ten yra dešimtmetis ber- 
niukas Robinas Šelbis. 

Tik dabar išgelbėtieji pamatė, kad kitame Poseidono gale, kone 
už dviejų miesto kvartalų, verda darbas. 

Iš taip toli veidų nebuvo įmanoma įžiūrėti, tik buvo matyti ke- 
leiviai ir jūreiviai, o Miuleris ryškioje ryto šviesoje pastebėjo, kad 
keletas keleivių vilki į akis krintančius juodus smokingus. Jį paga- 
vo nenusakomas apmaudas, o išvydęs, kad Šelbis su Martinu, pri- 
sidengę ranka akis, irgi žiūri į tą pusę, spėliojo, ar ir jie jaučiasi taip 
pat. 

Sunkiai kapanodamasis aukštyn, vedamas Skoto, tąsyk jis gal- 
vojo, kad jei kam ir pavyks išsigelbėti, tai tik jiems, nes taip bus 
atlyginta už jų drąsą ir pastangas. Jie kovojo, įveikė neįveikiamus 

sunkumus, išgyveno siaubą, baimę, mirtį ir iškentė iki galo. Net 
ėmė įsivaizduoti laikraščių antraštes: „Vieninteliai po Poseidono 
katastrofos liko gyvi...“ 

Jie stovėjo laivagalyje nelyginant dešimt kaliausių, apdaužyti, 
purvini, nuogi, sukrėsti ir išsekę, o kitame gale iš panašios skylės 
gelbėtojai traukė kitus, iš kurių keletas buvo puošniai apsirengę. 

Kas ten atsitiko? Kaip jiems pavyko? Ar buvo galima lengvai 
nusigauti į pirmagalį? Ar jie be jokių kančių ir vargų ten tiesiog 
užkopė, ar nuėjo ir palaukė, kol juos išvaduos? O gal jie irgi išgyve- 
no siaubingą žygį? Kas jiems vadovavo? Ar irjų kelyje buvo kritu- 
sių negyvų? 

Miuleriui nedavė ramybės spėlionės, kas nutiktų, jei užuot sekę 
paskui Skotą, jie su kitais būtų palaukę salėje. Ar ir jie būtų taip 
nesunkiai išsikapanoję ir nepraradę savo bendražygių? Tie kiti iš- 
vaduotieji sužadino skaudžios netekties kartėlį ir tokį stiprų pasi- 
bjaurėjimą savimi, kad šis užgožė džiaugsmą, jog ir anie 1šsigelbė- 
jo. Paskui pamanė, kad likęs salėje jis nebūtų sutikęs Nonės... 

Visi neatitraukė akių nuo triūsiančių prie pirmagalio. Šelbis mel- 
dė: Dieve, padaryk taip, kad Robinas būtų ten! Ir pagalvojo: o kie- 
no jis prašo šios paslaugos? Suprato, kad neteko paskutinio savo 
užnugario: žlugus santuokai, sugriuvo ir jo tikėjimas Dievu, į kurį 
gali kreiptis pagalbos. 

Ir vis dėlto atsiklaupusi šalia raudonai dažyto kilio, apsisiautusi 
antklode kaip indėnė, vieniša panelė Kinseil kalbėjo paskutinę pa- 
dėkos maldą: | 

— Ačiū Tau, Viešpatie, kad mūsų pasigailėjai. 

Šelbis mintimis grįžo į tą akimirką, kai, Skotui parpuolus ant 
kelių, jis sutriko. Tuosyk jis sumišo, neteko žado ir atsidūrė prie 
išsekimo ribos. 

Bet prisiminęs, kad ir jis šaukėsi Dievo, Martinas išsigando ir 
susigėdo. Tada pagalvojo: Dieve, o jeigu tarp jų bus Vilma Luis? Ir 
vėl išvydo, kaip iškilo grėsmė jo ateičiai. 

Turkas Kemalis gėdos nejautė. Prisidengęs akis, jis stengėsi įžiū- 
rėti veidus žmonių, kuriuos traukė iš skylės pirmagaly. Tikėjosi, 
kad nepamatys nė vieno iš tos grupės, kurią paliko. Jis norėjo būti 

tasai vienintelis, kuriam užteko proto išsigelbėti susidėjus su pa- 
mišusiu kunigu ir jo draugais. | 

Radistas, kuris vis šnabždėjo į siųstuvą, dabar šūktelėjo: 

— Pone! 

— Klausau, Harperi, — atsakė vadas. 

— Pone, ten nėra jokio dešimtmečio berniuko Robino Šelbio. 

— Ar jau visi iškelti? 

— Taip, pone. Trisdešimt du keleiviai, dvylika įgulos narių. 

— Man labai gaila, ponia, bet tarp tų Žmonių nėra nė vieno vaiko, 
— perdavė jo žodžius vadas. 

Džeinė jam padėkojo ir paklausė: 

— Ar galėsit ieškoti toliau? Ar dar yra vilties? 

— Ponia, nuo čia iki viršaus driekiasi dvigubas dugnas. Galėtume 
perpjauti, bet... | | | 

Jiems po kojų sudrebėjo korpusas ir iš laivo gilumos ataidėjo 
gaudesys. Iš liuko išvirto didžiulis burbulas, tarsi iš geizerio būtų 
ištiškusi alyva, ir sudrumstė ramią gražaus rytmečio jūrą. Kartu 1š- 
kilo lavonas su jūrininko kombinezonu. 

Vadas sukomandavo: 

— Kvieskit gelbėjimosi katerį! Greitai plukdykit iš čia Žmones! 

Radistas skubiai siųstuvu perdavė Žinią; kiti jūreiviai davė Žžen- 
klą ir prie apvirtusio dvidešimt penkių pėdų aukščio laivo korpuso 
priplaukė kateris su užrašu LONDONO TAUERIS. Prie dviejų mil- 
žiniškų kairiojo borto propelerių ir keturiasdešimt dviejų tonų vai- 
ro plokštės viskas ir visi atrodė nykštuko dydžio. Laivas dar labiau 
pavirto į priekį. 

— Greičiau! Greičiau! - ragino vadas. — Greičiau sodinkit mote- 
ris. Paskui vyrus. Ponia, jūs pirma. Paskui jus apklausinėsim. Mū- 
sų kateryje per daug įrangos. 

Vienas jūrininkas iš Londono Tauerio čiupo už virvelinių kopė- 
čių galo, kurias Monro įgula buvo užmetusi ant kilio. 

Vadas įdėmiai pažvelgė į Džeinę ir paklausė: 

— Ar sugebėsit nulipti žemyn? 

— Taip, — atsakė ji ir apstulbo, suvokusi paradoksą: paskutinės 
pakopos išsigelbėjimo link vedė žemyn. 

— Trumpam turėsit nusimesti antklodę, - tarė vadas. — Bet val- 
tyje jie turi kitų. Ten vyras jums padės. 

Ir pakartojo: 

— Išsiaiškinsim, kas jūs esat, kai nuplukdysim tolyn. 

Taigi Džeinė dar kartą apsinuogino, bet po jų žygio laive nuogu- 
mas jai buvo ne naujiena ir nė nepagalvojo, kaip atrodo, kol tarp 
dviejų jūrininkų nulipusiai iki pusės kopėčių pašoko apmaudas: at- 
sisukusi išvydo, kaip gelbėjimosi valtyje atsistojo fotografas ir nu- 
taikė į ją fotoaparatą. Pirmą kartą ji pagalvojo apie civilizaciją, į 
kurią tokiomis nežmoniškomis pastangomis jiems pavyko sugrįžti, 
1r jai pasidarė bloga. 

Paskui moterį skubėjo jos dukra, panelė Kinseil ir Nonė, iš pas- 
kos - jos vyras, Miuleris, Martinas ir Kemalis. 

Vadas, regis, ginčijosi su detektyvu 1r Rosenu, bet ji negirdėjo 
dėl ko. Galiausiai ir jie nulipo kopėčiomis Žemyn, kur jaunas parei- 
gūnas jiems padėjo įlipti į gelbėjimosi valtį. 

Rogas tarė: 

— Mani, nesijaudink, — ramino Rogas. — Jie pažadėjo ją atga- 
benti. 

Manis greičiausiai spyriojosi neplauksiąs be Belės palaikų. 

— Viskas. Ačiū jums visiems! — šūktelėjo žemyn vadas. 

— Tvarka, pone, — atsakė pareigūnas ir įsakė: — Atsišvartuojam! 

Vairininkas, stovėjęs viename valties gale, ir vyriausiasis jūri- 
ninkas kitame atrišo lynus, suburzgė varikliai 17 gelbėjimosi valtis 
atsiplėšė nuo griozdiško laivo korpuso. Dešimt 1šsigelbėjusių kelei- 
vių sėdėjo prisiglaudę vienas prie kito, glaudžia grupele, atsiskyru- 
sia nuo katerio įgulos. Viena iš įgulos narių, seselė, juos dangstė 
antklodėmis, padėjo patogiai įsitaisyti ir tupinėjo aplink, kol galop 
pamatė, kad jie nenori jokios pagalbos, tik trokšta, kad juos paliktų 
ramybėj. Ir grįžo į laivagalį. 

Vyrai iš Monro skubiai nuleido įrangą į dvi motorines valtis, iš 
kurių vienoje jau buvo paguldytas Belės Rosen kūnas. Paskui su 
pareigūnais patys į jas įlipo ir atsistūmė. Dabar tiesiai po laivagaliu 
priplaukė vokiečių krovininio laivo valtis ir vienas jūreivis ant Po- 
seidono vairagalio užmetė virvę. Sugriebę virvės galą jie ėmė irtis 

atgal prie savo laivo, laukiančio už ketvirčio mylios, aiškiai ketin- 
dami prie jo pritvirtinti lyną ir temptis laivo nuolaužą paskui save. 

Vadas jiems piktai šūktelėjo per garsiakalbį: 

— Prakeikti kvailiai! Nieko jums neišeis! Norit, kad nuolauža ir 
jus nusitemptų į gelmę? Paleiskit! 

Vyras su pareigūno kepure atsakė: 

— Patarimus pasilaikykit sau! Mes žinom, ką darom. Prieš me- 
tus vienas apvirtęs laivas, gabenęs rūdis, keturiasdešimt dienų plū- 
duriavo jūroj. Galiausiai jį turėjo susprogdinę nuskandinti, — nusi- 
juokęs pridėjo: - Galėsit paliudyti, kad mes pirmieji pririšom lyną. 
Jau pranešėm kitiems dviem mūsų buksyrams. 

Apsižodžiavimas pasiekė išgyvenusiųjų ausis. Ar jų laivas būtų 
taip ir likęs plūduriuoti keturiasdešimt dienų ir keturiasdešimt nak- 
tų? Ar jų žūtbūtinė kova buvo veltui? 

— Šikniau, skęsk! Man vokiečiai nepatinka, — pro dantis iškošė 
Rogas. | 

Nežmoniškos išsigelbėjusių pastangos išgyventi ir jų triumfas 
iškart sumenko. Visos jų kančios nuslinko į antrą planą ir jie ėmė 
suvokti, kad turės susitaikyti su mintimi, jog vėl teks gyventi. Žvilg- 
telėjęs į Martiną, Miuleris pamanė, kad jis dar labiau susitraukė ir 
beveik pranyko antklodėje. Jis jau nebevadovavo ir niekam jo ne- 
bereikėjo. 

O Poseidonas vis dar plūduriavo, kiurksojo nejudėdamas, aukš- 
tas ir tvirtas tarsi pastatas, o nuodingais raudonais dažais nutepta- 
me dugne atsispindėjo saulė. 

Gelbėjimosi valtis ėmė sukti platų ratą. Išsigelbėjusieji viską 
matė ir girdėjo tarsi pro stiklą: netoliese išsirikiavusius tris laivus, 
pjaustytuvų ir katerių variklių zvimbimą, po jūrą išsibarsčiusias 
laivo nuolaužas ir, svarbiausia, nepermaldaujamą apvirtusio laivo 
sieną. Nervai, kurie į smegenis nešė vaizdą ir garsą, dar ne visai 
buvo atsigavę. Jie tarsi plūduriavo tarp dviejų pasaulių, nepasiren- 
gę gyventi nė vienam iš jų, ir akimirką Džeinė Šelbi panoro vėl 
grįžti į tamsą, ropštis aukštyn, siekti tikslo. Čia jis buvo pasiektas, 
bet ji nebuvo nei pasirengusi jį priimti, nei laiminga. 

Suzana ištiesė ranką iš po antklodės ir ją palietus: paklausė: 

— Mama, ar viskas gerai? — Ir pridūrė: - Aš labai keistai jau- 
čiuosi. 

— Taip, aš irgi, — atsakė Džeinė. 

Jiems besukant ratą, pro šalį praplaukė antrasis Londono Taue- 
rio kateris, kuriame buvo susodinti iš lainerio pirmagalio išgelbėti 
žmonės. Kateris buvo prigrūstas; jie permetė juos žvilgsniu, tačiau 
dar ne visai suvokė, ką mato: gelbėjimosi katerį, įgulą, Žmones, 
išsigelbėjusius iš Poseidono, jūreivius, uniformuotus stiuardus, po 
antklodėmis susigūžusias moteris; viskas plūduriavo toje lygioje 
jūroje, kurios nešiaušė net menkiausias vėjelis. Pernelyg toli nuo 
tiesos, pernelyg neįtikima. 

Netikėtai Miuleris sušuko: 

— O Dieve! 

— Kas yra? — sunerimusi paklausė Nonė. 

Dviejų gelbėjimosi katerių neskyrė nė dvidešimt jardų. 

— Ten Šypsnius su savo mergina! - sušuko Miuleris. - Ei! Beit- 
sai! Pamela! 

Šypsnius atsigrįžo. Jis tebevilkėjo smokingą, ties kaklu buvo 
prasisagstęs marškinius ir apkabinęs į antklodę susisupusią mer- 
gaitę. Sėdėjo įraudusiu veidu, o atpažinęs kitus plačiai išsišiepė. 
Abu su mergaite pamojavo. Vienoje rankoje Šypsnius laikė butelį. 
Didi ir galinga dievybė Bakchas dar kartą padarė savo. 

Nonės akys paplūdo ašaromis: 

— Dieve, kaip džiaugiuosi, kad jie išsigelbėjo! Vis prisiminda- 
vau, kaip jiedu liko tamsoje... 

Panelė Kinseil, iš po antklodės pro ilgus plaukus šiaip taip iški- 
šusi liesą baltą ranką, jiems pamojavo: 

— Tikiuosi, jis tuo vaiku pasirūpins - juk ji taip dėl jo aukojosi, 
— ir sausu balsu paabejojo: - Bet vargu ar pasirūpins. 

— Bet negi jis dabar ją ims ir paliks? Argi nematėt — buvo ją 
apkabinęs! — sušuko Suzana. 

— ... 1r su buteliu rankoj, - kandžiai užbaigė panelė Kinseil. - Jis 
buvo girtas, ji irgi. Žinoma, kad ją paliks. Pažįstu tokius vyrus. 

— Šiaip jau gali būti ir blogiau, — įsiterpė Miuleris. - Jis ją ves ir 
pakeliui iš metrikacijos biuro ji imsis jį perauklėti. 

Suzana pamanė: Kaip keista: sėdim šiame kateryje ir kalbamės 
apie tokius dalykus. 

Antrasis gelbėjimosi kateris praplaukė pro šalį ir pasuko laine- 
rio link. 

Džeinė Šelbi spėjo jį godžiai išnaršyti žvilgsniu. Paskui pamatė, 
kadjos vyras įsistebeilijęs į baltas bangas apie laivagalį. Jis lingavo 
galvą ir nejautė, kad yra stebimas. 

— Jo ten nebuvo, — jis atrodė visiškai palaužtas 1r LeiBiainėas: 

Džeinei Šelbi suspaudė širdį: Ką mes visi čia darom? Iš kur at- 
plaukė visi šie laivai? Kas šie žmonės? Kuo jie čia dėti? Kodėl 
netekau savo Robino? Kaip mes drįstam gyventi toliau? Koks tiks- 
las! Kaip viskas beprasmiška. 

Bet šias mintis vijo kitos, šįkart ryžtingos ir aiškios. Privalau 
išpirkti padarytą skriaudą. Sužlugdyti šį vyrą ir viską, kas liko —- ne 
mažesnė beprasmybė nei mus ištikusi nelaimė. Kada nors reikia 
padėti tašką. 

Ir garsiai pratarė: 

— Ričardai, duok ranką. Man jos reikia. 

Šis akimirką į ją apstulbęs spoksojo, paskui paėmė ištiestą ranką. 

— Turėsim vienas kitam padėti iškęsti sielvartą, - pasakė Džeinė 
ir pridūrė: — Atleisk už viską, ką ten prišnekėjau... — ji pažvelgė į 
Poseidono sieną ir tas „tenai“ ėmė blankti, tarsi būtų buvęs sapnas, 
o ne realybė. 

— Buvau kaip nesava; sielvartavau ir jaudinausi dėl Robino. Pa- 
ti nežinojau, ką kalbu. Netikėk nė žodžiu, ką kalbėjau. Tiesiog ak- 
lai maliau liežuviu. Dikai... mes netekom sūnaus! 

Šelbis nustebęs pažvelgė į žmoną, susigraudino, bet kartu ir nu- 
džiugo, pajutęs, kaip grįžta pasitikėjimas savimi. Dabar, kai žmona 
prisipažino, kad jos žodžiuose nebuvo nė trupučio tiesos, jis jau 
nebeprisiminė, nei ką toji sakė, nei kas jį taip sugniuždė. Tie žo- 
džiai tapo nebesvarbūs, jie nebuvo tiesa, jis ir vėl atsitiesė. Ištiesęs 
ranką, prisitraukė ją prie savęs, apkabino ir sušnibždėjo: 

— Kaip nors tau tą tuštumą užpildysiu. 

Slėpdama drebulį, kuris ją nupurtė nuo šios banalios frazės ir 
kurio negalėjo sutramdyti, ji pasislinko dar arčiau ją apglėbusio 
vyro. 

Suzana žavėjosi savo motina ir šiek tiek suaugo. 

Nors į dangų kopė karšta saulė, Miuleris netikėtai paniuro ir suž- 
varbo. Intuityviai, net neišklausęs visų Džeinės žodžių, jis suprato 
ją iš judesių ir širdyje ėmė piktintis, kaip šitaip beprasmiškai ir be 
galo žiauriai žuvo vaikas. Iki gyvenimo galo ši motina kankinsis 
spėliodama, kaip jis žuvo ir kiek ji pati kalta, kad jo neteko. Kaip 
galima džiaugtis, kad girtas anglas ir prie jo prisirišusi vargšė, ap- 
kvaišusi storulė išgyveno, ir kartu gedėti Belės Rosen? Ką galvoti 
apie kitus beprasmiškai žuvusius bendražygius? Apie narsųjį pami- 
šėlį Skotą; ar tokie paverčiami šventaisiais? Apie didžiąją nusidėjė- 
lę Lindą? O dėl kokio didaus tikslo buvo pasigailėta turko Kema- 
lio? Kad grįžtų į savo šalį ir susirastų dar vieną darbą — keturios 
valandos darbo sutepti įrenginius ir keturios poilsio? Ir kas liks iš 
Rogo, kai nebebus šalia jį kamuojančios moters? 

Kodėl jis pats liko gyvas? Dėl Nonės, kurios gyvenimas 1r ji pati 
nuo to laiko buvo atiduoti į jo rankas? Kas jam buvo Nonė? Atly- 
gis? Bausmė? Džiaugsmas ar akmuo po kaklu? Nes net dabar, ją 
glausdamas, jis prisiminė draugus ir savęs klausė: „Ką jie man pa- 
sakys?“ 

Iš antklodės kaip vėžlys iš kiauto iškišo galvą Martinas ir aki- 
mis už paauksuotų akinių bėgiojo per kitam katery susodintųjų vei- 
dus. Tikėjosi ir drauge bijojo išvysti ar bent akies krašteliu pamatyti 
tankius žvilgančius plaukus ar tas Žaižaruojančias akis, kuriose taip 
dažnai paskęsdavo. Bet ponios Vilmos Luis tarp jų nebuvo. 

Martinas pamanė sau: Tai vis dėlto išsisuksiu be duoklės. Išgel- 
bėtas ir gal net didvyris, kai istoriją pasigaus laikraščiai. O tesu 
niekingas nuodvasa, kuris atostogaudamas tenkino gašlios našlės 
įgeidžius. Niekas taip ir nesužinos: nei bausmės, nei bėdos. Sveti- 
mavimas šeimininkų sąskaita. 

Nebuvo jokio reikalo prisipažinti žmonai ir ją įskaudinti. Pa- 
lengvėjimas sumišo su lengvu nusivylimu — kaip nors jis vis tiek 
privalo atkentėti. | 

Miuleris atsisuko į pareigūną: 

— Kur mes? Iš kokio jūs laivo? Kur plaukiat? 

— Iš Antilų salų linijos, pone. Mūsų laivas - Londono Taueris, 
plaukiam iš Verakruzo, per Havaną, Bermudus į Londoną. Dabar 
plaukiam namo. Tuoj jus ir jūsų draugus patogiai įkursim. Drįstu 
pasakyti, pone, kad jums labai pasisekė. 

— Taip, žinau, - įsiterpė Šelbis. - Gal nutuokiat, kas atsiliko? 

Jaunasis jūrininkas atsakė: 

— Povandeninis žemės drebėjimas, pone. Mes nuo jo buvom į 
šiaurės vakarus, tad smūgio visai nejautėm. Toje zonoje pasigesta 
dar dviejų laivų. Jums labiau pasisekė. Kai pasklido žinia apie dre- 
bėjimą, įsitraukė NASA; vienas iš jų lėktuvų radarų tuoj po vidur- 
nakčio aptiko jūsų laivą ir pranešė šviesos signalu. Šiąnakt antrą iš 
laivyno kompiuterių centro Vašingtone gavom nurodymą traukti į 
šią vietą ir kartu su vokiečių krovininiu laivu ieškoti išsigelbėju- 
siųjų. Monro plaukė vos už dviejų .šimtų mylių į šiaurę nuo jūsų: 
dalyvavo pratybose vandenyje ieškodami nepilotuojamos kosmi- 
nės kapsulės, paleistos iš Kenedžio Kyžios) Kai atsidursit laive, 
pone, jums viską papasakos. 

Šelbiui suspaudė širdį. Atrodė, kad kalba jo sūnus: Robinas pui- 
kiai išmanė visas tas kapsules, paleistas į Mėnulį, kompiuterių cen- 
trus ir bandomąsias pratybas; Robinas, kuriam taip ir neteko pakil- 
ti į žvaigždes. Nutvilkytas skausmo pagalvojo, kad Džeinė amži- 
nai kentės. Tiesiog vyrai savo vaikais rūpinosi kitaip. Kai namuose 
susiras futbolo kamuolį ir nebus kam jo spirti, jį užplūs kančia. Jis 
vėl išvydo save ant vejos, į viršų sviedžiantį kamuolį, ir Robiną, 
bėgantį per žolę; jis šūkteli: „„Pakelk galvą!“, o berniukas atstato 
petį ir jį atmuša. | 

Paskui jo sąmonę pasiekė pareigūno žodžiai. 

— Londonas? — paklausė Šelbis. - Bet mes - amerikiečiai, mes 
ten negyvenam. 

Jis buvo kone įsitikinęs, kad įstengęs užkopti ir prasibrauti pro 
Poseidono šarvą, grįš tiesiai namo į Detroitą. 

— Ten viską būtinai sutvarkys, pone. 

— Noriu pasiųsti žinią žmonai į Čikagą, — tarė Martinas. 

Pareigūnas linktelėjo: 

— Tikrai galėsit. 

Susisupęs į antklodę iki pat ausų, Manis Rosenas drebėjo ir 
šnabždėjo: „Mamute! Mamute!“ 

Norėdama paguosti Roseną, Nonė pasislinko ir nuo jos nukrito 
antklodė, atidengdama rožinę susuktą skiautę, užrištą per krūtinę 
bei tepaluotą negyvėlio baltumo odą. Katerio vairininkas, įdėmiai 
1 ją pažvelgęs pro suodžius įžiūrėjo, kad ji pažįstama. 

— Oho, o kur tu buvai? Kaukių baliuj? 

Staiga Nonė veidas susitraukė, lūpos piktai susiaurėjo. Atsisu- 
kusi išspjovė: 

— Užsičiaupk! 

Jos balse Miuleris išgirdo viską, ką taip mylėjo ir ko bijojo: jos 
šiurkštumą, bejėgiškumą, daugybę metų kovos už save, kai pakliū- 
davo norinčių pasišaipyti malonėn. 

Viena ranka Miuleris apsupo jos pečius antklode, o kita pakėlė 
jos smulkutį veidą ir į jį įsižiūrėjo. Jos siaurų lūpų kampučiuose 
dar buvo likusi įsiūčio raukšlelė ir šiurkštumo šešėlis, bet jis ir vėl 
buvo sujaudintas. 

Nežinia, ar jos aštrūs instinktai sužadino jo jausmus, ar nuspren- 
dusi, kad mirties akivaizdoje duotų pažadų tesėti nebereikia, ji su- 
šnibždėjo: 

— Hubi, tau nebūtina manęs vesti. Aš tavęs vis tiek nepalikčiau. 
Būčiau su tavim tik tiek, kiek norėtum. 

Jam buvo suteikta laisvė, tačiau nepaklusdamas sveikam pro- 
tui, jis su ja grūmėsi. Ji mielai būtų buvusi jo meilužė, iki ją būtų 
pametęs. Taip būtų protinga ir nuovoku. Tą jam bylojo visi ins- 
tinktai. Kurį laiką abiem būtų smagu, o paskui du jų skirtingų pa- 
saulių gabalai, kuriuos jie būtų pabandę sulipdyti, atšoktų taip 1r 
nesulipę. Ir vis dėlto jis nenorėjo, kad Nonė jį paliktų, nenorėjo 
pirmas ištarti: ,,„Drauguže, metas atsisveikinti.“ Nė už ką! 

Ir pakartojo žodžius, kuriais ją guodė Poseidono gelmėse: 

— Ša, None! Kelionėje taip nedera. 


322 POSEIDONAS 


Pajutęs, kaip ji rimsta, liko patenkintas, tačiau puikiai suvokė, 
jog tai ne pabaiga. Nonė visuomet priklausys kitam pasauliui. Miu- 
leris tarsi išgirdo save klausiant: „Ką man daryti? Ką, po galais, 
man su ta mergaite daryti? Ką visi pasakys? Koks nuo šiol bus 
mano gyvenimas?“ | 

Iš Poseidono gelmių pasigirdo prislopintas sprogimas ir netoli 
palinkusio pirmagalio išsiveržė dar vienas vandens burbulas. Su juo 
išniro pareigūno kepurė auksiniais siūlais. Miuleris sumurmėjo: 

— Pavadindami tave Poseidonu, jie įžeidė žemės drebėjimų dievą. 

— Brangusis, ką sakei? — neišgirdo Nonė. 

Miuleris susilaikė neatsakęs „,„Nevadink manęs „brangiuoju“ ir 
tarstelėjo: 

— Nieko, None, atsisveikink su laivu. | 

Nonė vėl pravirko ir ašaros, grauždamos takelius jos alyvuo- 
tuose skruostuose, viena po kitos slydo smulkučiu veidu. 

— Ir su visais savo draugais. 

— Deja, taip, None. 

Ir veidu įsikniaubė į Miulerio antklodę. Jis ją karštai mylėjo. 


DVIDEŠIMT PENKTAS SKYRIUS 


Kelionė namo 


Šalia jų gelbėjimosi katerio priplaukęs kitas, iš Monro, sulėtino 
greitį ir abu ėmė plaukti greta, pora jardų vienas nuo kito. Vadas 
šūktelėjo: 

— Ar pas jus yra ponas, kuris... —- sudvejojo, — ...kurio žmona... 

Rogas švelniai papurtė Roseną už pečių: 

— Mani, man atrodo, jis ieško tavęs. 

Iš po antklodės išniro Roseno galva. Skaisčioje šviesoje sumirk- 
sėjęs sudrėkusiomis akimis jis ėmė dairytis, stengdamasis susivokti. 

— Atleiskit, pone, kad taip į jus kreipiausi, — tarė vadas. - Neži- 
nojau, kuo jūs vardu. Jūsų... Jūsų žmonos palaikai gabenami kitu 
kateriu. Ją įkels į mūsų laivą. 

Nors ant pakaušio styrojo reti sulipę plaukai, o iš ištįsusio veido 
buvo dingusi visa gyvybė, žmogelis vis dėlto sukaupė neįtikėtinai 
daug orumo. 

— Aš esu Emanuelis Rosenas, - prisistatė. - Gal galiu pabūti su 
ja? Norėčiau su ja pabūti. Negalit manęs nuplukdyti? 

— Taip, — atsakė vadas, — nuplukdysim. Jau greitai. — Paskui 
paklausė: — Kiek iš jūsų amerikiečių? 

Perleidęs valdžią, Martinas nebekreipė dėmesio. Už jį atsakė 
Miuleris: 

— Šeši. Ponas, ponia ir panelė Šelbiai, ponas Martinas, ponas 
Rogas ir aš. 

— Kiek britų? 

— Du. Panelė Kinseil ir... - padvejojęs Miuleris tęsė: — ...panelė 
Pari. Panelė Kinseil buvo keleivė, o. panelė Pari iš aptarnaujančio 
personalo. 

— O tas kitas? — paklausė vadas. | 

— Jis darbininkas iš mašinų skyriaus. Prisidėjo prie mūsų grupe- 
lės, kuriai vadovavo... — ir nutilo apstulbęs, kad šitaip iš galvos 
išgaravo pastorius Frenkas Skotas. Ką gi, jau buvo praėję nemažai 
laiko, ir jis užbaigė: — Jis turkas, vardu Kemalis. Kalba tik turkiš- 
kai ir graikiškai, o angliškai temoka keletą žodžių. 

— Tuomet Londone jį išsiųs atgal į tėvynę. Iš ten galės grįžti 
namo, - paaiškino vadas ir pakėlė balsą, kad jį išgirstų visi išsigel- 
bėjusieji: — Susisiekiau su Londono Tauerio kapitonu. Jis paims 
visus britus ir europiečius. Kitame kateryje, be britų, dar yra belgų, 
graikų ir prancūzų pora. Gavom nurodymus iš Vašingtono. Jus, ame- 
rikiečius, įsodinsim į Monro 1r išlaipinsim Majamio pakrantėje, o 
iš ten Jus parveš namo. 

— O varge, — tarė panelė Kinseil, - tuomet turim atsisveikinti, — 
pasakė taip, tarsi būtų atėjusi paskutinė kelionės diena ir jie, susi- 
krovę lagaminus, vieni su kitais atsisveikintų ant denio. Visi ap- 
stulbo: jie dar nebuvo pagalvoję, kad teks skirtis, kad iširs jų keis- 
ta, bet narsi draugija. Ištvertas pragaras juos susiejo amžiams. 

Tačiau nė vienas nesumojo, ką jai atsakyti. „Buvo labai malonu 
susipažinti“ tiesiog netiko. Nepriderėjo ją užjausti dėl Skoto Žū- 
ties. Iš šalies atrodė, kad panelė Kinseil arba jau atsigavusi po šios 
tragedijos, arba užgniaužusi jausmus. Ir tuo pat metu jie prisiminė, 
kaip keistai greitai visiems iš atminties išdilo pastorius Frenkas Sko- 
tas. Kaip Žmogus, kuriam jie turi būti taip dėkingi už išsigelbėji- 
mą, galėjo visiškai išgaruoti iš galvos, vos tik juos išgelbėjo? O jis 
ėmė ir dingo, nusinešdamas savo paslaptį. Ar jis iš viso buvo? 

Jai į pagalbą atėjo Džeinė Šelbi: 

— Kaip baisu. Būtinai susirašinėkim. 

— Taip, būtinai, — atsakė panelė Kinseil, keistai pagestikuliavo 
rankomis ir droviai nusijuokė: — Kokia aš kvailė! Juk nebeturiu 

savo rankinės. Mane surasit per Brauno banką Kemberlyje. Ne- 
sunku atsiminti. 

-— Mums laiškus adresuokit vyrui į Detroitą, į Cranborne Mo- 
tors kompaniją, — tarė Džeinė. 

Jie jau artėjo prie Londono Tauerio šono. Nuo vaterlinijos iki 
viršaus jis buvo nudažytas baltai. Girdėjosi pro šonus teliūskuo- 
jantis triumo vanduo, o ant viršutinio ir valčių denio buvo tiršta 
keleivių veidų. Į žemyn nukreiptus fotoaparato objektyvus dužo 
saulė. 

Vadas paklausė: 

— Pareigūne, ar išlaipinę dvi angles ir mašinų skyriaus darbuo- 
toją, nuplukdysit amerikiečius į Monro? Ji priplauks arčiau. 

— Žinoma, pone, - atsakė pareigūnas. 

Poseidonas dar labiau palinko ir buvo aiškiai matyti nuožulnus 
apvirtęs kilis. Nuo jo nesitraukė tik nepalenkiami vokiečiai. Jų gel- 
bėjimosi valtis, tempianti virvės galą, jau priplaukė prie krovininio 
laivo šono ir buvo keliama aukštyn. Laivagalyje pakibęs tas absur- 
diškas lynas atrodė tiek juokingai, tiek drąsiai. 

Reginys suerzino tik Rogą: 

— Tikiuosi, skęsdamas nusitemps ir juos kartu. Bastonėje jie nu- 
žudė mano draugą. 

Netrukus kateris priplaukė visai prie pat stataus žvilgančio gar- 
laivio šono. Atsivėrė geležinės durys ir nusileido laiptai. Kateris 
priplaukė prie pat krašto. Taip iš arti stebimi laivo keleivių, Nonė 
su Miuleriu atsišliejo vienas nuo kito. Katerio vairininkas užlipo 
ant siauros laiptų aikštelės, o pareigūnas tarė: 

 — Prašom keleiviai britai, — ir priėjo prie panelės Kinseil. - Kib- 
kitės man į ranką. Tuoj duosim jums drabužių ir įkurdinsim. 

— Leisk padėti, mieloji, — tarė seselė ir motiniškai apglėbė No- 
nę, kuri, pakvietus britus, instinktyviai atsistojo. Bejėgiškai pasi- 
suko į Miulerį ir tarė: 

— Aš britė. Turiu eiti, tiesa? 

Šis likimo posūkis jam buvo toks staigus, kad netikėtai užklup- 
tas, jis teišgirdo save tariant: 

— Turbūt... matyt... - suglumęs apsidairė aplinkui ir nepajudino 
nė pirštelio sulaikyti. 

Seselė lydėjo Nonę: 

— Vargšelė, kiek tau teko iškentėti! Puodelis arbatos, lova — ir 
atsigausi. | 

Panelė Kinseil, prilaikoma jūreivio, jau buvo užlipus: ant laip- 
telio. Pareigūnas padėjo užlipti ir Nonei, paskui seselei ir Kema- 
liui. Vairininkas davė įsakymą, kateris pajudėjo 1r stebuklingai grei- 
tai tarp jo ir garlaivio atsivėrė jardų jardai atviros jūros. 

Suglumusiu veidu Miuleris atsistojo ir sušuko: 

— None! Nesijaudink, jie tavim pasirūpins, — ir tarsi tik paskui 
pagalvojęs pridūrė: — Aš tavęs atvyksiu. 

— Likit sveika, panele Kinseil! Sėkmės! Mes jums parašysim, — 
pamojavo Džeinė Šelbi. 

Atstumas dar padidėjo. 2 Martinas, Šelbiai ir net Rosenas 
mojavo ir šaukė: 

— Iki, panele Kinseil! Iki, None! Lik sveikas, Kemali! 

Viskas įvyko taip greitai, kad Nonė net nespėjo apsiašaroti. 

Miulerio balsas šaukė jai įkandin: 

— Kokiam ten mieste gyveni? 

— Farham Krose, už Bristolio. Eivon Teras gatvė, — šūktelėjo ji 
šaižiu balsu, kad ją išgirstų per atsisveikinimų šurmulį, — dvide- 
šimt septintas numeris. Ten visi pažįsta mano tėvus. - Ir galiausiai, 
pradėdama suvokti, kas atsitiko, sudejavo: — O, Hubi! 

Kai tolstantys veidai virto dėmelėmis ir juose liko įžiūrimi tik 
du akių taškeliai, Miuleris pridėjo delnus prie lūpų 1r šūktelėjo per 
platėjantį jūros ruožą: 

— None, aš tavęs atvyksiu! 

Jis vis dar buvo tarsi paralyžiuotas, kaip ir tada, kai nepajėgė 
jos sulaikyti; dabar jis jau beveik tikėjo, kad daugiau jos nepama- 
tys, ir pajuto, kaip veriasi vienuma ir tuštuma. Kas atsitiko? Kodėl 
ją paleido? Kieno verčiamas ją paleido? Regėdamas ją ir panelę 
Kinsei!, dingstančias garlaivyje, norėjo šūktelti katerio vairinin- 
kui, kad šis apsisuktų ir plauktų atgal pas ją. Bet nešūktelėjo. Ne- 


KELIONĖ NAMO 327 


įstengė ištarti nė žodžio, o kuo toliau jie plaukė nuo lainerio, tuo 
mažėjo vilties sugrįžti. 

Galvoje jau sukosi atsakymas, kaip ir kodėl taip nutiko. Žino- 
ma, kaltas tas nelabasis Londono Taueris — britų laivas, plaukiantis 
namo. Arba jei Nonė, užuot pasakiusi „Turiu eiti, tiesa?“, būtų pa- 
klaususi „Ar man eiti?“, jis jai būtų atsakęs iš širdies gelmių: „Ne, 
ne! Niekada neišeik.“ 

Vienišas ir nelaimingas jis dabar jautėsi taip, kaip Rogas, Rose- 
nas, Šelbiai ir gal net vargšė panelė Kinseil. Mintyse jis dar drąsi- 
nosi: dar ne viskas prarasta. Nebūtina lipti į amerikiečių laivą. 
Gelbėjimosi kateris dar grįš į „Londono Tauerį“. Gali į jį įlipti, 
nusigauti pas ją, prisėlinti iš nugaros, uždengti delnais akis ir ji 
vėl atsidurs tavo glėbyje. Šis reginys vėl pakylėjo jo dvasią. 

Martinas beviltiškai vijo mintis nuo kajutės, palaidotos po van- 
deniu milžiniškame gremėzde. Gal jis ir išnešė sveiką kailį, bet kol 
Poseidonas ten tebeplūduriavo, jis pajėgė galvoti vien apie Vilmą 
Luis. Ar jos akys atmerktos, ar užmerktos? 

Stengdamasis nuvyti šalin mintis ir iš galvos išmesti tą vaizdą, 
jis atsisuko į detektyvą, kuris stebėjo, kaip vokiečių krovininio lai- 
vo įgula bando per apvirtusio lainerio bortą perjuosti plieninį lyną. 
Be valties, kuri tebebuvo plona virvele prisirišusi prie Poseidono 
laivagalio, laivas buvo nuleidęs dar vieną. 

— Klausykit, Rogai. Dabar jau po visko, tai gal pasakysit, ką vis 
dėlto persekiojot mūsų laive? — paklausė Martinas. 

Ir netikėtai blykstelėjus minčiai, patikslino: — Ar tik ne Skotą? 

Rogas labai lėtai su visa antklode pasisuko į Martiną 1r įsmeigė 
šaltą policininko žvilgsnį, savo siauras akeles tokiame suodiname 
veide, kad panėšėjo į nugrimuotą negrą, ir beveik nejudindamas 
lūpų pratarė: 

— Dėl Dievo meilės, palikit mane ramybėj. Koks dabar skirtu- 
mas, ar persekiojau, ar ne? Tas šunsnukis nebegyvas. Mano žmona 
irgi, — ir su šaltakraujiška pagieža pridūrė: - Kaip ir ta storulė blon- 
dinė, su kuria smaginaisi. — Ir vėl nusisuko nuo Martino. 

Keista, bet Martinas nė nekrūptelėjo. Net pajuto palengvėjimą. 

— Tai tu žinojai? — paklausė. 

Rogas pakreipė galvą. 

— Taip. Žinojau. 

Akimirką kitą Martinas pamąstė, kaip Rogas sužinojo, bet ga- 
liausiai pamanė sau: argi ne vis vien? Jis neišnešė kudašiaus, kaip 
tikėjosi. Gal žinojo ir dar kas nors. Nuo šių minčių jo pasaulis vėl 
sugrįžo į senas vėžes. 

Pokalbį nugirdo šalia Martino sėdėjęs Miuleris. Ak tu šunsnuki! 
— pamanė sau. — Zai tu su ja permiegojai. Ir nesusilaikė nenusiste- 
bėjęs, kaip atrodė toks pilkas, perdžiūvęs ir smulkus vyras, besi- 
smaginantis su apkūnia gašlia moterimi. 

„O Rogas ir Skotas?“ — dabar galvojo Miuleris. Kiek dar pa- 
slapčių liks po šio lemtingo žygio? 

Pasigirdo šūksnis ir į katerio šoną ėmė plakti virvė. Jie priplau- 
kė pilką plieninį Monro, kurio denis buvo nusagstytas pietietiškom 
baltom uniformom vilkinčių jūreivių ir pareigūnų. 

Miuleris išvydo laivo denio antstatą, padarytą iš elektroninės 
įrangos ir antenų. Prie šonų buvo pririšti kateriai. Gelbėjimo ope- 
raciją surengęs vadas jau buvo denyje ir nuo turėklų žvelgė že- 
myn. Du jūreiviai nuleido kopetėles. 

Skotas ir Rogas; Rogas ir Skotas! Koks dabar skirtumas, ar per- 
sekiojau, ar ne? Tas šunsnukis nebegyvas. Detektyvo atsakymas 
aidėjo Miulerio ausyse ir jis ėmė mintyse perkratyti jų žūtbūtinę 
kovą, ieškodamas užuominų. Rogas dvasininko nekentė. Bet Ro- 
gas Šiaip jau nekentė visų. 

Kateris priplaukė prie laivo šono ir į denį, kitų padedami, ėmė 
lipti Šelbiai. Paskui juos klupinėdamas lipo Rosenas, nes akis bu- 
vo įsmeigęs vien į laivagalyje gulintį ryšulį. Iš paskos lipo Miule- 
ris, Martinas ir, kaip visuomet, paskutinis Rogas. Vadinasi, Lindą, 
Skotą 1r Rogą siejo kažin kokia grėsmingesnė paslaptis? O gal Ro- 
gui taip įgriso nesibaigiantys klausinėjimai, ką jis veikė laive, kad 
ėmė ir šiurkščiai atrėžė? Miulerio galvoje vėl kirbėjo tas pats klau- 
simas, kurį girdėjo dar kelionės pradžioje: kodėl policininkas ne- 
gali sėsti į kruizinį laivą paatostogauti kaip visi kiti? Bet vėlgi: 

kodėl Skotą imtų persekioti kietas Brodvėjaus būrio vyrukas? Per- 
nelyg absurdiška. 

Basos Miulerio kojos svilo ant įkaitusio plieninio Monro denio. 
Tą pastebėjęs vadas ramino: 

— Tuoj jums visko parūpinsim, — ir kai Martinas su Rogu buvo 
išlaipinti ant denio, sušuko žemyn: — Ačiū, vairininke! Atsišvar- 
tuokit! — Pasisukęs į išgelbėtuosius, tarė: - Esam jums paruošę ka- 
jutes ir drabužių. 

Miulerio galvoje tebesisuko vardai: Rogas, Linda, Skotas. Su- 
burzgė sraigtas, keldamas baltus purslus, kateris pajudėjo 1š vie- 
tos. Miuleris galvojo: Linda negyva; Skotas negyvas; ką abu vyrai 
vienas kitam pasakė, nusileidę prie vargšės Lindos, persmeigtos 
plieno atplaiša? Ar Skotas metėsi mirčiai į nagus, suerzintas min- 
ties, kad Dievas užkirs kelią jo žygdarbiui visus išgelbėti iš apvir- 
tusio laivo gelmių? O gal iš policininko lūpų išsprūdo keletas žo- 
džių, kuriuos išgirdęs jis nusprendė, kad geriau mirti nei gyventi? 
Ne, juk čia nesąmonė, bet vėlgi - nesąmonė atrodė ir faktas, kad 
prieš nusižudydamas dvasininkas prakeikė visus biblinius dievus. 
Iš ramaus, bejausmio Rogo veido buvo akivaizdu, kad 1š jo dau- 
giau nieko nepeši. 

Miuleris pažvelgė į tolstantį katerį. Šis jau buvo už kelių šimtų 
jardų nuo Londono Tauerio, nutvieksto be atvangos kylančios sau- 
lės. Vyras pajuto, kaip nutvilkė ledinis skausmas. Nonė! Juk buvo 
nutaręs pas ją sugrįžti! Bet taip paskendo mintyse apie Skotą, kad 
kaip avis aklai užkopė bendrams iš paskos ir pamiršo katerį. 

Nejučia pakėlė ranką norėdamas pamoti, kad jie grįžtų, nors ir 
suvokė, kad iš to mažai naudos: jie nei pamatytų, nei jį šaukiantį 
išgirstų. 

Staiga pajuto į save įsmeigtą šaltą Rogo žvilgsnį ir iš pašaipiai 
iškreiptų jo lūpų išgirdo: 

— Tai vis dėlto ją paleidai. 

Miuleris nutilo. Nebuvo ką ir atsakyti, nes Rogas sakė tiesą. 

Bet Rogas dar nebaigė. Negyvu monotonišku balsu tęsė: 

— Nuo pat pradžių Žinojau, kad tu šiknius. | 

Miuleris nieko neatsakė ir šitaip išvadintas. Galiausiai Rogas 
pridūrė: 

— Mergaitė greičiausiai palūžo. Tokie kaip tu — tikras nuodas 
žmonėms, turintiems širdį, — ir atsuko Miuleriui nugarą. 

Prie vado priėjęs daktaras tarė: 

— Pone, nuveskim tuos Žmones apžiūrėti ir tegul pasiilsi. Jie 
išgyveno nemažą sukrėtimą. 

Staiga per fregatos denį nuvilnijo šūksniai: 

— Jis skęsta! Skęsta! 

Visi puolė prie turėklų. Vadas, daktaras ir septyni amerikiečiai 
liko stovėti vietoje ir sustingę Žiūrėjo, kaip už pusės mylios milži- 
niškas juodas banginio nugarą primenantis pirmagalys netikėtai ėmė 
nirti į saulės nublizgintą jūros paviršių ir nenumaldomai svirti į 
priekį. 

Ataidėjo dar vienas išgąstingas šūksnis iš fregatos. Vieno iš vo- 
kiečių krovininio laivo valčių pirmagalyje stovėjęs vairininkas nesu- 
siprotėjo kirviu nukirsti virvės, kuria buvo prisirišę prie laivo nuo- 
laužos, tad prieš jai nutrūkstant valtis akimirksniu apvirto, tėkšda- 
ma vyrus į jūrą. Monro denyje Maikas Rogas atlošė galvą ir šiur- 
piai nusikvatojo: 

— Skęskit, vokietpalaikiai! 

Poseidono laivagalis su keturkampiais sraigtais, kurie atrodė tarsi 
milžiniški elektriniai ventiliatoriai, iškilo aukštai į viršų ir atrodė, 
kad tykiai nugrims į amžinybę. Tačiau staiga, taip netikėtai, kad 
Miuleris net pašoko, trys netoliese plaukę laivai paleido kaukti švil- 
pukus ir sirenas, ir šiais gedulo garsais išlydėdami buvusį jūrų ka- 
ralių į paskutinę kelionę 

Akimirką taip pakybojęs, jis oriai, pasitikdamas nevilties kupi- 
ną savo baigtį, paniro po vandeniu. Ten, kur jis ką tik stūksojo, 
teliko naftos dėmė ir plūduriavo nuolaužos, pro kurias pas vande- 
nyje besikapanojančią įgulą kelią skynėsi antroji vokiečių laivo 
valtis. 

Džeimsas Martinas pamanė: tai vis dėlto neišnešiu sveiko kai- 
lio. Būsiu nubaustas. Tas pragaro pasiuntinys, matyt, kažką Žino. 
Bet nutarė, kad Rogas — kietas policininkas, taigi šantažu rankų 

nesiteps. O ar Miuleris irgi bus nugirdęs? Martinas žinojo, kad ga- 
liausiai grįžęs namo, jis viską papasakos. 

Emanuelis Rosenas nepastebėtas išslinko iš grupelės ir, atsisė- 
dęs ant įkaitusio plieninio denio šalia suvynioto kūno, susiėmė ran- 
komis galvą. 

Kai pasigirdo šūksniai ir sukaukė sirenos, jis pakėlė galvą ir 
paskutinį kartą išvydęs Poseidoną, sušnibždėjo: 

— Mamute, mamute, o, kad aš dar būčiau jame. Kad būtume ten 
abu. 

Džeinė ir Ričardas Šelbiai stovėjo petys į petį, o Suzana neto- 
liese viena. Šelbis mintimis skubėjo į katastrofos pradžią ir savęs 
klausė: „Gal be reikalo sekiau paskui Skotą? Ar jis buvo pamišė- 
lis? Gal jis kuoktelėjo, kai į galvą kamuoliu pataikė futbolo žaidė- 
jai? Ar 1š pirmagalio iškelti Žmonės buvo tie patys, kurie liko salė- 
je laukti, kol ateis pareigūnas ir nurodys, ką jiems daryti? Jeigu ir 
jis būtų likęs, ar jo sūnus tebebūtų gyvas? Iš kur Žmogus gali žino- 
ti? Ką gali padaryti? Dabar jie taip ir nesužinos, kas ištiko berniu- 
ką. Bet pamanė: Džeinė man viską atleido, ir apkabino ją per lie- 
menį, 0 ši sukaupė visas jėgas, kad jo neatstumtų. 

Ji išgyveno siaubingą akimirką: vylėsi ir meldėsi, kad jos sūnus 
jau būtų miręs, kad nuo jos atplėštas kūnelis jau gulėtų negyvas ir 
kad jam nebereikėtų antrą kartą mirti, kad nebūtų palaidotas gy- 
vas. | 

Ji nejautė pagiežos ir nieko nekaltino, vien tik save ir gyveni- 
mą, kurį iki tragedijos nugyveno save apgaudinėdama. Dabar ji 
tyliai atsisveikino ne tik su sūnumi, bet ir su kitu savo veidu, pasi- 
rodžiusiu taip trumpai ir per vėlai; jis nelaimingas kaip 1r tas laivas 
nugrimzdo į gelmę. 

Suzana Šelbi tvirtai laikėsi įsikibusi į turėklus ir liejo ašaras dėl 
visko ir visų, kurių per šią lemtingą kelionę neteko: brolio, jaunys- 
tės, gero tėvo ir savo namų garbės... Bet verkė ir dar dėl vienos 
priežasties. | 

Ašaromis pasruvusios jos akys įsitempė, kai pro šalį plaukė Lon- 
dono Tauerio kateris su išgelbėtaisiais įgulos nariais. Ji akimis ieš- 
kojo kūdikiško veidelio, žydrų akių, rožinių skruostų ir gelsvų plau- 

kų, galvos, kurią kadaise laikė prispaudusi prie krūtinės. Deja, jo 
ten nebuvo. Vaikinas, ne ką vyresnis už ją pačią, dėl kurio negrįžta- 
mai pasikeis merginos gyvenimas, žuvo kaip 1r visi kiti. Mintyse ji 
nepajėgė įsivaizduoti, kaip jis miršta, nei kur mirtis jį užklupo, tik 
žinojo, kad nuo jo nepelnytai nusigręžė laimė. 

Apimta keistos, iš širdies gelmių plūstančios nevilties, Suzana 
ėmė tikėtis, o paskui ir melstis, kad būtų nuo jo pastojusi; kad jis 
būtų gyvas, palikęs kitą gyvybę, nugyvensiančia gyvenimą, kurio 
pats neteko. O jei taip ir būtų, ji žinojo ir jautė, kad kūdikio gimi- 
mas jai būtų pats didžiausias džiaugsmas. 

Vaikas gimtų toks pats kaip jis, gražiomis lūpomis, trumpa no- 
syte ir rožiniais skruostais. Kada nors jiedu kartu nukeliautų į... į 
kur? Jos mintys trumpam sugrįžo į tą niūrią baisią akimirką, bet ji 
jau neatrodė nei niūri, nei baisi, tik viso labo įvykis. Hulas, prisi- 
minė! Jis sakė esąs iš Hulo, ten jo tėvai turėjo Žuvies patiekalų 
užkandinę. Neturėtų būti taip sunku rasti jauno jūreivio, nusken- 
dusio per Poseidono katastrofą, tėvus ir įduoti jiems į rankas kū- 
dikį: 

— Herbertas iš tikrųjų nemirė. Štai ką jis paliko. 

Taip pagalvojusi, nusišypsojo ir sušnibždėjo: 

„— Viešpatie, tebūnie taip. 


Ga246 


Gallico, Paul 

Poseidonas: Paul Gallico; iš anglų kalbos vertė Jūratė Juškienė 
ir Jurgita Jėrinaitė. — Kaunas: „Obuolys“ (,„(Obuolys“ yra IĮ „PS IN 
CORPORE“ leidybinis ženklas), 2006. — 336 p. 


ISBN 9955—700-03-3 


Paulas Williamas Gallico (1897-1976) — vienas garsiausių ir produktyviausių 
Amerikos rašytojų, parašęs daugiau nei 40 knygų, kurių ne vicna tapo ckranizacijo- 
mis. Įkvėpęs 2006 m. didelio biudžeto ,„Warncr Bros.“ filmą bei „Oskaru“ apdova- 
notą 1972-ųjų ekranizaciją su Gene'u Hackmanu, pradėjusią katastrofų kino žanrą, 
kurio geriausias pavyzdys — „Titanikas“, „Poseidonas“ turi daug ką bendra su gar- 
siausių XX amžiaus laivu. Milžiniškas jūrų laineris „Poseidonas“ ką tik leidosi į 
paskutiniąją savo kelionę, o likimas antrą Kalėdų dieną jo keleiviams paruošė nc- 
apsakomą gamtos staigmeną. Viena vienintelė galinga banga (beje, tokią vaikystėje 
teko išgyventi pačiam P. Gallico) apverčia laivą, akimirksniu pasiglcmždama šim- 
tus gyvybių. Laimingieji nuskendo iš karto... Kiti privalės pasickti paviršių, kol 
laivas nugrims į bedugnę, o pakeliui į dienos švicsą išnirs pačios baugiausios žŽmo- 
gaus sielos pamėklės. Kieno gyvybę galėtum paaukoti, kad išgelbėtum savąją? 


UDK 820(73)-3 


Paul Gallico 
POSEIDONAS 


Iš anglų kalbos vertė Jūratė Juškienė ir Jurgita Jėrinaitė 
Viršelio dizaineris Andrius Morkeliūnas 


21 sp. I. Užsakymas Nr. 6148 

Išleido „Obuolys“, tel.: +370 699 57779 

Spausdino „„Mažoji poligrafija“, A. Smetonos al. 35-1, 
LT-45323 Kaunas, tel.: 8—37 345698 


